

**Informatīvais ziņojums “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam”**

**Finanšu ministrija**

**2025**

**SATURS**

[IEVADS 5](#_Toc207048685)

[VALSTS PAMATBUDŽETA un VALSTS SPECIĀLĀ BUDŽETA BĀZES PROJEKTS 6](#_Toc207048686)

[VALSTS BUDŽETA IZDEVUMU PĀRSKATĪŠANA 25](#_Toc207048687)

[1. Iepriekšējās izdevumu pārskatīšanas rezultātu ieviešana 28](#_Toc207048688)

[2. Valsts budžeta programmu horizontāla pārskatīšana 39](#_Toc207048689)

[2.1. Izdevumu analīze un ietekme uz 2026. gada budžetu 39](#_Toc207048690)

[2.2. Pamatfunkciju programmu/apakšprogrammu izdevumu neizpildes analīze un ietekme uz 2026. gada budžetu 71](#_Toc207048691)

[2.3. Piešķirtā finansējuma prioritārajiem pasākumiem pārskatīšana 263](#_Toc207048692)

[2.4. Pamatbudžeta pamatfunkciju darbības rezultatīvo rādītāju 2024. gada izpildes analīze 314](#_Toc207048693)

[3. Uz rezultātu sasniegšanu orientētu valsts budžeta programmu ieviešana 330](#_Toc207048694)

[4. Grāmatvedības funkcijas centralizācija 335](#_Toc207048695)

**INFORMATĪVAJĀ ZIŅOJUMĀ LIETOTIE SAĪSINĀJUMI**

|  |  |
| --- | --- |
| AiM | Aizsardzības ministrija |
| ANM | Atveseļošanas un noturības mehānisms |
| ANO | Apvienoto Nāciju Organizācija |
| AS | Akciju sabiedrība |
| AT | Augstākā tiesa |
| ĀFP | Ārvalstu finanšu palīdzība |
| ĀM | Ārlietu ministrija |
| BEREC | Eiropas Elektronisko komunikāciju regulatoru iestāde |
| CFLA | Centrālā finanšu un līgumu aģentūra |
| Covid-19 | Koronavīrusa SARS-CoV-2 izraisītās infekcijas slimība |
| CSP | Centrālā statistikas pārvalde |
| CVK | Centrālā vēlēšanu komisija |
| EK | Eiropas Komisija |
| EKK | Ekonomiskās klasifikācijas kods |
| ERAF | Eiropas Reģionālās attīstības fonds |
| ES | Eiropas Savienība |
| ESF | Eiropas sociālais fonds |
| FM | Finanšu ministrija |
| IeM | Iekšlietu ministrija |
| IeVP | Ieslodzījuma vietu pārvalde |
| IIN | Iedzīvotāju ienākuma nodoklis |
| IKP | Iekšzemes kopprodukts |
| IKT | Informācijas un komunikācijas tehnoloģijas |
| IS | Informācijas sistēma |
| IT | Informācijas tehnoloģijas |
| IUB | Iepirkumu uzraudzības birojs |
| IZM | Izglītības un zinātnes ministrija |
| KF | Kohēzijas fonds |
| KM | Kultūras ministrija |
| KNAB | Korupcijas novēršanas un apkarošanas birojs |
| KP | Konkurences padome |
| LB | Latvijas Banka |
| LBFV | Likums par budžetu un finanšu vadību |
| LIAA | Latvijas Investīciju un attīstības aģentūra |
| LM | Labklājības ministrija |
| LNG | Līdzekļi neparedzētiem gadījumiem |
| LNMM | Latvijas Nacionālais mākslas muzejs |
| LR | Latvijas Republika |
| Ministrijas | Ministrijas un citas centrālās valsts iestādes |
| MK | Ministru kabinets |
| NATO | Ziemeļatlantijas līguma organizācija |
| NBS | Nacionālie bruņotie spēki |
| NVA | Nodarbinātības valsts aģentūra |
| NVD | Nacionālais veselības dienests |
| NVO | Nevalstiskā organizācija |
| OECD | Ekonomiskās sadarbības un attīstības organizācija |
| PMLP | Pilsonības un migrācijas lietu pārvalde |
| PTAC | Patērētāju tiesību aizsardzības centrs |
| PVN | Pievienotās vērtības nodoklis |
| RTV | Radio un televīzijas regulators |
| SEPLP | Sabiedrisko elektronisko plašsaziņas līdzekļu padome |
| SIA | Sabiedrība ar ierobežotu atbildību |
| SIF | Sabiedrības integrācijas fonds |
| SM | Satiksmes ministrija |
| SPRK | Sabiedrisko pakalpojumu regulēšanas komisija |
| ST | Satversmes tiesa |
| TA | Tiesu administrācija |
| TB | Tiesībsarga birojs |
| TM | Tieslietu ministrija |
| UGF | Uzturlīdzekļu garantiju fonds |
| UR | Uzņēmumu reģistrs |
| VARAM | Viedās administrācijas un reģionālās attīstības ministrija |
| VAS | Valsts akciju sabiedrība |
| VDAA | Valsts digitālās attīstības aģentūra |
| VIAA | Valsts izglītības attīstības aģentūra |
| VID | Valsts ieņēmumu dienests |
| VIRSIS | Valsts informācijas resursu, sistēmu un sadarbspējas informācijas sistēma |
| VK | Valsts kanceleja |
| VKo | Valsts kontrole |
| VM | Veselības ministrija |
| VNĪ | Valsts akciju sabiedrība “Valsts nekustamie īpašumi” |
| VPK | Valsts prezidenta kanceleja |
| VRAA | Valsts reģionālās attīstības aģentūra |
| VSAA | Valsts sociālās apdrošināšanas aģentūra |
| VSIA | Valsts sabiedrība ar ierobežotu atbildību |
| VUGD | Valsts ugunsdzēsības un glābšanas dienests |
| VVD | Valsts vides dienests |
| ZM | Zemkopības ministrija |

# IEVADS

Atbilstoši MK 2025. gada 27. marta rīkojuma Nr. 179 “Par likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas grafiku” (turpmāk – budžeta sagatavošanas grafiks) 2. punktam un pielikuma 8. un 15. punktam **FM sagatavo un iesniedz izskatīšanai 2025. gada 19. augusta MK sēdē informatīvo ziņojumu “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam”**.

Šis informatīvais ziņojums ir sadalīts divās daļās – pirmajā tiek sniegti priekšlikumi valsts pamatbudžeta un valsts speciālā budžeta bāzes precizējumiem atbilstoši MK 2023. gada 17. janvāra noteikumiem Nr. 15 “Maksimāli pieļaujamā valsts budžeta izdevumu kopapjoma un katrai ministrijai un citai centrālajai valsts iestādei paredzētā izdevumu kopējā apjoma noteikšanas kārtība vidējam termiņam” (turpmāk – noteikumi Nr. 15), bet otrajā informācija par valsts budžeta izdevumu pārskatīšanas rezultātiem atbilstoši MK 2025. gada 13. maija sēdes protokola (Nr. 19 50. §) 7. punktu uzdotajam – veikt publiskā sektora efektivizācijas un vispārējās valdības izdevumu samazinājumu un LBFV 16.3 pantā noteiktajam, proti, lai efektīvāk un ekonomiskāk īstenotu valsts politiku, kā arī regulāri optimizētu budžeta izdevumus un izvērtētu to atbilstību attīstības plānošanas dokumentos noteiktajām prioritātēm un mērķiem, ik gadu tiek nodrošināta pastāvīga un sistemātiska valsts budžeta izdevumu pārskatīšana.

Pamatojoties uz apstiprinātajiem valsts budžeta bāzes izdevumiem, valsts budžeta izdevumu pārskatīšanas rezultātiem un priekšlikumiem par šo rezultātu izmantošanu likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” izstrādes procesā, kā arī MK pieņemtajiem lēmumiem par prioritārajiem pasākumiem, tiks aprēķināts maksimāli pieļaujamais valsts budžeta izdevumu kopapjoms vidējam termiņam un maksimāli pieļaujamais valsts budžeta kopējo izdevumu apjoms katrai ministrijai vidējam termiņam.

# VALSTS PAMATBUDŽETA un VALSTS SPECIĀLĀ BUDŽETA BĀZES PROJEKTS

Saskaņā ar noteikumu Nr. 15 13. un 17. punktā noteikto FM atbilstoši budžeta sagatavošanas grafikam jāiesniedz MK apstiprināšanai valsts pamatbudžeta un valsts speciālā budžeta bāzes projektu, pievienojot bāzes izdevumos neiekļauto pasākumu sarakstu.

Nepieciešams likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanā ievērot budžeta sagatavošanas grafikā noteiktos termiņus, pirms galīgo lēmumu pieņemšanas nodrošinot vispusīgu analīzi un diskusijas, lai likumprojektu varētu iesniegt Saeimā LBFV noteiktajā termiņā.

Pamatojoties uz apstiprinātajiem valsts budžeta bāzes izdevumiem, valsts budžeta izdevumu pārskatīšanas rezultātiem un priekšlikumiem par šo rezultātu izmantošanu likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” izstrādes procesā, kā arī MK pieņemtajiem lēmumiem par prioritārajiem pasākumiem, tiks aprēķināts maksimāli pieļaujamais valsts budžeta izdevumu kopapjoms vidējam termiņam un maksimāli pieļaujamais valsts budžeta kopējo izdevumu apjoms katrai ministrijai vidējam termiņam.

Ņemot vērā ES ekonomikas pārvaldības ietvara reformu, projektā valsts pamatbudžeta un valsts speciālā budžeta bāzes izdevumus paredzēts noteikt četriem gadiem – 2026., 2027., 2028. un 2029. gadam. Savukārt budžeta pieprasījumi un likumprojekts (budžeta likumprojektu pakete) – 2026., 2027. un 2028. gadam, jo budžeta plānošana četriem gadiem būs jāveic pēc attiecīgu Fiskālās disciplīnas likuma grozījumu spēkā stāšanās.

Ministriju 2026., 2027., 2028. un 2029. gada valsts budžeta bāzes ir noteiktas, ievērojot noteikumu Nr. 15 prasības, kā arī ņemot vērā MK pieņemtos lēmumus.

**VALSTS PAMATBUDŽETA BĀZE 2026., 2027., 2028. UN**

**2029. GADAM**

Saskaņā ar noteikumiem Nr. 15 valsts pamatbudžeta bāze, kas nodrošina valsts funkciju izpildi nemainīgā līmenī, 2026. un 2027. gadam tiek aprēķināta, pamatojoties uz likumā “Par valsts budžetu 2025. gadam un budžeta ietvaru 2025., 2026. un 2027. gadam” noteikto maksimāli pieļaujamo izdevumu apjomu ministrijai attiecīgajam gadam, aprēķinos ievērojot pārmantojamības principu, bet 2028. un 2029. gadam – pamatojoties uz 2027. gadam ministrijai apstiprināto maksimāli pieļaujamo izdevumu apjomu, kā arī ņemot vērā izmaiņas:

1. valsts budžeta ilgtermiņa saistībās normatīvajos aktos budžeta un finanšu vadības jomā noteiktajos gadījumos, tajā skaitā valsts budžeta ilgtermiņa saistībās procentu izdevumiem, kārtējiem maksājumiem ES budžetā un starptautiskai sadarbībai, ES politiku instrumentu un pārējās ĀFP, klimata pārmaiņu finanšu instrumenta un emisijas kvotu izsoļu ieņēmumu instrumentu līdzekļu finansēto vai līdzfinansēto apstiprināto projektu un pasākumu īstenošanai atbilstoši precizētajiem darba grafikiem un naudas plūsmām;
2. ieņēmumos no maksas pakalpojumiem un citos pašu ieņēmu­mos, to atlikumos un tiem atbilstošajos izdevumos;
3. šādās prognozēs:

* valsts sociālo pabalstu saņēmēju skaits;
* izdienas pensiju un piemaksu pie vecuma un invaliditātes pensijām vidējais apmērs un saņēmēju skaits;
* bēgļu un personu, kurām piešķirts alternatīvais statuss, pabalstu saņēmēju skaits;
* personas ar invaliditāti (skaits), kuras saņem asistenta pakalpojumu;
* to personu skaits, kas saņem uzturlīdzekļus no Uzturlīdzekļu garantiju fonda;
* to cietušo skaits, kas saņem kompensācijas saskaņā ar likumu “Par valsts kompensāciju cietušajiem”;
* brīvpusdienu saņēmēju skaits;
* transferta pārskaitījumi no valsts pamatbudžeta uz valsts speciālo budžetu saistībā ar atsevišķās dzīves situācijās noteiktam personu lokam valsts sniegtā atbalsta vidējo apmēru un saņēmēju skaitu;
* izglītojamo skaits, atbilstoši kam tiek nodrošināts finansējuma apmērs pedagogu darba samaksai un valsts sociālās apdrošināšanas obligātajām iemaksām un mācību līdzekļu un mācību grāmatu iegādei;

1. izdevumos pabeigto ES politiku instrumentu un pārējās ĀFP līdzfinansēto projektu uzturēšanai, ja projekts vai tā posms ir pilnībā pabeigts, nodots ekspluatācijā, par to ir veikts galīgā norēķina maksājums un tas turpmāk jāfinansē no valsts budžeta līdzekļiem (nav attiecināms uz augstākās izglītības un profesionālās izglītības iestādēm, izņemot IeM sistēmas izglītības iestādes). Datiem par IKT projektu uzturēšanas izdevumiem pievieno VARAM atzinumu;
2. izdevumos pabeigto no valsts budžeta finansēto kapitālo ieguldījumu uzturēšanai, ja finansējums kapitālo ieguldījumu veikšanai tika piešķirts kā finansējums prioritārajam pasākumam un ir terminēts;
3. aprēķinos par valsts budžeta finansējumu politiskajām organizācijām (partijām) saskaņā ar Politisko organizāciju (partiju) finansēšanas likumu;
4. 2028. un 2029. gadam – izdevumu palielinājumā, lai nodrošinātu LR Satversmes 6. un 101. pantā, Saeimas vēlēšanu likumā, Pašvaldības domes vēlēšanu likumā, Eiropas Parlamenta vēlēšanu likumā un Sabiedrisko elektronisko plašsaziņas līdzekļu un to pārvaldības likuma 7. panta piektajā daļā paredzēto pasākumu finansēšanu, ievērojot noteikumu Nr. 15 8.1. apakšpunktu;
5. atlīdzības aprēķinos saskaņā ar Valsts un pašvaldību institūciju amatpersonu un darbinieku atlīdzības likuma nosacījumiem attiecībā uz Valsts prezidenta mēnešalgu un Saeimas ievēlēto, apstiprināto un iecelto amatpersonu mēnešalgām un Fiskālās disciplīnas likuma nosacījumiem attiecībā uz Fiskālās disciplīnas padomes locekļu atlīdzību, kā arī ikmēneša pensijas aprēķinos atbilstoši likumam “Par Valsts prezidenta darbības nodrošināšanu”;
6. izdevumos saistībā ar minimālo pensiju un valsts sociālā nodrošinājuma pabalsta apmēru pārskatīšanu, kā arī ar valsts sociālā nodrošinājuma pabalsta un pensiju apmēru pārskatīšanu saistīto pakalpojumu nodrošināšanai, atbalsta pašvaldībām garantētā minimālā ienākuma pabalsta un mājokļa pabalsta nodrošināšanu, ņemot vērā prognozētās izmaiņas saņēmēju skaitā un minimālo ienākumu sliekšņa apmērus, kas 2026. gadam tiek aprēķināti atbilstoši CSP tīmekļvietnē publicētajai aktuālajai minimālo ienākumu mediānai mēnesī un 2027., 2028. un 2029. gadam – atbilstoši prognozētajai minimālo ienākumu mediānai mēnesī;
7. 2028. un 2029. gadam – izdevumu samazinājumu pasākumiem, kuri 2027. gadā paredzēti vienreizējo pasākumu veikšanai, par kuru īstenošanu vidējā termiņā vai ilgtermiņā nav pieņemts MK lēmums;
8. 2028. un 2029. gadam – izdevumu palielinājumu pasākumiem, kuriem 2027. gadā paredzēts finansējums nepilnam gadam, bet kuri turpmāk jāfinansē pilnā apjomā visu gadu.

Vienlaikus atbilstoši FM aktualizētajām makroekonomisko rādītāju un valsts sociālās apdrošināšanas iemaksu prognozēm aktualizēts LM valsts speciālā budžeta bāzes aprēķins 2026., 2027., 2028. un 2029. gadam, kā arī LM pamatbudžeta bāzes 2026., 2027., 2028. un 2029. gadam aprēķins pamatbudžeta programmā 04.00.00 “Valsts atbalsts sociālajai apdrošināšanai”, programmā 20.00.00 “Valsts sociālie pabalsti un izdienas pensijas”.

* 1. ***attēls* Valsts pamatbudžeta bāzes izdevumi 2026., 2027., 2028. un 2029. gadam, milj. *euro***

\* 2026. un 2027. gadam aprēķināta, pamatojoties uz likumā “Par valsts budžetu 2025. gadam un budžeta ietvaru 2025., 2026. un 2027. gadam” noteikto maksimāli pieļaujamo izdevumu apjomu (ietvaru) attiecīgajam gadam, 2028. un 2029. gadam – pamatojoties uz 2027. gadam apstiprināto ietvaru.

**Valsts pamatbudžeta bāzes izdevumi** (skatīt 1., 2. un 3. pielikumu) **2026. gadam** aprēķināti **12 966,3** **milj. *euro*** apmērā un **2027. gadam 12 758,3** **milj. *euro*** apmērā. Salīdzinājumā ar attiecīgā gada ietvaru izdevumi palielināti 441,0 milj. *euro* apmērā 2026. gadam un 784,2 milj. *euro* apmērā 2027. gadam. Savukārt **2028. gadam** izdevumi noteikti **12 405,8** **milj. *euro*** apmērā un **2029. gadam 12 461,1 milj. *euro*** apmērā, kas salīdzinājumā ar ietvaru 2027. gadam palielināti 431,7 milj. *euro* apmērā 2028. gadam un 487,0 milj. *euro* apmērā 2029. gadam (skatīt attēlu Nr. 1.1.).

**Izdevumi valsts pamatfunkciju īstenošanai 2026. gadam** paredzēti **10 267,4** **milj. *euro***apmērā, **2027. gadam** **10 647,8** **milj. *euro***apmērā, **2028. gadam** **10 892,2 milj. *euro***apmērā un **2029. gadam** **11 195,9 milj. *euro***apmērā. Salīdzinājumā ar attiecīgā gada ietvaru izdevumi valsts pamatfunkciju īstenošanai palielināti 218,6 milj. *euro* apmērā 2026. gadam un 417,4 milj. *euro* apmērā 2027. gadam. Savukārt izdevumi valsts pamatfunkciju īstenošanai 2028. un 2029. gadam salīdzinājumā ar ietvaru 2027. gadam palielināti 661,8 milj. *euro* apmērā 2028. gadam un 965,5 milj. *euro* apmērā 2029. gadam (skatīt attēlu Nr. 1.2.).

***1.2. attēls* Izdevumi valsts pamatfunkciju īstenošanai 2026., 2027., 2028. un 2029. gadam, milj. *euro***

\* 2026. un 2027. gadam aprēķināta, pamatojoties uz likumā “Par valsts budžetu 2025. gadam un budžeta ietvaru 2025., 2026. un 2027. gadam” noteikto maksimāli pieļaujamo izdevumu apjomu (ietvaru) attiecīgajam gadam, 2028. un 2029. gadam – pamatojoties uz 2027. gadam apstiprināto ietvaru.

Izmaiņas **izdevumiem valsts pamatfunkciju īstenošanai** galvenokārt veido:

**VPK** palielināti izdevumi 0,03 milj. *euro* apmērā 2026. un 2027. gadam ik gadu un samazināti izdevumi 0,5 milj. *euro* apmērā 2028. un 2029. gadam ik gadu, tajā skaitā:

* palielināti izdevumi 0,02 milj. *euro* apmērā 2026., 2027., 2028. un 2029. gadam ik gadu pensiju nodrošināšanai personām, kuras ieņēma Valsts prezidenta amatu;
* palielināti izdevumi 0,01 milj. *euro* apmērā 2026., 2027., 2028. un 2029. gadam ik gadu Valsts prezidenta atlīdzībai atbilstoši Valsts un pašvaldību institūciju amatpersonu un darbinieku atlīdzības likuma 4. panta ceturtajai daļai;
* samazināti izdevumi 0,4 milj. *euro* apmērā 2028. un 2029. gadam ik gadu prioritārajam pasākumam “Latvijas ekonomiskās konkurētspējas veicināšana (vizītes ar uzņēmēju līdzdalību un lobija kampaņa Latvijas kandidatūrai uz ANO Drošības padomes nepastāvīgās dalībvalsts vietu)”;
* samazināti izdevumi 0,1 milj. *euro* apmērā 2028. un 2029. gadam ik gadu prioritārajam pasākumam “Valsts prezidenta komisija Latvijas zinātnes un ekonomiskās konkurētspējas veicināšanai”;

**Saeimai** palielināti izdevumi 1,1 milj. *euro* apmērā 2028. un 2029. gadam ik gadu atbilstoši Saeimas Prezidija 2024. gada 16. septembra lēmumam par Saeimas budžeta pieprasījumu 2025. – 2028. gadam;

**MK** palielināti izdevumi 0,03 milj. *euro* apmērā 2026. un 2027. gadam ik gadu, 0,1 milj. *euro* apmērā 2028. gadam un 0,01 milj. *euro* apmērā 2029. gadam, tajā skaitā:

* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu MK locekļu atlīdzības pieauguma nodrošināšanai atbilstoši Valsts un pašvaldību institūciju amatpersonu un darbinieku atlīdzības likuma 6. pantā noteiktajam;
* palielināti izdevumi 0,03 milj. *euro* apmērā 2028. un 2029. gadam ik gadu prioritārajam pasākumam “Krīzes vadības centra kapacitātes nodrošināšana”;
* palielināti izdevumi 0,01 milj. *euro* apmērā 2028. gadam un samazināti izdevumi 0,05 milj. *euro* apmērā 2029. gadam horizontālajam prioritārajam pasākumam “Vienotā pakalpojumu centra izveide”;
* samazināti izdevumi 0,1 milj. *euro* apmērā 2026., 2027., 2028. un 2029. gadam ik gadu finansējuma pārdalei uz VARAM, lai nodrošinātu tehnisko atbalstu Cilvēkresursu vienotās pārvaldības sistēmas ieviešanā un uzturēšanā u.c.;

**KNAB** palielināti izdevumi 0,6 milj. *euro* apmērā 2026. un 2027. gadam ik gadu un 1,0 milj. *euro* apmērā 2028. un 2029. gadam, tajā skaitā palielināti izdevumi:

* 0,6 milj. *euro* apmērā 2026., 2027., 2028. un 2029. gadam ik gadu, lai nodrošinātu VID Iekšējās drošības pārvaldes funkciju pārņemšanu, pārdalot finansējumu no FM;
* 0,4 milj. *euro* apmērā 2028. un 2029. gadam ik gadu partiju finansēšanai saistībā ar minimālās mēneša darba algas pieaugumu;
* 0,01 milj. *euro* apmērā 2026., 2027., 2028. un 2029. gadam ik gadu biroja priekšnieka atlīdzības pieauguma nodrošināšanai atbilstoši Valsts un pašvaldību institūciju amatpersonu un darbinieku atlīdzības likuma 6. pantā noteiktajam;

**TB** palielināti izdevumi 0,01 milj. *euro* apmērā 2026., 2027., 2028. un 2029. gadam ik gadu, lai nodrošinātu tiesībsarga atalgojumu atbilstoši Valsts un pašvaldību institūciju amatpersonu un darbinieku atlīdzības likuma 6. panta otrajam punktam;

**AiM** palielināti izdevumi 0,01 milj. *euro* apmērā 2026. un 2027. gadam ik gadu, 24,3 milj. *euro* apmērā 2028. gadam, savukārt izdevumi samazināti 48,0 milj. *euro* apmērā 2029. gadam, tajā skaitā:

* palielināti izdevumi 54,6 milj. *euro* apmērā 2028. un 2029. gadam ik gadu, nodrošinot AiM budžeta izdevumu apjoma palielinājumu līdz noteiktajiem procentiem no IKP;
* palielināti izdevumi 14,6 milj. *euro* apmērā 2028. un 2029. gadam ik gadu NBS uzturēšanai, nodrošinot AiM budžeta izdevumu apjoma palielinājumu līdz noteiktajiem procentiem no IKP;
* palielināti izdevumi 6,3 milj. *euro* apmērā 2028. un 2029. gadam ik gadu ilgtermiņa saistību pasākumam “Nacionālo bruņoto spēku ilgtermiņa līgumi”, nodrošinot AiM budžeta izdevumu apjoma palielinājumu līdz noteiktajiem procentiem no IKP;
* palielināti izdevumi 0,01 milj. *euro* apmērā 2026., 2027., 2028. un 2029. gadam ik gadu pedagogu darba samaksas pieauguma nodrošināšanai;
* samazināti izdevumi 44,0 milj. *euro* apmērā 2029. gadam atbilstoši MK 06.03.2024. rīkojumam Nr. 170-s (informācija klasificēta);
* samazināti izdevumi 33,5 milj. *euro* apmērā 2028. gadam un 61,1 milj. *euro* apmērā 2029. gadam atbilstoši izdevumu izmaiņām 2024. gadā atbalstītā AiM prioritārā pasākuma “Munīcijas krājumu papildināšana un individuālā ekipējuma nodrošināšana” īstenošanā;
* samazināti izdevumi 18,0 milj. *euro* apmērā 2028. un 2029. gadam ik gadu atbilstoši izdevumu izmaiņām 2024. gadā atbalstītā AiM prioritārā pasākuma “Papildu radaru iegāde vēja parku attīstībai” īstenošanā u.c.;

**ĀM** palielināti izdevumi 0,8 milj. *euro* apmērā 2026. gadam, 0,5 milj. *euro* apmērā 2027. gadam, savukārt izdevumi samazināti 2,5 milj. *euro* apmērā 2028. gadam un 3,5 milj. *euro* apmērā 2029. gadam, tajā skaitā:

* palielināti izdevumi 0,7 milj. *euro* apmērā 2026. gadam, lai nodrošinātu finansējumu granta projektu īstenošanai Ukrainas atbalstam;
* palielināti izdevumi 0,5 milj. *euro* apmērā 2027. un 2028. gadam ik gadu telpu, drošības sistēmu un materiāltehniskajam nodrošinājumam (no maksas pakalpojumu un citu pašu ieņēmumu atlikumiem uz 2025. gada 1. janvāri);
* palielināti izdevumi 0,1 milj. *euro* apmērā 2026. gadam civilo ekspertu dalības nodrošināšanai ES Padomdevēja misijā Irākā, ES Padomdevēja misijā civilā drošības sektora reformām Ukrainā, ES Partnerattiecību misijā Moldovā un ES Novērošanas misijās Gruzijā;
* samazināti izdevumi 2,9 milj. *euro* apmērā 2028. gadam un 3,5 milj. *euro* apmērā 2029. gadam prioritārajiem pasākumiem “Latvijas kandidatūras ANO Drošības padomes vēlēšanās 2025. g. lobija kampaņas nodrošināšana Latvijas dalībai ANO Drošības padomē 2026 – 2028. g.” u.c.;

**EM** palielināti izdevumi 0,2 milj. *euro* apmērā 2026. gadam, savukārt izdevumi samazināti 4,1 milj. *euro* apmērā 2027. gadam, 1,3 milj. *euro* apmērā 2028. gadam un 4,6 milj. *euro* apmērā 2029. gadam, tajā skaitā:

* palielināti izdevumi 1,1 milj. *euro* apmērā 2026. gadam un 0,3 milj. *euro* apmērā 2027. gadam ilgtermiņa saistību pasākumam “Valsts budžeta līdzfinansējums dižpasākumu organizēšanai un ārvalstu filmu uzņemšanai Latvijā”;
* samazināti izdevumi 3,3 milj. *euro* apmērā 2027. un 2029. gadam ik gadu īpašuma kompensācijas sertifikātu dzēšanai;
* samazināti izdevumi 0,9 milj. *euro* apmērā 2026., 2027., 2028. un 2029. gadam ik gadu finansējuma pārdalei uz KEM, lai nodrošinātu MK 2024. gada 17. decembra rīkojuma Nr. 1191 “Par Vides pārraudzības valsts biroja un Būvniecības valsts kontroles biroja reorganizāciju” izpildi un enerģētikas politikas funkciju nodošanu;
* samazināti izdevumi 0,3 milj. *euro* apmērā 2028. un 2029. gadam ik gadu prioritārajam pasākumam “Finanšu instruments investīciju projektiem” u.c.;

**FM** samazināti izdevumi 73,5 milj. *euro* apmērā 2026. gadam un 6,2 milj. *euro* apmērā 2027. gadam, savukārt izdevumi palielināti 150,9 milj. *euro* apmērā 2028. gadam un 302,1 milj. *euro* apmērā 2029. gadam, tajā skaitā:

* palielināti izdevumi 83,1 milj. *euro* apmērā 2028. gadam un 189,5 milj. *euro* apmērā 2029. gadam valsts parāda vadībai;
* palielināti izdevumi 2,5 milj. *euro* apmērā 2028. gadam un 5,2 milj. *euro* apmērā 2029. gadam ilgtermiņa saistību pasākuma “Dotācija VAS “Valsts nekustamie īpašumi” nekustamā īpašuma Jēkaba ielā 11, Rīgā, sastāvā esošās būves pārbūves un restaurācijas darbiem” īstenošanai;
* palielināti izdevumi 1,3 milj. *euro* apmērā 2026. gadam, lai nodrošinātu Eiropas Rekonstrukcijas un attīstības bankas pilnvarnieku valdes 2026. gada sanāksmes organizēšanu;
* palielināti izdevumi 1,2 milj. *euro* apmērā 2026. gadam un 1,3 milj. *euro* apmērā 2027. gadam attīstības sadarbības projektu īstenošanai;
* palielināti izdevumi 0,4 milj. *euro* apmērā 2028. gadam un samazināti izdevumi 0,6 milj. *euro* apmērā 2029. gadam sankciju skrīninga rīka ieviešanai Valsts kasē un SAP migrācijai uz S/4 HANA versiju;
* palielināti izdevumi 0,4 milj. *euro* apmērā 2027. – 2029. gadam ik gadu VID darbības nodrošināšanai;
* palielināti izdevumi 0,3 milj. *euro* apmērā 2026., 2027., 2028. un 2029. gadam ik gadu, lai nodrošinātu Nodokļu un muitas policijas tulkošanas un komandējumu izdevumu segšanu;
* samazināti izdevumi 75,7 milj. *euro* apmērā 2026. gadam, 7,5 milj. *euro* apmērā 2027. gadam un palielināti izdevumi 73,6 milj. *euro* apmērā 2028. gadam un 117,2 milj. *euro* apmērā 2029. gadam iemaksām ES budžetā;
* samazināti izdevumi 6,4 milj. *euro* apmērā 2028. gadam un 6,9 milj. *euro* apmērā 2029. gadam horizontālajam prioritārajam pasākumam “Vienotā pakalpojumu centra izveide”;
* samazināti izdevumi 1,3 milj. *euro* apmērā 2028. un 2029. gadam ik gadu VID nepieciešamās infrastruktūras izveidei Zilupes muitas kontroles punktā dzelzceļa kravu kontroles rentgena iekārtas uzstādīšanai;
* samazināti izdevumi 0,8 milj. *euro* apmērā 2028. un 2029. gadam ik gadu ES iniciatīvu prasību un nacionālo normatīvo aktu ieviešanai VID informācijas sistēmās;
* samazināti izdevumi 0,7 milj. *euro* apmērā 2026., 2027., 2028. un 2029. gadam ik gadu finansējuma pārdalei uz IeM un KNAB, lai nodrošinātu VID Iekšējās drošības pārvaldes funkciju nodošanu u.c.;

**IeM** palielināti izdevumi 16,8 milj. *euro* apmērā 2026. gadam, 6,1 milj. *euro* apmērā 2027. gadam, 2,1 milj. *euro* apmērā 2028. gadam un 40,0 milj. *euro* apmērā 2029. gadam, tajā skaitā:

* palielināti izdevumi 14,8 milj. *euro* apmērā 2026. gadam un 4,2 milj. *euro* apmērā 2027. gadam, lai ar valsts drošību saistītā prioritārā pasākuma ietvaros nodrošinātu katastrofu pārvaldības centru būvniecību Aizkrauklē un Limbažos 2026. – 2027.gadā;
* palielināti izdevumi 0,7 milj. *euro* apmērā 2026., 2027., 2028. un 2029. gadam ik gadu specializēto programmnodrošinājumu iegādei un licenču atjaunošanai;
* palielināti izdevumi 0,3 milj. *euro* apmērā 2028. un 2029. gadam ik gadu nomas maksas izdevumu segšanai;
* palielināti izdevumi 0,2 milj. *euro* apmērā 2026. gadam, 0,5 milj. *euro* apmērā 2027. gadam, 0,2 milj. *euro* apmērā 2028. gadam un 38,3 *euro* apmērā 2029. gadam pabalsta pēc katriem pieciem nepārtrauktas izdienas gadiem izmaksas nodrošināšanai IeM amatpersonām ar speciālajām dienesta pakāpēm atbilstoši Valsts un pašvaldību institūciju amatpersonu un darbinieku atlīdzības likuma 25. panta ceturtajai daļai;
* palielināti izdevumi 0,2 milj. *euro* apmērā 2026. gadam, lai nodrošinātu materiālās palīdzības piešķiršanu patvēruma meklētāja, bēgļa un alternatīvo statusu saņēmušām personām;
* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu nekustamā īpašuma nomas pakalpojumu sniegšanu, palielinot ieņēmumus no sniegtajiem maksas pakalpojumiem un citiem pašu ieņēmumiem;
* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu lietisko pierādījumu un izņemto mantu pārvietošanu, glabāšanu, iznīcināšanu, palielinot ieņēmumus no sniegtajiem maksas pakalpojumiem un citiem pašu ieņēmumiem;
* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai VUGD nodrošinātu ilgtermiņa saistību pasākuma “Speciālo ugunsdzēsības un glābšanas transportlīdzekļu iegāde (ar valsts drošību saistītais pasākums)” ietvaros iegādātās tehnikas uzturēšanu un darbību;
* palielināti izdevumi 0,2 milj. *euro* apmērā 2028. un 2029. gadam ik gadu minimālās mēneša darba algas palielināšanai uz 860 *euro* 2028. gadā;
* palielināti izdevumi 0,1 milj. *euro* apmērā 2028. gadam un samazināti izdevumi 0,1 milj *euro* apmērā 2029. gadam atbilstoši izdevumu izmaiņām 2025. – 2028. gada prioritārā pasākuma “Valsts drošības dienesta darbības prioritāro jomu stiprināšana” īstenošanai u.c.;

**IZM** palielināti izdevumi 10,2 milj. *euro* apmērā 2026. gadam, 7,2 milj. *euro* apmērā 2027. gadam, 5,8 milj. *euro* apmērā 2028. gadam un 5,5 milj. *euro* apmērā 2029. gadam, tajā skaitā:

* palielināti izdevumi 4,5 milj. *euro* apmērā 2026., 2027., 2028. un 2029. gadam ik gadu, lai nodrošinātu pedagogu darba samaksas palielinājumu par 2,6 procentiem;
* palielināti izdevumi, veicot pārdali no EM, 4,1 milj. *euro* apmērā 2026. gadam un 1,8 milj. *euro* apmērā 2027. gadam, lai nodrošinātu valsts pētījumu programmas “Inovāciju fonds – ilgtermiņa pētījumu programma” īstenošanu;
* palielināti izdevumi 0,7 milj. *euro* apmērā 2026., 2027., 2028. un 2029. gadam ik gadu, lai nodrošinātu finansējumu asistenta pakalpojumam personai ar invaliditāti pārvietošanas atbalstam un pašaprūpes veikšanai izglītības iestādēs, ņemot vērā izglītojamo skaita izmaiņas;
* palielināti izdevumi 0,4 milj. *euro* apmērā 2028. un 2029. gadam ik gadu minimālās mēneša darba algas palielināšanai uz 860 *euro* 2028. gadā;
* palielināti izdevumi maksas pakalpojumu un citu pašu ieņēmumu un to atlikumu uz gada sākumu izmantošanai 0,4 milj. *euro* apmērā 2026. gadam un 0,2 milj. *euro* apmērā 2027., 2028. un 2029. gadam ik gadu profesionālās izglītības iestāžu mācību procesa nodrošināšanai;
* samazināti izdevumi 0,3 milj. *euro* apmērā 2029. gadam Latvijas Olimpiskajai komitejai valsts galvoto aizdevumu atmaksai atbilstoši ilgtermiņa saistībās paredzētajam u.c.;

**ZM** palielināti izdevumi 0,9 milj. *euro* apmērā 2026. gadam, 1,3 milj. *euro* apmērā 2027. gadam un 0,9 milj. *euro* apmērā 2028. un 2029. gadam ik gadu, tajā skaitā palielināti izdevumi:

* 0,4 milj. *euro* apmērā 2026., 2027., 2028. un 2029. gadam ik gadu, veicot izmaiņas Valsts tehniskās uzraudzības aģentūras maksas pakalpojumu un citu pašu ieņēmumu atlikumos;
* 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu pedagogu darba samaksas pieaugumu par 2,6 procentiem;
* 0,2 milj. *euro* apmērā 2026. gadam un 0,5 milj. *euro* apmērā 2027. gadam, veicot izmaiņas Pārtikas un veterinārā dienesta maksas pakalpojumu un citu pašu ieņēmumu atlikumos;
* 0,1 milj. *euro* apmērā 2026., 2027., 2028. un 2029. gadam ik gadu, veicot izmaiņas maksas pakalpojumu un citu pašu ieņēmumos par augšņu agroķīmisko izpēti;
* 0,1 milj. *euro* apmērā 2028. un 2029. gadam ik gadu minimālās algas palielināšanai u.c.;

**SM** palielināti izdevumi 0,1 milj. *euro* apmērā 2026. gadam, 0,3 milj. *euro* apmērā 2027. gadam, 0,05 milj. *euro* apmērā 2028. gadam un 0,2 milj. *euro* apmērā 2029. gadam, tajā skaitā:

* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu bojātā ceļa inventāra savlaicīgai atjaunošanai no ieņēmumiem no apdrošināšanas (OCTA) maksājumiem par ceļu satiksmes negadījumu rezultātā bojāto ceļa inventāru;
* samazināti izdevumi 0,1 milj. *euro* apmērā 2026. gadam un palielināti izdevumi 0,1 milj. *euro* apmērā 2027. gadam, veicot izmaiņas maksas pakalpojumu un citu pašu ieņēmumu naudas līdzekļu atlikumos un tiem atbilstošajos preču un pakalpojumu izdevumos;
* samazināti izdevumi 0,1 milj. *euro* apmērā 2028. gadam prioritārajam pasākumam “Valsts materiālo rezervju iegāde, atjaunināšana un uzturēšana” u.c.;

**LM** samazināti izdevumi 24,1 milj. *euro* apmērā 2026. gadam, 29,4 milj. *euro* apmērā 2027. gadam un palielināti izdevumi 63,1 milj. *euro* apmērā 2028. gadam un 150,3 milj. *euro* apmērā 2029. gadam, tajā skaitā:

* palielināti izdevumi 1,9 milj. *euro* apmērā 2028. un 2029. gadam ik gadu, lai nodrošinātu garantētā minimālā ienākuma un mājokļa pabalsta līdzfinansējumu pašvaldībām 30% apmērā saistībā ar jaunajiem minimālo ienākumu sliekšņu apmēriem;
* palielināti izdevumi 0,9 milj. *euro* apmērā 2028. un 2029. gadam ik gadu, lai nodrošinātu minimālās mēneša darba algas palielināšanu līdz 860 *euro* ar 2028. gadu;
* palielināti izdevumi 0,5 milj. *euro* apmērā 2028. un 2029. gadam ik gadu, lai nodrošinātu 2025 – 2028. gada prioritārā pasākuma “Tehnisko palīglīdzekļu pakalpojuma nodrošināšanai (rindu mazināšanai)” īstenošanu;
* samazināti izdevumi 12,3 milj. *euro* apmērā 2026. gadam, 11,0 milj. *euro* apmērā 2027. gadam un palielināti izdevumi 29,0 milj. *euro* apmērā 2028. gadam un 70,0 milj. *euro* apmērā 2029. gadam valsts iemaksām uz sociālās apdrošināšanas speciālo budžetu saistībā ar plānotajām izmaiņām saņēmēju skaitā un iemaksu apmēros, tajā skaitā minimālo ienākumu sliekšņa pieauguma nodrošināšanai;
* samazināti izdevumi 7,1 milj. *euro* apmērā 2026. gadam, 15,4 milj. *euro* apmērā 2027. gadam, 1,1 milj. *euro* apmērā 2028. gadam un palielināti izdevumi 10,7 milj. *euro* apmērā 2029. gadam piemaksām pie vecuma un invaliditātes pensijām saistībā ar piemaksu vidējo apmēru un kontingenta prognozētajām izmaiņām;
* samazināti izdevumi 3,6 milj. *euro* apmērā 2026. gadam, 1,5 milj. *euro* apmērā 2027. gadam un palielināti izdevumi 13,1 milj. *euro* apmērā 2028. gadam un 27,3 milj. *euro* apmērā 2029. gadam valsts sociālo pabalstu izmaksām saistībā ar pabalstu vidējo apmēru un kontingenta prognozētajām izmaiņām;
* samazināti izdevumi 0,9 milj. *euro* apmērā 2026. gadam, 2,0 milj. *euro* apmērā 2027. gadam un palielināti izdevumi 7,8 milj. *euro* apmērā 2028. gadam un 17,6 milj. *euro* apmērā 2029. gadam izdienas pensijas izmaksām saistībā ar pensijas vidējā apmēra un kontingenta prognozētajām izmaiņām;
* samazināti izdevumi 0,4 milj. *euro* apmērā 2026. gadam un palielināti izdevumi 0,3 milj. *euro* apmērā 2027. gadam, 10,8 milj. *euro* apmērā 2028. gadam un 21,3 milj. *euro* apmērā 2029. gadam mērķdotācijai pašvaldībām asistenta un pavadoņa pakalpojuma nodrošināšanai saistībā ar prognozētajām pakalpojuma saņēmēju skaita izmaiņām u.c.;

**TM** palielināti izdevumi 4,0 milj. *euro* apmērā 2026. gadam, 3,7 milj. *euro* apmērā 2027. gadam, 2,1 milj. *euro* apmērā 2028. gadam un 10,4 milj. *euro* 2029. gadam, tajā skaitā:

* palielināti izdevumi 1,8 milj. *euro* apmērā 2026. gadam un 2,0 milj. *euro* apmērā 2027., 2028. un 2029. gadam ik gadu, lai nodrošinātu tiesnešu atalgojuma palielināšanu atbilstoši Valsts un pašvaldību institūciju amatpersonu un darbinieku atlīdzības likuma 6.1 pantam un pamatojoties uz VK publiskoto informāciju par vēlēto amatpersonu un Saeimas iecelto amatpersonu mēnešalgas apmēru;
* palielināti izdevumi 1,1 milj. *euro* apmērā 2026. gadam, 0,8 milj. *euro* apmērā 2027.gadam un 0,3 milj. *euro* apmērā 2028. gadam, palielinot izdevumus no maksas pakalpojumu un citu pašu ieņēmumu atlikuma uz gada sākumu, lai nodrošinātu arhīva centralizāciju Kurzemē, digitālās dokumentu krātuves pilnveidošanu un pašapkalpošanās portāla izveidi 2026. gadā, kadastra informācijas sistēmas un datu izplatīšanas pilnveidošanu 2027. gadā, kā arī arhīva centralizāciju Vidzemē 2028. gadā;
* palielināti izdevumi 0,3 milj. *euro* apmērā 2026. gadam, 0,6 milj. *euro* apmērā 2027. gadam, 0,7 milj. *euro* apmērā 2028. gadam un 1,1 milj. *euro* apmērā 2029. gadam, lai nodrošinātu izdienas pensiju izmaksu;
* palielināti izdevumi 0,3 milj. *euro* apmērā 2026., 2027., 2028. un 2029. gadam ik gadu, palielinot dotāciju no vispārējiem ieņēmumiem atbilstoši MK 2024. gada 12. novembra sēdē (prot. Nr. 48 25.§) pieņemtajiem grozījumiem Civilprocesa likumā, kuri izsludināti 2025. gada 14. martā;
* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu ANM investīcijas projekta “Vienota tiesnešu, tiesu darbinieku, prokuroru, prokuroru palīgu un specializēto izmeklētāju (starpdisciplināros jautājumos) kvalifikācijas pilnveides mācību centra izveide” ietvaros Tieslietu mācību centra telpu uzturēšanu;
* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu valsts kompensāciju izmaksas cietušajiem, kas saņem kompensācijas saskaņā ar likumu “Par valsts kompensāciju cietušajiem”;
* palielināti izdevumi 0,2 milj. *euro* apmērā 2026. gadam, palielinot izdevumus no maksas pakalpojumu un citu pašu ieņēmumu atlikuma uz gada sākumu, lai nodrošinātu daļēju energoresursu sadārdzinājuma izdevumu segšanu;
* palielināti izdevumi 0,2 milj. *euro* apmērā 2028. un 2029. gadam ik gadu atbilstoši minimālās mēneša darba algas pieaugumam uz 860 *euro* 2028. gadā;
* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu, lai nodrošinātu Norvēģijas finanšu instrumenta programmas ietvaros īstenotā projekta Mācību centra uzturēšanas izdevumu;
* palielināti izdevumi 0,1 milj. *euro* apmērā 2026. gadam, palielinot izdevumus no maksas pakalpojumu un citu pašu ieņēmumu atlikuma uz gada sākumu, lai nodrošinātu veselības apdrošināšanas polišu iegādi nodarbinātajiem, kas tieši iesaistīti maksas pakalpojumu sniegšanas nodrošināšanā;
* palielināti izdevumi 0,1 milj. *euro* apmērā 2026. gadam, palielinot izdevumus no maksas pakalpojumu un citu pašu ieņēmumu atlikuma uz gada sākumu, lai nodrošinātu novērtēšanas prēmiju izmaksu darbiniekiem, kas tieši iesaistīti maksas pakalpojumu sniegšanas nodrošināšanā;
* palielināti izdevumi 0,1 milj. *euro* apmērā 2026. gadam, palielinot izdevumus no maksas pakalpojumu un citu pašu ieņēmumu atlikuma uz gada sākumu, lai nodrošinātu tulkošanas pakalpojumu izdevumu pieauguma segšanu;
* palielināti izdevumi 0,02 milj. *euro* apmērā 2026. gadam, 0,01 milj. *euro* apmērā 2027. gadam, 0,1 milj. *euro* apmērā 2028. gadam un 8,4 milj. *euro* apmērā 2029. gadam, lai nodrošinātu izdienas pabalstu izmaksu IeVP amatpersonām ar speciālo dienesta pakāpi pēc katriem pieciem nepārtrauktas izdienas gadiem saskaņā ar Valsts un pašvaldību institūciju amatpersonu un darbinieku atlīdzības likuma 25. panta 4. daļā noteikto;
* samazināti izdevumi 0,9 milj. *euro* apmērā 2028. un 2029. gadam ik gadu 2025. gada prioritārajam pasākumam “Satversmes aizsardzības biroja darbības nodrošināšana”;
* samazināti izdevumi 0,8 milj. *euro* apmērā 2028. un 2029. gadam ik gadu 2024. gada prioritārajam pasākumam “Audio ierakstu sistēmas modernizācija tiesas sēžu zālēs”;
* samazināti izdevumi 0,6 milj. *euro* apmērā 2026., 2027., 2028. un 2029. gadam ik gadu no maksas pakalpojumiem un citiem pašu ieņēmumiem atbilstoši MK 2024. gada 12. novembra sēdē (prot. Nr. 48 25.§) pieņemtajiem grozījumiem Civilprocesa likumā, kuri izsludināti 2025. gada 14. martā u.c.;

**KEM** palielināti izdevumi 4,2 milj. *euro* apmērā 2026. gadam, 3,3 milj. *euro* apmērā 2027. gadam un samazināti izdevumi 3,7 milj. *euro* apmērā 2028. gadam un 6,6 milj. *euro* apmērā 2029. gadam, tajā skaitā:

* palielināti izdevumi 3,1 milj. *euro* apmērā 2026. gadam, 2,2 milj. *euro* apmērā 2027. gadam un samazināti izdevumi 0,1 milj. *euro* apmērā 2028. gadam un 2,8 milj. *euro* apmērā 2029. gadam Emisijas kvotu izsolīšanas instrumenta projektu īstenošanai;
* palielināti izdevumi 0,9 milj. *euro* apmērā 2026., 2027., 2028. un 2029. gadam ik gadu, lai nodrošinātu MK 17.12.2024. rīkojuma Nr. 1191 “Par Vides pārraudzības valsts biroja un Būvniecības valsts kontroles biroja reorganizāciju” izpildi un enerģētikas politikas funkciju nodošanu, pārdalot finansējumu no EM;
* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu, lai nodrošinātu iemaksas starptautiskajās organizācijās;
* samazināti izdevumi 4,6 milj. *euro* apmērā 2028. un 2029. gadam ik gadu publiskajam tirgotājam, lai segtu izmaksu pārsniegumu pār ieņēmumiem;
* samazināti izdevumi 0,004 milj. *euro* apmērā 2027. gadam, 0,1 milj. *euro* apmērā 2028. gadam un 0,3 milj. *euro* apmērā 2029. gadam atbilstoši plānotajiem ieņēmumiem no valsts nodevas par elektroenerģijas ražošanai piešķirtā valsts atbalsta izlietošanas uzraudzību u.c.;

**VARAM** palielināti izdevumi 0,5 milj. *euro* apmērā 2026. un 2027. gadam ik gadu un 0,4 milj. *euro* apmērā 2028. un 2029. gadam ik gadu, tajā skaitā:

* palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu ES Kohēzijas fonda projekta “Apsaimniekošanas pasākumu veikšana īpaši aizsargājamās dabas teritorijās un mikroliegumos biotopu un sugu aizsardzības stāvokļa uzlabošanai” ietvaros sasniegto rezultātu uzturēšanai;
* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu, lai nodrošinātu tehnisko atbalstu Cilvēkresursu vienotās pārvaldības sistēmas ieviešanā un uzturēšanā, pārdalot finansējumu no MK;
* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu projekta “Valsts vides monitoringa programmu un kontroles sistēmas attīstība un sabiedrības līdzdalības veicināšana, pilnveidojot nacionālas nozīmes vides informācijas un izglītības centru infrastruktūru” rezultātu uzturēšanai;
* palielināti izdevumi 0,1 milj. *euro* apmērā 2026., 2027., 2028. un 2029. gadam ik gadu no maksas pakalpojumiem un citiem pašu ieņēmumiem, ņemot vērā maksas pakalpojumu cenu palielinājumu;
* samazināti izdevumi 0,1 milj. *euro* apmērā 2028. un 2029. gadam ik gadu ERAF projekta “Pašvaldību klientu informācijas pārvaldības risinājums” ietvaros izstrādāto risinājumu rezultātu uzturēšanai u.c.;

**KM** palielināti izdevumi 2,9 milj. *euro* apmērā 2026. gadam, 3,7 milj. *euro* apmērā 2027. gadam, 0,1 milj. *euro* apmērā 2028. gadam un 0,4 milj. *euro* apmērā 2029. gadam, tajā skaitā:

* palielināti izdevumi 4,4 milj. *euro* apmērā 2026., 2027., 2028. un 2029. gadam ik gadu, lai nodrošinātu pedagogu darba samaksas pieaugumu par 2,6%;
* palielināti izdevumi 0,7 milj. *euro* apmērā 2026. gadam, 0,8 milj. *euro* apmērā 2027. gadam un 0,9 milj. *euro* apmērā 2028. un 2029. gadam ik gadu no maksas pakalpojumiem un citiem pašu ieņēmumiem saistībā ar aktualizētām cenām un pakalpojumiem iestāžu sniegto pakalpojumu cenrāžos;
* palielināti izdevumi 0,6 milj. *euro* apmērā 2028. un 2029. gadam ik gadu Latvijas Nacionālā arhīva nomas maksas, apsaimniekošanas un komunālo pakalpojumu izdevumu segšanai;
* palielināti izdevumi 0,4 milj. *euro* apmērā 2029. gadam VSIA “Jaunais Rīgas teātris” ēkas Rīgā, Lāčplēša ielā 25, nomas maksai VAS “Valsts nekustamie īpašumi”;
* palielināti izdevumi 0,3 milj. *euro* apmērā 2028. gadam Latvijas Nacionālā arhīva pārcelšanās izdevumu segšanai;
* palielināti izdevumi 0,3 milj. *euro* apmērā 2028. un 2029. gadam ik gadu minimālās mēneša darba algas palielināšanai;
* samazināti izdevumi 4,7 milj. *euro* apmērā 2028. un 2029. gadam ik gadu terminētam pasākumam – projekta “Liepāja – Eiropas kultūras galvaspilsēta 2027. gadā (Liepāja 2027)” nodrošināšanai;
* samazināti izdevumi no ieņēmumiem par sniegtajiem maksas pakalpojumiem un citiem pašu ieņēmumiem 2,1 milj. *euro* apmērā 2026., 2027., 2028. un 2029. gadam ik gadu, saistībā ar Rundāles pils muzeja juridiskā statusa maiņu;
* samazināti izdevumi 0,3 milj. *euro* apmērā 2028. un 2029. gadam ik gadu, lai īstenotu kultūras pieminekļu atjaunošanas darbus, sniedzot atbalstu nacionāli un starptautiski nozīmīgu, simbolisku un unikālu kultūras pieminekļu restaurācijai;
* samazināti izdevumi 0,3 milj. *euro* apmērā 2026. gadam un palielināti izdevumi 0,5 milj. *euro* apmērā 2027. gadam, 0,7 milj. *euro* apmērā 2028. gadam un 0,9 milj. *euro* apmērā 2029. gadam Valsts kultūrkapitāla fonda likuma normu īstenošanai atbilstoši prognozētajiem akcīzes un izložu un azartspēļu nodokļu ieņēmumiem u.c.;

**VKo** palielināti izdevumi 0,04 milj. *euro* apmērā 2026. un 2027. gadam ik gadu un 0,02 milj. *euro* apmērā 2028. un 2029. gadam ik gadu, tajā skaitā:

* palielināti izdevumi 0,04 milj. *euro* apmērā 2026., 2027., 2028. un 2029. gadam ik gadu valsts kontroliera un VKo padomes locekļu atlīdzības pieauguma nodrošināšanai atbilstoši Valsts un pašvaldību institūciju amatpersonu un darbinieku atlīdzības likuma 6. pantā noteiktajam;
* samazināti izdevumi 0,02 milj. *euro* apmērā 2028. un 2029. gadam ik gadu prioritārajam pasākumam “Valsts kontroles kapacitātes stiprināšana publiskā sektora revīzijās, stiprinot cilvēkkapitālu un attīstot informāciju tehnoloģijas”;

**AT** palielināti izdevumi 0,2 milj. *euro* apmērā 2026., 2027., 2028. un 2029. gadam ik gadu, lai nodrošinātu tiesnešu atalgojuma palielināšanu atbilstoši Valsts un pašvaldību institūciju amatpersonu un darbinieku atlīdzības likuma 6.1 pantam un pamatojoties uz VK publiskoto informāciju par vēlēto amatpersonu un Saeimas iecelto amatpersonu mēnešalgas apmēru u.c.;

**VM** palielināti izdevumi 2,5 milj. *euro* apmērā 2026. gadam, 2,7 milj. *euro* apmērā 2027. gadam, 2,8 milj. *euro* apmērā 2028. gadam un 3,1 milj. *euro* apmērā 2029. gadam, tajā skaitā palielināti izdevumi:

* no budžeta resora “74. Gadskārtējā valsts budžeta izpildes procesā pārdalāmais finansējums” programmas 20.00.00 “Veselības aprūpes pasākumu īstenošana” pārdalīts finansējums šādiem pasākumiem:
* 1,2 milj. *euro* apmērā 2026., 2027., 2028. un 2029. gadam ik gadu, lai uzlabotu veselības aprūpi iedzīvotājiem, kuri atrodas ilgstošas sociālās aprūpes un sociālās rehabilitācijas institūcijās;
* 0,4 milj. *euro* apmērā 2026. gadam un 0,6 milj. *euro* apmērā 2027., 2028. un 2029. gadam ik gadu, lai iekļautu valsts apmaksāto veselības aprūpes pakalpojumu klāstā tīklenes slimību pacientiem intravitreālās injekcijās izmantotos medikamentus;
* 0,1 milj. *euro* apmērā 2026., 2027., 2028. un 2029. gadam ik gadu, lai nodrošinātu Neatliekamās medicīniskās palīdzības dienesta operatīvā medicīniskā transportlīdzekļa vadītāju apmācību;
* 0,05 milj. *euro* apmērā 2026., 2027., 2028. un 2029. gadam ik gadu, lai nodrošinātu integrētu, multidisciplināru, ambulatoru valsts apmaksāto veselības aprūpi iekaisīgu zarnu slimības pacientiem;
* 0,4 milj. *euro* apmērā 2026., 2027., 2028. un 2029. gadam ik gadu, lai nodrošinātu pedagogu darba samaksas pieaugumu par 2,6%, pārdalot finansējumu no budžeta resora “74. Gadskārtējā valsts budžeta izpildes procesā pārdalāmais finansējums” programmas 23.00.00 “Valsts atbalsta programmas un citi valsts nozīmes pasākumi”;
* 0,3 milj. *euro* apmērā 2026., 2027., 2028. un 2029. gadam ik gadu, lai NVD nodrošinātu projekta “Pacientu veselības pamatdatu un e-receptes informācijas apmaiņa ar pārrobežu E-veselības informācijas sistēmām” ietvaros izveidotās jaunās savienotājprogrammatūras – Nacionālā e-veselības kontaktpunkta uzturēšanu;
* 0,3 milj. *euro* apmērā 2029. gadam, lai nodrošinātu 2025. – 2028. gada starpnozaru prioritārā pasākuma “Valsts materiālo rezervju iegāde, atjaunināšana un uzturēšana” īstenošanu;
* 0,1 milj. *euro* apmērā 2026., 2027., 2028. un 2029. gadam ik gadu, lai Slimību profilakses un kontroles centrs nodrošinātu projekta “Solidaritātes fonda projektu un pasākumu īstenošana” ietvaros izveidotās Vienotās digitālās epidemioloģiskās uzraudzības informācijas sistēmas uzturēšanu;
* 0,07 milj. *euro* apmērā 2028. un 2029. gadam ik gadu minimālās mēneša darba algas palielināšanai līdz 860 *euro* ar 2028. gadu u.c.;

**ST** palielināti izdevumi 0,04 milj. *euro* apmērā 2026., 2027., 2028. un 2029. gadam ik gadu, lai nodrošinātu tiesnešu atalgojuma palielināšanu atbilstoši Valsts un pašvaldību institūciju amatpersonu un darbinieku atlīdzības likuma 6.1 pantam un pamatojoties uz VK publiskoto informāciju par vēlēto amatpersonu un Saeimas iecelto amatpersonu mēnešalgas apmēru;

**Prokuratūrai** palielināti izdevumi 1,8 milj. *euro* apmērā 2026., 2027., 2028. un 2029. gadam ik gadu, lai nodrošinātu prokuroru atalgojuma palielināšanu un piemaksu par dežūras dienām atbilstoši Valsts un pašvaldību institūciju amatpersonu un darbinieku atlīdzības likuma 6.² pantam un pamatojoties uz VK publiskoto informāciju par vēlēto amatpersonu un Saeimas iecelto amatpersonu mēnešalgas apmēru u.c.;

**CVK** palielināti izdevumi 0,2 milj. *euro* apmērā 2026. gadam, 0,01 milj. *euro* apmērā 2027. un 2028. gadam ik gadu un 6,7 milj. *euro* apmērā 2029. gadam, tajā skaitā palielināti izdevumi:

* 6,6 milj. *euro* apmērā 2029. gadam Eiropas Parlamenta vēlēšanu nodrošināšanai;
* 0,2 milj. *euro* apmērā 2026. gadam Saeimas vēlēšanu nodrošināšanai;
* 0,01 milj. *euro* apmērā 2026., 2027., 2028. un 2029. gadam ik gadu CVK locekļu atlīdzības pieauguma nodrošināšanai atbilstoši Valsts un pašvaldību institūciju amatpersonu un darbinieku atlīdzības likuma 6. pantā noteiktajam;

**SEPLP** palielināti izdevumi 6,9 milj. *euro* apmērā 2026., 2027., 2028. un 2029. gadam ik gadu, tajā skaitā palielināti izdevumi:

* 6,9 milj. *euro* apmērā 2026., 2027., 2028. un 2029. gadam ik gadu, lai nodrošinātu apvienotā medija izveidi;
* 0,02 milj. *euro* apmērā 2026., 2027., 2028. un 2029. gadam ik gadu, lai nodrošinātu atalgojuma palielināšanu atbilstoši Valsts un pašvaldību institūciju amatpersonu un darbinieku atlīdzības likuma 6. panta otrajā daļā noteiktajam;

**RTV** palielināti izdevumi 0,02 milj. *euro* apmērā 2026., 2027., 2028. un 2029. gadam ik gadu, lai nodrošinātu atalgojuma palielināšanu atbilstoši Valsts un pašvaldību institūciju amatpersonu un darbinieku atlīdzības likuma 6. panta otrajā daļā noteiktajam;

**Budžeta resoram “62. Mērķdotācijas pašvaldībām”** palielināti izdevumi 15,5 milj.*euro* apmērā 2026., 2027., 2028. un 2029. gadam ik gadu pedagogu darba samaksas pieauguma par 2,6 procentiem nodrošināšanai;

**Budžeta resoram “64. Dotācija pašvaldībām”** samazināti izdevumi 2,7 milj. *euro* apmērā 2028. un 2029. gadam ik gadu saistībā ar nodokļu politikas izmaiņām, ņemot vērā IIN proporcijas izmaiņas starp valsts un pašvaldību budžetiem;

**Budžeta resoram “74. Gadskārtējā valsts budžeta izpildes procesā pārdalāmais finansējums”** palielināti izdevumi 252,0 milj. *euro* apmērā 2026. gadam, 404,6 milj. *euro* apmērā 2027. gadam, 393,3 milj. *euro* apmērā 2028. gadam un 483,9 milj. *euro* apmērā 2029. gadam, tajā skaitā:

* palielināti izdevumi 166,0 milj. *euro* apmērā 2026. un 2027. gadam ik gadu un 55,0 milj. *euro* apmērā 2028. gadam pārdalīšanai AiM saskaņā ar MK 17.06.2025. prot. Nr. 24 82.§;
* palielināti izdevumi 120,0 milj. *euro* apmērā 2026. gadam, 268,0 milj. *euro* apmērā 2027. gadam, 597,0 milj. *euro* apmērā 2028. gadam un 806,0 milj. *euro* apmērā 2029. gadam pārdalīšanai AiM saskaņā ar MK 22.07.2025. prot. Nr. 29 81.§;
* palielināti izdevumi 46,0 milj. *euro* apmērā 2028. gadam un samazināti izdevumi 7,5 milj. *euro* apmērā 2029. gadam Latvijas prezidentūras ES Padomē nodrošināšanai;
* palielināti izdevumi 10,5 milj. *euro* apmērā 2026. gadam, lai nodrošinātu papildu finansējumu AiM kaujas spēju palielināšanai nepieciešamā ekipējuma iegādei saskaņā ar MK 25.06.2025. prot. Nr. 25 50.§;
* palielināti izdevumi 8,8 milj. *euro* apmērā 2026. gadam un 6,9 milj. *euro* apmērā 2027. gadam, lai nodrošinātu izmaksu segšanu, kas saistītas ar valsts ārējās sauszemes robežas apsardzībai nepieciešamās infrastruktūras izbūvi uz valsts ārējās sauszemes robežas, kā arī saistītajiem darbiem un pakalpojumiem saskaņā ar MK 25.06.2025. prot. Nr.25 52.§;
* palielināti izdevumi 6,5 milj. *euro* apmērā 2028. gadam un samazināti izdevumi 3,2 milj. *euro* apmērā 2029. gadam Dziesmu un Deju svētku sagatavošanas pasākumiem un norisei 2028. gadā;
* samazināti izdevumi 200,0 milj. *euro* apmērā 2028. un 2029. gadam ik gadu atbilstoši veicamajai finansējuma korekcijai saskaņā ar MK 28.11.2023. prot. Nr. 59 1.§;
* samazināti izdevumi 75,0 milj. *euro* apmērā 2028. un 2029. gadam ik gadu atbilstoši MK 19.09.2024. lēmumam par veicamo finansējuma korekciju;
* samazināti izdevumi 25,1 milj. *euro* apmērā 2026., 2027., 2028. un 2029. gadam ik gadu, pārdalot finansējumu AiM, IZM, ZM, LM, TM, KM, VM, 62.resoram “Mērķdotācijas pašvaldībām” pedagogu darba samaksas pieauguma par 2,6% nodrošināšanai;
* samazināti izdevumi 14,8 milj. *euro* apmērā 2026. gadam, lai IeM nodrošinātu katastrofu pārvaldības centru būvniecību Aizkrauklē un Limbažos 2026. gadā saskaņā ar MK 08.04.2025. prot. Nr.14 32.§;
* samazināti izdevumi 6,9 milj. *euro* apmērā 2026., 2027., 2028. un 2029. gadam ik gadu, pārdalot finansējumu SEPLP, lai izveidotu apvienoto sabiedrisko mediju;
* samazināti izdevumi 1,6 milj. *euro* apmērā 2026. gadam un 1,8 milj. *euro* apmērā 2027., 2028. un 2029. gadam ik gadu, pārdalot finansējumu VM veselības nozares pasākumu īstenošanai;
* samazināti izdevumi 1,3 milj. *euro* apmērā 2026. gadam, pārdalot finansējumu FM, lai nodrošinātu Eiropas Rekonstrukcijas un attīstības bankas pilnvarnieku valdes 2026. gada sanāksmes organizēšanu Rīgā;
* samazināti izdevumi 0,7 milj. *euro* apmērā 2026., 2027., 2028. un 2029. gadam ik gadu, lai IeM veiktu noziedzīgi iegūtu līdzekļu legalizācijas izmeklēšanai un datu analītikai nepieciešamo specializēto programmnodrošinājumu iegādi un licenču atjaunošanu saskaņā ar MK 13.05.2025. prot. Nr.19 5.§;
* samazināti izdevumi 0,7 milj. *euro* apmērā 2026. gadam, pārdalot finansējumu ĀM granta projektu īstenošanai Ukrainas atbalstam;
* samazināti izdevumi 0,3 milj. *euro* apmērā 2026., 2027., 2028. un 2029. gadam ik gadu, pārdalot finansējumu FM, lai VID nodrošinātu noziedzīgu nodarījumu efektīvāku izmeklēšanu;
* samazināti izdevumi 0,3 milj. *euro* apmērā 2026., 2027., 2028. un 2029. gadam ik gadu, pārdalot finansējumu VM NVD īstenotā projekta “Pacientu veselības pamatdatu un e- receptes informācijas apmaiņa ar pārrobežu E-veselības informācijas sistēmām” ietvaros izveidotās jaunās savienotājprogrammatūras – Nacionālā e-veselības kontaktpunkta uzturēšanai u.c.;

Bez tam veiktas arī citas korekcijas saskaņā ar noteikumu Nr. 15 nosacījumiem.

**Izdevumi ES politiku instrumentu un pārējās ĀFP līdzfinansēto projektu un pasākumu īstenošanai** **2026. gadam** paredzēti **2 698,9** **milj. *euro*** apmērā, **2027. gadam 2 110,5** **milj. *euro*** apmērā, **2028. gadam 1 513,6** **milj. *euro*** apmērā un **2029. gadam 1 265,2** **milj. *euro*** apmērā. Salīdzinājumā ar ietvaru 2026. gadam izdevumi palielināti 222,3 milj. *euro* apmērā, 2027. gadam izdevumi palielināti 366,7 milj. *euro* apmērā, 2028. gadam izdevumi samazināti 230,2 milj. *euro* apmērā un 2029. gadam izdevumi samazināti 478,6 milj. *euro* apmērā (skatīt attēlu Nr. 1.3.).

***1.3. attēls* Izdevumi ES politiku īstenošanai 2026., 2027., 2028. un 2029. gadam, milj. *euro***

\* 2026. un 2027. gadam aprēķināta, pamatojoties uz likumā “Par valsts budžetu 2025. gadam un budžeta ietvaru 2025., 2026. un 2027. gadam” noteikto maksimāli pieļaujamo izdevumu apjomu (ietvaru) attiecīgajam gadam, 2028. un 2029. gadam – pamatojoties uz 2027. gadam apstiprināto ietvaru.

Izmaiņas **izdevumiem ES politiku īstenošanai** galvenokārt veido:

* palielināti izdevumi, kas tiek segti no ĀFP līdzekļu atlikumiem 8,1 milj. *euro* apmērā 2026. gadam, 0,04 milj. *euro* apmērā 2027. gadam, 0,2 milj. *euro* apmērā 2028. gadam un samazināti izdevumi 0,004 milj. *euro* apmērā 2029. gadam;
* ministriju budžetos saņemtie ĀFP līdzekļi un atbilstoši palielināti izdevumi 1,2 milj. *euro* apmērā 2026. gadam, 144,2 milj. *euro* apmērā 2027. gadam, 55,3 milj. *euro* apmērā 2028. gadam un samazināti izdevumi 20,3 milj. *euro* apmērā 2029. gadam;
* veikta līdzekļu pārdale no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ĀFP līdzfinansēto projektu un pasākumu īstenošanai” (turpmāk – 80.00.00 programma) uz ministriju budžetiem jau uzsākto ES politikas instrumentu un pārējās ĀFP līdzfinansēto projektu un pasākumu, kā arī emisijas kvotu izsoļu ieņēmumu instrumentu līdzekļu finansēto vai līdzfinansēto projektu un pasākumu īstenošanai 707,1 milj. *euro* apmērā 2026. gadam, 369,9 milj. *euro* apmērā 2027. gadam, 233,0 milj. *euro* apmērā 2028. gadam un 149,4 milj. *euro* apmērā 2029. gadam;
* izdevumi 80.00.00 programmā ES politiku instrumentu un pārējās ĀFP līdzfinansēto projektu un pasākumu īstenošanai atbilstoši ministriju aktualizētām prognozēm palielināti 213,2 milj. *euro* apmērā 2026. gadam, 222,6 milj. *euro* apmērā 2027. gadam, 240,5 milj. *euro* apmērā 2028. gadam un 351,6 milj. *euro* apmērā 2029. gadam;
* no valsts budžeta daļēji finansēto atvasināto publisko personu un budžeta nefinansēto iestāžu transfertiem palielināti izdevumi 3,0 milj. *euro* apmērā 2026. gadam, 2,1 milj. *euro* apmērā 2027. gadam un samazināti izdevumi 0,6 milj. *euro* apmērā 2028. gadam un 1,7 milj. *euro* apmērā 2029. gadam.

**VALSTS SPECIĀLĀ BUDŽETA BĀZE 2026., 2027., 2028. UN**

**2029. GADAM**

Saskaņā ar noteikumiem Nr. 15 valsts speciālā budžeta bāze 2026. un 2027. gadam aprēķināta, pamatojoties uz ietvaru attiecīgajam gadam, bet 2028. un 2029. gadam – pamatojoties uz ietvaru 2027. gadam, kā arī ņemot vērā:

1. prognozes 2026., 2027., 2028. un 2029. gadam par:

1.1. valsts sociālās apdrošināšanas iemaksām sadalījumā pa mēnešiem;

1.2. tautsaimniecībā nodarbināto mēneša vidējo bruto darba samaksu *euro*, tās pieaugumu faktiskajās un salīdzināmajās cenās procentos salīdzinājumā ar iepriekšējo periodu;

1.3. darba tirgus rādītājiem (nodarbinātību, darba meklētāju īpatsvaru procentos no ekonomiski aktīvajiem iedzīvotājiem, reģistrēto bezdarba līmeni procentos no ekonomiski aktīvajiem iedzīvotājiem);

1.4. patēriņa cenu indeksu pa mēnešiem, norādot patēriņa cenu indeksu salīdzinājumā ar iepriekšējo mēnesi, patēriņa cenu indeksu salīdzinājumā ar iepriekšējā gada attiecīgo mēnesi un patēriņa cenu indeksu par gadu salīdzinājumā ar iepriekšējo gadu;

2. speciālā budžeta naudas līdzekļu atlikumu (uz 2026., 2027., 2028. un 2029. gada 1. janvāri);

3. izmaiņas valsts budžeta ilgtermiņa saistībās normatīvajos aktos budžeta un finanšu vadības jomā noteiktajos gadījumos, tajā skaitā valsts budžeta ilgtermiņa saistībās procentu izdevumiem, kārtējiem maksājumiem ES budžetā un starptautiskai sadarbībai, ES politiku instrumentu un pārējās ĀFP līdzekļu finansēto vai līdzfinansēto projektu un pasākumu īstenošanai atbilstoši precizētajiem darba grafikiem un naudas plūsmām;

4. izmaiņas nenodokļu ieņēmumos un valsts speciālā budžeta saņemtajos transfertos no valsts pamatbudžeta un tiem atbilstošajos izdevumos;

5. izmaiņas izdevumos saistībā ar sociālās apdrošināšanas pakalpojumu saņēmēju skaita un vidējā apmēra prognozēm;

6. izmaiņas starp izdevumu kodiem atbilstoši ekonomiskajām kategorijām, ievērojot šādus nosacījumus:

6.1. nav pieļaujama pārdale no procentu izdevumiem, izdevumiem starptautiskajai sadarbībai un izdevumiem sociālajiem pabalstiem uz citiem izdevumiem;

6.2. nav pieļaujama pārdale uz izdevumiem atlīdzībai valsts speciālā budžeta daļā valsts pamatfunkciju īstenošanai, izņemot gadījumus, ja pirms valsts speciālā budžeta bāzes aprēķinu veikšanas ir ticis pieņemts atsevišķs MK lēmums.

**Valsts speciālā budžeta bāzes izdevumi** (skatīt 1. un 4. pielikumu) **2026. gadam** aprēķināti **5 069,2** **milj. *euro*** apmērā, **2027. gadam 5 476,7** **milj. *euro*** apmērā, **2028. gadam** **5 841,7** **milj. *euro*** apmērā un **2029. gadam** **6 209,8** **milj. *euro*** apmērā. Salīdzinājumā ar attiecīgā gada ietvaru 2026. gadam izdevumi samazināti 84,8 milj. *euro* apmērā, 2027. gadam izdevumi samazināti 22,4 milj. *euro* apmērā. Izdevumi 2028. un 2029. gadamsalīdzinājumā ar ietvaru 2027. gadam palielināti 342,6 milj. *euro* apmērā 2028. gadam un 710,7 milj. *euro* apmērā 2029. gadam (skatīt attēlu Nr. 1.4.).

***1.4. attēls* Valsts speciālā budžeta bāzes izdevumi 2026., 2027., 2028. un 2029. gadam, milj. *euro***

\* 2026. un 2027. gadam aprēķināta, pamatojoties uz likumā “Par valsts budžetu 2025. gadam un budžeta ietvaru 2025., 2026. un 2027. gadam” noteikto maksimāli pieļaujamo izdevumu apjomu (ietvaru) attiecīgajam gadam, 2028. un 2029. gadam – pamatojoties uz 2027. gadam apstiprināto ietvaru.

Izdevumu izmaiņas 2026., 2027., 2028. un 2029. gadam galvenokārt veido, jo:

* palielināti izdevumi 24,7 milj. *euro* apmērā 2026. gadam, 26,2 milj. *euro* apmērā 2027. gadam, 54,2 milj. *euro* apmērā 2028. gadam un 83,2 milj. *euro* apmērā 2029. gadam slimības pabalsta izmaksām;
* palielināti izdevumi 0,5 milj. *euro* apmērā 2026. gadam, 12,4 milj. *euro* apmērā 2028. gadam un 26,2 milj. *euro* apmērā 2029. gadam un samazināti izdevumi 0,1 milj. *euro* apmērā 2027. gadam atlīdzības par darbspēju zaudējumu izmaksām;
* palielināti izdevumi 0,2 milj. *euro* apmērā 2026. un 2027. gadam ik gadu, 1,7 milj. *euro* apmērā 2028. gadam un 3,4 milj. *euro* apmērā 2029. gadam pabalsta pensijas saņēmēja nāves gadījumā pārdzīvojušam laulātajam izmaksām;
* samazināti izdevumi 58,0 milj. *euro* apmērā 2026. gadam un palielināti izdevumi 0,8 milj. *euro* apmērā 2027. gadam, 265,5 milj. *euro* apmērā 2028. gadam un 530,6 milj. *euro* apmērā 2029. gadam vecuma pensijas izmaksām;
* samazināti izdevumi 22,4 milj. *euro* apmērā 2026. gadam, 22,2 milj. *euro* apmērā 2027. gadam un palielināti izdevumi 10,0 milj. *euro* apmērā 2028. gadam un 38,5 milj. *euro* apmērā 2029. gadam invaliditātes pensijas izmaksām;
* samazināti izdevumi 17,0 milj. *euro* apmērā 2026. gadam, 16,7 milj. *euro* apmērā 2027. gadam, 7,1 milj. *euro* apmērā 2028. gadam, savukārt izdevumi palielināti 2,7 milj. *euro* apmērā 2029. gadam vecāku pabalsta izmaksām;
* samazināti izdevumi 4,5 milj. *euro* apmērā 2026. gadam, 4,9 milj. *euro* apmērā 2027. gadam, 1,3 milj. *euro* apmērā 2028. gadam un palielināti izdevumi 2,4 milj. *euro* apmērā 2029. gadam maternitātes pabalsta izmaksām;
* samazināti izdevumi 3,2 milj. *euro* apmērā 2026. gadam, 4,2 milj. *euro* apmērā 2027. gadam un palielināti izdevumi 2,8 milj. *euro* apmērā 2028. gadam un 8,8 milj. *euro* apmērā 2029. gadam pensijas apgādnieka zaudējuma gadījumā izmaksām;
* samazināti izdevumi 1,1 milj. *euro* apmērā 2026. un 2027. gadam ik gadu un palielināti izdevumi 1,3 milj. *euro* apmērā 2028. gadam un 3,8 milj. *euro* apmērā 2029. gadam apbedīšanas pabalsta izmaksām;
* samazināti izdevumi 0,9 milj. *euro* apmērā 2026. gadam un palielināti izdevumi 3,2 milj. *euro* apmērā 2027. gadam, 6,0 milj. *euro* apmērā 2028. gadam un 12,9 milj. *euro* apmērā 2029. gadam bezdarbnieka pabalsta izmaksām;
* samazināti izdevumi 0,9 milj. *euro* apmērā 2026. gadam, 1,1 milj. *euro* apmērā 2027. gadam, 1,6 milj. *euro* apmērā 2028. gadam un 2,1 milj. *euro* apmērā 2029. gadam izdienas pensijas izmaksām;
* samazināti izdevumi 0,6 milj. *euro* apmērā 2026. gadam, 1,0 milj. *euro* apmērā 2027. gadam, 0,5 milj. *euro* apmērā 2028. gadam un 0,04 milj. *euro* apmērā 2029. gadam paternitātes pabalsta izmaksām;
* samazināti izdevumi 0,6 milj. *euro* apmērā 2026. gadam, 0,5 milj. *euro* apmērā 2027. gadam, savukārt izdevumi palielināti 0,3 milj. *euro* apmērā 2028. gadam un 1,2 milj. *euro* apmērā 2029. gadam kaitējuma atlīdzības Černobiļas AES avārijas rezultātā cietušajām personām izmaksām;
* samazināti izdevumi 0,6 milj. *euro* apmērā 2026. un 2027. gadam ik gadu, 0,5 milj. *euro* apmērā 2028. gadam un 0,4 milj. *euro* apmērā 2029. gadam darbā nodarītā kaitējuma atlīdzības izmaksām u.c.

Izdevumu izmaiņas ir saistībā ar pabalstu, atlīdzību un pensiju saņēmēju skaita un vidējo apmēru mēnesī (tajā skaitā saistībā ar pensiju indeksāciju) prognozētajām izmaiņām.

Informatīvā ziņojuma 5. pielikumā pievienota informācija par valsts budžeta bāzes izdevumos 2026., 2027., 2028. un 2029. gadam neiekļauto ministriju iesniegto pasākumu sarakstu.

# VALSTS BUDŽETA IZDEVUMU PĀRSKATĪŠANA

Izdevumu pārskatīšana kļūst arvien nozīmīgāka kā instruments ne tikai fiskālās konsolidācijas un valsts izdevumu efektivitātes paaugstināšanai, bet arī kā būtisks elements stratēģiskajā plānošanā. Apstākļos, kad valsts budžetam tiek izvirzītas jaunas prioritātes – ģeopolitiskā situācija, valsts drošība, kā arī klimata pārmaiņu mazināšana, digitālā transformācija un iedzīvotāju novecošanās, izdevumu pārskatīšana kalpo par pamatu esošo izdevumu pārskatīšanai un veicina pierādījumos balstītu lēmumu pieņemšanu. Daudzas valstis, īpaši ES un OECD dalībvalstis, to integrē kā neatņemamu budžeta veidošanas sastāvdaļu, stiprinot fiskālo ilgtspēju un valsts spēju pielāgoties ilgtermiņā jauniem izaicinājumiem.

Latvijā izdevumu pārskatīšana tika aizsākta 2016. gadā un atbilst labākajai starptautiskajai praksei, ko apliecina arī šī procesa rezultātā identificētais resurss 932,3 milj. *euro* apmērā deviņu gadu laikā.

Ņemot vērā aktuālo ģeopolitisko situāciju un ekonomisko apstākļu ietekmi, kā arī nepieciešamību ierobežot valsts budžeta izdevumus, lai nodrošinātu atbilstību fiskālajiem nosacījumiem, 2025. gadā izdevumu pārskatīšanas galvenais mērķis ir identificēt iespējas izdevumu samazināšanai. Līdz ar to šī gada izdevumu pārskatīšana ir vērsta uz resursu pārdali, izvērtējot esošo budžeta līdzekļu izlietojuma efektivitāti un lietderību, vienlaikus nodrošinot fiskālās ilgtspējas principu ievērošanu.

Saskaņā ar MK 2025. gada 13. maija sēdes protokola (Nr. 19 50. §) 7. punktu uzdots veikt publiskā sektora efektivizācijas un vispārējās valdības izdevumu samazinājumu ne mazāk kā 450 milj. *euro* apmērā 2026. – 2028. gadā, tajā skaitā 2026. gadā ne mazāk kā 150 milj. *euro*. Lai nodrošinātu valdības uzdevuma izpildi budžeta izdevumu efektivizācijā un samazināšanā, finanšu ministrs uzņēmās izdevumu pārskatīšanas procesa vadību. Šī procesa ietvaros ministrs divās kārtās organizēja individuālās budžeta sarunas ar nozaru ministrijām, meklējot risinājumus izdevumu optimizācijai 2026. gadam un iespējamām strukturālām reformām 2027. – 2029. gadam.

Pirmajā sanāksmju kārtā finanšu ministrs sniedza informāciju par budžeta kopējo situāciju, un notika diskusija par valdības uzdevuma izpildi izdevumu samazinājuma sasniegšanai 2026. gadā, kā arī par turpmākajām politikas izmaiņām vidējā termiņā (2026. – 2028. gadam), efektivizējot nozares funkcijas un budžeta izdevumus. Nozares ministrijas iepazīstināja ar to stratēģiskajiem un politikas mērķiem, rezultatīvajiem rādītājiem un to sasniegšanai plānoto finansējumu 2026. – 2028. gadā, izdevumu efektivizācijas un samazināšanas iespējām, kā arī neatliekamajām prioritātes 2026. – 2028. gadam.

Otrajā sanāksmju kārtā, kurā piedalījās arī sociālie partneri, finanšu ministrs iepazīstināja ar budžeta situāciju, gatavojot 2026. gada budžeta projektu. Sarunu laikā tika uzklausīta nozaru ministriju sniegtā informācija par iespējām samazināt izdevumus un palielināt to efektivitāti.

Izdevumu pārskatīšanas process nodrošināja ciešu politisko iesaisti un veicina vienotu izpratni par nepieciešamību mērķtiecīgi pārdalīt resursus, īpaši prioritārajām jomām, tostarp valsts aizsardzības stiprināšanai. Tāpat tas kalpoja kā efektīvs instruments ne tikai budžeta līdzsvara nodrošināšanai, bet arī kā pamats uz datiem balstītai politikas plānošanai un spējai reaģēt uz šī brīža un nākotnes izaicinājumiem.

Saskaņā ar budžeta sagatavošanas grafika 2. punktu tika noteikts izdevumu pārskatīšanas tvērums (skatīt attēlu Nr. 1.5.), savukārt MK 2025. gada 13. maijā sēdē, izskatot informatīvo ziņojumu “Plāns efektīvai aizsardzības un drošības finansējuma palielināšanai” (Nr. 19 50. §), noteikts, ka valsts aizsardzības, NATO spēju mērķu sasniegšanas un drošības vajadzībām, kā arī militārajam atbalstam Ukrainai MK ar 2026. gadu plāno virzīties uz aizsardzības izdevumiem 5% apmērā no IKP, kā arī veikt publiskā sektora efektivizācijas un vispārējās valdības izdevumu samazinājumu.

**TVĒRUMS**

Atbilstoši MK 2025. gada 13. maija sēdes protokola (Nr. 19 50. §) 7. punktam un noteiktajam izdevumu pārskatīšanas tvērumam, 2025. gadā strukturēta un veidota izdevumu pārskatīšana, kā arī atbilstoši budžeta sagatavošanas grafika pielikuma 16. punktam sagatavots šis informatīvais ziņojums. Daļa no tēmām tvērumā tiek iekļautas ikgadēji, veidojot datus dinamikā, kā arī veicinot un attīstot atsevišķu aspektu ikgadēju pārskatīšanu.

2025. gadā izdevumu pārskatīšanas ietvaros paredzēta uz rezultātu balstīta budžeta plānošana un izpilde, kuras ietvaros nozaru ministrijas veic nozaru budžetu izdevumu analīzi, sagatavo priekšlikumus sava budžeta resora izdevumu efektivizēšanai, t.sk. izdevumu samazināšanai, optimizējot funkcijas, publiskos pakalpojumus un veic strukturālas reformas, un iesniedz šos priekšlikumus FM apkopošanai un iesniegšanai MK par iespējamām nozares politikas izmaiņām un finansējuma pārdalēm. Vienlaikus paredzēta valsts budžeta programmu horizontāla pārskatīšana, kuras ietvaros FM veic valsts budžeta programmu horizontālu pārskatīšanu, tai skaitā pārskatot līdz šim prioritārajiem pasākumiem piešķirto finansējumu, kā arī veic analīzi attiecībā uz darbības rezultatīvo rādītāju izpildi 2024. gadā.

Tāpat izdevumu pārskatīšanas tvērums 2025. gadam paredz, ka izdevumu pārskatīšanas rezultātā iegūtie līdzekļi pamatā tiek novirzīti aizsardzības izdevumu un demogrāfijas pasākumu finansēšanai.

***1.5. attēls* Izdevumu pārskatīšanas tvērums 2025**

A person sitting at a desk with a computer

AI-generated content may be incorrect.

Vislielākais potenciālais resurss konstatēts, izpildot MK 2025. gada 13. maija sēdes protokola (Nr. 19 50. §) 7. punktu par izdevumu samazinājumu, nodrošinot, ka izdevumi 2026. gadā samazināti par **171,1 milj. *euro.*** Kā ik gadu izdevumu pārskatīšanas procesā tika pārskatīts iepriekš piešķirtais finansējums prioritārajiem pasākumiem, konstatējot potenciālo iekšējo resursu 2026. gadam **14,1 milj. *euro*** apmērā. Savukārt, analizējot grāmatvedības funkcijas centralizāciju, konstatēts potenciālais iekšējais resurss 2026. gadam **5,4 milj. *euro***.

**IZDEVUMU PĀRSKATĪŠANAS REZULTĀTI**

Vienlaikus jāņem vērā, ka ne tikai kārtējā gadā veiktā izdevumu pārskatīšana sniedz rezultātu nākamajam gadam, bet arī iepriekš veiktās izdevumu pārskatīšanas atstāj ietekmi uz vidēja termiņa budžetu. Piemēram, 2026. gadam potenciālais resurss ir konstatēts, veicot arī 2022., 2023. un 2024. gada izdevumu pārskatīšanu, līdz ar to 2026. gada budžetam no iepriekš veiktajām izdevumu pārskatīšanām ir ieviesti **188,8 milj. *euro*.**

**IZDEVUMU PĀRSKATĪŠANAS DARBA GRUPA**

Arī šogad tika turpināta sadarbība ar starpinstitucionālās darba grupas partneriem. Starpinstitucionālā darba grupa ir izveidota, lai sagatavotu priekšlikumus valsts budžeta izdevumu pārskatīšanai, diskutētu par izvērtējumu rezultātiem un labākajiem risinājuma variantiem, iesniegtu finanšu ministram izdevumu pārskatīšanas rezultātus un priekšlikumus par šo rezultātu izmantošanu budžeta izstrādes procesā. **Darba grupas locekļi pārstāv šādas institūcijas: FM, LB, VK, kā arī novērotāja statusā piedalās VKo pārstāvis. Vienlaikus šogad darba grupā tika uzaicināti piedalīties valdības sociālie un sadarbības partneri – Latvijas Darba devēju konfederāciju (LDDK), Latvijas Tirdzniecības un rūpniecības kameru (LTRK), Latvijas Brīvo arodbiedrību savienību (LBAS) un Latvijas Pašvaldību savienību (LPS).**

Saskaņā ar MK 2025. gada 13. maija sēdes protokola (Nr. 19 50. §) 7. punktu uzdots veikt publiskā sektora efektivizācijas un vispārējās valdības izdevumu samazinājumu ne mazāk kā 450 milj. *euro* apmērā 2026. – 2028. gadā, tajā skaitā 2026. gadā ne mazāk kā 150 milj. *euro*. Lai uzdevumu izpildītu finanšu ministrs izdevumu pārskatīšanas procesa ietvaros organizēja individuālās budžeta sarunas ar nozaru ministrijām par valdības dotā uzdevuma izpildi budžeta izdevumu efektivizācijā un samazināšanā divās kārtās. Kopumā notika 27 darba grupas sanāksmes.

Pirmajā sanāksmju kārtā finanšu ministrs sniedza informāciju par budžeta kopējo situāciju, sanāksmes dalībnieki diskutēja par valdības dotā uzdevuma izpildi izdevumu samazinājuma sasniegšanai 2026. gadā un turpmākajām politikas izmaiņām vidējā termiņā 2026. – 2028. gadā, efektivizējot nozares funkcijas un budžeta izdevumus, kā arī nozares ministrijas iepazīstināja par to stratēģiskajiem un politikas mērķiem, rezultatīvajiem rādītājiem un to sasniegšanai plānoto finansējumu 2026. – 2028. gadā, izdevumu efektivizācijas un samazināšanas iespējām, kā arī neatliekamajām prioritātes, kuras pamatā finansētas no izdevumu efektivizēšanas 2026. – 2028. gadā.

Otrajā sanāksmju kārtā, kurā piedalījās arī sociālie partneri, finanšu ministrs iepazīstināja ar budžeta situāciju, gatavojot 2026. gada budžeta projektu, kā arī uzklausīja nozaru ministriju sniegto informāciju par izdevumu efektivizācijas un samazināšanas iespējām. Šīs sarunas nodrošināja ciešu politisko iesaisti un veicināja vienotu izpratni par nepieciešamību novirzīt papildu finanšu līdzekļus aizsardzības nozares stiprināšanai.

## 1. Iepriekšējās izdevumu pārskatīšanas rezultātu ieviešana

Atbilstoši MK 2024. gada 20. augusta sēdes protokolā Nr. 32 61. §[[1]](#footnote-1) nolemtajam, izdevumu pārskatīšanas rezultātā identificēti potenciālie resursi 2025. gadam 138,1 milj. *euro* un 2026. gadam 120,8 milj. *euro* apmērā (skatīt attēlu Nr. 1.6.).

***1.6. attēls* Iepriekšējā gadā izdevumu pārskatīšanas rezultātā identificētie potenciālie resursi un ministriju ieviestais, milj. *euro***

Kā redzams attēlā Nr. 1.1., iepriekšējās izdevumu pārskatīšanas rezultātā 2025. gadam tika pārskatīti un citām prioritātēm novirzīti 121,4 milj. *euro* jeb **87,9% no konstatētā**, savukārt 2026. gadam pārskatīto un citām prioritātēm novirzīto resursu summa sasniedz 104,6 milj. *euro* jeb **86,6% no konstatētā**.

Detalizētāk aplūkojot ieviestos rezultātus, secināms, ka vislielākais finansiālais apjoms, ko novirzīt aktuālāku prioritāšu īstenošanai, konstatēts nozares ministrijām patstāvīgi veicot bāzes izdevumu pārskatīšanu – 2025. gadam konstatēti 107,3 milj. *euro*, kuri ieviesti 99,8% apmērā, un 2026. gadam konstatēti 91,4 milj. *euro*, kuri ieviesti 99,8% apmērā.

Veicot kārtējā budžeta gadā un iepriekšējos gados piešķirtā finansējuma prioritārajiem pasākumiem pārskatīšanu, konstatēti potenciālie iekšējie resursi 2025. gadam 27,4 milj. *euro*, kuri ieviesti 39,8% apmērā, un 2026. gadam 26,1 milj. *euro*, kuri ieviesti 38,6% apmērā.

Lai nodrošinātu Valsts un pašvaldību iestāžu tīmekļvietņu vienotās platformas izmaksu segšanu, konstatēti potenciālie resursi 2025. gadam un turpmākajiem gadiem 0,01 milj. *euro* ik gadu, kuri ieviesti 100% apmērā.

Pārskatot grāmatvedības funkcijas centralizācijai piešķirto finansējumu, konstatēti potenciālie iekšējie resursi 2025. un 2026. gadam 2,9 milj. *euro* ik gadu, kuri ieviesti 100% apmērā.

Savukārt kā ieguvums no grāmatvedības procesa centralizācijas konstatēti potenciālie resursi 2025. un 2026. gadam 0,4 milj. *euro* ik gadu, kuri ieviesti 100% apmērā.

Pārskatot piešķirto finansējumu viedas darba vides izveidei, konstatēti potenciālie iekšējie resursi 2025. gadam 0,1 milj. *euro*, kuri ieviesti 100% apmērā.

Vienlaikus jāņem vērā, ka ne tikai kārtējā gadā veiktā izdevumu pārskatīšana sniedz rezultātus nākamajam gadam, bet arī iepriekš veiktās izdevumu pārskatīšanas atstāj ietekmi uz vidēja termiņa budžetu. Piemēram, 2026. gadam potenciālais resurss ir konstatēts, veicot gan 2022. gada izdevumu pārskatīšanu (ieviesti 22,7 milj. *euro*), gan 2023. gada izdevumu pārskatīšanu (ieviesti 61,6 milj. *euro*), gan 2024. gada izdevumu pārskatīšanu (ieviesti 104,5 milj. *euro*), līdz ar to **2026. gada budžetam no iepriekš veiktajām izdevumu pārskatīšanām ir ieviesti 188,8 milj. *euro***(skatīt tabulu Nr. 1.1.).

* 1. ***tabula* Iepriekšējo izdevumu pārskatīšanu rezultātu ietekme uz 2026. gadu, *euro***

|  |  |  |  |  |  |  |
| --- | --- | --- | --- | --- | --- | --- |
| **Izdevumu pārskatīšanas gads** | **2023** | **2024** | **2025** | **2026** | **2027** | **2028** |
| 2022-2024 | 162 258 793 | 82 468 304 | 69 545 135 | 22 691 391 | - | - |
| 2023-2025 | - | 109 493 951 | 62 415 416 | 61 565 601 | - | - |
| 2024-2026 | - | - | 121 386 657 | 104 524 916 | 139 643 546 | 136 955 009 |
| **KOPĀ:** | **162 258 793** | **191 962 255** | **253 347 208** | **188 781 908** | **139 643 546** | **136 955 009** |

Ar MK 2024. gada 20. augusta sēdes protokola Nr. 32 61. § ministrijām tika uzdoti 158 uzdevumi. Lielākoties uzdevumu izpildes statuss ir izpildīts – 94,3%, uzsākti ir 5,7% uzdevumu (skatīt attēlu Nr. 1.7.). Tālāk tekstā sniegta detalizēta informācija par uzdevumu izpildes progresu.

***1.7. attēls* Ar MK 2024. gada 20. augusta sēdes protokola Nr. 32 61. § uzdoto uzdevumu statuss**

**Izpildītie uzdevumi:**

**11., 12., 13., 14., 15., 16., 17., 18., 19., 20., 21., 22., 23., 24., 25., 26., 27., 28., 29., 30., 32., 33., 35., 36., 37., 38., 39., 40., 41., 42., 43., 44., 45., 48., 51., 52., 53., 56., 57., 58., 59., 60., 61., 62., 63., 64., 65., 66., 68., 69., 70., 71., 72., 73., 74., 75., 76., 77., 78., 79., 80., 81., 82., 83., 84., 85., 86., 87., 89. punkts** –veiktas finansējuma pārdales atbilstoši protokollēmumā noteiktajam, **54. un 90. punkts** – pieņemts zināšanai, **97. un 98. punkts** – izpildīts.

“**34. punkts *Valsts akciju sabiedrībai “Valsts nekustamie īpašumi”*** *organizēt citu nomnieku piesaisti publiskā sektora kopstrādes telpās ēkā Cēsīs, K. Valdemāra ielā 2, un līdz nomnieku piesaistei nepieciešamo finansējumu nomas izdevumu segšanai nodrošināt savu līdzekļu ietvaros*.”

Lai veicinātu publiskā sektora iesaisti kopstrādes biroju izmantošanā, ir īstenotas vairākas komunikācijas un sadarbības aktivitātes, piemēram, sociālajos tīklos un masu medijos publicēta preses relīze ar aicinājumu publiskā sektora iestādēm pieteikties darba vietu nomai kopstrādes birojā. Tāpat sociālajos tīklos ievietoti vairāki video par kopstrādes telpu atklāšanu, ar uzaicinājumu valsts iestādēm un kapitālsabiedrībām pieteikties uz darba vietām, kā arī aicinājums izmēģināt kopstrādes darba vidi. Sarunās ar publiskā sektora klientiem, īpaši tiem, kuru biroji atrodas Cēsīs, aktīvi piedāvātas iespējas izmantot kopstrādes biroja telpas. Iestādēm, kas izrādījušas interesi, tostarp Nacionālā kultūras mantojuma pārvaldei, VAS “Latvijas Valsts ceļi”, SIF, TB, Dabas aizsardzības pārvaldei un NVA nosūtīta papildu informācija un/vai nodrošināta iespēja apskatīt biroju klātienē. Līdz 2025. gada 1. martam noslēgts līgums ar LR Prokuratūru par vienas darba vietas nomu.

“**46. punkts *Iekšlietu ministrijai*** *sagatavot un iekšlietu ministram normatīvajos aktos noteiktā kārtībā iesniegt izskatīšanai Ministru kabinetā grozījumus Ministru kabineta 2021. gada 2. novembra rīkojumā Nr. 775 “Par ceļu satiksmes pārkāpumu fiksēšanas tehnisko līdzekļu darbības nodrošināšanu” atbilstoši šī protokollēmuma 44. punktam un 45. punktam.*”

Izstrādāts un no 2024. gada 1. oktobra ir spēkā MK rīkojums Nr. 784 “Grozījumi Ministru kabineta 2021. gada 2. novembra rīkojumā Nr. 775 “Par ceļu satiksmes pārkāpumu fiksēšanas tehnisko līdzekļu darbības nodrošināšanu””, ar kuru precizēts valsts pamatbudžeta ieņēmumu apmērs no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem un izdevumus, tajā skaitā ilgtermiņa saistību apjomu.

“**47. punkts** *Likumprojektā “Par valsts budžetu 2025. gadam un budžeta ietvaru 2025., 2026. un 2027. gadam” iekļaut pantu, kas nosaka – ja 2025. gadā faktiskie ieņēmumi no naudas sodiem, ko uzliek Valsts policija par pārkāpumiem ceļu satiksmē, kuri fiksēti ar valsts akciju sabiedrības “Ceļu satiksmes drošības direkcija” un valsts sabiedrības ar ierobežotu atbildību “Latvijas Valsts ceļi” tehniskajiem līdzekļiem, pārsniedz šajā likumā plānoto apmēru un saistībā ar to palielinās valsts akciju sabiedrības “Ceļu satiksmes drošības direkcija” sagatavojamo un nosūtāmo lēmumu skaits un ar to saistītie valsts akciju sabiedrības “Ceļu satiksmes drošības direkcija” izdevumi, finanšu ministram ir tiesības atbilstoši Ministru kabineta lēmumam, kas pieņemts, izskatot Iekšlietu ministrijas priekšlikumus, palielināt Iekšlietu ministrijai apropriāciju resursiem no dotācijas no vispārējiem ieņēmumiem un izdevumiem, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu.*”

Likumā “Par valsts budžetu 2025. gadam un budžeta ietvaru 2025., 2026. un 2027. gadam” iekļauts 63. pants.

“**49. punkts *Iekšlietu ministrijai*** *sagatavot un iekšlietu ministram normatīvajos aktos noteiktā kārtībā iesniegt izskatīšanai Ministru kabinetā noteikumu “Noteikumi par valsts nodevu par migrācijas pakalpojumiem” projektu atbilstoši šī protokollēmuma 48. punktam.*”

Izstrādāti un no 2024. gada 26. novembra ir spēkā MK noteikumi Nr. 731 “Noteikumi par valsts nodevu par migrācijas pakalpojumiem”.

“**55. punkts** *Ievērojot Zemkopības ministrijas priekšlikumu par deponēto līdzekļu kontā esošā pašu ieņēmumu atlikuma, kas izveidojies, īstenojot tirgus intervences produktu realizāciju budžeta apakšprogrammas 64.08.00 “Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014-2020)” ietvaros, iespējamo izmantošanu, Finanšu ministrijai likumprojektā “Par valsts budžetu 2025. gadam un budžeta ietvaru 2025., 2026. un 2027. gadam” iekļaut pantu, ar kuru atļaut finanšu ministram veikt apropriācijas palielināšanu Zemkopības ministrijas budžetā valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu, kas izveidojies Zemkopības ministrijas budžeta apakšprogrammas 64.08.00 “Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014-2020)” ietvaros, izmantošanai atlīdzības izdevumiem Zemkopības ministrijas budžeta apakšprogrammā 21.02.00 “Sabiedriskā finansējuma administrēšana un valsts uzraudzība lauksaimniecībā” un programmā 97.00.00 “Nozares vadība un politikas plānošana”, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu.*”

Likumā “Par valsts budžetu 2025. gadam un budžeta ietvaru 2025., 2026. un 2027. gadam” iekļauts 79. pants, kas paredz MK uzdevumā noteikto atļauju finanšu ministram palielināt apropriāciju. Faktiskā atlikumu un attiecīgo izdevumu ieplānošana ZM budžetā veikta ar FM 2025. gada 14. februāra rīkojumu Nr.1.1-1/12/49 atbilstoši ZM iesniegtajam pieprasījumam un Saeimas Budžeta un finanšu (nodokļu) komisijas saskaņojumam.

“**67. punkts *Tieslietu ministrijai*** *veikt pasākumus, lai nodrošinātu regresa kārtībā atgūto līdzekļu apmēru vismaz tādā apjomā, kāds nepieciešams uzturlīdzekļu izmaksai no Uzturlīdzekļu garantiju fonda, ņemot vērā arī šī protokollēmuma 66. punktā paredzēto uzturlīdzekļu saņēmēju loka un tā apmēra palielināšanu. Ja regresa kārtībā atgūto līdzekļu apmērs samazinās, Tieslietu ministrijai 2026. – 2028. gada budžeta izdevumu pārskatīšanas procesā iesniegt priekšlikumus regresa kārtībā atgūstamo līdzekļu apmēra palielināšanai.*”

TM norāda, ka UGF ir pietiekoši līdzekļi, lai nodrošinātu izmaksas palielinātajā apmērā un papildu budžeta līdzekļi nav nepieciešami. Vienlaikus TM turpina īstenot pasākumus regresa kārtībā piedzīto uzturlīdzekļu apmēra palielināšanai un 2026. gadā plāno palielināt pašu ieņēmumu daļu UGF izdevumos.

“**88. punkts *Ekonomikas ministrijai, Zemkopības ministrijai, Viedās administrācijas un reģionālās attīstības ministrijai, Veselības ministrijai, Klimata un enerģētikas ministrijai*** *piecu darba dienu laikā attiecīgi iesniegt Finanšu ministrijā informāciju par šī protokollēmuma 87. punktā minētā finansējuma un amata vietu pārdali, kā arī saskaņotajiem transfertiem sadalījumā pa budžeta programmām un apakšprogrammām.*”

Sagatavojot likumu “Par valsts budžetu 2025. gadam un budžeta ietvaru 2025., 2026. un 2027. gadam” veikta amata vietu un finansējuma pārdale no attiecīgajām ministrijām uz FM (Valsts kasi), tai skaitā no ZM pārdalītas 23 amata vietas ar tām saistošo finansējumu, no KEM pārdalītas trīs amata vietas ar tām saistošo finansējumu, no VARAM pārdalītas 10 amata vietas ar tām saistošo finansējumu, no EM pārdalītas 11 amata vietas ar tām saistošo finansējumu un no VM pārdalītas 34 amata vietas ar tām saistošo finansējumu.

“**96. punkts *Finanšu ministrijai*** *izstrādāt un saskaņā ar budžeta sagatavošanas grafiku iesniegt budžeta likumprojektu paketē grozījumus Likumā par budžetu un finanšu vadību attiecībā uz vidēja termiņa plānošanas un budžeta struktūras pilnveidi, tostarp budžeta struktūras un piešķirtā finansējuma sasaistīšanu ar nozaru politiku mērķiem un faktiski sasniedzamajiem politikas un darbības rezultatīvajiem rādītājiem, kā arī samazinot administratīvo slogu, veicot budžeta apropriāciju pārdales, un nosakot pārejas periodu pakāpeniskai uz rezultātu orientēta budžeta plānošanas procesa ieviešanai.*”

Veikti grozījumi LBFV[[2]](#footnote-2), kas paredz valsts budžeta procesu reformas pakāpenisku ieviešanu, tostarp paredzot mazināt administratīvo slogu, vienkāršot un efektivizēt budžeta sagatavošanas un izpildes procesus, atteikties no dažādiem apropriāciju pārdaļu ierobežojumiem, veicinot budžeta elastību, samazināt un vienkāršot valsts budžeta likuma detalizāciju. Budžeta izpildītājiem tiek piešķirta lielāka rīcības brīvība un tādējādi arī atbildība valsts budžeta likumā noteiktās apropriācijas sadalē un izpildē, saglabājot uzsvarus uz atbildību par rezultātu sasniegšanu.

Jau likumā “Par valsts budžetu 2025. gadam un budžeta ietvaru 2025., 2026. un 2027. gadam” ministrijām un citām centrālām valsts iestādēm valsts budžeta likuma paskaidrojumos bija pienākums ietvert tādas sasniedzamo politikas rezultatīvo rādītāju plānotās vērtības, kuras ir paredzēts sasniegt ar valsts budžeta likumā piešķirto finansējumu (līdz šim ministrijas norādīja tādas vērtības, kas bija apstiprinātas to attīstības plānošanas dokumentos, un bieži vien neatbilda faktiskajai finansējuma pieejamībai). Tā ir būtiska un neatņemama sastāvdaļa veidojamam sasniedzamo rezultātu uzraudzības ciklam. Tāpat jau no 2025. gada (par 2024. gadu) ministrijas un citas centrālās valsts iestādes līdz 30. aprīlim informē attiecīgās Saeimas komisijas par iepriekšējā gadā sasniegtajiem darbības mērķiem un rezultātiem atbilstoši izlietotajiem resursiem, ieguvumu sabiedrībai un ietekmi uz nozaru politiku turpmāko finansēšanu vidējā termiņā, tādējādi veicinot diskusiju par sasniegtajiem rezultātiem likumdevēja līmenī. Pārejas regulējums paredz, ka pilnveidotā valsts budžeta likuma struktūra tiks atspoguļota likumprojektā par valsts budžetu 2027. gadam un budžeta ietvaru 2027., 2028., 2029. un 2030. gadam.

**Uzsāktie uzdevumi:**

**“31. punkts** ***Finanšu ministrijai*** *sekot līdzi ieņēmumu no Valsts ieņēmumu dienesta darbības (ēnu ekonomikas ierobežošanas plāna un nodokļu administrēšanas uzlabošanas pasākumu īstenošanas) izpildei un gadījumā, ja tā ir mazāka par plānoto, Finanšu ministrijai 2026.– 2029. gada budžeta izdevumu pārskatīšanas procesa ietvaros iesniegt priekšlikumus prognozēto ieņēmumu palielinājuma nodrošināšanai.*”

FM norāda, ka Ēnu ekonomikas ierobežošanas plāna un nodokļu administrēšanas uzlabošanas pasākumu īstenošanas rezultātā 2025. gada četros mēnešos valsts budžeta ieņēmumos iekasēti 3,3 milj. *euro*, kas veido 49,6% no attiecīgo pasākumu ieņēmumu gada plāna 6,7 milj. *euro*. Šobrīd netiek saskatīti riski, ka ēnu ekonomikas ierobežošanas plāna un nodokļu administrēšanas uzlabošanas pasākumu rezultātā plānotie ieņēmumi valsts budžetā varētu netikt izpildīti.

“**50. punkts *Iekšlietu ministrijai*** *sekot līdzi ieņēmumu no naudas sodiem, ko uzliek Valsts policija par pārkāpumiem ceļu satiksmē, kas fiksēti ar komersanta tehniskajiem līdzekļiem, un ieņēmumu no nodevas par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem izpildei un gadījumā, ja to izpilde ir mazāka par plānoto, Iekšlietu ministrijai 2026.* *– 2029. gada budžeta izdevumu pārskatīšanas procesa ietvaros iesniegt priekšlikumus prognozēto ieņēmumu palielinājuma nodrošināšanai.*”

IeM norāda, ka 2024. gada izpilde ir lielāka par plānu un šobrīd 2025. gada plānoto vērtību prognozēts sasniegt, kā arī, sākot ar 2026. gadu, paredzēta papildu tehnisko līdzekļu uzstādīšana.

***1.2. tabula* Ieņēmumu izpilde 2024. gadā un 2025. gada 5 mēnešos**

| **Veids** | **2024. gads** | | | **2025. gads** | | | |
| --- | --- | --- | --- | --- | --- | --- | --- |
| **Plāns** | **Izpilde 5 mēnešos\*\*** | | **Prognozētā izpilde** |
| **Plāns** | **Izpilde, *euro*\*** | **Izpilde, %** | ***euro*** | **% no gada plāna** |
| Naudas sodi, ko uzliek VP par pārkāpumiem ceļu satiksmē, kas fiksēti ar komersanta tehniskajiem līdzekļiem | 8 937 478 | 14 543 529 | 162,7 | 9 678 954 | 4 574 379 | 47,3 | 11 105 451 |
| Nodeva par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem | 6 006 500 | 6 770 944 | 112,7 | 9 613 610 | 4 620 137 | 48,1 | 10 920 363 |

\* Uzliktie naudas sodi – 17 876 810 *euro*, no tiem nav apmaksāti – 3 750 060 *euro*

\*\* Uz šo brīdi (no 2025. gada sākuma) ar komersantu tehniskajiem līdzekļiem uzlikti naudas sodi – 4 991 960 *euro*

“**91.1. punkts** *Lai nodrošinātu virzību uz vienotas elektronisko iepirkumu digitālās vides izveidi: noteikt, ka* ***Finanšu ministrija (Iepirkumu uzraudzības birojs)*** *nosaka publisko iepirkumu jomā izmantojamos digitālos risinājumus atbilstoši publisko iepirkumu jomas regulējumam un lietotāju vajadzībām.*”

IUB kopā ar VDAA piedalās VK Inovāciju sprintā “E-iepirkumu procesu vienkāršošana”, lai samazinātu administratīvo slogu un ātrāk izsludinātu iepirkumus, nodrošinātu informācijas pieejamību vienuviet.

“**91.2. punkts *Finanšu ministrijai (Iepirkumu uzraudzības birojam) sadarbībā ar Viedās administrācijas un reģionālās attīstības ministriju un Valsts reģionālās attīstības aģentūru*** *līdz 2025. gada 30. jūnijam izvērtēt publisko iepirkumu jomas esošo informācijas un komunikācijas tehnoloģiju risinājumu funkcionalitāti un darbības efektivitāti un sagatavot priekšlikumus to attīstībai, primāri mazinot pasūtītāju un piegādātāju administratīvo resursu patēriņu darbā ar šiem informācijas un komunikācijas tehnoloģiju risinājumiem un nodrošinot vienreizes principa ievērošanu, kā arī izvērtēt informācijas un komunikācijas tehnoloģiju risinājumu attīstībai nepieciešamos finanšu un cilvēkresursus, iespējamos to avotus. Finanšu ministrijai (Iepirkumu uzraudzības birojam) un Viedās administrācijas un reģionālās attīstības ministrijai un Valsts reģionālās attīstības aģentūrai atbilstoši izvērtējumam vienoties par turpmāku atbildības sadalījumu attiecībā uz publisko iepirkumu jomā izmantojamo digitālo risinājumu (to veidojošo elementu) attīstības un uzturēšanas kompetenču sadalījumu.*”

2024. gadā VRAA reorganizācijas rezultātā tika izveidota VDAA, kas darbojas kā IKT un pakalpojumu sniegšanas atbalsta kompetenču centrs (MK 2024. gada 17. decembra noteikumi Nr. 825 “Grozījumi MK 2016. gada 14. jūnija noteikumos Nr. 375 “Valsts reģionālās attīstības aģentūras nolikums””). Lai pilnveidotu IKT platformu publisko iepirkumu norises atbalstam, izveidota Publisko iepirkumu informācijas un komunikācijas tehnoloģiju risinājumu attīstības un pārraudzības padome, kuras sastāvā iekļauti FM, IUB, VARAM, VDAA pārstāvji (FM 2025. gada 24. janvāra rīkojums Nr. 1.1-1/12/18). VK Inovāciju laboratorijā IUB ir pieteicis “E-iepirkumu procesu vienkāršošanas” sprintu. VDAA ir pasūtījusi sistēmas lietojamības auditu, kas identificēs nepieciešamos uzlabojumus, nodrošinot iepirkumu funkcionalitātes darbības efektivitāti.

“**92.1. punkts** *Lai pilnveidotu esošo publisko iepirkumu centralizācijas īstenošanas modeli un nodrošinātu tā efektivitāti:* ***Viedās administrācijas un reģionālās attīstības ministrijai un Valsts reģionālās attīstības aģentūrai sadarbībā ar Finanšu ministriju un Iepirkumu uzraudzības biroju*** *veikt izvērtējumu un izstrādāt priekšlikumus publisko iepirkumu centralizācijas īstenošanas modeļa pārskatīšanai, tostarp vērtējot esošo Ministru kabineta noteikto centralizēti iepērkamo preču un pakalpojumu grupu un tām piesaistīto centralizēto iepirkumu institūciju efektivitāti un analizējot citu valstu pieredzi centralizēto iepirkumu finansēšanas modeļa izvēlē, lai nodrošinātu, ka praksē centralizēti tiek veikti tie iepirkumi, kas pasūtītājiem sniegs iespējami lielāko administratīvo un finanšu resursu ietaupījumu.*”

Sagatavots MK 2022. gada 20. decembra noteikumu Nr. 816 “Publisko elektronisko iepirkumu noteikumi” (PEIN) grozījumu projekts, kas paplašina centralizēti iepērkamo preču, pakalpojumu klāstu un nosaka jaunas centralizēto iepirkumu institūcijas. Projektu paredzēts virzīt vienlaikus ar PEIN grozījumiem par jauna pārbaudes rīka iekļaušanu Elektronisko iepirkumu sistēmas (EIS) e-izziņās, kas būs iespējams pēc deleģējuma normu spēkā stāšanās iepirkumu jomas likumos.

“**92.2. punkts** *atbalstīt* ***Finanšu ministrijas*** *priekšlikumu noteikt, ka valsts akciju sabiedrība “Valsts nekustamie īpašumi” kā centralizēto iepirkumu institūcija nodrošina valsts pārvaldes iestāžu darba telpu mēbeļu, to realizācijas un utilizācijas centralizētu iepirkumu.*”

FM norāda, ka notiek darbs pie mēbeļu standarta izstrādes (vienota dizaina mēbeļu un aksesuāru specifikāciju izstrāde), dizaina (stila) grāmatas izstrādes (lietotājam ērti apskatāms mēbeļu un aksesuāru katalogs), standartizētas mēbeļu 3D modeļu izstrādes un iepirkuma procedūras Dinamiskās iepirkuma sistēmas (DIS) papildināšanai.

“**93. punkts *Valsts kancelejai******sadarbībā ar Ekonomikas ministriju (Centrālo statistikas pārvaldi), Viedās administrācijas un reģionālās attīstības ministriju, Finanšu ministriju un Valsts kasi*** *līdz 2026. gada beigām organizēt sadarbspējīga informācijas paneļa izveidi, kas ietvertu nozaru politikas rezultatīvos rādītājus, nozares būtiskākos pakalpojumus, kā arī attiecīgo augsta līmeņa izmaksu uzskaiti.*”

VK ir sagatavojusi politikas plānošanas sistēmas pēc 2028. gada konceptuālo piedāvājumu, kas prezentēts Saeimas Ilgtspējīgas attīstības komisijā. Ir organizētas vairākas tikšanās starp iesaistītajām pusēm (VK, FM, Valsts kase, CSP), lai vienotos par nepieciešamajām izmaiņām attīstības plānošanas sistēmā un budžeta plānošanas sistēmā (tai skaitā normatīvajā regulējumā), ar mērķi izveidot precīzu sasaisti starp politikas plānošanas rezultātiem un budžetu, kas būtu piemērots visām valsts pārvaldes iestādēm (resoriem), kā arī tehnisko risinājumu un dažādu sistēmu integrācijas iespējām. Ir izstrādāts Valsts pārvaldes darbības un politikas rezultātu vienotā informācijas portāla un tā plānotās ieviešanas vispārīgs apraksts, projekta “Valsts pārvaldes darbības un politikas rezultātu vienotais informācijas portāls” pase, darba uzdevums sistēmas funkcionālo (biznesa) prasību izstrādei un sistēmas arhitektūras apraksta izveidei. Sadarbībā ar CSP sagatavots rīkojuma projekts “Par Eiropas Savienības kohēzijas politikas programmas 2021. – 2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” Datu analīzes jomas projekta pasu apstiprināšanu”, tā anotācija un trīs datu analīzes jomas projektu pases (tai skaitā projekta “Valsts pārvaldes darbības un politikas rezultātu vienotais informācijas portāls” pase). Tiesību akta projekts tiek precizēts saskaņā ar VARAM ieteikumiem pirms ievietošanas TAP portālā, kas plānota 2025. gada augusta beigās.

“**94. punkts *Ministrijas un citas centrālās valsts iestādes*** *budžeta paskaidrojumos izmanto attīstības plānošanas dokumentos ietvertos politikas rezultatīvos rādītājus, vienlaikus budžeta paskaidrojumos norādot politikas rezultatīvajiem radītājiem tādas plānotās vērtības, kuras ir paredzēts sasniegt ar valsts budžeta likumā piešķirto finansējumu.*”

Ministrijas un citas centrālās valsts iestādes turpina izvērtēt budžeta paskaidrojumos norādīto politikas rezultatīvo radītāju plānotās vērtības, saskaņot tās ar valsts budžeta likumā piešķirto finansējumu.

“**95. punkts *Ministrijām*** *turpināt sava budžeta resora struktūras pārskatīšanu, saskaņojot to ar politikas jomu un plānoto attīstības plānošanas dokumentu struktūru un saturu, tostarp uzlabojot tajos ietverto rezultatīvo rādītāju kvalitāti, un informēt par to Ministru kabinetu 2025. gada izdevumu pārskatīšanas procesā.*

Finanšu ministra un nozaru ministru sarunu ietvaros par nozaru politikas mērķiem un sasniedzamajiem rezultātiem ministrijas ir sniegušas informāciju par savu budžeta struktūru un politikas mērķiem vidējā termiņā, norādījušas galvenos rezultatīvos rādītājus, kas raksturo plānoto mērķu sasniegšanu, kā arī identificējušas nepieciešamo finansējuma apjomu mērķu īstenošanai.

**Izpildes statuss par MK 2023. gada 15. augusta**

**sēdes protokola Nr. 40 43. § uzdevumiem**

**Uzsāktie uzdevumi:**

“**35. punkts *Izglītības un zinātnes ministrijai sadarbībā ar Kultūras ministriju*** *līdz 2023. gada 1. decembrim izvērtēt un pilnveidot interešu izglītības un profesionālās ievirzes izglītības finansēšanas modeli kopsakarā ar pedagogu darba samaksas finansēšanas modeļa pilnveidojumiem pirmsskolā, speciālajā izglītībā, vispārējā izglītībā, profesionālajā izglītībā un interešu izglītībā un iesniegt attiecīgo informāciju Ministru kabinetā.*”

2024. gada 27. augustā tika veikti grozījumi MK 2016. gada 5. jūlija noteikumos Nr. 445 “Pedagogu darba samaksas noteikumi”, paredzot piešķirt finansējumu interešu izglītības un profesionālās ievirzes izglītības pedagogu darba slodzes balansēšanai no 2024. gada 1. septembra. Tāpat MK 2024. gada 17. decembra sēdē tika izskatīts IZM sagatavotais informatīvais ziņojums “Par pedagogu atalgojuma finansēšanas modeli”, kurā iekļautā informācija liecina, ka pēc šī modeļa pakāpeniskas ieviešanas, plānots turpināt pedagogu darba samaksas finansēšanas principu izstrādi arī pirmsskolas, vispārējās pamatizglītības programmu finansēšanai valsts dibinātajās iestādēs, profesionālās ievirzes, interešu izglītības programmās.

IZM norāda, ka attiecībā uz pirmsskolām un speciālo izglītību pāreja uz finansēšanas modeli “Programma skolā”, varētu sākt tikt īstenota pēc modeļa “Programma skolā” pilnīgas ieviešanas vispārējā izglītībā. Savukārt par interešu izglītības un profesionālās ievirzes izglītības finansēšanas modeļa izstrādi IZM sarunās ar KM ir vienojusies, ka finansēšanas modeļa maiņa nav nepieciešama.

“**43. punkts *Labklājības ministrijai******sadarbībā ar Izglītības un zinātnes ministriju, Veselības ministriju, Satiksmes ministriju un Tieslietu ministriju*** *izstrādāt un līdz 2024. gada 30. maijam iesniegt Ministru kabinetam informatīvo ziņojumu par atbalsta pasākumiem bāreņiem un bez vecāku gādības palikušiem bērniem pēc pilngadības sasniegšanas (līdz 21 gada vecuma sasniegšanai vai, ja mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, — līdz 24 gadu vecuma sasniegšanai) labklājības, izglītības, veselības un tiesību īstenošanas un uzraudzības jomās, īpašu uzmanību pievēršot maksas atvieglojumiem un pieejamības veicināšanai minēto personu izglītošanai, medicīnisko un juridisko pakalpojumu saņemšanai, transporta nodrošināšanai, kā arī iespējai tikt nodarbinātai.”*

Informatīvais ziņojums “Par atbalsta pasākumiem bāreņiem un bez vecāku gādības palikušiem bērniem pēc pilngadības sasniegšanas” (24-TA-2594) 2025. gada 6. martā ir iesniegts saskaņošanai Tiesību aktu projektu publiskajā portālā un šobrīd turpinās saskaņošanas process.

“**45. punkts** *Ņemot vērā Finanšu ministrijas 20. punktā un Labklājības ministrijas 40. punktā sniegtos priekšlikumus par finansējuma nekustamā īpašuma Kuldīgas ielā 2, Ventspilī, nomas maksas, papildu maksājumu un komunālo pakalpojumu izdevumu segšanai novirzīšanu citiem resoru pasākumiem,* ***Vides aizsardzības un reģionālās attīstības ministrijai*** *izvērtēt nepieciešamību veikt grozījumus vai atzīt par spēku zaudējušu Ministru kabineta 2018. gada 19. septembra rīkojumu Nr. 488 “Par nekustamā īpašuma Kuldīgas ielā 2, Ventspilī, pielāgošanu valsts un pašvaldības vienotā klientu apkalpošanas centra izveidei un valsts institūciju vajadzībām un nepieciešamo finansējumu nomas maksas, papildu maksājumu, komunālo pakalpojumu, aprīkojuma iegādes un pārcelšanās izdevumu segšanai” un noteiktajā kārtībā sagatavot attiecīgu tiesību aktu projektu.”*

VARAM ir sagatavojusi tiesību akta projektu 24-TA-1089 “Par Ministru kabineta 2018. gada 19. septembra rīkojuma Nr. 448 “Par nekustamā īpašuma Kuldīgas ielā 2, Ventspilī, pielāgošanu valsts un pašvaldības vienotā klientu apkalpošanas centra izveidei un valsts institūciju vajadzībām un nepieciešamo finansējumu nomas maksas, papildu maksājumu, komunālo pakalpojumu, aprīkojuma iegādes un pārcelšanās izdevumu segšanai” atzīšanu par spēku zaudējušu”, kas iesniegts izskatīšanai MK sēdē. MK 2025. gada 1. aprīļa sēdē tiesību aktu projekta izskatīšana atlikta (MK sēdes protokols Nr.13 36.§).

“**53. punkts** *Valsts administrācijas skolai noskaidrot un analizēt ministriju mācību vajadzības un nodrošināt centralizētu iepirkumu veikšanu tiem mācīšanās un attīstības pasākumiem, kuri satura un prasību ziņā ir līdzīgi. Izdevumu pārskatīšanas procesa ietvaros līdz 2024. gada 30. maijam Valsts administrācijas skolai iesniegt Finanšu ministrijā analīzi un izvērtējumu par mācību vajadzībām un iespējām pārņemt centralizēto iepirkumu veikšanu Valsts administrācijas skolas pārziņā. Ministrijām pirms mācību un attīstības pakalpojumu iepirkumu veikšanas izvērtēt, vai Valsts administrācijas skolas piedāvājumā nav ministrijas vajadzībām atbilstošu kompetenču pilnveides pasākumu.*”

Pieteikumu izvērtēšanas process Dinamiskajai iepirkumu sistēmai ir noslēdzies. Sākot ar 2025. gada janvāri, Dinamiskā iepirkumu sistēma ir aktīvi ieviesta praksē un tās ietvaros tiek realizēti zemākā līmeņa iepirkumi dažādās Dinamiskās iepirkumu sistēmas daļās, tostarp dažādās mācību jomās.

**Izpildes statuss par MK 2022. gada 11. oktobra**

**sēdes protokola Nr. 52 5. § uzdevumiem**

**Izpildītie uzdevumi:**

“**83. punkts *Veselības ministrijai*** *līdz 2024. gada 30. decembrim izstrādāt algoritmu un klīnisko ceļu karti.*”

Uzdevums ir izpildīts, jo atbilstoši VM norādītajam algoritmi un klīniskie ceļi ir izstrādāti nelielai daļai slimību[[3]](#footnote-3), papildu algoritmu izstrādi daļēji nodrošinās metodiskie centri. Savukārt NVD jau kopš 2023. gada 1. maija kā pielikumu līgumiem par valsts apmaksātu veselības aprūpes pakalpojumu sniegšanu ir pievienojis algoritmu minimālajam izmeklējumu apjomam pirms plānveida operācijām.

“**84. punkts** ***Vides aizsardzības un reģionālās attīstības ministrijai*** *līdz 2023. gada 31. decembrim izstrādāt un publicēt Vides aizsardzības un reģionālās attīstības ministrijas tīmekļvietnē jaunu versiju valsts pārvaldes vienotās informācijas un komunikācijas tehnoloģijas arhitektūras principiem, tajos iekļaujot informācijas un komunikācijas tehnoloģiju resursu un pakalpojumu pieejamības nodrošinājuma un ar to saistīto izmaksu jautājumus, kā arī definējot valsts pārvaldes tehnoloģiskā nodrošinājuma jomas, kurām tiks izstrādātas domēnu arhitektūras.*”

VARAM tīmekļvietnē ir izveidota Digitālās pārvaldes arhitektūras sadaļa, kurā tiek publicēta visa aktuālā informācija par digitālās pārvaldes arhitektūras izstrādi un pārvaldību, t.sk., vadlīnijas, paraugi, veidnes un skaidrojošas prezentācijas, arhitektūras principu aktualizēts saraksts un izskaidrojums, digitālās pārvaldes arhitektūras jomu saraksts un digitālās pārvaldes horizontālo un nozaru attīstības jomu mērķarhitektūru apraksti, prezentācijas un kontaktpersonas.

**Uzsāktie uzdevumi:**

“**85. punkts *Vides aizsardzības un reģionālās attīstības ministrijai sadarbībā ar Finanšu ministriju (Valsts kasi) un Valsts kanceleju*** *grāmatvedības un cilvēkresursu pārvaldības centralizācijas projekta ietvaros, bet ne vēlāk kā līdz 2023. gada 31. decembrim, izstrādāt priekšlikumus un norādījumus precizējumiem informācijas un komunikācijas tehnoloģiju jomas izdevumu un investīciju uzskaitei, kas nodrošina investīciju un izdevumu sasaisti ar valsts pārvaldes informācijas un komunikācijas tehnoloģiju resursu un pakalpojumu uzskaites sistēmā "Valsts informācijas resursu, sistēmu un sadarbspējas informācijas sistēmā" (VIRSIS) reģistrējamiem informācijas un komunikācijas tehnoloģiju resursiem un pakalpojumiem.*”

VARAM informē, ka ir izveidots IS izveides un uzturēšanas izmaksu uzskaites modelis, kas ir integrēts VIRSIS sistēmas funkcionalitātes darba pilnveides uzdevumā. Uzdevumu īsteno VDAA, kā VIRSIS pārzinis, ES ANM plāna investīcijas projekta “Valsts pārvaldes informācijas un komunikācijas tehnoloģiju attīstības projektu programmu un arhitektūras pārvaldība” ietvaros. Pēc darba uzdevumu izpildes un piegādes produkcijas vidē (2025. gada oktobrī) attiecīgo uzturēšanas izmaksu lauku aizpilde VIRSIS sistēmā kļūs obligāta, kā arī sistēma automātiski nodrošinās šo lauku aizpildes kontroli.

“**86. punkts *Vides aizsardzības un reģionālās attīstības ministrijai*** *līdz 2024. gada 30. jūnijam sadarbībā ar ministrijām izstrādāt un publicēt Vides aizsardzības un reģionālās attīstības ministrijas tīmekļvietnē valsts pārvaldes informācijas un komunikācijas tehnoloģiju izdevumu vērtēšanas metodiku, kā arī līdz 2025. gada 30. jūnijam nodrošināt, ka valsts pārvaldes informācijas un komunikācijas tehnoloģiju resursi un pakalpojumi tiek reģistrēti valsts pārvaldes informācijas un komunikācijas tehnoloģiju resursu un pakalpojumu uzskaites sistēmā “Valsts informācijas resursu, sistēmu un sadarbspējas informācijas sistēmā” (VIRSIS), nodrošinot datu strukturējumu un kvalitāti, kas ir pietiekama “Valsts informācijas resursu, sistēmu un sadarbspējas informācijas sistēmas” (VIRSIS) datu pilnvērtīgai izmantošanai informācijas un komunikācijas tehnoloģiju izdevumu vērtēšanai.*”

VARAM norāda, ka izmaksu komponenšu uzskaites modelis VIRSIS ir izstrādes stadijā. Plānots, ka izstrādes darbi tiks pabeigti 2025. gada septembrī. Metodikas projekts valsts pārvaldes IKT izdevumu vērtēšanai ir izstrādāts un pēc saskaņošanas tas tiks publicēts VARAM tīmekļvietnē (www.varam.gov.lv).

“**87. punkts *Vides aizsardzības un reģionālās attīstības ministrijai sadarbībā ar Satiksmes ministriju, Kultūras ministriju, Iekšlietu ministriju un Zemkopības ministriju*** *līdz 2024. gada 31. decembrim sagatavot izmaiņas normatīvajos aktos, kas nosaka Valsts pārvaldes “federētā mākoņa (4 savstarpēji integrēto valsts koplietošanas mākoņdatošanas pakalpojumu sniedzēju) pakalpojumu attīstības nodrošināšanai saistīto pamatlīdzekļu un izdevumu uzskaiti, lai nodrošinātu informācijas un komunikācijas tehnoloģiju infrastruktūras koplietošanas pakalpojumu sniegšanas izmaksu caurskatāmību un nodalījumu no pārējām darbības izmaksām.*”

VARAM norāda, ka Tiesību aktu projektu portālā turpinās tiesību akta projekta “Valsts datu apstrādes mākoņa noteikumi” (24-TA-1050) saskaņošana.

“**88. punkts *Vides aizsardzības un reģionālās attīstības ministrijai*** *(Valsts reģionālās attīstības aģentūrai) nodrošināt Pakalpojumu administratīvā centra izveidi, veicot strukturālas izmaiņas Valsts reģionālās attīstības aģentūrā un nepalielinot nodarbināto skaitu resorā.*”

VARAM norāda, ka VDAA 2026 – 2030 stratēģijas projekts tika izstrādāts sadarbībā ar Ernst & Young Baltic un notiek tā saskaņošanas process. Pēc stratēģijas apstiprināšanas tiek plānota Pakalpojumu attīstības centra (turpmāk – PKC) izveide. PKC ir plānots kā galvenais stratēģiskais virziens un tiek paredzēta darbības paplašināšana ap iedzīvotāju dzīves situācijām strukturētu pārresoru pakalpojumu izveidē, t.sk. tiek plānota vienoto pašvaldību klientu apkalpošanas centru integrācija PKC darbībā. VDAA stratēģijas cilvēkresursu sadaļā ir identificēts, ka daļēji PKC iespējams izmantot esošo VDAA resursus un kompetences, bet būs nepieciešams piesaistīt jaunas kompetences, kā, piemēram, pakalpojumu dizaina veidošanas un klienta pieredzes kompetences, jaunu pakalpojumu pārvaldības vadītāju kapacitātes pārresoru un proaktīvo pakalpojumu pārvaldībai. Jaunā VDAA organizatoriskā struktūra atbalsta šī jaunā stratēģiskā virziena izveidi un darbības uzsākšanu, bet pilna darbības nodrošināšana būs pakāpeniska ar ātrumu kādā būs iespējams piesaistīt vai pārdalīt cilvēkresursus. Stratēģijā iekļauto jauno uzdevumu izpildei, tādu kā PKC, būs nepieciešami papildu cilvēkresursi, kurus ir iespējams piesaistīt tikai pārdalot papildu jaunas amata vietas. Bez šo papildu cilvēkresursu piesaistes VDAA Pakalpojumu administratīvā centra uzdevumus varēs veikt tikai līdzšinējā apjomā (nodrošinot 1.līmeņa atbalstu).

“**89. punkts *Vides aizsardzības un reģionālās attīstības ministrijai******sadarbībā ar nozaru ministrijām,*** *kuras pašas vai kuru padotībā ir valsts pārvaldes pakalpojumu turētāji, izstrādāt metodoloģiju par konceptuālā ziņojuma “Par jaunu valsts pārvaldes pakalpojumu nodrošināšanas sistēmu” projektā noteikto 1. līmeņa atbalsta funkciju pārņemšanu no iestāžu klientu apkalpošanas centriem valsts un pašvaldību vienotajos klientu apkalpošanas centros, veikt izvērtējumu atbilstoši izstrādātajai metodikai, aprēķināt un saskaņot pārdalāmo finansējumu valsts un pašvaldību vienoto klientu apkalpošanas centru darbības nodrošināšanai un saskaņotos priekšlikumus iesniegt Finanšu ministrijā ne vēlāk kā 2024. un turpmāko gadu izdevumu pārskatīšanas procesā.*”

VARAM norāda, ka 1. līmeņa atbalsta funkcijas finansējuma aprēķināšanas metodoloģija iekļauta VARAM iepirkumā “Izvērtējuma “Esošā Valsts un pašvaldību vienoto klientu apkalpošanas centru tīkla izvērtējums, sniegto pakalpojumu analīze un to nākotnes attīstības virzieni” veikšana”, ID VARAM 2025/2. Iepirkums tika izsludināts 2025. gada 30. martā, VARAM izvērtēšanai ir saņemti četri pretendentu pieteikumi. Šobrīd tiek veikta to izvērtēšana un pieprasīta papildu informācija vienam no pretendentiem. Lēmumu par izpildītāju plānots pieņemt līdz 2025. gada 30. augustam.

“**90. punkts** *Noteikt, ka klientu klātienes apkalpošanu saskaņā ar šī protokollēmuma 89. punktā minētā izvērtējuma rezultātiem par nododamo funkciju apmēru tiem valsts pārvaldes pakalpojumiem, kur to atļauj pakalpojuma sniegšanas specifika, no 2027. gada 1. janvāra nodrošina Valsts un pašvaldību vienoto klientu apkalpošanas centru tīklā.”*

VARAM norāda, ka turpinās darbs pie jaunu pakalpojumu integrēšanas Valsts un pašvaldību vienotā klientu apkalpošanas centra pakalpojumu grozā. 2025. gadā pakalpojumu klāsts jau ir papildināts ar CVK, UR, Lauku atbalsta dienesta un Valsts darba inspekcijas pakalpojumiem. Tāpat 2025. gada laikā plānots izskatīt arī citu iestāžu pieteikumus par jaunu pakalpojumu iekļaušanu Valsts un pašvaldību vienotā klientu apkalpošanas centra pakalpojumu grozā.

“**91. punkts** *Vides aizsardzības un reģionālās attīstības ministrijai līdz 2027. gada 1. jūnijam iesniegt Ministru kabinetā informatīvu ziņojumu par Valsts un pašvaldību vienoto klientu apkalpošanas centru tīkla darbību.*”

Uzdevuma izpildes termiņš nav sasniegts.

## 2. Valsts budžeta programmu horizontāla pārskatīšana

### 2.1. Izdevumu analīze un ietekme uz 2026. gada budžetu

#### 2.1.1. Ministriju un neatkarīgo institūciju priekšlikumi izdevumu samazinājumam

Saskaņā ar MK 2025. gada 13. maija sēdes protokola (Nr. 19 50. §) 7. punktu uzdots veikt publiskā sektora efektivizācijas un vispārējās valdības izdevumu samazinājumu ne mazāk kā 450 milj. *euro* apmērā 2026. – 2028. gadā, tajā skaitā 2026. gadā ne mazāk kā 150 milj. *euro*.

Ministriju un neatkarīgo institūciju iesniegtie samazinājumi tika izskatīti Koalīcijas sadarbības darba grupā (izveidota 2025. gada 13. maijā), kuras ietvaros diskutēts par publiskā sektora izdevumu pārskatīšanas, efektivizēšanas un samazināšanas pamatnosacījumiem, uzsverot nepieciešamību optimizēt resursu izmantošanu un nodrošināt ilgtspējīgu valsts budžeta attīstību, kā arī par pozīcijām, kuras varētu tikt pakļautas vai netikt pakļautas samazināšanai, analizējot valsts pārvaldes efektivizācijas iespējas un strukturālo reformu virzienus.

Atbilstoši panāktajai vienošanai attiecībā uz priekšlikumiem finansējuma samazināšanai no ministriju budžetiem, lai nodrošinātu kopējo valdības noteikto izdevumu samazinājumu 150 milj. *euro* apmērā, samazinājumam pakļautajiem izdevumiem noteikts algoritms, kura ietvaros identificēti nesamazināmie izdevumi (valsts saistības, ES fondi, sociālā aizsardzība, pedagogu atalgojums, ar valsts drošību tieši saistītie izdevumi u.c.) un pārējiem izdevumiem veikts procentuāls izdevumu samazinājuma aprēķins, tos samazinot par 8,6%.

Finanšu ministrs izdevumu pārskatīšanas procesa ietvaros organizēja individuālās budžeta sarunas ar nozaru ministrijām par valdības dotā uzdevuma izpildi budžeta izdevumu efektivizācijā un samazināšanā, kurās ministrijas informēja par iespējām samazināt izdevumus. Tāpat, samazinot izdevumus, ministrijām bija atbildīgi jāizvērtē sniegtie priekšlikumi, nodrošinot, ka samazinātie izdevumi netiek turpmākajos gados pieprasīti no LNG, kā arī attiecīgi precizējot valsts budžeta bāzes izdevumus.

Lielākā daļa ministriju izdevumu samazinājumu ir iesniegušas, ievērojot iepriekš minēto procentuālo izdevumu samazinājuma aprēķinu 8,6% apmērā, tomēr SM, KM un IZM izdevumu samazinājumu neiesniedza pilnā apmērā. Līdz ar to 2025. gada 22. augustā uz Koalīcijas sadarbības darba grupu tika uzaicināts satiksmes ministrs, kultūras ministre un izglītības un zinātnes ministre. Tāpat minētajā darba grupā Koalīcijas sadarbības darba grupas pārstāvji no partijas “Jaunā Vienotība”, “Progresīvie” un “Zaļo un Zemnieku savienība” vienojās par pasākumiem, lai nodrošinātu MK 2025. gada 13. maijā noteikto izdevumu samazinājumu (skatīt tabulu Nr. 2.1.1.).

***2.1.1. tabula* Pasākumi, lai nodrošinātu MK noteikto publiskā sektora izdevumu samazinājumu, *euro***

| Pasākums | 2026 | 2027 | 2028 | 2029 |
| --- | --- | --- | --- | --- |
| Ministriju priekšlikumi | 98 883 903 | 77 982 244 | 79 295 930 | 79 168 551 |
| Neatkarīgo iestāžu priekšlikumi izdevumu samazinājumam | 1 154 642 | 2 500 641 | 4 089 353 | 4 230 392 |
| Vēlēto amatpersonu atalgojuma sistēmas pārskatīšana (algu iesaldēšana) | 4 190 799 | 4 357 473 | 4 357 473 | 4 357 473 |
| Paredzētie līdzekļi atlīdzības palielināšanai tiešās valsts pārvaldes iestādēm (horizontālā prioritāte) | 6 221 847 | 6 221 847 | 6 221 847 | 6 221 847 |
| Papildu pasākumi, tai skaitā: | 1 918 881 | 1 159 112 | 1 159 112 | 1 159 112 |
| *Politisko organizāciju (partiju) finansēšanas likuma grozījumi* | *759 769* |  |  |  |
| *Meža attīstības fonds* | *549 881* | *549 881* | *549 881* | *549 881* |
| *Medību saimniecības attīstības fonds* | *181 504* | *181 504* | *181 504* | *181 504* |
| *Zivju fonds* | *427 727* | *427 727* | *427 727* | *427 727* |
| Precizēta nodokļu reformas ietekmes kompensācija | 58 695 491 | 62 995 610 | 57 640 130 | 57 640 130 |
| KOPĀ: | **171 065 563** | **155 216 927** | **152 763 845** | **152 777 505** |

Lai nodrošinātu iepriekš minētājā MK uzdevumā ietverto samazinājuma apmēru, bez ministriju un neatkarīgo institūciju priekšlikumiem izdevumu samazinājumam FM un VK sagatavoja papildu priekšlikumus izdevumu samazināšanai:

1. vēlēto amatpersonu atalgojuma sistēmas pārskatīšana (algu iesaldēšana) – pamatojoties uz nepieciešamību nodrošināt valsts budžeta fiskālo ilgtspēju un sabalansētu izdevumu politiku, tiek paredzēts veikt vēlēto amatpersonu atalgojuma sistēmas pārskatīšanu, īstenojot algu iesaldēšanu. Minētā pieeja kalpo kā solidārs un sabiedrības interesēm atbilstošs risinājums, kas apliecina valsts institūciju gatavību īstenot atbildīgu resursu pārvaldību un stiprināt sabiedrības uzticēšanos publisko finanšu administrēšanai;
2. paredzētie līdzekļi atlīdzības palielināšanai tiešās valsts pārvaldes iestādēm (horizontālā prioritāte) – ņemot vērā fiskālās telpas ierobežojumus, paredzētie līdzekļi atlīdzības palielināšanai tiešās valsts pārvaldes iestādēm (horizontālā prioritāte) tiek pārskatīti ar mērķi samazināt budžeta izdevumu pieaugumu. Atteikšanās no plānotā finansējuma šajā jomā ļauj novērst papildu fiskālo spiedienu uz valsts budžetu un tādējādi nodrošina ilgtspējīgāku resursu sadali;
3. papildu pasākumi – ietver sevī priekšlikumu finansējuma samazinājumam 50% apmērā projektiem, kas tiek finansēti Meža attīstības fonda, Medību saimniecības attīstības fonda un Zivju fonda ietvaros. Tāpat piedāvājumu veikt politisko organizāciju (partiju) finansēšanas likuma grozījumus un papildināt Pārejas noteikumus ar punktu, kas noteiks, ka 2026., 2027. un 2028. gadā valsts budžeta finansējumu politiskajai organizācijai (partijai) aprēķina un piešķir, ņemot vērā 2024. gada minimālo mēnešalgu;
4. precizēta nodokļu reformas ietekmes kompensācija – Ministru kabineta un Latvijas Pašvaldību savienības vienošanās un domstarpību protokolā par 2025. gada budžetu un budžeta ietvaru 2025. -2027. gadam, pašvaldībām tika prognozēti stabili finanšu resursi likumos noteikto funkciju īstenošanai. Saistībā ar nodokļu politikas izmaiņām valsts budžetā tika rezervēts finansējums, lai pašvaldībām kompensētu prognozēto nodokļu reformas ietekmi. Finansējums tika nodrošināts no valsts pamatbudžetā ieskaitāmiem nodokļu ieņēmumiem.

Sagatavojot 2026. gada valsts budžeta projektu un budžeta ietvaru 2026. – 2028. gadam ir aktualizētas IIN prognozes pie nemainīgas politikas un konstatēts, ka nodokļu reforma ir īstenota ar labākiem rezultātiem un to ietekme uz pašvaldību budžetiem ir daudz zemāka nekā tika sākotnēji prognozēts. Tas dod iespēju precizēt valsts budžeta dotāciju 2026. gadā par 58 695 491 *euro*, 2027. gadā par 62 995 610 *euro*, 2028. gadā par 57 640 130 *euro* un 2029. gadā par 57 640 130 *euro*.

Ņemot vērā veiktās izmaiņas, pašvaldībām tiek prognozēts IIN ieņēmumu pieaugums 2026.gadam par 6,7% un turpmākos gados ap 5% ik gadu (pie nemainīgas politikas). Turklāt IIN ieņēmumu prognozes tiek 100% garantētas.

***2.1.1. attēls* Iedzīvotāju ienākuma nodokļa prognoze, milj. *euro***

Darbs tika uzsākts arī ar pašvaldībām, lai efektivizētu un samazinātu to izdevumus. Tāpat sadarbībā ar kapitāldaļu turētājiem un akcionāriem norisinās darbs pie valsts un pašvaldību kapitālsabiedrību izmaksu optimizācijas. Rezultātā publiskā sektora izdevumu samazinājums skars visus pārvaldības līmeņus – valsts, pašvaldību un kapitālsabiedrību darbību.

Ministrijas kopumā ir iesniegušas priekšlikumus izdevumu samazinājumam 2026. gadam 98,9 milj. *euro* apmērā, 2027. gadam 78,0 milj. *euro* apmērā, 2028. gadam 79,3 milj. *euro* apmērā un 2029. gadam 79,2 milj. *euro* apmērā (skatīt tabulu Nr. 2.1.2.).

***2.1.2. tabula* Ministriju iesniegtie priekšlikumi izdevumu samazinājumam, *euro***

| Resors | 2026 | 2027 | 2028 | 2029 |
| --- | --- | --- | --- | --- |
| AiM | 439 199 | 439 199 | 439 199 | 439 199 |
| ĀM | 3 836 047 | 3 836 047 | 3 836 047 | 3 529 804 |
| EM | 9 552 158 | 9 552 158 | 9 552 158 | 9 552 158 |
| FM | 17 108 350 | 17 108 350 | 17 108 350 | 17 108 350 |
| IeM | 521 275 | 521 275 | 521 275 | 521 275 |
| IZM | 817 384 | 905 188 | 905 188 | 905 188 |
| KEM | 2 492 977 | 2 492 977 | 2 492 977 | 2 492 977 |
| KM | 3 014 171 | 4 187 735 | 4 496 723 | 4 670 723 |
| KNAB | 516 700 | 516 700 | 516 700 | 516 700 |
| LM (PB[[4]](#footnote-4)) | 2 027 999 | 538 483 | 538 483 | 538 483 |
| LM (SB4) | 587 143 | 587 143 | 587 143 | 587 143 |
| MK | 1 271 839 | 1 271 839 | 1 271 839 | 1 271 839 |
| SIF | 223 898 | 223 898 | 223 898 | 223 898 |
| SM | 3 900 000 | 3 904 536 | 3 909 234 | 3 914 098 |
| TM | 27 413 480 | 6 735 433 | 6 735 433 | 6 735 433 |
| VARAM | 3 535 291 | 3 535 291 | 3 535 291 | 3 535 291 |
| VM | 4 596 501 | 4 596 501 | 4 596 501 | 4 596 501 |
| ZM | 7 480 373 | 7 480 373 | 7 480 373 | 7 480 373 |
| 74. resors | 9 549 118 | 9 549 118 | 10 549 118 | 10 549 118 |
| Kopā | **98 883 903** | **77 982 244** | **79 295 930** | **79 168 551** |

Ministrijas ir iesniegušas šādus priekšlikumus:

* **AiM** samazina administratīvos izdevumus, tai skaitā pārskata plānotos komandējumu braucienus, organizēto konferenču apjomu un CERT.LV finansējumu Drošības operāciju centra tālākajai attīstībai;
* **ĀM** samazina izdevumus ministrijas, diplomātisko un konsulāro pārstāvniecību darbības nodrošināšanai, kā arī iemaksām starptautiskajās organizācijās;
* **EM** samazina izdevumus ministrijas un padotības iestāžu darbības nodrošināšanai, kā arī pārskata valsts atbalsta programmu īstenošanas nosacījumus;
* **FM** samazina ministrijas un padotības iestāžu administratīvos izdevumus, tajā skaitā veicot reformas un samazinot amata vietas VID un Izložu un azartspēļu uzraudzības inspekcijā;
* **IeM** samazina administratīvos izdevumus, tai skaitā izdevumus atlīdzībai (pamatā nodarbināto materiālajai stimulēšanai – naudas balvām paredzēto finansējumu), pārskata amatpersonām sniedzamos valsts apmaksātos veselības aprūpes pakalpojumus un samazina iekārtu uzturēšanas izdevumus, kā arī izdevumus atsevišķām kapitālajām iegādēm;
* **IZM** samazina finansējumu savu un padotības iestāžu administratīvajiem izdevumiem, tostarp likvidējot vakantās amata vietas, kā arī piedāvā likvidēt Augstākās izglītības padomi, jo tās pamata funkcijas zaudēs aktualitāti līdz ar institucionālā finansēšanas modeļa ieviešanu, kā arī samazina finansējumu iepriekšējos gados atbalstītajiem prioritārajiem pasākumiem, kuru īstenošanas nav attaisnojusi sākotnējo mērķi, atsakās no dublējošu zinātnisko datu bāzu abonēšanas, pārskata zinātnisko projektu īstenošanas apjomu;
* **KEM** samazina izdevumus pētījumiem un enerģētikas politikas mērķu sasniegšanas administrēšanai;
* **KM** samazina finansējumu izdevumiem, kurus tās padotībā esošās iestādes un kapitālsabiedrības var aizstāt ar maksas pakalpojumu un pašu ieņēmumu palielinājumu;
* **KNAB** samazina amata vietas un tām plānotos izdevumus, kā arī izdevumus prēmijām;
* **LM** samazina atlīdzības fondu (galvenokārt izdevumus novērtēšanas prēmijām un atvaļinājuma pabalstiem) LM un padotības iestādēm un samazina administratīvos izdevumus;
* **MK** samazina administratīvos izdevumus, pārskatot plānotos pētījumus un programmas, veicot strukturālas reformas un samazinot amata vietas;
* **SIF** samazina finansējumu iestādes arhīva administrēšanas procesiem, pārraugāmo programmu administrēšanas izdevumiem, kā arī finansējumu komerciālo mediju kapacitātes stiprināšanas projektiem;
* **SM** samazina administratīvos izdevumus, izdevumus apsardzes pakalpojumiem un izdevumus alternatīvās degvielas infrastruktūras izveidošanai un attīstībai;
* **TM** paredz Konfiskācijas fonda iesaldēšanu uz 4 gadiem, Uzturlīdzekļu garantiju fonda dotācijas daļas samazinājumu saistībā ar ieņēmumu palielinājumu no regresa kārtībā atgūtajiem līdzekļiem, samazina finansējumu saistībā ar piespiedu dalītā īpašuma izbeigšanu privatizētajās daudzdzīvokļu mājās, samazina  izdevumus atlīdzībai un samazina četras amata vietas, kā arī 2026. gadam paredz samazināt finansējums Liepājas cietuma būvniecībai (ņemot vērā tā pabeigšanu 2025. gadā);
* **VARAM** samazina izdevumus rekonstrukcijas darbiem, remontdarbiem un iestāžu uzturēšanas darbiem attiecībā uz Latvijas Nacionālais botāniskais dārza, Latvijas Nacionālais dabas muzeja, Dabas aizsardzības pārvaldes infrastruktūru; vairāku IT sistēmu uzturēšanai, izdevumus VPVKAC tīkla uzturēšanai, izdevumus atbalstam plānošanas reģioniem, arī komandējuma izdevumus;
* **VM** samazina administratīvos izdevumus, atlīdzības fondu VM un padotības iestādēm un optimizē izdevumus augstākajai izglītībai RSU;
* **ZM** samazina amata vieta un atlīdzības izdevumus padotības iestādēs, izdevumus par informācijas tehnoloģiju pakalpojumiem, komandējumiem un ēku/telpu remontdarbiem un telpu nomai.

Vienlaikus arī neatkarīgās institūcijas tika aicinātas solidāri ar pārējām valsts pārvaldes iestādēm izvērtēt iespējas iesniegt priekšlikumus savas iestādes administratīvo izdevumu efektivizēšanai un samazināšanai, piedāvājot strukturālus risinājumus ar pozitīvu ilgtermiņa efektu. Atsaucoties uz FM lūgumu, neatkarīgās institūcijas iesniegušas priekšlikumus izdevumu samazināšanai 2026. gadam 1,2 milj. *euro* apmērā, 2027. gadam 2,5 milj. *euro* apmērā, 2028. gadam 4,1 milj. *euro* apmērā un 2029. gadam 4,2 milj. *euro* apmērā (skatīt tabulu Nr. 2.1.3.).

***2.1.3. tabula* Neatkarīgo institūciju iesniegtie priekšlikumi izdevumu samazinājumam, *euro***

| Resors | 2026 | 2027 | 2028 | 2029 |
| --- | --- | --- | --- | --- |
| AT | 20 000 | 0 | 0 | 0 |
| CVK | 2 100 | 2 100 | 2 100 | 2 100 |
| EM (KP) | 116 607 | 116 607 | 116 607 | 116 607 |
| Prok. | 204 893 | 204 893 | 204 893 | 204 893 |
| RTV | 150 000 | 150 000 | 500 000 | 500 000 |
| Saeima | 77 764 | 1 972 041 | 3 210 753 | 3 351 792 |
| SEPL | 30 000 | 30 000 | 30 000 | 30 000 |
| ST | 25 000 | 25 000 | 25 000 | 25 000 |
| TB | 161 278 | 0 | 0 | 0 |
| TM (DVI) | 15 000 | 0 | 0 | 0 |
| VPK | 352 000 | 0 | 0 | 0 |
| Kopā | **1 154 642** | **2 500 641** | **4 089 353** | **4 230 392** |

Neatkarīgās institūcijas ir iesniegušas šādus priekšlikumus:

* **AT** samazina administratīvos izdevumus, tai skaitā pārskatot izdevumus komandējumiem, mācībām un starptautiskajai sadarbībai;
* **CVK** samazina izdevumus dalības maksai starptautiskajā organizācijā;
* **EM (KP)** samazina izdevumus atbalsta sniegšanai publiskajam pasūtītājam konkurences tiesību pārkāpumu rezultātā radīto zaudējumu apzināšanā, novērtēšanā un aprēķināšanā, neizveidojot paredzētās amata vietas;
* **Prok.** samazina administratīvos izdevumus, reorganizējot atsevišķu Ģenerālprokuratūras un tiesu apgabalu prokuratūru struktūrvienības, likvidējot vairākas amata vietas;
* **RTV** samazina izdevumus, kas ik gadus elektroenerģijas cenu svārstību dēļ netiek izlietoti virszemes bezmaksas televīzijas apraides izdevumu segšanai, kā arī pētījumam par Latvijas iedzīvotāju prasmēm un ieradumiem lietot tehnoloģijas mediju pakalpojumu saņemšanai;
* **Saeima** samazina Saeimas ēku pārbūves un restaurācijas izdevumus;
* **SEPL** samazina iestādes administratīvos izdevumus;
* **ST** samazina administratīvos izdevumus, tai skaitā pārskatot izdevumus atlīdzībai (naudas balvām), mācību un reprezentācijas izdevumus;
* **TB** samazina administratīvos izdevumus, tai skaitā pārskata plānotos  pētījumus  un komandējumu braucienus;
* **TM (DVI)** samazina administratīvos izdevumus, tai skaitā pārskatot izdevumus ārvalstu mācībām, darba un dienesta komandējumiem, darba braucieniem un pamatlīdzekļu iegādēm;
* **VPK** samazina izdevumus precēm un pakalpojumiem.

Līdz ar to kopumā ministrijas un neatkarīgās institūcijas ir iesniegušas priekšlikumus izdevumu samazinājumam 2026. gadam 100,0 milj. *euro* apmērā, 2027. gadam 80,5 milj. *euro* apmērā, 2028. gadam 83,4 milj. *euro* apmērā un 2029. gadam 83,4 milj. *euro* apmērā. Visi iesniegtie priekšlikumi izdevumu samazinājumam sadalījumā pa pasākumiem, budžeta progrmammām/apakšprogrammām un EKK ietverti 7. pielikumā.

SM papildus informē, ka Civilās aviācijas aģentūra ir pārskatījusi plānotos 2026. gada budžeta izdevumus un sagatavojusi izskatīšanai MK 2026. gada budžeta projektu, Civilās aviācijas aģentūras izdevumus samazinot par 537 721 *euro*, bet ievērojot, ka Civilās aviācijas aģentūra ir budžeta nefinansēta iestāde, minētie izdevumi neradīs samazinājumu SM budžeta izdevumos.

#### 2.1.2. Ministriju un neatkarīgo institūciju priekšlikumi fiskāli neitrālajiem un strukturālajiem pasākumiem

Šajā sadaļā ir apkopoti ministriju un neatkarīgo institūciju priekšlikumi par fiskāli neitrāliem un strukturāliem pasākumiem. Tie ietver resursu pārdali, izdevumu pārskatīšanu un efektivizēšanu, lai nodrošinātu racionālāku valsts budžeta līdzekļu izmantošanu, finansējumu novirzot nozares prioritāšu īstenošanai un aktuālu jautājumu risināšanai.

**Aizsardzības ministrija**

**AiM – Finansējums iespieddarbu un ģeotelpisko datu sagatavošanai**

AiM ir pārskatījusi izdevumus un ierosina izdevumus apmācību realizācijai jaunsargiem un Valsts aizsardzības mācību dalībniekiem 2026. gadā no budžeta programmas 34.00.00 “Jaunsardzes centrs” 27 033*euro* apmērā (izdevumi precēm un pakalpojumiem) pārdalīt budžeta programmai 28.00.00 “Ģeodēzija un kartogrāfija”, lai nodrošinātu finansējumu iespieddarbu un ģeotelpisko datu sagatavošanai Jaunsardzes centra vajadzībām.

**AiM – Finansējums sabiedrības militāri patriotiskai informēšanas nodrošināšanai un Latvijas Kara muzeja uzturēšanas izdevumiem**

Lai palielinātu finansējumu sabiedrības militāri patriotiskai informēšanas nodrošināšanai un Latvijas Kara muzeja uzturēšanas izdevumiem, AiM ir pārskatījusi izdevumus un mācību grafiku NBS militārajām mācībām un ierosina pārdalīt finansējumu no budžeta apakšprogrammas 22.12.00 “Nacionālo bruņoto spēku uzturēšana” 2026. gadā 81 245*euro* apmērā un 2027. gadā un turpmāk ik gadu 39 612 *euro* apmērā (izdevumi precēm un pakalpojumiem) budžeta programmai 12.00.00 “Kara muzejs” 2026. gadā 81 245 *euro* apmērā un 39 612 *euro* apmērā (izdevumi precēm un pakalpojumiem), tajā skaitā 2026. gadā, nodrošinot finansējumu ieroču kolekcijas atklātā fonda izveidei Pulvertorņa pagrabā 41 633 *euro* apmērā un 2026. gadā un turpmāk ik gadu 39 612 *euro* apmērā muzeja ēkas telpu un teritorijas uzkopšanas pakalpojumu apmaksai.

**Ārlietu ministrija**

**ĀM** **– Attīstības sadarbības projektu administrēšana**

Nostiprinoties CFLA pieredzei kā Attīstības aģentūrai, ir lietderīgi pārskatīt atbildību sadalījumu attīstības sadarbības jomā, saglabājot politikas plānošanu ĀM kompetencē, bet koncentrējot attīstības sadarbības projektu administrēšanu CFLA. Tādējādi tiks nostiprināta CFLA kā politikas ieviesēja loma. CFLA rīcībā ir atbilstošs tehniskais risinājums mūsdienīgam projektu darbības ciklam no projektu pieteikumu iesniegšanas līdz atskaišu apstiprināšanai. Grantu un līdzfinansējuma procesu pārvaldīšana vienuviet potenciāli sekmēs ārvalstu līdzfinansējuma piesaisti, jo CFLA pastiprināti uzkrāj pieredzi par Latvijā pieejamo ekspertīzi.

Lai veiktu attiecīgās izmaiņas, nepieciešams veikt grozījumus Starptautiskās palīdzības likumā un no tā izrietošos MK 2020. gada 3. marta noteikumos Nr. 123 “Granta projektu konkursu īstenošanas kārtība”.

**ĀM – Latvijas Investīciju un attīstības aģentūras pārstāvju ārvalstīs integrēšana Latvijas diplomātisko un konsulāro pārstāvniecību ārvalstīs struktūrā**

ĀM uzskata par lietderīgu izvērtēt ĀM, Latvijas diplomātisko un konsulāro pārstāvniecību ārvalstīs un LIAA pārstāvju ārvalstīs pašreizējās sadarbības modeli, lai identificētu un novērstu iespējamu funkciju pārklāšanos. Nepieciešams izvērtēt LIAA pārstāvju ārvalstīs pilnvērtīgu integrēšanu Latvijas diplomātisko un konsulāro pārstāvniecību ārvalstīs struktūrā, tādējādi gan nodrošinot pārstāvja administratīvo funkciju un izmaksu samazinājumu, gan nodrošinot izmaksu ietaupījumu un palielinot šo pārstāvju pamatfunkciju veikšanai pieejamo resursu (laiku).

**Ekonomikas ministrija**

**EM – Maksas pakalpojumu ieņēmumu palielināšana**

EM saskaņā ar Imigrācijas likuma 23. panta astoto daļu administrē valsts pamatbudžeta programmai “Ekonomikas attīstības programma” Valsts kasē atvērto kontu, kurā ieskaita ārzemnieku veiktos maksājumus termiņuzturēšanās atļauju (turpmāk – TUA) saņemšanai šā panta pirmās daļas 28., 29., 30. un 31.punktā noteiktajos gadījumos, kā arī 7.3 daļā noteiktajā gadījumā, un uzskaita kā iestādes citus pašu ieņēmumus. Šo līdzekļu izmantošanas mērķus nosaka gadskārtējā valsts budžeta likumā un saskaņā ar likuma “Par valsts budžetu 2025. gadam un budžeta ietvaru 2025., 2026. un 2027. gadam” 59. panta pirmo daļu EM budžeta programmā 33.00.00 “Ekonomikas attīstības programma” ieskaitītie līdzekļi ir izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, tūrisma veicināšanas un attīstības pasākumiem, mājokļa pieejamības un administrēšanas izmaksu segšanai.

Izvērtējot EM rīcībā esošo informāciju par minēto maksas pakalpojuma ieņēmumiem pēc situācijas uz 2025. gada 1. augustu ir konstatējums, ka jau šobrīd programmas “Ekonomikas attīstības programma” ietvaros iegūtie ieņēmumi veido 1 236 145 *euro*, kas pārsniedz plānoto.

Līdz ar to EM ierosina 2026. gadā palielināt iepriekš plānotos maksas pakalpojumu ieņēmumus no ārzemnieku veiktajiem maksājumiem par TUA saņemšanu un vienlaicīgi izdevumus valsts pamatbudžeta programmā 33.00.00 “Ekonomikas attīstības programma” par 980 000 *euro*.

Minētās programmas ietvaros EM paredz papildu pasākumu īstenošanu ārvalstīs eksporta tirgu apguvei un investīciju piesaistei, t.sk. uzņēmumu delegāciju biznesa programmu sagatavošanu un valsts augstu amatpersonu vizīšu organizēšanu, piesaistot ārvalstu nozaru ekspertus, kā arī lai vizīšu ietvaros organizētu biznesa forumus, sniedzot informāciju ārvalstu kompānijām/ potenciālajiem investoriem par uzņēmējdarbības vidi un Latvijas konkurētspējas priekšrocībām. Šo aktivitāšu ietvaros plānots izvērtēt iespējas kopīgu eksporta atbalsta pasākumu organizēšanai sadarbībā ar Lietuvu un Igauniju, tādejādi pozicionējot Baltijas reģionu, kā būtiski lielāku un spēcīgāku tirdzniecības partneri. Pēc CSP eksporta, nodarbināto skaita un algas pieauguma datiem 6,9 *euro* eksporta var nodrošināt 1 *euro* atdevi valsts budžetā caur IIN iemaksām.

Tāpat finansējums nepieciešams arī aktivitātēm, lai uzlabotu aviācijas savienojamību, kas sekmē gan tūrisma nozares izaugsmi, gan arī veicina eksporta iespēju paplašināšanu, ārvalstu investīciju piesaisti un Latvijas uzņēmējdarbības konkurētspēju starptautiskajā tirgū. Papildus pateicoties uzlabotai avio savienojamībai un Latvijas galamērķa reklāmai mērķa tirgos, ar kuriem valstij ir avio savienojumi, katrs piesaistītais tūrists, rada vidēji no 390 *euro* līdz 650 *euro* ieņēmumus vietējā ekonomikā, no kuriem ap 150 – 250 *euro* nonāk valsts budžetā nodokļos.

**Finanšu ministrija**

**FM – Valsts ieņēmumu dienests**

1. VID paredzēts nodalīt VID izmeklēšanas iestādes no nodokļu administrēšanu veicošajām struktūrvienībām, stiprinot nodokļu un muitas policijas darba efektivitāti noziedzīgo nodarījumu atklāšanā. Līdz ar to ar 2026. gada 1. janvāri VID struktūrā izmeklēšanas iestādes nav paredzētas, proti, VID sastāvā vairs nebūs VID Nodokļu un muitas policijas pārvalde. Paredzēts, ka VID nodokļu un muitas policijas funkcijas un uzdevumi tiks nodoti finanšu ministra pārraudzībā izveidotai tiešās pārvaldes iestādei – Nodokļu un muitas policijai, vienlaikus tiek vērtēts Nodokļu un muitas policijas institucionālo pakļautību nodot IeM.

Šobrīd saskaņošanas procesā ir MK rīkojuma “Par Finanšu ministrijas padotībā esošās iestādes – Valsts ieņēmumu dienesta – reorganizāciju un Finanšu ministrijas padotībā esošās iestādes – Nodokļu un muitas policijas – izveidošanu” projekts, kura ietvaros Nodokļu un muitas policijas darbībai nepieciešamais finansējums 2026. gadam – 21 534 705 *euro* apmērā, 2027. gadam – 21 594 009 *euro* apmērā un 2028. gadam un turpmāk ik gadu – 21 397 809 *euro* apmērā (t. sk. amata vietas) tiks nodrošināts, veicot pārdali starp pamatbudžeta programmām FM resora ietvaros. Vienlaikus jāatzīmē, ka pārdalāmā finansējuma apmērs un amata vietu skaits var tikt precizēts valsts budžeta 2026. gadam izstrādes procesā, tai skaitā atbilstoši MK pieņemtajiem lēmumiem.

1. VID paredzēts atteikties no neraksturīgas funkcijas – valstij piekritīgās mantas realizācijas turpmākas veikšanas.

VID veic nodokļu un muitas nodokļu administrācijai neraksturīgu funkciju – uzskaita valstij piekritīgo mantu, nodrošina kontroli pār tās realizāciju, nodošanu bez maksas, iznīcināšanu un ieņēmumu iemaksu valsts budžetā atbilstoši MK noteiktajai kompetencei. Savukārt, izvērtējot VNĪ pamatdarbības jomas un kompetenci, VNĪ ir piemērota kļūt par kompetento institūciju, kura, līdztekus citām kompetentajām institūcijām, var nodrošināt rīcību ar valstij piekritīgo mantu, ņemot vērā tās kompetenci gan valsts nekustamo īpašumu pārvaldīšanas un atsavināšanas jomā, gan kustamās mantas atsavināšanā, darbinieku specifiskās zināšanas, iekšējos atbalsta resursus (IT nodrošinājums, finanšu speciālistu un grāmatvedības atbalsts, sava tīmekļvietne un pieejamība datu bāzēm). VNĪ jau šobrīd ir iesaistīta valstij piekritīgās mantas, kas ir nekustamie īpašumi, pārņemšanā no VID.

Vienlaikus, vērtējot kapitālsabiedrības kapacitāti uzņemties jaunu valsts pārvaldes deleģētu funkciju pilnā apjomā, kā arī tās realizēšanai un administrēšanai nepieciešamos finanšu un cilvēku resursus, vienlaikus vērtējot arī paredzamos izdevumus, priekšlikums paredz, ka valstij piekritīgās mantas procesa pārņemšana no VID pilnā apjomā tiktu realizēta ar 2027. gada 1. janvāri, lai pārejas periodā izvērtētu iespējas optimizēt un padarīt efektīvāku rīcību ar valstij piekritīgajiem finanšu līdzekļiem, finanšu instrumentiem un iznīcināmo valstij piekritīgo mantu.

Risinājums paredz, ka no 2026. gada 1. janvāra VNĪ nodrošinās rīcību ar valstij piekritīgo nekustamo īpašumu, kustamo mantu, bezķermeniskām lietām un rīcību ar konfiscēto mantu, kura tiek realizēta, pamatojoties uz ES dalībvalsts vai ārvalsts kompetentās iestādes pieprasījuma pamata, tai skaitā valstij piekritīgās kustamās mantas uzskaiti, glabāšanu, iznīcināšanu, nodošanu bez maksas, realizēšanu, izņemot finanšu līdzekļus un finanšu instrumentus, kā arī MK 2024. gada 17. decembra noteikumu Nr. 901 “Noteikumi par kompetentajām institūcijām un rīcību ar valstij piekritīgo mantu” 5.3. sadaļas 35.1. – 35.3. apakšpunktos minēto mantu (tajā skaitā alkohols, cigaretes, nevērtīga, izplatīšanai aizliegta manta, mantai beidzies derīguma termiņš). Savukārt VID turpinās īstenot tai normatīvos aktos noteikto rīcību ar valstij piekritīgajiem finanšu līdzekļiem un finanšu instrumentiem, kā arī iznīcināmo valstij piekritīgo kustamo mantu līdz turpmākam lēmumam.

VNĪ darbības ar minēto valstij piekritīgo mantu veiks, savas izmaksas sedzot no ieņēmumiem, kas gūti realizējot valstij piekritīgo kustamo mantu un bezķermeniskas lietas. Savukārt līdzekļi no valstij piekritīgās kustamās mantas un bezķermenisko lietu realizēšanas, pēc procesa administrēšanas izdevumu segšanas, paliks VNĪ rīcībā un tiks izlietoti VNĪ deleģēto valsts pārvaldes uzdevumu izmaksu segšanai. Savukārt VID samazināsies valsts budžeta izdevumi 297 670 *euro*, kas VID budžetā plānoti valstij piekritīgās mantas funkcijas administrēšanai. Saskaņā ar MK 2025. gada 13. maija protokola (prot. Nr. 19 50.§) 7. punktu, VID iesniedza priekšlikumu izdevumu samazinājumam 2026. – 2029. gadam 297 670 *euro* apmērā.

**FM – Iepirkumu uzraudzības birojs**

Publisko iepirkumu sistēmas izmaiņu veikšanai tiek izstrādāts informatīvais ziņojums “Par darba grupas publiskā iepirkuma efektivitātes palielināšanai rezultātu un priekšlikumiem tālākai publisko iepirkumu sistēmas attīstībai” (šobrīd izstrādes procesā). Atbilstoši plānotajām izmaiņām IUBar 2026. gada 1. janvāri tiek noteikta kā publisko iepirkumu centrālā vadības un infrastruktūras nodrošinātāja iestāde, paredzot, ka IUB vienoti uztur un attīsta Elektronisko iepirkumu sistēmu un Publikāciju vadības sistēmu, pārņemot savā pārziņā no VDAA Elektronisko iepirkumu sistēmu. Vienlaikus VDAA turpinās nodrošināt esošās Elektronisko iepirkumu sistēmas izmitināšanu tehniskajā infrastruktūrā, tajā skaitā nepieciešamo licenču nodrošināšanu, sistēmas administrēšanu, sistēmas drošības pārvaldību, lietotāju atbalstu.

Lai IUB nodrošinātu Elektronisko iepirkumu sistēmas uzturēšanas funkciju nodrošināšanu, no VDAA uz IUB 2026. gadam un turpmāk ik gadu tiks pārdalīts finansējums 420 095 *euro* apmērā, tai skaitā 107 634 *euro* atlīdzības izdevumiem, pārdalot trīs amata vietas un 312 461 *euro* sistēmas uzturēšanai.

**FM – Izložu un azartspēļu uzraudzības inspekcija**

FM plānoIzložu un azartspēļu uzraudzības inspekciju no 2026. gada 1. jūlija pievienotVID, lai stiprinātu izložu un azartspēļu jomas uzraudzības efektivitāti, mazinātu administratīvo slogu iesaistītajiem un lietderīgi izmantotu valsts budžeta līdzekļus.

Izložu un azartspēļu uzraudzības inspekcija un VID īsteno darbības, kas pēc būtības ir līdzvērtīgas, gan pieņemot lēmumu par tīmekļa vietņu piekļuves ierobežojumiem, veicot tematiskās pārbaudes darbības vietās, izvērtējot licenču piešķiršanu darbības veikšanai. Tostarp iestādes nodrošina finanšu plūsmas kontroli, nodokļu un citu maksājumu uzraudzību, risku analīzi un noziedzīgi iegūtu līdzekļu legalizācijas novēršanas pasākumus.

VID ir viena no lielākajām valsts pārvaldes iestādēm ar augstu juridisko kompetenci un plašu pieredzi nodokļu uzraudzības jomā. Izložu un azartspēļu uzraudzības inspekcijas funkciju nodošana VID ļaus nodrošināt efektīvāku pirmstiesas apstrīdēšanas kārtību VID ietvaros, tādējādi potenciāli samazinot tiesu noslodzi – izložu un azartspēļu jomā pieņemto amatpersonas lēmumu varēs apstrīdēt VID ģenerāldirektoram un pēc tam pārsūdzēt administratīvajā tiesā, tādējādi nodrošinot lielāku kontroli iestādes iekšienē.

Apvienojot uzraudzības un finanšu kontroli vienas iestādes ietvaros, tiks mazināts administratīvais slogs uzņēmējiem, jo informācija un dokumenti būs jāiesniedz tikai vienā institūcijā. Tāpat kompetences apvienošana vienā iestādē nodrošinās efektīvāku un vienotāku uzraudzību, mazinot dublēšanos un nodrošinot konsekventu normatīvo aktu piemērošanu.

**FM – Viedas darba vides izveide – kopstrādes birojs Cēsīs**

Valsts pārvaldes Modernizācijas plāna 2023. – 2027. gadam viens no rīcības virzieniem ir viedas darba vides izveide (ietver jaunas pieejas izstrādi darba organizācijai Rīgā un ārpus galvaspilsētas, attīstot kopstrādes telpu pieejamību un veicinot izpratni par modernām darba organizācijas iespējām), lai iedzīvinātu hibrīddarba organizācijas praksi, palielinātu iespējas valsts pārvaldē strādāt cilvēkiem no Latvijas reģioniem un virzītos uz valsts pārvaldes darbam nepieciešamās telpu platības samazinājumu.

Pilotprojekta “Publiskā sektora kopstrādes telpu izveide FM īpašumā esošajā ēkā Cēsīs, K. Valdemāra ielā 2” ietvaros izveidotas 22 pilnībā aprīkotas darba vietas, kurām nomas maksas nodrošināšanai nepieciešams finansējums 63 049 *euro* ik gadu. Pilotprojekta īstenošanai 2025. gadam tika pārdalīts finansējums izmaksu segšanai no resoriem 37 257 *euro* apmērā, savukārt finansējumu 25 792 *euro* apmērā VNĪ nodrošina savu līdzekļu ietvaros. Līdz 2025. gada nogalei VNĪ ir atvēruši Cēsu kopstrādes biroju visiem publiskā sektora iestāžu, kā arī pašvaldību un kapitālsabiedrību darbiniekiem, lai popularizētu kopstrādi un darbinieki varētu paši izmēģināt darbu viedā birojā, kur tiek koplietotas telpas un pakalpojumi. Šo iespēju no 2025. gada 1. jūlija izmantojušas un rezervējušas telpas vai pieteikušās rezervācijai 22 valsts un pašvaldību iestādes un kapitālsabiedrības. No esošajiem nomniekiem interesi noslēgt nomas līgumus 2026. gadā izteikušas divas iestādes par 9 darba vietām (8 – Valsts zemes dienests, 1 – Dabas aizsardzības pārvalde).

Lai mazinātu administratīvo slogu un ikgadējās budžeta pārdales no telpu lietotājiem/iestādēm uz FM budžeta programmu 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem”, kā arī atvieglotu telpu lietotāju piesaisti un veicinātu elastību nākotnē, no 2026. gada VNĪ turpinās darbu pie darba vietu kopstrādes birojā Cēsīs, K. Valdemāra ielā 2 aizpildīšanas, slēdzot darba vietas nomas līgumus ar nomniekiem, nodrošinot savstarpējus norēķinus saskaņā ar līgumu nosacījumiem. Līdz nomnieku piesaistei izdevumus par kopstrādes biroja telpām VNĪ segs no saviem finanšu līdzekļiem.

**FM – VAS “Valsts nekustamie īpašumi” administratīvās un ārpakalpojumu izmaksas, īstenojot publiskā partnera lomu**

VNĪ administratīvo izmaksu segšanai, lai īstenotu publiskā partnera lomu sadarbībā ar pašvaldībām zemu un pieejamu cenu īres dzīvokļu privātās un publiskās partnerības (turpmāk – PPP) projektā, tika piešķirts finansējums no EM budžeta programmas 35.00.00 “Valsts atbalsta programmas” 2024. gadam 219 700 *euro* apmērā un 2025. gadam 402 500 *euro* apmērā.

1. lotes pilotprojekta finanšu un ekonomiskie aprēķini ir noslēguma izstrādes fāzē un paralēli jau tiek skaņoti ar CFLA, FM un EM. Balstoties uz izstrādātajiem 1. lotes pilotprojekta finanšu un ekonomiskajiem aprēķiniem, plānots, ka 1. lotes deviņas pašvaldības šī gada augustā pieņems domes lēmumus par dalību projektā. Šī gada otrajā pusē plānots veikt konsultantu iepirkumu atbalsta PPP iepirkuma procedūras, līguma slēgšanas un būvniecības laikā.

Lai pieņemtu lēmumu par gatavošanos PPP iepirkuma procedūras uzsākšanai, VNĪ līdz šī gada septembrim plānots sagatavot un virzīt izskatīšanai MK informatīvo ziņojumu, kura ietvaros tiks atrunāta PPP projekta tālākā virzība, kā arī jautājums par PPP projekta realizācijai nepieciešamo finansējumu, t.sk. pieejamības maksājumu privātajam partnerim.

Papildus VNĪ īsteno publiskā partnera lomu PPP projektā AiM uzdevumā. Projekta ietvaros ir izveidota darba grupa, kas strādā pie PPP projekta īstenošanas aizsardzības nozarē. Šobrīd ir identificēti divi projekti, kurus plānots īstenot ar PPP mehānisma palīdzību. AiM līdz septembra vidum sagatavos iesniegšanai MK informatīvo ziņojumu par PPP projektu īstenošanu aizsardzības nozarē, kura ietvaros tiks norādīts nepieciešamā finansējuma apmērs. Indikatīvi projekta īstenošanai 2026. gadam un turpmāk ik gadu ir nepieciešams papildu finansējums 465 000 *euro* apmērā, t.sk. 365 000 *euro* projekta vadībai (~ četras slodzes) un 100 000 *euro* konsultāciju pakalpojumiem.

**FM – Valsts parāda vadība**

FM, veicot 2026. – 2029. gada bāzē plānoto izdevumu pārskatīšanu, ir identificējusi iespēju samazināt budžeta apakšprogrammā 31.02.00 “Valsts parāda vadība” procentu izdevumus 2026. gadā par 180 000 *euro*. Tas iespējams, jo Valsts kases efektīvas valsts parāda vadības un aizņemšanās ar iespējami izdevīgākiem nosacījumiem rezultātā veidojas ietaupījums procentu izdevumos. Vienlaikus FM piedāvā identificētos resursus pārdalīt uz budžeta apakšprogrammu 31.01.00 “Budžeta izpilde”, lai segtu izdevumus, kas saistīti ar 2026. gadā plānoto valdības aizņēmēju forumu (*Government Borrowers Forum*) 30 – 40 valstu augstākajām amatpersonām un Valstu kašu pārvaldniekiem no 1. līdz 3. jūnijam.

**Iekšlietu ministrija**

**IeM – Amatpersonu ar speciālajām dienesta pakāpēm psiholoģiskā atbalsta kursa nodrošināšana – ēdināšanas izdevumu segšana**

Finansējuma pārdale budžeta apakšprogrammas 38.05.00 “Veselības aprūpe un fiziskā sagatavotība” ietvaros nepieciešama, lai nodrošinātu ēdināšanas izdevumu segšanu psiholoģiskā atbalsta kursa nodrošināšanai, ievērojot ēdināšanas pakalpojuma izmaksu pieaugumu. IeM ierosina 2026. gadā un turpmāk ik gadu samazināt finansējumu peldbaseina apmeklējumiem (amatpersonu ar speciālajām dienesta pakāpēm psiholoģiskā atbalsta kursā pārtraukts peldbaseina apmeklējums, un 2026. gadā un turpmāk ik gadu veidos finanšu līdzekļu ekonomiju) – 20 400 *euro* (izdevumi precēm un pakalpojumiem).

Aprēķins[[5]](#footnote-5): Bāzes izdevumi atbilst pirmajam noslēgtajam līgumam 15,73 *euro*/ dienā x 690 personas x 12 dienas = 130 244 *euro*.

2025. gadam nepieciešamais finansējums, ņemot vērā cenu izmaiņas:

26,89 *euro*/ dienā x 690 personas x 12 dienas = 222 649 *euro*

2025. gadā finansējuma iztrūkums tika segts, pieprasot finansējumu no budžeta resora “74.Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve”.

2026. gada bāzē papildu nepieciešamais finansējums:

222 649 *euro* - 130 244 *euro* = 92 405 *euro.*

**IeM – Finansējums atlīdzībai krīzes vadības nodrošināšanai**

2025. gada 1. jūlijā spēkā stājās grozījumi Nacionālās drošības likumā, reorganizējot krīzes vadības sistēmu – likvidējot Krīzes vadības padomi un Krīzes vadības padomes sekretariātu, un ieviešot Krīzes vadības centru. Līdz ar to spēku zaudēja MK 2011. gada 18. janvāra noteikumi Nr. 42 ”Krīzes vadības padomes nolikums”, kur bija noteikts, ka Krīzes vadības padomes sekretariāta darbību nodrošina IeM. 2009. gadā Krīzes vadības padomes sekretariāta funkcijas un vienu amata vietu ar finansējumu 8 634 *euro* IeM nodeva VUGD. Līdz 2025. gada 1. jūlijam Krīzes vadības padomes sekretariāta funkcijas veica VUGD, izveidojot Krīzes vadības nodaļu, kurā bija no IeM pārdalītā viena ierēdņa amata vieta. Ņemot vērā, ka kopš 2025. gada 1. jūlija VUGD nav vairs nepieciešama minētā viena ierēdņa amata vieta un finansējums 8 634 *euro*, lai turpinātu iesākto darbu gan plānojot un organizējot nozares darbības nepārtrauktības nodrošināšanu krīzes apstākļos, gan darba koordināciju tādās valsts līmeņa jomās kā iedzīvotāju evakuācija un sabiedriskā kārtība krīzes apstākļos. Ņemot vērā to, ka Krīzes vadības centrs vēl nav uzsācis pilnvērtīgu darbību, IeM turpina faktiski pildīt Civilās aizsardzības Operacionālās vadības centra pienākumus gan nodrošinot sasaisti ar Civilās aizsardzības Operacionālās vadības centra visu nozaru apakšgrupām, gan organizējot civilās puses dalību un sadarbību ar NBS mācību “Namejs 2025” ietvaros, kā arī citu NBS vadītu mācību ietvaros, nodrošinot civilmilitāro sadarbību. Pēc Krīzes vadības centra pilnvērtīgas darbības uzsākšanas, IeM līdz ar padotības iestādēm iekļausies kopējā Krīzes vadības centra vadītajā krīžu vadības un civilās aizsardzības sistēmā.

IeM ierosina 2026. gadā un turpmāk ik gadu samazināt izdevumus budžeta programmā 07.00.00 “Ugunsdrošība, glābšana un civilā aizsardzība” 8 634 *euro* apmērā (izdevumi atlīdzībai) un attiecīgi palielināt budžeta programmā 97.00.00 “Nozaru vadība un politikas plānošana” (izdevumi atlīdzībai).

**IeM – Finansējums dalības maksai finanšu izlūkošanas dienestu grupā (EGS)**

Kopš 1999. gada Finanšu izlūkošanas dienests ir Finanšu izlūkošanas dienestu grupas (EGS) biedrs. Tā ir starptautiska finanšu izlūkošanas vienību organizācija, kuras mērķis ir veicināt šādu vienību savstarpējo sadarbību visas pasaules mērogā cīņā ar noziedzīgi iegūtu līdzekļu legalizāciju un terorisma finansēšanu. Finanšu izlūkošanas dienests ir saņēmis informāciju, ka, sākot ar 2026. gadu, 4 800 *euro* apmērāpalielināsies ikgadējā dalības maksa minētajā grupā. Līdz ar to ir nepieciešams palielināt ilgtermiņa saistības pasākumam “Maksājumi starptautiskajās institūcijās un programmās” budžeta programmā 43.00.00 “Finanšu izlūkošanas dienesta darbība”.

IeM ierosina 2026. gadā un turpmāk ik gadu palielināt izdevumus budžeta programmā 43.00.00 “Finanšu izlūkošanas dienesta darbība” 4 800 *euro* apmērā (izdevumi starptautiskai sadarbībai), vienlaikus samazinot finansējumu budžeta resora “74. Gadskārtējā valsts budžeta izpildes procesā pārdalāmais finansējums” programmā 10.00.00 “Noziedzīgi iegūtu līdzekļu legalizācijas un terorisma finansēšanas novēršana”.

**Izglītības un zinātnes ministrija**

**IZM – Valsts valodas politikas īstenošanas efektivizēšana**

Valsts valodas politikas joma ir viena no IZM struktūrvienībām, un darbinieks, kura amata pienākumos ir valsts valodas politikas īstenošana, nodrošina ministrijas centrālā aparāta darbību. Finansējums šī darbinieka atlīdzībai tiek nodrošināts IZM budžeta programmas 04.00.00 “Valsts valodas politika un pārvalde” ietvaros, kas šobrīd rada liekus izdevumu pārvaldības un administrēšanas procesus.

Atbilstoši MK 2023. gada 22. augusta instrukcijas Nr. 4 “Instrukcija par budžeta pieprasījumu izstrādāšanas un iesniegšanas pamatprincipiem” 8.1. apakšpunktā norādītajam, programmā plāno ministrijas (izņemot citu centrālo valsts iestādi) centrālā aparāta darbības nodrošināšanai nepieciešamo finansējumu. Lai efektivizētu budžeta izdevumu pārvaldības un administrēšanas procesus un mazinātu funkciju veikšanas izdevumu sadrumstalotību, t.i., izdevumus atlīdzībai darbiniekam, kurš strādā valsts valodas politikas īstenošanas jomā, koncentrētu vienā IZM apakšprogrammā 97.01.00 “Ministrijas centrālā aparāta darbības nodrošināšana”, 2026. gadā un turpmāk ik gadu ir veicama finansējuma pārdale 33 090 *euro* apmērā no budžeta programmas 04.00.00 “Valsts valodas politika un pārvalde” uz budžeta apakšprogrammu 97.01.00 “Ministrijas centrālā aparāta darbības nodrošināšana”, tādējādi turpinot nodrošināt atlīdzību esošajam IZM darbiniekam par valsts valodas politikas īstenošanu vienā budžeta apakšprogrammā.

**IZM – Studiju un studējošā kredītu procentu segšana**

Ņemot vērā pastāvošo augsto nenoteiktību finanšu tirgos, pastāv liels procentu likmju prognožu svārstību risks, kā rezultātā faktiskās likmes varētu pārsniegt prognozēto līmeni. Lai segtu kredītiestāžu izsniegto studiju kredītu procentu izdevumus no valsts budžeta līdzekļiem, IZM plāno veikt apropriācijas pārdali starp izdevumu un budžeta finansēšanas EKK 2026. gadā budžeta apakšprogrammā 03.04.00 “Studējošo un studiju kreditēšana”, samazinot saņemto aizņēmumu atmaksu 308 789 *euro* apmērā, samazinot izsniegto aizdevumu saņemto atmaksu 75 000 *euro* apmērā un attiecīgi palielinot izdevumus procentiem 233 789 *euro* apmērā. Ieplānotos līdzekļus kredītu dzēšanai plānots pārvirzīt procentu izdevumu segšanai, jo vecajā portfelī kredītu dzēšanas summa ar katru gadu samazinās (bērna piedzimšanas gadījumos, kredītu dzēšana par darbu profesijās). Apropriācijas pārdale starp izdevumu un budžeta finansēšanas EKK nepieciešama, lai segtu kredītiestāžu izsniegto studiju kredītu procentu izdevumus no valsts budžeta līdzekļiem saskaņā ar MK noteikumu Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas garantēti no valsts budžeta un starptautisko finanšu institūciju līdzekļiem” 24. punktā noteikto, ka kredītņēmējs nemaksā procentus par studiju kredītu studiju laikā, šajā laikā tos sedz no valsts budžeta līdzekļiem, kā arī laikā, kad kredītņēmējs pats maksā studiju kredīta un studējošā kredīta procentus, gadījumā, ja procentu likme ir augstāka par pieciem procentiem gadā, kredītņēmējs maksā piecu procentu likmi gadā, bet starpību starp likmēm sedz no valsts budžeta līdzekļiem.

Pārdale starp izdevumu EKK nodrošinās valsts saistības attiecībā uz studiju un studējošā kredītu procentu segšanu, lai kredītņēmēji – studenti – studiju laikā būtu atbrīvoti no studiju kredīta procentu segšanas un pēc studiju pabeigšanas būtu iespēja saņemt atvieglojumu procentu izdevumiem, kas pārsniedz 5% likmi.

**Klimata un enerģētikas ministrija**

**KEM –** **Enerģētikas un vides aģentūras likvidācija**

KEM ir uzsākusi Enerģētikas un vides aģentūras likvidācijas procesa īstenošanu, pievienojot to VVD. Minētā procesa ietvarā plānots nodot Enerģētikas un vides aģentūras funkcijas VVD, kā rezultātā tiks samazināts administratīvais slogs uzņēmējiem un uzlabota valsts pārvaldes efektivitāte, novēršot funkciju dublēšanos un veicinot vienotu, uz klientu orientētu pieeju. KEM resora institucionālā reforma ļaus ar esošajiem resursiem nodrošināt kvalitatīvākus pakalpojumus, kā arī līdzsvarot sabiedrības un tautsaimniecības intereses un vajadzības.

KEM ir jau ir izstrādājusi MK rīkojuma projektu “Par Enerģētikas un vides aģentūras pievienošanu Valsts vides dienestam” (25-TA-1300), kuru FM 2025. gada 13. augustā ir saskaņojusi, sniedzot atzinumu ar priekšlikumiem, attiecīgi šī ziņojuma protokollēmumā atsevišķs uzdevums netiek noteikts.

**KEM – Atteikšanās no VARAM sniegtajām atbalsta funkcijām**

Atsaucoties uz MK 2025. gada 13. maija protokola (prot. Nr. 19 50.§) 7. punktā noteikto mērķi veikt publiskā sektora efektivizācijas un vispārējās valdības izdevumu samazinājumu, KEM ir apzinājis resora budžeta iespējas un vajadzības, kā rezultātā ir izvērtēta atteikšanās no VARAM sniegtajām atbalsta funkcijām, kas noteiktas ar MK 2022. gada 23. decembra rīkojuma Nr. 968 “Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu” 9. punktu.

Informācija par atteikšanos no VARAM sniegtajām atbalsta funkcijām ir sniegta KEM izstrādātā MK rīkojuma projekta “Par Enerģētikas un vides aģentūras pievienošanu Valsts vides dienestam” (25-TA-1300) anotācijā, kuru FM 2025. gada 13. augustā ir saskaņojusi, sniedzot atzinumu ar priekšlikumiem, attiecīgi šī ziņojuma protokollēmumā atsevišķs uzdevums netiek noteikts.

**KEM – Kompensācija pakalpojuma sniedzējiem par aizsargātajiem lietotājiem piemēroto maksas samazinājumu**

KEM nodrošina pastāvīgu ikmēneša atbalsta mehānismu mazāk aizsargātajām elektroenerģijas lietotāju grupām (trūcīgām, maznodrošinātām personām, personām ar I grupas invaliditāti, ģimenēm ar bērniem ar invaliditāti un daudzbērnu ģimenēm). Aizsargātajiem lietotājiem sniedzamais atbalsta apmērs tiek identificēts ar Aizsargātā lietotāja datu informācijas sistēmas (ALDIS) starpniecību, ko pārvalda Būvniecības valsts kontroles birojs.

Saskaņā ar MK 2021. gada 1. jūnija noteikumu Nr. 345 “Aizsargātā lietotāja tirdzniecības pakalpojuma noteikumi” 12. punktu, Būvniecības valsts kontroles birojs aizsargātā lietotāja pakalpojuma sniedzējam (t.i. elektroenerģijas tirgotājam) ik mēnesi izmaksā kompensāciju par aizsargātajiem lietotājiem piemēroto maksas samazinājumu. Lai īstenotu aizsargātā lietotāja pakalpojumu, KEM ik gadu nodrošina finansējumu, kas tiek piešķirts EM kā Būvniecības valsts kontroles biroja pārraudzības iestādei, kura attiecīgi nodrošina ikmēneša norēķinus ar elektroenerģijas tirgotājiem.

Lai optimizētu un efektivizētu šo procesu, KEM saredz, ka nepieciešams veikt grozījumus iepriekš minētajos MK noteikumos, lai noteiktu, ka kompensācijas norēķinus ar elektroenerģijas tirgotājiem bez starpniecības veic KEM. Tas ļautu efektīvāk sekot līdzi ikmēneša aizsargāto lietotāju izmaksām un to tendencēm, lai laikus identificētu potenciālos izmaksu pieaugumus vai citus izaicinājumus.

**Kultūras ministrija**

**KM – VSIA “Valmieras Drāmas teātris” inženierkomunikāciju apkalpošanas izmaksu nodrošināšanai rekonstruētajā teātra ēkā un Mākslu izglītības kompetences centra “Rīgas Dizaina un mākslas vidusskola” inženierkomunikāciju apkalpošanas izmaksu segšanai**

LNMM izstāžu zāle “Arsenāls” Torņa ielā 1, Rīgā (kadastra Nr. 01000080055), ir viena no lielākajām mākslas izstāžu zālēm Rīgā. Tā izvietota valsts nozīmes kultūras piemineklī, pieminekļa aizsardzības Nr. 6602. 2006. gadā tā no KM valdījuma nodota FM valdījumā (VNĪ pārvaldīšanā) un iekļauta programmas “Mantojums 2018”, kas apstiprināta ar MK 2006. gada 16. maija rīkojumu Nr. 347 “Par programmu “Mantojums – 2018. Kultūras infrastruktūras uzlabošanas programma 2006. – 2018. gadam””.

Tā kā ēka ilgstoši atradās sliktā tehniskā stāvoklī, CFLA 2024. gada 4. jūnijā ir apstiprinājusi projektu “Izstāžu zāles Arsenāls pārbūves un restaurācijas darbu veikšana II posms” (projekta Nr. 5.1.1.5/1/24/I/001), kurā VNĪ ir finansējuma saņēmējs. Līgums par ES fonda projekta īstenošanu Nr. 5.1.1.5/1/24//I/001 starp VNĪ un CFLA parakstīts 2025. gada 2. janvārī.

2024. gada 15. jūlijā tika atvērti iepirkuma Nr. VNĪ 2024/7/2-8/AK-44 “Būvprojekta izmaiņu izstrāde un būvprojekta izstrāde 3D BIM vidē, autoruzraudzība, BIM aktualizācija būvdarbu laikā un būvdarbi Torņa ielā 1, Rīgā” piedāvājumi. 2024. gada 25. septembrī nosūtīti paziņojumi pretendentiem par līguma slēgšanas tiesību piešķiršanu pilnsabiedrībai “P un S Būvniecība”.

Pilnsabiedrības “AD SPATIUM” būvprojekts ir izgatavots 2021. gadā, un kopš izstrādes brīža ir mainījušies lietošanas un uzturēšanas nosacījumi. Attiecīgi, starp VNĪ un pilnsabiedrību “P un S Būvniecība” noslēgtā projektēšanas un būvniecības līguma ietvarā, ievērojot aktuālās normatīvo aktu prasības, tiks veiktas risinājumus uzlabojošas izmaiņas arhitektūras, ūdensapgādes, apkures, ventilācijas, klimata kontroles un siltummehānikas, elektroapgādes, kā arī elektronisko sakaru sistēmas būvprojekta sadaļās. Tāpat projektēšanas un būvniecības līguma ietvarā, atbilstoši mūsdienīgām būvniecības un apsaimniekošanas prasībām, tiks izstrādāts ēkas 3D BIM jeb digitālā dvīņa modelis, kas ietver ēkas konstrukcijas, inženiertehniskās sistēmas un citu svarīgu informāciju ēkas pilnīgai ekspluatācijai un apsaimniekošanai.

Izstāžu zāles “Arsenāls” būvdarbus plānots pabeigt līdz 2027. gada 31. decembrim, 2028. gadā plānots zāli atvērt apmeklētājiem un nodrošināt visas vajadzības mākslas darbu eksponēšanā, radot mūsdienīga un kvalitatīva izstāžu apmeklējuma iespējas sabiedrībai.

Kamēr ēka tiek remontēta, LNMM budžetā ieplānotais finansējums nomas maksai par ēku Torņa ielā 1, Rīgā, ir novirzāms citu akūti nepieciešamu izdevumu segšanai. VNĪ ir norādījuši par nepieciešamo finansējumu inženierkomunikāciju apkalpošanas darbu izdevumiem nesen rekonstrukciju pabeigtajos kultūras objektos: Lāčplēša ielā 4, Valmierā, un Aristīda Briāna ielā 13, Rīgā. Pēc VNĪ priekšlikuma Torņa ielas 1 nomas maksu plānots novirzīt 100 200 *euro* apmērā VSIA “Valmieras Drāmas teātris” Lāčplēša ielā 4, Valmierā, inženierkomunikāciju apkalpošanas izmaksām un 63 500 *euro* apmērā Mākslu izglītības kompetences centram “Rīgas Dizaina un mākslas vidusskola” inženierkomunikāciju Aristīda Briāna ielā 13, Rīgā, apkalpošanas izmaksu segšanai.

**KM – Latvijas Mākslas akadēmijas prototipēšanas darbnīcas “Riga Makerspace” Aristīda Briāna ielā 13, Rīgā, uzturēšanas izdevumu segšanai**

Pēc Mākslu izglītības kompetences centra “Rīgas Dizaina un mākslu vidusskola” un Latvijas Mākslas akadēmijas vienošanās par “Prototipēšanas darbnīcas “Makerspace”” Briāna ielā, Rīgā, izmantošanas kārtību un atbildību, nepieciešams veikt izdevumu pārdali budžeta programmas 20.00.00 “Kultūrizglītība” ietvaros, samazinot izdevumus subsīdijām un dotācijām 175 976 *euro* apmērā un palielinot izdevumus pārējiem valsts budžeta uzturēšanas izdevumu transfertiem valsts budžeta daļēji finansētām atvasinātām publiskām personām un budžeta nefinansētām iestādēm 175 976 *euro* apmērā, atbilstoši izdevumu ekonomiskai būtībai, lai nodrošinātu VNĪ sadarbībā ar Mākslu izglītības kompetences centra “Rīgas Dizaina un mākslu vidusskola” un Latvijas Mākslas akadēmijas īstenotā projekta “Prototipēšanas darbnīcas “Makerspace”” Briāna ielā, Rīgā, uzturēšanas izdevumu segšanu abām izglītības iestādēm.

**KM – Latvijas Nacionālā mākslas muzeja Laikmetīgās mākslas muzeja nodaļas divu amata vietu izveidei**

Pirms Latvijas Laikmetīgās mākslas muzeja telpiskās jeb fiziskās mājvietas nodrošināšanas ir nepieciešama laikmetīgās mākslas institucionālās vadības izveide un tās darbības uzsākšana. Šāds risinājums nepieciešams, lai pārtrauktu fragmentārismu, kas izveidojies Latvijas laikmetīgās mākslas funkciju sadalījuma rezultātā starp ļoti dažādām institūcijām. Vienlaikus, lai stratēģiski apvienotu laikmetīgās mākslas pārvaldību valsts līmenī, tostarp arī nodrošinot stratēģisku pieeju un pietiekamus līdzekļus Latvijas laikmetīgās mākslas iepirkumam un pētniecībai. Latvijas Laikmetīgās mākslas muzeja nodaļas izveide kā LNMM struktūrvienība paredz veikt muzeja krājuma komplektēšanu, dokumentēšanu, saglabāšanu, digitalizēšanu un pieejamības nodrošināšanu, muzeja krājuma un ar to saistītās informācijas izpēti, kā arī sabiedrības izglītošanu, izmantojot ekspozīcijas, izstādes un izglītojošas programmas, kā arī citus ar muzeja darbību saistītus komunikācijas veidus. Laikmetīgās mākslas muzeja nodaļa LNMM ietvaros nodrošinās Latvijas laikmetīgās mākslas iepirkumus, laikmetīgās mākslas krājumu kopainas apzināšanu un pētniecību publiskās un privātās kolekcijās, laikmetīgās mākslas krājumu saglabāšanu un Latvijas laikmetīgās mākslas krājuma popularizēšanu, pieejamību un komunikāciju ar sabiedrību.

LNMM Laikmetīgās mākslas muzeja struktūrvienība tika izveidota 2025. gada pavasarī, divas amata vietas izveidojot jau esošā LNMM štata ietvaros, bet vēl divu jauno amata vietu atlīdzībai ir rasts finansējums KM esošo līdzekļu ietvaros. Lai to nodrošinātu, KM ir pārskatījusi un izvērtējusi kultūras mantojuma pieejamībai (mazākā apmērā plānots finansējums kultūras iestāžu neatliekamiem izdevumiem, infrastruktūras sakārtošanas atbalstam, materiāli tehniskajam nodrošinājumam) plānotos izdevumus. Tādējādi ir nepieciešama finansējuma pārdale valsts budžeta programmas 21.00.00 “Kultūras mantojums” ietvaros 2026. gadā un turpmāk ik gadu, samazinot izdevumus precēm un pakalpojumiem 52 911 *euro* apmērā un palielinot izdevumus atlīdzībai 52 911 *euro* apmērā, lai LNMM nodrošinātu atlīdzību Laikmetīgās mākslas muzeja nodaļas darbiniekiem. Divas Laikmetīgās mākslas muzeja nodaļas amata vietas paredzēts pārdalīt resora ietvaros no Latvijas Nacionālā arhīva vakantās Dokumentu preventīvās saglabāšanas departamenta Restaurācijas nodaļas restauratora (darbinieka) amata vietas un Latvijas Nacionālās bibliotēkas vakantās automobiļa vadītāja (darbinieka) amata vietas.

**KM – Latvijas Nacionālās bibliotēkas medijpratības veicināšanas pasākumu īstenošanai**

Latvijas Nacionālā bibliotēka, saņemot finansējumu no budžeta programmas 27.00.00 “Mediju politikas īstenošana”, jau vairākus gadus īsteno medijpratības veicināšanas pasākumus. Lai turpinātu ik gadu īstenot medijpratības veicināšanas pasākumus, nepieciešams veikt finansējuma pārdali atbilstoši izdevumu ekonomiskajai klasifikācijai. Nemainot pasākumu mērķi, lai Latvijas Nacionālās bibliotēka varētu īstenot medijpratības veicināšanas pasākumus atbilstoši izpildītāju juridiskajam statusam un faktiskajiem izdevumiem, nepieciešama finansējuma pārdale no izdevumiem subsīdijām un dotācijām uz izdevumiem atlīdzībai 5 268 *euro* apmērā 2027. gadā un turpmākajos gados, nodrošinot finansējuma sadalījumu pa izdevumu EKK visos gados vienā līmenī.

**KM – Dziesmu un deju svētku veiksmīgas sagatavošanas pasākumu nodrošināšanai 2026. gadā**

2025., 2026., 2027. un 2028. gada valsts pamatbudžeta bāzu sagatavošanas procesā budžeta resora “74. Gadskārtējā valsts budžeta izpildes procesā pārdalāmais finansējums” programmā 23.00.00 “Valsts atbalsta programmas un citi valsts nozīmes pasākumi” tika paredzēts finansējums XXVIII Vispārējo latviešu Dziesmu un XVIII Deju svētku sagatavošanās pasākumu un norises nodrošināšanai 2027. gadā 3 200 000 *euro* apmērā un 2028. gadā 9 710 000 *euro* apmērā, ievērojot 2023. gada svētku finansējuma proporcijas sadalījumā pa gadiem. Tāpat atbilstoši 2024. gada 9. jūlija MK sēdes prot. Nr. 28 54.§ 4. punktam KM budžeta apakšprogrammā 22.02.00 “Kultūras pasākumi, sadarbības līgumi un programmas” tika paredzēts finansējums 2025. gadā 1 829 050 *euro* apmērā, 2026. gadā 3 498 817 *euro* apmērā un 2027. gadā 4 672 133 *euro* apmērā projekta “Liepāja – Eiropas kultūras galvaspilsēta 2027. gadā (Liepāja 2027)” nodrošināšanai.

Lai pilnvērtīgi un kvalitatīvi noritētu Dziesmu un deju svētki 2028. gadā, sagatavošanās pasākumiem finansējums ir nepieciešams jau 2026. gadā. KM, izvērtējot tai piešķirto finansējumu, īstenojamo pasākumu plānu un pasākumu norisēm plānoto finansējuma apmēru, kā arī iespējamību īstenot mērķi un sasniegt rezultātu, projekta “Liepāja – Eiropas kultūras galvaspilsēta 2027. gadā (Liepāja 2027)” īstenošanas ietvaros, ir radusi iespēju pārdalīt nepieciešamos līdzekļus starp pasākumiem 2026. un 2027. gadā, vienojoties ar pasākumu īstenotājiem. Tādējādi lai jau 2026. gadā varētu īstenot Dziesmu un deju svētku sagatavošanās pasākumus, projektam “Liepāja – Eiropas kultūras galvaspilsēta 2027. gadā (Liepāja 2027)” plānotais finansējums 2026. gadā 740 776 *euro* apmērā būtu pārdalāms Dziesmu un deju svētku sagatavošanas pasākumiem, savukārt 2027. gadā šo finansējumu atgriežot no budžeta resora “74. Gadskārtējā valsts budžeta izpildes procesā pārdalāmais finansējums” programmā 23.00.00 “Valsts atbalsta programmas un citi valsts nozīmes pasākumi” Dziesmu un deju svētkiem rezervētā finansējuma.

**KM – Kultūras resora vienotā informācijas un komunikāciju tehnoloģiju pārvaldītāja darbības nodrošināšana**

Lai nodrošinātu MK 2023. gada 19. decembra noteikumu Nr. 799 “Grozījumi Ministru kabineta 2012. gada 18. decembra noteikumos Nr. 928 “Kultūras informācijas sistēmu centra nolikums”” izpildi un pilnīgāk īstenotu Kultūras informāciju sistēmu centram nodotās kultūrizglītības iestāžu informāciju un komunikāciju tehnoloģiju funkcijas, ir nepieciešams veikt ikgadēju finansējuma pārdali no valsts budžeta programmas 20.00.00 “Kultūrizglītība” 15 743 *euro* apmērā uz valsts budžeta programmu 21.00.00 “Kultūras mantojums”, kuras ietvaros tiek nodrošināts finansējums Kultūras informācijas sistēmu centram. Ņemot vērā, ka Kultūras informācijas sistēmu centra funkcija ir pārvaldīt, uzturēt un attīstīt KM un tās padotības iestāžu informācijas un komunikācijas tehnoloģiju koplietošanas infrastruktūru un aprīkojumu visa resora ietvaros, nepieciešams papildus sakārtot funkcionāli pārdalīto IKT darbinieku no kultūrizglītības iestādēm atlīdzības finansējuma pārdali uz budžeta programmu, no kuras tiek finansēts Kultūras informācijas sistēmu centrs.

**KM – Mediju monitoringa un pētnieku atbalsta nodrošināšanai**

Šobrīd valsts budžeta apakšprogrammā 26.01.00 “Sabiedrības integrācijas pasākumu īstenošana” ir paredzēts finansējums 30 000 *euro* apmērā, lai nodrošinātu atbalstu pētniekiem un mediju profesionāļiem mediju monitoringa īstenošanai. Ņemot vērā, ka 2024. gada 1. oktobrī ir apstiprinātas Mediju politikas pamatnostādnes 2024. – 2027. gadam, nepieciešams veikt finansējuma pārdali no valsts budžeta apakšprogrammas 26.01.00 “Sabiedrības integrācijas pasākumu īstenošana” uz programmu 27.00.00 “Mediju politikas īstenošana” 2026. gadā un turpmāk ik gadu 30 000 *euro* apmērā, saglabājot pasākuma mērķi un nodrošinot tā sasniegšanu atbilstoši Mediju politikas pamatnostādnēs 2024. – 2027. gadam noteiktajam.

**KM – Arhivēšanas funkcijas centralizācija**

KM ierosina kā lietderīgu arī dokumentu sakārtošanas un aprakstīšanas funkciju, kā arī ne tikai pastāvīgi glabājamo, bet arī ilgstoši glabājamo elektronisko dokumentu un datu saglabāšanas centralizēšanu Latvijas Nacionālajā arhīvā, ņemot vērā:

- Valsts pārvaldes modernizācijas plānu 2023. – 2027. gadam;

- Digitālās transformācijas pamatnostādnes 2021. – 2027. gadam;

- valsts pārvaldes digitālās transformācijas procesus, kā arī Mākslīgā intelekta arvien plašāko pielietojamību ikdienas procesos;

- koplietojamu IS izmantošanu un strauji augošo datu apjomu valsts pārvaldē;

- uzsāktās funkciju centralizācijas (grāmatvedība, personāla lietvedība, iepirkumu vadības un VARAM ierosināto dokumentu pārvaldības centralizāciju);

- procesu standartizāciju un birokrātijas mazināšanas procesus;

- Arhīvu likumā noteikto, ka pastāvīgi glabājamos dokumentus nodod Latvijas Nacionālajā arhīvā 15 gadus pēc to radīšanas, ja tie ir papīra formātā vai piecus gadus pēc to radīšanas, ja tie ir elektroniskā formātā, bet ilgstoši glabājamo dokumentu saglabāšanas jānodrošina pašai institūcijai, neatkarīgi no to formas, dokumentu sakārtošana un aprakstīšana jāveic piecu gadu laikā pēc to radīšanas.

Par šādu centralizācijas lietderību liecina arī šādi fakti:

1. institūcijām nav kapacitātes un vairumā gadījumu arī pietiekamu prasmju dokumentu aprakstīšanā. Caurskatot pēdējos divos gados iesniegtās uzziņu sistēmas, redzams, ka vidēji 30% institūciju izmanto ārpakalpojumu dokumentu sakārtošanai un aprakstīšanai. Puse no ministrijām (6 no 13) un 40% no tiešās pārvaldes iestādēm nav veikušas dokumentu sakārtošanu un aprakstīšanu likumā noteiktajos termiņos. Palielinās tendence, ka Latvijas Nacionālajam arhīvam (turpmāk – LNA) saskaņošanai iesniegtie dokumenti tiek sagatavoti nekvalitatīvi. Piemēram, pagājušajā gadā (kas turpinās arī šogad) tikai aptuveni 20% dokumentu tika saskaņojami bez būtiskām korekcijām. Daudzi dokumenti tiek laboti vairākas reizes, jo institūciju darbinieki nespēj novērst vienas un tās pašas kļūdas, turklāt ignorējot jau sniegtos ieteikumus un paraugus;
2. elektronisko dokumentu IS pieņemšanu valsts glabāšanā kavē institūciju speciālistu zināšanu trūkums nodošanas pakotņu veidošanai, kā arī neizpratne par to sasaisti ar jau saskaņoto uzziņu sistēmu. Institūciju arhīvisti nav iesaistīti institūciju IS veidošanā un nepārzina tajās esošo datus un to iespējamo izgūšanu.
3. elektronisko dokumentu un IS esošo datu ilgstošai saglabāšanai nepieciešamas speciālas zināšanas, rīki, programmatūras un skaitļošanas jaudas. Veidot šādus elektroniskos arhīvus katrai iestādei vai pat resoram nebūtu lietderīgi, jo tāds jau ir izveidots LNA pastāvīgi glabājamo elektronisko dokumentu un datu saglabāšanai;
4. institūcijās netiek pilnībā izmantotas iespējas veikt papīra dokumentu pārvēršanu elektroniskā formā, esošais normatīvais regulējums ir jāvienkāršo un jāparedz iespēja papīra dokumentus iznīcināt, tādējādi samazinot to glabāšanai nepieciešamās telpas un izmaksas.

Ieguvumi:

1. vienkāršoti procesi, nodrošināta kvalitatīva dokumentu sakārtošana, (pirmsšķietami arī finansiāli ietaupījumi – institūcijām par pakalpojumiem dokumentu sakārtošanai, vai pieņemot, ka atkarībā no pastāvīgi glabājamo dokumentu apjoma institūcijas arhīvisti tam patērē no 30-60% sava darba laika, LNA speciālisti to veiktu vismaz par 1/3 ātrāk).

Pēc ļoti aptuveniem aprēķiniem ietaupījums valsts pārvaldē, samazinot arhīvistu skaitu institūcijās, to funkcija pārņemot LNA, un nedaudz palielinot LNA darbinieku skaitu, veidotos vismaz 500 tūkst. *euro* gadā.

Pamatojums – uz 2024. gada 31. decembri saskaņā ar data.gov.lv datiem, valsts pārvaldes iestādēs, neskaitot LNA, ir nodarbināti 380 arhīvisti, galvenie arhīvisti un arhīvu eksperti, ar vidējo algu 1 330 *euro* (ar darba devēja nodokli 1 640 *euro*). Pieņemot, ka dokumentu sakārtošanai un aprakstīšanai tiek patērēta 1/5 daļa no slodzes, ietaupījums veido 1,2 milj. *euro* (ar darba devēja nodokli 1,50 milj. *euro*), un LNA šo darbu pārņemšanai vajadzētu aptuveni no 1/2 līdz 2/3 no šīs slodzēm, ietaupījums ir vismaz 500 tūkst. *euro* gadā.

Pēc ļoti aptuveniem aprēķiniem, iestādes, kuras dokumentu sakārtošanu un aprakstīšanu veic ārpakalpojumā, kopā tam tērē ap 50 tūkst. *euro* gadā.

Pamatojums – ārpakalpojumā tiek sakārtotas un aprakstītas ap 5 tūkst. lietām gadā; vienas lietas izmaksas ir 8-10 *euro*;

1. nodrošināta valsts pārvaldes elektronisko dokumentu un datu saglabāšana (vienota elektroniskā arhīva uzturēšana un attīstība izmaksātu mazāk par vairāku sistēmu veidošanu un uzturēšanu);
2. veicot papīra dokumentu pārvēršanu elektroniskā formā, samazinātos institūciju arhīvos glabāto dokumentu apjoms.

Priekšnosacījumi:

1. grozījumi normatīvajos aktos, pamatā Arhīvu likumā un tam pakārtotajos MK noteikumos;
2. LNA kapacitātes palielināšana dokumentu sakārtošanā un aprakstīšanā – nodrošinot lielāku darbinieku skaitu un apmācību;
3. izveidot sistēmu regulārai KM Datu centra skaitļošanas jaudu palielināšanai atbilstoši glabāšanā pieņemamo dokumentu un datu apjomam un sakārtot LNA infrastruktūru, izbūvējot papildu glabātavas un telpas darbiniekiem.

**Labklājības ministrija**

**LM – Nodarbinātības valsts aģentūras un Valsts izglītības attīstības aģentūras funkciju dublēšanās novēršana**

2022. gadā VKo veica revīziju – “Valsts atbalsts pieaugušo izglītībai – valstisks vai personisks ieguvums” (2019. – 2022. gads). Secinājums kopumā no VKo revīzijas 2023. gada ziņojuma – NVA un VIAA funkcijas mācību plānošanā un organizēšanā pārklājas, un nav objektīvu šķēršļu šīs funkcijas veikt vienai iestādei. Ja apmācības administrētu viena iestāde, tad apmēram par 7% samazinātos ar pasākuma nodrošināšanu saistītie kopējie administrēšanas izdevumi. Saskaņā ar revidentu aplēsēm, ja mācības pieaugušajiem nodrošinātu tikai viena iestāde – NVA, kurai likumdevējs jau ir deleģējis darbu ar pieaugušajiem, kuriem bezdarba risks ir iestājies vai tāds tiek prognozēts, valsts būtu varējusi samazināt NVA un VIAA ES struktūrfondu projektu administrēšanas un pakalpojumu izmaksas četros gados par apmēram 3,6 milj. *euro*.

LM informē, ka izdevumu ietaupījums ir atkarīgs no ES struktūrfondu projektos īstenojamo pasākumu apjoma un var atšķirties dēļ projektos plānoto aktivitāšu tvēruma.

**LM –** **Valsts sociālās aprūpes centru administratīvo funkciju pārskatīšana**

Valsts budžeta izdevumu pārskatīšanas kontekstā, kā arī ņemot vērā MK 2025. gada 13. maija protokollēmuma (prot. Nr. 19  50.§) 7. punktā noteikto mērķi – veikt publiskā sektora efektivizāciju un vispārējās valdības izdevumu samazinājumu – lai pēc iespējas efektīvāk izmantotu valsts budžeta resursus, LM plāno izvērtēt iespēju apvienot un centralizēt noteiktas administratīvās funkcijas valsts sociālās aprūpes centros.

Plānots izvērtēt iepirkumu procesus – apvienojot iepirkumus, piemēram, pārtikai, higiēnas precēm vai pakalpojumiem, iespējams iegūt labākus nosacījumus un zemākas cenas, kas ļauj ietaupītos līdzekļus novirzīt klientu aprūpei, tāpat dokumentu un procesu pārvaldību, kas varētu samazināt laiku un resursus, kas tiek novirzīti iekšējo administratīvo procedūru uzturēšanai, kā arī citas administratīvās funkcijas.

Ņemot vērā, ka, palielinoties vidējam patēriņa cenu līmenim, ik gadu valsts sociālās aprūpes centriem palielinās arī ar pakalpojuma nodrošināšanu saistītie izdevumi (pārtikas, mīkstā inventāra,  higiēnas preču, zāļu u.tml. preču iegādei, kā arī pakalpojumu, t.sk. komunālo pakalpojumu, nodrošināšanai un infrastruktūras uzturēšanai), ietaupījums, kas varētu rasties no veiktajām optimizācijām, tiks novirzīts pieaugošo izmaksu daļējai segšanai.

**Sabiedrības integrācijas fonds**

**SIF – Programmas “Mazākumtautību un saliedētības programma” īstenošanai**

Atbilstoši 2023. gada 20. jūnija MK sēdes prot. Nr. 33 39.§ 3. punktam, tika atbalstīta finansējuma pārdale 500 000 *euro* apmērā 2024. gadam un turpmāk ik gadu no RTV programmas 01.00.00 “Nozares vadība” SIF programmu 04.00.00 “Mediju projektu īstenošana”, lai 2022. – 2024. gada prioritārā pasākuma “Komerciālo elektronisko plašsaziņas līdzekļu kapacitātes stiprināšana” ietvaros stiprinātu komerciālo elektronisko plašsaziņas līdzekļu tehnoloģisko bāzi un infrastruktūru, veicinātu to digitalizāciju un personāla izaugsmi, kā arī atbilstoši mūsdienu prasībām nodrošinātu mediju kapacitātes celšanu. Finansējums mediju digitalizācijas projektu atbalstam pieejams arī ES struktūrfondu ietvaros, tādējādi prioritārā pasākuma “Komerciālo elektronisko plašsaziņas līdzekļu kapacitātes stiprināšana” ievaros plānoto finansējumu daļēji iespējams novirzīt citu programmu īstenošanai, kurās finansējums trūkst.

SIF budžeta programmā 05.00.00 “NVO atbalsta un sabiedrības saliedētības programma” programmas “Mazākumtautību un saliedētības programma” īstenošanai ik gadu tiek plānots finansējums 31 303 *euro* apmērā. Programmas mērķis ir veicināt sabiedrības saliedētību, savstarpējo solidaritāti un paaudžu sadarbību, sociālo uzticēšanos, mazināt aizspriedumus pret un starp etniskajām grupām un paplašināt latviešu valodas lietošanas vidi. Konkursā tiek atbalstīti projekti, kuros paredzētās aktivitātes ir vērstas uz programmas mērķa sasniegšanu un kuru ietvaros notiek bērnu, jauniešu vai ģimeņu izglītojošas lekcijas, praktiskās darbnīcas un citi izglītojoši pasākumi (tai skaitā neformālās izglītības pasākumi), kas veicina saliedēšanos, solidaritāti, sadarbību un sekmē iedzīvotāju izpratni par sabiedrības daudzveidību un paplašina latviešu valodas lietošanas vidi, mazinot negatīvos stereotipos balstītu attieksmi pret un starp dažādām etniskajām grupām. 2023. gadā no 25 iesniegtajiem projektu pieteikumiem un 2024. gadā no 12 iesniegtajiem projektu pieteikumiem bāzes pieejamā finansējuma ietvaros tika atbalstīti trīs projekti ik gadu. Vienlaikus, veicot iekšējās finansējuma pārdales starp SIF administrētajām programmām, kopumā 2023. gadā tika apstiprināti deviņi projekti par kopējo summu 85 989 *euro*, savukārt 2024. gadā deviņi projekti par kopējo summu 74 641 *euro*. Ņemot vērā, ka finansējums programmas “Mazākumtautību un saliedētas programma” īstenošanai ir nepietiekams, to iespējams pārdalīt no prioritārajam pasākumam “Komerciālo elektronisko plašsaziņas līdzekļu kapacitātes stiprināšana” paredzētā finansējuma.

Tādējādi no 2027. gada ir samazināms finansējums 24 102 *euro* apmērā SIF budžeta programmā 04.00.00 “Mediju projektu īstenošana” un vienlaikus palielināms finansējums budžeta programmā 05.00.00 “NVO atbalsta un sabiedrības saliedētības programma” 24 102 *euro* apmērā, lai sniegtu atbalstu programmas “Mazākumtautību un saliedētības programma” iesniegto projektu realizēšanai.

**Satiksmes ministrija**

**SM – Budžeta nefinansētu dzelzceļa nozares iestāžu apvienošana**

SM, ievērojot MK uzdevumu veikt publiskā sektora efektivizācijas un vispārējās valdības izdevumu samazinājumu, plāno izvērtēt divu valsts budžeta nefinansētu dzelzceļa nozares iestāžu – Valsts dzelzceļa tehniskās inspekcijas un Valsts dzelzceļa administrācijas – apvienošanu. Minēto iestāžu apvienošanas mērķis – nozares strukturālo reformu īstenošana, birokrātijas mazināšana un izdevumu optimizācija. Īstenojot divu nefinansētu dzelzceļa nozares iestāžu apvienošanu, potenciālā līdzekļu ekonomija varētu veidot ap 190 000 *euro* apmērā gadā, kas galvenokārt veidotos no četru amata vietu likvidācijas (tai skatā paliktu viens iestādes vadītājs) un ar to uzturēšanu saistīto izdevumu samazinājuma. Vienlaikus jāņem vērā, ka minētās iestādes ir budžeta nefinansētas iestādes, attiecīgi potenciālā līdzekļu ekonomija veidotos vispārējās valdības budžeta līmenī, nevis tieši SM budžetā.

**Tiesībsarga birojs**

**TB – Atlīdzības izdevumu pārskatīšana**

Lai nodrošinātu no Mākslīgā intelekta akta izrietošās pamattiesību aizsardzības iestādes pilnvaras nacionālā līmenī, TB nepieciešamas divas papildu amata vietas. TB ir pārskatījis izdevumus atlīdzībai un finansējumu divām papildu amata vietām, tostarp darba vietu iekārtošanai, 85 552 *euro* apmērā 2026. gadā un 84 268 *euro* apmērā 2027. gadā un turpmāk ik gadu, nodrošinās atsakoties no attālinātā darba izdevumu kompensāciju izmaksas darbiniekiem, samazinot darbiniekam reizi gadā izmaksājamās prēmijas apmēru par 5% (saskaņā ar ikgadējo darbības un tās rezultātu novērtējumu), kā arī samazinot piemaksu apmērus.

**TB – Ārvalstu mācību, darba un dienesta komandējumu izdevumu pārskatīšana**

TB ir pārskatījis un samazinājis izdevumus ārvalstu mācību, darba un dienesta komandējumiem, finansējumu novirzot biedru naudas pieauguma segšanai Eiropas vienlīdzības nodrošināšanas institūciju sadarbības tīklam (Equinet) 3 000 *euro* apmērā 2026. gadā un turpmāk ik gadu.

**Tieslietu ministrija**

**TM – Likvidēta TM padotībā esošā valsts izglītības iestāde – Cēsu 2. vakara (maiņu) vidusskola**

Lai nodrošinātu MK 2025. gada 27. maija sēdē pieņemtā lēmuma (prot. Nr. 21 25.§) likvidēt TM padotībā esošo valsts izglītības iestādi – Cēsu 2. vakara (maiņu) vidusskolu izpildi, TM un IZM ir iesniegušas priekšlikumus finansējuma pārdalei no TM budžeta apakšprogrammas 04.01.00 “Ieslodzījuma vietas” 249 612 *euro* apmērā 2026. gadā un turpmākajos gados uz IZM budžeta apakšprogrammu 02.01.00 “Profesionālās izglītības programmu īstenošana”.

Uzdevums likvidēt minēto izglītības iestādi ir saistīts ar grozījumiem Vispārējās izglītības likumā, kas stājās spēkā 2020. gada 1. septembrī un ar kuru vakara (maiņu) vidusskolas tika izslēgtas no izglītības iestāžu saraksta, līdz ar to šāds izglītības iestāžu veids vairs nepastāv.

**TM – Uzturlīdzekļu apmēra palielināšana**

Šobrīd no UGF bērniem no dzimšanas līdz septiņu gadu vecumam ik mēnesi izmaksā 125 *euro*, bet bērniem no septiņu gadu vecuma līdz 18 gadu vecumam, kā arī pilngadīgām personām no 18 līdz 21 gada vecumam (ja persona turpina iegūt pamatizglītību, vidējo izglītību, arodizglītību vai speciālo izglītību) 150 *euro* ik mēnesi. Šī fiksētā summa pēdējo reizi tika palielināta 2025. gada 1. janvārī.

Pieaugot dzīves dārdzībai, kā arī palielinoties valsts noteiktajam minimālās algas apmēram, jautājums par uzturlīdzekļu apmēra palielināšanu bērniem ir aktualizējies. Šobrīd TM ir izvērtējusi iespējas palielināt izmaksājamo uzturlīdzekļu apmēru un, ņemot vērā gan bērnu skaita izmaiņu tendences, gan regresa kārtībā piedzīto līdzekļu apjoma pieaugumu, piedāvā palielināt uzturlīdzekļu apmēru bērniem līdz septiņu gadu vecumam par 30 *euro*, sasniedzot 155 *euro* ik mēnesi, un bērniem no septiņu gadu vecuma līdz 18 gadu vecumam un pilngadīgām personām no 18 gadu vecuma līdz 21 gada vecumam par 30 *euro*, sasniedzot 180 *euro*ik mēnesi. Šo priekšlikumu ir iespējams īstenot regresa kārtībā atgūto līdzekļu ietvaros, ļaujot atbrīvot uzturlīdzekļu izmaksai nepieciešamo valsts budžeta dotācijas daļu 3 520 000 *euro* apmērā un novirzīt to valsts budžetā atbilstoši MK 2025. gada 13. maija sēdē nolemtajam (prot. Nr. 19 50.§).

Lai nodrošinātu uzturlīdzekļu izmaksas palielinātajā apmērā, ņemot vērā piedāvāto valsts budžeta dotācijas samazinājumu, ir jāpalielina TM pašu ieņēmumu un atbilstoši izdevumu apjoms 2026. gadā un turpmāk ik gadu par 2 000 000 *euro*.

**TM – 1991. gada barikāžu 35 gadu atceres pasākumu nodrošināšana**

2026. gada janvārī apritēs 35 gadi kopš 1991. gada janvāra barikādēm, kad Latvijas neatkarības atbalstītāji aizstāvēja valsts brīvību pret militārām akcijām un neatkarības pretiniekiem. Barikādes bija nozīmīgs tautas pašapziņas un gribas izpausmes brīdis, kad cilvēki bija apņēmības pilni nosargāt savu zemi un brīvību. 1991. gada janvāra barikādes ir arī izcils un unikāls starptautiskas nozīmes nevardarbīgas pretošanās piemērs, kā arī būtiska Latvijas vēstures sastāvdaļa.

Lai nodrošinātu 1991. gada barikāžu trīsdesmit piektās gadadienas atceres pasākumu savlaicīgu un saskaņotu organizēšanu, MK 2025. gada 19. augusta sēdē tika dots uzdevums (prot. Nr.32 44.§ 2.p) TM sadarbībā ar FM sagatavot fiskāli neitrālus priekšlikumus par finansējuma nodrošināšanu pasākumu īstenošanai 2026. gadā 180 764 *euro* apmērā. Finansējums šim mērķim tiks nodrošināts no TM budžeta apakšprogrammā 04.02.00 “Ieslodzījuma vietu būvniecība” ilgtermiņa saistību pasākumam “Jauna cietuma būvniecība Liepājā”  2026. gadam plānotā finansējuma, pārdalot to uz  TM budžeta programmu 97.00.00 “Nozaru vadība un politikas plānošana”.

**Veselības ministrija**

**VM –** **Valsts tiesu medicīnas ekspertīzes centra reorganizācija**

Lai veicinātu vienotas tiesu ekspertīžu iestādes izveidošanu un nodrošinātu tiesu ekspertīžu kvalitāti, vienlaikus izvērtējot vienotās tiesu ekspertīžu iestādes institucionālo padotību, TM 2024. gadā izstrādāja konceptuālo ziņojumu “Par tiesu ekspertīžu institūta reformas gaitu un turpmāk veicamajiem pasākumiem”, kas 2024. gada 28. augustā tika apstiprināts MK (prot. Nr. 33 45.§.). Minētais konceptuālais ziņojums tika izstrādāts, lai informētu MK par panākto progresu tiesu ekspertīžu institūta reformas ieviešanā, virzoties uz vienotas tiesu ekspertīžu iestādes izveidi atbilstoši MK 2020. gada 14. jūlija sēdē atbalstītajā informatīvajā ziņojumā “Par tiesu ekspertīžu institūta reformas ieviešanas iespēju izvērtējumu” (prot. Nr. 44 56. §) noteiktajam risinājumam. Izstrādātais modelis paredz Valsts tiesu ekspertīžu birojam pakāpeniski pievienot Valsts policijas Kriminālistikas pārvaldi un pagarinot reformas īstenošanas termiņu līdz 2026. gada 30. jūnijam. Minētajā reformu plānā šobrīd nav paredzēta Valsts tiesu medicīnas centra iekļaušana vienotajā valsts tiesu ekspertīžu sistēmā.

Vienlaikus darba grupa, kas gatavoja iepriekš minēto informatīvo ziņojumu, analizēja arī iespēju vienotajai tiesu ekspertīžu iestādei pievienot Valsts tiesu medicīnas ekspertīzes centru. Tā brīža izvērtējumā tika secināts, ka Valsts tiesu medicīnas ekspertīzes centram ir jāattīstās veselības nozarē, nevis tieslietu nozarē, jo, lai arī tā pamatfunkcija ir tiesu medicīnas ekspertīžu veikšana, tā darbība aptver arī zinātniskā darba un pēcdiploma izglītības organizēšanu tiesu medicīnas jomā un ārstniecības iestāžu nodrošināšanu ar audu transplantātiem. Ekspertīžu veikšanai tam ir nepieciešama specifiska medicīnas iestādes infrastruktūra, un tās darbību, tiesu medicīnas eksperta (ārstniecības personas) sertifikāta iegūšanu un profesionālo darbību primāri reglamentē Ārstniecības likums un uz tā pamata izdotie normatīvie akti.

Vienlaikus ņemot vērā šobrīd valstī uzsākto dažādo tiesu ekspertīžu iestāžu reformu, ko veic TM, kā arī ņemot vērā Ministru prezidentes uzdoto uzdevumu birokrātijas un administratīvā sloga mazināšanai, kā arī resursu efektīvākas izlietošanas nolūkos, VM rosina atkārtoti sadarbībā ar TM, IeM un Valsts tiesu ekspertīžu biroju izvērtēt un sagatavot priekšlikumus Valsts tiesu medicīnas ekspertīzes centra iekļaušanai tiesu ekspertīžu institūta reformas plānā, izvērtējot iespēju to pievienot Valsts tiesu ekspertīžu birojam.

**VM –** **Stacionāro veselības aprūpes pakalpojumu finansējuma plānošanas pārskatīšana**

Uz doto brīdi stacionārie veselības aprūpes pakalpojumu izdevumi ir ieplānoti VM budžeta programmas 33.00.00 “Veselības aprūpes nodrošināšana” apakšprogrammā 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” un apakšprogrammā 33.18.00 “Plānveida stacionāro veselības aprūpes pakalpojumu nodrošināšana”.

Budžeta apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” mērķis ir nodrošināt stacionāro ārstniecības iestāžu sniegto neatliekamās medicīniskās palīdzības pakalpojumu apmaksu stacionārajās ārstniecības iestādēs. Budžeta apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” ietvaros tiek nodrošināta no valsts budžeta apmaksāto neatliekamās palīdzības pakalpojumu apmaksa stacionārajām ārstniecības iestādēm atbilstoši MK 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” no­teiktajiem tarifiem un apmaksas nosacījumiem, kā arī tiek nodrošināta pacienta iemaksu kompensācija tām iedzīvotāju kategorijām, kuras saskaņā ar normatīvajos aktos noteikto ir atbrīvotas no pacienta iemaksas.

Budžeta apakšprogrammas 33.18.00 “Plānveida stacionāro veselības aprūpes pakalpojumu nodrošināšana” mērķis ir nodrošināt plānveida stacionārās veselības aprūpes pakalpojumu apmaksu. Budžeta apakšprogrammas 33.18.00 “Plānveida stacionāro veselības aprūpes pakalpojumu nodrošināšana” ietvaros tiek nodrošināta no valsts budžeta apmaksāto plānveida veselības aprūpes pakalpojumu apmaksa stacionārajām ārstniecības iestādēm atbilstoši MK 2018. gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība” no­teiktajiem tarifiem un apmaksas nosacījumiem, kā arī tiek nodrošināta pacienta iemaksu kompensācija tām iedzīvotāju kategorijām, kuras saskaņā ar normatīvajos aktos noteikto ir atbrīvotas no pacienta iemaksas, kā arī tiek nodrošināta norēķinu veikšana ar ES un Eiropas Ekonomikas zonas dalībvalstīm par Latvijas iedzīvotajiem ES sociālā nodrošinājuma sistēmas ietvaros sniegtajiem veselības aprūpes pakalpojumiem.

VM ir veikusi analīzi budžeta apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” iepriekšējo gadu finanšu līdzekļu apguves procesā, attiecīgi secinot, ka ik gadu tiek sniegti priekšlikumi budžeta apropriācijas pārdalei uz budžeta apakšprogrammu 33.18.00 “Plānveida stacionāro veselības aprūpes pakalpojumu nodrošināšana”, jo pārskata perioda izpildes procesā šķirkne starp neatliekamās medicīniskā palīdzības un plānveida stacionārās veselības aprūpes pakalpojamiem ir mainīga. Līdz ar to budžeta apguves procesa laikā tiek sniegti priekšlikumi budžeta apropriācijas pārdalei starp budžeta apakšprogrammām un tiek nelietderīgi tērēti cilvēkresursi budžeta apropriācijas pārdales priekšlikumu sagatavošanai un iesniegšanai.

Stacionārās veselības aprūpes pakalpojumu nodrošināšanas finansējuma iekļaušana vienā budžeta apakšprogrammā ļaus nodrošināt efektīvu, ātru un mērķtiecīgu finanšu līdzekļu plānošanu, pārplānošanas un novirzīšanas procesu stacionārās veselības aprūpes pakalpojumu programmās.

Apvienojot budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” ar budžeta apakšprogrammu 33.18.00 “Plānveida stacionāro veselības aprūpes pakalpojumu nodrošināšana”, tiktu izveidota jauna budžeta apakšprogramma 33.21.00 “Stacionāro veselības aprūpes pakalpojumu nodrošināšana”, kurā tiktu iekļauts finansējums stacionārās veselības aprūpes pakalpojumu nodrošināšanai.

Ieguvumi, apvienojot budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” ar budžeta apakšprogrammu 33.18.00 “Plānveida stacionāro veselības aprūpes pakalpojumu nodrošināšana”,:

1. administratīvā sloga mazināšana: vienotas budžeta apakšprogrammas izveide novērstu nepieciešamību sagatavot un saskaņot priekšlikumus apropriācijas pārdalei starp neatliekamajiem un plānveida pakalpojumiem, tādējādi samazinot administratīvo resursu patēriņu un paātrinot lēmumu pieņemšanas procesus un pārdalītā finansējuma nonākšanu ārstniecības iestādē (ātrāka reaģēšana);
2. tiktu efektivizēta ārstniecības iestāžu noslodze – samazinātos VIS sistēmā veidoto rēķinu skaits no šobrīd esošiem četriem rēķiniem uz diviem rēķiniem katru mēnesi;
3. atbilstība faktiskajai veselības aprūpes pakalpojumu sniegšanas praksei: ņemot vērā, ka veselības aprūpes iestādēs nav iespējams pilnībā nodalīt neatliekamās palīdzības pakalpojumus no plānveida pakalpojumiem, budžeta apakšprogrammu apvienošana atspoguļotu faktiskās aprūpes sniegšanas realitāti un veicinātu precīzāku finanšu plūsmu vadību, tāpat novēršot negodīgu praksi uzskaites dokumentu aizpildīšanā;
4. uzlabota budžeta plānošanas kvalitāte: vienotas budžeta apakšprogrammas ietvaros ir iespējams jau sākotnēji plānot finanšu līdzekļus precīzi, ņemot vērā kopējo pieprasījumu pēc stacionāro veselības aprūpes pakalpojumu sniegšanas, tādējādi samazinot nepieciešamību pēc apropriācijas grozījumiem budžeta izpildes laikā;
5. operatīvāka veselības aprūpes pakalpojumu pieejamība pacientiem: finanšu līdzekļu apvienošana nodrošinātu iespēju ārstniecības iestādēm savlaicīgi sniegt gan neatliekamos, gan plānveida pakalpojumus, negaidot budžeta apropriācijas pārdales apstiprināšanu, kas būtiski uzlabotu pakalpojumu pieejamību pacientiem un sistēmas spēju reaģēt uz neparedzētām situācijām;
6. vienkāršota uzskaites un pārskatu sistēma: vienotas budžeta apakšprogrammas ietvaros tiktu nodrošināta pārskatāmāka finanšu uzskaite un kontrole, kā arī tiktu atvieglota veselības aprūpes pakalpojumu sniegšanas un izlietoto finanšu līdzekļu uzraudzība un analīze.

Trūkumi budžeta apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” un budžeta apakšprogrammas 33.18.00 “Plānveida stacionāro veselības aprūpes pakalpojumu nodrošināšana” apvienošanai:

1. nepieciešamība pēc normatīvā regulējuma grozījumiem: budžeta struktūras maiņa prasīs attiecīgu izmaiņu veikšanu spēkā esošajos normatīvajos aktos, tai skaitā MK noteikumos, kas regulē veselības aprūpes pakalpojumu finansēšanu un uzskaiti, kā piemēram nepieciešami grozījumi MK 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība”;
2. papildu uzraudzības mehānismu nepieciešamība: nepieciešams izstrādāt un ieviest papildu kontroles mehānismus, kas nodrošinātu efektīvu līdzekļu apguves uzraudzību.

**VM –** **Ar veselības aprūpes pakalpojumiem saistīto izdevumu finansējuma plānošanas pārskatīšana**

VM budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” mērķis ir īstenot valsts politiku veselības aprūpes pakalpojumu pieejamības nodrošināšanā un administrēt veselības aprūpei paredzētos valsts budžeta līdzekļus, nodrošinot racionālu un maksimāli efektīvu valsts budžeta līdzekļu izmantošanu veselības aprūpes pakalpojumu sniegšanā. Attiecīgi budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” ietvaros tiek īstenotas galvenās aktivitātes:

1. administrēt veselības aprūpei paredzētos valsts budžeta līdzekļus;
2. slēgt līgumus un norēķināties par sniegtajiem pakalpojumiem;
3. veikt veselības aprūpes pakalpojumu plānošanu, tarifu aprēķināšanu;
4. veidot kompensējamo zāļu sarakstu;
5. nodrošināt Ārstniecības riska fonda darbību;
6. īstenot valsts organizētu vēža skrīningu;
7. regresa kārtībā atgūt līdzekļus par personu ārstēšanu, ja ārstēšana ir prettiesiskas darbības, bezdarbības vai noziedzīga nodarījuma sekas;
8. organizēt un veikt normatīvajos aktos paredzētos zāļu un medicīnisko ierīču centralizētus iepirkumus veselības aprūpes jomā;
9. veikt kompetentās iestādes uzdevumus veselības aprūpes jomā, kas noteikti Eiropas Parlamenta un Padomes 2004. gada 29. aprīļa Regulā (EK) Nr.[883/2004](http://eur-lex.europa.eu/LexUriServ/LexUriServ.do?uri=CONSLEG:2004R0883:20100501:LV:HTML) par sociālās nodrošināšanas sistēmu koordinēšanu un Eiropas Parlamenta un Padomes Regulā Nr.987/2009 (2009. gada 16. septembris), ar ko nosaka īstenošanas kārtību Regulai (EK) Nr.883/2004 par sociālās nodrošināšanas sistēmu koordinēšanu;
10. nodrošināt veselības aprūpes pakalpojumu pieejamības un valsts budžeta līdzekļu izlietojuma uzraudzību un kontroli.

VM budžeta apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” mērķis ir nodrošināt ārstniecības iestāžu sniegto sekundārās ambulatorās veselības aprūpes pakalpojumu apmaksu (izņemot laboratoriskos izmeklējumus). Budžeta apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” ietvaros tiek nodrošināta no valsts budžeta apmaksāto sekundārās ambulatorās veselības aprūpes pakalpojumu apmaksa atbilstoši MK 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” noteiktajiem tarifiem un apmaksas nosacījumiem ārstniecības iestādēm, kuras ir līgumattiecībās ar NVD, kā arī tiek nodrošināta pacienta iemaksu kompensācija tām iedzīvotāju kategorijām, kuras saskaņā ar normatīvajos aktos noteikto ir atbrīvotas no pacienta iemaksas. Kā arī tiek nodrošināta norēķinu veikšana ar ES un Eiropas Ekonomikas zonas dalībvalstīm par Latvijas iedzīvotajiem ES sociālā nodrošinājuma sistēmas ietvaros sniegtajiem veselības aprūpes pakalpojumiem.

Uz doto brīdi budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” ietvaros ir paredzēts finansējums, lai NVD reorganizācijas rezultātā SIA “Latvijas Digitālās veselības centrs” nodrošinātu tai deleģētās valsts funkcijas – īstenot e-veselības politiku – un MK 2024. gada 28. jūlija rīkojuma Nr. 623 2.1., 2.2., 2.3., 2.4. un 2.5. apakšpunktā minēto pārvaldes uzdevumu īstenošanai un, lai nodrošinātu metodiskās vadības institūcijas darbības turpināšanu atbilstoši MK 2024. gada 8. oktobra protokola Nr. 41 21.§ “Rīkojuma projekts “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 20.00.00 “Veselības aprūpes pasākumu īstenošana” uz budžeta resoru “29. Veselības ministrija”” 3.punktam (priekšlikums Nr. 300 likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” izskatīšanai Saeimā 2. lasījumā).

Veicot budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” ietvaros plānoto pasākumu analīzi, VM ir konstatējusi, ka ir nepieciešams veikt korekcijas, lai izdevumi korekti tiktu atspoguļoti VM budžeta attiecīgajās programmās/apakšprogrammās.

Tādejādi pakalpojumi tiktu optimizēti un pārskatīts apmaksas modelis. Metodisko līgumu ietvaros tiek nodrošināta samaksa par specifiskiem pakalpojumiem ar atšķirīgu finansēšanas mehānismu. Lai nodrošinātu efektīvu resursu pārvaldību un novērstu iespējamu neskaidrību par maksājumiem, pakalpojumu apmaksa turpmāk tiks veidota, izmantojot VIS sistēmu, kas ļaus precīzi uzraudzīt finanšu plūsmu, uzlabos pārskatāmību un mazinās risku, ka par vieniem un tiem pašiem pakalpojumiem tiktu veikti dubulti maksājumi. Šāda pieeja sekmēs gan administratīvās efektivitātes paaugstināšanu, gan nodrošinās skaidru un caurskatāmu maksājumu veikšanu visām iesaistītajām pusēm.

Tādejādi VM piedāvā ar veselības aprūpes nodrošināšanu saistītos tiešos/netiešos izdevumus, kuri šobrīd tiek plānoti budžeta apakšprogrammā 45.01.00 “Veselības aprūpes finansējuma administrēšana un ekonomiskā novērtēšana”, turpmāk plānot (veikt finansējuma pārdali) budžeta programmā 33.00.00 “Veselības aprūpes nodrošināšana” ietvaros, konkrēti apakšprogrammā 33.16.00 “Pārējo ambulatoro veselības aprūpes pakalpojumu nodrošināšana”, tādejādi korektāk un caurskatāmāk tiktu atspoguļots VM nozares budžets. Finansējuma apjoms, kas plānots digitālo risinājumu uzturēšanai un sistēmu pilnveidošanai tiešā veidā saistīts ar pakalpojumu pieejamības uzlabošanu, piemēram e-nosūtījumi (viens nosūtījums – viens izmeklējums), izmeklējumu digitalizācija. Šāda finansējuma pārdale ļaus nodrošināt izmaksu pārskatāmību un samazinās izmaksu sadrumstalotību.

Papildus VM likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas un izskatīšanas procesā budžeta paskaidrojuma rakstā pie attiecīgajām budžeta apakšprogrammām, to mērķiem un galvenajām aktivitātēm skaidros minētās izmaiņas.


***Budžeta informācijas atklātība***

FM sadarbībā ar VK, ieviešot VKo revīzijas ziņojumā[[6]](#footnote-6) sniegto ieteikumu, 2024. gadā izstrādāja Labās prakses rekomendācijas budžeta informācijas vienveidīgai atspoguļošanai tīmekļvietņu vienotās platformas vietnēs[[7]](#footnote-7) (turpmāk – budžeta informācijas vadlīnijas). Budžeta informācijas vadlīnijas nosaka galvenos principus budžeta informācijas atspoguļošanai ministriju tīmekļvietnēs, pilnveidot budžeta iestāžu finansējuma izlietojuma mērķu un rezultātu pārvaldības procesu, tostarp:

* sniegt informāciju visos budžeta cikla posmos – no izstrādes līdz izpildei un rezultātiem;
* skaidrot budžeta sasaisti ar politikas mērķiem, prioritātēm un rezultatīvajiem rādītājiem;
* nodrošināt datu uztveramību, izmantojot vizualizācijas, infografikas un vienkārši saprotamu informāciju;
* veicināt sasaisti ar publiskajiem datu avotiem, piemēram, Valsts kases un FM resursiem, Atvērto datu portālu.

Budžeta informācijas vadlīnijās budžeta informācijas publicēšanai ir izdalīti četri galvenie posmi – plānošana, apstiprināšana, izpilde un atskaitīšanās, kuros ministrijām jānodrošina sabiedrībai pieejamu informāciju (skatīt attēlu Nr.2.1.1). Katra posma atbilstošās informācijas kvalitatīva atspoguļošana tīmekļvietnēs veicina ne tikai pārskatāmību, bet arī sabiedrības izpratni par to, kā finanšu resursi tiek izmantoti un kādi rezultāti tiek sasniegti.

***2.1.1. attēls* Informācijas publiskošanas cikls valsts budžeta plānošanas un izpildes procesā**



Attiecībā uz **budžeta plānošanas posmu** budžeta informācijas vadlīnijas paredz, ka jāpublicē informācija par nozares mērķiem, prioritātēm un plānotajiem rezultātiem, kas pamato budžeta pieprasījumus. Kā plānošanas informācijas sniegšanas piemēri izceļami LM (skatīt attēlu Nr.2.1.2), SM un TM, kuru tīmekļvietnēs pieejama informācija par budžeta pieprasījumiem, plānotajiem prioritārajiem pasākumiem, kā arī infografikas un sasaistes ar nozares attīstības dokumentiem. Iepriekš minētajās tīmekļvietnē atspoguļota saikne starp budžetu un politikas mērķiem, kas ļauj lietotājam izprast budžeta pieprasījuma pamatojumu.

***2.1.2. attēls* LM piemērs par prioritāro pasākumu aprakstu tīmekļvietnē[[8]](#footnote-8)**

**A white text with black text

AI-generated content may be incorrect.**

**Budžeta apstiprināšanas posmā** jānodrošina sasaiste ar likumdošanas procesu, publicējot atsauces uz valsts budžeta likuma paketes dokumentiem un izskaidrojot attiecīgās sadaļas. Nozaru ministrijas nodrošina šādu informāciju, tehniski pievienojot saites uz budžeta likuma pielikumiem vai paskaidrojumiem, kā piemēri izceļami TM (skatīt attēlu Nr.2.1.3), ĀM, EM.


***2.1.3. attēls* TM piemērs budžeta informācijās atklātībā**[[9]](#footnote-9)

A screenshot of a computer

AI-generated content may be incorrect.


**Budžeta izpildes posmā** ministrijām ir jāsniedz kopsavilkuma informācija par budžeta izpildi, tai skaitā faktisko izlietojumu un starpposma izpildi. Ministrijas (piemēram, TM, KEM (skatīt attēlu Nr.2.1.4.), ĀM, VARAM) izvieto atsauces uz Valsts kases resursiem vai FM tīmekļvietni.

***2.1.4. attēls* KEM piemērs ar atsaucēm uz Valsts kasi un FM tīmekļvietni**[[10]](#footnote-10)




Kopā ar budžeta izpildes informāciju tīmekļvietnē būtu jāpublicē arī 12 mēnešu analīze (skatīt attēlu Nr.2.1.5) saskaņā ar MK 2018. gada 10. aprīļa instrukciju Nr. 2 “Instrukcija par valsts budžeta izpildes analīzi”[[11]](#footnote-11), kā arī informācijas kopsavilkums par galvenajiem saimnieciskā gada pasākumiem.

***2.1.5. attēls*** **TM piemērs ar 2024. gada budžeta analīzi**[[12]](#footnote-12)



**Atskaitīšanās posmā** ministrijas, sākot ar 2025. gadu līdz kārtējā gada 30. aprīlim, iesniedz attiecīgajām Saeimas komisijām informāciju par to darbības mērķiem un rezultātiem, iepriekšējā gada budžeta izpildi, sasniegtajiem rezultātiem atbilstoši izlietotajiem resursiem un ieguvumu sabiedrībai un ietekmi uz nozaru politiku turpmāko finansēšanu vidējā termiņā. FM izstrādātās “Vadlīnijas Saeimas komisiju informēšanai par ministriju sasniegtajiem rezultātiem”[[13]](#footnote-13) rekomendē ministrijām pēc informācijas iesniegšanas Saeimas komisijai ievietot to arī savā tīmekļa vietnē (skatīt attēlu Nr.2.1.6).

***2.1.6. attēls*** **ZM piemērs ar publicētu prezentāciju Saeimas komisijai**[[14]](#footnote-14)



Budžeta informācijas vadlīniju ieviešana ir uzsākta 2025. gadā un sniedz iespēju veidot vienotu un sabiedrībai saprotamu informāciju par budžeta struktūru, kas veicina pārskatāmību un sabiedrības uzticēšanos publisko finanšu pārvaldībai. Tīmekļvietņu vienotās platformas tīmekļvietnē “Atšķirīgs saturs – vienota pieeja” esošais budžeta sadaļas paraugs[[15]](#footnote-15) piedāvā loģisku satura struktūru, sasaisti ar budžeta cikla posmiem, mērķu un rezultātu izcelšanu, kā arī lietotājam saistošu noformējumu.

Nozaru ministrijas izdevumu pārskatīšanas procesa ietvaros ir sniegušas FM informāciju par vienotas un sabiedrībai saprotamas budžeta informācijas sagatavošanu un ievietošanu savās tīmekļvietnēs. Apkopojot sniegto informāciju, var secināt, ka vairākas iestādes ir ieviesušas visas būtiskās budžeta informācijas vadlīniju sastāvdaļas. Piemēram FM, TM un LM tīmekļvietnēs ir atrodama vispusīga informācija par budžeta izstrādes, apstiprināšanas un izpildes posmiem, sniegts konteksts par politikas mērķiem un darbības rezultātiem, kā arī izmantoti vizualizācijas elementi, padarot informāciju uztveramāku plašākai sabiedrībai. Vairākas ministrijas ir centušās sasaistīt budžeta informāciju ar normatīvo regulējumu vai plānošanas dokumentiem (IeM, ZM, VARAM, TM, EM), tādējādi nodrošinot lietotājam arī normatīva regulējuma kontekstu.

Secināms, ka ir turpināms darbs pie nozaru ministriju tīmekļvietņu budžeta sadaļu pilnveides, sistemātiski strukturējot informāciju pēc budžeta cikla posmiem, plašāk izmantojot vizualizācijas rīkus vai infografikas, kā arī veicot regulāru informācijas atjaunošanu, tai skaitā norādot atsauces uz ārējiem resursiem (piemēram, Valsts kases, FM resursiem un Atvērto datu portālu). Kopumā secināms, ka ministrijas koncentrējas uz informācijas sniegšanu galvenokārt plānošanas un apstiprināšanas posmā, savukārt izpildes un atskaitīšanās posmā pie vienotas pieejas un prakses darbs jāturpina.

***Galveno politikas rezultatīvo rādītāju kopsavilkums***

Īstenojot virzību uz attīstības plānošanas un budžeta plānošanas harmonizēšanu un gatavojoties jaunajai budžeta likuma struktūrai, 2025. gada pirmajā pusē notika finanšu ministra un nozaru ministru sarunas par virzību uz snieguma budžetēšanu, tostarp iekļaujot jautājumus par galvenajiem politikas mērķiem, kas sekmē ekonomisko izaugsmi un nodrošina ekonomisko stabilitāti, nozaru ministriju atbildībā esošo politikas jomu pārskatīšanu, politikas mērķu un to sasniegšanas pakāpi raksturojošo rezultatīvo rādītāju vērtību noteikšanu un atsevišķu budžeta programmu padziļināto izpēti. Šis darbs turpinājās arī ikgadējā valsts budžeta izdevumu pārskatīšanas procesā.

Vienlaikus, lai atspoguļotu virzību uz valsts stratēģiskajiem mērķiem, valsts budžeta likuma paskaidrojumi, sākot ar 2026. gada valsts budžeta likumprojektu, tiks papildināti ar informāciju par tiem galvenajiem politikas rezultatīvajiem rādītājiem un to vērtībām vidējā termiņā, uz kuru sasniegšanu paredzēts novirzīt budžeta līdzekļus. Pēc saimnieciskā gada beigām informācija par izvirzīto mērķa vērtību faktisko sasniegšanu ir pievienojama saimnieciskajam gada pārskatam – attiecīgi izpildes informāciju sniegtu par tiem rādītājiem, par kuriem pārskata gadā pieejama izpildes informācija. Ministrijas izmantotu šo informāciju, arī lai ziņotu Saeimas komisijām par iepriekšējā gadā sasniegto rezultātu un sniegto labumu sabiedrībai saskaņā ar LBFV.

Valsts budžeta likuma paskaidrojumos atsevišķā sadaļā jāietver galveno politikas rezultatīvo rādītāju kopsavilkums, kurā iekļautu:

* tos politikas rezultatīvos rādītājus, kuru īstenošanu vislielākā mērā plānots ietekmēt ar apstiprināmo vidējā termiņa budžeta likumu. Katra ministrija norāda, piemēram, ne vairāk kā trīs visraksturojošākos politikas rezultatīvos rādītājus (rādītājus norāda no ministriju politikas un resursu vadības kartēm);
* politikas rezultatīvo rādītāju aktuālāko pieejamo faktisko vērtību un plānotās skaitliskās vērtības[[16]](#footnote-16), kuras plānots sasniegt ar vidēja termiņa budžetu (četriem vidējā termiņa gadiem);
* to politikas jomu (politikas un resursu vadības karšu) nosaukumus, kurās aktivitātēm plānotais finansējums vistiešākā mērā ietekmē norādīto politikas rezultatīvo rādītāju sasniegšanu. Attiecīgi valsts budžeta likumprojekta paskaidrojumos pie katras ministrijas attiecīgajām politikas un resursu vadības kartēm būs iespējams detalizētāk iepazīties, kādus vidējā līmeņa rezultatīvos rādītājus ir paredzēts sasniegt.

Ministrijas sagatavo rādītājus un to vērtības par savas kompetences jomu, savukārt kopsavilkuma informāciju apkopo un izvērtē VK, kas nodrošina valsts ilgtermiņa attīstības plānošanu un koordināciju. VK apkopoto informāciju FM iekļauj budžeta paskaidrojumos atbilstoši budžeta likumprojekta sagatavošanas grafikam. Šīs pieejas veiksmīgai īstenošanai ir svarīgi, ka nozaru attīstības plānošanas dokumenti tiktu balstīti vidējam termiņam pieejamajā finansējumā, izvirzot attiecīgus reāli sasniedzamos rezultātus.

### 2.2. Pamatfunkciju programmu/apakšprogrammu izdevumu neizpildes analīze un ietekme uz 2026. gada budžetu

Valsts budžeta izdevumu plānošana un izpilde ir viens no būtiskākajiem sabiedrības finanšu pārvaldības aspektiem, kas tieši ietekmē publisko pakalpojumu kvalitāti, ekonomisko attīstību un iedzīvotāju labklājību. Precīza budžeta izpilde nodrošina sabalansētu resursu sadali un stiprina sabiedrības uzticību valsts pārvaldei. It īpaši šobrīd, kad ES dalībvalstis saskaras ar pieaugošiem ģeopolitiskiem draudiem un finanšu plānošanā arvien lielāka uzmanība tiek pievērsta izdevumu efektivitātei un finansējuma pārdalei aizsardzības vajadzībām, budžeta izpildes analīze kļūst arvien nozīmīgāka.

Šīs nodaļas ietvaros analizētas budžeta pamatfunkciju programmas un apakšprogrammas, detalizēti aplūkojot izdevumu izsludināto plānu, precizēto plānu un faktisko izpildi laika periodā no 2022. gada līdz 2024. gadam. Attiecīgi aprēķināta izdevumu vidējā izpilde un vidējā neizpilde, kas ļauj novērtēt budžeta plānošanas un izpildes precizitāti neatkarīgi no izdevumu segšanas resursa (vispārējā kārtībā sadalāmā dotācija no vispārējiem ieņēmumiem, ieņēmumi no maksas pakalpojumiem un citi pašu ieņēmumi vai to atlikumi, transferti). Papildus aprēķināts arī programmu un apakšprogrammu vidējais DRR izpildes līmenis, kas sniedz ieskatu budžeta programmu un apakšprogrammu īstenošanas efektivitātē. Šāda pieeja ļauj identificēt programmas/apakšprogrammas, kurās nepieciešami uzlabojumi, kā arī sniedz pamatu pārdomātai budžeta plānošanai 2026. gadam, ņemot vērā gan valsts prioritātes, gan starptautisko situāciju.

**Ministrijas un citas centrālās valsts iestādes**

**Aizsardzības ministrija**

AiM 2025. gada pamatbudžetā valsts pamatfunkciju īstenošanai ir 10 budžeta programmas/apakšprogrammas.

**06.00.00 “Valsts drošības aizsardzība”**

Programmas mērķis ir nodrošināt Militārās izlūkošanas un drošības dienesta darbību, atbilstoši normatīvajiem aktiem noteikto valsts drošības aizsardzības uzdevumu realizāciju, starptautiskajos un starpvalstu līgumos (vienošanās) paredzēto saistību izpildi.

***2.2.1. attēls* Programmas 06.00.00 “Valsts drošības aizsardzība” izdevumi (milj. *euro*)**

Aplūkojot attēlu Nr. 2.2.1., secināms, ka laika posmā no 2022. gada līdz 2024. gadam programmas 06.00.00 “Valsts drošības aizsardzība” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt skaidrojams ar iekšējo līdzekļu pārdali no budžeta apakšprogrammas 22.12.00 “Nacionālo bruņoto spēku uzturēšana”, lai nodrošinātu kapacitātes stiprināšanu. Katrā no aplūkotajiem gadiem ir precizēts izdevumu plāns, to palielinot vidēji par 1,4 milj. *euro* ik gadu, lai nodrošinātu iestādes darbību un aizsardzības nozarei svarīgu uzdevumu izpildi*.* Izdevumu izpilde visos aplūkotajos gados ir 99,9%. Secināms, ka programmas **2022. – 2024. gada vidējā neizpilde no precizētā plāna ir 0,03 milj. *euro***. Izdevumu pakāpenisks pieaugums no 2025. gada ir saistīts ar valsts drošības aizsardzību.

**12.00.00 “Kara muzejs”**

Programmas mērķis ir veicināt sabiedrības izglītošanu un attīstību, vācot, saglabājot, pētot, izstādot un popularizējot Latvijas militārās un politiskās vēstures materiālās un garīgās liecības.

***2.2.2. attēls* Programmas 12.00.00 “Kara muzejs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.2., secināms, ka laika posmā no 2022. gada līdz 2024. gadam programmas 12.00.00 “Kara muzejs” izdevumi ir pakāpeniski pieauguši. Katrā no analizētajiem gadiem ir precizēts izdevumu plāns, to nedaudz palielinot. Izpilde 2022. gadā ir 99,6%, 2023. gadā 100%, un 2024. gadā – 99,8%. Secināms, ka programmas **2022. – 2024. gada vidējā neizpilde no precizētā plāna ir nebūtiska – 0,004 milj. *euro***. Programmas vidējais DRR izpildes līmenis 2022. un 2023. gadā ir ap 100%, bet 2024. gadā vērojams samazinājums līdz 89%, kas skaidrojams ar to, ka jaunieguvumu muzeja krājumā bija mazāk, nekā plānots, jo tika iegādāts mazāks muzeja priekšmetu skaits par lielāku vērtību.

**22.10.00 “Starptautisko operāciju un Nacionālo bruņoto spēku personālsastāva centralizētais atalgojums”**

Apakšprogrammas mērķis ir personāla izmaksu centralizēta aprēķināšana un izmaksa NBS, Valsts aizsardzības loģistikas un iepirkumu centra un Pulkveža Oskara Kalpaka profesionālās vidusskolas personālam.

***2.2.3. attēls* Apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.3., secināms, ka laika posmā no 2022. gada līdz 2024. gadam apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” izdevumi ir pakāpeniski pieauguši. 2022. un 2023. gadā ir precizēts izdevumu plāns, to palielinot, savukārt 2024. gadā ir precizēts izdevumu plāns, to samazinot par 1,8 milj. *euro*, veicot pārdales uz citām AiM budžeta programmām*.* Izpilde visos aplūkotajos gados sasniedz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,009 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir virs 90%. Izdevumu pieaugums no 2025. gada ir saistīts ar atlīdzības nodrošināšanu un valsts aizsardzības finansēšanas palielinājumu atbilstoši Valsts aizsardzības finansēšanas likumā noteiktajam.

**22.12.00 “Nacionālo bruņoto spēku uzturēšana”**

Apakšprogrammas mērķis ir aizsargāt Latvijas valsts suverenitāti, teritoriālo nedalāmību un tās iedzīvotājus no agresijas.

***2.2.4. attēls* Apakšprogrammas 22.12.00 “Nacionālo bruņoto spēku uzturēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.4., secināms, ka laika posmā no 2022. gada līdz 2024. gadam apakšprogrammas 22.12.00 “Nacionālo bruņoto spēku uzturēšana” izdevumi pakāpeniski ir pieauguši, kas galvenokārt saistīts ar NBS noslēgto līgumsaistību izpildi, starptautiskās sadarbības līgumu izpildi un NBS spēju attīstības projektu realizāciju. Visos gados ir precizēts izdevumu plāns, 2022. gadā to samazinot, bet 2023. un 2024. gadā to palielinot, galvenokārt lai nodrošinātu materiāltehnisko līdzekļu iegādi NBS vajadzībām. Izdevumu izpilde visos aplūkotajos gados ir tuvu 100%, tomēr **apakšprogrammas 2022. – 2024. gada vidējā neizpilde no precizētā plāna ir 3,6 milj. *euro***. Savukārt apakšprogrammas vidējais DRR izpildes līmenis visos analizētajos gados ir salīdzinoši zems – vidēji tikai 67%, kas galvenokārt skaidrojams ar to, ka Gaisa spēku Aviācijas bāzes palīdzības sniegšana civilajam sektoram tika veikta mazākā apmērā, nekā plānots.

Detalizēti aplūkojot 2024. gadu, redzams, ka izsludinātais plāns bija 576,8 milj. *euro*, apakšprogrammas izdevumi gada ietvaros palielināti, galvenokārt lai nodrošinātu pretgaisa aizsardzības sistēmu iegādi 200,0 milj. *euro* apmērā. Savukārt apakšprogrammas izdevumu izpilde bija 800,6 milj. *euro*, kas ir par 5,7 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu pilnā apmērā, izdevumi 2025. gadam tiek plānoti par 124,9 milj. *euro* vairāk nekā vidējā izpilde.

**28.00.00 “Ģeodēzija un kartogrāfija”**

Programmas mērķis ir valsts politikas īstenošana ģeodēzijas, kartogrāfijas un ģeotelpiskās informācijas jomā Latvijas Ģeotelpiskās informācijas aģentūras kompetences ietvaros, nodrošināt ģeotelpiskās informācijas pamatdatu iegūšanu, sagatavošanu un uzturēšanu tautsaimniecības nozaru vajadzībām.

***2.2.5. attēls* Programmas 28.00.00 “Ģeodēzija un kartogrāfija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.5., secināms, ka laika posmā no 2022. gada līdz 2024. gadam programmas 28.00.00 “Ģeodēzija un kartogrāfija” izdevumi ir pakāpeniski pieauguši. Katrā no analizētajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2023. gadā, kad izpilde ir zemāka pat par izsludināto plānu. Savukārt programmas vidējais DRR izpildes līmenis ir būtiski uzlabojies no 2023. gada, sasniedzot 100%, arī 2024. gadā tas ir saglabājies augstā līmenī – 98%.

Detalizēti aplūkojot 2024. gadu, redzams, ka izsludinātais plāns bija 9,9 milj. *euro*, programmas izdevumi gada ietvaros palielināti, galvenokārt lai nodrošinātu datu glabātuvju klasteru iegādi, *TerraSolid* programmatūras uzturēšanas apmaksu, digitālā skenera piegādes apmaksas veikšanu, kā arī bukletu un brošūru šūšanas – skavošanas iekārtas iegādi. Savukārt programmas izdevumu izpilde bija 10,9 milj. *euro*, kas ir par 0,1 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 1,5 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

**30.00.00 “Valsts aizsardzības politikas realizācija”**

Programmas mērķis ir Latvijas aizsardzības politikas realizēšana starptautiskā un kiberdrošības vidē, militārās aizsardzības koordinācija.

***2.2.6. attēls* Programmas 30.00.00 “Valsts aizsardzības politikas realizācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.6., secināms, ka laika posmā no 2022. gada līdz 2024. gadam programmas 30.00.00 “Valsts aizsardzības politikas realizācija” izdevumi ir pakāpeniski pieauguši, straujāks izdevumu pieaugums vērojams no 2023. gada, kas galvenokārt skaidrojams ar iemaksu veikšanu starptautiskajās organizācijās un izdevumiem kapacitātes palielinājumam kiberdrošības procesa turpināšanai (CERT). Katrā no aplūkotajiem gadiem ir precizēts izdevumu plāns, to samazinot vidēji par 1,7 milj. *euro*– 2022. un 2024. gadā pārdalot uz citām AiM budžeta programmām, bet 2023. gadā pārdalot gan uz citu AiM programmu, gan uz LNG. Izdevumu izpilde 2022. gadā ir 99,2% no precizētā plāna, bet 2023. un 2024. gadā izpilde sasniedz 100% no precizētā plāna. Savukārt programmas vidējais DRR izpildes līmenis visos analizētajos gados ir virs 90%.

Neskatoties uz to, ka katru gadu samazināts izdevumu plāns un ka izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 5,4 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 1,8 milj. *euro***.

**31.00.00 “Militārpersonu pensiju fonds”**

Programmas mērķis ir nodrošināt pensiju izmaksu un veselības aprūpes izdevumu kompensācijas atvaļinātajām militārpersonām, kā arī pabalstu piešķiršanu atbilstoši spēkā esošajiem normatīvajiem aktiem.

***2.2.7. attēls* Programmas 31.00.00 “Militārpersonu pensiju fonds” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.7., secināms, ka laika posmā no 2022. gada līdz 2024. gadam programmas 31.00.00 “Militārpersonu pensiju fonds” izdevumos būtisku izmaiņu nav. 2022. un 2024. gadā ir precizēts izdevumu plāns, to palielinot vidēji par 0,9 milj. *euro*, lai nodrošinātu izdienas pensiju indeksāciju un izmaksu. **Visos gados izdevumi ir apgūti pilnā apmērā** un programmas vidējais DRR izpildes līmenis ir 100%.

**33.00.00 “Aizsardzības īpašumu pārvaldīšana”**

Programmas mērķis ir AiM valdījumā esošā nekustamā īpašuma, valsts aizsardzības objektu un valsts militārās aizsardzības vajadzībām nomātā nekustamā īpašuma apsaimniekošana un vides aizsardzības pasākumu veikšana tajos.

***2.2.8. attēls* Programmas 33.00.00 “Aizsardzības īpašumu pārvaldīšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.8., secināms, ka laika posmā no 2022. gada līdz 2024. gadam programmas 33.00.00 “Aizsardzības īpašumu pārvaldīšana” izdevumi ir bijuši mainīgi, straujāks izdevumu pieaugums vērojams 2023. gadā, kas skaidrojams ar izdevumu palielinājumu, galvenokārt lai nodrošinātu siltumenerģijas un elektroenerģijas sadārdzinājuma segšanu. Katrā no aplūkotajiem gadiem ir precizēts izdevumu plāns, to samazinot vidēji par 5,8 milj. *euro* – 2022. un 2024. gadā pārdalot uz citām AiM budžeta programmām, bet 2023. gadā pārdalot gan uz citām AiM programmām, gan veselības aprūpes neatliekamo pasākumu īstenošanai 2023. gadā, tomēr, neskatoties uz to, izpilde nesasniedz 100%. Savukārt programmas vidējais DRR izpildes līmenis visos aplūkotajos gados ir virs 90%, tomēr 2024. gadā tas ir nedaudz samazinājies.

Neskatoties uz to, ka šajā laika periodā gada ietvaros samazināts izdevumu plāns un ka izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 32,4 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 6,2 milj. *euro***.

**34.00.00 “Jaunsardzes centrs”**

Programmas mērķis ir veicināt Latvijas jaunatnes izpratni un iesaisti visaptverošā valsts aizsardzībā. Nodrošināt Jaunsardzē mūsdienām atbilstošu, jauno vispārējās izglītības saturu papildinošu un standartizētu mācību saturu, kā arī ieviest, stiprināt un attīstīt valsts aizsardzības mācības priekšmetu.

***2.2.9. attēls* Programmas 34.00.00 “Jaunsardzes centrs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.9., secināms, ka laika posmā no 2022. gada līdz 2024. gadam programmas 34.00.00 “Jaunsardzes centrs” izdevumi ir pakāpeniski pieauguši. Visos gados ir precizēts izdevumu plāns, 2022. un 2023. gadā to samazinot, pārdalot uz citām AiM apakšprogrammām, bet 2024. gadā to palielinot, galvenokārt lai ieviestu valsts aizsardzības mācības īstenošanai nepieciešamās amata vietas un segtu izdevumus par atlīdzību. Izdevumu izpilde 2022. un 2023. gadā ir 100%, bet 2024. gadā – 99,8%. Secināms, ka programmas **2022. – 2024. gada vidējā neizpilde no precizētā plāna ir 0,01** **milj. *euro*.** Savukārt programmas vidējais DRR izpildes līmenis pakāpeniski pieaug, 2024. gadā tuvojoties 100%. Izdevumu pakāpenisks pieaugums no 2025. gada galvenokārt saistīts ar finansējumu atlīdzībai jaunām amata vietām valsts aizsardzības mācības nodrošināšanai.

**97.00.00 “Nozaru vadība un politikas plānošana”**

Programmas mērķis ir AiM darbības nodrošināšana.

***2.2.10. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.10., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumos būtisku izmaiņu nav. 2022. gadā ir precizēts izdevumu plāns, to palielinot par 0,5 milj. *euro*, lai nodrošinātu atlīdzību un sociālās garantijas, kā arī veiktu veselības apdrošināšanas polišu iegādi, bet 2023. gadā ir precizēts izdevumu plāns, to nebūtiski samazinot. Izdevumu izpilde 2022. gadā ir 99,8%, bet 2023. un 2024. gadā sasniedz 100%. Secināms, kaprogrammas **2022. – 2024. gada vidējā neizpilde no precizētā plāna ir nebūtiska – 0,005 milj. *euro*.**

**Ārlietu ministrija**

ĀM 2025. gada pamatbudžetā valsts pamatfunkciju īstenošanai ir piecas budžeta programmas/apakšprogrammas, no tām divas izveidotas tikai 2025. gadam saistībā ar Latvijas prezidentūras ES Padomē nodrošināšanu, attiecīgi turpmākajā analīzē tās netiks iekļautas.

**02.00.00 “Iemaksas starptautiskajās organizācijās”**

Programmas mērķis ir veikt LR regulārās iemaksas starptautisko organizāciju un fondu budžetos, lai nodrošinātu pilntiesīgu Latvijas dalību un interešu aizstāvību starptautiskajās organizācijās.

***2.2.11. attēls* Programmas 02.00.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.11., secināms, ka laika posmā no 2022. gada līdz 2024. gadam programmas 02.00.00 “Iemaksas starptautiskajās organizācijās” izdevumi ir pakāpeniski pieauguši. Straujāks izdevumu pieaugums vērojams no 2024. gada, kas skaidrojams ar iemaksām Eiropas Miera mehānismā Ukrainas bruņoto spēku atbalstam, kā arī lai nodrošinātu finansējumu Ukrainas atbalsta pasākumiem un globālās drošības veicināšanai. Visos aplūkotajos gados ir precizēts izdevumu plāns, to palielinot. Izpilde 2022. un 2023. gadā ir 100%, bet 2024. gadā – 99,4%. Secināms, ka programmas **2022. – 2024. gada vidējā neizpilde no precizētā plāna ir 0,03 milj. *euro*.** Programmas vidējais DRR izpildes līmenis visos analizētajos gados ir augsts, 2023. un 2024. gadā sasniedzot 100%. Izdevumu pieaugums no 2025. gada ir saistīts ar iemaksu starptautiskajās organizācijās apmēra pieaugumu.

**09.00.00 “Materiālās palīdzības nodrošināšana”**

Programmas mērķis ir piešķirt materiālo palīdzību ārkārtas situācijā ārvalstīs nonākušām personām ar Latvijas pasi saskaņā ar MK 2018. gada 9. oktobra noteikumiem Nr. 630 “Materiālās palīdzības piešķiršanas un atmaksāšanas kārtība”.

***2.2.12. attēls* Programmas 09.00.00 “Materiālās palīdzības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.12., secināms, ka laika posmā no 2022. gada līdz 2024. gadam programmas 09.00.00 “Materiālās palīdzības nodrošināšana” izsludinātais plāns ir bijis nemainīgs. 2022. gadā ir precizēts izdevumu plāns, to palielinot, lai nodrošinātu materiālās palīdzības sniegšanu ārkārtas situācijā ārvalstī nonākušiem Latvijas valstspiederīgajiem (pašu ieņēmumi). Tomēr izpilde visos aplūkotajos gados ir ļoti zema, 2022. gadā – 44,7%, 2023. gadā – 23,2% un 2024. gadā – 4,0%. Arī programmas vidējais DRR izpildes līmenis ir zems, 2024. gadā tas ir samazinājies pat līdz 50%, kas skaidrojams ar to, ka personu, kurām piešķirta materiālā palīdzība, bija mazāk, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti nemainīgā līmenī, kas ir par 0,008 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 0,008 milj. *euro***.

**97.00.00 “Nozaru vadība un politikas plānošana”**

Programmas mērķis ir plānot un īstenot Latvijas ārpolitiku, kā arī ārlietu dienesta attīstību ar mērķi garantēt valsts drošību un labklājības pieaugumu, veicināt izaugsmi, nodrošināt Latvijas kā ES un NATO dalībvalsts pilntiesīgu dalību starptautiskajā vidē, aktīvi iesaistoties aktuālo globālo izaicinājumu risinājumu meklēšanā izmantojot, tai skaitā, attīstības sadarbības un sadarbības ar diasporu sniegtās iespējas, kā arī nodrošinot konsulāro pakalpojumu un konsulārās palīdzības saņemšanas iespējas.

***2.2.13. attēls* Programmas 97.00.00 “Nozaru vadība un politikas plānošana” izdevumi (milj. *euro*)[[17]](#footnote-17) un vidējais DRR izpildes līmenis (%)**

Aplūkojot attēlu Nr. 2.2.13., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ik gadu ir būtiski pieauguši saistībā ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, 2022. gadā to nedaudz samazinot, bet 2023. un 2024. gadā palielinot. Izpilde visos gados ir tuvu 100%, savukārt programmas DRR izpildes līmenis ir salīdzinoši zemāks – tikai ap 80%, kas galvenokārt skaidrojams ar to, ka tika iegādātas mazāk LR vīzu ielīmes un tika apstrādāti mazāk vīzu pieteikumi, nekā plānots.

Detalizēti aplūkojot 2024. gadu, redzams, ka izsludinātais plāns bija 80,5 milj. *euro*, programmas izdevumi gada ietvaros palielināti par 1,0 milj. *euro,* galvenokārt informācijas un komunikācijas tehnoloģiju drošības stiprināšanai ĀM (no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem”). Savukārt programmas izdevumu izpilde bija 80,4 milj. *euro*, kas ir par 1,1 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 9,6 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no** **precizētā plāna ir 1,2 milj. *euro***.

**Ekonomikas ministrija**

EM 2025. gada pamatbudžetā valsts pamatfunkciju īstenošanai ir 15 budžeta programmas/apakšprogrammas[[18]](#footnote-18).

**20.00.00 “Būvniecība”**

Programmas mērķis ir uzlabot investīciju vidi, mazināt administratīvo slogu būvniecībā un īstenot pasākumus, lai novērstu nekvalitatīvas būvniecības riskus, ieviešot caurspīdīgu, ātru, vienveidīgu un efektīvu būvniecības ieceres īstenošanas administratīvo procesu, kā arī nodrošināt optimālu un uz riska analīzes balstītu publisko ēku būvdarbu un ekspluatācijas uzraudzību.

***2.2.14. attēls* Programmas 20.00.00 “Būvniecība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.14.., secināms, ka laika posmā no 2022. gada līdz 2024. gadam programmas 20.00.00 “Būvniecība” izdevumi ir pakāpeniski pieauguši, tomēr no 2026. gada vērojams izdevumu samazinājums, kas skaidrojams ar prioritārā pasākuma “Būvniecības informācijas sistēmas tālāka attīstība un pakalpojumu modernizēšana uzņēmējdarbības vides uzlabošanai” noslēgšanos. Katrā no aplūkotajiem gadiem ir precizēts izdevumu plāns, to palielinot galvenokārt saistībā ar ieguldījumiem Būvniecības informācijas sistēmā. Izpilde visos gados ir tuvu 100%. Secināms, ka programmas **2022. – 2024. gada vidējā neizpilde no precizētā plāna ir 0,1 milj. *euro*.** Savukārt programmas vidējais DRR izpildes līmenis 2022. un 2023. gadā ir augsts – attiecīgi 100% un 96%, bet 2024. gadā tas samazinās līdz 85%, kas skaidrojams ar to, ka netika veiktas procedūras, lai ieviestu klusēšanas piekrišanas principu, kā arī Būvniecības informācijas sistēmas elektroniskie pakalpojumi nebija pieejami plānotajā apmērā.

**24.00.00 “Statistiskās informācijas nodrošināšana”**

Programmas mērķis ir nodrošināt oficiālo statistiku par sabiedrībā notiekošajām ekonomiskajām, demogrāfiskajām, sociālajām un vides parādībām un procesiem.

***2.2.15. attēls* Programmas 24.00.00 “Statistiskās informācijas nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.15., secināms, ka laika posmā no 2022. gada līdz 2024. gadam programmas 24.00.00 “Statistiskās informācijas nodrošināšana” izdevumi ir pakāpeniski pieauguši. 2022. un 2023. gadā ir precizēts izdevumu plāns, to palielinot, tomēr izpilde 2022. gadā nesasniedz ne izsludināto plānu, ne arī precizēto plānu, savukārt 2023. gadā sasniegts tikai izsludinātais plāns, bet 2024. gada izpilde ir tuvu 100%. Programmas vidējais DRR izpildes līmenis visos aplūkotajos gados ir augsts, 2022. gadā – 100%, savukārt 2023. un 2024. gadā virs 90%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,3 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,08 milj. *euro***.

**26.01.00 “Iekšējais tirgus un patērētāju tiesību aizsardzība”**

Apakšprogrammas mērķis ir īstenot patērētāju tiesību un interešu aizsardzību, lai nodrošinātu iedzīvotājiem iespēju efektīvi īstenot savas patērētāja tiesības, būt pārliecinātiem par preču un pakalpojumu drošumu, nodrošinātu sabiedrības informētību par patērētāju tiesībām, kā arī veikt efektīvu uzraudzību, lai nodrošinātu labvēlīgu uzņēmējdarbības vidi un godīgu konkurenci.

***2.2.16. attēls* Apakšprogrammas 26.01.00 “Iekšējais tirgus un patērētāju tiesību aizsardzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.16., secināms, ka laika posmā no 2022. gada līdz 2024. gadam apakšprogrammas 26.01.00 “Iekšējais tirgus un patērētāju tiesību aizsardzība” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot. Tomēr izpilde visos analizētajos gados būtiski atpaliek no precizētā plāna, 2022. un 2024. gadā pat no izsludinātā plāna. Apakšprogrammas vidējais DRR izpildes līmenis visos aplūkotajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 5,3 milj. *euro*, apakšprogrammas izdevumi gada ietvaros palielināti par 0,1 milj. *euro*, kas galvenokārt saistīts ar noslēgtā līguma ietvaros veiktu samaksu par PTAC IS “Uzraugs” un “Bīstamo iekārtu reģistrs” pilnveidi un integrācijas nodrošināšanu ar citām IS. Savukārt apakšprogrammas izdevumu izpilde bija 5,0 milj. *euro* un tā nesasniedza ne izsludināto plānu (93,0% no tā), ne precizēto plānu (91,7% no tā). Izdevumu neizpilde galvenokārt saistīta ar ieilgušu Digitālo pakalpojumu akta īstenošanai piešķirto amata vietu skaņošanu ar VK, darbinieku mainības dēļ esošajām nenokomplektētajām amata vietām, kā arī uzsāktiem iepirkumiem IS attīstībai PTAC darbības procesu un sniegto pakalpojumu digitalizēšanai.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,5 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,4 milj. *euro*.**

**26.04.00 “Atbilstības novērtēšana un kvalitātes nodrošināšana”**

Apakšprogrammas mērķis ir nodrošināt uzņēmējus, valsts pārvaldi un patērētājus ar ticamiem atbilstības novērtēšanas pakalpojumiem, kas ietver standartizāciju, akreditāciju un metroloģiju, paaugstinot Latvijas uzņēmēju konkurētspēju (eksportspēju) un radot pamatu drošu produktu un pakalpojumu saņemšanai.

***2.2.17. attēls* Apakšprogrammas 26.04.00 “Atbilstības novērtēšana un kvalitātes nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.17., secināms, ka laika posmā no 2022. gada līdz 2024. gadam apakšprogrammas 26.04.00 “Atbilstības novērtēšana un kvalitātes nodrošināšana” izdevumi nav mainījušies. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis visos aplūkotajos gados ir 100%.

**27.12.00 “LIAA darbības nodrošināšana”**

Apakšprogrammas mērķis ir nodrošināt ES fondu un pārējās ĀFP projektu uzraudzību, ieviešanas vadības un kontroles sistēmas uzturēšanu un pilnveidošanu, iestādes funkciju un uzdevumu izpildi atbilstoši nolikumam.

***2.2.18. attēls* Apakšprogrammas 27.12.00 “LIAA darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.18., secināms, ka laika posmā no 2022. gada līdz 2024. gadam apakšprogrammas 27.12.00 “LIAA darbības nodrošināšana” izdevumi būtiski nav mainījušies. Nevienā no aplūkotajiem gadiem nav precizēts izdevumu plāns. Visos gados izdevumi ir apgūti gandrīz pilnā apmērā, nedaudz zemāka izpilde vērojama 2024. gadā, kur izpilde ir 95,5%. Apakšprogrammas vidējais DRR izpildes līmenis 2022. gadā ir 100%, arī 2024. gadā tas bija augsts – 94%, bet 2023. gada zemā izpilde – 62% apmērā ir skaidrojama ar to, ka tika iesniegti un īstenoti mazāk ES fondu un ANM projekti, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,02 milj. *euro***.

**28.00.00 “Ārējās ekonomiskās politikas ieviešana”**

Programmas mērķis ir palielināt Latvijas uzņēmumu konkurētspēju Latvijā un starptautiskajos tirgos, veicināt eksporta pieaugumu, piesaistīt ārvalstu investīcijas augsto un vidēji augsto tehnoloģiju nozarēs.

***2.2.19. attēls* Programmas 28.00.00 “Ārējās ekonomiskās politikas ieviešana” (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.19., secināms, ka laika posmā no 2022. gada līdz 2024. gadam programmas 28.00.00 “Ārējās ekonomiskās politikas ieviešana” izsludinātais plāns nav būtiski mainījies, tomēr katru gadu ir precizēts izdevumu plāns, to palielinot, galvenokārt lai nodrošinātu valsts budžeta līdzfinansējumu ārvalstu filmu uzņemšanai Latvijā. Izpilde visos analizētajos gados ir zem 90% no precizētā plāna, savukārt programmas vidējais DRR izpildes līmenis 2022. gadā ir 100%, savukārt 2023. un 2024. gadā gandrīz 100%.

Detalizēti aplūkojot 2024. gadu, redzams, ka izsludinātais plāns bija 8,8 milj. *euro*, apakšprogrammas izdevumi gada ietvaros palielināti par 5,9 milj. *euro*, kas galvenokārt saistīts ar pārdalīto finansējumu no budžeta resora “74. Gadskārtējā valsts budžeta izpildes procesā pārdalāmais finansējums'” programmas 23.00.00 “Valsts atbalsta programmas”, lai nodrošinātu finansējumu, kas EM un LIAA nepieciešams eksporta veicināšanas un investīciju piesaistes aktivitāšu īstenošanai, kā arī piešķirto finansējumu valsts budžeta līdzfinansējuma nodrošināšanai ārvalstu filmu uzņemšanai Latvijā. Savukārt apakšprogrammas izdevumu izpilde bija tikai 11,2 milj. *euro*, kas ir 76,2% no precizētā plāna. Izdevumu neizpilde galvenokārt saistīta ar neapgūto finansējumu valsts budžeta līdzfinansējumu nodrošināšanai ārvalstu filmu uzņemšanai Latvijā, jo ārvalstu filmu līdzfinansējuma programmas ietvaros lēmumu pieņemšanas un līguma slēgšanas process rezultējās ar apstiprināto filmu projektu īstenošanas pārcelšanu uz 2025. gadu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 3,6 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 2,1 milj. *euro***.

**29.02.00 “Elektroenerģijas lietotāju atbalsts”**

Apakšprogrammas mērķis ir samazināt enerģētiskās nabadzības riskus, sniedzot atbalstu sociāli neaizsargātākajai sabiedrības daļai.

***2.2.20. attēls* Apakšprogrammas 29.02.00 “Elektroenerģijas lietotāju atbalsts” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.20., secināms, ka laika posmā no 2022. gada līdz 2024. gadam apakšprogrammas 29.02.00 “Elektroenerģijas lietotāju atbalsts” ir mainīgi. 2024. gadā ir ievērojami precizēts izdevumu plāns, to palielinot par 100,6 milj. *euro*, lai nodrošinātu elektroenerģijas sadales sistēmas operatora negūto ieņēmumu segšanu par mājsaimniecības lietotājiem piemēroto valsts atbalstu elektroenerģijas sistēmas pakalpojumu izmaksu daļējai kompensēšanai, kā arī lai Būvniecības valsts kontroles birojs nodrošinātu maksājumu veikšanu Enerģijas publiskajam tirgotājam, sedzot tā izmaksu pārsniegumu pār ieņēmumiem. Izdevumu izpilde ik gadu uzlabojas – 2022. gadā tā bija 81,1%, 2023. gadā 98,5%, bet 2024. gadā 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 2,9 milj. *euro*.** Arī apakšprogrammas vidējais DRR izpildes līmenis no 2023. gada ir būtiski uzlabojies, sasniedzot 100%.

**29.06.00 “Enerģētikas jautājumu administrēšana”**

Apakšprogrammas mērķis ir nodrošināt efektīvu enerģētikas pasākumu un energoefektivitātes jautājumu administrēšanu, kā arī automatizētas atbalsta sistēmas izveidi mājsaimniecībām ar zemu un vidēji zemu ienākumu līmeni.

***2.2.21. attēls* Apakšprogrammas 29.06.00 “Enerģētikas jautājumu administrēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.21., secināms, ka laika posmā no 2022. gada līdz 2024. gadam apakšprogrammas 29.06.00 “Enerģētikas jautājumu administrēšana” izdevumi ir pieauguši. 2023. un 2024. gadā ir būtiski precizēts izdevumu plāns, to palielinot, lai nodrošinātu vienotā risinājuma izstrādi automatizētai oficiālo ienākumu apmēra aprēķināšanai uz vienu mājsaimniecības locekli un tā uzturēšanu. Izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro*.** Apakšprogrammas vidējais DRR izpildes līmenis no 2024. gada ir būtiski uzlabojies, sasniedzot 100%.

**29.08.00 “Latvijas un Igaunijas atkrastes vēja enerģijas kopprojekts ELWIND”**

Apakšprogrammas mērķis ir īstenot Latvijas un Igaunijas atkrastes vēja enerģijas kopprojektu ELWIND, lai nodrošinātu pakāpenisku enerģētikas sektora pāreju no fosilu un neilgtspējīgu resursu izmantošanas uz atjaunīgu un ilgtspējīgu resursu izmantošanu, sekmētu elektroapgādes sistēmas drošumu, kā arī elektroenerģijas izmaksu mazināšanu sabiedrībai ilgtermiņā.

***2.2.22. attēls* Apakšprogrammas 29.08.00 “Latvijas un Igaunijas atkrastes vēja enerģijas kopprojekts ELWIND” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.22., secināms, ka apakšprogrammas 29.08.00 “Latvijas un Igaunijas atkrastes vēja enerģijas kopprojekts ELWIND” izsludinātais plāns 2024. gadā, salīdzinot ar 2023. gadu, samazinājies, tomēr 2023. gadā ir precizēts izdevumu plāns, veicot finansējuma pārdali uz LNG. Abos gados izdevumu izpilde ir ļoti zema, 2023. gadā tā bija 66,8% no precizētā plāna, savukārt 2024. gadā – tikai 43,3%. Apakšprogrammas vidējais DRR izpildes līmenis 2023. gadā bija 75%, savukārt 2024. gadā – 0%, jo netika veikts ietekmes uz vidi novērtējums un citi tehniskie pētījumi, kā arī novērtējumi par atkrastes vēja parka piemērotāko izsoles procedūru, un izmaksu un ieguvumu analīzes ikgadējā aktualizācija.

Neskatoties uz to, ka abos gados izdevumu apguve ir ļoti zema, izdevumi 2025. gadam tiek plānoti par 1,7 milj. *euro* vairāk nekā vidējā izpilde. Secināms, ka apakšprogrammas **2023. – 2024. gada vidējā neizpilde no izsludinātā plāna ir 1,1 milj. *euro***.

**30.00.00 “Tūrisma politikas ieviešana”**

Programmas mērķis ir īstenot valsts tūrisma politiku un veicināt tūrisma kā tautsaimniecības nozares attīstību Latvijā.

***2.2.23. attēls* Programmas 30.00.00 “Tūrisma politikas ieviešana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.23., secināms, ka programmas 30.00.00 “Tūrisma politikas ieviešana” izsludinātais plāns no 2022. gada līdz 2024. gadam nav mainījies. 2024. gadā ir būtiski precizēts izdevumu plāns, to palielinot, lai veicinātu eksporta veicināšanas un investīciju piesaistes aktivitāšu īstenošanu. Izpilde 2022. un 2023. gadā ir tuvu 100%, savukārt 2024. gadā tā ir krietni zemāka – tikai 81,5% no precizētā plāna. Izdevumu neizpilde saistīta ar ieilgušās iepirkumu procedūras rezultātā neīstenoto Latvijas tūrisma mārketinga kampaņas reklāmas materiālu izvietošanu ārvalstu medijos un līguma slēgšanu par rezervēšanas sistēmas datu izmantošanu pārcelšanu uz 2025. gadu, kā arī no programmas līdzekļiem netika īstenotas iepriekš plānotās Latvijas dienas Japānā. Programmas vidējais DRR izpildes līmenis pakāpeniski uzlabojas, 2024. gadā sasniedzot 97%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. un 2026. gadam tiek plānoti par 2,2 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,2 milj. *euro***.

**33.00.00 “Ekonomikas attīstības programma”**

Programmas mērķis ir veicināt ārvalstu tiešo investīciju pieaugumu, sekmējot jaunu eksporta tirgu apguvi un eksporta palielināšanu uz prioritāriem mērķa tirgiem, atbalstot tūrisma attīstības pasākumus un mājokļa pieejamību.

***2.2.24. attēls* Programmas 33.00.00 “Ekonomikas attīstības programma” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.24., secināms, ka laika posmā no 2022. gada līdz 2024. gadam programmas 33.00.00 “Ekonomikas attīstības programma” izdevumi samazinās. 2024. gadā ir būtiski precizēts izdevumu plāns, to palielinot, lai nodrošinātu Latvijas dalību starptautiskajā izstādē “Expo 2025 Osaka” un Latvijas dalībmaksu Starptautiskajā Izstāžu birojā. Izpilde visos aplūkotajos gados ir ļoti zema – 2022. gadā tā bija 9,2%, 2023. gadā 21,2% un 2024. gadā 38,6%.

2022. un 2023. gadā izdevumu neizpilde skaidrojama ar to, ka netika veikti izdevumi no plānotajiem maksas pakalpojumiem un citi pašu ieņēmumiem, bet 2024. gadā ar neveiktiem izdevumiem starptautiskās izstādes “Expo 2025 Osaka” nodrošināšanas ietvaros. Programmas vidējais DRR izpildes līmenis visos gados ir augsts – 2022. un 2024. gadā tuvu 100%, savukārt 2023. gadā – 100%.

Neskatoties uz to, ka izdevumi nevienā no aplūkotajiem gadiem nav apgūti pilnā apjomā, izdevumi 2026. gadam tiek plānoti par 0,3 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 1,6 milj. *euro***. Izdevumu pieaugums gan 2024. gadā, gan 2025. gadā ir saistīts ar vienreizējo pasākumu – Latvijas dalību starptautiskajā izstādē “Expo 2025 Osaka” nodrošināšanu.

**34.00.00 “Iemaksas starptautiskajās organizācijās”**

Programmas mērķis ir nodrošināt iespēju nozaru speciālistiem pārstāvēt Latvijas valsts intereses starptautiskajās organizācijās.

***2.2.25. attēls* Programmas 34.00.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.25., secināms, ka laika posmā no 2022. gada līdz 2024. gadam programmas 34.00.00 “Iemaksas starptautiskajās organizācijās” izdevumi ir samazinājusies. Nevienā no gadiem izdevumu plāns nav precizēts. Izpilde 2022. un 2023. gadā ir tuvu 100%, savukārt 2024. gadā izpilde ir samazinājusies, sasniedzot 81,5%, kas skaidrojams ar laicīgi nesaņemtiem rēķiniem, kā arī attiecīgi neveikto samaksu par attiecināmo periodu vienai organizācijai. Secināms, ka programmas **2022. – 2024. gada vidējā neizpilde no izsludinātā plāna ir 0,01 milj. *euro*.** Programmas vidējais DRR izpildes līmenis ir salīdzinoši augsts, 2024. gadā sasniedzot 100%.

**35.00.00 “Valsts atbalsta programmas”**

Programmas mērķis ir veicināt lielo investīciju projektu attīstību un valsts ilgtermiņa pētījumu programmas ietvaros augstu sasniegumu, komerciālas ievirzes zinātnes un pētniecības projektu īstenošanu, kā arī veicināt mājokļu pieejamību.

***2.2.26. attēls* Programmas 35.00.00 “Valsts atbalsta programmas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.26., secināms, ka laika posmā no 2022. gada līdz 2024. gadam programmas 35.00.00 “Valsts atbalsta programmas” izdevumi ir mainīgi, 2023. gadā vērojams straujš pieaugums saistībā ar izdevumiem energoresursu cenu ārkārtēja pieauguma samazinājuma pasākumiem. Tomēr 2023. gada izsludinātais plāns ir precizēts, veicot pārdali energoresursu cenu ārkārtēja pieauguma samazinājuma pasākumu likumā noteikto terminēto atbalsta pasākumu īstenošanai un veselības aprūpes neatliekamo pasākumu īstenošanai 2023. gadā. Izpilde visos gados ir tuvu 100%. Secināms, ka programmas **2022. – 2024. gada vidējā neizpilde no precizētā plāna ir 0,8 milj. *euro*.** Savukārt programmas vidējais DRR izpildes līmenis 2023. gadā ir samazinājies, tomēr jau 2024. gadā vērojams būtisks pieaugums, sasniedzot 100%.

**97.00.00 “Nozaru vadība un politikas plānošana”**

Programmas mērķis ir veicināt līdzsvarotas un konkurētspējīgas tautsaimniecības attīstību, izstrādājot ekonomisko politiku, organizējot un koordinējot tās īstenošanu, nodrošinot Latvijas valsts interešu pārstāvību, kā arī attīstot un pilnveidojot dialogu ar uzņēmējiem un sabiedrību kopumā pārstāvošajām NVO.

***2.2.27. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.27., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. Visos aplūkotajos gados ir precizēts izdevumu plāns, to palielinot, tomēr izpilde nesasniedz ne precizēto plānu, ne izsludināto plānu 2022. un 2023. gadā.

Detalizēti aplūkojot 2024. gadu, redzams, ka izsludinātais plāns bija 10,2 milj. *euro*, programmas izdevumi gada ietvaros palielināti par 1,4 milj. *euro*, kas galvenokārt saistīts ar pārdalīto finansējumu no budžeta resora “74. Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve” EM telpu pielāgošanai un ēku energoefektivitātes aprēķinu IS izstrādei un izstrādes kvalitātes kontroles nodrošināšanai. Savukārt programmas izdevumu izpilde bija tikai 11,2 milj. *euro*, veidojot neizpildi 0,4 milj. *euro* apmērā. Izdevumu neizpilde saistīta galvenokārt ar EM un resora iestāžu pārvietošanu uz citām telpām, jo iepriekš paredzētie remontdarbi EM ēkas stāvokļa uzlabošanai netika uzsākti.

Neskatoties uz to, ka izdevumi visos aplūkotajos gados nav apgūti pilnā apmērā, izdevumi 2025. gadam tiek plānoti par 2,4 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 1,0 milj. *euro***.

**Finanšu ministrija**

FM 2025. gada pamatbudžetā valsts pamatfunkciju īstenošanai ir 14 budžeta programmas/apakšprogrammas.

**29.00.00 “Fiskālās disciplīnas padomes darbības nodrošināšana”**

Programmas mērķis ir nodrošināt Fiskālās disciplīnas padomes darbību atbilstoši Fiskālās disciplīnas likumā noteiktajam.

***2.2.28. attēls* Programmas 29.00.00 “Fiskālās disciplīnas padomes darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.28., secināms, ka laika posmā no 2022. gada līdz 2024. gadam programmas 29.00.00 “Fiskālās disciplīnas padomes darbības nodrošināšana” izsludinātā plāna izdevumi ir pakāpeniski pieauguši. Visos gados ir precizēts izdevumu plāns, 2022. un 2023. gadā to samazinot, bet 2024. gadā palielinot, tomēr izpilde nevienā no aplūkotajiem gadiem nesasniedz 100%. Savukārt programmas vidējais DRR izpildes līmenis no 2023. gada samazinās, kas skaidrojams ar to, ka pētījumi/ziņojumi par ilgtermiņa fiskālās ilgtspējas tēmu netika veikti plānotajā apjomā.

Detalizēti aplūkojot 2024. gadu, redzams, ka izsludinātais plāns bija 0,30 milj. *euro*, programmas izdevumi gada ietvaros palielināti, veicot pārdali no apropriācijas rezerves, lai nodrošinātu nodokļu reformas izvērtējumu, piesaistot ārējos ekspertus. Savukārt programmas izdevumu izpilde bija tikai 0,24 milj. *euro* un tā nesasniedza ne izsludināto plānu (80,2% no tā), ne precizēto plānu (76,3% no tā). Izdevumu neizpilde saistīta galvenokārt ar vakantu amatu vietu, nodokļu reformas termiņu kavēšanos un komandējumu izdevumu optimizēšanu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem saglabājas 2024. gada izsludinātā plāna līmenī un tiek plānoti par 0,07 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,04 milj. *euro***.

**30.00.00 “Līdzekļi nodibinājumam “Latvijas ebreju kopienas restitūcijas fonds””**

Programmas mērķis ir sniegt atbalstu Latvijas ebreju kopienai, atlīdzinot īpašuma tiesību atjaunošanas procesa ietvaros neatgūtā nekustamā īpašuma kadastrālo vērtību, balstoties uz faktu, ka holokausta laikā tika iznīcināta lielākā daļa no pirmskara Latvijas ebreju kopienas.

***2.2.29. attēls* Programmas 30.00.00 “Līdzekļi nodibinājumam “Latvijas ebreju kopienas restitūcijas fonds”” izdevumi (milj. *euro*)**

Aplūkojot attēlu Nr. 2.2.29., secināms, ka laika posmā no 2023. gada līdz 2024. gadam programmas 30.00.00 “Līdzekļi nodibinājumam “Latvijas ebreju kopienas restitūcijas fonds”” izdevumi ir bijuši nemainīgi un šajos gados nav precizēts izdevumu plāns. **Visos gados izdevumi ir apgūti pilnā apmērā.**

**31.01.00 “Budžeta izpilde”**

Apakšprogrammas mērķis ir nodrošināt efektīvu un saimniecisku valsts budžeta izpildi un Valsts kases sniegto pakalpojumu atbilstību MK lēmumiem un labākajai finanšu vadības praksei.

***2.2.30. attēls* Apakšprogrammas 31.01.00 “Budžeta izpilde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.30., secināms, ka laika posmā no 2022. gada līdz 2023. gadam apakšprogrammas 31.01.00 “Budžeta izpilde” izdevumi nav būtiski mainījušies, salīdzinoši neliels izdevumu pieaugums vērojams no 2024.gada, kas galvenokārt skaidrojams ar prioritāro pasākumu ietvaros piešķirto finansējumu, savukārt ar 2025. gadu pārdalīts finansējums no citām ministrijām grāmatvedības centralizācijai. 2022. un 2023. gadā ir precizēts izdevumu plāns, to samazinot – 2022. gadā pārdalot uz citām FM budžeta programmām un LNG, bet 2023. gadā pārdalot veselības aprūpes neatliekamo pasākumu īstenošanai, tomēr izpilde nesasniedz 100%. Apakšprogrammas vidējais DRR izpildes līmenis ik gadu uzlabojas, 2024. gadā sasniedzot 100%.

Detalizēti aplūkojot 2024. gadu, redzams, ka izsludinātais plāns bija 12,8 milj. *euro*, apakšprogrammas izdevumi gada ietvaros palielināti par 0,2 milj. *euro*, veicot pārdali no apropriācijas rezerves, lai Valsts kase nodrošinātu krājobligāciju reklāmas kampaņas un regulāra mārketinga koncepcijas izstrādi un īstenošanu, grāmatvedības uzskaites pakalpojuma sniegšanai nepieciešamo resursu aprēķina metodikas izstrādei un izmaiņu veikšanai IS, lai Valsts kase pievienotos LB Elektroniskās klīringa sistēmas izejošo zibmaksājumu shēmai. Savukārt apakšprogrammas izdevumu izpilde bija 12,3 milj. *euro* un tā nesasniedza ne izsludināto plānu (96,1% no tā), ne precizēto plānu (94,8% no tā). Izdevumu neizpilde galvenokārt saistīta ar komandējumu izdevumu optimizēšanu, apsaimniekošanas izdevumiem mazākā apjomā, nekā plānots, kā arī mazākiem izdevumiem IT konsultāciju pozīcijās, un iepirkumu kavēšanos vai to īstenošanu ar zemākām izmaksām.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 7,0 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,4 milj. *euro***.

**31.02.00 “Valsts parāda vadība”**

Apakšprogrammas mērķis ir savlaicīgi nodrošināt finanšu resursu pieejamību finansēšanas nepieciešamības segšanai ar iespējami zemākām valsts parāda apkalpošanas izmaksām ilgtermiņā, ierobežojot finanšu riskus un vienlaikus sekmējot iekšējā finanšu tirgus attīstību.

***2.2.31. attēls* Apakšprogrammas 31.02.00 “Valsts parāda vadība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.31., secināms, ka laika posmā no 2022. gada līdz 2024. gadam apakšprogrammas 31.02.00 “Valsts parāda vadība” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar nozīmīgu pieaugumu procentu izdevumiem, kā arī valsts parāda un aktīvu vadības kārtējiem izdevumiem. 2022. un 2023. gadā ir precizēts izdevumu plāns, to samazinot vidēji par 0,9 milj. *euro*,pārdalot uz LNG un veselības aprūpes neatliekamo pasākumu īstenošanai, tomēr izpilde nesasniedz 100%. Savukārt apakšprogrammas DRR izpildes līmenis 2023. gadā ir samazinājies līdz 74%, tomēr jau 2024. gadā vērojams būtisks uzlabojums, sasniedzot 86%.

Detalizēti aplūkojot 2024. gadu, redzams, ka izsludinātais plāns bija 362,2 milj. *euro* un tas nav precizēts. Apakšprogrammas izdevumu izpilde bija 348,6 milj. *euro*, kas ir par 13,6 milj. *euro* mazāk nekā izsludinātais plāns. Kārtējo izdevumu plāna neizpilde ir saistīta ar mazākiem maksājumiem reitinga aģentūrām, mazākām komisijas maksām vadošajām bankām, mazākiem maksājumiem par juridiskajiem pakalpojumiem un POS termināļu izmantošanu, mazākiem maksājumiem Nasdaq par obligāciju norēķinu veikšanu un vērtspapīru notikumu apkalpošanu. Procentu izdevumu plāna neizpildi nosaka galvenokārt 2023. gadā veikti aizņēmumi ar izdevīgākiem nosacījumiem, nekā tika plānots, kā arī mazāki procentu maksājumi Starptautiskajam Valūtu fondam par piešķirtajiem XDR neparedzētiem gadījumiem.

Šajā laika periodā izdevumu izpilde nav sasniegusi plānoto izdevumu apjomu, bet jāpiemin, ka apakšprogrammas izdevumi tiek plānoti katram gadam atbilstoši aktuālajām prognozēm. Secināms, ka apakšprogrammas **2022. – 2024. gada vidējā neizpilde no izsludinātā plāna ir 6,9 milj. *euro*.**

**32.00.00 “Iepirkumu uzraudzības birojs”**

Programmas mērķis ir paaugstināt publiskā iepirkuma efektivitāti, vienkāršot un digitalizēt procesu.

***2.2.32. attēls* Programmas 32.00.00 “Iepirkumu uzraudzības birojs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.32., secināms, ka laika posmā no 2022. gada līdz 2024. gadam programmas 32.00.00 “Iepirkumu uzraudzības birojs” izdevumi nav būtiski mainījušies. Visos gados ir precizēts izdevumu plāns, 2022. un 2024. gadā, to palielinot, bet 2023. gadā nedaudz samazinot, tomēr izpilde nesasniedz 100%, īpaši 2024. gadā, kad izpilde ir zemāka pat par izsludināto plānu. Savukārt programmas DRR izpildes līmenis 2022. un 2023. gadā ir 100%, bet 2024. gadā samazinās līdz 90%, kas skaidrojams ar to, ka biroja tīmekļvietnē tika publicēts mazāk statistikas materiālu un tika veiktas mazāk resoriskās pārbaudes, nekā plānots.

Detalizēti aplūkojot 2024. gadu, redzams, ka izsludinātais plāns bija 2,4 milj. *euro*, programmas izdevumi gada ietvaros palielināti par 0,1 milj. *euro*, veicot pārdali no apropriācijas rezerves darbinieku motivēšanai par darba ieguldījumu iestādes mērķu sasniegšanā, nodrošinot Publikāciju vadības sistēmas modernizāciju saīsinātā termiņā, un lai nodrošinātu Publikāciju vadības sistēmas turpmāku pilnveidi un modernizāciju. Savukārt programmas izdevumu izpilde bija 2,4 milj. *euro* un tā nesasniedza ne izsludināto plānu (98,2% no tā), ne precizēto plānu (92,9% no tā). Izdevumu neizpilde saistīta galvenokārt ar Publikāciju vadības sistēmas izstrādes projekta virzības nobīdi, kā arī telpu optimizācijas pasākumiem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,14 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,15 milj. *euro***.

**33.00.00 “Valsts ieņēmumu un muitas politikas nodrošināšana”**

Programmas mērķis ir nodrošināt nodokļu maksājumu un nodokļu maksātāju uzskaiti, valsts nodokļu, nodevu un citu valsts noteikto obligāto maksājumu iekasēšanu LR teritorijā, kā arī iekasēt nodokļus, nodevas un citus obligātos maksājumus ES budžetam, īstenot muitas politiku un kārtot muitas lietas.

***2.2.33. attēls* Programmas 33.00.00 “Valsts ieņēmumu un muitas politikas nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.33., secināms, ka laika posmā no 2022. gada līdz 2024. gadam programmas 33.00.00 “Valsts ieņēmumu un muitas politikas nodrošināšana” izdevumi ir pakāpeniski pieauguši. Visos aplūkotajos gados ir precizēts izdevumu plāns, 2022. un 2024. gadā to palielinot, bet 2023. gadā nedaudz samazinot, tomēr izpilde nesasniedz 100%. Savukārt programmas vidējais DRR izpildes līmenis 2022. un 2024. gadā ir virs 90%, savukārt 2023. gadā nedaudz zem 90%, kas skaidrojams ar to, ka tika pārtraukta mazāk organizētās noziedzības grupējumu darbība, nekā plānots.

Detalizēti aplūkojot 2024. gadu, redzams, ka izsludinātais plāns bija 164,0 milj. *euro*, programmas izdevumi gada ietvaros palielināti, lai nodrošinātu atbalsta izmaksu hipotekārā kredīta ņēmējiem un nepieciešamo izmaiņu veikšanu VID IS saistībā ar grozījumiem Patērētāju tiesību aizsardzības likumā. Savukārt programmas izdevumu izpilde bija 219,4 milj. *euro*, kas ir par 8,7 milj. *euro* mazāk nekā precizētais plāns. Izdevumu neizpilde saistīta galvenokārt ar to, ka kavējās normatīvo aktu pieņemšana un līgumu noslēgšana, mainījās maksājumu veikšanas kārtība, VID IS pielāgošanai bija nepieciešams mazāks finansējums, nekā plānots, tika atcelta pasākuma “Jaunas funkcionalitātes izstrāde elektroniskai skaidras naudas deklarāciju un informācijas atklāšanas veidlapu iesniegšanai” īstenošana, kā arī bija mazāks izmaksātais atbalsts hipotekāro kredītu ņēmējiem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 11,9 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 3,1 milj. *euro***.

**38.01.00 “Eiropas Savienības pirmsstrukturālo, strukturālo un citu finanšu instrumentu koordinācija”**

Apakšprogrammas mērķis ir nodrošināt ES līdzfinansēto programmu un citu finanšu instrumentu līdzfinansēto projektu ieviešanas funkciju veikšanu atbilstoši LR noslēgtajiem starptautiskajiem līgumiem, likumiem un citiem normatīvajiem aktiem, kā arī īstenot pasākumus attīstības sadarbības projektos (t.sk. atbalsta sniegšanā Ukrainai).

***2.2.34. attēls* Apakšprogrammas 38.01.00 “Eiropas Savienības pirmsstrukturālo, strukturālo un citu finanšu instrumentu koordinācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.34., secināms, ka laika posmā no 2022. gada līdz 2024. gadam apakšprogrammas 38.01.00 “Eiropas Savienības pirmsstrukturālo, strukturālo un citu finanšu instrumentu koordinācija” izsludinātā plāna izdevumi nav būtiski mainījušies, tomēr katru gadu ir precizēts izdevumu plāns, to palielinot, bet izpilde nesasniedz 100%, īpaši 2022. gadā, kad izpilde ir zemāka pat par izsludināto plānu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,3 milj. *euro***. Savukārt apakšprogrammas vidējais DRR izpildes līmenis no 2023. gada ir būtiski uzlabojies, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 1,7 milj. *euro*, apakšprogrammas izdevumi gada ietvaros palielināti galvenokārt vairākiem Ukrainas atbalsta pasākumiem, kā arī CFLA organizētam neatkarīgam būvdarbu izpildes novērtējumam izlases veidā rekonstrukcijas objektos un CFLA amata vietas izveidei. Savukārt apakšprogrammas izdevumu izpilde bija tikai 4,0 milj. *euro*, kas ir 82,4% no precizētā plāna. Izdevumu neizpilde saistīta galvenokārt neizlietotu finansējumu komandējuma izdevumiem, neīstenotu apmācību iepirkumu Ukrainas ierēdņiem, pārtrauktu līgumu par būvuzraudzības pakalpojumiem Čerņihivas apgabalā, kā arī neapgūtu finansējumu no zinātniskās pētniecības programmas, jo līgums ar pētījumu veicēju noslēgts tikai decembrī.

**38.02.00 “Eiropas Savienības sadarbības projektu un pasākumu īstenošana”**

Apakšprogrammas mērķis ir nodrošināt CFLA un citu Latvijas publiskās pārvaldes iestāžu iesaistes koordinēšanu, projektu sagatavošanu un īstenošanu starptautiskās sadarbības un attīstības sadarbības projektos atbilstoši ES un nacionālajām politikas prioritātēm, kas vērstas uz atbalsta sniegšanu valstīm, kas neietilpst ES.

***2.2.35. attēls* Apakšprogrammas 38.02.00 “Eiropas Savienības sadarbības projektu un pasākumu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.35., secināms, ka laika posmā no 2022. gada līdz 2024. gadam apakšprogrammas 38.02.00 “Eiropas Savienības sadarbības projektu un pasākumu īstenošana” izdevumi ir bijuši mainīgi. 2022. un 2024. gadā ir precizēts izdevumu plāns, to palielinot, tomēr izpilde nesasniedz 100%, īpaši 2022. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir 100%.

Detalizēti aplūkojot 2024. gadu, redzams, ka izsludinātais plāns bija 0,05 milj. *euro*, kas ir zemākais aplūkotajā laika posmā, taču apakšprogrammas izdevumi gada ietvaros palielināti par 0,94 milj. *euro*, galvenokārt lai nodrošinātu attīstības sadarbības projekta “Atbalsts Uzbekistānas valsts pārvaldes administratīvās kapacitātes stiprināšanai” īstenošanu. Savukārt apakšprogrammas izdevumu izpilde bija tikai 0,37 milj. *euro*, kas ir 37,5% no precizēta plāna, kas galvenokārt saistīts ar to, ka pagarināts Twinning projekta “Budžeta plānošanas, izpildes un iekšējās kontroles funkcijas stiprināšana” projekta ieviešanas termiņš, kā arī ar aizkavējusies līgumu slēgšana ar sadarbības partneriem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,68 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**39.02.00 “Izložu un azartspēļu organizēšanas un norises uzraudzība”**

Apakšprogrammas mērķis ir nodrošināt uzraudzību un kontroli, īstenojot valsts politiku izložu, azartspēļu un preču un pakalpojumu loteriju organizēšanas jomā, veicināt jomu regulējošo normatīvo aktu prasību atbilstību ES valstu efektīvai praksei, kā arī uzraudzīt un kontrolēt šo normatīvo aktu prasību ievērošanu.

***2.2.36. attēls* Apakšprogrammas 39.02.00 “Izložu un azartspēļu organizēšanas un norises uzraudzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.36., secināms, ka laika posmā no 2022. gada līdz 2024. gadam apakšprogrammas 39.02.00 “Izložu un azartspēļu organizēšanas un norises uzraudzība” izdevumi nav būtiski mainījušies. Katrā no aplūkotajiem gadiem ir precizēts izdevumu plāns, to nedaudz palielinot, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis ik gadu uzlabojas, pakāpeniski tuvojoties 100%.

Detalizēti aplūkojot 2024. gadu, redzams, ka izsludinātais plāns bija 1,04 milj. *euro*, apakšprogrammas izdevumi gada ietvaros palielināti par 0,04 milj. *euro*, galvenokārt dienesta automašīnas iegādei inspektoru darba pienākumu nodrošināšanai. Savukārt apakšprogrammas izdevumu izpilde bija tikai 0,97 milj. *euro* un tā nesasniedza ne izsludināto plānu (93,1% no tā), ne precizēto plānu (89,6% no tā), kas galvenokārt skaidrojams ar to, ka finansējums Vienotās izložu un azartspēļu uzraudzības informācijas sistēmas pilnveidošanai netika izlietots, jo Saeimā likumprojekta “Grozījumi Azartspēļu un izložu likumā” pieņemšanas gaita 2024. gadā netika uzsākta.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,12 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,07 milj. *euro*.**

**39.03.00 “Dārgmetālu izstrādājumu proves uzraudzība un pārbaude”**

Apakšprogrammas mērķis ir nodrošināt saimnieciskās darbības uzraudzību un kontroli dārgmetālu, dārgakmeņu un to izstrādājumu jomā, kontrolēt izstrādājumu atbilstību Eiropas Parlamenta un Padomes (EK) 2011. gada 10. decembra Regulai Nr. 494/2011 par kadmija izmantošanas ierobežošanu juvelierizstrādājumos, 2013. gada 9. oktobra EK Regulai Nr. 836/2012 par svina izmantošanas ierobežošanu juvelierizstrādājumos, 2015. gada 1. maija EK Regulai Nr. 301/2014 par hroma savienojumu izmantošanu ādas izstrādājumos (kaklarotu ādas daļas, rokassprādzes, pulksteņu siksnas).

***2.2.37. attēls* Apakšprogrammas 39.03.00 “Dārgmetālu izstrādājumu proves uzraudzība un pārbaude” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.37., secināms, ka laika posmā no 2022. gada līdz 2024. gadam apakšprogrammas 39.03.00 “Dārgmetālu izstrādājumu proves uzraudzība un pārbaude” izdevumu izsludinātais plāns nav mainījies un nevienā no gadiem tas nav arī precizēts. **Visos gados izdevumi ir apgūti pilnā apmērā.** Savukārt apakšprogrammas vidējais DRR izpildes līmenis ik gadu uzlabojas, 2024. gadā sasniedzot 93%.

**41.01.00 “Iemaksas Eiropas Savienības budžetā”**

Apakšprogrammas mērķis ir nodrošināt LR kā ES dalībvalsts saistību izpildi, piedaloties ES pašu resursu sistēmā atbilstoši attiecīgajam EK *acquis communautaire* (EK tiesību aktu un pienākumu kopums).

***2.2.38. attēls* Apakšprogrammas 41.01.00 “Iemaksas Eiropas Savienības budžetā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.38., secināms, ka laika posmā no 2022. gada līdz 2024. gadam apakšprogrammas 41.01.00 “Iemaksas Eiropas Savienības budžetā” izdevumi ir pakāpeniski pieauguši. 2022. un 2023. gadā ir precizēts izdevumu plāns, to palielinot vidēji par 13,5 milj. *euro* ik gadu, izpilde ir tuvu 100%. Detalizēti aplūkojot 2024. gadu, redzams, ka izsludinātais plāns bija 425,6 milj. *euro*, savukārt apakšprogrammas izdevumu izpilde bija tikai 360,5 milj. *euro*, kas ir par 65,1 milj. *euro* mazāk nekā izsludinātais plāns. Izdevumu neizpilde saistīta ar to, ka iemaksas ES budžetā 2024. gadā bija mazākas, nekā sākotnēji prognozēts, saistībā ar daudzgadu finanšu shēmas vidusposma pārskatu. Savukārt apakšprogrammas vidējais DRR izpildes līmenis visos aplūkotajos gados ir 100%.

Jāatzīmē, ka apakšprogrammas izdevumi tiek plānoti katram gadam atbilstoši aktuālajām prognozēm. Secināms, ka apakšprogrammas **2022. – 2024. gada vidējā neizpilde no precizētā plāna ir 22,1 milj. *euro*.**

**41.03.00 “Iemaksas starptautiskajās organizācijās”**

Apakšprogrammas mērķis ir nodrošināt ar LR dalību starptautiskajās finanšu institūcijās saistīto finanšu saistību izpildi, savlaicīgi un pilnā apmērā veicot ikgadējos dalības maksājumus starptautiskajās finanšu organizācijās, kā arī veicot maksājumus to starptautisko finanšu institūciju kapitālā un/ vai rezervēs, kur LR ir kapitāldaļu turētāja, nodrošināt uzņemto saistību izpildi.

***2.2.39. attēls* Apakšprogrammas 41.03.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.39., secināms, ka laika posmā no 2022. gada līdz 2024. gadam apakšprogrammas 41.03.00 “Iemaksas starptautiskajās organizācijās” izsludinātā plāna izdevumi nav mainījušies. 2023. un 2024. gadā ir precizēts izdevumu plāns, to palielinot. Izdevumu plāns ievērojamo ir precizēts 2023. gadā, lai atbilstoši Ukrainas civiliedzīvotāju atbalsta likuma 8.2 pantam veiktu granta iemaksas Ukrainas atbalstam, kā arī veiktu iemaksu Starptautiskā Valūtas fonda Nabadzības mazināšanas un izaugsmes trasta fondā un sniegtu atbalstu Krievijas kara Ukrainā izraisītās globālās ekonomikas un pārtikas krīzes risināšanā. Izpilde visos aplūkotajos gados ir tuvu 100%. Savukārt apakšprogrammas vidējais DRR izpildes līmenis visos aplūkotajos gados ir 100%.

Jāatzīmē, ka izdevumi iemaksām tiek plānoti katram gadam atbilstoši aktuālajām prognozēm. Secināms, ka apakšprogrammas **2022. – 2024. gada vidējā neizpilde no precizētā plāna ir 0,06 milj. *euro*.**

**41.13.00 “Finansējums VAS “Valsts nekustamie īpašumi” īstenojamiem projektiem un pasākumiem”**

Apakšprogrammas mērķis ir nodrošināt valsts pārvaldes iestādes un kultūras iestādes ar mūsdienīgām, darbības specifikai un darba drošības prasībām atbilstošām telpām.

***2.2.40. attēls* Apakšprogrammas 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.40., secināms, ka laika posmā no 2022. gada līdz 2024. gadam apakšprogrammas 41.13.00 “Finansējums VAS “Valsts nekustamie īpašumi” īstenojamiem projektiem un pasākumiem” izsludinātā plāna izdevumi ir pakāpeniski samazinājušies, taču katrā no aplūkotajiem gadiem ir precizēts izdevumu plāns, to palielinot vidēji par 9,9 milj. *euro* ik gadu, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Secināms, ka apakšprogrammas **2022. – 2024. gada vidējā neizpilde no precizētā plāna ir 15,8 milj. *euro*.** Savukārt apakšprogrammas vidējais DRR izpildes līmenis no 2023. gada ir būtiski uzlabojies, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 21,3 milj. *euro*, apakšprogrammas izdevumi gada ietvaros palielināti galvenokārt dažādiem ilgtermiņa saistību pasākumiem un nodokļu nomaksai valsts budžetā par VAS “Valsts nekustamie īpašumi” īstenotajiem būvniecības attīstības projektiem, tajā skaitā par ES fondu līdzfinansētiem projektiem. Savukārt apakšprogrammas izdevumu izpilde bija tikai 6,0 milj. *euro* un tā nesasniedza ne izsludināto plānu (28,1% no tā), ne precizēto plānu (23,7% no tā). Izdevumu neizpilde saistīta ar novirzēm būvniecības darbu grafikos, ņemot vērā Krievijas agresijas Ukrainā izraisīto būvmateriālu piegāžu traucējumus un būvdarbu pārplānošanu inflācijas pieauguma dēļ.

**97.00.00 “Nozaru vadība un politikas plānošana”**

Programmas mērķis ir veidot stabilu finanšu sistēmu ilgtspējīgai Latvijas attīstībai un iedzīvotāju labklājībai.

***2.2.41. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.41., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. 2022. gadā ir precizēts izdevumu plāns, to samazinot par 5,7 milj. *euro*, bet 2023. un 2024. gadā ir precizēts izdevumu plāns, to palielinot vidēji par 0,4 milj. *euro*, tomēr izpilde nesasniedz 100%.

Detalizēti aplūkojot 2024. gadu, redzams, ka izsludinātais plāns bija 18,2 milj. *euro*, programmas izdevumi gada ietvaros palielināti, galvenokārt lai nodrošinātu vienotas dokumentu vadības sistēmas iegādi un ieviešanu FM resorā, kā arī nodrošinātu 16. Starptautiskās ERAF/KF darba grupas sanāksmes organizēšanu Rīgā. Savukārt programmas izdevumu izpilde bija 18,3 milj. *euro*, kas ir par 0,2 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,9 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,6 milj. *euro***.

**Iekšlietu ministrija**

IeM 2025. gada pamatbudžetā valsts pamatfunkciju īstenošanai ir 15 budžeta programmas/apakšprogrammas.

**02.03.00 “Vienotās sakaru un informācijas sistēmas uzturēšana un vadība”**

Apakšprogrammas mērķis ir veicināt noziedzības novēršanu un apkarošanu, sabiedriskās kārtības un drošības aizsardzību, izmantojot informācijas apstrādes un analīzes līdzekļus, kā arī nodrošināt IeM un tās padotībā esošās iestādes ar ES prasībām atbilstošām operatīvo radiosakaru un privāto elektronisko sakaru tīklu sistēmām.

***2.2.42. attēls* Apakšprogrammas 02.03.00 “Vienotās sakaru un informācijas sistēmas uzturēšana un vadība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.42., secināms, ka laika posmā no 2022. gada līdz 2024. gadam apakšprogrammas 02.03.00 “Vienotās sakaru un informācijas sistēmas uzturēšana un vadība” izdevumi ir bijuši mainīgi, salīdzinoši augstāki izdevumi vērojami 2022. gadā saistībā ar pasākumu “Infrastruktūras kapacitātes stiprināšanas pasākumu īstenošana iekšlietu nozarē”. Katrā no aplūkotajiem gadiem ir precizēts izdevumu plāns, to palielinot vidēji par 3,4 milj. *euro* ik gadu, tomēr izpilde nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,9 milj. *euro*.** Apakšprogrammas vidējais DRR izpildes līmenis visos analizētajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 18,8 milj. *euro*, apakšprogrammas izdevumi gada ietvaros palielināti, galvenokārt lai prioritārā pasākuma “Kiberdrošības stiprināšana” ietvaros segtu izdevumus, kas saistīti ar bāzes informācijas un komunikācijas tehnoloģiju infrastruktūras drošības ietvara izveidi, informācijas un komunikācijas tehnoloģiju drošības un pakalpojumu vadības procesu auditu un datortehnikas un tīkla drošības iekārtu nomaiņu kiberdraudu mazināšanai iekšlietu resorā. Savukārt apakšprogrammas izdevumu izpilde bija 20,4 milj. *euro*, kas ir 93,7% no precizētā plāna. Izdevumu neizpilde saistīta galvenokārt ar to, ka Civilās aizsardzības operacionālā vadības centra telpu aprīkošana ar datu pārraides tīkliem un drošu aprīkojumu aizkavējās, tāpat aizkavējās arī iepirkumu procedūras un līgumu izpilde, kā arī netika veikti izdevumi no saņemtajiem maksas pakalpojumiem un citiem pašu ieņēmumiem.

**06.01.00 “Valsts policija”**

Apakšprogrammas mērķis ir aizsargāt personu un valsts intereses no noziedzīgiem nodarījumiem un citiem prettiesiskiem apdraudējumiem, novērst, atklāt un pārtraukt noziedzīgos nodarījumus, pazemināt noziedzības līmeni valstī, garantēt sabiedrībai drošu vidi, kā arī meklēt personas un veikt ekspertīzes un izpētes.

***2.2.43. attēls* Apakšprogrammas 06.01.00 “Valsts policija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.43., secināms, ka laika posmā no 2022. gada līdz 2024. gadam apakšprogrammas 06.01.00 “Valsts policija” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 5,2 milj. *euro* ik gadu, tomēr izpilde nesasniedz 100%, īpaši 2022. un 2023. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir tuvu 90%.

Detalizēti aplūkojot 2024. gadu, redzams, ka izsludinātais plāns bija 220,7 milj. *euro*, apakšprogrammas izdevumi gada ietvaros palielināti par 11,2 milj. *euro*, galvenokārt lai nodrošinātu motociklu transportlīdzekļu un to aprīkojuma iegādi, īpašam riskam pakļauto transportlīdzekļu KASKO apdrošināšanu, fotoradaru darbību, amatpersonas formas tērpus, kā arī lai pasākuma “Vienreizējās investīcijas valsts aizsardzības spēju attīstības un iekšējās drošības stiprināšanas pasākumu īstenošanai” ietvaros nodrošinātu Valsts policijas mājas lapas izveidi, un Valsts policijas koledžas Izmeklētāju apmācības centra izveidi. Savukārt apakšprogrammas izdevumu izpilde bija 229,5 milj. *euro*, kas ir par 2,4 milj. *euro* mazāk nekā precizētais plāns. Izdevumu neizpilde saistīta galvenokārt ar to, ka aizkavējās iepirkumu procedūras, faktiskie izdevumi bija mazāki, nekā plānots, kā arī netika saņemti ieņēmumi no maksas pakalpojumiem un citiem pašu ieņēmumiem un netika veikti izdevumi no tiem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 50,9 milj. *euro* vairāk nekā vidējā izpilde. 2025. gada izdevumu pieaugums galvenokārt saistīts ar prioritāro pasākumu ietvaros piešķirto finansējumu. Secināms, ka apakšprogrammas **2022. – 2024. gada vidējā neizpilde no precizētā plāna apmērā ir 3,6 milj. *euro***.

**07.00.00 “Ugunsdrošība, glābšana un civilā aizsardzība”**

Programmas mērķis ir nodrošināt savlaicīgu un kvalitatīvu ugunsdzēsības un glābšanas darbu veikšanu, uzraudzīt un koordinēt ugunsdrošības un civilās aizsardzības prasību ievērošanu valstī, nodrošināt vienotā ārkārtas palīdzības izsaukumu numura “112” zvanu saņemšanu, apstrādi un, ja nepieciešams, to pāradresēšanu citiem operatīvajiem dienestiem, kā arī veikt profesionālās tālākizglītības un profesionālās pilnveides programmu īstenošanu.

***2.2.44. attēls* Programmas 07.00.00 “Ugunsdrošība, glābšana un civilā aizsardzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.44., secināms, ka laika posmā no 2022. gada līdz 2024. gadam programmas 07.00.00 “Ugunsdrošība, glābšana un civilā aizsardzība” izdevumi ir bijuši mainīgi, straujāks izdevumu pieaugums vērojams 2024. gadā, kas galvenokārt skaidrojams ar izdevumu palielināšanu, lai nodrošinātu ar valsts drošību saistītā ilgtermiņa saistību pasākuma “Speciālo ugunsdzēsības un glābšanas transportlīdzekļu iegāde” ietvaros iegādāto 152 ugunsdzēsības autocisternu finansējuma gala norēķinu. Katrā no aplūkotajiem gadiem ir precizēts izdevumu plāns, to palielinot vidēji par 20,0 milj. *euro* ik gadu, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu. Programmas vidējais DRR izpildes līmenis visos analizētajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 129,9 milj. *euro*, programmas izdevumi gada ietvaros palielināti, galvenokārt lai nodrošinātu speciālo ugunsdzēsības un glābšanas transportlīdzekļu iegādi, speciālā kravas auto, operatīvā kravas auto ar autokrāvēju un sanitārā konteinera ar aprīkojumu iegādi, speciālā apģērba iegādi, nodrošinātu VUGD darbinieku kapacitātes stiprināšanu, kā arī VUGD vajadzībām nepieciešamo telpu Talejas ielā 1, Rīgā aprīkošanu ar mēbelēm. Savukārt programmas izdevumu izpilde bija 130,8 milj. *euro*, kas ir par 24,7 milj. *euro* mazāk nekā precizētais plāns (84,1 % no tā). Izdevumu neizpilde saistīta galvenokārt ar to, ka plānotie izdevumi ilgtermiņa saistību pasākumam “Speciālo ugunsdzēsības un glābšanas transportlīdzekļu iegāde” netika apgūti pilnā apmērā, ņemot vērā līgumu noslēgšanas aizkavēšanos, kā arī noteiktajā termiņā netika veikta plānotā transportlīdzekļu piegāde.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 11,5 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna apmērā ir 14,8 milj. *euro*.**

**09.00.00 “Valsts drošības dienesta darbība”**

Programmas mērķis ir īstenot valsts politiku valsts drošības jomā..

***2.2.45. attēls* Programmas 09.00.00 “Valsts drošības dienesta darbība” izdevumi (milj. *euro*)**

Aplūkojot attēlu Nr. 2.2.45., secināms, ka laika posmā no 2022. gada līdz 2024. gadam programmas 09.00.00 “Valsts drošības dienesta darbība” izdevumi ir pakāpeniski pieauguši, straujāks izdevumu pieaugums vērojams no 2023. gada, kas galvenokārt skaidrojams ar prioritāro pasākumu ietvaros piešķirto finansējumu un palielinātiem izdevumiem citiem vienreizējiem pasākumiem. Katrā no aplūkotajiem gadiem ir precizēts izdevumu plāns, to palielinot vidēji par 0,4 milj. *euro* ik gadu. Izdevumu izpilde visos gados sasniedz 100%, līdz ar to secināms, ka programmas **2022. – 2024. gada vidējā neizpilde no precizētā plāna apmērā ir nebūtiska – 0,002 milj. *euro*.**

**10.00.00 “Valsts robežsardzes darbība”**

Programmas mērķis ir nodrošināt valsts robežas neaizskaramību, kā arī novērst nelegālo migrāciju.

***2.2.46. attēls* Programmas 10.00.00 “Valsts robežsardzes darbība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.46., secināms, ka laika posmā no 2022. gada līdz 2024. gadam programmas 10.00.00 “Valsts robežsardzes darbība” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, 2022. gadā to samazinot, bet 2023. un 2024. gadā to palielinot, tomēr izpilde nesasniedz 100%. Savukārt programmas vidējais DRR izpildes līmenis ik gadu pieaug, 2024. gadā sasniedzot 90%.

Detalizēti aplūkojot 2024. gadu, redzams, ka izsludinātais plāns bija 77,3 milj. *euro*, programmas izdevumi gada ietvaros palielināti, galvenokārt lai nodrošinātu valsts robežas apsardzības tehnoloģiskās infrastruktūras izbūves uzsākšanu uz LR un Krievijas Federācijas robežas, kā arī lai ar valsts drošību saistītā prioritārā pasākuma “Ārējās robežas tehniskās infrastruktūras izveide” ietvaros nodrošinātu tehnoloģiskās infrastruktūras darbībai nepieciešamo pieslēgumu izveidi (izbūvi) pie ārkārtas situāciju valsts elektronisko sakaru tīkla. Savukārt programmas izdevumu izpilde bija 80,5 milj. *euro*, kas ir par 0,3 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 38,7 milj. *euro* vairāk nekā vidējā izpilde. 2025. gada izdevumu pieaugums lielā mērā saistīts ar prioritāro pasākumu ietvaros piešķirto finansējumu. Secināms, ka programmas **2022. – 2024. gada vidējā neizpilde no precizētā plāna ir 0,7 milj. *euro***.

**11.01.00 “Pilsonības un migrācijas lietu pārvalde”**

Apakšprogrammas mērķis ir īstenot valsts politiku migrācijas, patvēruma, personu tiesiskā statusa, iedzīvotāju uzskaites un personu apliecinošu dokumentu jomās, sniedzot kvalitatīvus pakalpojumus, kas vienlaikus arī veicina sabiedrības un valsts drošību.

***2.2.47. attēls* Apakšprogrammas 11.01.00 “Pilsonības un migrācijas lietu pārvalde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.47., secināms, ka laika posmā no 2022. gada līdz 2024. gadam apakšprogrammas 11.01.00 “Pilsonības un migrācijas lietu pārvalde” izdevumi ir pieauguši, straujāks izdevumu pieaugums vērojams no 2023. gada, kas galvenokārt skaidrojams ar prioritāro pasākumu ietvaros piešķirto finansējumu un ES prasībām atbilstošu pasu, elektronisko identifikācijas karšu un uzturēšanās atļauju izsniegšanu. Katrā no aplūkotajiem gadiem ir precizēts izdevumu plāns, to palielinot vidēji par 1,3 milj. *euro* ik gadu, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ap 90%.

Detalizēti aplūkojot 2024. gadu, redzams, ka izsludinātais plāns bija 30,7 milj. *euro*, apakšprogrammas izdevumi gada ietvaros palielināti, galvenokārt lai nodrošinātu iemaksu veikšanu Starptautiskās migrācijas organizācijai, ilgtermiņa saistību pasākuma “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” ietvaros nodrošinātu personu apliecinošu dokumentu izsniegšanas darba vietu aprīkojuma iegādi, kā arī ilgtermiņa saistību pasākuma “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” ietvaros nodrošinātu papildu personu apliecinošu dokumentu sagatavju un personas apliecinošu dokumentu izsniegšanas darba vietas aprīkojuma iegādi. Savukārt apakšprogrammas izdevumu izpilde bija 32,6 milj. *euro*, kas ir par 0,6 milj. *euro* mazāk nekā precizētais plāns (98,3% no tā). Izdevumu neizpilde saistīta ar vakantām amata vietām, netika saņemti plānotie ieņēmumi no maksas pakalpojumiem un citiem pašu ieņēmumiem, netika veikti izdevumi no saņemtajiem ieņēmumiem no maksas pakalpojumiem, kā arī netika pabeigti plānotie darbi saistībā ar Personu apliecinošu dokumentu informācijas sistēmas darbības nepārtrauktības plāna izstrādi.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 4,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,7 milj. *euro***.

**38.05.00 “Veselības aprūpe un fiziskā sagatavotība”**

Apakšprogrammas mērķis ir veicināt amatpersonu spējas īstenot valsts drošības un iekšlietu politikas pasākumus, nodrošinot amatpersonām normatīvajos aktos noteiktos veselības aprūpes pakalpojumus un sociālās garantijas, kā arī amatpersonu fiziskās sagatavotības un darba vides uzraudzību.

***2.2.48. attēls* Apakšprogrammas 38.05.00 “Veselības aprūpe un fiziskā sagatavotība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.48., secināms, ka laika posmā no 2022. gada līdz 2024. gadam apakšprogrammas 38.05.00 “Veselības aprūpe un fiziskā sagatavotība” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Visos gados ir precizēts izdevumu plāns, 2022. un 2023. gadā to palielinot, bet 2024. gadā samazinot, tomēr izpilde nesasniedz 100%. Apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 8,7 milj. *euro*, apakšprogrammas izdevumi gada ietvaros samazināti par 0,2 milj. *euro*, pārdalot uz citu IeM budžeta apakšprogrammu. Savukārt apakšprogrammas izdevumu izpilde bija tikai 7,9 milj. *euro*, kas ir 92,5% no precizētā plāna. Izdevumu neizpilde galvenokārt saistīta ar to, ka amatpersonām veselības izdevumu kompensācijas netika izmaksātas plānotajā apmērā, jo izmaksātās kompensācijas vidējais apmērs nesasniedza plānoto, kā arī plānotie izdevumi prioritārajam pasākumam “Valsts apmaksātu veselības aprūpes pakalpojumu pieejamības paaugstināšana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” netika apgūti pilnā apmērā.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,1 milj. *euro***.

**40.01.00 “Administrēšana”**

Apakšprogrammas mērķis ir nodrošināt Nodrošinājuma valsts aģentūras funkciju un uzdevumu izpildes vadību, personāla vadību un finanšu līdzekļu plānošanu, izlietojumu un uzskaiti.

***2.2.49. attēls* Apakšprogrammas 40.01.00 “Administrēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.49., secināms, ka laika posmā no 2022. gada līdz 2024. gadam apakšprogrammas 40.01.00 “Administrēšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,3 milj. *euro* ik gadu, tomēr 2022. un 2023. gadā izpilde nesasniedz 100%, tā ir zemāka pat par izsludināto plānu. 2024. gadā apakšprogrammas izdevumi palielināti par 0,6 milj. *euro*, galvenokārt lai nodrošinātu sporta sacensību un izaicinājumu organizēšanas aplikācijas abonēšanu, kā arī IeM veselības un sporta centra darbinieku kapacitātes stiprināšanu. Izdevumu izpilde 2024. gadā sasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,16 milj. *euro*.** Savukārt apakšprogrammas vidējais DRR izpildes līmenis pakāpeniski pieaug, 2024. gadā sasniedzot 97%.

**40.02.00 “Nekustamais īpašums un centralizētais iepirkums”**

Apakšprogrammas mērķis ir uzlabot nodrošinājumu (apgādi) IeM un tās padotībā esošo iestāžu darbības efektivitātes paaugstināšanai.

***2.2.50. attēls* Apakšprogrammas 40.02.00 “Nekustamais īpašums un centralizētais iepirkums” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.50., secināms, ka laika posmā no 2022. gada līdz 2024. gadam apakšprogrammas 40.02.00 “Nekustamais īpašums un centralizētais iepirkums” izdevumi ir bijuši mainīgi, straujāks izdevumu pieaugums vērojams 2023. gadā, kas galvenokārt skaidrojams ar izdevumu palielinājumu, lai nodrošinātu prioritāri ierīkojamo posmu uz valsts sauszemes robežas gar LR – Baltkrievijas Republikas valsts robežu. Katrā no aplūkotajiem gadiem ir precizēts izdevumu plāns, to palielinot vidēji par 59,4 milj. *euro* ik gadu, tomēr izpilde nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 5,5 milj. *euro*.** Savukārt apakšprogrammas vidējais DRR izpildes līmenis ir salīdzinoši ļoti zems, 2024. gadā pat zem 60%, kas skaidrojams ar to, ka aģentūras grāmatvedības uzskaitē netika iekļauta izbūvētā LR un Krievijas Federācijas un Baltkrievijas Republikas robeža, kā arī pārvaldībā esošo īpašumu ugunsdrošības prasību nodrošināšanas pasākumi tika veikti mazākā apjomā, nekā plānots.

Detalizēti aplūkojot 2024. gadu, redzams, ka izsludinātais plāns bija 67,9 milj. *euro*, programmas izdevumi gada ietvaros palielināti par 138,4 milj. *euro*, galvenokārt lai ar valsts drošību saistītā prioritārā pasākuma ietvaros turpinātu valsts ārējās sauszemes robežas infrastruktūras izbūvi uz valsts ārējās sauszemes robežas. Savukārt apakšprogrammas izdevumu izpilde bija 203,1 milj. *euro*, kas ir par 3,2 milj. *euro* mazāk nekā precizētais plāns. Izdevumu neizpilde saistīta galvenokārt ar to, ka plānotie izdevumi ilgtermiņa saistību pasākumam “Valsts ugunsdzēsības un glābšanas dienesta depo – katastrofu pārvaldības centri (ar valsts drošību saistītais pasākums)”, kā arī citiem pasākumiem netika apgūti pilnā apmērā, jo tika organizētas atkārtotas iepirkuma procedūras, kā rezultātā netika pabeigti sākotnēji plānotie būvniecības darbi, kā arī vairāku līgumu izpildes termiņi tika pagarināti.

**40.03.00 “Lietiskie pierādījumi un izņemtā manta”**

Apakšprogrammas mērķis ir sniegt atbalstu atbildīgajām institūcijām un procesa virzītājiem lēmumu izpildē par rīcību ar lietiskajiem pierādījumiem un arestēto mantu un administratīvo pārkāpumu lietās izņemto mantu un dokumentiem.

***2.2.51. attēls* Apakšprogrammas 40.03.00 “Lietiskie pierādījumi un izņemtā manta” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.51., secināms, ka laika posmā no 2022. gada līdz 2024. gadam apakšprogrammas 40.03.00 “Lietiskie pierādījumi un izņemtā manta” izsludinātais plāns nav būtiski mainījies, taču katrā no aplūkotajiem gadiem ir precizēts izdevumu plāns, to palielinot vidēji par 0,5 milj. *euro* ik gadu, tomēr izpilde nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro*.** Savukārt apakšprogrammas vidējais DRR izpildes līmenis 2023. gadā sasniedza 100%, tomēr 2024. gadā tas būtiski samazinājās, sasniedzot tikai 67%, kas skaidrojams ar to, ka mantas (tai skaitā sankcionētās mantas) realizācijas rezultātā iegūts mazāk finanšu līdzekļi, nekā plānots.

Detalizēti aplūkojot 2024. gadu, redzams, ka izsludinātais plāns bija 1,0 milj. *euro*, apakšprogrammas izdevumi gada ietvaros palielināti par 0,5 milj. *euro*, galvenokārt lai nodrošinātu administratīvo pārkāpumu lietās izņemto transportlīdzekļu pārvietošanas un glabāšanas izdevumu segšanu, kā arī procesa virzītāju pieņemto nolēmumu izpildi par rīcību ar sankcijām pakļauto mantu un segtu izdevumus, kas saistīti ar kriminālprocesu ietvaros izņemto sankcijām pakļauto mantu pārņemšanu, glabāšanu, realizāciju vai iznīcināšanu. Savukārt programmas izdevumu izpilde bija 1,4 milj. *euro*, kas ir 93,8% no precizētā plāna.

**40.04.00 “Valsts materiālās rezerves”**

Apakšprogrammas mērķis ir nodrošināt valsts materiālo rezervju gatavību katastrofu seku likvidēšanas neatliekamo pasākumu veikšanai.

***2.2.52. attēls* Apakšprogrammas 40.04.00 “Valsts materiālās rezerves” izdevumi (milj. *euro*)**

Aplūkojot attēlu Nr. 2.2.52., secināms, ka laika posmā no 2022. gada līdz 2024. gadam apakšprogrammas 40.04.00 “Valsts materiālās rezerves” izsludinātais plāns nav mainījies, taču 2022. un 2023. gadā ir precizēts izdevumu plāns, to palielinot. Ievērojams izdevumu palielinājums vērojams 2022. gadā, kad izdevumi palielināti, lai nodrošinātu lietusmēteļu, gumijas zābaku un apsildāmo lielgabarīta telšu iegādi. Tomēr izpilde nevienā no gadiem nesasniedz 100%, īpaši 2023. gadā, kad izpilde ir tikai 57,3% no izsludinātā plāna.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,5 milj. *euro* vairāk nekā vidējā izpilde, kas skaidrojams ar prioritāro pasākumu ietvaros piešķirto finansējumu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,03 milj. *euro*.**

**42.00.00 “Iekšējās drošības biroja darbība”**

Programmas mērķis ir nodrošināt tiesisku un objektīvu tiesībaizsardzības iestāžu amatpersonu un darbinieku izdarīto noziedzīgo nodarījumu atklāšanu, izmeklēšanu un novēršanu, veicinot sabiedrības uzticību valsts pārvaldei.

***2.2.53. attēls* Programmas 42.00.00 “Iekšējās drošības biroja darbība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.53., secināms, ka laika posmā no 2022. gada līdz 2024. gadam programmas 42.00.00 “Iekšējās drošības biroja darbība” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu, kā arī palielinātiem izdevumiem pabalstam pēc katriem pieciem nepārtrauktas izdienas gadiem izmaksai IeM amatpersonām ar speciālajām dienesta pakāpēm. Visos gados ir precizēts izdevumu plāns, 2022. gadā to nedaudz samazinot, bet 2023. un 2024. gadā palielinot. Izpilde visos aplūkotajos gados ir tuvu 100%, savukārt programmas vidējais DRR izpildes līmenis no 2023. gada ir pieaudzis, sasniedzot 100%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,8 milj. *euro* vairāk nekā vidējā izpilde, kas skaidrojams ar prioritāro pasākumu ietvaros piešķirto finansējumu. Secināms, ka programmas **2022. – 2024. gada vidējā neizpilde no precizētā plāna ir 0,06 milj. *euro*.**

**43.00.00 “Finanšu izlūkošanas dienesta darbība”**

Programmas mērķis ir veikt pasākumu kompleksu noziedzīgi iegūtu līdzekļu legalizācijas un terorisma un proliferācijas finansēšanas novēršanai un mazināt iespēju izmantot LR finanšu sistēmu noziedzīgi iegūtu līdzekļu legalizācijai un terorisma finansēšanai, kā arī veicināt un nodrošināt efektīvu un vienveidīgu starptautisko un nacionālo sankciju izpildi Latvijā, mazinot sankciju pārkāpšanas riskus.

***2.2.54. attēls* Programmas 43.00.00 “Finanšu izlūkošanas dienesta darbība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.54., secināms, ka laika posmā no 2022. gada līdz 2024. gadam programmas 43.00.00 “Finanšu izlūkošanas dienesta darbība” izdevumi ir bijuši mainīgi, straujāks izdevumu pieaugums vērojams no 2024. gada, kas galvenokārt skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot vidēji par 0,1 milj. *euro* ik gadu, tomēr izpilde nevienā no gadiem nesasniedz 100%, un tā ir zemāka pat par izsludināto plānu. Savukārt programmas vidējais DRR izpildes līmenis no 2023. gada ir pieaudzis, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 7,0 milj. *euro*, apakšprogrammas izdevumi gada ietvaros palielināti, galvenokārt lai nostiprinātu Latvijas kā tādas valsts starptautisko reputāciju, kura atbilstoši Finanšu darījumu darba grupas standartiem un Latvijas starptautiskajām saistībām nepieļauj tās finanšu un nefinanšu sistēmas izmantošanu noziedzīgi iegūtu līdzekļu legalizācijai un terorisma un proliferācijas finansēšanai. Savukārt programmas izdevumu izpilde bija tikai 6,8 milj. *euro* un tā nesasniedza ne izsludināto plānu (96,8% no tā), ne precizēto plānu (94,5% no tā).

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,2 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,3 milj. *euro***.

**44.00.00 “Iekšējās drošības akadēmija”**

Programmas mērķis ir izveidot mūsdienīgu, tiesībaizsardzības iestāžu prasībām, sabiedrības interesēm un mūžizglītības interesēm atbilstošu pēctecīgu izglītības modeli, kura ietvaros tiktu īstenota zinātnē un izcilībā balstītu studiju īstenošana augsti kvalificētu speciālistu sagatavošanā iekšējās drošības un noziedzības apkarošanas jomā.

***2.2.55. attēls* Programmas 44.00.00 “Iekšējās drošības akadēmija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.55., secināms, ka programmas 44.00.00 “Iekšējās drošības akadēmija” izdevumi ir pakāpeniski pieauguši. Abos gados ir precizēts izdevumu plāns, 2023. gadā to palielinot, lai nodrošinātu studiju programmu izstrādes un studiju virzienu novērtēšanas procesu, bet 2023. gadā nedaudz samazinot, pārdalot uz citām IeM budžeta programmām, tomēr izpilde nesasniedz 100%. Savukārt programmas vidējais DRR izpildes līmenis abos gados ir 100%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,4 milj. *euro* vairāk nekā vidējā izpilde. Secināms, ka programmas **2023. – 2024. gada vidējā neizpilde no izsludinātā plāna ir 0,2 milj. *euro***.

**97.00.00 “Nozaru vadība un politikas plānošana”**

Programmas mērķis ir izstrādāt iekšlietu politiku, organizēt un koordinēt iekšlietu politikas īstenošanu, kā arī veikt citas ārējos normatīvajos aktos noteiktās funkcijas.

***2.2.56. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.56., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,3 milj. *euro* ik gadu, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu.

Detalizēti aplūkojot 2024. gadu, redzams, ka izsludinātais plāns bija 5,3 milj. *euro*, programmas izdevumi gada ietvaros palielināti, galvenokārt lai nodrošinātu IeM padotības iestādēm lietošanā nodotās infrastruktūras (remontbāzes un degvielas uzpildes stacijas) un tajā sniegto pakalpojumu izvērtējumu, kā arī IeM darbinieku kapacitātes stiprināšanu. Savukārt programmas izdevumu izpilde bija 5,5 milj. *euro*, kas ir 97,5% no precizētā plāna.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,9 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,2 milj. *euro***.

**Izglītības un zinātnes ministrija**

IZM 2025. gada pamatbudžetā valsts pamatfunkciju īstenošanai ir 31 budžeta programma/apakšprogramma.

**01.05.00 “Dotācija privātajām mācību iestādēm”**

Apakšprogrammas mērķis ir:

1. nodrošināt valsts budžeta dotāciju pedagogu darba samaksai un valsts sociālās apdrošināšanas obligātajām iemaksām privātās pamatizglītības un vispārējās vidējās izglītības iestādēs, kuras īsteno licencētas pamatizglītības un vispārējās vidējās izglītības programmas, arodizglītības un profesionālās vidējās izglītības programmas;
2. nodrošināt valsts budžeta dotāciju pedagogu darba samaksai un valsts sociālās apdrošināšanas obligātajām iemaksām privātās pamatizglītības un vispārējās vidējās izglītības iestādēs, kuras īsteno licencētas pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai;
3. īstenot atbalsta pasākumu kopumu izglītības iestādēm un pedagogiem pārejas uz mācībām valsts valodā nodrošināšanai.

***2.2.57. attēls* Apakšprogrammas 01.05.00 “Dotācija privātajām mācību iestādēm” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.57., secināms, ka laika posmā no 2022. gada līdz 2024. gadam apakšprogrammas 01.05.00 “Dotācija privātajām mācību iestādēm” izdevumi ir pakāpeniski pieauguši. Katrā no analizētajiem gadiem ir precizēts izdevumu plāns, to palielinot. Izpilde visos analizētajos gados ir 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir 0,01 milj. *euro*.** Apakšprogrammas vidējais DRR izpildes līmenis visos aplūkotajos gados ir 100%.

**01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem”**

Apakšprogrammas mērķis ir nodrošināt līdzfinansējumu 1., 2., 3. un 4. klašu izglītojamo ēdināšanai neatkarīgi no izglītības iestādes dibinātāja statusa.

***2.2.58. attēls* Apakšprogrammas 01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.58., secināms, ka laika posmā no 2022. gada līdz 2024. gadam apakšprogrammas 01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem” izdevumi ir pieauguši, ievērojams pieaugums vērojams no 2023. gada, jo palielināts valsts budžeta līdzekļu apmērs līdz 2,15 *euro* brīvpusdienu nodrošināšanai vienam 1. – 4. klases izglītojamam. 2023. un 2024. gadā ir precizēts izdevumu plāns, to samazinot. Izpilde visos analizētajos gados ir 100%, arī apakšprogrammas vidējais DRR izpildes līmenis visos analizētajos gados ir gandrīz 100%.

Detalizēti aplūkojot 2024. gadu, redzams, ka izsludinātais plāns bija 22,1 milj. *euro*, apakšprogrammas izdevumi gada ietvaros samazināti par 1,1 milj. *euro*, kas pārdalīti uz citām IZM programmām/apakšprogrammām dažādiem mērķiem, līdzīgi tika veikts arī 2023. gadā. Savukārt apakšprogrammas izdevumu izpilde bija 21,0 milj. *euro*, kas ir 99,9% no precizētā plāna, bet 95,2% no sākotnējā plāna.

Neskatoties uz to, ka izdevumi 2023. un 2024. gada ietvaros ievērojami samazināti, izdevumi 2025. gadam tiek plānoti par 6,3 milj. *euro* vairāk nekā vidējā izpilde, vienlaikus ņemot vērā demogrāfijas rādītājus, kas liecina, ka 1. – 4. klašu izglītojamo skaits samazināsies, jo samazinājies attiecīgajos gados dzimušo skaits. Secināms, ka apakšprogrammas **2022. – 2024. gada vidējā neizpilde no izsludinātā plāna ir 1,8 milj. *euro***.

**01.08.00 “Vispārējās izglītības atbalsta pasākumi”**

Apakšprogrammas mērķis ir nodrošināt vispārējās izglītības atbalsta pasākumu īstenošanu, tai skaitā līdzfinansēt Eiropas skolas pedagogu atalgojumu, lai izglītojamiem būtu iespēja apgūt latviešu valodu, nodrošināt izglītības iespējas bēgļiem un patvēruma meklētājiem Latvijā, sniegt metodisko atbalstu valsts ģimnāzijām.

***2.2.59. attēls* Apakšprogrammas 01.08.00 “Vispārējās izglītības atbalsta pasākumi” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.59., secināms, ka laika posmā no 2022. gada līdz 2024. gadam apakšprogrammas 01.08.00 “Vispārējās izglītības atbalsta pasākumi” izdevumi ir pieauguši, ievērojams pieaugums vērojams 2024. gadā, jo veikta finansējuma pārdale no budžeta apakšprogrammas 01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem”, lai nodrošinātu finansējumu latgaļu rakstu valodas un lībiešu valodas apguvei. Visos gados ir precizēts izdevumu plāns, 2022. un 2023. gadā to samazinot, veicot pārdales uz citām IZM programmām/apakšprogrammām dažādiem mērķiem, savukārt 2024. gadā izdevumu plāns ir palielināts. Izpilde 2022. gadā bija 100% no precizētā plāna, tomēr turpmākajos gados tā samazinās. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro*.** Apakšprogrammas vidējais DRR izpildes līmenis 2022. un 2023. gadā ir tuvu 100%, tomēr tas ik gadu samazinās, 2024. gadā sasniedzot tikai 90%, kas skaidrojams ar to, ka bija mazāk Eiropas skolas skolotāju, nekā plānots, un līdzfinansējums BEREC biroja darbinieku bērnu mācību maksas segšanai tik piešķirts mazāk izglītojamajiem, nekā plānots.

Detalizēti aplūkojot 2024. gadu, redzams, ka izsludinātais plāns bija 0,8 milj. *euro*, apakšprogrammas izdevumi gada ietvaros palielināti par 0,1 milj. *euro*, lai saskaņā ar Krāslavas novada domes un sabiedrības “Wspolnota Polska” 2005. gada 19. jūlija līgumu Nr.1.1-18/2005/74 nodrošinātu saistību izpildi līdz izglītības iestādes slēgšanai un nepārtraukta izglītības procesa īstenošanu. Savukārt apakšprogrammas izdevumu izpilde bija 0,8 milj. *euro*, kas ir tikai 90,7% no precizētā plāna.

**01.11.00 “Pedagogu profesionālās kompetences pilnveidošana”**

Apakšprogrammas mērķis ir nodrošināt pedagogu profesionālās darbības kvalitātes paaugstināšanu, paplašināt pedagogu kompetences un līdz ar to arī noslodzes iespējas.

***2.2.60. attēls* Apakšprogrammas 01.11.00 “Pedagogu profesionālās kompetences pilnveidošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.60., secināms, ka laika posmā no 2022. gada līdz 2024. gadam apakšprogrammas 01.11.00 “Pedagogu profesionālās kompetences pilnveidošana” izdevumi ir samazinājušies. Nevienā no analizētajiem gadiem nav precizēts izdevumu plāns. Izpilde 2022. un 2023. gadā ir tuvu 100%, nedaudz zemāka tā ir 2024. gadā – 94,9%, kas skaidrojams ar to, ka Valsts izglītības satura centrs neizlietoja piešķirtos līdzekļus pedagogu kursu organizēšanai. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,04 milj. *euro*.** Apakšprogrammas vidējais DRR izpildes līmenis 2022. un 2024. gadā ir 100%, savukārt 2023. gadā tas bija samazinājies līdz 85%, jo bija mazāk pedagogu profesionālās kompetences paaugstināšanas programmu, nekā plānots.

**01.14.00 “Mācību līdzekļu iegāde”**

Apakšprogrammas mērķis ir nodrošināt mācību līdzekļu, tai skaitā mācību literatūras iegādi, valstspilsētu un novadu pašvaldībām un privātajām izglītības iestādēm, kas īsteno licencētas pirmsskolas izglītības programmas, licencētas vispārējās pamatizglītības programmas vai vispārējās vidējās izglītības programmas, kā arī īstenot atbalsta pasākumu kopumu izglītības iestādēm un pedagogiem pārejas uz mācībām valsts valodā nodrošināšanai.

***2.2.61. attēls* Apakšprogrammas 01.14.00 “Mācību līdzekļu iegāde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.61., secināms, ka laika posmā no 2022. gada līdz 2024. gadam apakšprogrammas 01.14.00 “Mācību līdzekļu iegāde” izdevumi ir pieauguši, ievērojams pieaugums vērojams 2024. – 2026. gadam saistībā ar prioritāro pasākumu ietvaros piešķirto finansējumu mācību līdzekļu iegādei un digitālo mācību līdzekļu un platformu izstrādei un uzturēšanai. Visos analizētajos gados ir precizēts izdevumu plāns, to samazinot vidēji par 0,05 milj. *euro*, veicot pārdales uz citām IZM programmām/apakšprogrammām dažādiem mērķiem. Izpilde visos analizētajos gados ir gandrīz 100% no precizētā plāna. Savukārt apakšprogrammas vidējais DRR izpildes līmenis 2022. gadā ir 100%, tomēr tas ik gadu samazinās, 2024. gadā sasniedzot tikai 89%, kas skaidrojams ar to, ka valsts budžeta finansējuma apmērs uz vienu izglītojamo mācību līdzekļiem pārejas uz mācībām valsts valodā nodrošināšanai interešu izglītībai mazākumtautību skolās bija mazāks, nekā plānots, jo faktiskais izglītojamo skaits bija mazāks par prognozēto.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,06 milj. *euro*.**

**02.01.00 “Profesionālās izglītības programmu īstenošana”**

Apakšprogrammas mērķis ir darba tirgus prasībām atbilstošu speciālistu sagatavošana par valsts budžeta finansējumu IZM padotības izglītības iestādēs un līgumiestādēs, t.sk. valsts kapitālsabiedrībā, nodrošinot izglītības pieejamību un profesionālās izglītības programmu īstenošanas kvalitāti un izmaksu efektivitāti.

***2.2.62. attēls* Apakšprogrammas 02.01.00 “Profesionālās izglītības programmu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.62., secināms, ka laika posmā no 2022. gada līdz 2024. gadam apakšprogrammas 02.01.00 “Profesionālās izglītības programmu īstenošana” izdevumi ir pakāpeniski pieauguši. Katru gadu ir precizēts izdevumu plāns, to palielinot vidēji par 2,0 milj. *euro* ik gadu. Lai gan izpilde visos analizētajos gados ir tuvu 100% no precizētā plāna, apakšprogrammas **2022. – 2024. gada vidējā neizpilde no precizētā plāna ir 1,4 milj. *euro***. Apakšprogrammas vidējais DRR izpildes līmenis ir visos analizētajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 102,5 milj. *euro*, apakšprogrammas izdevumi gada ietvaros palielināti par 1,9 milj. *euro*, lai segtu dažādus profesionālo izglītības iestāžu izdevumus. Savukārt apakšprogrammas izdevumu izpilde bija 103,8 milj. *euro*, veidojot izdevumu neizpildi 0,6 milj. *euro* apmērā no precizētā plāna. Izdevumu neizpilde galvenokārt veidojas no plānoto izglītības programmu (tālākizglītības) maksas grupu ar 2024. gada septembri nenokomplektēšanas, kā arī saistībā ar atsevišķu iestāžu ieplānoto kārtējo remontdarbu un ēku uzturēšanas darbu neizpildi.

**03.01.00 “Augstākās izglītības programmu nodrošināšana”**

Apakšprogrammas mērķis ir nodrošināt pirmā līmeņa augstākās profesionālās izglītības un augstākās izglītības studiju programmu kvalitāti, konkurētspēju un attīstību kopējā Eiropas augstākās izglītības telpā, vienlaicīgi veicinot augsti kvalificētu speciālistu pieaugumu valstī.

***2.2.63. attēls* Apakšprogrammas 03.01.00 “Augstākās izglītības programmu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.63., secināms, ka apakšprogrammas 03.01.00 “Augstākās izglītības programmu nodrošināšana” izdevumi ir būtiski pieauguši no 2024. gada saistībā ar to, ka no 2024. gada budžeta apakšprogrammai pievienota budžeta apakšprogramma 03.11.00 “Koledžas”, kā arī saistībā ar piešķirto finansējumu pedagogu darba samaksas pieauguma grafika īstenošanai. Katru gadu ir precizēts izdevumu plāns, to palielinot. Lai gan izpilde visos analizētajos gados ir tuvu 100%, apakšprogrammas vidējais DRR izpildes līmenis no 2023. gada samazinās, 2024. gadā sasniedzot tikai 67%, kas skaidrojams ar to, ka RTU un “Iespējamās misijas” kopīgajā programmā sagatavots mazāk STEM priekšmetu skolotāju, nekā plānots, un apmācītas mazāk valsts amatpersonas, nekā plānots, kā arī ar to ka netika izveidota maģistra studiju un mikrokvalifikāciju programma digitalizācijas un inovāciju pārvaldībai.

Detalizēti aplūkojot 2024. gadu, redzams, ka izsludinātais plāns bija 96,6 milj. *euro*, apakšprogrammas izdevumi gada ietvaros palielināti par 4,7 milj. *euro*, kur būtiskākās pārdales bija finansējuma nodrošināšanai Latvijas Universitātei Akadēmiskā centra Rakstu mājas Torņakalnā, Rīgā, būvniecības aizdevuma atmaksai un finansējuma augstākās izglītības institucionālā finansējuma izmēģinājumprojekta ieviešanas nodrošināšanai. Savukārt apakšprogrammas izdevumu izpilde bija 100,2 milj. *euro*, veidojot izdevumu neizpildi 1,1 milj. *euro* apmērā no precizētā plāna. Izdevumu neizpilde galvenokārt saistīta ar to, ka finansējums jauno pedagogu atbalstam netika novirzīts plānotajā apmērā, kā arī iniciētajā jauno pedagogu sagatavošanas izmēģinājuma projektā , dubultojot 1. kursa pedagoģijas studējošajiem budžeta vietu skaitu, studējošo atsaucība nebija tik plaša, kā iepriekš plānots.

Neskatoties uz to, ka izdevumi 2024. gadā nav apgūti pilnā apmērā, izdevumi 2025. gadam tiek plānoti par 5,4 milj. *euro* vairāk nekā 2024. gada izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,4 milj. *euro*.**

**03.03.00 “Snieguma finansējums par rezultātiem pētniecībā un absolventu sagatavošanā”**

Apakšprogrammas mērķis ir nodrošināt pētniecībā balstītas augstākās izglītības attīstību, cilvēkresursu ataudzi pētniecībā, pētniecības veiktspēju un starptautisko konkurētspēju, kā arī valsts augstskolu absolventu sasaisti ar darba tirgus vajadzībām.

***2.2.64. attēls* Apakšprogrammas 03.03.00 “Snieguma finansējums par rezultātiem pētniecībā un absolventu sagatavošanā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.64., secināms, ka laika posmā no 2022. gada līdz 2024. gadam apakšprogrammas 03.03.00 “Snieguma finansējums par rezultātiem pētniecībā un absolventu sagatavošanā” izdevumi ir pieauguši. 2024. gadā ir būtiski precizēts izdevumu plāns, lai nodrošinātu finansējumu mikrokvalifikāciju izmēģinājumprojekta ieviešanai valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās, studējošo, absolventu un bez diploma eksmatrikulēto aptaujai un snieguma finansējuma īpatsvara pakāpeniskai palielināšanai augstākajā izglītībā un zinātnē. Izpilde visos analizētajos gados ir tuvu 100% no precizētā plāna. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro*.** Savukārt apakšprogrammas vidējais DRR izpildes līmenis 2022. un 2023. gadā ir 100%, tomēr 2024. gadā samazinās līdz 92%, kas skaidrojams ar to, ka absolventu nodarbinātība augstākā kvalifikācijā bija zemāka, nekā plānots.

**03.04.00 “Studējošo un studiju kreditēšana”**

Apakšprogrammas mērķis ir sekmēt augstākās izglītības pieejamību visiem iedzīvotājiem, nodrošinot studiju un studējošo kreditēšanu valstī, tādējādi veicinot augsti kvalificētu speciālistu skaita palielinājumu.

***2.2.65. attēls* Apakšprogrammas 03.04.00 “Studējošo un studiju kreditēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.65., secināms, ka laika posmā no 2022. gada līdz 2024. gadam apakšprogrammas 03.04.00 “Studējošo un studiju kreditēšana” izdevumi ir pakāpeniski pieauguši. 2022. un 2023. gadā ir precizēts izdevumu plāns, to nedaudz palielinot. Izpilde 2022. un 2023. gadā ir gandrīz 100% no precizētā plāna, nedaudz zemāka tā ir 2024. gadā – 93,5%, veidojot neizpildi 0,4 milj. *euro* apmērā. Neizpilde tiek skaidrota ar procentu izdevumu pārpalikumu. Apakšprogrammas vidējais DRR izpildes līmenis visos gados ir salīdzinoši zems, tikai 2024. gadā tas nedaudz pārsniedz 70%, kas pamatā skaidrojams ar to, ka dzēsti mazāk, nekā plānots, jaunie kredīti bērnu dzimšanas gadījumā, kā arī studiju un studējošo kredītu no valsts budžeta līdzekļiem un kredītiestāžu līdzekļiem valsts vārdā sniegtie galvojumi.

Neskatoties uz to, ka izdevumi 2024. gadā nav apgūti pilnā apmērā, izdevumi 2025. gadam tiek plānoti par 1,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro***.

**03.06.00 “Sociālo stipendiju fonds “Studētgods””**

Apakšprogrammas mērķis ir nodrošināt augstākās izglītības pieejamību studējošiem no daudzbērnu ģimenēm, bāreņiem un bez vecāku apgādības palikušiem un studējošiem ar I un II grupas invaliditāti, administrējot sociālo stipendiju fondu “Studētgods”.

***2.2.66. attēls* Apakšprogrammas 03.06.00 “Sociālo stipendiju fonds “Studētgods”” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.66., secināms, ka laika posmā no 2022. gada līdz 2024. gadam apakšprogrammas 03.06.00 “Sociālo stipendiju fonds “Studētgods”” izdevumi ir būtiski pieauguši. Katru gadu ir precizēts izdevumu plāns, to ievērojami samazinot, vidēji par 1,3 milj. *euro* ik gadu, veicot pārdales uz citām IZM programmām/apakšprogrammām dažādiem mērķiem. Precizētā plāna izpilde visos analizētajos gados ir tuvu 100%, tomēr izsludinātā plāna izpilde ir tikai ap 80%. Apakšprogrammas vidējais DRR izpildes līmenis no 2023. gada ir pieaudzis, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 8,3 milj. *euro*, apakšprogrammas izdevumi gada ietvaros samazināti par 1,4 milj. *euro*, kas pārdalīti uz IZM budžeta apakšprogrammām 05.01.00 “Zinātniskās darbības nodrošināšana” un 09.07.00 “Dotācija sporta organizāciju, programmu un pasākumu atbalstam”. Savukārt apakšprogrammas izdevumu izpilde bija 6,9 milj. *euro*, kas ir 99,5 % no precizētā plāna, bet tikai 82,2% no izsludinātā plāna.

Neskatoties uz to, ka precizētā plāna izdevumi katru gadu tiek apgūti gandrīz pilnā apmērā, tomēr katru gadu līdzīgā apmērā tiek samazināti izsludinātā plāna izdevumi, bet izdevumi 2025. gadam un turpmākajiem gadiem tiek plānoti 2024. gada izsludinātā plāna līmenī. Secināms, ka apakšprogrammas **2022. – 2024. gada vidējā neizpilde no izsludinātā plāna ir 1,3 milj. *euro***.

**03.08.00 “Augstākās izglītības padome”**

Apakšprogrammas mērķis ir nodrošināt Augstākās izglītības padomes funkciju izpildi saskaņā ar Augstskolu likumu.

***2.2.67. attēls* Apakšprogrammas 03.08.00 “Augstākās izglītības padome” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.67., secināms, ka laika posmā no 2022. gada līdz 2024. gadam apakšprogrammas 03.08.00 “Augstākās izglītības padome” izdevumi ir saglabājušies nemainīgā līmenī. Nevienā gadā nav precizēts izdevumu plāns. **Visos gados izdevumi ir apgūti pilnā apmērā**. Savukārt apakšprogrammas vidējais DRR izpildes līmenis ir ļoti zems, tikai 2023. gadā pārsniedz 70%, bet 2022. un 2024. gadā tas ir tikai 50%, kas skaidrojams ar to, ka netika akreditētas iestādes un apstiprināta profesoru padome.

**03.13.00 “Studiju virzienu akreditācija”**

Apakšprogrammas mērķis ir studiju virzienu akreditācijas un programmu licencēšanas nodrošināšana.

***2.2.68. attēls* Apakšprogrammas 03.13.00 “Studiju virzienu akreditācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.68., secināms, ka laika posmā no 2022. gada līdz 2024. gadam apakšprogrammas 03.13.00 “Studiju virzienu akreditācija” izdevumi ir pieauguši no 2023. gada saistībā ar prioritāro pasākumu ietvaros piešķirto finansējumu augstākajai izglītībai. Izdevumu izsludinātais plāns ir palielināts 2022. gadā un nebūtiski arī 2024. gadā. **Visos gados izdevumi ir apgūti pilnā apmērā**. Savukārt apakšprogrammas DRR izpildes līmenis tikai 2023. gadā pārsniedz 70%, savukārt 2022. un 2024. gadā tas ir tikai 66%, kas skaidrojams ar to, ka mazāk, nekā plānots, licencētas jaunas studiju programmas, kā arī novērtēti un akreditēti studiju virzieni.

**04.00.00 “Valsts valodas politika un pārvalde”**

Programmas mērķis ir nodrošināt atbalstu latviešu valodas – LR valsts valodas un ES oficiālās valodas – ilgtspējīgai attīstībai un latviešu valodas apguvei Latvijā un ārvalstīs.

***2.2.69. attēls* Programmas 04.00.00 “Valsts valodas politika un pārvalde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.69., secināms, ka laika posmā no 2022. gada līdz 2024. gadam programmas 04.00.00 “Valsts valodas politika un pārvalde” izdevumi nav būtiski mainījušies. Katru gadu ir precizēts izdevumu plāns, to nedaudz palielinot. Izpilde visos analizētajos gados ir gandrīz 100%. Secināms, ka programmas **2022. – 2024. gada vidējā neizpilde no precizētā plāna ir 0,02 milj. *euro*.** Savukārt programmas vidējais DRR izpildes līmenis no 2023. gada ir pieaudzis, sasniedzot gandrīz 100%.

**05.01.00 “Zinātniskās darbības nodrošināšana”**

Apakšprogrammas mērķis ir nodrošināt fundamentālo un lietišķo pētījumu īstenošanu, valsts pētījumu programmu īstenošanu, bilaterālās sadarbības projektu īstenošanu un starptautisko sadarbību zinātnē, mūža grantus emeritētajiem zinātniekiem, finansējumu Latvijas Zinātņu akadēmijai valsts deleģēto funkciju nodrošināšanai.

***2.2.70. attēls* Apakšprogrammas 05.01.00 “Zinātniskās darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.70., secināms, ka laika posmā no 2022. gada līdz 2024. gadam apakšprogrammas 05.01.00 “Zinātniskās darbības nodrošināšana” izdevumi ir būtiski pieauguši no 2024. gada saistībā ar to, ka no 2024. gada pievienota budžeta apakšprogramma 05.12.00 “Valsts pētījumu programmas”. Katru gadu ir precizēts izdevumu plāns, to palielinot, būtiskās izmaiņas – 4,3 milj. *euro* apmērā ir veiktas 2024. gadā, kura ietvaros veiktas vairākas pārdales gan uz šo apakšprogrammu, kā arī no šīs apakšprogrammas uz citām IZM programmām/apakšprogrammām dažādiem mērķiem. Izpilde visos analizētajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro*.** Apakšprogrammas vidējais DRR izpildes līmenis ik gadu ir pieaudzis, 2024. gadā sasniedzot 100%.

**05.02.00 “Zinātnes bāzes finansējums”**

Apakšprogrammas mērķis ir nodrošināt valsts un augstskolu zinātnisko institūtu darbību, ieskaitot administratīvā un zinātniskā personāla bāzes atalgojumu, infrastruktūras uzturēšanas izdevumu segšanu, zinātnisko institūtu ES struktūrfondu līdzfinansējumu un valsts zinātnisko institūciju veikto PVN maksājumu līdzfinansēšanu, īstenojot ES pamatprogrammu projektus, kā arī nodrošināt Vienotā nacionālas nozīmes Latvijas akadēmiskā pamattīkla pakalpojumus zinātniskiem institūtiem.

***2.2.71. attēls* Apakšprogrammas 05.02.00 “Zinātnes bāzes finansējums” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.71., secināms, ka laika posmā no 2022. gada līdz 2024. gadam apakšprogrammas 05.02.00 “Zinātnes bāzes finansējums” izdevumi ir pakāpeniski pieauguši. Katru gadu ir precizēts izdevumu plāns, būtiskās izmaiņas, palielinot izsludināto plānu par 5,9 milj. *euro* apmērā, ir veiktas 2024. gadā galvenokārt, lai nodrošinātu zinātnes bāzes finansējuma pieaugumu. Izpilde visos analizētajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro*.** Apakšprogrammas vidējais DRR izpildes līmenis ik gadu ir pieaudzis, 2024. gadā sasniedzot 99%.

**05.04.00 “Krišjāņa Barona Dainu skapis”**

Apakšprogrammas mērķis ir nodrošināt starptautiski atzīta nemateriālā kultūras mantojuma – Latviešu folkloras krātuves materiālu krājuma (tai skaitā, UNESCO Pasaules atmiņas reģistrā iekļautā Krišjāņa Barona Dainu skapja) saglabāšanu, publiskošanu (digitālā formātā) un izpēti.

***2.2.72. attēls* Apakšprogrammas 05.04.00 “Krišjāņa Barona Dainu skapis” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.72., secināms, ka laika posmā no 2022. gada līdz 2024. gadam apakšprogrammas 05.04.00 “Krišjāņa Barona Dainu skapis” izdevumi nav mainījušies. Nevienā no analizētajiem gadiem nav precizēts izdevumu plāns. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis visos gados ir 100%.

**07.00.00 “Informācijas un komunikāciju tehnoloģiju uzturēšana un attīstība”**

Programmas mērķis ir nodrošināt IZM informācijas un komunikāciju tehnoloģiju darbību un attīstību, iekšējās lietošanas un resora koplietošanas IS darbību un attīstību, kā arī Valsts izglītības informācijas sistēmas, Valsts pārbaudījumu informācijas sistēmas un Resursu uzskaites un monitoringa informācijas sistēmas darbību un attīstību.

***2.2.73. attēls* Programmas 07.00.00 “Informācijas un komunikāciju tehnoloģiju uzturēšana un attīstība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.73., secināms, ka laika posmā no 2022. gada līdz 2024. gadam programmas 07.00.00 “Informācijas un komunikāciju tehnoloģiju uzturēšana un attīstība” izsludinātā plāna izdevumi nav būtiski mainījušies. Katru gadu ir precizēts izdevumu plāns, to palielinot, būtiskāks palielinājums 0,7 milj. *euro* apmērā ir veikts 2024. gadā galvenokārt, lai nodrošinātu Valsts pārbaudījumu informācijas sistēmas un Valsts izglītības informācijas sistēmas pilnveidi un attīstību. Izdevumu izpilde visos gados sasniedz 100%, līdz ar to secināms, ka programmas **2022. – 2024. gada vidējā neizpilde no precizētā plāna apmērā ir nebūtiska.** Programmas vidējais DRR izpildes līmenis 2022. un 2023. gadā ir 100%, savukārt 2024. gadā 96%.

**09.04.00 “Sporta būves”**

Apakšprogrammas mērķis ir sniegt atbalstu valsts pārvaldībā esošo nacionālo sporta bāzu darbībai, veicinot sporta pakalpojumu pieejamību.

***2.2.74. attēls* Apakšprogrammas 09.04.00 “Sporta būves” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.74., secināms, ka laika posmā no 2022. gada līdz 2024. gadam apakšprogrammas 09.04.00 “Sporta būves” izsludinātā plāna izdevumi ir samazinājušies no 2023. gada saistībā ar finansējuma samazinājumu investīcijām valsts nozīmes sporta būvēs. 2022. un 2024. gadā ir precizēts izdevumu plāns, to palielinot, būtiskāks palielinājums 0,7 milj. *euro* apmērā ir veikts 2024. gadā galvenokārt, lai nodrošinātu sporta bāzes uzturēšanai un darbībai nepieciešamo izdevumu segšanu. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis visos gados ir 100%.

**09.07.00 “Dotācija sporta organizāciju, programmu un pasākumu atbalstam”**

Apakšprogrammas mērķis ir:

1. sniegt atbalstu atzīto sporta federāciju, biedrības “Latvijas Olimpiskā komiteja” (LOK), biedrības “Latvijas Sporta federāciju padome” (LSFP) un biedrības “Latvijas Paralimpiskā komiteja” (LPK) Sporta likumā deleģēto uzdevumu un funkciju nodrošināšanai. Nodrošināt augstas klases sasniegumu sporta atbalstu. Atbalstīt dažāda līmeņa sporta sacensību (t.sk. starptautisku sporta sacensību) organizēšanu Latvijā un Latvijas sportistu dalību dažāda līmeņa sporta sacensībās ārzemēs;
2. pakāpeniski palielināt to finansējuma daļu, kas no sporta federācijas saņemtajiem valsts budžeta līdzekļiem novirzāms bērnu un jauniešu sportam, tādejādi palielinot sporta federācijas organizētajās sporta aktivitātēs iesaistīto bērnu un jauniešu skaitu;
3. finansiāli nodrošināt valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās;
4. atbalstīt nacionālas nozīmes starptautisku sporta pasākumu organizēšanu Latvijā, tādejādi veicinot ne tikai attiecīgā sporta veida attīstību, bet arī veicinot valsts ekonomisko attīstību un popularizējot Latviju ārvalstīs;
5. nodrošināt, lai talantīgie sportisti varētu sagatavoties un startēt Olimpiskajās spēlēs, pasaules un Eiropas čempionātos (t.sk. sporta spēļu atlases turnīros un finālsacensībās), kā arī sniegt atbalstu Latvijas sporta veterāniem un bijušajiem olimpiešiem);
6. sniegt atbalstu pielāgotā sporta attīstībai, tādejādi nodrošinot, lai cilvēki ar invaliditāti varētu nodarboties ar sportu atbilstoši viņu interesēm un spējām iesaistīties pielāgotās sporta aktivitātēs, atbalstot labāko sportistu ar invaliditāti startus Paralimpiskajās spēlēs, Nedzirdīgo spēlēs (Deaflympics), Speciālās Olimpiādes spēlēs, kā arī pasaules un Eiropas čempionātos.

***2.2.75. attēls* Apakšprogrammas 09.07.00 “Dotācija sporta organizāciju, programmu un pasākumu atbalstam” izdevumi (milj. *euro*) un vidējais DRR izpildes līmenis (%)**

Apakšprogramma 09.07.00 “Dotācija sporta organizāciju, programmu un pasākumu atbalstam” tiek plānota tikai no 2024. gada. Aplūkojot attēlu Nr. 2.2.75., redzams, ka izsludinātā plāna izdevumi ir palielināti par 5,2 milj. *euro* galvenokārt, lai nodrošinātu valsts budžeta līdzfinansējumu Eiropas čempionāta finālturnīra basketbolā vīriešiem organizēšanai un Starptautiskās Automobiļu federācijas Pasaules rallija čempionāta (WRC) posma organizēšanai, kā arī lai nodrošinātu biedrības “Latvijas Olimpiskā komiteja” Milāna – Kortīna 2026. gada olimpisko spēļu sagatavošanās atbalsta programmas īstenošanu. Izdevumu izpilde ir 99,9%, līdz ar to secināms, ka apakšprogrammas **vidējā neizpilde no precizētā plāna apmērā ir 0,02 milj. *euro***. Savukārt apakšprogrammas DRR izpildes līmenis ir 95%.

**09.08.00 “Balvas par izciliem sasniegumiem sportā”**

Apakšprogrammas mērķis ir nodrošināt naudas balvu piešķiršanu par izciliem sasniegumiem sportā, lai materiāli stimulētu Latvijas sportistus, komandas, trenerus, sportistus apkalpojošos sporta darbiniekus un atzītās sporta federācijas, tādejādi izsakot valsts atzinību un veicinot augstu rezultātu sasniegšanu starptautiskās sporta sacensībās.

***2.2.76. attēls* Apakšprogrammas 09.08.00 “Balvas par izciliem sasniegumiem sportā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.76., secināms, ka laika posmā no 2022. gada līdz 2024. gadam apakšprogrammas 09.08.00 “Balvas par izciliem sasniegumiem sportā” izdevumi nav mainījušies. Nevienā no analizētajiem gadiem nav precizēts izdevumu plāns. **Visos gados izdevumi ir apgūti pilnā apmērā.** Apakšprogrammas DRR izpildes līmenis visos gados ir 100%.

**09.10.00 “Murjāņu sporta ģimnāzija”**

Apakšprogrammas mērķis ir veicināt kandidātu sagatavošanu Latvijas Nacionālo izlašu startiem Olimpiskajās spēlēs, pasaules un Eiropas čempionātos, vienlaikus nodrošinot sportistiem vispārējās pamatizglītības un vidējās izglītības ieguvi.

***2.2.77. attēls* Apakšprogrammas 09.10.00 “Murjāņu sporta ģimnāzija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.77., secināms, ka laika posmā no 2022. gada līdz 2024. gadam apakšprogrammas 09.10.00 “Murjāņu sporta ģimnāzija” izdevumi ir nedaudz pieauguši. Katru gadu ir precizēts izdevumu plāns, to palielinot, būtiskāks palielinājums 0,2 milj. *euro* apmērā ir veikts 2024. gadā, galvenokārt lai nodrošinātu Murjāņu sporta ģimnāzijas darbību un izglītības programmu īstenošanu. Izpilde visos analizētajos gados ir gandrīz 100% no precizētā plāna, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,009 milj. *euro*.** Savukārt apakšprogrammas DRR izpildes līmenis 2022. un 2023. gadā ir nedaudz virs 90%, savukārt 2024. gadā tikai 83%, kas skaidrojams ar to, ka bija mazāk audzēkņu, nekā plānots.

**09.12.00 “Latvijas Sporta muzejs”**

Apakšprogrammas mērķis ir nodrošināt sporta vēstures materiālu vākšanu un saglabāšanu un muzeja vērtību pieejamību sabiedrībai, kā arī veicināt sporta vēstures izzināšanu un sporta popularitātes palielināšanu.

***2.2.78. attēls* Apakšprogrammas 09.12.00 “Latvijas Sporta muzejs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.78., secināms, ka laika posmā no 2022. gada līdz 2024. gadam apakšprogrammas 09.12.00 “Latvijas Sporta muzejs” izdevumi ir pieauguši. 2023. un 2024. gadā ir precizēts izdevumu plāns, nedaudz to palielinot. Izpilde visos analizētajos gados ir gandrīz 100% no precizētā plāna, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,003 milj. *euro***. Savukārt apakšprogrammas DRR izpildes līmenis ir ļoti zems, lai gan no 2023. gada vērojams pieaugums, tomēr tikai nedaudz tiek pārsniegti 50%, kas skaidrojams ar to, ka bija mazāk muzeja apmeklētāju, nekā plānots.

**09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”**

Apakšprogrammas mērķis ir nodrošināt finansējumu profesionālās ievirzes sporta izglītības programmu īstenošanai, tādejādi nodrošinot talantīgo jauno sportistu atlasi un trenēšanu, lai sagatavotu rezerves augstas klases sportistiem, kā arī veicinot bērnu un jauniešu iesaisti sportiskās, veselīgu un aktīvu dzīvesveidu veicinošās aktivitātēs.

***2.2.79. attēls* Apakšprogrammas 09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” izdevumi (milj. euro) un vidējais DRR izpildes līmenis (%)**

Aplūkojot attēlu Nr. 2.2.79., secināms, ka laika posmā no 2022. gada līdz 2024. gadam apakšprogrammas 09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” izdevumi ir pieauguši. Nevienā no analizētajiem gadiem nav precizēts izdevumu plāns. Izpilde visos gados ir gandrīz 100%, līdz ar to secināms, ka apakšprogrammas **2022. – 2024. gada vidējā neizpilde no izsludinātā plāna ir 0,02 milj. *euro***. Apakšprogrammas vidējais DRR izpildes līmenis 2022. un 2023. gadā ir 100%, savukārt 2024. gadā tuvu 100%.

**09.23.00 “Valsts ilgtermiņa saistības sportā - dotācija Latvijas Olimpiskajai komitejai (LOK) - valsts galvoto aizdevumu atmaksai”**

Apakšprogrammas mērķis ir nodrošināt, lai biedrība “Latvijas Olimpiskā komiteja” varētu veikt valsts galvoto aizdevumu atmaksu, tādejādi veicinot sporta bāzu attīstību Latvijā un radot nepieciešamos apstākļus, lai katram indivīdam būtu iespēja nodarboties ar sportu, kā arī nodrošinot iespējas Latvijā rīkot starptautiska un nacionāla mēroga sporta pasākumus.

***2.2.80. attēls* Apakšprogrammas 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.80., secināms, ka laika posmā no 2022. gada līdz 2024. gadam apakšprogrammas 09.23.00 “Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” izdevumi ievērojami samazinājušies, kas skaidrojams ar izmaiņām izdevumos saskaņā ar apstiprinātajiem aizdevumu atmaksas grafikiem. 2023. un 2024. gadā ir precizēts izdevumu plāns, 2023. gadā to palielinot par 1,0 milj. *euro*,lai atmaksātu valsts galvotā aizdevuma 2024. gada maksājuma daļu, tādējādi nodrošinot saistību daļēju izpildi 2023. gadā. Savukārt 2024. gada izsludinātais plāns ir samazināts par 0,8 milj. *euro*,pārdalot finansējumu uz vairākām IZM budžeta apakšprogrammām. Izpilde visos analizētajos gados ir gandrīz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,002 milj. *euro***. Apakšprogrammas vidējais DRR izpildes līmenis visos gados ir 100%.

**12.00.00 “Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai”**

Programmas mērķis ir asistenta pakalpojumu nodrošināšana izglītojamiem ar invaliditāti pārvietošanās atbalstam un pašaprūpes veikšanai pirmsskolas izglītības, vispārējās pamatizglītības, profesionālās pamatizglītības, arodizglītības, vispārējās vidējās izglītības un profesionālās vidējās izglītības iestādēs (izņemot speciālās izglītības iestādes, kas saņem uzturēšanas izdevumus no valsts budžeta).

***2.2.81. attēls* Programmas 12.00.00 “Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.81., secināms, ka laika posmā no 2022. gada līdz 2024. gadam programmas 12.00.00 “Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” izdevumi ir pieauguši. Visos analizētajos gados ir precizēts izdevumu plāns, 2022. un 2023. gadā to samazinot, veicot pārdali uz citām IZM apakšprogrammām, savukārt 2024. gadā palielinot par 0,1 milj. *euro*, lai nodrošinātu asistenta pakalpojumu privātajās un pašvaldību izglītības iestādēs. Izpilde visos analizētajos gados gandrīz 100%. Secināms, ka programmas **2022. – 2024. gada vidējā neizpilde no precizētā plāna ir nebūtiska – 0,004 milj. *euro***. Savukārt programmas vidējais DRR izpildes līmenis ir 100%. Izdevumu pieaugums turpmākajiem gadiem ir saistīts ar izglītojamo skaita pieaugumu un prioritāro pasākumu ietvaros piešķirto finansējumu personu ar invaliditāti asistentu un pavadoņu atlīdzības apmēra paaugstināšanai.

**21.00.00 “Jaunatnes politikas valsts programma”**

Programmas mērķis ir ar informatīvu, metodisku un finansiālu valsts atbalstu nodrošināt darba ar jaunatni Latvijā koordināciju un attīstību, lai radītu labvēlīgu vidi jauniešu dzīves kvalitātes uzlabošanai un palīdzētu katram jaunietim uzsākt patstāvīgu dzīvi kā atbildīgam sabiedrības loceklim.

***2.2.82. attēls* Programmas 21.00.00 “Jaunatnes politikas valsts programma” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.82., secināms, ka laika posmā no 2022. gada līdz 2024. gadam programmas 21.00.00 “Jaunatnes politikas valsts programma” izdevumi būtiski nav mainījušies. 2023. gadā ir precizēts izdevumu plāns, to nedaudz samazinot. Izpilde pakāpeniski ir uzlabojusies, 2022. gadā tā bija 89,4%, 2023. gadā – 90,1%, bet 2024. gadā jau 98,4% no precizētā plāna. Programmas vidējais DRR izpildes līmenis 2022. un 2024. gadā ir tuvu 100%, savukārt 2023. gadā 100%.

Neskatoties uz to, ka izdevumi nevienā no gadiem nav apgūti pilnā apmērā, izdevumi 2025. gadam un turpmākajiem gadiem tiek plānoti par 0,1 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 0,1 milj. *euro***.

**42.03.00 “Skolu jaunatnes dziesmu un deju svētki”**

Apakšprogrammas mērķis ir nodrošināt Latvijas skolu jaunatnes dziesmu un deju svētku procesa nepārtrauktību un pēctecību, un izglītojamo līdzdalību Dziesmu un deju svētku tradīcijas saglabāšanā.

***2.2.83. attēls* Apakšprogrammas 42.03.00 “Skolu jaunatnes dziesmu un deju svētki” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.83., secināms, ka laika posmā no 2022. gada līdz 2024. gadam apakšprogrammas 42.03.00 “Skolu jaunatnes dziesmu un deju svētki” izdevumi ir pieauguši. Nevienā no analizētajiem gadiem nav precizēts izdevumu plāns. **Visos gados izdevumi ir apgūti pilnā apmērā.** Savukārt apakšprogrammas vidējais DRR izpildes 2022. un 2023. gadā ir 100%, bet 2024. gadā nedaudz samazinās līdz 94%, kas skaidrojams ar to, ka bija iesaistīti mazāk bērni un jaunieši Latvijas skolu jaunatnes dziesmu un deju svētku procesā, nekā plānots. Izdevumu pieaugums 2025. gadā ir saistīts ar XIII Latvijas skolu jaunatnes dziesmu un deju svētku norises nodrošināšanu.

**42.05.00 “Valsts izglītības attīstības aģentūras darbības nodrošināšana”**

Apakšprogrammas mērķis ir VIAA darbības nodrošināšana, īstenojot valsts politiku izglītības jomā (vispārējās, profesionālās pamatizglītības, arodizglītības, profesionālās vidējās, profesionālās tālākizglītības, profesionālās pilnveides un profesionālās ievirzes un interešu izglītības satura pilnveidē), valsts valodas jomā un nodrošinot IZM atbildībā esošo valsts programmu, projektu un iniciatīvu īstenošanu un uzraudzību.

***2.2.84. attēls* Apakšprogrammas 42.05.00 “Valsts izglītības attīstības aģentūras darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.84., secināms, ka laika posmā no 2022. gada līdz 2024. gadam apakšprogrammas 42.05.00 “Valsts izglītības attīstības aģentūras darbības nodrošināšana” izdevumi nav būtiski mainījušies. No 2025. gada apakšprogrammai ir pievienota apakšprogramma 42.06.00 “Valsts izglītības satura centra darbības nodrošināšana”. 2023. gadā ir precizēts izdevumu plāns, to palielinot par 0,3 milj. *euro*,lai nodrošinātu Ukrainas civiliedzīvotājiem studiju un pētniecības stipendijas. Izpilde visos analizētajos gados ir gandrīz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,003 milj. *euro***. Savukārt apakšprogrammas vidējais DRR izpildes līmenis 2022. un 2023. gadā ir ap 90%, un 2024. gadā tas pieaug, sasniedzot 95%.

**42.07.00 “Izglītības kvalitātes valsts dienesta darbības nodrošināšana”**

Apakšprogrammas mērķis ir Izglītības kvalitātes valsts dienesta darbības nodrošināšana, sekmējot kvalitatīvu un tiesisku izglītību, veicot izglītības kvalitātes monitoringu un sniedzot atbalstu izglītības procesa īstenošanā.

***2.2.85. attēls* Apakšprogrammas 42.07.00 “Izglītības kvalitātes valsts dienesta darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.85., secināms, ka laika posmā no 2022. gada līdz 2024. gadam apakšprogrammas 42.07.00 “Izglītības kvalitātes valsts dienesta darbības nodrošināšana” izdevumi nav būtiski mainījušies. Visos gados ir precizēts izdevumu plāns, 2022. gadā to samazinot, jo akreditācijas iesniegumu skaits no privātajām izglītības iestādēm ir saņemts mazākā apmērā, nekā iepriekš tika plānots, savukārt 2023. un 2024. gadā nedaudz palielinot. Izpilde visos analizētajos gados ir salīdzinoši zema 2022. gadā tā bija 78,0%, 2023. gadā – 66,7%, bet 2024. gadā – 80,6% no precizētā plāna. Izdevumu neizpilde 2024. gadā galvenokārt saistīta ar to, ka netika izpildīti plānotie ieņēmumi no maksas pakalpojumiem un attiecīgi no tiem sedzamie plānotie izdevumi precēm un pakalpojumiem. Apakšprogrammas vidējais DRR izpildes līmenis ir visos analizētajos gados ir virs 80%.

Neskatoties uz to, ka visos gados ir zema izdevumu izpilde, izdevumi turpmākajiem gadiem netiek samazināti un tiek plānoti par 0,6 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,5 milj. *euro***.

**42.09.00 “Latvijas Zinātnes padome”**

Apakšprogrammas mērķis ir Latvijas Zinātnes padomes darbības nodrošināšana un zinātnes sistēmas administratīvās kapacitātes attīstība, īstenojot valsts politiku zinātnes un inovāciju jomā.

***2.2.86. attēls* Apakšprogrammas 42.09.00 “Latvijas Zinātnes padome” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.86., secināms, ka laika posmā no 2022. gada līdz 2024. gadam apakšprogrammas 42.09.00 “Latvijas Zinātnes padome” izdevumi ir pakāpeniski pieauguši. 2023. un 2024. gadā ir precizēts izdevumu plāns, to palielinot, būtiskāks palielinājums vērojams 2024. gadā, kad izdevumi palielināti par 0,3 milj. *euro*,lai nodrošinātu finansējumu zinātnes ekspertiem un padomes darbinieku papildu darba apmaksai par ekspertīzes pakalpojumu veikšanu projektiem. Izpilde 2022. gadā bija 96,8%, 2023. gadā – 99,1%, bet 2024. gadā – 80,3% no precizētā plāna. Izdevumu neizpilde 2024. gadā galvenokārt saistīta ar to, ka netika izpildīti plānotie ieņēmumi no maksas pakalpojumiem un attiecīgi no tiem sedzamie plānotie izdevumi atlīdzībai. Apakšprogrammas vidējais DRR izpildes līmenis ir visos analizētajos gados ir virs 90%.

Neskatoties uz to, ka izdevumi nevienā no gadiem nav apgūti pilnā apmērā, izdevumi 2025. gadam un turpmākajiem gadiem tiek plānoti par 0,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,07 milj. *euro***.

**97.01.00 “Ministrijas centrālā aparāta darbības nodrošināšana”**

Apakšprogrammas mērķis ir izstrādāt un koordinēt izglītības, zinātnes, sporta, jaunatnes un valsts valodas politiku īstenošanu un nodrošināt politiku jomu efektīvu pārvaldību, veicot Izglītības likumā, Vispārējās izglītības likumā, Profesionālās izglītības likumā, Augstskolu likumā, Zinātnes darbības likumā un citos ārējos normatīvajos aktos noteiktās funkcijas.

***2.2.87. attēls* Apakšprogrammas 97.01.00 “Ministrijas centrālā aparāta darbības nodrošināšana” izdevumi (milj. *euro*)**

Aplūkojot attēlu Nr. 2.2.87., secināms, ka laika posmā no 2022. gada līdz 2024. gadam apakšprogrammas 97.01.00 “Ministrijas centrālā aparāta darbības nodrošināšana” izdevumi ir pakāpeniski pieauguši. Visos gados ir precizēts izdevumu plāns, to palielinot vidēji par 0,3 milj. *euro*. Izpilde visos analizētajos gados ir salīdzinoši zema, 2022. un 2023. gadā pat nesasniedzot izsludināto plānu.

Detalizēti aplūkojot 2024. gadu, redzams, ka izsludinātais plāns bija 7,2 milj. *euro*, apakšprogrammas izdevumi gada ietvaros palielināti par 0,2 milj. *euro* galvenokārt, lai nodrošinātu nekustamā īpašuma nodokļa 2024. gadam apmaksu un ēku apsardzes un apsaimniekošanas izdevumu segšanu. Savukārt apakšprogrammas izdevumu neizpilde bija 0,1 milj. *euro*.

Neskatoties uz to, ka visos gados ir salīdzinoši liela izdevumu neizpilde, izdevumi 2025. gadam tiek plānoti par 1,8 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,4 milj. *euro***.

**Klimata un enerģētikas ministrija**

KEM 2025. gada pamatbudžetā valsts pamatfunkciju īstenošanai ir 12 budžeta programmas/apakšprogrammas, no tām sešas turpmākajā analīzē netiks iekļautas, jo divām no tām (21.01.00 “Vides aizsardzības projekti” un 21.02.00 “Nozares vides projekti”) izdevumi tiek plānoti tikai 2025. gadam, turklāt to ietvaros resurss izdevumu segšanai ir transferts no VARAM budžeta, savukārt četras no tām (23.01.00 “Valsts vides dienests”, 23.02.00 “Vides pārraudzības valsts birojs” (turpmāk nosaukums būs “Enerģētikas un vides aģentūra”), 23.03.00 “Atbalsts biedrībai “Pēdas LV” Lielās talkas nodrošināšanai” un 28.00.00 “Meteoroloģija un bīstamo atkritumu pārvaldība”) uz KEM no VARAM ir pārceltas ar 2024. gada 1. jūliju, kā arī to ietvaros 2022. – 2024. gada periodā nav bijis ievērojams slēgto asignējumu (neizlietotās dotācijas) apmērs.

**01.00.00 “Valsts pētījumi klimata un enerģētikas jomā”**

Programmas mērķis ir nodrošināt finansējumu pētījumiem un no tiem izrietošo pasākumu īstenošanai klimata un enerģētikas jomā, lai īstenotu ilgtspējīgu, izmaksu efektīvu, inovatīvu, tautsaimniecības vajadzībām un ES regulējumam atbilstošu klimata un enerģētikas politiku.

***2.2.88. attēls* Programmas 01.00.00 “Valsts pētījumi klimata un enerģētikas jomā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.88., secināms, ka programmas 01.00.00 “Valsts pētījumi klimata un enerģētikas jomā” izdevumi 2024. gadā ir ievērojami pieauguši, kas saistīts ar izdevumu pieaugumu prioritārajam pasākumam “Valsts pētījumi klimata un enerģētikas jomā”. Abos gados ir precizēts izdevumu plāns, to būtiski samazinot, 2023. gadā izdevumi tika pārdalīti galvenokārt veselības aprūpes neatliekamo pasākumu īstenošanai, savukārt 2024. gadā 2,8 milj. *euro* tika pārdalīti uz vairākām EM apakšprogrammām.

Lai arī 2024. gada izsludinātais plāns tika samazināts, izpilde no precizētā plāna bija tikai 7,7%, veidojot neizpildi 2,0 milj. *euro* apmērā. Izdevumu neizpilde saistīta ar to, ka aizkavējusies dažu ārpakalpojumu iepirkumu izsludināšana un tehniskās dokumentācijas sagatavošana. Programmas vidējais DRR izpildes līmenis abos gados ir ļoti zems – 2023. gadā 0%, bet 2024. gadā 57%, kas skaidrojams ar to, ka netika izstrādāts nacionālās enerģētikas sistēmas attīstības scenāriju modelēšanas rīks, netika izveidots klimata un enerģētikas politikas mērķu ieviešanas uzraudzības mehānisms, kā arī netika iesniegts Saeimai ziņojums par kodolenerģijas attīstības perspektīvām Latvijā.

Neskatoties uz to, ka abos gados ir būtiski samazināts izsludinātais plāns un ka izpilde ir ļoti zema, izdevumi no 2025. gada tiek plānoti par 3,7 milj. *euro* vairāk nekā vidējā izpilde. Secināms, ka programmas **2023. – 2024. gada vidējā neizpilde no izsludinātā plāna ir 2,9 milj. *euro***.

**02.00.00 “Iemaksas starptautiskajās organizācijās”**

Programmas mērķis ir nodrošināt iespēju nozaru speciālistiem pārstāvēt Latvijas valsts intereses starptautiskajās organizācijās.

***2.2.89. attēls* Programmas 02.00.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.89., secināms, ka programmas 02.00.00 “Iemaksas starptautiskajās organizācijās” izdevumi ir pieauguši saistībā ar to, ka no 2024. gada 1. jūlija Klimata un enerģētikas ministrijai nodota vides aizsardzības politikas joma, attiecīgi arī iemaksu veikšana ar vidi saistītajās starptautiskajās organizācijās. Izpilde 2023. gadā ir 100%, bet 2024. gadā – 99,7%, līdz ar to secināms, ka programmas **2023. – 2024. gada vidējā neizpilde no precizētā plāna ir nebūtiska.** Programmas vidējais DRR izpildes līmenis abos gados ir 100%. Izdevumu pieaugums turpmākajos gados ir saistīts ar vides aizsardzības politikas jomas pārņemšanu.

**03.00.00 “Elektroenerģijas lietotāju atbalsts”**

Programmas mērķis ir mazināt nacionālās tautsaimniecības un tās enerģētikas nozares konkurētspējas līmeņa krituma riskus, novēršot elektroenerģijas gala izmaksu turpmāko pieaugumu.

***2.2.90. attēls* Programmas 03.00.00 “Elektroenerģijas lietotāju atbalsts” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.90., secināms, ka programmas 03.00.00 “Elektroenerģijas lietotāju atbalsts” izdevumi ir pieauguši 2025. gadā, jo ir palielināti izdevumi elektroenerģijas lietotāju atbalstam. 2024. gadā nav precizēts izdevumu plāns un izpilde ir 99,8%, līdz ar to secināms, ka programmas **2024. gada vidējā neizpilde no izsludinātā plāna ir 0,09 milj. *euro***.Savukārt programmas vidējais DRR izpildes līmenis ir 100%.

**33.01.00 “Emisijas kvotu izsolīšanas instrumenta administrācija”** [[19]](#footnote-19)

Apakšprogrammas mērķis ir nodrošināt Emisijas kvotu izsolīšanas instrumenta vadību un īstenošanu.

***2.2.91. attēls* Apakšprogrammas 33.01.00 “Emisijas kvotu izsolīšanas instrumenta administrācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.91, secināms, ka apakšprogrammas 33.01.00 “Emisijas kvotu izsolīšanas instrumenta administrācija” izsludinātā plāna izdevumi 2023. un 2024. gadā nav būtiski mainījušies, tomēr no 2025. gada vērojams pieaugums saistībā ar Emisijas kvotu izsolīšanas instrumenta administrācijas palielināšanu. 2024. gadā ir precizēts izdevumu plāns, to palielinot saistībā ar Emisijas kvotu izsolīšanas instrumenta SIA “Vides investīciju fonds” deleģēto uzdevumu veikšanas nodrošināšanu. Tomēr izpilde abos gados ir zema, 2023. gadā – 76,5% un 2024. gadā – 85,8%. Izdevumu neizpilde saistīta galvenokārt ar to, ka atsevišķu pasākumu un aktivitāšu ārpakalpojumu ieviešana ir aizkavējusies, kā arī aizkavējusies publisko iepirkumu procedūru norise, tāpat tika ieplānots lielāks finansējums par atbalsta funkciju nodrošināšanu no VARAM puses saskaņā ar noslēgto starpresoru vienošanos. Apakšprogrammas vidējais DRR izpildes līmenis 2023. gadā ir gandrīz 100%, savukārt 2024. gadā 100%.

Neskatoties uz to, ka izdevumi abos gados nav apgūti pilnā apmērā, izdevumi 2025. gadam un turpmākajiem gadiem plānoti par 1,8 milj. *euro* vairāk nekā vidējā izpilde. Secināms, ka apakšprogrammas **2023. – 2024. gada vidējā neizpilde no precizētā plāna ir 0,8 milj. *euro***.

**33.02.00 “Emisijas kvotu izsolīšanas instrumenta projekti”** [[20]](#footnote-20)

Apakšprogrammas mērķis ir siltumnīcefekta gāzu mazināšana un pielāgošanās klimata pārmaiņām veicināšana EKII ietvaros.

***2.2.92. attēls* Apakšprogrammas 33.02.00 “Emisijas kvotu izsolīšanas instrumenta projekti” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.92., secināms, ka apakšprogrammas 33.02.00 “Emisijas kvotu izsolīšanas instrumenta projekti” izsludinātā plāna izdevumi 2024. un 2025. gadā ir pieauguši, tomēr no 2026. gada ievērojami samazinājušies. Abos gados ir precizēts izdevumu plāns, to būtiski palielinot, lai īstenotu vairākus Emisijas kvotu izsolīšanas instrumenta konkursa projektus. Tomēr izpilde abos gados ir tikai ap 90%, 2023. gadā – 90,2% un 2024. gadā – 92,8%. Izdevumu neizpilde saistīta ar to, ka atsevišķu pasākumu un aktivitāšu ieviešana ir aizkavējusies, dēļ EKII projektu konkursa “Siltumnīcefektu gāzu emisiju samazināšana valsts nozīmes aizsargājamos arhitektūras pieminekļos” projektu īstenošanas termiņa nobīdēm. Secināms, ka apakšprogrammas **2023. – 2024. gada vidējā neizpilde no precizētā plāna ir 2,4 milj. *euro***. Apakšprogrammas vidējais DRR izpildes līmenis 2024. gadā ir pieaudzis, sasniedzot 97%.

**97.00.00 “Nozaru vadība un politikas plānošana”**

Programmas mērķis ir nodrošināt enerģētikas, klimata un vides politikas plānošanu.

***2.2.93. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.93., secināms, ka programmas 97.00.00 “Nozaru vadība un politikas plānošana” izdevumi ir pieauguši. Abos gados ir precizēts izdevumu plāns, 2023. gadā to samazinot, pārdalot 0,2 milj. *euro* veselības aprūpes neatliekamo pasākumu īstenošanai un 0,4 milj. *euro* uz EM apakšprogrammu 29.06.00 “Enerģētikas jautājumu administrēšana”, savukārt 2024. gadā palielinot saistībā ar vides aizsardzības politikas jomas pārņemšanu.

Neskatoties uz veiktajiem plāna izdevumu precizējumiem, izpilde abos gados ir ļoti zema – vidēji 40% no precizētā plāna, tā nesasniedz pat izsludināto plānu (2023. gadā – 32,3% no izsludinātā plāna un 36,4% no precizētā plāna, 2024. gadā – 51,7% no izsludinātā plāna un 48,3% no precizētā plāna). Izdevumu neizpilde 2023. gadā tiek skaidrota galvenokārt ar to, ka netika izsludināti plānotie ārpakalpojumi enerģētikas jomā, savukārt 2024. gadā ar to, ka atsevišķu pasākumu un aktivitāšu ārpakalpojumu ieviešana ir aizkavējusies, jo bija nepieciešamas pārplānot to saturisko īstenošanu, kā arī aizkavējusies publisko iepirkumu procedūru norise. Secināms, ka apakšprogrammas **2023. – 2024. gada vidējā neizpilde no precizētā plāna ir 2,9 milj. *euro***.

**Korupcijas novēršanas un apkarošanas birojs**

KNAB 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Korupcijas novēršanas un apkarošanas birojs”**

Programmas mērķis ir korupcijas apkarošana un novēršana.

***2.2.94. attēls* Programmas 01.00.00 “Korupcijas novēršanas un apkarošanas birojs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.94., secināms, ka laika posmā no 2022. gada līdz 2024. gadam programmas 01.00.00 “Korupcijas novēršanas un apkarošanas birojs” izdevumi ir pakāpeniski pieauguši, ko galvenokārt ietekmēja valsts budžeta finansējuma pieaugums politiskajām organizācijām (partijām) un papildu piešķirtais finansējums prioritārajiem pasākumiem. Katrā no aplūkotajiem gadiem ir precizēts izdevumu plāns, to palielinot vidēji par 0,7 milj. *euro* ik gadu, tajā skaitā palielinot valsts budžeta likumā noteikto apropriāciju citu pašu ieņēmumu atlikumu saimnieciskā gada sākumā izmantošanai , tomēr izpilde nesasniedz 100%, kā arī tā ir zemāka pat par izsludināto plānu. Savukārt programmas vidējais DRR izpildes līmenis no 2023. gada ir uzlabojies, pārsniedzot 90%.

Detalizēti aplūkojot 2024. gadu, redzams, ka izsludinātais plāns bija 17,4 milj. *euro*, programmas izdevumi gada ietvaros palielināti par 1,0 milj. *euro*, galvenokārt Korupcijas novēršanas un apkarošanas biroja kapacitātes stiprināšanai, uzlabojot informācijas tehnoloģiju nodrošinājumu (no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem”). Savukārt programmas izdevumu izpilde bija tikai 17,2 milj. *euro* un tā nesasniedza ne izsludināto plānu (98,9% no tā), ne precizēto plānu (93,5% no tā). Izdevumu neizpilde galvenokārt saistīta ar neizmaksātu valsts budžeta finansējumu politiskajai organizācijai (partijai), aizkavējušos Dokumentu un informācijas pārvaldības sistēmas izstrādi, kā arī vakantām amata vietām.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,1 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 1,3 milj. *euro***.

**Kultūras ministrija**

KM 2025. gada pamatbudžetā valsts pamatfunkciju īstenošanai ir 15 budžeta programmas/apakšprogrammas.

**19.03.00 “Filmu nozare”**

Apakšprogrammas mērķis ir attīstīt nacionālo filmu mākslu un veicināt Latvijas filmu ražošanu un izplatīšanu.

***2.2.95. attēls* Apakšprogrammas 19.03.00 “Filmu nozare” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.95., secināms, ka laika posmā no 2022. gada līdz 2024. gadam apakšprogrammas 19.03.00 “Filmu nozare” izdevumi ir bijuši mainīgi, straujāks izdevumu pieaugums vērojams no 2024. gada, kas galvenokārt skaidrojams ar prioritāro pasākumu ietvaros piešķirto finansējumu, kā arī finansējumu divu filmu projektu īstenošanai. Visos gados ir precizēts izdevumu plāns, 2022. un 2024. gadā to nedaudz palielinot, bet 2023. gadā samazinot, veicot pārdali veselības aprūpes neatliekamo pasākumu īstenošanai. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,02 milj. *euro***. Apakšprogrammas vidējais DRR izpildes līmenis 2022. un 2023. gadā ir tuvu 100%, 2024. gadā pat sasniedzot 100%.

**19.07.00 “Mākslas un literatūra”**

Apakšprogrammas mērķis ir nodrošināt mūsdienīgu mākslas radošo procesu Latvijā un veicināt profesionālās mākslas pieejamību visiem Latvijas iedzīvotājiem, kā arī nodrošināt Latvijas profesionālās mākslas starptautisko apriti.

***2.2.96. attēls* Apakšprogrammas 19.07.00 “Mākslas un literatūra” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.96., secināms, ka apakšprogrammas 19.07.00 “Mākslas un literatūra” izdevumi ir pieauguši no 2024. gada, kas galvenokārt skaidrojams ar prioritāro pasākumu ietvaros piešķirto finansējumu. Visos gados ir precizēts izdevumu plāns, 2022. gadā to nedaudz samazinot, bet 2023. un 2024. gadā palielinot. Lielākais izdevumu palielinājums vērojams 2024. gadā, kad palielināti izdevumi, lai nodrošinātu neatliekamu un prioritāru pasākumu finansēšanu kultūras nozarē un nodrošinātu VSIA “Latvijas Leļļu teātris” izrāžu pieejamību ukraiņu valodā. Izdevumu izpilde visos gados ir 100%, līdz ar to secināms, ka apakšprogrammas **2022 – 2024. gada vidējā neizpilde no precizētā plāna ir nebūtiska – 0,003 milj. *euro*.** Savukārt apakšprogrammas vidējais DRR izpildes līmenis ik gadu pieaug, 2024. gadā sasniedzot 99%.

**20.00.00 “Kultūrizglītība”**

Programmas mērķis ir nodrošināt sabiedrības vajadzībām un darba tirgus prasībām atbilstošas kultūrizglītības ieguves iespējas, sekmējot gan kultūras jomas profesionāļu konkurētspēju, gan kultūrizglītības pieejamību sabiedrībai mūžizglītības kontekstā.

***2.2.97. attēls* Programmas 20.00.00 “Kultūrizglītība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.97., secināms, ka laika posmā no 2022. gada līdz 2024. gadam programmas 20.00.00 “Kultūrizglītība” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt skaidrojams ar prioritāro pasākumu ietvaros piešķirto finansējumu, kā arī pedagogu zemākās darba samaksas likmes pieauguma grafika laikposmam no 2023. gada 1. septembra līdz 2025. gada 31. decembrim 1. soļa īstenošanai. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad palielināti izdevumi, galvenokārt lai nodrošinātu neatliekamu un prioritāru pasākumu finansēšanu kultūras nozarē. Izdevumu izpilde 2022. gadā ir 99,7%, bet 2023. un 2024. gadā 100%. Secināms, ka programmas **2022 – 2024. gada vidējā neizpilde no precizētā plāna ir 0,08 milj. *euro*.** Savukārt programmas vidējais DRR izpildes līmenis ik gadu pieaug, 2024. gadā sasniedzot 100%. Izdevumu pieaugums 2025. gadam un turpmākajiem gadiem saistīts galvenokārt ar profesionālās ievirzes izglītības pedagogu darba slodzes līdzsvarošanu.

**21.00.00 “Kultūras mantojums”**

Programmas mērķis ir nodrošināt kultūras mantojuma saglabāšanu, aizsardzību, izpēti, popularizēšanu un pieejamību sabiedrībai, kā arī nemateriālā kultūras mantojuma, t.sk. Dziesmu un deju svētku tradīcijas, saglabāšanu un attīstību.

***2.2.98. attēls* Programmas 21.00.00 “Kultūras mantojums” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.98., secināms, ka laika posmā no 2022. gada līdz 2024. gadam programmas 21.00.00 “Kultūras mantojums” izdevumi ir bijuši mainīgi, straujāks izdevumu pieaugums vērojams no 2023. gada, kas galvenokārt skaidrojams ar prioritāro pasākumu ietvaros piešķirto finansējumu, kā ar finansējumu XXVII Vispārējo latviešu dziesmu un XVII Deju svētku nodrošināšanai. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. gadā, kad izpilde ir zemāka pat par izsludināto plānu. Secināms, ka programmas **2022. – 2024. gada vidējā neizpilde no precizētā plāna ir 2,7 milj. *euro***. Savukārt programmas vidējais DRR izpildes līmenis ik gadu pieaug, 2024. gadā sasniedzot 92%.

Detalizēti aplūkojot 2024. gadu, redzams, ka izsludinātais plāns bija 64,3 milj. *euro*, apakšprogrammas izdevumi gada ietvaros palielināti, lai Latvijas Nacionālais arhīvs turpinātu nodrošināt no Maksātnespējas kontroles dienesta saņemto lietu glabāšanu, Latvijas Nacionālais kultūras centrs daļēji segtu Rakstniecības un mūzikas muzeja ekspozīcijas Mārstaļu ielā 6, Rīgā, izveides izdevumus, Latvijas Nacionālā bibliotēka pēc ERAF projektu pabeigšanas nodrošinātu finansējumu IS uzturēšanai. Savukārt apakšprogrammas izdevumu izpilde bija 66,9 milj. *euro*, kas ir par 1,0 milj. *euro* mazāk nekā precizētais plāns (98,5% no tā). Izdevumu neizpilde saistīta ar pašu ieņēmumu un transfertu ieņēmumu apjoma neizpildi un attiecīgi izdevumu samazināšanos, kā arī nepabeigtiem iepirkumiem un līgumu izpildes pagarinājumiem.

**22.02.00 “Kultūras pasākumi, sadarbības līgumi un programmas”**

Apakšprogrammas mērķis ir atbalstīt kultūrpolitiski nozīmīgus kultūras diplomātijas, ārējās kultūrpolitikas pasākumus un starptautisko saistību izpildi, stiprināt sabiedrības un kultūras NVO līdzdalību kultūras politikas veidošanā, kā arī nodrošināt kultūras produktu un pakalpojumu auditorijas attīstību un īpašu mērķgrupu iesaisti kultūras procesā.

***2.2.99. attēls* Apakšprogrammas 22.02.00 “Kultūras pasākumi, sadarbības līgumi un programmas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.99., secināms, ka laika posmā no 2022. gada līdz 2024. gadam apakšprogrammas 22.02.00 “Kultūras pasākumi, sadarbības līgumi un programmas” izdevumi ir pakāpeniski pieauguši. 2023. gadā ir precizēts izdevumu plāns, to samazinot, veicot pārdali veselības aprūpes neatliekamo pasākumu īstenošanai 2023. gadā. Izdevumu izpilde 2022. gadā ir 100% 2023. gadā – 99,4%, bet 2024. gadā – 98,4%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,04 milj. *euro***. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot 100%. Izdevumu pieaugums 2025. gadam un turpmākajiem gadiem ir saistīts ar projekta “Liepāja – Eiropas kultūras galvaspilsēta 2027. gadā (Liepāja 2027)” nodrošināšanu.

**22.05.00 “Valsts vienotā bibliotēku informācijas sistēma”**

Apakšprogrammas mērķis ir izveidot saskaņotu valsts un publisko bibliotēku IS, sniegt universālus informācijas pakalpojumus lasītājiem gan informācijas meklēšanā, gan nepieciešamo grāmatu, publikāciju, izziņu un dokumentu piekļuves nodrošināšanā no Latvijas un starptautiskiem informācijas avotiem.

***2.2.100. attēls* Apakšprogrammas 22.05.00 “Valsts vienotā bibliotēku informācijas sistēma” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.100., secināms, ka laika posmā no 2022. gada līdz 2024. gadam apakšprogrammas 22.05.00 “Valsts vienotā bibliotēku informācijas sistēma” izsludinātais plāns ir bijis nemainīgs. Nevienā no aplūkotajiem gadiem nav precizēts izdevumu plāns. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022 – 2024. gada vidējā neizpilde no izsludinātā plāna ir nebūtiska – 0,002 milj. *euro*.** Arī apakšprogrammas vidējais DRR izpildes līmenis visos aplūkotajos gados ir tuvu 100%.

**22.07.00 “Nomas maksas VAS “Valsts nekustamie īpašumi” programmas “Mantojums – 2018” ietvaros”**

Apakšprogrammas mērķis ir nodrošināt programmas “Mantojums – 2018. Kultūras infrastruktūras uzlabošanas programma 2006. – 2018. gadam” ietvaros rekonstruēto kultūras institūciju nomas maksu VAS “Valsts nekustamie īpašumi” par veiktajiem kapitālieguldījumiem.

***2.2.101. attēls* Apakšprogrammas 22.07.00 “Nomas maksas VAS “Valsts nekustamie īpašumi” programmas “Mantojums – 2018” ietvaros” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.101., secināms, ka laika posmā no 2022. gada līdz 2024. gadam apakšprogrammas 22.07.00 “Nomas maksas VAS “Valsts nekustamie īpašumi” programmas “Mantojums – 2018” ietvaros” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to samazinot – 2022. gadā veicot pārdali uz citu KM budžeta programmu, kā arī uz FM budžeta apakšprogrammu 41.13.00 “Finansējums VAS “Valsts nekustamie īpašumi””, 2023. gadā pārdalot uz citām KM budžeta apakšprogrammām, kā arī veselības aprūpes neatliekamo pasākumu īstenošanai, bet 2024. gadā pārdalot uz citu KM budžeta programmu. Izdevumu izpilde 2022. un 2023. gadā ir 100%, bet 2024. gadā 99,2% no precizētā plāna. Secināms, ka apakšprogrammas **2022 – 2024. gada vidējā neizpilde no izsludinātā plāna ir 0,07 milj. *euro*.** Savukārt apakšprogrammas vidējais DRR izpildes līmenis visos aplūkotajos gados ir 100%.

**22.08.00 “UNESCO Latvijas Nacionālā komisija”**

Apakšprogrammas mērķis ir organizēt un koordinēt Latvijas nacionālajām interesēm atbilstošas politikas veidošanu un programmu īstenošanu Latvijas dalībai Apvienoto Nāciju Izglītības, zinātnes un kultūras organizācijā, stiprinot izglītības, zinātnes, kultūras, vides, plašsaziņas līdzekļu, komunikāciju un informācijas jomu starpnozaru sadarbību un šo nozaru lomu valsts un sabiedrības ilgtspējīgā attīstībā, valstiskuma stiprināšanā, demokrātisko vērtību īstenošanā un nabadzības mazināšanā.

***2.2.102. attēls* Apakšprogrammas 22.08.00 “UNESCO Latvijas Nacionālā komisija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.102., secināms, ka apakšprogrammas 22.08.00 “UNESCO Latvijas Nacionālā komisija” izdevumi no 2024. gada ir nedaudz pieauguši, kas skaidrojams ar prioritāro pasākumu ietvaros piešķirto finansējumu. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis no 2023. gada ir pieaudzis, sasniedzot 100%.

**24.00.00 “Informācijas tehnoloģiju attīstība un uzturēšana kultūras nozarē”**

Programmas mērķis ir nodrošināt efektīvu vienotas IT sistēmas darbību KM centrālajā aparātā un pārraudzības un padotības iestādēs.

***2.2.103. attēls* Programmas 24.00.00 “Informācijas tehnoloģiju attīstība un uzturēšana kultūras nozarē” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.103., secināms, ka programmas 24.00.00 “Informācijas tehnoloģiju attīstība un uzturēšana kultūras nozarē” izdevumi 2023. gadā ir pieauguši, kas skaidrojams ar prioritāro pasākumu ietvaros piešķirto finansējumu. 2024. gadā ievērojami precizēts izdevumu plāns, to palielinot par 1,2 milj. *euro*, lai ar valsts drošību saistītā prioritārā pasākuma “Kiberdrošības stiprināšana” ietvaros segtu izdevumus, kas saistīti ar kiberdrošības stiprināšanu kultūras resorā. Izdevumu izpilde visos aplūkotajos gados ir 100%, līdz ar to secināms, ka programmas **2022 – 2024. gada vidējā neizpilde no precizētā plāna nebūtiska.** Arī programmas vidējais DRR izpildes līmenis visos aplūkotajos gados ir 100%.

**25.01.00 “Valsts kultūrkapitāla fonda darbības nodrošināšana”**

Apakšprogrammas mērķis ir nodrošināt valsts atbalstu radošajam procesam un sabiedrības radošajām iniciatīvām kultūras jomā, organizējot projektu un mērķdotāciju konkursus.

***2.2.104. attēls* Apakšprogrammas 25.01.00 “Valsts kultūrkapitāla fonda darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.104., secināms, ka laika posmā no 2022. gada līdz 2024. gadam apakšprogrammas 25.01.00 “Valsts kultūrkapitāla fonda darbības nodrošināšana” izdevumi ir pakāpeniski pieauguši, straujāks izdevumu pieaugums vērojams no 2023. gada, kas skaidrojams ar prioritāro pasākumu ietvaros piešķirto finansējumu un finansējuma pārdali no budžeta apakšprogrammas 25.02.00 “Valsts kultūrkapitāla fonda programmu un projektu konkursi”, lai nodrošinātu informāciju tehnoloģiju un Valsts kultūrkapitāla fonda projektu pieteikumu sistēmas uzturēšanu un uzlabojumu veikšanu, informētu sabiedrību par organizētajiem konkursiem un nodrošinātu Radošo personu atbalsta pasākumu programmas īstenošanu. 2022. un 2023. gadā ir precizēts izdevumu plāns, to palielinot, izpilde 2022. gadā ir 98,1%, bet 2023. gadā 98,6%. Savukārt 2024. gadā nav precizēts izdevumu plāns un izpilde ir 100%. Secināms, ka apakšprogrammas **2022 – 2024. gada vidējā neizpilde no precizētā plāna nebūtiska – 0,008 milj. *euro*.** Apakšprogrammas vidējais DRR izpildes līmenis ik gadu ir pieaug, 2024. gadā sasniedzot 100%. Izdevumu pieaugums 2025. gadam un turpmākajiem gadiem saistīts ar nodarbināto konkurētspējīgas atlīdzības nodrošināšanu, veicinot iestādes darba efektivitāti un ilgtspējīgu attīstību.

**25.02.00 “Valsts kultūrkapitāla fonda programmu un projektu konkursi”**

Apakšprogrammas mērķis ir nodrošināt valsts atbalstu radošajam procesam un sabiedrības radošajām iniciatīvām kultūras jomā, veicinot līdzsvarotu kultūras un mākslas nozaru jaunrades attīstību un kultūras mantojuma saglabāšanu.

***2.2.105. attēls* Apakšprogrammas 25.02.00 “Valsts kultūrkapitāla fonda programmu un projektu konkursi” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.105., secināms, ka laika posmā no 2022. gada līdz 2024. gadam apakšprogrammas 25.02.00 “Valsts kultūrkapitāla fonda programmu un projektu konkursi” izdevumi ir pakāpeniski pieauguši atbilstoši Valsts kultūrkapitāla fonda likumā noteiktajam finansēšanas modelim. 2022. un 2023. gadā ir precizēts izdevumu plāns, to nedaudz palielinot. Izdevumu izpilde visos aplūkotajos gados sasniedz 100%. Secināms, ka apakšprogrammas **2022 – 2024. gada vidējā neizpilde no precizētā plāna nebūtiska – 0,003 milj. *euro*.** Savukārt apakšprogrammas vidējais DRR izpildes līmenis visos aplūkotajos gados ir salīdzinoši zems, 2024. gadā sasniedzot tikai 83%, kas skaidrojams ar to, ka atbalstīts mazāk teātru projektu un profesionālās radošās personas, nekā plānots. Izdevumu pieaugums 2025. gadam un turpmākajiem gadiem ir atbilstoši Valsts kultūrkapitāla fonda likumā noteiktajam finansēšanas modelim.

**26.01.00 “Sabiedrības integrācijas pasākumu īstenošana”**

Apakšprogrammas mērķis ir sekmēt nacionālas, solidāras, atvērtas un pilsoniski aktīvas sabiedrības attīstību, ievērojot iekļaujošas līdzdalības principu, kas kalpo nacionālās identitātes, latviešu valodas, sociālās uzticēšanās, iedzīvotāju solidaritātes un sadarbības veicināšanai.

***2.2.106. attēls* Apakšprogrammas 26.01.00 “Sabiedrības integrācijas pasākumu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.106., secināms, ka apakšprogrammas 26.01.00 “Sabiedrības integrācijas pasākumu īstenošana” izsludinātais plāns 2024. gadā samazinājies, kas saistīts ar finansējuma pārdali SIF programmas “Latvijas NVO fonds” īstenošanai. 2022. gadā ir precizēts izdevumu plāns, to samazinot, bet 2023. gadā ir precizēts izdevumu plāns, to palielinot, galvenokārt lai pārdalītu SIF budžeta programmai 01.00.00 “Sabiedrības integrācijas fonda vadība”. Izdevumu izpilde 2022. gadā ir 98,5%, 2023. gadā 100%, bet 2024. gadā 99,2%. Secināms, ka apakšprogrammas **2022 – 2024. gada vidējā neizpilde no precizētā plāna ir 0,02 milj. *euro*.** Savukārt apakšprogrammas vidējais DRR izpildes līmenis visos aplūkotajos gados ir augsts, no 2023. gada sasniedzot 100%.

**26.02.00 “Diasporas pasākumu īstenošana”**

Apakšprogrammas mērķis ir stiprināt diasporas latvisko identitāti un piederību Latvijai, atbalstot pasākumus latviešu valodas, kultūras un vēstures liecību apzināšanai un saglabāšanai diasporā un veicināt diasporas pilsonisko līdzdalību.

***2.2.107. attēls* Apakšprogrammas 26.02.00 “Diasporas pasākumu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.107., secināms, ka laika posmā no 2022. gada līdz 2024. gadam apakšprogrammas 26.02.00 “Diasporas pasākumu īstenošana” izsludinātais plāns ir nemainīgs. 2022. gadā ir precizēts izdevumu plāns, to nedaudz palielinot, bet 2023. gadā ir precizēts izdevumu plāns, to samazinot, pārdalot veselības aprūpes neatliekamo pasākumu īstenošanai. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022 – 2024. gada vidējā neizpilde no izsludinātā plāna ir 0,02 milj. *euro*.** Apakšprogrammas vidējais DRR izpildes līmenis visos aplūkotajos gados ir augsts, no 2023. gada sasniedzot 100%.

**27.00.00 “Mediju politikas īstenošana”**

Programmas mērķis ir radīt mediju darbībai labvēlīgus apstākļus, nodrošinot un attīstot mediju daudzveidību, pilnveidojot mediju nozares profesionāļu izglītību, paaugstinot mediju vides kvalitāti un atbildīgumu, sekmējot medijpratības attīstību un veicinot indivīdam un sabiedrībai drošu mediju vidi.

***2.2.108. attēls* Programmas 27.00.00 “Mediju politikas īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.108., secināms, ka laika posmā no 2022. gada līdz 2024. gadam programmas 27.00.00 “Mediju politikas īstenošana” izdevumi ir nedaudz samazinājušies. 2023. gadā ir precizēts izdevumu plāns, to samazinot, veicot pārdali uz KM budžeta programmu 97.00.00 “Nozaru vadība un politikas plānošana”, kā arī pārdalot veselības aprūpes neatliekamo pasākumu īstenošanai, tomēr izpilde nevienā no aplūkotajiem gadiem nesasniedz 100%. Savukārt programmas vidējais DRR izpildes līmenis no 2024. gada ir pieaudzis, sasniedzot 93%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,5 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 0,3 milj. *euro***.

**97.00.00 “Nozaru vadība un politikas plānošana”**

Programmas mērķis ir nodrošināt efektīvu, atklātu un uz rezultātiem virzītu kultūrpārvaldību, organizēt un koordinēt Latvijas nacionālajām interesēm atbilstošas politikas veidošanu Latvijas dalībai ES, kā arī nodrošināt efektīvu vienotas IT sistēmas darbību KM centrālajā aparātā un pārraudzības un padotības iestādēs.

***2.2.109. attēls* Programmas 97.00.00 “Nozaru vadība un politikas plānošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.109., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. 2022. un 2023. gadā ir precizēts izdevumu plāns, to palielinot. **Visos gados izdevumi ir apgūti pilnā apmērā**. Programmas vidējais DRR izpildes līmenis 2022. un 2023. gadā ir ap 90%, savukārt 2024. gadam DRR netika plānoti.

**Labklājības ministrija**

LM 2025. gada pamatbudžetā valsts pamatfunkciju īstenošanai ir 16 budžeta programmas/apakšprogrammas, bet 2025. gada speciālajā budžetā valsts pamatfunkciju īstenošanai ir piecas budžeta apakšprogrammas.

**Pamatbudžets**

**04.00.00 “Valsts atbalsts sociālajai apdrošināšanai”**

Programmas mērķis ir nodrošināt valsts atbalstu noteiktam personu lokam atsevišķās dzīves situācijās.

***2.2.110. attēls* Programmas 04.00.00 “****Valsts atbalsts sociālajai apdrošināšanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.110., secināms, ka laika posmā no 2022. gada līdz 2024. gadam programmas 04.00.00 “Valsts atbalsts sociālajai apdrošināšanai” izdevumi ir pakāpeniski pieauguši, un izdevumu izpilde ir tuvu 100%. Secināms, ka programmas **2022. – 2024. gada vidējā neizpilde no izsludinātā plāna ir 0,3 milj. *euro***. Savukārt programmas vidējais DRR izpildes līmenis visos aplūkotajos gados ir virs 92%. Izdevumu pieaugums no 2025. gada ir saistīts galvenokārt ar palielinājumu valsts budžeta dotācijai saistībā ar prognozētajām saņēmēju skaita un minimālā ienākuma mediānas apmēra mēnesī izmaiņām, kā arī palielinājumu valsts iemaksām pensiju apdrošināšanai par personām, kuras kopj bērnu līdz 1,5 gadu vecumam un saņem bērna kopšanas pabalstu un vienlaikus vecāku pabalstu.

**05.01.00 “Sociālās rehabilitācijas valsts programmas”**

Apakšprogrammas mērķis ir sniegt sociālās rehabilitācijas un citus sociālos pakalpojumus sociāli mazāk aizsargātām personu grupām.

***2.2.111. attēls* Apakšprogrammas 05.01.00 “Sociālās rehabilitācijas valsts programmas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.111., secināms, ka laika posmā no 2022. gada līdz 2024. gadam apakšprogrammas 05.01.00 “Sociālās rehabilitācijas valsts programmas” izdevumi ir pakāpeniski pieauguši. Visos gados ir precizēts izdevumu plāns, 2022. gadā to samazinot, bet 2023. un 2024. gadā palielinot, tomēr izpilde nesasniedz 100%. Savukārt apakšprogrammas vidējais DRR izpildes līmenis ik gadu pieaug, 2024. gadā sasniedzot 91%.

Detalizēti aplūkojot 2024. gadu, redzams, ka izsludinātais plāns bija 113,5 milj. *euro*, apakšprogrammas izdevumi gada ietvaros palielināti galvenokārt asistenta un pavadoņa pakalpojuma nodrošināšanai. Savukārt apakšprogrammas izdevumu izpilde bija 117,1 milj. *euro*, kas ir par 0,2 milj. *euro* mazāk nekā precizētais plāns. Izdevumu neizpilde galvenokārt saistīta ar to, ka pasākuma “Atbalsta grupas vecākiem vai personām, kas aprūpē bērnus, kuri ir cietuši no noziedzīga nodarījuma vai veikuši noziedzīgu nodarījumu” īstenošanai iepirkuma rezultātā līgums noslēgts par mazāku summu nekā plānots un pasākums “Sabiedrības informēšanas kampaņa par prostitūcijā iesaistītām personām” netika īstenots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 42,7 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,8 milj. *euro***.

**05.03.00 “Aprūpe valsts sociālās aprūpes institūcijās”**

Apakšprogrammas mērķis ir sniegt ilgstošās sociālās aprūpes un sociālās rehabilitācijas pakalpojumus tām sabiedrības grupām, kurām ir objektīvas pašaprūpes problēmas, paplašinot klientu iespējas neatkarīgas dzīves prasmju apguvei.

***2.2.112. attēls* Apakšprogrammas 05.03.00 “Aprūpe valsts sociālās aprūpes institūcijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.112., secināms, ka laika posmā no 2022. gada līdz 2024. gadam apakšprogrammas 05.03.00 “Aprūpe valsts sociālās aprūpes institūcijās” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 3,2 milj. *euro* ik gadu, tomēr izpilde nesasniedz 100%. Savukārt apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 66,9 milj. *euro*, apakšprogrammas izdevumi gada ietvaros palielināti par 2,5 milj. *euro* pakalpojumu nodrošināšanai valsts sociālās aprūpes centros saistībā ar preču un pakalpojumu cenu pieaugumu, skursteņa un ūdenstorņa demontēšanai un infrastruktūras remontdarbu nodrošināšanai, pamatkapitāla veidošanai valsts sociālās aprūpes centru neatliekamu remontdarbu nodrošināšanai, kā arī ārstniecības personu darba samaksas pieauguma nodrošināšanai. Savukārt apakšprogrammas izdevumu izpilde bija tikai 68,8 milj. *euro*, kas ir par 0,6 milj. *euro* mazāk nekā precizētais plāns.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 3,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,3 milj. *euro***.

**05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana”**

Apakšprogrammas mērķis ir sniegt profesionālās un sociālās rehabilitācijas pakalpojumus personām ar invaliditāti un personām ar funkcionāliem traucējumiem.

***2.2.113. attēls* Apakšprogrammas 05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.113., secināms, ka apakšprogrammas 05.37.00 “Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” izdevumu pieaugums vērojams no 2023. gada, kas galvenokārt skaidrojams ar prioritāro pasākumu ietvaros piešķirto finansējumu un vienreizēju pasākumu īstenošanu. Katrā no aplūkotajiem gadiem ir precizēts izdevumu plāns, to palielinot vidēji par 0,4 milj. *euro* ik gadu, tomēr izpilde nesasniedz 100%. Savukārt apakšprogrammas vidējais DRR izpildes līmenis ik gadu pieaug, 2024. gadā sasniedzot 94%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,3 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**05.62.00 “Invaliditātes ekspertīžu nodrošināšana”**

Apakšprogrammas mērķis ir nodrošināt prognozējamas invaliditātes un invaliditātes ekspertīzes pakalpojumu.

***2.2.114. attēls* Apakšprogrammas 05.62.00 “Invaliditātes ekspertīžu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.114., secināms, ka laika posmā no 2022. gada līdz 2024. gadam apakšprogrammas 05.62.00 “Invaliditātes ekspertīžu nodrošināšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,4 milj. *euro* ik gadu, izpilde 2022. gadā ir 96,1%, bet 2023. un 2024. gadā sasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,05 milj. *euro***. Savukārt apakšprogrammas vidējais DRR izpildes līmenis ik gadu pieaug, 2024. gadā sasniedzot 95%. Izdevumu pieaugums 2025. gadam un turpmākajiem gadiem saistīts ar ārstniecības personu darba samaksas pieauguma nodrošināšanu.

**05.63.00 “Dotācija biedrībām, nodibinājumiem un reliģiskām organizācijām”**

Apakšprogrammas mērķis ir sniegt atbalstu sociālās jomas NVO (biedrībām, nodibinājumiem un reliģiskām organizācijām).

***2.2.115. attēls* Apakšprogrammas 05.63.00 “Dotācija biedrībām, nodibinājumiem un reliģiskām organizācijām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.115., secināms, ka apakšprogrammas 05.63.00 “Dotācija biedrībām, nodibinājumiem un reliģiskām organizācijām” izdevumi no 2023. gada ir samazinājušies, kas skaidrojams ar prioritāro pasākumu īstenošanu 2022. gadā. Katrā no aplūkotajiem gadiem ir precizēts izdevumu plāns, to palielinot vidēji par 0,02 milj. *euro* ik gadu. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,003 milj. *euro***. Apakšprogrammas vidējais DRR izpildes līmenis 2023. un 2024. gadā ir 100%, 2022. gadā gandrīz 100%. Izdevumu pieaugums 2025. gadam ir saistīts ar prioritārā pasākuma “Atbalsts labklājības jomas NVO pasākumu īstenošanai” īstenošanu.

**07.01.00 “Nodarbinātības valsts aģentūras darbības nodrošināšana”**

Apakšprogrammas mērķis ir īstenot bezdarba mazināšanas un bezdarbnieku un darba meklētāju atbalsta politiku, nodrošinot kvalitatīvus pakalpojumus.

***2.2.116. attēls* Apakšprogrammas 07.01.00 “Nodarbinātības valsts aģentūras darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.116., secināms, ka laika posmā no 2022. gada līdz 2024. gadam apakšprogrammas 07.01.00 “Nodarbinātības valsts aģentūras darbības nodrošināšana” izdevumi ir bijuši mainīgi, straujāks izdevumu pieaugums vērojams 2023. gadā, kas skaidrojams ar prioritāro pasākumu ietvaros piešķirto finansējumu un vienreizēju pasākumu īstenošanu. Katrā no aplūkotajiem gadiem ir precizēts izdevumu plāns, to palielinot. Vislielākās izdevumu izmaiņas vērojamas 2024. gadā, kad izdevumi palielināti par 1,8 milj. *euro*, galvenokārt lai nodrošinātu Ukrainas civiliedzīvotājiem vienreizēju nodarbinātības vai pašnodarbinātības uzsākšanas pabalsta izmaksu vienas minimālās mēneša darba algas apmērā. Izpilde visos analizētajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,01 milj. *euro***. Apakšprogrammas vidējais DRR izpildes līmenis visos aplūkotajos gados ir tuvu 100%.

**20.01.00 “Valsts sociālie pabalsti”**

Apakšprogrammas mērķis ir sniegt finansiālu atbalstu sociāli mazāk aizsargātām personu grupām.

***2.2.117. attēls* Apakšprogrammas 20.01.00 “Valsts sociālie pabalsti” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.117., secināms, ka laika posmā no 2022. gada līdz 2024. gadam apakšprogrammas 20.01.00 “Valsts sociālie pabalsti” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu un izmaiņām sociāla rakstura maksājumos un kompensācijās saistībā ar sociālo pabalstu saņēmēju skaita pieaugumu un minimālā ienākuma mediānas apmēra mēnesī izmaiņām. Visos gados ir precizēts izdevumu plāns, 2022. gadā to samazinot, bet 2023. un 2024. gadā palielinot. 2023. gadā ievērojami palielināts izdevumu plāns, galvenokārt lai segtu izdevumus, kas radušies saistībā ar sociālo pabalstu izmaksām. Izdevumu izpilde nevienā no gadiem nesasniedz 100%, savukārt apakšprogrammas vidējais DRR izpildes līmenis visos aplūkotajos gados ir ap 90%.

Detalizēti aplūkojot 2024. gadu, redzams, ka izsludinātais plāns bija 429,3 milj. *euro*, apakšprogrammas izdevumi gada ietvaros palielināti par 2,5 milj. *euro*, lai segtu izdevumus, kas radušies saistībā ar valsts sociālo pabalstu izmaksām Ukrainas civiliedzīvotājiem, tomēr apakšprogrammas izdevumu izpilde nesasniedza ne izsludināto plānu, ne precizēto plānu – tā bija par 5,6 milj. *euro* mazāka nekā precizētais plāns. Izdevumu neizpilde saistīta ar to, ka pabalsta saņēmēju skaits vidēji mēnesī un pabalsta vidējais apmērs nesasniedza plānotos rādītājus.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 9.3. un 9.9. apakšpunktam saistībā ar pabalsta vidējā apmēra un saņēmēju skaita vidēji mēnesī izmaiņām. Vienlaikus jāatzīmē, ka analizētajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 16,1 milj. *euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 2,3 milj. *euro***.

**20.02.00 “Izdienas pensijas”**

Apakšprogrammas mērķis ir sniegt finansiālu atbalstu personām, kuru darbs saistīts ar profesionālo iemaņu zudumu, kas var rasties jau pirms vecuma pensijas piešķiršanai noteiktā vecuma sasniegšanas.

***2.2.118. attēls* Apakšprogrammas 20.02.00 “Izdienas pensijas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.118., secināms, ka laika posmā no 2022. gada līdz 2024. gadam apakšprogrammas 20.02.00 “Izdienas pensijas” izdevumi ir pakāpeniski pieauguši, straujāks izdevumu pieaugums vērojams no 2023. gada, kas galvenokārt skaidrojams ar izdevumu palielinājumu izdienas pensijas izmaksām saistībā ar pensijas saņēmēju skaita prognozēto palielināšanos un pensijas vidējā apmēra mēnesī prognozēto palielināšanos. 2022. gadā ir precizēts izdevumu plāns, to palielinot, savukārt 2023. gadā to samazinot, pārdalot uz citām LM apakšprogrammām un LNG. Izpilde nevienā no gadiem nesasniedz 100%. Savukārt arī apakšprogrammas vidējais DRR izpildes līmenis 2022. un 2024. gadā ir 99%, 2023. gadā –100%.

Detalizēti aplūkojot 2024. gadu, redzams, ka izsludinātais plāns bija 98,5 milj. *euro*, apakšprogrammas izdevumi gada ietvaros netika precizēti. Savukārt apakšprogrammas izdevumu izpilde bija 96,8 milj. *euro*, kas ir par 1,7 milj. *euro* mazāk nekā izsludinātais plāns. Izdevumu neizpilde saistīta ar to, ka pensijas saņēmēju skaits vidēji mēnesī nesasniedza plānoto rādītāju.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 9.3. apakšpunktam saistībā ar pensijas un pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka analizētajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 22,2 milj. *euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,8 milj. *euro***.

**20.03.00 “Piemaksas pie vecuma un invaliditātes pensijām”**

Apakšprogrammas mērķis ir nodrošināt valsts atbalstu piešķirto piemaksu veidā vecuma un invaliditātes pensijas saņēmējiem par apdrošināšanas stāžu līdz 1996. gadam.

***2.2.119. attēls* Apakšprogrammas 20.03.00 “Piemaksas pie vecuma un invaliditātes pensijām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.119., secināms, ka laika posmā no 2022. gada līdz 2024. gadam apakšprogrammas 20.03.00 “Piemaksas pie vecuma un invaliditātes pensijām” izdevumi ir pakāpeniski pieauguši. Izpilde 2022. un 2023. gadā ir 100%. Savukārt apakšprogrammas vidējais DRR izpildes līmenis 2022. un 2023. gadā ir tuvu 100%, savukārt 2024. gadā tas ir samazinājies līdz 93%, kas skaidrojams ar to, ka bija mazāk piemaksu pie vecuma un invaliditātes pensijām saņēmēji vidēji mēnesī, nekā plānots.

Detalizēti aplūkojot 2024. gadu, redzams, ka izsludinātais plāns bija 185,3 milj. *euro*, apakšprogrammas izdevumi gada ietvaros nav precizēti. Savukārt apakšprogrammas izdevumu izpilde bija tikai 181,2 milj. *euro*, kas ir par 4,1 milj. *euro* mazāk nekā izsludinātais plāns (97,8% no tā). Izdevumu neizpilde saistīta ar to, ka piemaksas saņēmēju skaits vidēji mēnesī nesasniedza plānoto rādītāju.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 9.3. apakšpunktam saistībā ar pensijas un pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka 2024. gadā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 29,2 milj*. euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 1,4 milj. *euro***.

**21.01.00 “Darba tiesisko attiecību un darba apstākļu kontrole un uzraudzība”**

Apakšprogrammas mērķis ir īstenot darba tiesisko attiecību, tai skaitā, nereģistrētās nodarbinātības mazināšanas un darba aizsardzības politiku, kas vērsta uz kvalitatīvu darba vietu veidošanu un drošu un veselībai nekaitīgu darba vidi nodarbinātajiem, kā arī nodrošināt šo jomu regulējošo normatīvo aktu ievērošanas uzraudzību un kontroli.

***2.2.120. attēls* Apakšprogrammas 21.01.00 “Darba tiesisko attiecību un darba apstākļu kontrole un uzraudzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.120., secināms, ka laika posmā no 2022. gada līdz 2024. gadam apakšprogrammas 21.01.00 “Darba tiesisko attiecību un darba apstākļu kontrole un uzraudzība” izsludinātā plāna izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,06 milj. *euro* ik gadu*,* tomēr izdevumu izpilde nesasniedz 100%. Savukārt apakšprogrammas vidējais DRR izpildes līmenis visos aplūkotajos gados ir 97%.

Detalizēti aplūkojot 2024. gadu, redzams, ka izsludinātais plāns bija 4,2 milj. *euro*, apakšprogrammas izdevumi gada ietvaros palielināti, galvenokārt lai nodrošinātu pasākuma “Valsts darba inspekcijas inspektoru tehniskā nodrošinājuma (planšetdatoru un pie apģērba stiprināmo videokameru) iegāde kontroles un uzraudzības veiktspējas uzlabošanai nereģistrētās nodarbinātības mazināšanai” īstenošanu. Savukārt apakšprogrammas izdevumu izpilde nesasniedza ne izsludināto plānu (99,7% no tā), ne precizēto plānu (97,8% no tā). Izdevumu neizpilde saistīta ar to, ka saskarnes izveidošana starp Valsts darba inspekcijas jauno IS un PMLP personu datu bāzi netika realizēta pilnā apjomā, kā arī veikti iepirkumi par mazāku summu, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,5 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro***. Izdevumu pieaugums 2025. gadam un turpmākajiem gadiem saistīts ar Valsts darba inspekcijas darbinieku mēnešalgas palielinājumu un atvaļinājuma pabalsta izmaksu.

**22.01.00 “Bērnu aizsardzības centra darbības nodrošināšana”**

Apakšprogrammas mērķis ir sniegt atbalstu bērnu aizsardzības jomā bērniem un Bērnu tiesību aizsardzības likuma 5. pantā minētajiem bērna tiesību aizsardzības subjektiem, kā arī uzraudzīt bērnu tiesību un interešu ievērošanu.

***2.2.121. attēls* Apakšprogrammas 22.01.00 “Bērnu aizsardzības centra darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.121., secināms, ka laika posmā no 2022. gada līdz 2024. gadam apakšprogrammas 22.01.00 “Bērnu aizsardzības centra darbības nodrošināšana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot vidēji par 0,2 milj. *euro* ik gadu, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 3,6 milj. *euro*, apakšprogrammas izdevumi gada ietvaros palielināti saistībā ar novērtēšanas prēmiju izmaksām Bērnu aizsardzības centra darbiniekiem, IS pilnveidošanai un uzturēšanai, un Bērnu aizsardzības centra jauno telpu pielāgošanai. Savukārt apakšprogrammas izdevumu izpilde bija tikai 3,2 milj. *euro* un tā nesasniedza ne izsludināto plānu (90,1% no tā), ne precizēto plānu (88,1% no tā). Izdevumu neizpilde saistīta ar vakantām amata vietām un tiesu psiholoģijas ekspertu trūkumu valstī.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,1 milj. *euro* vairāk nekā 2024. gadā, un par 1,7 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**22.02.00 “Valsts programma bērnu un ģimenes stāvokļa uzlabošanai”**

Apakšprogrammas mērķis ir īstenot Valsts programmu bērnu un ģimeņu stāvokļa uzlabošanai 2025. gadam.

***2.2.122. attēls* Apakšprogrammas 22.02.00 “Valsts programma bērnu un ģimenes stāvokļa uzlabošanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.122., secināms, ka laika posmā no 2022. gada līdz 2024. gadam apakšprogrammas 22.02.00 “Valsts programma bērnu un ģimenes stāvokļa uzlabošanai” izsludinātais plāns nav mainījies, bet katrā no aplūkotajiem gadiem ir precizēts izdevumu plāns, to palielinot. 2022. gadā ievērojami palielināti izdevumi, lai pasākuma “Atbalsts telpu renovēšanai Bērna mājas vajadzībām” ietvaros VSIA “Bērnu klīniskā universitātes slimnīca” nodrošinātu būvniecību un izveidotu jaunas un labiekārtotas telpas bērnam, kurš cietis no vardarbības, īpaši seksuālās vardarbības. Izdevumu izpilde nevienā no analizētajiem gadiem nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,03 milj. *euro***. Savukārt apakšprogrammas vidējais DRR izpildes līmenis 2023. gadā ir pieaudzis, sasniedzot 100%, savukārt 2024. gadā samazinājies līdz 73%, kas skaidrojams ar to, ka nav īstenota sabiedrības informēšanas kampaņa vardarbības ģimenē mazināšanai.

Detalizēti aplūkojot 2024. gadu, redzams, ka izsludinātais plāns bija 0,28 milj. *euro*, apakšprogrammas izdevumi gada ietvaros nedaudz palielināti priekšlikumu izstrādei valsts atbalsta pilnveidošanai vecākiem, kuri par bērnu rūpējas vieni. Savukārt apakšprogrammas izdevumu izpilde nesasniedza ne izsludināto plānu (98,6% no tā), ne precizēto plānu (93,6% no tā).

**22.03.00 “Valsts atbalsts ārpusģimenes aprūpei”**

Apakšprogrammas mērķis ir sniegt atbalstu audžuģimenēm, specializētājām audžuģimenēm, aizbildņiem, adoptētājiem, viesģimenēm un tajās ievietotajiem bērniem līdz pilngadības sasniegšanai, kā arī līdz 24 gadu vecuma sasniegšanai, ja turpina saņemt atbalsta pasākumu kopumu sagatavošanai patstāvīgas dzīves uzsākšanai.

***2.2.123. attēls* Apakšprogrammas 22.03.00 “Valsts atbalsts ārpusģimenes aprūpei” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.123., secināms, ka laika posmā no 2022. gada līdz 2024. gadam apakšprogrammas 22.03.00 “Valsts atbalsts ārpusģimenes aprūpei” izdevumi ir pieauguši, straujāks izdevumu pieaugums vērojams no 2024. gada, kas galvenokārt skaidrojams ar izdevumu palielinājumu 2023. – 2025. gada prioritārā pasākuma “Ārpusģimenes aprūpes atbalsta pakalpojumu pilnveide, tajā skaitā bērniem īpašās situācijās” ietvaros jauna apakšpasākuma “Nodrošināts bāreņu un bez vecāku gādības palikušo bērnu atbalsts patstāvīgas dzīves uzsākšanai pēc pilngadības sasniegšanas” īstenošanai.

Visos gados ir precizēts izdevumu plāns, 2022. un 2024. gadā to samazinot, pārdalot uz citām LM budžeta apakšprogrammām, bet 2023. gadā palielinot, tomēr izpilde nesasniedz 100%, 2022. un 2024. gadā izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis ik gadu samazinās, 2024. gadā sasniedzot tikai 62%, ko ietekmēja vairāku DRR plānoto vērtību nesasniegšana, piemēram, netika īstenotas mācības potenciālajām specializētajām audžuģimenēm, kurās uzturas bērni ar uzvedības traucējumiem un atkarības problēmām, bāreņiem uz bez vecāku gādības palikušajiem bērniem pēc pilngadības sasniegšanas tika sniegts atbalsts mazākā apmērā, nekā plānots, potenciālie adoptētāji, kuriem sagatavots raksturojums, bija mazāk, nekā plānots u.c.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 3,6 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 2,0 milj. *euro***.

**97.01.00 “Labklājības nozares vadība un politikas plānošana”**

Apakšprogrammas mērķis ir izstrādāt un īstenot valsts politiku stabilai un ilgtspējīgai sociālās aizsardzības sistēmas, darba jomas, bērnu un ģimenes tiesību, personu ar invaliditāti un sieviešu un vīriešu vienlīdzīgu iespēju praktiskai darbībai, lai nodrošinātu iespēju aizsargāt katras personas sociāli ekonomiskās tiesības.

***2.2.124. attēls* Apakšprogrammas 97.01.00 “Labklājības nozares vadība un politikas plānošana” izdevumi (milj. *euro*)**

Aplūkojot attēlu Nr. 2.2.124., secināms, ka laika posmā no 2022. gada līdz 2024. gadam apakšprogrammas 97.01.00 “Labklājības nozares vadība un politikas plānošana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2023. gadā, kad izpilde ir zemāka pat par izsludināto plānu.

Detalizēti aplūkojot 2024. gadu, redzams, ka izsludinātais plāns bija 6,2 milj. *euro*, apakšprogrammas izdevumi gada ietvaros palielināti saistībā ar novērtēšanas prēmiju izmaksām LM darbiniekiem un informācijas tehnoloģiju uzturēšanas izmaksām datu saņemšanai SPOLIS no pašvaldību ikdienā lietotās IS. Savukārt programmas izdevumu izpilde nesasniedza precizēto plānu, izdevumu neizpilde galvenokārt saistīta ar komandējumu un komunālo pakalpojumu izmaksām mazākā apmērā, kā arī aizkavējušos iepirkumu procesu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,9 milj. *euro* vairāk nekā vidējā izpilde. Izdevumu pieaugums 2025. gadam un turpmākajiem gadiem saistīts ar LM darbinieku mēnešalgas palielinājumu un novērtēšanas prēmijas un atvaļinājuma pabalsta izmaksu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**97.02.00 “Nozares centralizēto funkciju izpilde”**

Apakšprogrammas mērķis ir nodrošināt nozares centralizēto IKT pārvaldības, grāmatvedības, personālvadības un iekšējā audita funkciju, kā arī minimālās sociālās garantijas nozares institūcijās strādājošajiem.

***2.2.125. attēls* Apakšprogrammas 97.02.00 “Nozares centralizēto funkciju izpilde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.125., secināms, ka laika posmā no 2022. gada līdz 2024. gadam apakšprogrammas 97.02.00 “Nozares centralizēto funkciju izpilde” izdevumi ir bijuši mainīgi, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot vidēji par 0,5 milj. *euro* ik gadu, tomēr izpilde nesasniedz 100%, īpaši 2022. gadā, kad izpilde ir zemāka pat par izsludināto plānu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,3 milj. *euro***. Apakšprogrammas vidējais DRR izpildes līmenis 2022. gadā bija 0%, bet 2023. gadā tas sasniedza 100%, savukārt 2024. gadam DRR vairs netiek plānoti.

Detalizēti aplūkojot 2024. gadu, redzams, ka izsludinātais plāns bija 3,4 milj. *euro*, apakšprogrammas izdevumi gada ietvaros palielināti, galvenokārt lai pēc ERAF projekta “Deinstitucionalizācijas procesu atbalsta informācijas sistēma (2.kārta)” pabeigšanas nodrošinātu ieviesto IS uzturēšanu un lai pēc ERAF projekta “Labklājības nozares informācijas un komunikācijas tehnoloģiju centralizācija” pabeigšanas nodrošinātu Valsts elektronisko sakaru pakalpojuma centra izvietoto IS resursu nomas apmaksu un ieviesto IS uzturēšanu. Savukārt programmas izdevumu izpilde bija 3,9 milj. *euro*, kas ir par 0,1 milj. *euro* mazāk nekā precizētais plāns. Izdevumu neizpilde saistīta ar personāla mainību, kā arī to ka nozares datu pārraides tīkla pakalpojuma nodrošināšanas izmaksas bija zemākas, nekā sākotnēji plānots.

**Speciālais budžets**

**04.01.00 “Valsts pensiju speciālais budžets”**

Apakšprogrammas mērķis ir kompensēt sociāli apdrošinātām personām ienākumu zaudējumu, iestājoties pensionēšanās vecumam un aizejot pensijā, zaudējot apgādnieku.

***2.2.126. attēls* Apakšprogrammas 04.01.00 “Valsts pensiju speciālais budžets” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.126., secināms, ka laika posmā no 2022. gada līdz 2024. gadam apakšprogrammas 04.01.00 “Valsts pensiju speciālais budžets” izdevumi ir pakāpeniski pieauguši. 2022. un 2023. gadā ir precizēts izdevumu plāns, to palielinot, bet 2024. gadā ir precizēts izdevumu plāns, to samazinot, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir ap 90%.

Detalizēti aplūkojot 2024. gadu, redzams, ka izsludinātais plāns bija 3 188,7 milj. *euro*, apakšprogrammas izdevumi gada ietvaros samazināti par 9,9 milj. *euro*, pārdalot tos uz LM speciālā budžeta apakšprogrammu 04.02.00 “Nodarbinātības speciālais budžets” bezdarbnieka pabalsta izmaksām saistībā ar pabalsta saņēmēju skaita vidēji mēnesī prognozēto pieaugumu. Savukārt apakšprogrammas izdevumu izpilde bija 3 160,4 milj. *euro*, kas ir par 18,4 milj. *euro* mazāk nekā precizētais plāns. Izdevumu neizpilde saistīta ar to, ka pensiju un pabalstu vidējais apmērs un saņēmēju skaits vidēji mēnesī nesasniedza plānotos rādītājus.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 15.1. un 15.7. apakšpunktam saistībā ar pensiju, atlīdzības un pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka šajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 586,6 milj*. euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 8,8 milj. *euro***.

**04.02.00 “Nodarbinātības speciālais budžets”**

Apakšprogrammas mērķis ir kompensēt ienākumu zaudējumu bezdarba gadījumā un īstenot un administrēt aktīvās darba tirgus politikas pasākumus, t.sk. aktīvos nodarbinātības pasākumus (nodrošināt bezdarbnieku apmācību, pārkvalifikāciju un kvalifikācijas paaugstināšanu, neformālās izglītības ieguvi, kā arī materiāli atbalstīt bezdarbniekus apmācības, pārkvalifikācijas, kvalifikācijas paaugstināšanas, neformālās izglītības ieguves un algoto pagaidu sabiedrisko darbu laikā, veicināt bezdarbnieku atgriešanos darba tirgū) un preventīvos bezdarba samazināšanas pasākumus.

***2.2.127. attēls* Apakšprogrammas 04.02.00 “Nodarbinātības speciālais budžets” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.127., secināms, ka laika posmā no 2022. gada līdz 2024. gadam apakšprogrammas 04.02.00 “Nodarbinātības speciālais budžets” izdevumi ir pakāpeniski pieauguši. 2022. gadā ir precizēts izdevumu plāns, to samazinot, bet 2023. un 2024. gadā ir precizēts izdevumu plāns, to palielinot, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir gandrīz 100%.

Detalizēti aplūkojot 2024. gadu, redzams, ka izsludinātais plāns bija 219,2 milj. *euro*, apakšprogrammas izdevumi gada ietvaros palielināti par 18,2 milj. *euro*, galvenokārt sociāla rakstura maksājumiem un kompensācijām bezdarbnieka pabalsta izmaksām saistībā ar pabalsta saņēmēju skaita vidēji mēnesī prognozēto pieaugumu. Savukārt apakšprogrammas izdevumu izpilde bija 229,7 milj. *euro*, kas ir par 7,7 milj. *euro* mazāk nekā precizētais plāns. Izdevumu neizpilde saistīta ar to, ka pabalsta saņēmēju skaits vidēji mēnesī nesasniedza plānoto.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 15.1. un 15.7. apakšpunktam saistībā ar pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka šajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 43,5 milj*. euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 13,0 milj. *euro***.

**04.03.00 “Darba negadījumu speciālais budžets”**

Apakšprogrammas mērķis ir nodrošināt ienākumu kompensāciju, iestājoties nelaimes gadījumam darbā vai arodslimībai, un citus pasākumus, veicinot indivīdu ātrāku un pēc iespējas kvalitatīvāku atgriešanos darba tirgū pēc darbnespējas perioda, kā arī paplašināt sabiedrības zināšanas un paaugstināt sabiedrības informētības līmeni par darba aizsardzības jautājumiem.

***2.2.128. attēls* Apakšprogrammas 04.03.00 “Darba negadījumu speciālais budžets” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.128., secināms, ka laika posmā no 2022. gada līdz 2024. gadam apakšprogrammas 04.03.00 “Darba negadījumu speciālais budžets” izdevumi ir pakāpeniski pieauguši. 2022. gadā ir precizēts izdevumu plāns, to palielinot, bet izpilde ir zemāka pat par izsludināto plānu, bet 2023. un 2024. gadā ir precizēts izdevumu plāns, to samazinot, tomēr izpilde nesasniedz 100%. Savukārt apakšprogrammas vidējais DRR izpildes līmenis no 2023. gada ir samazinājies, tikai nedaudz pārsniedzot 70%, kas skaidrojams ar to, ka tika sagatavots mazāk informatīvo materiālu darba aizsardzības jomā, nekā plānots, kā arī netika īstenota informatīvā kampaņa.

Detalizēti aplūkojot 2024. gadu, redzams, ka izsludinātais plāns bija 116,7 milj. *euro*, apakšprogrammas izdevumi gada ietvaros samazināti par 8,4 milj. *euro*, galvenokārt pārdalot uz LM speciālā budžeta apakšprogrammu 04.02.00 “Nodarbinātības speciālais budžets” bezdarbnieka pabalsta izmaksām saistībā ar pabalsta saņēmēju skaita vidēji mēnesī prognozēto pieaugumu. Savukārt apakšprogrammas izdevumu izpilde bija tikai 105,1 milj. *euro*, kas ir par 3,2 milj. *euro* mazāk nekā precizētais izdevumu plāns. Izdevumu neizpilde saistīta galvenokārt ar to, ka personu skaits, par kurām veicamas iemaksas valsts pensiju apdrošināšanai, un iemaksas vidējais apmērs nesasniedza plānotos rādītājus, slimības pabalsta saņēmēju skaits vidēji mēnesī un atlīdzības darbspēju zaudējuma gadījumā apmērs un saņēmēju skaits vidēji mēnesī nesasniedza plānotos rādītājus.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 15.1. un 15.7. apakšpunktam saistībā ar atlīdzību un pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka šajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 24,7 milj*. euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 6,7 milj. *euro***.

**04.04.00 “Invaliditātes, maternitātes un slimības speciālais budžets”**

Apakšprogrammas mērķis ir nodrošināt ienākumu kompensāciju slimības, maternitātes, paternitātes, invaliditātes, bērna kopšanas gadījumā un pabalstu apdrošinātās personas vai tās apgādībā bijuša ģimenes locekļa nāves gadījumā.

***2.2.129. attēls* Apakšprogrammas 04.04.00 “Invaliditātes, maternitātes un slimības speciālais budžets” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.129., secināms, ka laika posmā no 2022. gada līdz 2024. gadam apakšprogrammas 04.04.00 “Invaliditātes, maternitātes un slimības speciālais budžets” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu. Apakšprogrammas vidējais DRR izpildes līmenis 2022. un 2023. gadā ir 90%, savukārt 2024. gadā tas ir samazinājies līdz 87%.

Detalizēti aplūkojot 2024. gadu, redzams, ka izsludinātais plāns bija 1 119,2 milj. *euro*, apakšprogrammas izdevumi gada ietvaros palielināti, galvenokārt, lai veiktu valsts budžeta transfertu no invaliditātes, maternitātes un slimības speciālā budžeta uz VSAA speciālo budžetu VSAA nekustamo īpašumu pārvaldīšanas izmaksu sadārdzinājuma segšanai. Savukārt apakšprogrammas izdevumu izpilde bija tikai 1 072,4 milj. *euro* un tā nesasniedza ne izsludināto plānu, ne precizēto plānu – tā bija par 46,8 milj. *euro* mazāka nekā precizētais plāns. Izdevumu neizpilde saistīta ar to, ka pabalstu, pensiju, atlīdzību vai iemaksu apmērs un saņēmēju skaits vidēji mēnesī nesasniedza plānotos rādītājus.

Finansējums apakšprogrammā tiek pārskatīts un precizēts bāzes projekta sagatavošanas procesā atbilstoši noteikumu Nr. 15 15.1. un 15.7. apakšpunktam saistībā ar pensiju, atlīdzību un pabalstu vidējo apmēru un saņēmēju skaita vidēji mēnesī izmaiņām. Vienlaikus jāatzīmē, ka šajā laika periodā izdevumu izpilde nav sasniegusi plānoto izdevumu apjomu, kā arī izdevumi 2025. gadam tiek plānoti par 169,0 milj*. euro*vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 57,8 milj. *euro***.

**04.05.00 “Valsts sociālās apdrošināšanas aģentūras speciālais budžets”**

Apakšprogrammas mērķis ir īstenot valsts sociālās apdrošināšanas pakalpojumu un valsts sociālo pabalstu politiku, sniedzot Latvijas un citu ES valstu iedzīvotājiem, kā arī to valstu, ar kurām Latvija ir noslēgusi starpvalstu līgumus sociālās drošības jomā, iedzīvotājiem kvalitatīvus pakalpojumus.

***2.2.130. attēls* Apakšprogrammas 04.05.00 “Valsts sociālās apdrošināšanas aģentūras speciālais budžets” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.130., secināms, ka laika posmā no 2022. gada līdz 2024. gadam apakšprogrammas 04.05.00 “Valsts sociālās apdrošināšanas aģentūras speciālais budžets” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,5 milj. *euro* ik gadu, tomēr izpilde 2022. un 2023. gadā nesasniedz 100%, īpaši 2022. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot gandrīz 100%.

Neskatoties uz to, ka 2022. un 2023. gadā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,5 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**Ministru kabinets**

MK 2025. gada pamatbudžetā valsts pamatfunkciju īstenošanai ir divas budžeta programmas.

**01.00.00 “Ministru kabineta darbības nodrošināšana, valsts pārvaldes politika”**

Programmas mērķis ir sniegt savlaicīgu un kvalitatīvu atbalstu Ministru prezidentam un MK locekļiem lēmuma pieņemšanas procesā, kā arī vadīt pārmaiņas valsts pārvaldes politikas īstenošanā, nodrošinot pārvaldes efektivitātes celšanu.

***2.2.131. attēls* Programmas 01.00.00 “Ministru kabineta darbības nodrošināšana, valsts pārvaldes politika” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.131., secināms, ka laika posmā no 2022. gada līdz 2024. gadam programmas 01.00.00 “Ministru kabineta darbības nodrošināšana, valsts pārvaldes politika” izdevumi ir pakāpeniski pieauguši. Izdevumu pieaugums vērojams no 2023. gada, kas saistīts ar prioritārajiem pasākumiem papildu piešķirto finansējumu, kā arī Pārresoru koordinācijas centra pievienošanu VK no 2023. gada 1. marta. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu. Vidējais DRR izpildes līmenis visos analizētajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 13,2 milj. *euro*, programmas izdevumi gada ietvaros palielināti par 1,0 milj. *euro*, veicot pārdali no apropriācijas rezerves, lai prioritārā pasākuma “Valdības centra stiprināšana” ietvaros nodrošinātu valsts pārvaldes un pašvaldību institūciju komunikācijas kapacitāšu audita veikšanu, komunikācijas kampaņu un informācijas un komunikācijas tehnoloģiju pārvaldības pilnveidi, nodrošinātu Tiesību aktu portāla uzlabojumus un darbinieku motivēšanu par darba ieguldījumu iestādes mērķu sasniegšanā, kā arī lai nodrošinātu Analītiskā dienesta izveidi (no budžeta resora “74. Gadskārtējā valsts budžeta izpildes procesā pārdalāmais finansējums” programmas 09.00.00 “Valsts nozīmes reformas īstenošanai”). Savukārt programmas izdevumu izpilde bija tikai 12,3 milj. *euro* un tā nesasniedza ne izsludināto plānu (93,2% no tā), ne precizēto plānu (86,2% no tā). Izdevumu neizpilde saistīta galvenokārt ar ilgstošu darbinieku prombūtni un vakantām amata vietām, kā arī iepirkumu kavēšanos.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 4,0 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 1,0 milj. *euro***.

**19.00.00 “Valsts administrācijas skola”**

Programmas mērķis ir nodrošināt valsts politiku valsts pārvaldes profesionālās attīstības jomā īstenošanu, lai sagatavotu augsti kvalificētu un profesionālu valsts pārvaldes personālu.

***2.2.132. attēls* Programmas 19.00.00 “Valsts administrācijas skola” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.132., secināms, ka programmas 19.00.00 “Valsts administrācijas skola” izdevumi ir ievērojami pieauguši no 2024. gada, kas saistīts ar prioritārajam pasākumam “Vienotā pakalpojumu centra izveide” papildu piešķirto finansējumu, tomēr izdevumu izpilde ir saglabājusies praktiski nemainīgā līmenī. Katrā no aplūkotajiem gadiem ir nedaudz precizēts izdevumu plāns, to palielinot. Izpilde 2022. un 2023. gadā ir gandrīz 100%, savukārt 2024. gadā tā ir ievērojami zemāka nekā iepriekšējos gados, nesasniedzot ne izsludināto plānu (51,1% no tā), ne precizēto plānu (51,0% no tā). Izdevumu neizpilde saistīta galvenokārt ar prioritārā pasākuma ietvaros plānotā iepirkuma par jaunas Mācību pārvaldības sistēmas iegādi kavēšanos. Vidējais DRR izpildes līmenis 2022. un 2023. gadā nav augstāks par 50%, kas skaidrojams ar to, ka neviena persona nekārtoja sertifikācijas pārbaudījumu un attiecīgi neieguva sertifikātu, tomēr 2024. gadā tas būtiski uzlabojas, sasniedzot 97%.

2022. un 2023. gadā izdevumi ir apgūti gandrīz pilnā apmērā, savukārt 2024. gadā neizlietoto finansējumu prioritārā pasākuma ietvaros Mācību pārvaldības sistēmas iegādei un licenču maksai paredzēts pārdalīt no apropriācijas rezerves un attiecīgi ieviest 2025. gadā. Secināms, ka programmas **2022. – 2024. gada vidējā neizpilde no precizētā plāna ir 0,2 milj. *euro***.

**Sabiedrības integrācijas fonds**

SIF 2025. gada pamatbudžetā valsts pamatfunkciju īstenošanai ir četras budžeta programmas.

**01.00.00 “Sabiedrības integrācijas fonda vadība”**

Programmas mērķis ir nodrošināt SIF funkciju izpildes pamata administratīvo darbību un sociālekonomiskās iekļaušanas koordinācijas jomā funkciju nodrošināšanu.

***2.2.133. attēls* Programmas 01.00.00 “Sabiedrības integrācijas fonda vadība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.133., secināms, ka no 2024. gada programmas 01.00.00 “Sabiedrības integrācijas fonda vadība” izdevumi ir samazinājušies, kas galvenokārt skaidrojams ar izmaiņām resora budžeta programmās un attiecīgi finansējuma pārdali uz citām programmām. 2022. un 2023. gadā ir būtiski precizēts izdevumu plāns, to palielinot, īpaši 2023. gadā, kas saistīts ar atbalsta pasākumu īstenošanu Ukrainas civiliedzīvotājiem. Izpilde 2022. gadā ir 85,3%, 2023. gadā – 95,6%, bet 2024. gadā – 100%. Secināms, ka programmas **2022. – 2024. gada vidējā neizpilde no precizētā plāna ir 0,3 milj. *euro***. Programmas vidējais DRR izpildes līmenis ir būtiski pasliktinājies 2024. gadā, kas skaidrojams ar to, ka ir veiktas mazāk sabiedrības viedokļa aptaujas, nekā plānots.

**04.00.00 “Mediju projektu īstenošana”**

Programmas mērķis ir atbalstīt medijus sabiedriski nozīmīga satura veidošanā un stiprināt nacionālo kultūrtelpu latviešu valodā, veicinot nekomerciālas, sabiedriski nozīmīgas žurnālistikas radīšanu medijos, tādējādi stiprinot Satversmē noteiktās vērtības, valstisko apziņu, latvisko kultūrtelpu, kritisko domāšanu, kā arī veicinot mediju atbildīgumu, ceļot kvalitāti un sekmējot sabiedrības saliedētību uz latviešu valodas pamata.

***2.2.134. attēls* Programmas 04.00.00 “Mediju projektu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.134., secināms, ka laika posmā no 2022. gada līdz 2024. gadam programmas 04.00.00 “Mediju projektu īstenošana” izdevumi nav būtiski mainījušies. Katrā no aplūkotajiem gadiem ir precizēts izdevumu plāns, to palielinot, īpaši 2023. gadā, veicot izdevumu pārdali 0,6 milj. *euro* apmērā no 47. resora “Radio un televīzijas regulators” programmas 01.00.00 “Nozares vadība”. Izpilde visos aplūkotajos gados ir gandrīz 100%. Secināms, ka programmas **2022. – 2024. gada vidējā neizpilde no precizētā plāna ir 0,04 milj. *euro***. Programmas DRR izpildes līmenis visos aplūkotajos gados ir ap 100%.

**05.00.00 “NVO atbalsta un sabiedrības saliedētības programma”**

Programmas mērķis ir finansiāli atbalstīt un veicināt sabiedrības integrācijas, publiskā un nevalstiskā sektora attīstības programmu un projektu īstenošanu, lai veicinātu iedzīvotāju līdzdalību sabiedriskajos procesos, veicināt diasporas saiknes ar Latviju saglabāšanu, stiprinot nacionālo identitāti un diasporas pašorganizēšanos, un vienotas, drošas un saliedētas sabiedrības attīstība, veicinot sadarbību un sapratni starp dažādām iedzīvotāju grupām.

***2.2.135. attēls* Programmas 05.00.00 “NVO atbalsta un sabiedrības saliedētības programma” izdevumi (milj. *euro*) un vidējais DRR izpildes līmenis (%)**

Programma 05.00.00 “NVO atbalsta un sabiedrības saliedētības programma” ir izveidota tikai no 2024. gada. Aplūkojot attēlu Nr. 2.2.135., secināms, ka 2025. gadā un turpmākajos gados programmas 05.00.00 “NVO atbalsta un sabiedrības saliedētības programma” izdevumi samazinās. 2024. gadā ievērojami palielināts izdevumu plāns, galvenokārt, lai nodrošinātu valsts budžeta finansētās programmas “Kultūrorientācijas kursi un iekļaušanās pasākumi Ukrainas civiliedzīvotājiem” projektu īstenošanu. Izpilde 2024. gadā sasniedz 98,8% no precizētā plāna, līdz ar to secināms, ka programmas **2024. gada neizpilde no precizētā plāna ir 0,1 milj. *euro***. Programmas vidējais DRR izpildes līmenis 2024. gadā ir 94%.

**06.00.00 “Latviešu valodas apmācības programma”**

Programmas mērķis ir nodrošināt iespēju apgūt vai pilnveidot latviešu valodas prasmes Latvijā dzīvojošajām mazākumtautībām un nepilsoņiem, lai veicinātu latviešu valodas vides paplašināšanos un iedzīvotāju sekmīgāku iekļaušanos sabiedrībā.

***2.2.136. attēls* Programmas 06.00.00 “Latviešu valodas apmācības programma” izdevumi (milj. *euro*) un vidējais DRR izpildes līmenis (%)**

Programma 06.00.00 “Latviešu valodas apmācības programma” ir izveidota tikai no 2024. gada. Aplūkojot attēlu Nr. 2.2.136., secināms, ka 2025. gadā un turpmākajos gados programmas 06.00.00 “Latviešu valodas apmācības programma” izdevumi saglabājas 2024. gada izsludinātā plāna līmenī. 2024. gadā ir ievērojami palielināts izdevumu plāns, lai nodrošinātu valsts budžeta finansētās programmas “Latviešu valodas mācības Ukrainas civiliedzīvotājiem” projektu īstenošanu. Izpilde 2024. gadā sasniedz 98,4% no precizētā plāna, līdz ar to secināms, ka programmas **2024. gada neizpilde no precizētā plāna ir 0,1 milj. *euro***. Programmas vidējais DRR izpildes līmenis ir 100%.

**Satiksmes ministrija**

SM 2025. gada pamatbudžetā valsts pamatfunkciju īstenošanai ir 17 budžeta programmas/apakšprogrammas.

**02.00.00 “Kompensācijas par abonētās preses piegādi un saistību izpildi”**

Programmas mērķis ir nodrošināt abonētās preses piegādi un saistību izpildi.

***2.2.137. attēls* Programmas 02.00.00 “Kompensācijas par abonētās preses piegādi un saistību izpildi” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.137., secināms, ka laika posmā no 2022. gada līdz 2024. gadam programmas 02.00.00 “Kompensācijas par abonētās preses piegādi un saistību izpildi” izdevumi ir samazinājušies. 2024. gadā ir precizēts izdevumu plāns, to palielinot par 1,4 milj. *euro* (pārdale no programmas 97.00.00 “Nozaru vadība un politikas plānošana”), lai atbilstoši Pasta likumam daļēji samaksātu dalītā maksājuma valsts daļu par abonēto preses izdevumu piegādes pakalpojumiem 2024. gada otrajā un trešajā ceturksnī. **Visos gados izdevumi ir apgūti pilnā apmērā.** Programmas vidējais DRR izpildes līmenis visos analizētajos gados ir 100%.

**04.01.00 “Ārkārtas situāciju valsts elektronisko sakaru tīkla darbības nodrošināšana”**

Apakšprogrammas mērķis ir nodrošināt valsts institūciju funkciju izpildi ārkārtas situācijās un pārraidīt valsts pārvaldes funkciju izpildei nepieciešamo aizsargāto informāciju.

***2.2.138. attēls* Apakšprogrammas 04.01.00 “Ārkārtas situāciju valsts elektronisko sakaru tīkla darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.138., secināms, ka laika posmā no 2022. gada līdz 2024. gadam apakšprogrammas 04.01.00 “Ārkārtas situāciju valsts elektronisko sakaru tīkla darbības nodrošināšana” izsludinātā plāna izdevumi ir samazinājušies, jo 2022. gadā tika veikts transferts no AiM ārkārtas situāciju valsts elektronisko sakaru tīkla paplašināšanai NBS vajadzībām. 2024. gadā ir precizēts izdevumu plāns, to palielinot par 1,5 milj. *euro*, veicot transfertu no IeM, lai ar valsts drošību saistītā prioritārā pasākuma “Ārējās robežas tehniskās infrastruktūras izveide” ietvaros nodrošinātu tehnoloģiskās infrastruktūras darbībai nepieciešamo pieslēgumu izveidi (izbūvi) pie ārkārtas situāciju valsts elektronisko sakaru tīkla. Iepriekš minētais transferts no IeM 3,2 milj. *euro* apmērā veikts arī 2025. gadā. Izpilde visos analizētajos gados ir gandrīz 100% no precizētā plāna, līdz ar to secināms, ka apakšprogrammas **2024. gada neizpilde no precizētā plāna ir nebūtiska – 0,009 milj. *euro***. Apakšprogrammas vidējais DRR izpildes līmenis visos analizētajos gados ir 100%.

**04.03.00 “Datu apmaiņas platformu, apraides sistēmu un informācijas sistēmu uzturēšana, monitorings un attīstība”**

Apakšprogrammas mērķis ir nodrošināt drošu informācijas apmaiņu elektroniskā vidē starp ES dalībvalstīm, drošu un nepārtrauktu valsts pārvaldes iestāžu e-pasta serveru, interneta vietņu un e-pakalpojumu darbību, veicināt interneta protokola 6. versijas izmantošanu valsts pārvaldē, kā arī stiprināt radio un televīzijas programmas satura izplatīšanas platformas krīzes situāciju pārvarēšanai.

***2.2.139. attēls* Apakšprogrammas 04.03.00 “Datu apmaiņas platformu, apraides sistēmu un informācijas sistēmu uzturēšana, monitorings un attīstība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.139., secināms, ka laika posmā no 2022. gada līdz 2024. gadam apakšprogrammas 04.03.00 “Datu apmaiņas platformu, apraides sistēmu un informācijas sistēmu uzturēšana, monitorings un attīstība” izdevumi ir pieauguši. Nevienā gadā nav precizēts izdevumu plāns. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis ir 100%.

**05.00.00 “Starptautiskās kravu loģistikas un ostu informācijas sistēmas uzturēšana”**

Programmas mērķis ir Starptautiskās kravu loģistikas un ostu informācijas sistēmas uzturēšana un darbības nodrošināšana, lai sniegtu elektroniskās informācijas pakalpojumus kravu transportēšanas procesā iesaistītajiem komersantiem un institūcijām.

***2.2.140. attēls* Programmas 05.00.00 “Starptautiskās kravu loģistikas un ostu informācijas sistēmas uzturēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.140., secināms, ka laika posmā no 2022. gada līdz 2024. gadam programmas 05.00.00 “Starptautiskās kravu loģistikas un ostu informācijas sistēmas uzturēšana” izsludinātā plāna izdevumi praktiski nav mainījušies. 2024. gadā ir precizēts izdevumu plāns, to nedaudz samazinot. Izpilde visos analizētajos gados ir gandrīz 100%, līdz ar to secināms, ka programmas **2022. – 2024. gada vidējā neizpilde no izsludinātā plāna ir nebūtiska – 0,009 milj. *euro***. Programmas vidējais DRR izpildes līmenis visos analizētajos gados ir 100%.

**06.00.00 “Alternatīvās degvielas infrastruktūras izveidošana, attīstība un uzturēšana”**

Programmas mērķis ir Elektrotransportlīdzekļu uzlādes infrastruktūras izveide, attīstība, uzturēšana un darbības nodrošināšana, nodrošinot elektrotransportlīdzekļu lietošanas iespēju visā Latvijas teritorijā.

***2.2.141. attēls* Programmas 06.00.00 “Alternatīvās degvielas infrastruktūras izveidošana, attīstība un uzturēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.141., secināms, ka laika posmā no 2022. gada līdz 2024. gadam programmas 06.00.00 “Alternatīvās degvielas infrastruktūras izveidošana, attīstība un uzturēšana” izsludinātā plāna izdevumi praktiski nav mainījušies. 2024. gadā ir precizēts izdevumu plāns, to samazinot par 0,2 milj. *euro*, veicot pārdali uz apakšprogrammu 23.07.00 “Valsts autoceļu pārvaldīšana”. Izpilde tikai 2022. gadā ir 100%, 2023. gadā tā ir tikai 49,6%, savukārt 2024. gadā – 100% apmērā no precizētā plāna, bet 63,7% no izsludinātā plāna. Visos analizētajos gados programmas vidējais DRR izpildes līmenis ir 100%.

Neskatoties uz to, ka vidējā izdevumu izpilde ir tikai 0,4 milj. *euro*, izdevumi 2025. gadam un turpmākajiem gadiem tiek plānoti iepriekšējo gadu izsludinātā plāna līmenī, respektīvi, par 0,2 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,2 milj. *euro***.

**09.00.00 “Iemaksas starptautiskajās organizācijās”**

Programmas mērķis ir pārstāvēt Latvijas valsts intereses starpvaldību starptautiskajās organizācijās.

***2.2.142. attēls* Programmas 09.00.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.142., secināms, ka laika posmā no 2022. gada līdz 2024. gadam programmas 09.00.00 “Iemaksas starptautiskajās organizācijās” izsludinātā plāna izdevumi ir tikai nedaudz pieauguši. Nevienā gadā nav precizēts izdevumu plāns un **visos gados izdevumi ir apgūti pilnā apmērā**. Apakšprogrammas vidējais DRR izpildes līmenis visos analizētajos gados ir 100%.

**23.04.00 “Mērķdotācijas pašvaldību autoceļiem (ielām)”**

Apakšprogrammas mērķis ir atbalstīt pašvaldību īpašumā esošo autoceļu un ielu būvniecību un uzturēšanu.

***2.2.143. attēls* Apakšprogrammas 23.04.00 “Mērķdotācijas pašvaldību autoceļiem (ielām)” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.143., secināms, ka laika posmā no 2022. gada līdz 2024. gadam apakšprogrammas 23.04.00 “Mērķdotācijas pašvaldību autoceļiem (ielām)” izdevumi ir pieauguši. 2023. un 2024. gadā ir precizēts izdevumu plāns, to nedaudz palielinot. **Visos analizētajos gados izdevumi ir apgūti pilnā apmērā**. Apakšprogrammas vidējais DRR izpildes līmenis visos analizētajos gados ir 100%.

**23.06.00 “Valsts autoceļu uzturēšana un atjaunošana”**

Apakšprogrammas mērķis ir nodrošināt valsts autoceļu tīkla efektīvu uzturēšanu un attīstību, lai veicinātu valsts ekonomisko progresu, iedzīvotāju dzīves līmeņa celšanos un sekmētu Latvijas starptautisko autoceļu atbilstību Eiropas autoceļu tīkla prasībām.

***2.2.144. attēls* Apakšprogrammas 23.06.00 “Valsts autoceļu uzturēšana un atjaunošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.144., secināms, ka laika posmā no 2022. gada līdz 2024. gadam apakšprogrammas 23.06.00 “Valsts autoceļu uzturēšana un atjaunošana” izdevumi ir samazinājušies no 2023. gada, jo tika samazināti izdevumi valsts reģionālo autoceļu pārbūvei un atjaunošanai. Visos gados ir precizēts izdevumu plāns, to palielinot, lai galvenokārt nodrošinātu sabojātā ceļa inventāra atjaunošanu, papildus 2022. gadā palielinājums veikts, lai nodrošinātu finansējumu valsts galvenā autoceļa “E67/A7 Ķekavas apvedceļš” publiskās un privātās partnerības projekta īstenošanai. Izpilde 2024. gadā ir 100%, 2022. gadā tā bija 98,4%, veidojot neizpildi 4,3 milj. *euro* apmērā no precizētā plāna, savukārt 2023. gadā – 99,7%, veidojot neizpildi 0,6 milj. *euro* apmērā no precizētā plāna. Secināms, ka apakšprogrammas **2022. – 2024. gada vidējā neizpilde no precizētā plāna ir 1,6 milj. *euro***. Apakšprogrammas vidējais DRR izpildes līmenis ik gadu nedaudz samazinās, 2024. gadā sasniedzot tikai 93%, kas skaidrojams ar to, ka mazāk objektos, nekā plānots tika veikta satiksmes drošības paaugstināšana. Izdevumu pieaugums 2025. gadam un turpmākajiem gadiem saistīts ar finansējuma nodrošināšanu valsts autoceļu uzturēšanai un atjaunošanai, jo vienlaikus palielināti ieņēmumi no autoceļu lietošanas nodevas.

**23.07.00 “Valsts autoceļu pārvaldīšana”**

Apakšprogrammas mērķis ir nodrošināt valsts autoceļu tīkla efektīvu uzturēšanu un attīstību, lai veicinātu valsts ekonomisko progresu, iedzīvotāju dzīves līmeņa celšanos un sekmētu Latvijas starptautisko autoceļu atbilstību Eiropas autoceļu tīkla prasībām.

***2.2.145. attēls* Apakšprogrammas 23.07.00 “Valsts autoceļu pārvaldīšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.145., secināms, ka laika posmā no 2022. gada līdz 2024. gadam apakšprogrammas 23.07.00 “Valsts autoceļu pārvaldīšana” izdevumi ir pieauguši. 2023. un 2024. gadā ir precizēts izdevumu plāns, 2023. gadā to samazinot par 0,6 milj. *euro*, veicot pārdali uz budžeta resora “74. Gadskārtējā valsts budžeta izpildes procesā pārdalāmais finansējums” programmu 20.00.00 “Veselības aprūpes neatliekamo pasākumu īstenošana 2023. gadā”, savukārt 2024. gadā palielinot par 0,2 milj. *euro*, lai nodrošinātu pētījumu “Elektrouzlādes staciju tīkla izveides izpēte TEN-T autoceļu tīklā Latvijā”. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis ir 100%.

**31.04.00 “Finansējums dzelzceļa publiskai infrastruktūrai”**

Apakšprogrammas mērķis ir segt publiskās dzelzceļa infrastruktūras uzturēšanas izdevumus pasažieru segmentā par publiskās dzelzceļa infrastruktūras izmantošanu.

***2.2.146. attēls* Apakšprogrammas 31.04.00 “Finansējums dzelzceļa publiskai infrastruktūrai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.146., secināms, ka laika posmā no 2022. gada līdz 2024. gadam apakšprogrammas 31.04.00 “Finansējums dzelzceļa publiskai infrastruktūrai” izdevumi ir pieauguši. Nevienā gadā nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis ir 100%.

**31.05.00 “Dotācija Autotransporta direkcijai sabiedriskā transporta pakalpojumu organizēšanai”**

Apakšprogrammas mērķis ir sabiedriskā transporta pakalpojumu administrēšanas funkcijas nodrošināšana.

***2.2.147. attēls* Apakšprogrammas 31.05.00 “Dotācija Autotransporta direkcijai sabiedriskā transporta pakalpojumu organizēšanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.147., secināms, ka laika posmā no 2022. gada līdz 2024. gadam apakšprogrammas 31.05.00 “Dotācija Autotransporta direkcijai sabiedriskā transporta pakalpojumu organizēšanai” izdevumi ir pieauguši. Nevienā gadā nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis ir 100%.

**31.06.00 “Dotācija zaudējumu segšanai sabiedriskā transporta pakalpojumu sniedzējiem”**

Apakšprogrammas mērķis ir zaudējumu kompensēšana sabiedriskā transporta pakalpojumu sniedzējiem saistībā ar sabiedriskā transporta pakalpojumu pasūtījuma līguma izpildi un saistībā ar personu, kurām noteikti braukšanas maksas atvieglojumi, pārvadāšanu.

***2.2.148. attēls* Apakšprogrammas 31.06.00 “Dotācija zaudējumu segšanai sabiedriskā transporta pakalpojumu sniedzējiem” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.148., secināms, ka laika posmā no 2022. gada līdz 2024. gadam apakšprogrammas 31.06.00 “Dotācija zaudējumu segšanai sabiedriskā transporta pakalpojumu sniedzējiem” izdevumi ir pieauguši. Visos gados ir precizēts izdevumu plāns, to paaugstinot, lai kompensētu zaudējumus sabiedriskā transporta pakalpojumu sniedzējiem par sniegtajiem sabiedriskā transporta pakalpojumiem (pārdales veiktas saskaņā ar attiecīgajos gados pieņemtajiem MK lēmumiem). **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis 2022. un 2024. gadā ir 100%, nedaudz zemāks tas bija 2023. gadā, jo pārvadātājiem segto zaudējumu apmērs no pamatoti plānotā pilsētu maršrutos ar autobusiem bija zemāks, nekā plānots.

**31.08.00 “Transferts plānošanas reģioniem sabiedriskā transporta pakalpojumu nodrošināšanai”**

Apakšprogrammas mērķis ir iedzīvotājiem pieejamu sabiedriskā transporta pakalpojumu nodrošināšana.

***2.2.149. attēls* Apakšprogrammas 31.08.00 “Transferts plānošanas reģioniem sabiedriskā transporta pakalpojumu nodrošināšanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.149., secināms, ka laika posmā no 2022. gada līdz 2024. gadam apakšprogrammas 31.08.00 “Transferts plānošanas reģioniem sabiedriskā transporta pakalpojumu nodrošināšanai” izdevumi nav būtiski mainījušies. Nevienā gadā nav precizēts izdevumu plāns. Izpilde 2023. un 2024. gadā bija 100%, savukārt nedaudz zemāka – 94,7% tā bija 2022. gadā, līdz ar to secināms, ka apakšprogrammas **2022. – 2024. gada vidējā neizpilde no izsludinātā plāna ir nebūtiska – 0,004 milj. *euro***. Apakšprogrammas vidējais DRR izpildes līmenis 2023. un 2024. gadā ir virs 90%, 2022. gadā – 88%.

**31.09.00 “Dotācija jauno vilcienu iegādei un remonta centra izbūvei”**

Apakšprogrammas mērķis ir nodrošināt pasažieru mobilitāti ar elektrovilcieniem.

***2.2.150. attēls* Apakšprogrammas 31.09.00 “Dotācija jauno vilcienu iegādei un remonta centra izbūvei” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.150., secināms, ka laika posmā no 2022. gada līdz 2024. gadam apakšprogrammas 31.09.00 “Dotācija jauno vilcienu iegādei un remonta centra izbūvei” izsludinātā plāna izdevumi ir mainīgi. Visos gados ir precizēts izdevumu plāns, to samazinot, 2022. gadā pārdalot uz LNG, 2023. gadā uz LNG un veselības aprūpes neatliekamo pasākumu īstenošanai, savukārt 2024. gadā uz citām SM apakšprogrammām (pārdales veiktas saskaņā ar attiecīgajos gados pieņemtajiem MK lēmumiem). Neskatoties uz izdevumu plāna samazinājumu, izpilde no precizētā plāna 2022. un 2023. gadā bija ļoti zema, attiecīgi 8,8% un 17,1%, savukārt tikai 2024. gadā tā sasniedza 100% no precizētā plāna. Secināms, ka apakšprogrammas **2022. – 2024. gada vidējā neizpilde no izsludinātā plāna ir 69,0 milj. *euro***. Apakšprogrammas DRR izpildes līmenis 2022. un 2024. gadā ir 0%, jo projekta īstenošanas laikā tika veiktas izmaiņas projekta finansēšanas plānā, elektrovilcienu iegādi finansējot ES fondu finansējuma ietvaros, attiecīgi šīs budžeta apakšprogrammas ietvaros rādītājs par elektrovilcien iegādi zaudēja aktualitāti, attiecīgā situācija ar izmaiņām projekta finansēšanā arī ietekmēja situāciju ar izdevumu plāna izpildi.

**44.00.00 “Līdzekļi aviācijas drošības pasākumu nodrošināšanai”**

Programmas mērķis ir atbalstīt aktuālāko drošības pasākumu realizāciju, ņemot vērā likuma “Par aviāciju” 27. panta piektajā daļā noteikto.

***2.2.151. attēls* Programmas 44.00.00 “Līdzekļi aviācijas drošības pasākumu nodrošināšanai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.151., secināms, ka laika posmā no 2022. gada līdz 2024. gadam programmas 44.00.00 “Līdzekļi aviācijas drošības pasākumu nodrošināšanai” izdevumi ir pieauguši, būtiskās pieaugums vērojams no 2023. gada saistībā ar iekšējo līdzekļu pārdali no apakšprogrammas 23.06.00 “Valsts autoceļu uzturēšana un atjaunošana” aviācijas nozares pasākumiem. Nevienā gadā nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis 2022. un 2024. gadā ir 100%, savukārt 2023. gadā – 75%, jo Liepājas lidostā netika iesaistīts aviācijas drošības speciālists.

**49.00.00 “Rail Baltica projekta pārvaldības funkcijas nodrošināšana”**

Programmas mērķis ir Rail Baltica pārvaldības modeļa izveide un kritiski svarīgu dzelzceļa infrastruktūras pārvaldības vai dzelzceļa sistēmas elementu attīstība.

***2.2.152. attēls* Programmas 49.00.00 “Rail Baltica projekta pārvaldības funkcijas nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.152., secināms, ka programmas 49.00.00 “Rail Baltica projekta pārvaldības funkcijas nodrošināšana” izsludinātā plāna izdevumi ir pieauguši. 2024. gadā ir precizēts izdevumu plāns, to samazinot par 2,5 milj. *euro*, veicot pārdali uz SM apakšprogrammu 60.07.00 “Eiropas transporta infrastruktūras projekti (Rail Baltica)”. Izpilde 2023. gadā ir 71,9%, savukārt 2024. gadā – tikai 28,9%. Neizpilde tiek skaidrota ar to, ka netika izveidots Rail Baltica pasažieru ritošā sastāva apkopes punkts Jaunmārupē, jo tas ar MK lēmumu ir zaudējis aktualitāti, jo neietilpst Rail Baltica projekta pirmajā kārtā. Programmas vidējais DRR izpildes līmenis 2024. gadā ir pieaudzis, tomēr tiek sasniegti tikai 80%, kas arī skaidrojams ar to, ka netika pabeigta projektēšana Rail Baltica pasažieru ritošā sastāva apkopes punkta izveidei Jaunmārupē.

Neskatoties uz to, ka 2024. gadā būtiski samazināts izsludinātais plāns, kā arī izpilde abos gados ir ļoti zema, izdevumi 2025. gadam un turpmākajiem gadiem tiek plānoti pat vairāk nekā iepriekšējos gados, respektīvi, par 3,6 milj. *euro* vairāk nekā vidējā izpilde. Līdz ar to secināms, ka programmas **2023. – 2024. gada vidējā neizpilde no izsludinātā plāna ir 2,2 milj. *euro***.

SM būtu rūpīgi jāizvērtē minēto resursu efektīva izmantošana to Rail Baltica projekta izmaksu finansēšanai, kuru segšanai nav pieejami citi resursi.

**97.00.00 “Nozaru vadība un politikas plānošana”**

Programmas mērķis ir nodrošināt transporta un sakaru nozares politikas izstrādes un ieviešanas vadības procesus.

***2.2.153. attēls* Programmas 97.00.00 “Nozaru vadība un politikas plānošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.153., secināms, ka programmas 97.00.00 “Nozaru vadība un politikas plānošana” izsludinātā plāna izdevumi ir pieauguši. Visos aplūkotajos gados ir precizēts izdevumu plāns, 2022. un 2023. gadā to palielinot par 0,1 milj. *euro*, savukārt 2024. gadā samazinot, veicot pārdali uz SM programmu 02.00.00 “Kompensācijas par abonētās preses piegādi un saistību izpildi”. Izpilde 2022. un 2023. gadā pat nesasniedz izsludināto plānu, savukārt 2024. gadā neizpilde veido 0,5 milj. *euro* no precizētā plāna, bet 1,6 milj. *euro* jeb 82,9% no izsludinātā plāna.

Neskatoties uz to, ka visos gados veidojas ievērojama neizpilde un ka 2024. gadā būtiski samazināts izsludinātais izdevumu plāns, izdevumi 2025. gadam tiek plānoti par 2,2 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 0,6 milj. *euro***.

**Tieslietu ministrija**

TM 2025. gada pamatbudžetā valsts pamatfunkciju īstenošanai ir 25 budžeta programmas/apakšprogrammas[[21]](#footnote-21).

**03.01.00 “Tiesu administrēšana”**

Apakšprogrammas mērķis ir nodrošināt tiesu iestāžu attīstību atbilstoši mūsdienu tehnoloģiskajām iespējām, veicināt tiesas pieejamību sabiedrībai, stiprināt tiesu iestāžu kapacitāti un paaugstināt to darba efektivitāti.

***2.2.154. attēls* Apakšprogrammas 03.01.00 “Tiesu administrēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.154., secināms, ka apakšprogrammas 03.01.00 “Tiesu administrēšana” izdevumi ir straujāk pieauguši 2023. gadā, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%. Savukārt apakšprogrammas vidējais DRR izpildes līmenis visos aplūkotajos gados ir gandrīz 100%.

Detalizēti aplūkojot 2024. gadu, redzams, ka izsludinātais plāns bija 7,2 milj. *euro*, apakšprogrammas izdevumi gada ietvaros palielināti, galvenokārt lai optimizētu un vienkāršotu juridiskās palīdzības administrēšanas procesu. Savukārt apakšprogrammas izdevumu izpilde bija 7,9 milj. *euro*, kas ir par 0,5 milj. *euro* mazāk nekā precizētais plāns (94,4% no tā).

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,3 milj. *euro***.

**03.03.00 “Juridiskās palīdzības nodrošināšana”**

Apakšprogrammas mērķis ir valsts nodrošinātās juridiskās palīdzības un valsts kompensāciju cietušajiem nodrošināšana.

***2.2.155. attēls* Apakšprogrammas 03.03.00 “Juridiskās palīdzības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.155., secināms, ka laika posmā no 2022. gada līdz 2024. gadam apakšprogrammas 03.03.00 “Juridiskās palīdzības nodrošināšana” izdevumi ir pakāpeniski pieauguši, tomēr katrā no aplūkotajiem gadiem ir precizēts izdevumu plāns, to samazinot, 2022. un 2024. gadā pārdalot uz citām TM apakšprogrammām, savukārt 2023. gadā pārdalot uz LNG, tomēr izpilde nesasniedz 100%. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot gandrīz 100%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,5 milj. *euro***.

**03.04.00 “Tiesu ekspertīžu veikšana”**

Apakšprogrammas mērķis ir nodrošināt tiesībsargājošās institūcijas (Valsts policija, prokuratūra, tiesas, u.c.) ar adekvātos termiņos veiktiem vispusīgiem un kvalitatīviem ekspertu atzinumiem.

***2.2.156. attēls* Apakšprogrammas 03.04.00 “Tiesu ekspertīžu veikšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.156., secināms, ka laika posmā no 2022. gada līdz 2024. gadam apakšprogrammas 03.04.00 “Tiesu ekspertīžu veikšana” izdevumi ir pakāpeniski pieauguši, straujāks izdevumu pieaugums vērojams no 2023. gada, kas galvenokārt skaidrojams ar iekšējo līdzekļu pārdali no apakšprogrammas 03.08.00 “Uzturlīdzekļu garantiju fonds”, lai palielinātu atlīdzību nodarbinātajiem līdz normatīvajos aktos noteiktajam atbilstošām mēnešalgu grupām noteiktajam minimālajam līmenim. Katrā no aplūkotajiem gadiem ir precizēts izdevumu plāns, to palielinot vidēji par 0,1 milj. *euro* ik gadu, izpilde visos analizētajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,03 milj. *euro***. Savukārt programmas vidējais DRR izpildes līmenis visos aplūkotajos gados ir zem 90%, kas skaidrojams ar to, ka veiktas mazāk ekspertīzes un apskates, nekā plānots.

**03.05.00 “Atlīdzība tiesu izpildītājiem par izpildu darbībām”**

Apakšprogrammas mērķis ir nodrošināt Civilprocesa likuma 567. panta trešās daļas izpildi.

***2.2.157. attēls* Apakšprogrammas 03.05.00 “Atlīdzība tiesu izpildītājiem par izpildu darbībām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.157., secināms, ka laika posmā no 2022. gada līdz 2024. gadam apakšprogrammas 03.05.00 “Atlīdzība tiesu izpildītājiem par izpildu darbībām” izdevumi ir pakāpeniski pieauguši, straujš izdevumu pieaugums vērojams no 2024. gada, kas skaidrojams ar to, ka ir palielināti izdevumiem 2023. – 2025. gada prioritārajam pasākumam “Piespiedu dalītā īpašuma izbeigšana privatizētajās daudzdzīvokļu mājās”. Katrā no aplūkotajiem gadiem ir precizēts izdevumu plāns, to palielinot vidēji par 0,03 milj. *euro* ik gadu, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis no 2022. gadā sasniegtajiem 100% ik gadu ir ievērojami samazinājies, 2024. gadā sasniedzot tikai 33%, kas skaidrojams ar to, ka zvērinātu tiesu izpildītāju iecirkņiem izmaksātas kompensācijas mazākā apjomā, nekā plānots.

Detalizēti aplūkojot 2024. gadu, redzams, ka izsludinātais plāns bija 0,69 milj. *euro*, apakšprogrammas izdevumi gada ietvaros palielināti, lai nodrošinātu atlīdzību tiesu izpildītājiem par izpildu darbībām. Savukārt programmas izdevumu izpilde bija tikai 0,25 milj. *euro*, un tā nesasniedza ne izsludināto plānu (36,1% no tā), ne precizēto plānu (34,6% no tā). Izdevumu neizpilde saistīta ar to, ka nav saņemti rēķini no zvērinātiem tiesu izpildītājiem amata atlīdzībai par piespiedu dalītā īpašuma izbeigšanu vešanu plānotajā apjomā, jo bija zema aktivitāte no iedzīvotāju puses piespiedu dalītā īpašuma izbeigšanai privatizētajās daudzdzīvokļu mājās.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,75 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**03.06.00 “Zaudējumu atlīdzība nepamatoti aizturētajām, arestētajām un notiesātajām personām”**

Apakšprogrammas mērķis ir izmaksāt kompensācijas saskaņā ar TM un Ģenerālprokuratūras pieņemtajiem lēmumiem un tiesu nolēmumiem par kaitējuma atlīdzības piešķiršanu nepamatoti aizturētajiem, arestētajiem un notiesātajiem.

***2.2.158. attēls* Apakšprogrammas 03.06.00 “Zaudējumu atlīdzība nepamatoti aizturētajām, arestētajām un notiesātajām personām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.158., secināms, ka laika posmā no 2022. gada līdz 2024. gadam apakšprogrammas 03.06.00 “Zaudējumu atlīdzība nepamatoti aizturētajām, arestētajām un notiesātajām personām” izdevumi ir nedaudz pieauguši. Nevienā no aplūkotajiem gadiem nav precizēts izdevumu plāns. Izpilde 2022. un 2024. gadā ir 100%, bet 2023. gadā – 87,9%. Secināms, ka apakšprogrammas **2022. – 2024. gada vidējā neizpilde no izsludinātā plāna ir nebūtiska – 0,004 milj. *euro***. Savukārt apakšprogrammas vidējais DRR izpildes līmenis ik gadu uzlabojas, 2024. gadā sasniedzot 100%.

**03.07.00 “Uzturlīdzekļu garantiju fonda administrēšana”**

Apakšprogrammas mērķis ir administrēt uzturlīdzekļu izmaksāšanu un efektīvi un racionāli veicināt regresa kārtībā atgūstamos līdzekļus.

***2.2.159. attēls* Apakšprogrammas 03.07.00 “Uzturlīdzekļu garantiju fonda administrēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.159., secināms, ka laika posmā no 2022. gada līdz 2024. gadam apakšprogrammas 03.07.00 “Uzturlīdzekļu garantiju fonda administrēšana” izdevumi ir pieauguši, straujāks izdevumu pieaugums vērojams no 2023. gada, kas galvenokārt skaidrojams ar iekšējo līdzekļu pārdali no apakšprogrammas 03.08.00 “Uzturlīdzekļu garantiju fonds”, lai veiktu UGF iesniedzēju un parādnieku reģistra tehniskās platformas nomaiņu. 2022. un 2023. gadā ir precizēts izdevumu plāns, to samazinot – 2022. gadā, veicot pārdali uz citu TM budžeta apakšprogrammu, bet 2023. gadā pārdalot gan uz citu TM budžeta apakšprogrammu, gan LNG, tomēr izpilde nesasniedz 100%. Savukārt apakšprogrammas vidējais DRR izpildes no 2023. gada pieaug, sasniedzot gandrīz 100%.

Detalizēti aplūkojot 2024. gadu, redzams, ka izsludinātais plāns bija 2,02 milj. *euro*, apakšprogrammas izdevumi gada ietvaros palielināti, lai nodrošinātu UGF Iesniedzēju un parādnieku reģistra uzturēšanu. Savukārt programmas izdevumu izpilde bija tikai 1,84 milj. *euro* un tā nesasniedza ne izsludināto plānu (91,2% no tā), ne precizēto plānu (89,6% no tā). Izdevumu neizpilde saistīta galvenokārt ar to, ka veiktā iepirkuma rezultātā UGF Iesniedzēju un parādnieku reģistra modernizācijas pasākums tika iegādāts par zemāku cenu, nekā sākotnēji tika plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,5 milj. *euro* vairāk nekā vidējā izpilde. Līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro***.

**03.08.00 “Uzturlīdzekļu garantiju fonds”**

Apakšprogrammas mērķis ir īstenot bērnu tiesības uz sociālo nodrošinājumu, garantējot uzturlīdzekļu izmaksu bērniem.

***2.2.160. attēls* Apakšprogrammas 03.08.00 “Uzturlīdzekļu garantiju fonds” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.160., secināms, ka apakšprogrammas 03.08.00 “Uzturlīdzekļu garantiju fonds” izdevumi no 2023. gada ir samazinājušies. Nevienā no aplūkotajiem gadiem nav precizēts izdevumu plāns, bet izpilde nesasniedz 100%. Savukārt apakšprogrammas vidējais DRR izpildes līmenis 2022. gadā ir gandrīz 100%, savukārt 2023. un 2024. gadā 100%.

Detalizēti aplūkojot 2024. gadu, redzams, ka izsludinātais plāns bija 57,1 milj. *euro*, savukārt apakšprogrammas izdevumu izpilde bija tikai 49,8 milj. *euro*, kas ir par 7,3 milj. *euro* mazāk nekā izsludinātais plāns (87,2% no tā). Izdevumu neizpilde saistīta ar to, ka no iesniedzējiem un zvērinātiem tiesu izpildītājiem tika saņemti dokumenti, kuros ir norādīts neveikt uzturlīdzekļu izmaksu par noteiktu laika periodu, tāpat palielinās tendence, ka bērniem uzturlīdzekļi no UGF tiek maksāti īsāku laika periodu nekā iepriekš, kā arī uzturlīdzekļu saņēmēju skaita pieaugums bija mazāks, nekā prognozēts.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 5,7 milj. *euro* vairāk nekā vidējā izpilde. Līdz ar to secināms, ka apakšprogrammas **2022. – 2024. gada vidējā neizpilde no izsludinātā plāna ir 6,6 milj. *euro***.

**04.01.00 “Ieslodzījuma vietas”**

Apakšprogrammas mērķis ir īstenot valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā.

***2.2.161. attēls* Apakšprogrammas 04.01.00 “Ieslodzījuma vietas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.161., secināms, ka laika posmā no 2022. gada līdz 2024. gadam apakšprogrammas 04.01.00 “Ieslodzījuma vietas” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2023. gadā, kad izpilde ir zemāka pat par izsludināto plānu. Savukārt programmas vidējais DRR izpildes līmenis no 2023. gada ir pieaudzis, pārsniedzot 90%.

Detalizēti aplūkojot 2024. gadu, redzams, ka izsludinātais plāns bija 75,8 milj. *euro*, apakšprogrammas izdevumi gada ietvaros palielināti par 4,7 milj. *euro*, lai nodrošinātu Valmieras cietuma nožogojuma rekonstrukciju, nodrošinātu dīzeļģenerātoru uzstādīšanu, aizsargekipējuma un speciālo līdzekļu iegādi. Savukārt programmas izdevumu izpilde bija tikai 76,0 milj. *euro*, kas ir par 4,5 milj. *euro* mazāk nekā precizētais plāns (94,4% no tā). Izdevumu neizpilde saistīta ar vakantām amata vietām un nodarbināto ilgstošo darba nespēju, kā arī saskaņā ar grozījumiem līgumā par Valmieras cietuma nožogojuma rekonstrukciju tika pagarināts līguma darbības termiņš.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 18,1 milj. *euro* vairāk nekā vidējā izpilde. Izdevumu pieaugums 2025. gadā saistīts galvenokārt ar prioritāro pasākumu ietvaros piešķirto finansējumu atlīdzības nodrošināšanai IeVP amatpersonām ar speciālajām dienesta pakāpēm, kā arī ar apcietināto un notiesāto personu konvojēšanas funkcijas pārņemšana no Valsts policijas uz TM. Secināms, ka apakšprogrammas **2022. – 2024. gada vidējā neizpilde no precizētā plāna ir 4,0 milj. *euro***.

**04.02.00 “Ieslodzījuma vietu būvniecība”**

Apakšprogrammas mērķis ir uzlabot sabiedrības drošību (veidot drošu ieslodzījuma vietu infrastruktūru, pilnveidot ieslodzījuma vietu darbinieku darba vides apstākļus un uzlabot ieslodzīto resocializācijas iespējas, nodrošinot jaunā Liepājas cietuma būvniecības pabeigšanu 2025. gadā).

***2.2.162. attēls* Apakšprogrammas 04.02.00 “Ieslodzījuma vietu būvniecība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.162., secināms, ka laika posmā no 2022. gada līdz 2024. gadam apakšprogrammas 04.02.00 “Ieslodzījuma vietu būvniecība” izdevumi ir pieauguši, straujš izdevumu pieaugums vērojams no 2024. gada, kas skaidrojams ar izdevumu izmaiņām jaunā cietuma būvniecībai Liepājā. 2022. gadā ir precizēts izdevumu plāns, to būtiski samazinot, veicot pārdali uz TM budžeta apakšprogrammu 04.01.00 “Ieslodzījuma vietas” un uz KM budžeta programmu 21.00.00 “Kultūras mantojums”. Izdevumu izpilde 2022. gadā bija 0%, kas skaidrojams ar to, ka atbilstoši MK 2022. gada 18. oktobra rīkojumam Nr. 740 “Grozījums Ministru kabineta 2013. gada 12. februāra rīkojumā Nr. 50 “Par Ieslodzījuma vietu infrastruktūras attīstības koncepciju”” tika mainīts pasākuma “Jauna cietuma būvniecība Liepājā” īstenošanas laikposms no 2022. līdz 2025. gadam uz laikposmu no 2023. līdz 2026. gadam. Attiecīgi 2023. un 2024. gadā nav precizēts izdevumu plāns un izpilde sasniedz 100%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 2,1 milj. *euro***. Savukārt apakšprogrammas vidējais DRR izpildes līmenis 2022. un 2024. gadā ir 100%, savukārt 2022. gadam DRR netika plānoti.

**04.03.00 “Probācijas īstenošana”**

Apakšprogrammas mērķis ir sekmēt sabiedrības drošību un noziedzības novēršanu valstī, nodrošinot sabiedrībā izciešamo sodu kvalitatīvu izpildi un koordināciju.

***2.2.163. attēls* Apakšprogrammas 04.03.00 “Probācijas īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.163., secināms, ka laika posmā no 2022. gada līdz 2024. gadam apakšprogrammas 04.03.00 “Probācijas īstenošana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, lielāks izdevumu palielinājums vērojams 2023. gadā, kas galvenokārt saistīts ar virsstundu darba apmaksas nodrošināšanu nodarbinātajiem, kuru darbs saistīts ar īpašu risku. Izpilde 2022. un 2023. gadā ir virs 99%, bet 2024. gadā sasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,05 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir ap 90%.

**06.01.00 “Juridisko personu reģistrācija”**

Apakšprogrammas mērķis ir veikt normatīvajos aktos noteikto tiesību subjektu un juridisko faktu reģistrāciju un nodrošināt informācijas publisku ticamību un pieejamību.

***2.2.164. attēls* Apakšprogrammas 06.01.00 “Juridisko personu reģistrācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.164., secināms, ka laika posmā no 2022. gada līdz 2024. gadam apakšprogrammas 06.01.00 “Juridisko personu reģistrācija” izdevumi ir bijuši mainīgi, straujāks izdevumu pieaugums vērojams 2023. gadā, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2023. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis no 2023. gada ir samazinājies, 2024. gadā sasniedzot tikai 87%, kas skaidrojams ar to, ka pilnībā automatizēto reģistrācijas pieteikumu īpatsvars bija mazāks, nekā plānots.

Detalizēti aplūkojot 2024. gadu, redzams, ka izsludinātais plāns bija 7,2 milj. *euro*, apakšprogrammas izdevumi gada ietvaros palielināti par 1,6 milj. *euro*, lai nodrošinātu finansējumu juridisko veidojumu patieso labuma guvēju reģistra izveidei, uzņēmumu reģistrācijas pakalpojumu digitālo transformāciju un pārrobežu pieejamību, UR IS attīstību un nodrošinātu UR kapacitātes stiprināšanu. Savukārt apakšprogrammas izdevumu izpilde bija tikai 7,3 milj. *euro*, kas ir par 1,5 milj. *euro* mazāk nekā precizētais plāns (82,9% no tā). Izdevumu neizpilde saistīta ar to, ka izstrādātājs laikā nav veicis visus UR pieteiktos IS izmaiņu pieprasījumus, kā arī bija pasākumi, kuri netika realizēti nepietiekamu cilvēkresursu un laika resursu dēļ, tāpat samazinājās komunālie maksājumi, telpu platība, uzturēšanas izmaksas, ņemot vērā attālināto darbu. Kapitālie izdevumi nav izlietoti sakarā ar to, ka netika uzsākta Interešu pārstāvības atklātības regulējuma ieviešana, pārrobežu reorganizācijas gadījumi bija maz, tāpēc nebija lietderīgi veidot automatizētu datu nodošanas risinājumu, uzņēmumu reģistrācijas pakalpojumu digitālo transformāciju un pārrobežu pieejamība projekta izstrādes darbi tika paveikti nepilnā apjomā, bet NVO darbības izbeigšanas un darbības jomu reģistrēšanas risinājums bija lētāks nekā prognozēts.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,6 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 1,5 milj. *euro***.

**06.03.00 “Maksātnespējas procesa pārvaldība”**

Apakšprogrammas mērķis ir nodrošināt likumīgu, efektīvu un pārskatāmu maksātnespējas procesa un tiesiskās aizsardzības procesa norises gaitu un aizsargāt kreditoru kopuma intereses parādnieka ierobežotas maksātspējas vai maksātnespējas gadījumā.

***2.2.165. attēls* Apakšprogrammas 06.03.00 “Maksātnespējas procesa pārvaldība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.165., secināms, ka laika posmā no 2022. gada līdz 2024. gadam apakšprogrammas 06.03.00 “Maksātnespējas procesa pārvaldība” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot 83%.

Detalizēti aplūkojot 2024. gadu, redzams, ka izsludinātais plāns bija 2,1 milj. *euro*, apakšprogrammas izdevumi gada ietvaros nedaudz palielināti, lai nodrošinātu Maksātnespējas kontroles dienesta kapacitātes stiprināšanu. Savukārt programmas izdevumu izpilde bija tikai 2,0 milj. *euro* un tā nesasniedza ne izsludināto plānu (98,8% no tā), ne precizēto plānu (97,0% no tā).

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,15 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,05 milj. *euro***.

**06.04.00 “Darbinieku prasījumu garantiju fonds”**

Apakšprogrammas mērķis ir aizsargāt maksātnespējīgo parādnieku darbinieku intereses maksātnespējas procesā, tādējādi mazinot maksātnespējas radītās sociālās un ekonomiskās sekas un nodrošināt finansējumu maksātnespējas procesa administrācijas izmaksu segšanai juridisko personu maksātnespējas procesos, kas ierosināti līdz 2010. gada 31. oktobrim (šobrīd vēl joprojām aktīvi ir trīs maksātnespējas procesi).

***2.2.166. attēls* Apakšprogrammas 06.04.00 “Darbinieku prasījumu garantiju fonds” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.166., secināms, ka laika posmā apakšprogrammas 06.04.00 “Darbinieku prasījumu garantiju fonds” izdevumi no 2024. gada ir samazinājušies. Nevienā no aplūkotajiem gadiem nav precizēts izdevumu plāns. Izpilde visos aplūkotajos gados ir salīdzinoši zema – 2022. gadā 34,1%, 2023. gadā 31,8%, 2024. gadā 61,3%, kas skaidrojams ar to, ka darbinieku prasījumu segšanai iesniegtajos iesniegumos pieprasītās summas iesniegtas mazākā apmērā, nekā plānots. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot 100%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti 2024. gada izsludinātā plāna līmenī, kas ir par 1,8 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 2,2 milj. *euro***.

**07.00.00 “Nekustamā īpašuma tiesību politikas īstenošana”**

Programmas mērķis ir nodrošināt sabiedrību ar aktuālu un precīzu informāciju par visiem nekustamajiem īpašumiem un tos veidojošiem objektiem valstī.

***2.2.167. attēls* Programmas 07.00.00 “Nekustamā īpašuma tiesību politikas īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.167., secināms, ka laika posmā no 2022. gada līdz 2024. gadam programmas 07.00.00 “Nekustamā īpašuma tiesību politikas īstenošana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt skaidrojams ar palielinātiem izdevumiem no ieņēmumiem no maksas pakalpojumiem un citiem pašu ieņēmumiem saistībā ar grozījumiem MK 2015. gada 22. decembra noteikumos Nr. 787 “Valsts zemes dienesta maksas pakalpojumu cenrādis un samaksas kārtība”. Visos gados ir precizēts izdevumu plāns, 2022. gadā to samazinot, bet 2023. un 2024. gadā palielinot, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu. Savukārt programmas vidējais DRR izpildes līmenis visos aplūkotajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 23,4 milj. *euro*, programmas izdevumi gada ietvaros palielināti par 0,4 milj. *euro*, lai nodrošinātu Kadastrālās vērtēšanas politikas ieviešanu, Nekustamā īpašuma valsts kadastra informācijas sistēmas modernizētās kadastra kartes risinājuma ieviešanu, ilgstpējas rādītāju ziņošanas sistēmas ieviešanu ilgstspējas politikas ietvaros, kā arī būvju datu ieguvi, izmantojot tālizpētes tehnoloģijas un arhīva darbības nodrošināšanai. Savukārt programmas izdevumu izpilde bija tikai 20,8 milj. *euro* un tā nesasniedza pat izsludināto plānu (88,7% no tā), un bija par 3,0 milj. *euro* mazāka nekā precizētais plāns (87,3% no tā). Izdevumu neizpilde saistīta ar elektrības un siltuma kopējā patēriņa samazināšanos mazākā apjomā, nekā plānots ,bija nepieciešami iekārtu remonti un telpu uzturēšanas pakalpojumi, kā arī uzturēšanas materiāli un inventārs, bet kapitālie izdevumi nav izlietoti galvenokārt saistībā ar arhīva glabātavu telpu remontu aizkavēšanos.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 4,9 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 1,8 milj. *euro***.

**09.01.00 “Valsts valodas aizsardzība”**

Apakšprogrammas mērķis ir īstenot Valsts valodas likumā noteikto valsts valodas lietošanas un aizsardzības prasību ievērošanas kontroli un nodrošināt tiesību aktu tulkojumu pieejamību.

***2.2.168. attēls* Apakšprogrammas 09.01.00 “Valsts valodas aizsardzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.168., secināms, ka laika posmā no 2022. gada līdz 2024. gadam apakšprogrammas 09.01.00 “Valsts valodas aizsardzība” izdevumi ir pakāpeniski pieauguši. Katrā no analizētajiem gadiem ir precizēts izdevumu plāns, to palielinot, un visos gados izdevumi ir apgūti gandrīz pilnā apmērā. Secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,002 milj. *euro***. Savukārt apakšprogrammas vidējais DRR izpildes līmenis ik gadu pieaug, 2024. gadā sasniedzot 97%.

**09.03.00 “Dotācija Latvijas Politiski represēto apvienībai un Rīgas politiski represēto biedrībai”**

Apakšprogrammas mērķis ir nodrošināt politiski represēto personu sociālās un mantiskās tiesības saskaņā ar likumā “Par politiski represētās personas statusa noteikšanu komunistiskajā un nacistiskajā režīmā cietušajiem” noteikto.

***2.2.169. attēls* Apakšprogrammas 09.03.00 “Dotācija Latvijas Politiski represēto apvienībai un Rīgas politiski represēto biedrībai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.169., secināms, ka apakšprogrammas 09.03.00 “Dotācija Latvijas Politiski represēto apvienībai un Rīgas politiski represēto biedrībai” izdevumi no 2023. gada ir samazinājušies, kas skaidrojams ar prioritārā pasākuma īstenošanu 2022. gadā. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējas DRR izpildes līmenis visos aplūkotajos gados ir 100%.

**09.04.00 “Valsts nozīmes pasākumu norises nodrošināšana starptautiskas nozīmes svētvietā Aglonā”**

Apakšprogrammas mērķis ir sniegt atbalstu valsts nozīmes pasākumu norises nodrošināšanai starptautiskas nozīmes svētvietā Aglonā.

***2.2.170. attēls* Apakšprogrammas 09.04.00 “Valsts nozīmes pasākumu norises nodrošināšana starptautiskas nozīmes svētvietā Aglonā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.170., secināms, ka laika posmā no 2022. gada līdz 2024. gadam apakšprogrammas 09.04.00 “Valsts nozīmes pasākumu norises nodrošināšana starptautiskas nozīmes svētvietā Aglonā” izdevumi ir bijuši nemainīgi. Nevienā no aplūkotajiem gadiem nav precizēts izdevumu plāns. Izpilde 2022. un 2023. gadā ir 100%, bet izpilde 2024. gadā ir 99,2%, līdz ar to secināms, ka **2022. – 2024. gada vidējā neizpilde no izsludinātā plāna ir nebūtiska**. Apakšprogrammas vidējais DRR izpildes līmenis visos aplūkotajos gados ir 100%.

**09.05.00 “Dotācija tieslietu funkciju veikšanai”**

Apakšprogrammas mērķis ir nodrošināt dotācijas pārskaitīšanu tieslietu funkciju veikšanai.

***2.2.171. attēls* Apakšprogrammas 09.05.00 “Dotācija tieslietu funkciju veikšanai” izdevumi (milj. *euro*)**

Aplūkojot attēlu Nr. 2.2.171., secināms, ka apakšprogrammas 09.05.00 “Dotācija tieslietu funkciju veikšanai” izdevumi no 2023. gada ir samazinājušies, kas skaidrojams ar prioritāro pasākumu īstenošanu 2022. gadā. 2022. un 2023. gadā nav precizēts izdevumu plāns, bet 2024. gadā tas palielināts par 0,05 milj. *euro*, lai nodrošinātu drošu datu nodošanas kanāla ierīkošanu notāru datu nodošanai un zvērinātu notāru arhīvu nodošanu glabāšanā Latvijas Nacionālajam arhīvam. **Visos gados izdevumi ir apgūti pilnā apmērā.** Izdevumu pieaugums 2025. gadam un turpmākajiem gadiem saistīts ar iekšējo līdzekļu pārdali no apakšprogrammas 03.07.00 “Uzturlīdzekļu garantiju fonda administrēšana”, lai nodrošinātu Notāru drošu datu nodošanas kanāla uzturēšanu, un no apakšprogrammas 03.08.00 “Uzturlīdzekļu garantiju fonds”, lai nodrošinātu jaunu grupas pakalpojumu augsta riska bērniem.

**09.07.00 “Oficiālās publikācijas un tiesiskās informācijas nodrošināšana”**

Apakšprogrammas mērķis ir īstenot Oficiālo publikāciju un tiesiskās informācijas likumā noteikto – nodrošināt privātpersonu tiesības būt informētām par savām tiesībām un pienākumiem.

***2.2.172. attēls* Apakšprogrammas 09.07.00 “Oficiālās publikācijas un tiesiskās informācijas nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.172., secināms, ka laika posmā no 2022. gada līdz 2024. gadam apakšprogrammas 09.07.00 “Oficiālās publikācijas un tiesiskās informācijas nodrošināšana” izdevumi ir nedaudz pieauguši. 2022. gadā ir precizēts izdevumu plāns, to palielinot par 0,04 milj. *euro*, lai nodrošinātu IS “Politikas plānošanas dokumentu datubāze” saturiskās un funkcionālās pārneses uz tīmekļvietni www.likumi.lv īstenošanu. 2023. un 2024. gadā nav precizēts izdevumu plāns. **Visos gados izdevumi ir apgūti pilnā apmērā.** Savukārt apakšprogrammas vidējais DRR izpildes līmenis 2022. un 2023. gadā ir 100%, savukārt 2024. gadā tas samazinās līdz 92%, kas skaidrojams ar to, ka bija mazāk portāla “Jurista Vārds”, portāla “Cilvēks.Valsts.Likums.” un normatīvo aktu sistematizācijas vietnes “likumi.lv” reālie lietotāji vidēji mēnesī, nekā plānots.

**10.00.00 “Noziedzīgi iegūtu līdzekļu konfiskācijas fonds”**

Programmas mērķis ir nodrošināt līdzekļu piešķiršanu pasākumiem finanšu un ekonomisko noziegumu apkarošanai un noziedzīgos nodarījumos cietušo atbalsta sniegšanai.

***2.2.173. attēls* Programmas 10.00.00 “Noziedzīgi iegūtu līdzekļu konfiskācijas fonds” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.173., secināms, ka laika posmā no 2022. gada līdz 2024. gadam programmas 10.00.00 “Noziedzīgi iegūtu līdzekļu konfiskācijas fonds” izsludinātais plāns ir bijis nemainīgs, taču katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Secināms, ka **2022. – 2024. gada vidējā neizpilde no precizētā plāna ir 0,2 milj. *euro***. Savukārt programmas vidējais DRR izpildes līmenis ik gadu pieaug, 2024. gadā sasniedzot 100%.

Detalizēti aplūkojot 2024. gadu, redzams, ka izsludinātais plāns bija 2,0 milj. *euro*, programmas izdevumi gada ietvaros palielināti par 0,3 milj. *euro*, galvenokārt lai nodrošinātu neapgūtā finansējuma atgriešanu, jo pasākuma “Elektroniska, droša un efektīva tehniskā risinājuma ieviešana procesa virzītājiem lietu materiālu digitālai anonimizēšanai, izmantojot automātiskās informācijas anonimizēšanas rīkus” īstenošanu nodrošinās TA (transferts no IeM). Savukārt programmas izdevumu izpilde bija tikai 2,0 milj. *euro* un tā nesasniedza ne izsludināto plānu (99,8% no tā), ne precizēto plānu (87,3% no tā). Izdevumu neizpilde saistīta ar to, ka iestādes finansējumu nepaspēja apgūt, jo līdzekļu pārskaitījums tika veikts 2024. gada 27. decembrī.

**43.00.00 “Satversmes aizsardzība”**

Programmas mērķis ir Latvijas valsts drošības un nacionālo interešu aizstāvība.

***2.2.174. attēls* Programmas 43.00.00 “Satversmes aizsardzība” izdevumi (milj. *euro*)**

Aplūkojot attēlu Nr. 2.2.174., secināms, ka laika posmā no 2022. gada līdz 2024. gadam programmas 43.00.00 “Satversmes aizsardzība” izdevumi ir bijuši mainīgi, izdevumu izmaiņas ir klasificēta informācija. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2024. gadā, kad izpilde ir zemāka pat par izsludināto plānu. Secināms, ka **2022. – 2024. gada vidējā neizpilde no precizētā plāna ir 1,7 milj. *euro***.

Detalizēti aplūkojot 2024. gadu, redzams, ka izsludinātais plāns bija 28,4 milj. *euro*, programmas izdevumi gada ietvaros nedaudz palielināti Satversmes aizsardzības biroja darbības nodrošināšanai. Savukārt programmas izdevumu izpilde bija tikai 25,0 milj. *euro* un tā bija par 3,4 milj. *euro* mazāka nekā precizētais plāns (88,1% no tā). Izdevumu neizpilde saistīta ar to, ka plānotie izdevumi precēm un pakalpojumiem netika apgūti pilnā apmērā.

**48.00.00 “Tiesiskās un starpvalstu sadarbības pasākumu īstenošana”**

Programmas mērķis ir tiesiskās un starpvalstu sadarbības pasākumu īstenošana.

***2.2.175. attēls* Programmas 48.00.00 “Tiesiskās un starpvalstu sadarbības pasākumu īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.175., secināms, ka laika posmā no 2022. gada līdz 2024. gadam programmas 48.00.00 “Tiesiskās un starpvalstu sadarbības pasākumu īstenošana” izdevumi ir bijuši mainīgi un katrā no aplūkotajiem gadiem ir precizēts izdevumu plāns, to palielinot. 2022. gadā programmā netika plānoti izdevumi, taču izdevumi gada ietvaros palielināti projekta “Godprātīguma veicināšana un korupcijas novēršana Armēnijas publiskajā sektorā” īstenošanai. Izdevumu izpilde nevienā no aplūkotajiem gadiem nesasniedz 100%. Savukārt programmas vidējais DRR izpildes līmenis no 100% 2023. gadā samazinās līdz 69% 2024. gadā, kas skaidrojams ar to, ka ekspertu konsultācijas (darba dienas) bija mazāk, nekā plānots.

Detalizēti aplūkojot 2024. gadu, redzams, ka izsludinātais plāns bija 0,02 milj. *euro*, programmas izdevumi gada ietvaros palielināti par 0,2 milj. *euro*, lai nodrošinātu projektu “Normatīvā regulējuma sistematizēšana un vienkāršošana” un “Godprātīguma veicināšana un korupcijas novēršana Armēnijas publiskajā sektorā” īstenošanu. Savukārt programmas izdevumu izpilde bija tikai 0,12 milj. *euro*, kas ir 48,5% no precizētā plāna. Izdevumu neizpilde saistīta ar to, ka tika veiktas izmaiņas Twinning projekta īstenošanas plānā, uz laiku tika apturēta projekta īstenošana.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,2 milj. *euro* vairāk nekā vidējā izpilde. Secināms, ka **2022. – 2024. gada vidējā neizpilde no precizētā plāna ir 0,06 milj. *euro***.

**97.00.00 “Nozaru vadība un politikas plānošana”**

Programmas mērķis ir nodrošināt tiesību, tiesu sistēmas un sodu politikas efektīvu izstrādi un uzraudzību.

***2.2.176. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.176., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde 2023. un 2024. gadā nesasniedz 100%, tā ir zemāka pat par izsludināto plānu.

Detalizēti aplūkojot 2024. gadu, redzams, ka izsludinātais plāns bija 10,8 milj. *euro*, programmas izdevumi gada ietvaros palielināti par 1,0 milj. *euro*, galvenokārt lai nodrošinātu dalības maksas segšanu starptautiskajās institūcijās, īstenotu konferences un dažādu profesionālo zināšanu pilnveides un sabiedrības informēšanas pasākumus, nodrošinātu datu centrā izvietoto IS infrastruktūras izpēti un migrācijas plāna sagatavošanu. Savukārt programmas izdevumu izpilde bija tikai 10,6 milj. *euro* un tā nesasniedza pat izsludināto plānu, kā arī bija par 1,2 milj. *euro* zemāka nekā precizētais plāns (89,5% no tā). Izdevumu neizpilde saistīta ar vakantām amata vietām, neveiktiem iepirkumu procesiem un mazākiem iepirkumu izdevumiem, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,5 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,7 milj. *euro***.

**Veselības ministrija**

VM 2025. gada pamatbudžetā valsts pamatfunkciju īstenošanai ir 25 budžeta programmas/apakšprogrammas.

**02.03.00 “Augstākā medicīnas izglītība”**

Apakšprogrammas mērķis ir nodrošināt veselības aprūpes nozari ar atbilstošas kvalifikācijas cilvēkresursiem un akadēmisko personālu studiju programmu, zinātnes un pētniecības projektu īstenošanai, veicinot personāla saglabāšanu un attīstību ilgtermiņā.

***2.2.177. attēls* Apakšprogrammas 02.03.00 “Augstākā medicīnas izglītība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.177., secināms, ka laika posmā no 2022. gada līdz 2024. gadam apakšprogrammas 02.03.00 “Augstākā medicīnas izglītība” izdevumi ir pakāpeniski pieauguši. 2024. gadā ir precizēts izdevumu plāns, to palielinot par 6,7 milj. *euro*, galvenokārt medicīnas izglītības sistēmas kapacitātes stiprināšanai un lai Rīgas Stradiņa universitātes infrastruktūras ietvaros nodrošinātu bērnu zobārstniecības centra izvietošanu modernizētā infrastruktūrā. Izdevumu izpilde 2022. un 2024. gadā ir 100%, bet 2023. gadā – 99,8%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,02 milj. *euro***. Savukārt apakšprogrammas vidējais DRR izpildes līmenis visos gados ir virs 90%. Izdevumu pieaugums 2025. gadam un turpmākajiem gadiem skaidrojams ar medicīnas izglītības sistēmas kapacitātes stiprināšanu.

**02.04.00 “Rezidentu apmācība”**

Apakšprogrammas mērķis ir attīstīt pieejamu un nozares darba tirgus prasībām atbilstošu ārstniecības personu tālākizglītības sistēmu, papildināt veselības aprūpes nozari ar jaunām zināšanām un medicīniskajām tehnoloģijām, nodrošinot pētniecisko projektu konkurētspēju Latvijā un starptautiskajā līmenī, attīstīt lietišķo pētījumu veikšanu.

***2.2.178. attēls* Apakšprogrammas 02.04.00 “Rezidentu apmācība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.178., secināms, ka laika posmā no 2022. gada līdz 2024. gadam apakšprogrammas 02.04.00 “Rezidentu apmācība” izdevumi ir pakāpeniski pieauguši. 2024. gadā ir precizēts izdevumu plāns, to palielinot ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai un medicīnas izglītības sistēmas kapacitātes stiprināšanai. Izdevumu izpilde visos aplūkotajos gados ir 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,001 milj. *euro***. Savukārt apakšprogrammas vidējais DRR izpildes līmenis 2024. gadā pieaug, sasniedzot 96%.

**06.02.00 “Medicīnas vēstures muzejs”**

Apakšprogrammas mērķis ir saglabāt, pētīt, izstrādāt un popularizēt materiālās un nemateriālās liecības, kurām ir vēsturiska, zinātniska un memoriāla nozīme, kā arī ar tām saistītu informāciju par Latvijas un pasaules medicīnas vēsturi, lai veicinātu sabiedrības izglītošanu medicīnas vēstures jomā.

***2.2.179. attēls* Apakšprogrammas 06.02.00 “Medicīnas vēstures muzejs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.179., secināms, ka laika posmā no 2022. gada līdz 2024. gadam apakšprogrammas 06.02.00 “Medicīnas vēstures muzejs” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,2 milj. *euro* ik gadu, izdevumu izpilde ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,01 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir 100%.

**33.03.00 “Kompensējamo medikamentu un materiālu apmaksāšana”**

Apakšprogrammas mērķis ir nodrošināt ambulatorajai ārstniecībai paredzēto zāļu, medicīnisko ierīču un preču iegādes izdevumu kompensāciju atbilstoši pacienta slimības diagnozei, raksturam un smaguma pakāpei un līgumu slēgšanu par izdevumu kompensāciju saskaņā ar MK 2006. gada 31. oktobra noteikumiem Nr. 899 “Ambulatorai ārstēšanai paredzēto zāļu un medicīnisko ierīču iegādes izdevumu kompensācijas kārtība”.

***2.2.180. attēls* Apakšprogrammas 33.03.00 “Kompensējamo medikamentu un materiālu apmaksāšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.180, secināms, ka laika posmā no 2022. gada līdz 2024. gadam apakšprogrammas 33.03.00 “Kompensējamo medikamentu un materiālu apmaksāšana” izdevumi ir pakāpeniski pieauguši, straujāks izdevumu pieaugums vērojams no 2023. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad palielināti izdevumi, galvenokārt lai daļēji segtu kompensējamo medikamentu izdevumu deficītu 2024. gadam un nodrošinātu medikamentozās ārstēšanas nepārtrauktību, lai nodrošinātu samaksu par jauniem kompensējamiem medikamentiem un lai nodrošinātu kompensācijas nosacījumu paplašināšanu kompensējamo zāļu sarakstā jau esošajiem medikamentiem, kā arī kompensējamo medikamentu pieejamības nodrošināšanai, veselības aprūpes pakalpojumu uzlabošanai onkoloģijas jomā un mātes un bērna veselības uzlabošanai. Izdevumu izpilde 2022. gadā ir 99,8%, bet 2023. un 2024. gadā 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir gandrīz 100%.

Izdevumu pieaugums 2025. gadam un turpmākajiem gadiem saistīts galvenokārt ar medikamentu pieejamības uzlabošanu, nodrošinot kompensējamo medikamentu pieejamību lielākam pacientu skaitam un paplašinot medikamentozās ārstēšanas iespējas reto slimību, onkoloģijas un hematoloģijas pacientiem, mātes un bērna veselības uzlabošanai, kā arī lai palielinātu kompensējamo zāļu kompensācijas apmēru.

**33.04.00 “Centralizēta medikamentu un materiālu iegāde”**

Apakšprogrammas mērķis ir samazināt Latvijas iedzīvotāju saslimstību ar vakcīnregulējamām infekcijas slimībām, veicot mērķtiecīgu un plānveida vakcināciju pret difteriju, epidēmisko parotītu, garo klepu, B hepatītu, B tipa Haemophilus influenzae infekciju, masalām, masaliņām, poliomielītu, stinguma krampjiem, tuberkulozi, vējbakām, ērču encefalītu bērniem augsti endēmiskajās ērču encefalīta teritorijās, rotavīrusu infekciju, pneimokoku infekciju un cilvēka papilomas vīrusa infekciju ar drošām un augsti efektīvām vakcīnām, gripu riska grupām, kā arī nodrošināt peritoneālās dialīzes nodrošinājuma ārstniecības līdzekļu, imūnbioloģisko preparātu, fenilketonūrijas un citu ģenētiski determinēto slimību korekcijas preparātu un redzes korekcijas līdzekļu bērniem centralizētu iepirkumu.

***2.2.181. attēls* Apakšprogrammas 33.04.00 “Centralizēta medikamentu un materiālu iegāde” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.181., secināms, ka laika posmā no 2022. gada līdz 2024. gadam apakšprogrammas 33.04.00 “Centralizēta medikamentu un materiālu iegāde” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, galvenokārt lai segtu izdevumus, kas radušies saistībā ar Covid-19 infekcijas uzliesmojumu un seku novēršanu. Izdevumu izpilde visos aplūkotajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,5 milj. *euro***. Apakšprogrammas vidējais DRR izpildes līmenis visos aplūkotajos gados ir gandrīz 100%.

**33.08.00 “Iedzīvotāju genoma datubāzes projekta īstenošana”**

Apakšprogrammas mērķis ir iedzīvotāju genoma datubāzes projekta īstenošana, nodrošinot audu paraugu un fenotipiskās informācijas ievākšanu valsts iedzīvotāju genoma datubāzei.

***2.2.182. attēls* Apakšprogrammas 33.08.00 “Iedzīvotāju genoma datubāzes projekta īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.182., secināms, ka laika posmā no 2022. gada līdz 2024. gadam apakšprogrammas 33.08.00 “Iedzīvotāju genoma datubāzes projekta īstenošana” izdevumi ir bijuši nemainīgi. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā**. Apakšprogrammas vidējais DRR izpildes līmenis visos aplūkotajos gados ir 100%.

**33.09.00 “Interešu izglītības nodrošināšana VSIA “Bērnu klīniskā universitātes slimnīca””**

Apakšprogrammas mērķis ir nodrošināt VSIA “Bērnu klīniskā universitātes slimnīca” pedagogu darba samaksu interešu izglītības darbam ar ilgstoši hospitalizētajiem bērniem.

***2.2.183. attēls* Apakšprogrammas 33.09.00 “Interešu izglītības nodrošināšana VSIA “Bērnu klīniskā universitātes slimnīca”” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.183., secināms, ka laika posmā no 2022. gada līdz 2024. gadam apakšprogrammas 33.09.00 “Interešu izglītības nodrošināšana VSIA “Bērnu klīniskā universitātes slimnīca”” izdevumi ir pakāpeniski pieauguši. 2022. gadā ir precizēts izdevumu plāns, to nedaudz palielinot, lai nodrošinātu interešu pedagogu darba samaksas pieaugumu. **Visos gados izdevumi ir apgūti pilnā apmērā**. Savukārt apakšprogrammas vidējais DRR izpildes līmenis 2022. gadā ir 100%, 2023. un 2024. gadā – 99%.

**33.12.00 “Reto slimību ārstēšana”**

Apakšprogrammas mērķis ir nodrošināt reto slimību metodisko vadību, veidojot vienotu pieeju reto slimību ārstniecībā.

***2.2.184. attēls* Apakšprogrammas 33.12.00 “Reto slimību ārstēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.184., secināms, ka apakšprogrammas 33.12.00 “Reto slimību ārstēšana” izdevumi no 2023. gada strauji samazinājušies, kas skaidrojams ar finansējuma pārdali uz apakšprogrammu 33.03.00 “Kompensējamo medikamentu un materiālu apmaksāšana”, lai nodrošinātu zāļu reto slimību ārstēšanai apmaksu. Visos gados ir precizēts izdevumu plāns, 2022. un 2023. gadā to samazinot, bet 2024. gadā to palielinot. Izdevumu izpilde 2022. un 2023. gadā ir 100%, bet 2024. gadā izpilde nesasniedza ne izsludināto plānu (74,6% no tā), ne precizēto plānu (54,5% no tā). Izdevumu neizpilde saistīta ar to, ka finansējums paredz segt izdevumus par laboratoriskajiem izmeklējumiem reto slimību pacientiem, kuri tiek veikti ārvalstu sertificētajās laboratorijās, ņemot vērā, ka laboratoriskie izmeklējumi ārvalstu laboratorijās tiek veikti divu līdz trīs mēnešu laikā, norēķini par sniegtajiem laboratoriskajiem izmeklējumiem daļēji veicami 2025. gadā. Tāpat arī noslēgtā līguma ar VSIA “Bērnu klīniskā universitātes slimnīca” ietvaros 2024. gada decembra mēnesī tika saņemts pārskats par sniegtajiem metodiskās vadības pakalpojumiem, bet precizētais pārskats iesniegts 2025. gada janvārī, līdz ar ko samaksa jānodrošina 2025. gadā atbilstoši līguma saistībām. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro***. Savukārt apakšprogrammas vidējais DRR izpildes līmenis no 100% 2022. gadā ir samazinājies līdz 94% 2023. un 2024. gadā, kas skaidrojams ar to, ka bija mazāk publikācijas starptautiski recenzējamos izdevumos ārvalstīs, kas indeksētas SCOPUS un Web of science, nekā plānots.

**33.14.00 “Primārās ambulatorās veselības aprūpes nodrošināšana”**

Apakšprogrammas mērķis ir nodrošināt no valsts budžeta apmaksāto primārās ambulatorās veselības aprūpes pakalpojumus atbilstoši MK 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” noteiktajiem tarifiem un apmaksas nosacījumiem, tajā skaitā ģimenes ārstu sniegtos pakalpojumus, zobārstniecības pakalpojumus bērniem līdz 18 gadu vecumam un Černobiļas AES avārijas rezultātā radiācijas ietekmei pakļautām personām, veselības aprūpes pakalpojumus mājās pacientiem ar hronisku saslimšanu un pārvietošanās traucējumiem, un citus primārās veselības aprūpes pakalpojumus.

***2.2.185. attēls* Apakšprogrammas 33.14.00 “Primārās ambulatorās veselības aprūpes nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.185., secināms, ka laika posmā no 2022. gada līdz 2024. gadam apakšprogrammas 33.14.00 “Primārās ambulatorās veselības aprūpes nodrošināšana” izdevumi ir pakāpeniski pieauguši. Visos gados ir precizēts izdevumu plāns, 2022. gadā to samazinot, bet 2023. un 2024. gadā to palielinot. Izdevumu izpilde 2022. gadā sasniedza 100%, 2023. gadā – 99,9%, bet 2024. gadā – 98,9%. Apakšprogrammas vidējais DRR izpildes līmenis ik gadu pieaug, 2024. gadā sasniedzot 97%.

Detalizēti aplūkojot 2024. gadu, redzams, ka izsludinātais plāns bija 220,4 milj. *euro*, apakšprogrammas izdevumi gada ietvaros palielināti par 32,6 milj. *euro* galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai, primārās veselības aprūpes pakalpojumu nepārtrauktības nodrošināšanai no 2024.gada 1.februāra, veselības aprūpes pakalpojumu pieejamības un kvalitātes uzlabošanai un mātes un bērna veselības uzlabošanai. Savukārt programmas izdevumu izpilde bija tikai 218,0 milj. *euro*, kas ir par 2,4 milj. *euro* mazāk nekā precizētais plāns (98,9% no tā). Izdevumu neizpilde galvenokārt saistīta ar to, ka 2024. gadā daudzas ārstniecības iestādes piedzīvoja darbaspēka trūkumu un grūtības piesaistīt papildu darbiniekus uz pilnu slodzi. NVD sadarbībā ar VM un ģimenes ārstu asociācijām izskata iespēju kritēriju maiņai/paplašināšanai maksājumam par ģimenes ārstu papildu darbinieku.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 35,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,9 milj. *euro***.

**33.15.00 “Laboratorisko izmeklējumu nodrošināšana ambulatorajā aprūpē”**

Apakšprogrammas mērķis ir nodrošināt no valsts budžeta apmaksājamos ambulatoros laboratoriskos izmeklējumus, kā arī reto slimību diagnostikas laboratoriskos izmeklējumus.

***2.2.186. attēls* Apakšprogrammas 33.15.00 “Laboratorisko izmeklējumu nodrošināšana ambulatorajā aprūpē” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.186., secināms, ka laika posmā no 2022. gada līdz 2024. gadam apakšprogrammas 33.15.00 “Laboratorisko izmeklējumu nodrošināšana ambulatorajā aprūpē” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu un vienreizēju līdzekļu pārdali, lai nodrošinātu starpnozaru prioritārā pasākuma “Ārstniecības personu darba samaksas pieauguma nodrošināšana” īstenošanu pilnā apmērā. Visos gados ir precizēts izdevumu plāns, 2022. un 2024. gadā to palielinot, bet 2023. gadā nedaudz samazinot. Izdevumu izpilde 2022. gadā ir 99,8%, 2023. gadā – 100%, bet 2024. gadā – 95,3%. Savukārt apakšprogrammas vidējais DRR izpildes līmenis 2022. gadā ir 100%, 2023. un 2024. gadā – 98%.

Detalizēti aplūkojot 2024. gadu, redzams, ka izsludinātais plāns bija 49,8 milj. *euro*, apakšprogrammas izdevumi gada ietvaros palielināti par 12,9 milj. *euro*, galvenokārt lai segtu izdevumus par laboratorijas pakalpojumu nodrošināšanu, kas pārsniedz līgumos ar pakalpojuma sniedzējiem iekļauto apjomu un lai nodrošinātu nātrijurētisko peptīdu noteikšanas izmeklējumu veikšanu. Savukārt programmas izdevumu izpilde bija tikai 59,8 milj. *euro* un tā nesasniedza precizēto plānu (95,3% no tā). Izdevumu neizpilde galvenokārt saistīta ar laboratoriskajiem izmeklējumiem, kas pārsniedz līgumos ar pakalpojumu sniedzējiem iekļauto apjomu, kas sniegti 2024. gada decembrī. Samaksa veicama 2025. gada janvārī atbilstoši faktiski sniegtajam pakalpojuma apjomam. Līdztekus tika samazināti tarifi 29 visbiežāk lietotajām laboratorijas manipulācijām, kas ļāva ietaupīt laboratorijas līdzekļus un mazināt valsts apmaksāto laboratorisko pakalpojumu pārstrādes pārskata periodā, ar ko tika palielināta pieejamība valsts apmaksātiem laboratoriskajiem izmeklējumiem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 10,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 1,0 milj. *euro***.

**33.16.00 “Pārējo ambulatoro veselības aprūpes pakalpojumu nodrošināšana”**

Apakšprogrammas mērķis ir nodrošināt ārstniecības iestāžu sniegto sekundārās ambulatorās veselības aprūpes pakalpojumu apmaksu (izņemot laboratoriskos izmeklējumus).

***2.2.187. attēls* Apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.187., secināms, ka laika posmā no 2022. gada līdz 2024. gadam apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad apakšprogrammas izdevumi palielināti par 53,0 milj. *euro*, galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai, veselības aprūpes pakalpojumu uzlabošanai onkoloģijas jomā, mātes un bērna veselības uzlabošanai, veselības aprūpes pakalpojumu pieejamības un kvalitātes uzlabošanai, kā arī psihiskās veselības uzlabošanai un profilaktisko pasākumu īstenošanai. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,7 milj. *euro***. Apakšprogrammas vidējais DRR izpildes līmenis 2022. un 2023. gadā ir virs 90%, savukārt 2024. gadā tikai 88%, kas pamatā skaidrojams ar to, ka bija mazāk ambulatorie apmeklējumi pie sekundārās ambulatorās aprūpes speciālistiem attālināti, nekā plānots.

**33.17.00 “Neatliekamās medicīniskās palīdzības nodrošināšana stacionārās ārstniecības iestādēs”**

Apakšprogrammas mērķis ir nodrošināt stacionāro ārstniecības iestāžu sniegto neatliekamās medicīniskās palīdzības pakalpojumu apmaksu stacionārajās ārstniecības iestādēs.

***2.2.188. attēls* Apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.188., secināms, ka laika posmā no 2022. gada līdz 2024. gadam apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad apakšprogrammas izdevumi palielināti par 75,2 milj. *euro*, galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai, veselības aprūpes pakalpojumu nepārtrauktības nodrošināšanai slimnīcu uzņemšanas nodaļās, veselības aprūpes pakalpojumu pieejamības un kvalitātes uzlabošanai, psihiskās veselības uzlabošanai un profilaktisko pasākumu īstenošanai. Izdevumu izpilde visos aplūkotajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***. Apakšprogrammas vidējais DRR izpildes līmenis 2024. gadā ir pieaudzis, sasniedzot 98%.

Izdevumu pieaugums 2025. gadam un turpmākajiem gadiem saistīts galvenokārt ar veselības aprūpes pakalpojumu pieejamības un kvalitātes uzlabošanu, neatliekamās medicīnas un pacientu uzņemšanas nodaļas stiprināšanu, kā arī darba samaksas pieauguma nodrošināšanu.

**33.18.00 “Plānveida stacionāro veselības aprūpes pakalpojumu nodrošināšana”**

Apakšprogrammas mērķis ir nodrošināt plānveida stacionārās veselības aprūpes pakalpojumu apmaksu.

***2.2.189. attēls* Apakšprogrammas 33.18.00 “Plānveida stacionāro veselības aprūpes pakalpojumu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.189., secināms, ka laika posmā no 2022. gada līdz 2024. gadam apakšprogrammas 33.18.00 “Plānveida stacionāro veselības aprūpes pakalpojumu nodrošināšana” izdevumi ir pakāpeniski pieauguši, straujāks izdevumu pieaugums vērojams no 2023. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad apakšprogrammas izdevumi palielināti par 24,8 milj. *euro*, galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai, veselības aprūpes pakalpojumu digitalizācijai, veselības aprūpes pakalpojumu uzlabošanai onkoloģijas jomā, veselības aprūpes pakalpojumu pieejamības un kvalitātes uzlabošanai, psihiskās veselības uzlabošanai un profilaktisko pasākumu īstenošanai. Izdevumu izpilde visos aplūkotajos gados sasniedz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir 0,02 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir virs 90%. Izdevumu pieaugums 2025. gadam un turpmākajiem gadiem saistīts galvenokārt ar darba samaksas pieauguma nodrošināšanu.

**33.19.00 “Krievijas Federācijas militāro pensionāru veselības aprūpe (no Krievijas Federācijas līdzekļiem)”**

Apakšprogrammas mērķis ir nodrošināt veselības aprūpes budžeta izdevumu kompensāciju par Krievijas Federācijas militāro pensionāru veselības aprūpi Latvijā.

***2.2.190. attēls* Apakšprogrammas 33.19.00 “Krievijas Federācijas militāro pensionāru veselības aprūpe (no Krievijas Federācijas līdzekļiem)” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.190., secināms, ka laika posmā no 2022. gada līdz 2024. gadam apakšprogrammas 33.19.00 “Krievijas Federācijas militāro pensionāru veselības aprūpe (no Krievijas Federācijas līdzekļiem)” izsludinātais plāns ir bijis nemainīgs. Katrā no aplūkotajiem gadiem ir precizēts izdevumu plāns, to palielinot vidēji par 2,1 milj. *euro* ik gadu, tomēr izpilde nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,4 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir 100%.

Detalizēti aplūkojot 2024. gadu, redzams, ka izsludinātais plāns bija 2,6 milj. *euro*, apakšprogrammas izdevumi gada ietvaros palielināti, lai NVD veiktu norēķinus par Krievijas Federācijas militārajiem pensionāriem sniegtajiem veselības aprūpes pakalpojumiem un nodrošinātu uzaicinājuma vēstuļu uz vēža skrīninga izmeklējumiem sagatavošanu un nosūtīšanu adresātiem. Savukārt apakšprogrammas izdevumu izpilde bija 4,0 milj. *euro*, kas ir par 0,8 milj. *euro* mazāk nekā precizētais plāns (83,1% no tā). Izdevumu neizpilde galvenokārt saistīta ar to, ka Krievijas Federācijas militāro pensionāru skaits samazinājās.

**37.04.00 “Maksājumi starptautiskajās organizācijās”**

Apakšprogrammas mērķis ir nodrošināt Latvijas puses dalības maksas maksājumus starptautiskajās veselības un farmācijas nozares institūcijās atbilstoši noslēgtajiem starptautiskajiem līgumiem.

***2.2.191. attēls* Apakšprogrammas 37.04.00 “Maksājumi starptautiskajās organizācijās” izdevumi (milj. *euro*)**

Aplūkojot attēlu Nr. 2.2.191., secināms, ka apakšprogrammas 37.04.00 “Maksājumi starptautiskajās organizācijās” izdevumi no 2023. gada ir pieauguši. 2024. gadā ir precizēts izdevumu plāns, to nedaudz palielinot, lai nodrošinātu Latvijas brīvprātīgās iemaksas veikšanu UNESCO “Fonds dopinga izskaušanai sportā” un brīvprātīgās iemaksas veikšanu UNESCO “Fonds dopinga izskaušanai sportā”, sniedzot atbalstu Ukrainai. Izdevumu izpilde visos gados sasniedz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska**.

**39.03.00 “Asins un asins komponentu nodrošināšana”**

Apakšprogrammas mērķis ir nodrošināt drošu un kvalitatīvu asins komponentu sagatavošanu un izplatīšanu ārstniecības iestādēm, kā arī imūnhematoloģisko izmeklējumu pakalpojumus.

***2.2.192. attēls* Apakšprogrammas 39.03.00 “Asins un asins komponentu nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.192., secināms, ka laika posmā no 2022. gada līdz 2024. gadam apakšprogrammas 39.03.00 “Asins un asins komponentu nodrošināšana” izsludinātā plāna izdevumi ir pakāpeniski samazinājušies. Katrā no aplūkotajiem gadiem ir precizēts izdevumu plāns, to palielinot. Lielākais izdevumu palielinājums vērojams 2024. gadā, kad apakšprogrammas izdevumi gada ietvaros palielināti par 1,1 milj. *euro*, galvenokārt Valsts asinsdonoru centram plazmas preparātu iegādei. Izdevumu izpilde 2022. gadā ir 93,4%, bet 2023. un 2024. gadā sasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir 100%.

**39.04.00 “Neatliekamā medicīniskā palīdzība”**

Apakšprogrammas mērķis ir īstenot vienotu valsts politiku neatliekamās medicīniskās palīdzības un katastrofu medicīnas jomā.

***2.2.193. attēls* Apakšprogrammas 39.04.00 “Neatliekamā medicīniskā palīdzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.193., secināms, ka laika posmā no 2022. gada līdz 2024. gadam apakšprogrammas 39.04.00 “Neatliekamā medicīniskā palīdzība” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izdevumu izpilde nevienā no aplūkotajiem gadiem nesasniedz 100%. Savukārt apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 111,1 milj. *euro*, apakšprogrammas izdevumi gada ietvaros palielināti par 11,4 milj. *euro,* galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai, kā arī lai valsts materiālo rezervju uzturēšanas ietvaros nodrošinātu veselības nozares pirmās nepieciešamības rūpniecības preču iegādi. Savukārt programmas izdevumu izpilde bija 120,3 milj. *euro*, kas ir par 2,3 milj. *euro* mazāk nekā precizētais plāns (98,1% no tā). Izdevumu neizpilde galvenokārt saistīta ar decembrī plānoto atlīdzības izmaksu daļēju novirzīšanu uz 2025. gada janvāri, kā arī iepirkumu un iegādes procesu kavēšanos un novirzīšanu uz 2025. gada janvāri.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 11,6 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 1,5 milj. *euro***.

**39.06.00 “Tiesu medicīniskā ekspertīze”**

Apakšprogrammas mērķis ir nodrošināt tiesu medicīniskās ekspertīzes fiziskām personām, kuru dzīvībai un veselībai nodarīts kaitējums, vardarbīgā vai pēkšņā nāvē mirušām personām un tiesu medicīniskās ekspertīzes, ja ir aizdomas par ārstniecības personu profesionālo pienākumu nepienācīgu pildīšanu, kā arī līķu bioloģiskā materiāla arhīvu uzturēšanu.

***2.2.194. attēls* Apakšprogrammas 39.06.00 “Tiesu medicīniskā ekspertīze” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.194., secināms, ka laika posmā no 2022. gada līdz 2024. gadam apakšprogrammas 39.06.00 “Tiesu medicīniskā ekspertīze” izsludinātais plāns ir bijis nemainīgs. Katrā no aplūkotajiem gadiem ir precizēts izdevumu plāns, to palielinot, tomēr izdevumu izpilde nevienā no aplūkotajiem gadiem nesasniedz 100%. Savukārt apakšprogrammas vidējais DRR izpildes līmenis 2024. gadā ir mazinājies līdz 90%, kas skaidrojams ar to, ka tika veiktas mazāk tiesu medicīniskās ekspertīzes un izpētes dzīvām personām un mirušajiem, nekā plānots.

Detalizēti aplūkojot 2024. gadu, redzams, ka izsludinātais plāns bija 4,5 milj. *euro*, apakšprogrammas izdevumi gada ietvaros palielināti par 1,2 milj. *euro*, galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai un veselības aprūpes pakalpojumu pieejamības un kvalitātes uzlabošanai. Savukārt programmas izdevumu izpilde bija 5,5 milj. *euro* kas ir 95,6% no precizētā plāna. Izdevumu neizpilde galvenokārt saistīta ar iepirkumu pārcelšanu uz 2025. gadu, kā arī ar maksas pakalpojumu un citu pašu ieņēmumu plāna neizpildi, kā rezultātā nebija iespējams veikt izdevumus plānotajā apjomā.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,3 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***.

**39.07.00 “Antidopinga politikas īstenošana”**

Apakšprogrammas mērķis ir nodrošināta antidopinga politikas īstenošana, lai nodrošinātu 2005. gada 19. oktobra Starptautiskajā konvencijā pret dopingu sportā un 1989. gada 16. novembra Eiropas Padomes Antidopinga konvencijā Nr. 135 un to papildinājumos minēto prasību izpildi.

***2.2.195. attēls* Apakšprogrammas 39.07.00 “Antidopinga politikas īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.195., secināms, ka laika posmā no 2022. gada līdz 2024. gadam apakšprogrammas 39.07.00 “Antidopinga politikas īstenošana” izsludinātais plāns ir bijis nemainīgs. Katrā no aplūkotajiem gadiem ir precizēts izdevumu plāns, to palielinot vidēji par 0,1 milj. *euro* ik gadu, tomēr izpilde nesasniedz 100%, izpilde ir zemāka pat par izsludināto plānu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 0,9 milj. *euro*, apakšprogrammas izdevumi gada ietvaros palielināti par 0,1 milj. *euro*, galvenokārt lai Latvijas antidopinga birojs nodrošinātu dienesta transportlīdzekļa iegādi. Savukārt apakšprogrammas izdevumu izpilde bija tikai 0,8 milj. *euro* un tā nesasniedza ne izsludināto plānu (97,5% no tā), ne precizēto plānu (87,3% no tā). Izdevumu neizpilde galvenokārt saistīta ar maksas pakalpojumu un citu pašu ieņēmumu plāna neizpildi, kā rezultātā nebija iespējams veikt izdevumus plānotajā apjomā.

**45.01.00 “Veselības aprūpes finansējuma administrēšana un ekonomiskā novērtēšana”**

Apakšprogrammas mērķis ir īstenot valsts politiku veselības aprūpes pakalpojumu pieejamības nodrošināšanā un administrēt veselības aprūpei paredzētos valsts budžeta līdzekļus, nodrošinot racionālu un maksimāli efektīvu valsts budžeta līdzekļu izmantošanu veselības aprūpes pakalpojumu sniegšanā.

***2.2.196. attēls* Apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.196., secināms, ka laika posmā no 2022. gada līdz 2024. gadam apakšprogrammas 45.01.00 “Veselības aprūpes finansējuma administrēšana un ekonomiskā novērtēšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%. Savukārt apakšprogrammas vidējais DRR izpildes līmenis visos aplūkotajos gados ir gandrīz 100%.

Detalizēti aplūkojot 2024. gadu, redzams, ka izsludinātais plāns bija 12,3 milj. *euro*, apakšprogrammas izdevumi gada ietvaros palielināti par 6,1 milj. *euro*, galvenokārt veselības kvalitātes pakalpojumu uzlabošanai, Laboratorisko izmeklējumu pārvaldības moduļa un Vēža pacienta kartes darbības nodrošināšanai, papildu e-veselības funkciju uzturēšanai, vispārējo nosūtījumu funkcionalitātes pilnveidei e-veselībā, lai pielāgotu NVD IS, e-veselības kontaktpunktu datu pārrobežu nodrošināšanai, mākslīgā intelekta tehnoloģiju attīstībai ģimenes ārstu praksēs (pilotprojekts) un vakcīnu (to piederumu) pārvaldības sistēmas uzturēšanai. Savukārt apakšprogrammas izdevumu izpilde bija tikai 16,6 milj. *euro*, kas ir par 1,8 milj. *euro* mazāk nekā precizētais plāns (90,4% no tā). Izdevumu neizpilde galvenokārt saistīta ar to, ka netika apgūts papildu piešķirtais finansējums dažādu nozares IKT projektu īstenošanai, jo darbu izpilde un apmaksa pārcelta uz 2025. gadu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 6,9 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,9 milj. *euro***.

**45.02.00 “Ārstniecības riska fonda darbības nodrošināšana”**

Apakšprogrammas mērķis ir sniegt iespēju pacientam aizstāvēt savas tiesības un ārpus tiesas procesa kārtībā, kas ir ievērojami pieejamāks un ātrāks, saņemt atlīdzību par viņa dzīvībai vai veselībai nodarīto kaitējumu, kuru ar savu darbību vai bezdarbību nodarījušas ārstniecības iestādē strādājošās ārstniecības personas vai radījuši apstākļi ārstniecības laikā, kā arī tiesības uz atlīdzību par izdevumiem, kas saistīti ar ārstniecību, ja ārstniecība ir bijusi nepieciešama, lai novērstu vai mazinātu ārstniecības personas vai apstākļu ārstniecības laikā nodarītā kaitējuma nelabvēlīgās sekas pacienta dzīvībai vai veselībai. Savukārt ārstniecības personām – nodrošināt iespēju aizsargāt savas profesionālās darbības un tās iespējamo seku risku.

***2.2.197. attēls* Apakšprogrammas 45.02.00 “Ārstniecības riska fonda darbības nodrošināšana” izdevumi (milj. *euro*)**

Aplūkojot attēlu Nr. 2.2.197., secināms, ka laika posmā no 2022. gada līdz 2024. gadam apakšprogrammas 45.02.00 “Ārstniecības riska fonda darbības nodrošināšana” izsludinātais plāns ir bijis nemainīgs. Katrā no aplūkotajiem gadiem ir precizēts izdevumu plāns, to nedaudz palielinot, tomēr izpilde nesasniedz 100%, izpilde ir zemāka pat par izsludināto plānu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti nemainīgā līmenī, kā arī par 0,3 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,3 milj. *euro***.

**46.01.00 “Uzraudzība un kontrole”**

Apakšprogrammas mērķis ir īstenot valsts pārvaldes funkcijas veselības nozares uzraudzībā un kontrolē, lai nodrošinātu nozari regulējošo normatīvo aktu prasību ievērošanu un izpildi.

***2.2.198. attēls* Apakšprogrammas 46.01.00 “Uzraudzība un kontrole” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.198., secināms, ka laika posmā no 2022. gada līdz 2024. gadam apakšprogrammas 46.01.00 “Uzraudzība un kontrole” izdevumi ir pakāpeniski pieauguši. Visos gados ir precizēts izdevumu plāns, 2022. un 2024. gadā to palielinot, bet 2023. gadā to samazinot, tomēr izdevumu izpilde nevienā no aplūkotajiem gadiem nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 6,4 milj. *euro*, apakšprogrammas izdevumi gada ietvaros palielināti par 0,3 milj. *euro*, galvenokārt ārstniecības personu un pārējo darbinieku, kuri ir tieši/netieši iesaistīti veselības aprūpes pakalpojumu sniegšanā, darba samaksas pieauguma nodrošināšanai. Savukārt apakšprogrammas izdevumu izpilde bija 6,4 milj. *euro* un tā nesasniedza ne izsludināto plānu (99,6% no tā), ne precizēto plānu (95,8% no tā). Izdevumu neizpilde galvenokārt saistīta ar preču un pakalpojumu izdevumiem mazākā apmērā, nekā tika plānots, ņemot vērā dažādus taupības pasākumus, cenu samazinājumu, kā arī iepirkuma konkursa noslēgšanos bez rezultāta.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,8 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,5 milj. *euro***.

**46.03.00 “Slimību profilakses nodrošināšana”**

Apakšprogrammas mērķis ir īstenot valstī sabiedrības veselības politiku epidemioloģiskās drošības un slimību profilakses jomās.

***2.2.199. attēls* Apakšprogrammas 46.03.00 “Slimību profilakses nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.199., secināms, ka laika posmā no 2022. gada līdz 2024. gadam apakšprogrammas 46.03.00 “Slimību profilakses nodrošināšana” izsludinātais plāns ir pakāpeniski samazinājies. 2023. un 2024. gadā ir precizēts izdevumu plāns –2023. gadā to samazinot, bet 2024. gadā palielinot. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,03 milj. *euro***. Savukārt apakšprogrammas vidējais DRR izpildes līmenis no 2023. gada pieaudzis, sasniedzot 100%.

**46.04.00 “Veselības veicināšana”**

Apakšprogrammas mērķis ir īstenot sabiedrības veselības veicināšanas politiku, izglītot sabiedrības grupas jautājumos, kas ietekmē veselību un veselīgu dzīvesveidu.

***2.2.200. attēls* Apakšprogrammas 46.04.00 “Veselības veicināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.200., secināms, ka laika posmā no 2022. gada līdz 2024. gadam apakšprogrammas 46.04.00 “Veselības veicināšana” izsludinātais plāns ir bijis nemainīgs. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis visos aplūkotajos gados ir 100%.

**97.00.00 “Nozaru vadība un politikas plānošana”**

Programmas mērķis ir nodrošināt saskaņotu un nepārtrauktu VM darbību, pilnveidot iekšējā darba organizāciju, uzlabot veselības aprūpes pakalpojuma kvalitāti, lai nodrošinātu efektīvu ārstēšanas procesu un optimizētu veselības aprūpes pakalpojumu sniedzēju skaitu un izvietojumu, kā arī sekmēt un veicināt iedzīvotāju un vides veselību, nodrošinot efektīvas politikas izstrādi un ieviešanu ar politikas dokumentu un normatīvo aktu palīdzību, sekmīgu Latvijas interešu aizstāvību ES institūcijās un starptautiskajās organizācijās, kā arī regulāru un efektīvu saikni ar sabiedrību.

***2.2.201. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.201., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2022. un 2023. gadā, kad izpilde ir zemāka pat par izsludināto plānu.

Detalizēti aplūkojot 2024. gadu, redzams, ka izsludinātais plāns bija 6,0 milj. *euro*, programmas izdevumi gada ietvaros palielināti par 1,0 milj. *euro*, galvenokārt lai nodrošinātu VM kapacitātes stiprināšanu un amatpersonām (darbiniekiem) piemaksu izmaksas, kā arī automašīnu iegādi. Savukārt programmas izdevumu izpilde bija 6,9 milj. *euro*, kas ir 97,3% no precizētā plāna. Izdevumu neizpilde galvenokārt saistīta ar darbnespējas lapu B apjomu, kā arī darbinieku atrašanos bērna kopšanas atvaļinājumā un vakantām amata vietām.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,0 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,2 milj. *euro***.

**Viedās administrācijas un reģionālās attīstības ministrija**

VARAM 2025. gada pamatbudžetā valsts pamatfunkciju īstenošanai ir 11 budžeta programmas/apakšprogrammas.

**21.02.00 “Vides aizsardzības projekti”**

Apakšprogrammas mērķis ir atbalstīt nacionālas nozīmes multisektoriālus vides un dabas aizsardzības pasākumus un vides un dabas aizsardzības projektus, kuru ietvaros tiek īstenoti praktiski pasākumi – dabai draudzīgas rīcības popularizēšana sabiedrībā, t.sk. jauniešu vidū, bioloģiskās daudzveidības saglabāšanai un pieejamības sabiedrībai nodrošināšanai (dabas aizsardzība), kā arī vides un dabas aizsardzības sistēmas dalībnieku (t.sk. institūciju, sabiedriskās organizācijas, zinātniskās institūcijas, pašvaldības) rīcībspējas uzlabošanai kvalitatīva vides stāvokļa nodrošināšanai (vides aizsardzība).

***2.2.202. attēls* Apakšprogrammas 21.02.00 “Vides aizsardzības projekti” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.202., secināms, ka laika posmā no 2022. gada līdz 2024. gadam apakšprogrammas 21.02.00 “Vides aizsardzības projekti” izdevumos nav būtisku izmaiņu. 2023. un 2024. gadā ir precizēts izdevumu plāns, to samazinot – 2023. gadā pārdalot veselības aprūpes neatliekamo pasākumu īstenošanai, 2024. gadā pārdalot uz citu VARAM budžeta apakšprogrammu un KEM budžeta programmām/apakšprogrammām. Izdevumu izpilde nevienā no aplūkotajiem gadiem nesasniedz 100%. Savukārt apakšprogrammas vidējais DRR izpildes līmenis no 2023. gada ir pieaudzis, sasniedzot 100%, arī 2024. gadā tas ir saglabājies augstā līmenī – 99%.

Jāņem vērā, ka 2024. gada plāns precizēts saistībā ar apropriācijas pārdali uz KEM, pārdalot finansējumu to Latvijas vides aizsardzības fonda projektu īstenošanai, kuru īstenotājs ir VVD, kas kopš 2024. gada 1. jūlija ir KEM padotības iestāde.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,5 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,5 milj. *euro***.

**21.13.00 “Nozares vides projekti”**

Apakšprogrammas mērķis ir VARAM un KEM iestāžu veiktspējas stiprināšana bioloģiskās daudzveidības saglabāšanas un vides aizsardzības pasākumu īstenošanai, kā arī starptautisko saistību vides un dabas jomā izpildei.

***2.2.203. attēls* Apakšprogrammas 21.13.00 “Nozares vides projekti” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.203., secināms, ka laika posmā no 2022. gada līdz 2024. gadam apakšprogrammas 21.13.00 “Nozares vides projekti” izsludinātais plāns nav būtiski mainījies. Izdevumu plāns ir precizēts tikai 2024. gadā, to samazinot, veicot pārdali uz KEM budžeta programmām/apakšprogrammām. Izdevumu izpilde nevienā no aplūkotajiem gadiem nesasniedz 100%, savukārt apakšprogrammas vidējais DRR izpildes līmenis no 100% 2022. un 2023. gadā ir samazinājies līdz 80% 2024. gadā, kas skaidrojams ar to, ka īstenotas mazāk aktivitātes bioloģiskās daudzveidības saglabāšanas un aizsardzības pasākumiem, kā arī starptautisko saistību vides jomā izpildei, nekā plānots.

Jāņem vērā, ka 2024. gada plāns precizēts saistībā ar apropriācijas pārdali uz KEM, pārdalot finansējumu to Latvijas vides aizsardzības fonda projektu īstenošanai, kuru īstenotājs ir VVD, kas kopš 2024. gada 1. jūlija ir KEM padotības iestāde.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,2 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,2 milj. *euro***.

**21.20.00 “Iemaksas starptautiskajās organizācijās”**

Apakšprogrammas mērķis ir nodrošināt LR dalībvalsts iemaksu veikšanu starptautiskajās organizācijās.

***2.2.204. attēls* Apakšprogrammas 21.20.00 “Iemaksas starptautiskajās organizācijās” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.204., secināms, ka laika posmā no 2022. gada līdz 2024. gadam apakšprogrammas 21.20.00 “Iemaksas starptautiskajās organizācijās” izsludinātais plāns nav būtiski mainījies. Izdevumu plāns ir precizēts 2022. gadā, to nedaudz palielinot, bet 2024. gadā samazinot, veicot pārdali gan uz VARAM, gan uz KEM budžeta programmām/apakšprogrammām. Tomēr izdevumu izpilde nevienā no aplūkotajiem gadiem nesasniedz 100%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,2 milj. *euro***. Savukārt apakšprogrammas vidējais DRR izpildes līmenis no 90% 2022. un 2023. gadā ir samazinājies līdz 60% 2024. gadā, kas skaidrojams ar to, ka bija mazāk starptautiskās organizācijas, kurās veiktas iemaksas, nekā plānots.

**24.05.00 “Latvijas Nacionālais botāniskais dārzs”**

Apakšprogrammas mērķis ir veidot un uzturēt savvaļas un kultūraugu genofonda kolekcijas bioloģiskās daudzveidības un ar dabas zinātnēm saistītā kultūras mantojuma saglabāšanai, zinātniskiem pētījumiem un vides izglītībai.

***2.2.205. attēls* Apakšprogrammas 24.05.00 “Latvijas Nacionālais botāniskais dārzs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.205., secināms, ka laika posmā no 2022. gada līdz 2024. gadam apakšprogrammas 24.05.00 “Latvijas Nacionālais botāniskais dārzs” izsludinātais plāns ir bijis nemainīgs. 2024. gadā ir precizēts izdevumu plāns, to palielinot par 0,1 milj. *euro*, aprīkojuma iegādei deleģēto funkciju izpildes nodrošināšanai zinātniskajā institūtā “Nacionālais botāniskais dārzs”. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis 2022. gadā ir 100%, 2023. un 2024. gadā gandrīz 100%.

**24.06.00 “Latvijas Nacionālā Dabas muzeja darbības nodrošināšana”**

Apakšprogrammas mērķis ir uzkrāt, saglabāt un zinātniski apstrādāt Latvijas dabas un materiālās kultūras vērtības, kas liecina par tās daudzveidību, vēsturi un aizsardzību; īstenojot daudzveidīgas vides izglītības aktivitātes, veidot sabiedrībā priekšstatu par Latvijas dabu kā nacionālo bagātību, daļu no pasaules dabas daudzveidības; sekmēt pozitīvas vides apziņas veidošanos sabiedrībā.

***2.2.206. attēls* Apakšprogrammas 24.06.00 “Latvijas Nacionālā Dabas muzeja darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.206., secināms, ka laika posmā no 2022. gada līdz 2024. gadam apakšprogrammas 24.06.00 “Latvijas Nacionālā Dabas muzeja darbības nodrošināšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot. Visbūtiskākais izdevumu palielinājums vērojams 2024. gadā, kad palielināti izdevumi, lai nodrošinātu darbinieku veselības apdrošināšanas izdevumus, nekustamā īpašuma un muzeja nacionālā krājumu uzturēšanu un kapitālo izdevumu apmaksu, iegādātos un uzstādītu kondicionierus, turpinātu pagraba telpu rekonstrukcijas darbus un neatliekamus remonta darbus. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis 2022. un 2024. gadā ir 100%, savukārt 2023. gadā 95%.

**24.08.00 “Nacionālo parku darbības nodrošināšana”**

Apakšprogrammas mērķis ir veicināt bioloģiskās daudzveidības saglabāšanu un nodrošināt dabas aizsardzības un saimniecisko interešu līdzsvarotību.

***2.2.207. attēls* Apakšprogrammas 24.08.00 “Nacionālo parku darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.207., secināms, ka laika posmā no 2022. gada līdz 2024. gadam apakšprogrammas 24.08.00 “Nacionālo parku darbības nodrošināšana” izdevumi ir nedaudz pieauguši. Visos gados ir precizēts izdevumu plāns, 2022. un 2023. gadā to samazinot, bet 2024. gadā palielinot, galvenokārt darbinieku motivācijas veicināšanai, kā arī lai nodrošinātu vētras seku likvidēšanas darbus Ķemeru nacionālajā parkā un veiktu kompensāciju izmaksu par augkopībai nodarītajiem zaudējumiem. Tomēr izdevumu izpilde nevienā no aplūkotajiem gadiem nesasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,1 milj. *euro***. Savukārt apakšprogrammas vidējais DRR izpildes līmenis visos aplūkotajos gados ir virs 90%.

**30.00.00 “Attīstības nacionālie atbalsta instrumenti”**

Programmas mērķis ir virzīt rīcībspējīgu reģionu un pašvaldību attīstību, nodrošinot publisko pakalpojumu un IKT risinājumu pieejamību, tādējādi veicinot sociāli ekonomisko izaugsmi visā Latvijas teritorijā, kā arī nodrošināt analītisko darbību saistībā ar teritoriālās attīstības procesiem valstī.

***2.2.208. attēls* Programmas 30.00.00 “Attīstības nacionālie atbalsta instrumenti” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.208., secināms, ka laika posmā no 2022. gada līdz 2024. gadam programmas 30.00.00 “Attīstības nacionālie atbalsta instrumenti” izdevumi ir ievērojami samazinājušies, straujāks izdevumu samazinājums vērojams no 2023. gada, kas skaidrojams ar prioritāro pasākumu un citu investīciju projektu īstenošanu 2022. gadā. Katrā no aplūkotajiem gadiem ir precizēts izdevumu plāns, to palielinot (precizētā plāna palielinājums 2023. un 2024. gadā pamatā saistīts ar izdevumu kompensēšanu pašvaldībām saistībā ar sniegto atbalstu Ukrainas civiliedzīvotājiem), tomēr izpilde nesasniedz 100%, īpaši 2022. gadā, kad izpilde ir zemāka pat par izsludināto plānu, kas bija saistīta ar terminētā pasākuma “Pašvaldību investīciju programma” neizpildi. Secināms, ka programmas **2022. – 2024. gada vidējā neizpilde no precizētā plāna ir 4,3 milj. *euro***. Savukārt programmas vidējais DRR izpildes līmenis visos aplūkotajos gados ir nedaudz virs 90%, kas 2024. gadā pamatā skaidrojams ar to, ka bija mazāk valsts IS savietotājā pieejamo valsts reģistru datu apmaiņas servisu, kā arī autentifikācijas gadījumu portālā Latvija.lv, izmantojot eID, nekā plānots.

**31.00.00 “Atbalsts plānošanas reģioniem”**

Programmas mērķis ir nodrošināt plānošanas reģionu, tajā skaitā uzņēmējdarbības centru darbību, lai veicinātu reģionu sociāli ekonomisko attīstību.

***2.2.209. attēls* Programmas 31.00.00 “Atbalsts plānošanas reģioniem” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.209., secināms, ka laika posmā no 2022. gada līdz 2024. gadam programmas 31.00.00 “Atbalsts plānošanas reģioniem” izsludinātais plāns ir bijis nemainīgs, taču visos gados ir precizēts izdevumu plāns, 2022. gadā to nedaudz palielinot, bet 2023. un 2024. gadā samazinot. Tomēr izpilde nevienā no aplūkotajiem gadiem nesasniedz 100%. Savukārt programmas vidējais DRR izpildes līmenis 2022. un 2024. gadā ir tuvu 100%, 2023. gadā pat 100%.

Detalizēti aplūkojot 2024. gadu, redzams, ka izsludinātais plāns bija 2,6 milj. *euro*, programmas izdevumi gada ietvaros samazināti, pārdalot uz citām VARAM budžeta apakšprogrammām. Savukārt programmas izdevumu izpilde bija tikai 2,3 milj. *euro*, kas ir 93,6% no precizētā plāna. Izdevumu neizpilde radusies, jo jaunā atbalsta pasākuma uzņēmējdarbības veicināšanai ieviešana – konkursu nolikumu izstrāde un saskaņošana, konkursu rīkošana, atlases veikšana prasīja ilgāku laiku, nekā bija plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti lielākā apjomā nekā vidējā izpilde un vairāk nekā programmas augstākā izpilde (2024. gadā). Secināms, ka programmas **2022. – 2024. gada vidējā neizpilde no izsludinātā plāna ir 0,3 milj. euro**.

**32.00.00 “Valsts digitālās attīstības politikas īstenošana”**

Programmas mērķis ir īstenot atbalsta pasākumus līdzsvarotai valsts reģionālajai attīstībai, nodrošinot normatīvajos aktos deleģēto valsts un citu finanšu instrumentu ieviešanu, īstenot valsts un pašvaldību elektroniskās pārvaldes un koplietošanas infrastruktūras attīstību, nodrošinot elektronisko pakalpojumu un koplietošanas komponenšu pieejamību un mazinot administratīvo slogu visām sabiedrības grupām, kā arī nodrošināt administratīvo atbalstu starptautisko programmu sekretariātiem.

***2.2.210. attēls* Programmas 32.00.00 “Valsts digitālās attīstības politikas īstenošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.210., secināms, ka laika posmā no 2022. gada līdz 2024. gadam programmas 32.00.00 “Valsts digitālās attīstības politikas īstenošana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, izdevumu izpilde visos aplūkotajos gados ir tuvu 100%. Secināms, ka programmas **2022. – 2024. gada vidējā neizpilde no precizētā plāna ir 0,04 milj. *euro***. Savukārt programmas vidējais DRR izpildes līmenis visos aplūkotajos gados ir virs 90%. Izdevumi 2025. gadam un turpmākajiem gadiem plānoti nedaudz lielākā apjomā nekā vidējā izpilde, kas saistīts ar ERAF un citu projektu īstenošanu.

**33.01.00 “Emisijas kvotu izsolīšanas instrumenta administrācija”**

Apakšprogrammas mērķis ir atbalsta funkciju sniegšana KEM saskaņā ar 2022. gada 23. decembra MK rīkojuma Nr. 968 “Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu”.

***2.2.211. attēls* Apakšprogrammas 33.01.00 “Emisijas kvotu izsolīšanas instrumenta administrācija” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.211., secināms, ka laika posmā no 2022. gada līdz 2024. gadam apakšprogrammas 33.01.00 “Emisijas kvotu izsolīšanas instrumenta administrācija” izdevumi ir samazinājušies, kas skaidrojams ar finansējuma pārdali uz KEM. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu. Secināms, ka apakšprogrammas **2022. – 2024. gada vidējā neizpilde no precizētā plāna ir 0,07 milj. *euro***. Savukārt programmas vidējais DRR izpildes līmenis 2022. gadā ir 97%, savukārt turpmākajiem gadiem DRR netika plānoti.

Jāņem vērā, ka kopš 2023. gada par klimata jomu, tai skaitā par Emisijas kvotu izsolīšanas instrumenta atbildīga ir KEM, un šajā apakšprogrammā finansējumu VARAM no 2023. gada saņem kā transfertu no KEM par atbalsta funkciju īstenošanu. Papildus jāņem vērā, ka KEM plāno atteikties no VARAM sniegtajām atbalsta funkcijām (skatīt informāciju informatīvā ziņojuma sadaļā 2.1.2. “Ministriju un neatkarīgo institūciju priekšlikumi fiskāli neitrālajiem un strukturālajiem pasākumiem”).

**97.00.00 “Nozaru vadība un politikas plānošana”**

Programmas mērķis ir nodrošināt sabiedrības līdzdalību lēmumu pieņemšanā vides jomā, dabas aizsardzību un saimniecisko interešu līdzsvarotību, zemes pārvaldības izstrādi, ieviešanu un uzraudzību, reģionālās politikas izstrādi, ieviešanu un uzraudzību, informācijas sabiedrības politikas izstrādi, ieviešanu un uzraudzību, pašvaldību attīstības atbalsta instrumentu ieviešanu un uzraudzību, organizēt valsts un pašvaldību e-pakalpojumu attīstību un darbības nodrošināšanu, nodrošināt Latvijas vides aizsardzības fonda līdzekļu lietderīgu un efektīvu izmantošanu, kā arī īstenot EK vides un klimata pasākumu programmas (LIFE programma) finansējuma piesaisti un administrēt nacionālā finansējuma piešķiršanu projektu iesniegumiem.

***2.2.212. attēls* Programmas 97.00.00 “Nozaru vadība un politikas plānošana” izdevumi (milj. *euro*)**

Aplūkojot attēlu Nr. 2.2.212., secināms, ka laika posmā no 2022. gada līdz 2024. gadam programmas 97.00.00 “Nozaru vadība un politikas plānošana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,5 milj. *euro* ik gadu, tomēr izpilde nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

Detalizēti aplūkojot 2024. gadu, redzams, ka izsludinātais plāns bija 10,7 milj. *euro*, precizētā plāna izdevumu palielinājums galvenokārt saistīts, lai nodrošinātu ministrijas administratīvās kapacitātes stiprināšanas pasākumus, centralizētās lietvedības iespēju izvērtējuma nodrošināšanai, atbalsta nodrošināšanai iekšējo procesu un normatīvo aktu sakārtošanai, līgumu saistību izpildei par remonta darbiem, 5G tehnoloģiju foruma “*Technology Shaping Tomorrow’s Territory*” organizēšanai. Savukārt programmas izdevumu izpilde bija tikai 10,6 milj. *euro* un tā nesasniedza ne izsludināto plānu (98,3% no tā), ne precizēto plānu (95,3% no tā). Izdevumu neizpilde saistīta ar to, ka vairāku iepirkumu saskaņošanas process ieilga un līgumi tika noslēgti vēlāk, nekā bija plānots. Papildus jāņem vērā, ka 2022., 2023. un 2024.gadā precizētais plāns pret izsludināto plānu palielināts saistībā iespēju gada sākumā pieprasīt finansējumu no budžeta programmas “Apropriācijas rezerve” saistībā ar iepriekšējā gadā slēgtajiem asignējumiem (neizlietoto dotāciju).

**Zemkopības ministrija**

ZM 2025. gada pamatbudžetā valsts pamatfunkciju īstenošanai ir 16 budžeta programmas/apakšprogrammas.

**20.01.00 “Pārtikas nekaitīguma un dzīvnieku veselības valsts uzraudzība un kontrole”**

Apakšprogrammas mērķis ir nodrošināt sabiedrības un dzīvnieku veselību, ievērojot “vienas veselības” principu, pārtikas un dzīvnieku veselības uzraudzību un kontroli, tai skaitā īstenot nepieciešamās darbības pārtikas izraisīto saslimšanu līmeņa samazināšanai.

***2.2.213. attēls* Apakšprogrammas 20.01.00 “Pārtikas nekaitīguma un dzīvnieku veselības valsts uzraudzība un kontrole” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.213., secināms, ka laika posmā no 2022. gada līdz 2024. gadam apakšprogrammas 20.01.00 “Pārtikas nekaitīguma un dzīvnieku veselības valsts uzraudzība un kontrole” izsludinātais plāns ir nedaudz samazinājies, taču katrā no aplūkotajiem gadiem ir precizēts izdevumu plāns, to palielinot vidēji par 1,6 milj. *euro* ik gadu, tomēr izpilde nesasniedz 100%. Savukārt apakšprogrammas vidējais DRR izpildes līmenis no 2023. gada pieaug, tuvojoties 100%, bet 2024. gadā atkal nedaudz samazinās (līdz 94%), kas skaidrojams ar to, ka tika veikts mazāk sūtījumu pārbaužu Latvijas kontroles punktos uz ES ārējās robežas, nekā plānots.

Detalizēti aplūkojot 2024. gadu, redzams, ka izsludinātais plāns bija 16,2 milj. *euro*, apakšprogrammas izdevumi gada ietvaros palielināti, galvenokārt lai nodrošinātu ar pakalpojumu sniegšanu saistīto izdevumu segšanu. Savukārt izdevumu izpilde bija 17,3 milj. *euro*, kas ir par 0,8 milj. *euro* mazāk nekā precizētais plāns (95,5% no tā), izdevumu neizpilde galvenokārt vērojama izdevumos atlīdzībai.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,1 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,7 milj. *euro***.

**20.02.00 “Riska zinātniskā novērtēšana un references laboratorijas funkciju veikšana dzīvnieku veselības, pārtikas un dzīvnieku barības jomā”**

Apakšprogrammas mērķis ir nodrošināt references laboratorijas funkciju veikšanu un zinātnisku un tehnisku atbalstu kompetentajai iestādei dzīvnieku veselības, pārtikas un dzīvnieku barības jomā, veikt riska zinātnisko novērtēšanu, nodrošinot oficiālās kontroles rezultātu ticamību un nodrošināt dažādu infekcijas slimību ierosinātāju un pārtikas un barības piesārņotāju uzraudzības un kontroles mehānismu pilnveidošanu.

***2.2.214. attēls* Apakšprogrammas 20.02.00 “Riska zinātniskā novērtēšana un references laboratorijas funkciju veikšana dzīvnieku veselības, pārtikas un dzīvnieku barības jomā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.214., secināms, ka apakšprogrammas 20.02.00 “Riska zinātniskā novērtēšana un references laboratorijas funkciju veikšana dzīvnieku veselības, pārtikas un dzīvnieku barības jomā” izdevumi no 2024. gada ir samazinājušies, kas skaidrojams ar to, ka 2023. gadā tika īstenots vienreizējs pasākums 1,3 milj. *euro* apmērā Pārtikas drošības, dzīvnieku veselības un vides zinātniskā institūta “BIOR” nekustamā īpašuma Lejupes ielā 3, Rīgā, un ar to saistītās infrastruktūras attīstībai. **Visos gados izdevumi ir apgūti pilnā apmērā**. Savukārt apakšprogrammas vidējais DRR izpildes līmenis ik gadu nedaudz samazinās, 2024. gadā sasniedzot tikai 94%, kas skaidrojams ar to, ka tika veikti mazāk laboratoriskie izmeklējumi, nekā plānots.

**21.01.00 “Valsts atbalsts lauksaimniecības un lauku attīstībai”**

Apakšprogrammas mērķis ir ar valsts atbalsta palīdzību uzlabot lauksaimnieciskās ražošanas efektivitāti, veidojot konkurētspējīgu un daudzfunkcionālu lauksaimniecības nozari un veicinot no lauksaimniecības gūto ienākumu palielināšanos, un nodrošināt priekšnoteikumus valsts atbalsta līdzekļu apguves iespēju radīšanai un Kopējās lauksaimniecības politikas mehānismu darbībai Latvijā.

***2.2.215. attēls* Apakšprogrammas 21.01.00 “Valsts atbalsts lauksaimniecības un lauku attīstībai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.215., secināms, ka laika posmā no 2022. gada līdz 2024. gadam apakšprogrammas 21.01.00 “Valsts atbalsts lauksaimniecības un lauku attīstībai” izdevumi ir bijuši mainīgi, izdevumi pamatā tika paredzēti, lai nodrošinātu EK Kopējās lauksaimniecības politikas stratēģiskā plāna regulas priekšlikumu par dalībvalstu iespēju nodrošināt papildu finansējumu vienlīdzīgāku konkurences apstākļu nodrošināšanai ar citām ES dalībvalstīm[[22]](#footnote-22). 2023. gadā ir arī precizēts izdevumu plāns, to samazinot par 1,0 milj. *euro*, pārdalot veselības aprūpes neatliekamo pasākumu īstenošanai 2023. gadā. Izdevumu izpilde 2022. gadā ir 98,3%, 2023. gadā 99,9%, bet 2024. gadā – 97,2%. Savukārt apakšprogrammas vidējais DRR izpildes līmenis 2022. un 2024. gadā ir 100%, savukārt 2023. gadā bija vērojams samazinājums saistībā ar to, ka tika apstiprināts mazāk pieteikumu valsts atbalstam lauksaimniecībā, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 4,0 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 1,1 milj. *euro***.

**21.02.00 “Sabiedriskā finansējuma administrēšana un valsts uzraudzība lauksaimniecībā”**

Apakšprogrammas mērķis ir nodrošināt valsts un ES finansējuma administrēšanu un kontroli un nodrošināt priekšnoteikumus ES fondu līdzekļu apguves iespēju radīšanai un Kopējās lauksaimniecības politikas mehānismu darbībai Latvijā, kā arī veicināt kultūrvēsturiskā mantojuma saglabāšanu un lauksaimniecības nozares vēstures materiālo liecību popularizēšanu sabiedrībā.

***2.2.216. attēls* Apakšprogrammas 21.02.00 “Sabiedriskā finansējuma administrēšana un valsts uzraudzība lauksaimniecībā” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.216., secināms, ka laika posmā no 2022. gada līdz 2024. gadam apakšprogrammas 21.02.00 “Sabiedriskā finansējuma administrēšana un valsts uzraudzība lauksaimniecībā” izdevumi ir bijuši mainīgi, straujāks izdevumu samazinājums vērojams 2023. gadā, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. Katrā no aplūkotajiem gadiem ir precizēts izdevumu plāns, to palielinot vidēji par 0,8 milj. *euro* ik gadu, tomēr izpilde nesasniedz 100%, īpaši 2022. gadā, kad izpilde ir zemāka par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir tuvu 100%.

Detalizēti aplūkojot 2024. gadu, redzams, ka izsludinātais plāns bija 23,0 milj. *euro*, apakšprogrammas izdevumi gada ietvaros palielināti, galvenokārt lai nodrošinātu finansējumu vienotas IS izveidei un pilnveidošanai, izmantojot jaunākos tehniskos risinājumus un digitalizācijas iespējas Eiropas zaļā kursa mērķu sasniegšanā. Savukārt apakšprogrammas izdevumu izpilde bija 23,2 milj. *euro*, kas ir par 1,2 milj. *euro* mazāk nekā precizētais plāns (95,2% no tā). Izdevumu neizpilde saistīta galvenokārt ar to, ka tika uzsākta iepirkumu procedūra, kuru objektīvu apstākļu dēļ tika paredzēts noslēgt 2025. gada 1. ceturksnī, kā arī stingrās uzskaites materiālu un citu preču iegādi, kur plānotā piegāde veikta daļēji vai pārcelta uz 2025. gadu, un saistībā ar plānotajiem darbinieku atvaļinājumiem un atvaļinājuma pabalsta izmaksām, kas tika plānotas 2024. gada 4. ceturksnī, bet pārceltas uz 2025. gadu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti lielāki nekā 2023. un 2024. gada izsludinātais plāns, tomēr mazāki nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,8 milj. *euro***.

**22.01.00 “Profesionālā izglītība”**

Apakšprogrammas mērķis ir nodrošināt profesionālo vidējo izglītību un tālākizglītību, kā arī sagatavot augstas kvalifikācijas tehniskos darbiniekus un speciālistus Bulduru Tehnikumā un Malnavas koledžā.

***2.2.217. attēls* Apakšprogrammas 22.01.00 “Profesionālā izglītība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.217., secināms, ka laika posmā no 2022. gada līdz 2024. gadam apakšprogrammas 22.01.00 “Profesionālā izglītība” izdevumi ir samazinājušies, straujš izdevumu samazinājums vērojams no 2023. gada, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. 2022. un 2024. gadā ir precizēts izdevumu plāns, to nedaudz palielinot. Izpilde visos gados sasniedz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska**. Savukārt apakšprogrammas vidējais DRR izpildes līmenis visos aplūkotajos gados ir salīdzinoši zems – tikai nedaudz virs 70%, kas skaidrojams ar to, ka ar vidējo profesionālo un ar pirmā līmeņa profesionālo augstāko izglītību sagatavots mazāk speciālistu, kuri finansēti no dotācijas, nekā plānots.

**22.02.00 “Augstākā izglītība”**

Apakšprogrammas mērķis ir nodrošināt augstākās akadēmiskās un profesionālās izglītības ieguves iespēju lauksaimniecības, veterinārmedicīnas, pārtikas, inženierzinātņu, mežu un lauku sociāli ekonomisko zinātņu, IT un vides apsaimniekošanas jomās.

***2.2.218. attēls* Apakšprogrammas 22.02.00 “Augstākā izglītība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.218., secināms, ka laika posmā no 2022. gada līdz 2024. gadam apakšprogrammas 22.02.00 “Augstākā izglītība” izdevumi ir samazinājušies, straujš izdevumu samazinājums vērojams no 2023. gada, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. 2022. gadā ir precizēts izdevumu plāns, to nedaudz palielinot. **Visos gados izdevumi ir apgūti pilnā apmērā.** Savukārt apakšprogrammas vidējais DRR izpildes līmenis 2023. gadā ir pieaudzis, sasniedzot gandrīz 100%, tomēr 2024. gadā samazinājies līdz 90%, kas skaidrojams ar to, ka ar augstāko izglītību sagatavots mazāk speciālistu (absolventu), kuri finansēti no dotācijas, nekā plānots.

**22.03.00 “Kultūra”**

Apakšprogrammas mērķis ir ministrijas valdījumā esošā un Likteņdārza sastāvā ietilpstošā valsts nekustamā īpašuma “Sala” uzturēšana.

***2.2.219. attēls* Apakšprogrammas 22.03.00 “Kultūra” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.219., secināms, ka apakšprogrammas 22.03.00 “Kultūra” izdevumos pieaugums vērojams 2023. gadā, kas skaidrojams ar vienreizēja pasākuma – Lūgšanu telpas (kapellas) izbūvi Likteņdārzā īstenošanu. Nevienā no aplūkotajiem gadiem nav precizēts izdevumu plāns. Izpilde visos gados sasniedz 100%, līdz ar to secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska**. Savukārt apakšprogrammas vidējais DRR izpildes līmenis 2022. un 2023. gadā ir 87%, savukārt 2024. gadā tas samazinās līdz 76%, kas skaidrojams ar to, ka Likteņdārza apmeklētāju bija mazāk, nekā plānots.

**22.05.00 “Dotācija SIA “Latvijas Lauku konsultāciju un izglītības centrs” informācijas analīzes un apmaiņas sistēmai”**

Apakšprogrammas mērķis ir nodrošināt nozarei specifiskās informācijas apkopošanu un analīzi, kā arī izglītošanās iespēju.

***2.2.220. attēls* Apakšprogrammas 22.05.00 “Dotācija SIA “Latvijas Lauku konsultāciju un izglītības centrs” informācijas analīzes un apmaiņas sistēmai” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.220., secināms, ka laika posmā no 2022. gada līdz 2024. gadam apakšprogrammas 22.05.00 “Dotācija SIA “Latvijas Lauku konsultāciju un izglītības centrs” informācijas analīzes un apmaiņas sistēmai” izdevumi nav mainījušies. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā.** Apakšprogrammas vidējais DRR izpildes līmenis 2022. un 2023. gadā ir 100%, savukārt 2024. gadā gandrīz 100%.

**24.01.00 “Meža resursu valsts uzraudzība”**

Apakšprogrammas mērķis ir nodrošināt meža un meža nozares ilgtspēju.

***2.2.221. attēls* Apakšprogrammas 24.01.00 “Meža resursu valsts uzraudzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.221., secināms, ka laika posmā no 2022. gada līdz 2024. gadam apakšprogrammas 24.01.00 “Meža resursu valsts uzraudzība” izdevumi ir pakāpeniski samazinājušies. 2022. gadā ir precizēts izdevumu plāns, to nedaudz samazinot, bet 2023. un 2024. gadā ir precizēts izdevumu plāns, to palielinot. Izdevumu izpilde pakāpeniski uzlabojas, 2022. gadā tā bija par 3,5 milj. *euro* mazāka nekā precizētais plāns (85,4% no tā), 2023. gadā par 0,6 milj. *euro* mazāka nekā precizētais plāns (97,7% no tā), bet 2024. gadā izpilde sasniedz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 1,4 milj. *euro***. Savukārt apakšprogrammas vidējais DRR izpildes līmenis 2023. gadā ir pieaudzis, sasniedzot gandrīz 100%, tomēr 2024. gadā samazinājies līdz 61%, kas skaidrojams ar to, ka nodzēsto ugunsgrēku skaita un platības bija mazāk, nekā plānots – analīze par rādītāju izpildi kārtējo reizi apliecina, ka būtu pārskatāmi un precizējami rezultatīvie rādītāji “Nodzēsto meža ugunsgrēku platība (ha)” un “Nodzēsti ugunsgrēki (skaits)”, jo tie nepaskaidro apakšprogrammas izdevumu būtību.

**24.02.00 “Valsts atbalsta pasākumi meža nozarē”**

Apakšprogrammas mērķis ir atbalstīt meža ilglaicīgo funkciju stabilizāciju, meža nozares attīstību un medību saimniecības attīstību.

***2.2.222. attēls* Apakšprogrammas 24.02.00 “Valsts atbalsta pasākumi meža nozarē” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.222., secināms, ka apakšprogrammas 24.02.00 “Valsts atbalsta pasākumi meža nozarē” izdevumi pieauguši no 2024. gada, kas skaidrojams ar prioritāro pasākumu ietvaros piešķirto finansējumu. 2022. gadā ir precizēts izdevumu plāns, to nedaudz palielinot. Izpilde visos analizētajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,004 milj. *euro***. Apakšprogrammas vidējais DRR izpildes līmenis ir augsts, 2024. gadā sasniedzot 100%, 2022. gadā gandrīz 100%, tikai 2023. gadā tas bija zemāks – 89%.

**25.01.00 “Zivju izmantošanas regulēšana, atražošana un izpēte”**

Apakšprogrammas mērķis ir īstenot valsts politiku zivju krājumu atražošanas jomā un nodrošināt zivju resursu ilgtspējīgu un saudzīgu izmantošanu, vienlaikus saglabājot zivju resursu bioloģisko daudzveidību.

***2.2.223. attēls* Apakšprogrammas 25.01.00 “Zivju izmantošanas regulēšana, atražošana un izpēte” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.223., secināms, ka laika posmā no 2022. gada līdz 2024. gadam apakšprogrammas 25.01.00 “Zivju izmantošanas regulēšana, atražošana un izpēte” izdevumi ir bijuši mainīgi, izdevumu samazinājums vērojams 2023. gadā, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. Savukārt izdevumu pieaugums 2024. gadā skaidrojams ar prioritārā pasākuma “Zivju resursu mākslīgās atražošanas plāna 2021. – 2024. gadam īstenošanai un pielietojamo pētījumu izstrādei akvakultūrā, kā arī informācijas sniegšanai un atzinumu sagatavošanai pēc valsts un pašvaldību iestāžu pieprasījumiem” īstenošanu. Nevienā no aplūkotajiem gadiem nav precizēts izdevumu plāns. Izdevumu izpilde 2022. gadā ir 95,5% no izsludinātā plāna, bet 2023. un 2024. gadā izpilde sasniedz 100%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,04 milj. *euro***. Savukārt apakšprogrammas vidējais DRR izpildes līmenis no 2022. gadā sasniegtajiem 100% ik gadu samazinās līdz 72% 2024. gadā, kas skaidrojams ar to, ka 2024. gadā ūdenstilpnēs izlaists mazāk zivju un kāpuru, kas finansēts no valsts dotācijas, nekā plānots.

**25.02.00 “Zivju fonds”**

Apakšprogrammas mērķis ir nodrošināt atbalstu pasākumiem zivsaimniecības jomā, lai veicinātu zivju resursu ilgtspējīgu izmantošanu un to bioloģiskās daudzveidības saglabāšanu.

***2.2.224. attēls* Apakšprogrammas 25.02.00 “Zivju fonds” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.224., secināms, ka apakšprogrammas 25.02.00 “Zivju fonds” izdevumi ir nedaudz pieauguši no 2023. gada, kas skaidrojams ar Zivju fonda pasākumu īstenošanu. Nevienā no aplūkotajiem gadiem nav precizēts izdevumu plāns. Izpilde nevienā no aplūkotajiem gadiem nesasniedz 100%, viszemākā izpilde ir 2024. gadā, kad tā bija 94,5% no izsludinātā plāna, izdevumu neizpilde galvenokārt saistīta ar vairākiem nerealizētiem zivju dabisko dzīvotņu kvalitātes uzlabošanas, zivju nārsta vietu atjaunošanas un zivju pavairošanas projektiem. Savukārt apakšprogrammas vidējais DRR izpildes līmenis pakāpeniski pieaug, 2024. gadā sasniedzot 100%.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,06 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,03 milj. *euro***.

**26.02.00 “Meliorācijas kadastra uzturēšana, valsts meliorācijas sistēmu un valsts nozīmes meliorācijas sistēmu ekspluatācija un uzturēšana”**

Apakšprogrammas mērķis ir īstenot valsts meliorācijas sistēmu un valsts nozīmes meliorācijas sistēmu uzturēšanu un ekspluatāciju.

***2.2.225. attēls* Apakšprogrammas 26.02.00 “Meliorācijas kadastra uzturēšana, valsts meliorācijas sistēmu un valsts nozīmes meliorācijas sistēmu ekspluatācija un uzturēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.225., secināms, ka apakšprogrammas 26.02.00 “Meliorācijas kadastra uzturēšana, valsts meliorācijas sistēmu un valsts nozīmes meliorācijas sistēmu ekspluatācija un uzturēšana” izdevumi no 2023. gada ir samazinājušies, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. Nevienā no aplūkotajiem gadiem nav precizēts izdevumu plāns. Izdevumu izpilde 2022. gadā ir 93,2% no izsludinātā plāna, bet 2023. un 2024. gadā izpilde sasniedz 100%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,2 milj. *euro***. Apakšprogrammas vidējais DRR izpildes līmenis visos aplūkotajos gados ir 100%.

**26.03.00 “Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu”**

Apakšprogrammas mērķis ir plūdu risku novēršana Daugavas HES ūdenskrātuvju ietekmētajās teritorijās.

***2.2.226. attēls* Apakšprogrammas 26.03.00 “Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.226., secināms, ka laika posmā no 2022. gada līdz 2024. gadam apakšprogrammas 26.03.00 “Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu” izdevumi nav mainījušies. Nevienā no aplūkotajiem gadiem nav precizēts izdevumu plāns. **Visos gados izdevumi ir apgūti pilnā apmērā**.Apakšprogrammas vidējais DRR izpildes līmenis visos aplūkotajos gados ir 100%.

**27.00.00 “Augu veselība un augu aprites uzraudzība”**

Programmas mērķis ir nodrošināt valsts fitosanitāro drošību, augu un augu produktu eksportu un ilgtspējīgu augsnes auglību.

***2.2.227. attēls* Programmas 27.00.00 “Augu veselība un augu aprites uzraudzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.227., secināms, ka laika posmā no 2022. gada līdz 2024. gadam programmas 27.00.00 “Augu veselība un augu aprites uzraudzība” izdevumi ir pakāpeniski samazinājušies. 2022. un 2024. gadā ir precizēts izdevumu plāns, to palielinot, bet 2023. gadā ir precizēts izdevumu plāns, to samazinot, tomēr izpilde nesasniedz 100%. Savukārt programmas vidējais DRR izpildes līmenis no 2023. gada uzlabojas, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 6,8 milj. *euro*, programmas izdevumi gada ietvaros palielināti, galvenokārt lai īstenotu Twinning projektu “Sanitāro un fitosanitāro (SPS) pasākumu stiprināšana Azerbaidžānā (Strengthening Sanitary and Phytosanitary (SPS) measures in Azerbaijan)” un “Ukrainas tiesību aktu tuvināšana valsts uzraudzībā ĢMO atklātās sistēmās, augu šķirņu aizsardzībā un sēklu un augu pavairojamā materiāla ražošanā saskaņā ar ES normām un standartiem”. Savukārt programmas izdevumu izpilde bija tikai 6,7 milj. *euro* un tā nesasniedza ne izsludināto plānu (98,7% no tā), ne precizēto plānu (94,0 % no tā). Izdevumu neizpilde saistīta ar Twinning projektu īstenošanas gaitu, kā arī aizkavējušos līgumu noslēgšanu.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,05 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,6 milj. *euro***.

**97.00.00 “Nozaru vadība un politikas plānošana”**

Programmas mērķis ir nodrošināt ZM personāla darbību nozaru vadībai un politikas plānošanai atbilstoši ministrijas reglamentā un nolikumā noteiktai kompetencei.

***2.2.228. attēls* Programmas 97.00.00 “Nozaru vadība un politikas plānošana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.228., secināms, ka programmas 97.00.00 “Nozaru vadība un politikas plānošana” izdevumi no 2023. gada ir samazinājušies, kas skaidrojams ar prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” īstenošanu 2022. gadā. 2022. un 2023. gadā ir precizēts izdevumu plāns, to palielinot vidēji par 0,5 milj. *euro* ik gadu. Izpilde 2022. gadā nesasniedz 100%, tā ir zemāka pat par izsludināto plānu, bet izpilde 2023. gadā sasniedz 100% no precizētā plāna. Detalizēti aplūkojot 2024. gadu, redzams, ka izsludinātais plāns bija 9,7 milj. *euro*, programmas izdevumi gada ietvaros nedaudz samazināti, pārdalot finansējumu uz citām ZM apakšprogrammām. Savukārt programmas izdevumu izpilde bija 9,6 milj. *euro* jeb 99,7% no precizētā plāna. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***. Savukārt programmas vidējais DRR izpildes līmenis visos aplūkotajos gados ir tuvu 90%.

**“Dotācijas pašvaldībām”**

“Dotācijas pašvaldībām” 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Dotācija pašvaldību finanšu izlīdzināšanas fondam”**

Programmai plānotie finanšu līdzekļi ir finansējums pašvaldību finanšu izlīdzināšanas fondam, lai nodrošinātu Pašvaldību finanšu izlīdzināšanas likuma normu izpildi. Pašvaldību finanšu izlīdzināšanas fonds īsteno gan ieņēmumu kapacitātes, gan izdevumu nepieciešamības izlīdzināšanu. Dotācija pašvaldību finanšu izlīdzināšanas fondam paredzēta, lai nodrošinātu pašvaldībām izmaksājamo dotāciju no fonda apmēru, kuru veido pašvaldību iemaksas fondā un valsts budžeta dotācija. Finansējums paredzēts arī dotācijas pārskaitīšanai pašvaldībām par sociālās aprūpes iestādēs – veco ļaužu pansionātos un centros – līdz 1998. gada 1. janvārim ievietotām personām.

***2.2.229. attēls* Programmas 01.00.00 “Dotācija pašvaldību finanšu izlīdzināšanas fondam” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.229., secināms, ka laika posmā no 2022. gada līdz 2024. gadam programmas 01.00.00 “Dotācija pašvaldību finanšu izlīdzināšanas fondam” izdevumi ir pakāpeniski samazinājušies, straujāks izdevumu samazinājums vērojams 2023. gadā, kas skaidrojams ar Pašvaldību finanšu izlīdzināšanas fonda speciālās dotācijas korekciju. Nevienā no aplūkotajiem gadiem nav precizēts izdevumu plāns. Izdevumu izpilde un programmas vidējais DRR izpildes līmenis visos aplūkotajos gados ir gandrīz 100%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,03 milj. *euro***.

Atbilstoši MK 2024. gada 19. septembra sēdes protokollēmumam (Nr. 38 2.§) saistībā ar nodokļu politikas izmaiņām, kā arī mainot IIN ieņēmumu proporciju starp pašvaldību budžetiem un valsts budžetu (78% pašvaldību budžetos un 22% valsts budžetā) piešķirta papildu dotācija pašvaldību autonomo funkciju izpildei 125,5 milj. *euro* 2026. gadā, 147,1 milj. *euro* 2027. gadā.

**“Mērķdotācijas pašvaldībām”**

“Mērķdotācijas pašvaldībām” 2025. gada pamatbudžetā valsts pamatfunkciju īstenošanai ir četras budžeta programmas.

**01.00.00 “Mērķdotācijas izglītības pasākumiem”**

Programmas mērķis ir no valsts budžeta mērķdotācijas nodrošināt bērniem ar fiziskās un garīgās attīstības traucējumiem, kuri dzīvo un mācās pašvaldību speciālajās izglītības iestādēs, kas nodrošina internāta pakalpojumus, iespēju iegūt kvalitatīvu izglītību un aprūpi atbilstoši viņu veselības stāvoklim, spējām un attīstības līmenim, kā arī atbilstoši individuālām interesēm.

***2.2.230. attēls* Programmas 01.00.00 “Mērķdotācijas izglītības pasākumiem” izdevumi**

**(milj. *euro*) un vidējais DRR izpildes līmenis (%)**

Aplūkojot attēlu Nr. 2.2.230., secināms, ka laika posmā no 2022. gada līdz 2024. gadam programmas 01.00.00 “Mērķdotācijas izglītības pasākumiem” izdevumi ir pakāpeniski pieauguši. 2023. un 2024. gadā ir precizēts izdevumu plāns, to palielinot, galvenokārt lai nodrošinātu finansējumu par Ukrainas civiliedzīvotājiem, kuri ir reģistrēti Valsts izglītības informācijas sistēmā ar apakšstatusu “Ukrainas civiliedzīvotājs”. Izdevumu izpilde 2022. un 2023. gadā sasniedz 100%, bet 2024. gadā gandrīz 100%. Secināms, ka apakšprogrammas **2022. – 2024. gada vidējā neizpilde no precizētā plāna ir 0,02 milj. *euro***. Savukārt programmas vidējais DRR izpildes līmenis visos aplūkotajos gados ir 100%.

**02.00.00 “Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām”**

Programmas mērķis ir nodrošināt mērķdotācijas izmaksu pašvaldībām amatiermākslas kolektīvu vadītāju darba samaksai un valsts sociālās apdrošināšanas obligātajām iemaksām.

***2.2.231. attēls* Programmas 02.00.00 “Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.231., secināms, ka laika posmā no 2022. gada līdz 2024. gadam programmas 02.00.00 “Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām” izdevumi nav būtiski mainījušies. 2024. gadā ir precizēts izdevumu plāns, to palielinot par 1,1 milj. *euro*, lai nodrošinātu Dziesmu un deju svētku māksliniecisko kolektīvu vadītāju darba samaksas un valsts sociālās apdrošināšanas obligāto iemaksu finansēšanas reformas uzsākšanu. Izdevumu izpilde visos aplūkotajos gados ir tuvu 100%. Secināms, ka apakšprogrammas **2022. – 2024. gada vidējā neizpilde no precizētā plāna ir nebūtiska – 0,007 milj. *euro***. Savukārt programmas vidējais DRR izpildes līmenis no 100% 2022. gadā ir samazinājies līdz 88% 2024. gadā, kas skaidrojams ar to, ka tautas mākslas kolektīvu bija mazāk, nekā plānots.

Izdevumu pieaugums 2025. gadam un turpmākajiem gadiem saistīts ar finansējuma pārdali no budžeta resora “74. Gadskārtējā valsts budžeta izpildes procesā pārdalāmais finansējums” 09.00.00 programmas “Valsts nozīmes reformas īstenošanai” Dziesmu un deju svētku māksliniecisko kolektīvu vadītāju darba samaksas finansēšanas reformas uzsākšanai.

**05.00.00 “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”**

Programmas mērķis ir no valsts budžeta mērķdotācijas nodrošināt bērniem, kuri mācās pašvaldību pamata un vispārējās vidējās izglītības iestādēs, speciālajās skolās, kas nenodrošina internāta pakalpojumus un pašvaldību profesionālajās izglītības iestādēs, kā arī bērniem, kuri apmeklē interešu izglītības iestādes, iespēju iegūt kvalitatīvu izglītību atbilstoši izglītības pakāpei, programmām, katra individuālām spējām un interesēm, kā arī tautsaimniecības attīstības vajadzībām.

***2.2.232. attēls*** **Programmas 05.00.00 “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.232., secināms, ka laika posmā no 2022. gada līdz 2024. gadam programmas 05.00.00 “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” izdevumi ir pakāpeniski pieauguši. 2023. un 2024. gadā ir precizēts izdevumu plāns, to palielinot, galvenokārt lai nodrošinātu pedagogu darba samaksu par Ukrainas civiliedzīvotājiem, kuri ir reģistrēti Valsts izglītības informācijas sistēmā ar apakšstatusu “Ukrainas civiliedzīvotājs”. Izdevumu izpilde 2022. un 2023. gadā ir 100%, bet 2024. gadā tā ir par 0,5 milj. *euro* zemāka nekā precizētais plāns. Izdevumu neizpilde 2024. gadā skaidrojama ar pašvaldību atpakaļ atskaitīto finansējumu – neizlietoto mērķdotāciju, kas paredzēta par izglītības programmu īstenošanu valsts valodā mazākumtautību izglītojamiem. Secināms, ka apakšprogrammas **2022. – 2024. gada vidējā neizpilde no precizētā plāna ir 0,2 milj. *euro***. Savukārt programmas vidējais DRR izpildes līmenis visos aplūkotajos gados ir 100%.

**10.00.00 “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”**

Programmas mērķis ir no valsts budžeta mērķdotācijas nodrošināt bērniem no piecu gadu vecuma, kuri apmeklē pašvaldību pirmsskolas izglītības iestādes vai mācās pirmsskolas izglītības grupās, atbilstošu izglītības ieguvi, lai sagatavotu tos skolai.

***2.2.233. attēls* Programmas 10.00.00 “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.233., secināms, ka laika posmā no 2022. gada līdz 2024. gadam programmas 10.00.00 “Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt skaidrojams ar pedagogu zemākās darba samaksas likmes pieauguma grafika laikposmam no 2023. gada 1. septembra līdz 2025. gada 31. decembrim 1. soļa īstenošanu, un pirmsskolas pedagogu algu izlīdzināšanu atbilstoši ST spriedumam. 2023. un 2024. gadā ir precizēts izdevumu plāns, to samazinot. Izdevumu izpilde 2022. un 2023. gadā ir 100%, bet 2024. gadā 99,1%. Secināms, ka apakšprogrammas **2022. – 2024. gada vidējā neizpilde no izsludinātā plāna ir 0,8 milj. *euro***. Savukārt programmas vidējais DRR izpildes līmenis visos aplūkotajos gados ir 100%.

**Neatkarīgās institūcijas**

**Augstākā tiesa**

AT 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Tiesa”**

Programmas mērķis ir nodrošināt tiesas spriešanu kasācijas instancē, kā arī vienotas tiesu prakses veidošanu un juridiskās domas attīstību.

***2.2.234. attēls* Programmas 01.00.00 “Tiesa” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.234., secināms, ka laika posmā no 2022. gada līdz 2024. gadam programmas 01.00.00 “Tiesa” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. 2022. gadā ir precizēts izdevumu plāns, to samazinot, veicot pārdali uz AT budžeta apakšprogrammu 73.06.00 “Ziemeļvalstu Ministru padomes biroja finansētie projekti”. Izdevumu izpilde nevienā no aplūkotajiem gadiem nesasniedz 100%, savukārt programmas vidējais DRR izpildes līmenis visos gados ir ap 90%, kas skaidrojams ar to, ka AT departamentos kasācijas kārtībā izskatīts mazāk lietu, nekā plānots.

Detalizēti aplūkojot 2024. gadu, redzams, ka izsludinātais plāns bija 9,8 milj. *euro*, programmas izdevumi gada ietvaros nav precizēti. Savukārt programmas izdevumu izpilde bija tikai 8,8 milj. *euro*, kas ir par 1,0 milj. *euro* mazāk nekā izsludinātais plāns (90,2% no tā). Izdevumu neizpilde saistīta ar ilgstošām tiesnešu vakancēm, jo AT tiesnešu atlases process ir sarežģītāks un laikietilpīgāks, kā arī rūpīgi tiek izvērtēts naudas līdzekļu izlietojums piemaksām, naudas balvām un prēmijām.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,3 milj. *euro* vairāk nekā vidējā izpilde. Ssecināms, ka programmas **2022. – 2024. gada vidējā neizpilde no izsludinātā plāna ir 0,8 milj. *euro***.

**Centrālā vēlēšanu komisija**

CVK 2025. gada pamatbudžetā valsts pamatfunkciju īstenošanai ir divas budžeta programmas, no tām vienai (03.00.00 “Pašvaldību vēlēšanas”), ņemot vērā, ka tās mērķis ir Pašvaldību domes vēlēšanu likuma izpilde, izdevumi plānoti tikai 2025. gadam, attiecīgi turpmākajā analīzē netiks iekļauta.

**01.00.00 “Vispārējā vadība”**

Programmas mērķis ir nodrošināt likuma “Par Centrālo vēlēšanu komisiju” izpildi.

***2.2.235. attēls* Programmas 01.00.00 “Vispārējā vadība” izdevumi (milj. *euro*)**

Aplūkojot attēlu Nr. 2.2.235., secināms, ka laika posmā no 2022. gada līdz 2024. gadam programmas 01.00.00 “Vispārējā vadība” plānotie izdevumi ir pakāpeniski samazinājušies, ņemot vērā plānoto finansējuma apmēru prioritārajam pasākumam “Vēlēšanu vadības sistēmas Saeimas vēlēšanu moduļa iegāde”, kā arī 2023.gadā pārdalīto finansējumu uz IeM un VARAM budžetu, lai nodrošinātu sagatavošanos 2024. gada Eiropas Parlamenta vēlēšanām. Tomēr izdevumu izpilde nesasniedz 100%, īpaši 2022. gadā, kad izpilde ir zemāka pat par izsludināto plānu. Secināms, ka programmas **2022. – 2024. gada vidējā neizpilde no precizētā plāna ir 0,03 milj. *euro***. Programmas vidējais DRR izpildes līmenis 2023. un 2024. gadā ir 100%, savukārt 2022. gadā DRR netika plānoti.

**Datu valsts inspekcija (Tieslietu ministrija)**

**09.02.00 “Fizisko personu datu aizsardzība”**

Apakšprogrammas mērķis ir veicināt pamattiesību – tiesību uz personas datu aizsardzību – īstenošanu un sekmēt, lai personas datu apstrāde tiktu veikta lietderīgi, tiesiski un atbilstoši tiesību aktiem, ievērojot ikvienas personas pamattiesības un pamatbrīvības.

***2.2.236. attēls* Apakšprogrammas 09.02.00 “Fizisko personu datu aizsardzība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.236., secināms, ka laika posmā no 2022. gada līdz 2024. gadam apakšprogrammas 09.02.00 “Fizisko personu datu aizsardzība” izdevumi ir pakāpeniski pieauguši. Visos gados ir precizēts izdevumu plāns, 2022. un 2023. gadā to samazinot, bet 2024. gadā nedaudz palielinot, tomēr izpilde nesasniedz 100%. Savukārt apakšprogrammas vidējais DRR izpildes līmenis 2022. un 2023. gadā ir tuvu 100%, tomēr 2024. gadā samazinās līdz 81%, kas skaidrojams ar to, ka izstrādātas mazāk rekomendācijas, nekā plānots.

Detalizēti aplūkojot 2024. gadu, redzams, ka izsludinātais plāns bija 1,7 milj. *euro*, apakšprogrammas izdevumi gada ietvaros nedaudz palielināti, lai nodrošinātu starptautiskās konferences “Spring Conference 2024” organizēšanu. Savukārt programmas izdevumu izpilde bija 1,6 milj. *euro* un tā nesasniedza ne izsludināto plānu (98,1 no tā), ne precizēto plānu (97,4% no tā).

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 0,2 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,04 milj. *euro***.

**Konkurences padome (Ekonomikas ministrija)**

**26.02.00 “Konkurences politikas ieviešana”**

Apakšprogrammas mērķis ir nodrošināt brīvas un godīgas konkurences attīstību visās tautsaimniecības nozarēs un veidot sabiedrības izpratni un atbalstu attiecībā uz konkurences nepieciešamību.

***2.2.237. attēls* Apakšprogrammas 26.02.00 “Konkurences politikas ieviešana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.237., secināms, ka laika posmā no 2022. gada līdz 2024. gadam apakšprogrammas 26.02.00 “Konkurences politikas ieviešana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt saistīts ar prioritārajiem pasākumiem piešķirto finansējumu. 2023. un 2024. gadā ir precizēts izdevumu plāns, to palielinot. Izpilde visos aplūkotajos gados nesasniedz ne izsludināto plāno, ne precizēto plānu. Apakšprogrammas vidējais DRR izpildes līmenis 2022. un 2023. gadā ir virs 90%, tomēr 2024. gadā tas ir būtiski zemāks – 79%, ko ietekmēja vairāku DRR neizpilde.

Detalizēti aplūkojot 2024. gadu, redzams, ka izsludinātais plāns bija 4,9 milj. *euro*, apakšprogrammas izdevumi gada ietvaros palielināti par 0,2 milj. *euro*. Savukārt apakšprogrammas izdevumu izpilde bija tikai 3,9 milj. *euro* un tā nesasniedza ne izsludināto plānu (80,0% no tā), ne precizēto plānu (77,2% no tā). Izdevumu neizpilde skaidrojama ar to, ka KP jaunizveidotās amata vietas tika aizpildītas pakāpeniski ilgākā laika posmā un vairāki izsludinātie pretendentu atlases konkursi beidzās bez rezultāta, kā arī ņemot vērā paredzēto iepirkumu ieilgušo norisi, uzsākot darbu pie E-lietas pamatdarbības sistēmas un Karteļu skrīninga rīka izveides, paredzot procesu digitalizāciju, optimizāciju un tehnisko risinājumu ieviešanu, IS iekļaujot kopējā E-lietas arhitektūrā, ko administrē TA, pilnveidošanas projektu īstenojot ar nozīmīgu laika novirzi.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 2,2 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 0,6 milj. *euro***.

**Prokuratūra**

Prokuratūras 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Prokuratūras iestāžu uzturēšana”**

Programmas mērķis ir nodrošināt uzraudzību pār likumības ievērošanu un reaģēt uz likuma pārkāpumu, nodrošinot ar to saistītas lietas izlemšanu likumā noteiktajā kārtībā.

***2.2.238. attēls* Programmas 01.00.00 “Prokuratūras iestāžu uzturēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.238., secināms, ka laika posmā no 2022. gada līdz 2024. gadam programmas 01.00.00 “Prokuratūras iestāžu uzturēšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 2,2 milj. *euro* ik gadu, tomēr izpilde nesasniedz 100%, tā ir zemāka pat par izsludināto plānu. Savukārt programmas vidējais DRR izpildes līmenis pakāpeniski pieaug, tomēr 2024. gadā sasniedz tikai 93%, kas pamatā skaidrojams ar to, ka Prokuratūrā pabeigti mazāk kriminālprocesi, nekā plānots.

Detalizēti aplūkojot 2024. gadu, redzams, ka izsludinātais plāns bija 50,2 milj. *euro*, programmas izdevumi gada ietvaros palielināti, galvenokārt lai nodrošinātu starptautiskas konferences, Austrumeiropas un Centrālāzijas pretkorupcijas tīkla uzraudzības grupas sanāksmes organizēšanu, prokuroru tālākizglītību un zināšanu pilnveidi, Prokuratūras iekšējās tīmekļvietnes attīstību un IKT risinājumu attīstību, kā arī autoparka daļēju atjaunošanu. Savukārt programmas izdevumu izpilde bija tikai 46,7 milj. *euro* un tā nesasniedza pat izsludināto plānu (93,0% no tā), kā arī bija par 5,7 milj. *euro* zemāka nekā precizētais plāns (89,2% no tā). Izdevumu neizpilde saistīta ar vakancēm, prokuroru un darbinieku darba nespēju, atrašanos bērna kopšanas atvaļinājumā, kā arī vairāku prokuroru došanos izdienas pensijā.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 9,6 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 4,2 milj. *euro***.

**Radio un televīzijas regulators**

RTV 2025. gada pamatbudžetā valsts pamatfunkciju īstenošanai ir divas budžeta programmas.

**01.00.00 “Nozares vadība”**

Programmas mērķis ir nodrošināt Nacionālās elektronisko plašsaziņas līdzekļu padomes funkciju izpildi, sagatavot priekšlikumus gadskārtējā valsts budžeta likuma projektam par elektronisko plašsaziņas līdzekļu nozares attīstībai un pilnveidei nepieciešamajiem finanšu līdzekļiem, kā arī pēc gadskārtējā valsts budžeta likuma un tā grozījumu pieņemšanas lemt par piešķirto līdzekļu sadalījumu atbilstoši to izlietojuma mērķim, kā arī nodrošināt sabiedrības, plašsaziņas līdzekļu, profesionālo un izglītības institūciju pārstāvju līdzdalību Elektronisko plašsaziņas līdzekļu nozares attīstības nacionālās stratēģijas īstenošanā.

***2.2.239. attēls* Programmas 01.00.00 “Nozares vadība” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.239., secināms, ka laika posmā no 2022. gada līdz 2024. gadam programmas 01.00.00 “Nozares vadība” izdevumi ir bijuši mainīgi, straujāks izdevumu pieaugums vērojams 2023. gadā, kas skaidrojams ar prioritāro pasākumu ietvaros piešķirto finansējumu. Visos gados ir precizēts izdevumu plāns, 2022. un 2024. gadā to palielinot, bet 2023. gadā samazinot, tomēr izdevumu izpilde nevienā no aplūkotajiem gadiem nesasniedz 100%, īpaši 2022. un 2024. gadā, kad izpilde ir zemāka pat par izsludināto plānu. Savukārt programmas vidējais DRR izpildes līmenis visos aplūkotajos gados ir salīdzinoši zems – ap 80%, kas 2024. gadā pamatā skaidrojams ar to, ka netika konstatētas reklāmas pārkāpuma lietas, kā arī tika ierosinātās mazāk administratīvās lietas par pārkāpumiem interneta vidē, nekā plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,3 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,2 milj. *euro***. Tomēr jāatzīmē, ka 2022. un 2023. gadā izdevumu neizpildi galvenokārt veidoja piešķirtais finansējums 2022. – 2024. gada prioritārā pasākuma “Komerciālo elektronisko plašsaziņas līdzekļu kapacitātes stiprināšana” īstenošanai, bet no 2024. gada tas ir pārdalīts uz SIF budžetu.

**05.00.00 “Galalietotājiem bez maksas izplatāmo programmu sarakstā iekļauto televīzijas programmu izplatīšana”**

Programmas mērķis ir nodrošināt maksājumus no valsts budžetā paredzētajiem līdzekļiem par galalietotājiem bez maksas izplatāmo programmu sarakstā iekļauto televīzijas programmu izplatīšanu ar zemes raidītājiem.

***2.2.240. attēls* Programmas 05.00.00 “Galalietotājiem bez maksas izplatāmo programmu sarakstā iekļauto televīzijas programmu izplatīšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.240., secināms, ka programmas 05.00.00 “Galalietotājiem bez maksas izplatāmo programmu sarakstā iekļauto televīzijas programmu izplatīšana” izdevumi no 2023. gada ir pieauguši, kas skaidrojams ar prioritāro pasākumu ietvaros piešķirto finansējumu. Nevienā no aplūkotajiem gadiem nav precizēts izdevumu plāns. Izdevumu izpilde nevienā no aplūkotajiem gadiem nesasniedz 100%. Savukārt programmas vidējais DRR izpildes līmenis visos aplūkotajos gados ir 100%.

Detalizēti aplūkojot 2024. gadu, redzams, ka izsludinātais plāns bija 2,9 milj. *euro*, savukārt programmas izdevumu izpilde bija tikai 2,2 milj. *euro*, kas ir par 0,7 milj. *euro* mazāk nekā izsludinātais plāns (76,1% no tā). Izdevumu neizpilde galvenokārt saistīta ar to, ka mainījās situācija elektroenerģijas tirgū un elektroenerģijas cenas samazinājās.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,7 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 0,4 milj. *euro***.

**Sabiedriskie elektroniskie plašsaziņas līdzekļi**

SEPLP 2025. gada pamatbudžetā valsts pamatfunkciju īstenošanai ir divas budžeta programmas.

**01.00.00 “Sabiedrisko elektronisko plašsaziņas līdzekļu padomes darbības nodrošināšana”**

Programmas mērķis ir nodrošināt SEPLP funkciju izpildi, sagatavot priekšlikumus gadskārtējā valsts budžeta likuma projektam par sabiedrisko elektronisko plašsaziņas līdzekļu programmu gada plānu izpildei nepieciešamajiem finanšu līdzekļiem, kā arī pēc gadskārtējā valsts budžeta likuma un tā izmaiņu pieņemšanas lemt par piešķirto līdzekļu sadalījumu atbilstoši apstiprinātajam sabiedrisko elektronisko plašsaziņas līdzekļu programmu gada plāniem, kā arī nodrošināt sabiedrības līdzdalību sabiedriskā pasūtījuma izstrādē un izvērtēšanā, kā arī sabiedriskā pasūtījuma izpildes uzraudzību, ievērojot Sabiedrisko elektronisko plašsaziņas līdzekļu un to pārvaldības likumā noteikto.

***2.2.241. attēls* Programmas 01.00.00 “Sabiedrisko elektronisko plašsaziņas līdzekļu padomes darbības nodrošināšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.241., secināms, ka laika posmā no 2022. gada līdz 2024. gadam programmas 01.00.00 “Sabiedrisko elektronisko plašsaziņas līdzekļu padomes darbības nodrošināšana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%. Secināms, ka programmas **2022. – 2024. gada vidējā neizpilde no precizētā plāna ir 0,06 milj. *euro***. Savukārt programmas vidējais DRR izpildes līmenis no 2023. gada pieaudzis, sasniedzot 100%.

Detalizēti aplūkojot 2024. gadu, redzams, ka izsludinātais plāns bija 1,0 milj. *euro*, programmas izdevumi gada ietvaros palielināti par 0,3 milj. *euro*, lai nodrošinātu pakalpojumu apmaksu par Latvijas iedzīvotāju tiešsaistes aptaujas veikšanu un prioritāro pasākumu 2023. gadā paredzēto aktivitāšu centralizētai īstenošanai. Savukārt programmas izdevumu izpilde bija 1,2 milj. *euro*, kas ir 90,8% no precizētā plāna. Izdevumu neizpilde saistīta ar to, ka, plānojot budžetu, tika rezervēti līdzekļi, pēc kuriem neradās faktiskā nepieciešamība.

**04.00.00 “Sabiedriskā pasūtījuma īstenošana Latvijas Sabiedriskajā medijā”**

Programmas mērķis ir nodrošināt Sabiedrisko elektronisko plašsaziņas līdzekļu un to pārvaldības likumā un citos normatīvajos aktos noteikto sabiedriskā elektroniskā plašsaziņas līdzekļa uzdevumu izpildi radio programmās “Latvijas Radio 1”, “Latvijas Radio 2”, “Latvijas Radio 3”, “Latvijas Radio 4”, “Latvijas Radio 5” un “Latvijas Radio 6”, televīzijas programmās “LTV1” un “LTV7”, interneta vietnē “LSM.LV” un citās platformās.

***2.2.242. attēls* Programmas 04.00.00 “Sabiedriskā pasūtījuma īstenošana Latvijas Sabiedriskajā medijā” izdevumi (milj. *euro*)[[23]](#footnote-23) un vidējais DRR izpildes līmenis (%)**

Aplūkojot attēlu Nr. 2.2.242., secināms, ka laika posmā no 2022. gada līdz 2024. gadam programmas 04.00.00 “Sabiedriskā pasūtījuma īstenošana Latvijas Sabiedriskajā medijā” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%. Savukārt programmas vidējais DRR izpildes līmenis visos aplūkotajos gados ir gandrīz 100%.

Detalizēti aplūkojot 2024. gadu, redzams, ka izsludinātais plāns bija 45,7 milj. *euro*, programmas izdevumi gada ietvaros palielināti par 3,5 milj. *euro*, lai segtu VSIA “Latvijas Televīzija” izdevumus par vienotās režijas pults iegādi TV signāla nepārtrauktības nodrošināšanai valsts ārējā apdraudējuma gadījumā un lai turpinātu prioritāro pasākumu 2023. gadā paredzēto aktivitāšu īstenošanu, kā arī kritiskās infrastruktūras un darbības nepārtrauktības nodrošināšanai VSIA “Latvijas Televīzija”. Savukārt programmas izdevumu izpilde bija 49,1 milj. *euro*.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 7,0 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,9 milj. *euro.***

**Sabiedrisko pakalpojumu regulēšanas komisija**

SPRK 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Sabiedrisko pakalpojumu regulēšana”**

Programmas mērķis ir nodrošināt sabiedrisko pakalpojumu regulēšanu.

***2.2.243. attēls* Programmas 01.00.00 “Sabiedrisko pakalpojumu regulēšana” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.243., secināms, ka laika posmā no 2022. gada līdz 2024. gadam programmas 01.00.00 “Sabiedrisko pakalpojumu regulēšana” izdevumi ir pakāpeniski pieauguši. 2022. un 2023. gadā ir precizēts izdevumu plāns, to nedaudz palielinot, tomēr izpilde nesasniedz 100%, kā arī tā ir zemāka pat par izsludināto plānu. Savukārt programmas vidējais DRR izpildes līmenis visos aplūkotajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 7,8 milj. *euro*, programmas izdevumi gada ietvaros nav precizēti. Savukārt programmas izdevumu izpilde bija tikai 7,1 milj. *euro*, kas ir tikai 90,6% no izsludinātā plāna. Izdevumu neizpilde galvenokārt saistīta ar plānoto telpu maiņu un pārcelšanās izdevumiem 2024. gada pēdējā ceturksnī un telpu iekārtošanu 2025. gada pirmajā ceturksnī.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem plānoti 2024. gada izsludinātā plāna līmenī, kā arī par 1,6 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

**Saeima**

Saeimas 2025. gada pamatbudžetā valsts pamatfunkciju īstenošanai ir divas budžeta programmas.

**01.00.00 “Saeimas darbības nodrošināšana”**

Programmas mērķis ir nodrošināt LR likumdošanas procesu.

***2.2.244. attēls* Programmas 01.00.00 “Saeimas darbības nodrošināšana” izdevumi (milj. *euro*)**

Aplūkojot attēlu Nr. 2.2.244, secināms, ka laika posmā no 2022. gada līdz 2024. gadam programmas 01.00.00 “Saeimas darbības nodrošināšana” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to samazinot, tomēr, neskatoties uz izdevumu samazinājumu, izpilde nesasniedz 100%.

Detalizēti aplūkojot 2024. gadu, redzams, ka izsludinātais plāns bija 36,2 milj. *euro*, programmas izdevumi gada ietvaros samazināti par 0,9 milj. *euro*, pārdalot tos uz LNG, līdzīgi arī 2023. gadā 2,9 milj. *euro* pārdalīti uz LNG. Savukārt programmas izdevumu izpilde 2024. gadā bija tikai 32,7 milj. *euro* un tā nesasniedza ne izsludināto plānu (90,2% no tā), ne precizēto plānu (92,6% no tā). Izdevumu neizpilde galvenokārt saistīta ar energoresursu cenu samazinājumu un iepirkumu kavēšanos.

Neskatoties uz to, ka šajā laika periodā gada ietvaros samazināts izdevumu plāns un ka izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 9,2 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no izsludinātā plāna ir 3,1 milj. *euro***. Jāuzsver, ka programmas izdevumu plāns 2026. gadam un turpmākajiem gadiem tiks noteikts atbilstoši Saeimas iesniegtajam budžeta pieprasījumam.[[24]](#footnote-24)

**02.00.00 “Iemaksas starptautiskajās organizācijās”**

Programmas mērķis ir nodrošināt sadarbību ar citu valstu parlamentāriešiem starptautisko organizāciju ietvaros, līdzdalību starptautiskajās organizācijās.

***2.2.245. attēls* Programmas 02.00.00 “Iemaksas starptautiskajās organizācijās” izdevumi (milj. *euro*)**

Aplūkojot attēlu Nr. 2.2.245., secināms, ka laika posmā no 2022. gada līdz 2024. gadam programmas 02.00.00 “Iemaksas starptautiskajās organizācijās” izdevumi ir pakāpeniski pieauguši. 2023. un 2024. gadā ir precizēts izdevumu plāns, 2023. gadā to nedaudz palielinot, savukārt 2024. gadā samazinot. Izpilde 2022. gadā ir 94,5%, bet 2023. un 2024. gadā sasniedz 100%.

Detalizēti aplūkojot 2024. gadu, redzams, ka izsludinātais plāns bija 0,18 milj. *euro*, programmas izdevumi gada ietvaros samazināti par 0,02 milj. *euro*, pārdalot tos uz LNG. Programmas izdevumu izpilde bija 0,16 milj. *euro* un tā sasniedza precizēto plānu 100% apmērā, bet nesasniedza izsludināto plānu (91,5% no tā).

Neskatoties uz to, ka 2024. gadā gada ietvaros samazināts izdevumu plāns, izdevumi 2025. gadam tiek plānoti par 0,02 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir nebūtiska – 0,003 milj. *euro***. Jāņem vērā, ka izdevumi iemaksām starptautiskajās organizācijās tiek plānoti katram gadam atbilstoši aktuālajām prognozēm.

**Satversmes tiesa**

ST 2025. gada pamatbudžetā valsts pamatfunkciju īstenošanai ir tikai viena budžeta programmas.

**01.00.00 “Tiesa”**

Programmas mērķis ir ST darbības nodrošināšana atbilstoši Satversmes 85. pantam un Satversmes tiesas likumam.

***2.2.246. attēls* Programmas 01.00.00 “Tiesa” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.246., secināms, ka laika posmā no 2022. gada līdz 2024. gadam programmas 01.00.00 “Tiesa” izdevumi ir pakāpeniski pieauguši. Katrā no aplūkotajiem gadiem ir precizēts izdevumu plāns, to palielinot vidēji par 0,1 milj. *euro* ik gadu, tomēr izpilde nesasniedz 100%, tā ir zemāka pat par izsludināto plānu. Savukārt programmas vidējais DRR izpildes līmenis visos aplūkotajos gados ir 100%.

Detalizēti aplūkojot 2024. gadu, redzams, ka izsludinātais plāns bija 4,2 milj. *euro*, programmas izdevumi gada ietvaros palielināti par 0,1 milj. *euro*, lai nodrošinātu ST sanitāro telpu remontu, civilās aizsardzības un drošības aprīkojuma iegādi un uzstādīšanu, nepārtrauktas barošanas bloka (UPS) un programmatūras ugunsmūra LOG failu analizēšanai iegādi. Savukārt programmas izdevumu izpilde bija tikai 3,8 milj. *euro* un tā nesasniedza ne izsludināto plānu (89,2% no tā), ne precizēto plānu (88,0% no tā). Izdevumu neizpilde saistīta galvenokārt ar prioritāro pasākumu ietvaros piešķirtā finansējuma neapgūšanu pilnā apmērā, kā arī ar citu pasākumu ietvaros izdevumu prognozes bija lielākas par reālajiem izdevumiem.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,0 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

**Tiesībsarga birojs**

TB 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Tiesībsarga birojs”**

Programmas mērķis ir veicināt cilvēktiesību aizsardzību un sekmēt, lai valsts vara tiktu īstenota tiesiski, lietderīgi un saskaņā ar labas pārvaldības principu, kā arī atbilstoši LR Satversmei un Latvijai saistošajiem starptautiskajiem līgumiem.

***2.2.247. attēls* Programmas 01.00.00 “Tiesībsarga birojs” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.247., secināms, ka laika posmā no 2022. gada līdz 2024. gadam programmas 01.00.00 “Tiesībsarga birojs” izdevumi ir pakāpeniski pieauguši. 2022. un 2023. gadā ir precizēts izdevumu plāns, to nedaudz palielinot. Izpilde visos analizētajos gados sasniedz gandrīz 100%, līdz ar to secināms, ka programmas **2022. – 2024. gada vidējā neizpilde no precizētā plāna ir nebūtiska – 0,009 milj. *euro***. Programmas vidējais DRR izpildes līmenis visos aplūkotajos gados ir salīdzinoši zems, to ietekmēja vairāku DRR plānotās vērtības nesasniegšana, īpaši 2023. gadā, tomēr 2024. gadā vērojams neliels pieaugums.

Izdevumi 2025. gadam un turpmākajiem gadiem pieaug salīdzinoši nedaudz, kas saistāms ar 2024. – 2026. gada prioritāro pasākumu “Tiesībsarga biroja kapacitātes stiprināšana”.

**Tiesu administrācija (Tieslietu ministrija)**

**03.02.00 “Apgabaltiesas un rajonu (pilsētu) tiesas”**

Apakšprogrammas mērķis ir taisnīgs, efektīvs (ātrs) un objektīvs tiesas process.

***2.2.248. attēls* Apakšprogrammas 03.02.00 “Apgabaltiesas un rajonu (pilsētu) tiesas” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.248., secināms, ka laika posmā no 2022. gada līdz 2024. gadam apakšprogrammas 03.02.00 “Apgabaltiesas un rajonu (pilsētu) tiesas” izdevumi ir pakāpeniski pieauguši, straujāks izdevumu pieaugums vērojams no 2023. gada, kas skaidrojams ar prioritāro pasākumu ietvaros piešķirto finansējumu, kā arī atlīdzības palielinājumu tiesnešiem. 2022. gadā ir precizēts izdevumu plāns, to samazinot, pārdalot uz citām TM apakšprogrammām. 2023. un 2024. gadā ir precizēts izdevumu plāns, to palielinot, tomēr izpilde nesasniedz 100%, tā ir zemāka pat par izsludināto plānu. Savukārt apakšprogrammas vidējais DRR izpildes līmenis visos aplūkotajos gados ir virs 90%.

Detalizēti aplūkojot 2024. gadu, redzams, ka izsludinātais plāns bija 92,7 milj. *euro*, apakšprogrammas izdevumi gada ietvaros palielināti, lai nodrošinātu Tieslietu akadēmijas telpu izbūvi, videokonferenču iekārtu iegādi tiesām, audio apstrādes un ieraksta iekārtu modernizāciju, kā arī elektrouzlādes staciju izbūvi reģionu tiesās. Savukārt apakšprogrammas izdevumu izpilde bija tikai 90,6 milj. *euro*, kas ir par 4,3 milj. *euro* mazāk nekā precizētais plāns (95,4% no tā). Izdevumu neizpilde saistīta ar tiesnešu un tiesu darbinieku vakantajām amata vietām, kā arī Tieslietu akadēmijas telpu izbūve ir nodrošināta par zemākām izmaksām, nekā sākotnēji plānots.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 12,0 milj. *euro* vairāk nekā vidējā izpilde. Secināms, ka apakšprogrammas **2022. – 2024. gada vidējā neizpilde no precizētā plāna ir 2,8 milj. *euro***.

**Valsts kontrole**

VKo 2025. gada pamatbudžetā valsts pamatfunkciju īstenošanai ir tikai viena budžeta programma.

**01.00.00 “Valsts kontrole”**

Programmas mērķis ir veicot revīzijas, noskaidrot, vai rīcība ar publiskas personas finanšu līdzekļiem ir tiesiska, pareiza, ekonomiska un efektīva, un sniegt ieteikumus atklāto trūkumu novēršanā.

***2.2.249. attēls* Programmas 01.00.00 “Valsts kontrole” izdevumi (milj. *euro*) un vidējais DRR izpildes līmenis (%)**

Aplūkojot attēlu Nr. 2.2.249., secināms, ka laika posmā no 2022. gada līdz 2024. gadam programmas 01.00.00 “Valsts kontrole” izdevumi ir pakāpeniski pieauguši, straujāks izdevumu pieaugums vērojams no 2024. gada, kas skaidrojams ar prioritāro pasākumu ietvaros piešķirto finansējumu. Katrā no aplūkotajiem gadiem ir precizēts izdevumu plāns, to palielinot, tomēr izpilde nesasniedz 100%, tā ir zemāka pat par izsludināto plānu. Savukārt programmas vidējais DRR izpildes līmenis ir augsts, 2022. un 2024. gadā sasniedzot pat 100%.

Detalizēti aplūkojot 2024. gadu, redzams, ka izsludinātais plāns bija 8,1 milj. *euro*, programmas izdevumi gada ietvaros palielināti par 0,2 milj. *euro*, galvenokārt sertifikācijas mācību procesā piesaistīto ekspertu atlīdzībai, finanšu auditora datorizētās audita atbalsta programmatūras *TeamMate* uzturēšanai, darbinieku dalības EUROSAI valdes sanāksmē un Dominikas augstākās revīzijas iestādes vizītes Latvijā nodrošināšanai, sociālo mediju kontu audita nodrošināšanai, darbinieku mācību nodrošināšanai, mākslīgā intelekta risinājuma uzturēšanai un attīstībai un dokstaciju un monitoru iegādei (no budžeta resora “74. Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve”). Savukārt programmas izdevumu izpilde bija tikai 7,8 milj. *euro* un tā nesasniedza ne izsludināto plānu (96,5% no tā), ne precizēto plānu (94,2% no tā). Izdevumu neizpilde saistīta galvenokārt ar to, ka nenoslēdzās iepirkums par programmatūras TeamMate+ iegādi, ar darbinieku mainību, kā arī citi pakalpojumi un preces netika iegādāti vai arī iegādāti par zemākām cenām un mazākā apjomā.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam un turpmākajiem gadiem tiek plānoti par 0,9 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

**Valsts prezidenta kanceleja**

VPK 2025. gada pamatbudžetā valsts pamatfunkciju īstenošanai ir tikai viena budžeta programma.

**04.00.00 “Valsts prezidenta darbības nodrošināšana”**

Programmas mērķis ir nodrošināt Valsts prezidenta darbību un funkciju izpildi saskaņā ar LR Satversmi, likumu “Par Valsts prezidenta darbības nodrošināšanu” un Valsts prezidenta noteiktajām prioritātēm.

***2.2.250. attēls* Programmas 04.00.00 “Valsts prezidenta darbības nodrošināšana” izdevumi (milj. *euro*)**

Aplūkojot attēlu Nr. 2.2.250., secināms, ka laika posmā no 2022. gada līdz 2024. gadam programmas 04.00.00 “Valsts prezidenta darbības nodrošināšana” izdevumi ir pakāpeniski pieauguši, straujāks izdevumu pieaugums vērojams no 2024. gada, kas galvenokārt skaidrojams ar prioritāro pasākumu ietvaros piešķirto finansējumu nomas maksas pieaugumam. Katrā no aplūkotajiem gadiem ir precizēts izdevumu plāns, to palielinot vidēji par 0,3 milj. *euro* ik gadu, tomēr izpilde nesasniedz 100%, īpaši 2023. un 2024. gadā, kad izpilde ir zemāka pat par izsludināto plānu.

Detalizēti aplūkojot 2024. gadu, redzams, ka izsludinātais plāns bija 8,7 milj. *euro*, programmas izdevumi gada ietvaros palielināti par 0,3 milj. *euro,* veicot pārdali no apropriācijas rezerves NATO Austrumu flanga valstu vadītāju sanāksmes norises nodrošināšanai. Savukārt programmas izdevumu izpilde bija tikai 7,8 milj. *euro* un tā nesasniedza ne izsludināto plānu (89,8% no tā), ne precizēto plānu (86,8% no tā). Izdevumu neizpilde saistīta ar Valsts prezidenta darbības nodrošināšanai nepieciešamo finanšu līdzekļu izlietojumu atbilstoši faktiskajai situācijai, kā arī ar to, ka pilnībā netika apgūts prioritārajam pasākumam “Latvijas ekonomiskās konkurētspējas veicināšana (vizītes ar uzņēmēju līdzdalību un lobija kampaņa Latvijas kandidatūrai uz ANO Drošības padomes (DP) nepastāvīgās dalībvalsts vietu)” piešķirtais finansējums.

Neskatoties uz to, ka šajā laika periodā izdevumu izpilde nav sasniegusi plānoto izdevumu apjomu, izdevumi 2025. gadam tiek plānoti par 1,6 milj. *euro* vairāk nekā vidējā izpilde. Secināms, ka programmas **2022. – 2024. gada vidējā neizpilde no precizētā plāna ir 0,5 milj. *euro***.

**SECINĀJUMI**

1. Kopumā tika analizētas 250 budžeta programmas un apakšprogrammas. Laika posmā no 2022. līdz 2024. gadam tikai 13% no tām izdevumi tika apgūti pilnā apmērā, savukārt 12% gadījumos konstatēta nebūtiska neizpilde. Lielākajā daļā – 75% programmu un apakšprogrammu – tika konstatēta būtiska izdevumu neizpilde, kas norāda uz nepietiekamu budžeta plānošanas precizitāti. Lielākais konstatētais neizpildes apjoms minētajā periodā sasniedza pat 69 milj. *euro*.
2. Pastāv budžeta programmas un apakšprogrammas, kurās, neskatoties uz to, ka 2022. – 2024. gadā izdevumu izpilde nav sasniegusi plānoto izdevumu apjomu, izdevumi turpmākajiem gadiem tiek plānoti lielākā apmērā nekā vidējā izpilde. Šāda prakse liecina par neatbilstību starp budžeta plānošanu un faktiskajām budžeta izpildes iespējām. Lai nodrošinātu pamatotu un efektīvu valsts budžeta līdzekļu plānošanu, ministrijām būtu jāņem vērā vēsturiskie izpildes dati.
3. Atsevišķās programmās un apakšprogrammās katru gadu tiek veikta izsludinātā izdevumu plāna samazināšana, taču turpmākajiem gadiem izdevumi tiek plānoti tādā pašā vai pat lielākā apmērā nekā iepriekšējos gados. Šāda pieeja lai gan ne vienmēr, tomēr pārsvarā gadījumos norāda uz nepietiekamu analītisko pamatojumu budžeta plānošanas procesā. Lai nodrošinātu budžeta plānošanas procesa konsekvenci, ministrijām būtu jābalsta turpmāko gadu budžeta izdevumu plānošana uz iepriekšējo gadu izpildes datiem, vienlaikus nodrošinot, ka izdevumu prognozes ir reālistiskas, pamatotas un atbilstošas faktiskajām vajadzībām.
4. Atsevišķos gadījumos budžeta programmās un apakšprogrammās, neskatoties uz to, ka izdevumu plāns gada laikā ticis precizēts, palielinot to, faktiskā izpilde nav sasniegusi pat sākotnēji izsludināto plānu. Šāda situācija liecina par nepietiekamu gatavību līdzekļu izmantošanai vai nepilnībām budžeta izpildes un pasākumu īstenošanas procesos. Tādējādi ministrijām būtu jāizvērtē ne vien papildu finansējuma nepieciešamība, bet arī to faktiskas iespējas un kapacitāte piešķirto līdzekļu apguvē.

### 2.3. Piešķirtā finansējuma prioritārajiem pasākumiem pārskatīšana

Lai rastu papildu līdzekļus aktuālu PP finansēšanai 2026., 2027., 2028. un 2029. gadam, veikta iepriekš piešķirtā finansējuma PP pārskatīšana. Izvērtējums tika veikts PP, kuriem finansējums piešķirts 2024. – 2026. gadam. Vērtēšanai netika pakļauti 2024. – 2026. gada PP, kuriem finansējums piešķirts tikai 2024. gadam vai 2025. un 2026. gadam. Izdevumu pārskatīšanai netika pakļauts ietvars 2025. – 2027. gadam, jo pieņemtie lēmumi attiecībā uz PP ir aktuāli (skatīt attēlu Nr. 2.3.1.).


Lai veiktu PP horizontālu pārskatīšanu, tika vērtētas šādas PP komponentes:

* elastība (piešķirtā finansējuma pārdale);
* efektivitāte (izdevumu un rezultatīvo rādītāju izpilde);
* PP aktualitāte;
* sabiedrības intereses (vai PP iespējams turpināt par mazāku finansējumu);
* valdības loma (vai ir iekļauts Valdības rīcības plānā).

PP piešķirtais finansējums tiek vērtēts divās daļās. Sākotnējo izvērtējumu veica FM, novērtējot PP elastību un efektivitāti, savukārt resori vērtēja PP aktualitāti, sabiedrības intereses un valdības lomu.

Vienlaikus izdevumu pārskatīšanai tika pakļauti arī 2022. – 2024. gada un 2023. – 2025. gada ietvaru PP, kuriem izdevumu plāna 2024. gadam izpildes līmenis ir zemāks par 95%. Kopā tika pārskatīti 208 PP, no tiem identificēti 48 PP, kuriem iespējama resursu pārdale aktuālākām ministriju prioritātēm.

***2.3.1. attēls*** **Līdzšinēji piešķirtā finansējuma prioritārajiem pasākumiem pārskatīšanas pārklājums**

****

PP pārskatīšanas rezultātā potenciālais resurss veido **2026. gadam 14,1 milj. *euro,* 2027. gadam 13,4 milj. *euro*, 2028. gadam 13,2 milj. *euro*** un **2029. gadam 13,0 milj. *euro*** (skatīt tabulu Nr. 2.3.1.).

***2.3.1. tabula* PP pārskatīšanas rezultāti sadalījumā pa resoriem, *euro***

| Resors | 2026 | 2027 | 2028 | 2029 |
| --- | --- | --- | --- | --- |
| EM | 187 470 | 187 470 | 187 470 | 187 470 |
| FM | 632 704 | 30 171 | 0 | 0 |
| IeM | 2 035 848 | 2 035 848 | 2 035 848 | 2 035 848 |
| IZM | 85 194 | 85 194 | 85 194 | 85 194 |
| KEM | 1 676 555 | 1 676 555 | 1 676 555 | 1 676 555 |
| KNAB | 12 063 | 12 063 | 12 063 | 12 063 |
| LM | 2 466 520 | 2 453 847 | 2 321 613 | 2 165 985 |
| MK | 854 184 | 806 282 | 806 282 | 756 282 |
| SM | 863 410 | 863 410 | 863 410 | 863 410 |
| TM | 575 849 | 575 849 | 575 849 | 575 849 |
| VARAM | 234 036 | 234 036 | 234 036 | 234 036 |
| VM | 4 434 815 | 4 434 815 | 4 434 815 | 4 434 815 |
| Kopā | **14 058 648** | **13 395 540** | **13 233 135** | **13 027 507** |

Neatkarīgo institūciju[[25]](#footnote-25) PP vērtēti balstoties uz tādiem pašiem vērtēšanas kritērijiem (komponentēm) kā ministriju un citu centrālo valsts iestāžu PP. Vērtēšanas rezultātā neatkarīgajām institūcijām (VPK, VKo, AT, ST, Prokuratūrai un RTV) kopumā identificēts potenciālais iekšējais resurss **2026. gadam 1,4 milj. *euro*** apmērā,**2027. gadam** **1,7 milj. *euro*** apmērāun **2028. – 2029. gadam** **1,4 milj. *euro*** apmērā ik gadu, kurus neatkarīgās institūcijas turpina izmantot tā piešķiršanas laikā noteiktajiem mērķiem (pasākumiem).

**Prioritārie pasākumi:**

**AT – Apsūdzētā tiesību uz būtisku dokumentu rakstveida tulkojumu nodrošināšana kriminālprocesā**

PP ietvaros plānots nodrošināt būtisku dokumentu rakstveida tulkojumus kriminālprocesā.

***2.3.2. tabula* PP izdevumi (*euro*) un darbības rezultatīvie rādītāji programmā 01.00.00 “Tiesa”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 44 637 | **2 040** | **5%** | 44 637 | **?** | 44 637 | **?** |
| Nodrošināti būtisku dokumentu tulkojumi (%) | 100 | **100** | **100%** | 100 | **?** | 100 | **?** |

Aplūkojot tabulu Nr. 2.3.2., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 01.00.00 “Tiesa” tikai 5% no plānotā.

Ņemot vērā izlietoto finansējumu 5% apmērā no plānotā, finansējums **42 597 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**AT – Sabiedrības informēšana un izglītošana**

PP ietvaros 2022. – 2024. gados plānots nodrošināt sabiedrības informēšanas video materiālu sagatavošanu par specifiskām, detalizētām tēmām tiesību jautājumos, kā arī sabiedrības izglītošanu – mācību materiālu izveide izglītības iestādēm.

***2.3.3. tabula* PP izdevumi (*euro*) un darbības rezultatīvie rādītāji programmā 01.00.00 “Tiesa”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vienība** | **2022** | | | **2023** | | | **2024** | | |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 53 000 | **50 809** | **96%** | 53 000 | **20 775** | **39%** | 53 000 | **28 650** | **54%** |
| Mācību video (skaits) | 4 | **3** | **75%** | 4 | **0** | **0%** | 4 | **3** | **75%** |
| Video klipi (skaits) | 10 | **5** | **50%** | 10 | **1** | **10%** | 10 | **3** | **30%** |

Aplūkojot tabulu Nr. 2.3.3., secināms, ka 2024. gadā rezultatīvo rādītāju vidējā izpilde ir 53%, kas sasniegta, izlietojot finansējumu programmā 01.00.00 “Tiesa” 54% no plānotā.

Ņemot vērā izlietoto finansējumu 54% apmērā no plānotā, finansējums **24 350 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**AT – Tieslietu padomes mājas lapas izveide**

PP ietvaros plānots nodrošināt sabiedrību ar aktuāliem tiesu sistēmas jautājumiem.

***2.3.4. tabula* PP izdevumi (*euro*) un darbības rezultatīvie rādītāji programmā 01.00.00 “Tiesa”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 20 000 | **3 436** | **17%** | 4 000 | **2 337** | **58%** | 4 000 | **?** |
| Mājas lapas izveidošana un uzturēšana (skaits) | 1 | **0** | **0%** | 1 | **1** | **100%** | 1 | **?** |

Aplūkojot tabulu Nr. 2.3.4., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 01.00.00 “Tiesa” 58% no plānotā.

Ņemot vērā izlietoto finansējumu 58% apmērā no plānotā, finansējums **1 662 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**ĀM – Latvijas kandidatūras ANO Drošības padomes vēlēšanās 2025. g. lobija kampaņas nodrošināšana Latvijas dalībai ANO Drošības padomē 2026 – 2028.g.**

PP ietvaros plānots īstenot Valdības rīcības plāna 209.1 punktu par mērķtiecīgu sagatavošanos vēlēšanām Latvijas izvirzītajai kandidatūrai ANO Drošības padomē 2025. gada vēlēšanās.

***2.3.5. tabula* PP izdevumi (*euro*) un darbības rezultatīvie rādītāji**

| **Programma/ apakšprogramma** | **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| 01.04.00 Diplomātiskās misijas ārvalstīs/ 03.00.00 Diplomātisko un konsulāro misiju nodrošinājums | Izdevumi (*euro*) | 630 648 | **366 400** | **58%** | 690 655 | **512 771** | **74%** | 887 300 | **887 300** | **100%** |
| Izveidotas terminētas amata vietas (skaits) | 2 | **2** | **100%** | 2 | **2** | **100%** | 4 | - | - |
| Organizēti ar Latvijas ANO DP tematiskajām prioritātēm un Latvijas starptautiskajām aktivitātēm saistīti pasākumi (skaits) | 8 | **39** | **487%** | 35 | **53** | **151%** | 35 | **58** | **166%** |
| 97.00.00 Nozaru vadība un politikas plānošana | Izdevumi (*euro*) | 143 175 | **90 485** | **63%** | 387 012 | **363 279** | **94%** | 357 386 | **193 872** | **54%** |
| Izveidotas terminētas amata vietas (skaits) | 3 | **3** | **100%** | 6 | **6** | **100%** | 6 | - | - |
| Organizētas augsta līmeņa reģionālās vizītes (skaits) | 3 | **4** | **133%** | 10 | **11** | **110%** | 12 | **11** | **92%** |
| Organizēti ar Latvijas ANO DP tematiskajām prioritātēm un Latvijas starptautiskajām aktivitātēm saistīti pasākumi (skaits) | 2 | **2** | **100%** | 5 | **5** | **100%** | 5 | **9** | **180%** |

Aplūkojot tabulu Nr. 2.3.5., secināms, ka 2024. gadā rezultatīvā rādītāja izpilde ir 166%, izlietojot finansējumu apakšprogrammā 01.04.00 “Diplomātiskās misijas ārvalstīs” 100% no plānotā, savukārt programmā 97.00.00 “Nozaru vadība un politikas plānošana” rezultatīvo rādītāju vidējā izpilde ir 136%, kas pārsniegta, izlietojot finansējumu 54% no plānotā. 2024. gadā veikta līdzekļu pārdale 157 600 *euro* apmērā no budžeta programmas 97.00.00 “Nozaru vadība un politikas plānošana” uz budžeta programmu 03.00.00 “Diplomātisko un konsulāro misiju nodrošinājums”, kā arī 2025. gadam samazināts finansējums 22 140 *euro* apmērā. 2024. gada izdevumu pārskatīšanas sanāksmē ĀM norādīja, ka būs nepieciešams papildu finansējums PP īstenošanai.

Ņemot vērā, ka piešķirtais finansējums joprojām nav pilnībā apgūts, ĀM sniedza skaidrojumu par turpmākajos gados plānotā finansējuma izlietojumu.

Balstoties uz MK 2025. gada 13. maija protokola (prot. Nr. 19 50.§) 7. punktā noteikto mērķi veikt publiskā sektora efektivizāciju un vispārējās valdības izdevumu samazinājumu ne mazāk kā 450 milj. *euro* apmērā 2026. – 2028. gadā, tajā skaitā 2026. gadā ne mazāk kā 150 milj. *euro* (turpmāk – MK 2025. gada 13. maija protokola (prot. Nr. 19 50.§) 7. punkts), ĀM iesniedza priekšlikumu PP izdevumu samazinājumam 2026. gadam 248 500 *euro* apmērā un 2027. gadam 248 500 *euro* apmērā.

**EM – Finansējums Patērētāju tiesību aizsardzības centram un Centrālās statistikas pārvaldei regulu prasību izpildei**

PP ietvaros plānots nodrošināt ES regulējuma ieviešanu.

***2.3.6. tabula* PP izdevumi (*euro*) un darbības rezultatīvie rādītāji** **apakšprogrammā 26.01.00 “Iekšējais tirgus un patērētāju tiesību aizsardzība”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 156 736 | **863 986** | **75%** | 1 614 242 | **?** | 2 047 546 | **?** |
| Apmācīti darbinieki uzraudzībai digitālā vidē (skaits) | 70 | **80** | **114%** | 70 | **?** | 70 | **?** |
| Iestādes informācijas sistēmas pilnveidojumi (skaits) | 1 | **1** | **100%** | 1 | **?** | 1 | **?** |
| Ieviesti kontaktpunktu, uzticamo signalizētāju un pārbaudīto pētnieku reģistri (skaits) | 3 | **3** | **100%** | - | - | - | - |
| Izskatīto administratīvo lietu pieaugums par patērētāju kolektīvo interešu pārkāpumiem reklāmas, e-komercijas un netaisnīgas komercprakses jomās (skaits) | 15 | **15** | **100%** | 15 | **?** | 15 | **?** |
| Izstrādāta integrācija ar Eiropas vienoto IT sistēmu (skaits) | - | - | - | 1 | **?** | - | - |
| Izveidota sūdzību izskatīšanas sistēma (skaits) | 1 | **1** | **100%** | - | - | - | - |

Aplūkojot tabulu Nr. 2.3.6., secināms, ka 2024. gadā apakšprogrammā 26.01.00 “Iekšējais tirgus un patērētāju tiesību aizsardzība” finansējums izlietots 75% apmērā, savukārt rezultatīvo rādītāju vidējā izpilde ir 103%.

Ņemot vērā, ka piešķirtais finansējums nav pilnībā apgūts, EM sniedza skaidrojumu par turpmākajos gados plānotā finansējuma izlietojumu.

EM informē, ka ņemot vērā, ka PTAC tikai 2024. gada otrajā pusgadā uzsāka Digitālā pakalpojumu akta kompetentās iestādes un koordinatora funkciju izpildes nodrošināšanu, Digitālā pakalpojumu akta ieviešanas procesa ietvaros var tikt samazināts PP paredzētais finansējums informēšanas pasākumu organizēšanai, kampaņām un tirgus analīzei (70 000 *euro* apmērā). Vienlaikus iestādes IS pilnveidojumiem un uzsāktai integrācijas ar Eiropas vienoto IT sistēmu izstrādāšanai nepieciešams finansējums plānotajā apjomā. EM norāda, ka līdz ar to visus 2024. gadā neizlietotos līdzekļus nevar pilnā mērā attiecināt kā potenciālu iekšējo resursu citiem mērķiem. Vienlaikus informēja, ka esošā finansējuma ietvaros nepieciešams nodrošināt starp EM, ZM, PTAC, Latvijas Tirdzniecības un rūpniecības kameru, Latvijas Pārtikas Tirgotāju Asociāciju, Latvijas Pārtikas uzņēmumu federāciju, Latvijas Piensaimnieku Centrālo Savienību, Lauksaimniecības organizāciju sadarbības padomi un biedrību “Zemnieku saeima” 2025. gada 27. maijā noslēgtā Memoranda par pārtikas preču tirdzniecību izpildes monitoringu.

Balstoties uz MK 2025. gada 13. maija protokola (prot. Nr. 19 50.§) 7. punktu, EM iesniedza priekšlikumu PP izdevumu samazinājumam 2026. – 2029. gadam 105 280 *euro* apmērā. Ņemot vērā rezultatīvo rādītāju izpildi, vienlaikus izlietojot mazāku finansējumu no plānotā un EM jau iesniegto finansējuma samazinājuma priekšlikumu, finansējums **187 470 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 187 470 | 2027 | 187 470 | 2028 | 187 470 | 2029 | 187 470 |

**FM – Nacionālo un ES normatīvo aktu prasību izpilde, tai skaitā IT sistēmu pielāgošana**

PP ietvaros plānots nodrošināt nacionālo un ES normatīvo aktu prasību izpildi, t.sk. pielāgot VID IS saistībā ar grozījumiem nacionālajos normatīvajos aktos un grozījumiem ES tiesību aktos.

***2.3.7. tabula* PP izdevumi (*euro*) un darbības rezultatīvie rādītāji** **programmā 33.00.00 “Valsts ieņēmumu un muitas politikas nodrošināšana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 8 389 567 | **3 809 117** | **45%** | 2 301 594 | **?** | 6 096 632 | **?** |
| Atsevišķi uzņēmumi un filiāles sniedz informāciju par ieņēmumiem, ienākuma nodokļiem un saimniecisko darbību sadalījumā pa nodokļu vajadzībām izvēlētajām rezidences valstīm vai teritorijām (%) | 100 | **-** | **-** | **-** | **-** | **-** | **-** |
| DAC1 izmaiņu ieviešana (%) | **-** | **-** | **-** | **-** | **-** | 80 | **?** |
| DAC8 – informācijas apmaiņa par kriptovalūtu aktīviem un elektronisko naudu ieviešana (%) | **-** | **-** | **-** | **-** | **-** | 85 | **?** |
| Izstrādātas jaunas sistēmas/funkcionalitātes (skaits) | **-** | **-** | **-** | **-** | **-** | 2 | **?** |
| Jaunas/pilnveidotas datu apmaiņas ar ārējām sistēmām (EK un/vai citu dalībvalstu IS) (skaits) | **-** | **-** | **-** | 1 | **?** | - | - |
| Jaunas/pilnveidotas datu apmaiņas ar citām VID IS (skaits) | **-** | **-** | **-** | - | **-** | 4 | **?** |
| Noziedzīgi iegūtu līdzekļu legalizācijas un terorisma un proliferācijas finansēšanas novēršanas (NILLTPFN) likuma subjektu īpatsvars, kuru darbība atbilst NILLTPFN likuma un Starptautisko un Latvijas Republikas nacionālo sankciju likuma prasībām (%) | 83 | **85,6** | **103%** | 84 | **?** | 90 | **?** |
| Organizāciju īpatsvars, kurām tiek saglabāts sabiedriskā labuma organizāciju statuss pret kopējo pieņemto statusa atņemšanas lēmumu skaitu attiecīgajā gadā, izņemot organizācijas, kurām statuss atņemts uz iesnieguma pamata (%) | 97,5 | **99,8** | **102%** | 97 | **?** | 97 | **?** |
| OSS/IOSS izmaiņu ieviešana (%) | - | **-** | **-** | 80 | **?** | 100 | **?** |
| SME – īpašais atbrīvojums MVU ieviešana (%) | 85 | **90** | **106%** | 100 | **?** | - | - |
| VIES – PVN informācijas apmaiņas sistēmas izmaiņu ieviešana (%) | - | **-** | **-** | - | **-** | 85 | **?** |

Aplūkojot tabulu Nr. 2.3.7., secināms, ka 2024. gadā rezultatīvo rādītāju vidējā izpilde ir 104%, kas sasniegta, izlietojot finansējumu programmā 33.00.00 “Valsts ieņēmumu un muitas politikas nodrošināšana” 45% no plānotā.

Ņemot vērā, ka piešķirtais finansējums nav pilnībā apgūts, FM sniedza skaidrojumu par turpmākajos gados plānotā finansējuma izlietojumu.

FM informē, ka PP īstenošana ir aktuāla un tam piešķirto finansējumu turpmākajos gados plānots izlietot pilnā apmērā. FM norāda, ka 2024. gadā VID neizlietoja piešķirtos finanšu līdzekļus, jo netika pieņemti normatīvie akti, kuru izpildei bija plānots veikt VID IS pielāgošanu, tādējādi, lai turpinātu VID IS pielāgošanu 2025. gadā, izdevumu segšanai tika piešķirts papildu finansējums 1,6 milj. *euro* no budžeta programmas “Apropriācijas rezerve”.

Balstoties uz MK 2025. gada 13. maija protokola (prot. Nr. 19 50.§) 7. punktu, FM iesniedza priekšlikumu PP izdevumu samazinājumam 2026. – 2029. gadam 133 362 *euro* apmērā.

**FM – Fiskālās disciplīnas kapacitātes stiprināšana ES ekonomiskā regulējuma nodrošināšanai**

PP ietvaros plānots stiprināt Fiskālās disciplīnas padomes kapacitāti saskaņā ar ES jauno ekonomisko regulējumu.

***2.3.8. tabula* PP izdevumi (*euro*) un darbības rezultatīvie rādītāji programmā 29.00.00 “Fiskālās disciplīnas padomes darbības nodrošināšana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 40 000 | **15 000** | **38%** | 40 000 | **?** | 40 000 | **?** |
| Organizēta Fiskālās disciplīnas padomes sēde (skaits) | 1 | **1** | **100%** | 1 | **?** | 1 | **?** |

Aplūkojot tabulu Nr. 2.3.8., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 29.00.00 “Fiskālās disciplīnas padomes darbības nodrošināšana” tikai 38% no plānotā.

Ņemot vērā, ka piešķirtais finansējums joprojām nav pilnībā apgūts, FM sniedza skaidrojumu par turpmākajos gados plānoto finansējuma izlietojumu pilnā apmērā.FM informēja, ka plānotā vakance tika aizpildīta 2025. gada 1. jūlijā un finansējumu turpmākajos gados plānots izlietot pilnā apmērā.

**FM – Oglekļa ievedkorekcijas mehānisma piemērošana Latvijā**

PP ietvaros plānots nodrošināt viena Eiropas zaļā kursa *(European Green Deal)* pasākuma ieviešanu un oglekļa ievedkorekcijas mehānisma piemērošanu Latvijā.

***2.3.9. tabula* PP izdevumi (*euro*) un darbības rezultatīvie rādītāji programmā 33.00.00 “Valsts ieņēmumu un muitas politikas nodrošināšana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 024 434 | **619 269** | **60%** | 1 353 968 | **?** | 1 336 246 | **?** |
| Apstrādātie ziņojumi (skaits) | 500 | **1 300** | **266%** | 500 | **?** | - | **-** |
| Atzītie OIM deklarētāji (skaits) | - | **-** | - | 1 000 | **?** | 10 | **?** |
| Deklarācijas, par kurām jāziņo EK (vidēji dienā) (skaits) | 30 | **17** | **57%** | 30 | **?** | - | **-** |
| Izskatītie un apstrādātie iesniegumi (skaits) | - | **-** | - | 1 000 | **?** | 10 | **?** |
| Izveidotas amata vietas (skaits) | 7 | **7** | **100%** | 11 | **?** | 16 | **?** |
| Pārbaudes atzītā OIM deklarētāja statusa piešķiršanai (skaits) | - | **-** | - | 1 000 | **?** | 10 | **?** |
| Pārbaudītās deklarācijas (skaits) | - | **-** | **-** | - | **-** | 11 000 | **?** |
| Veiktie ieraksti OIM reģistrā (skaits) | - | **-** | **-** | - | **-** | 1 500 | **?** |

Aplūkojot tabulu Nr. 2.3.9., secināms, ka 2024. gadā rezultatīvo rādītāju vidējā izpilde ir 141%, kas pārsniegta, izlietojot finansējumu programmā 33.00.00 “Valsts ieņēmumu un muitas politikas nodrošināšana” 60% no plānotā. Finansējums samazināts 2025. gadam 300 000 *euro* apmērā.

Balstoties uz MK 2025. gada 13. maija protokola (prot. Nr. 19 50.§) 7. punktu, FM iesniedza priekšlikumu PP izdevumu samazinājumam 2026. gadam 138 601 *euro* apmērā un 2027. – 2029. gadam 132 058 *euro* apmērā.

FM valsts budžeta programmā 33.00.00 “Valsts ieņēmumu un muitas politikas nodrošināšana” PP “Oglekļa ievedkorekcijas mehānisma piemērošana Latvijā” ietvaros bija plānots finansējums IS izstrādei/uzturēšanai, tomēr secināts, ka nebūs nepieciešams izstrādāt IS (risinājumus) tādā apmērā, kādā sākotnēji tika novērtēts, jo finansējums bija plānots kā iepriekšējos periodos izstrādāto IS risinājumu uzturēšanas izdevumi. Oglekļa ievedkorekcijas mehānisma (turpmāk – OIM) ieviešanas procesā konstatēts, ka nav nepieciešams izstrādāt jaunus IS risinājumus, kā arī tika paredzēts finansējums elektroniskās muitas datu apstrādes sistēmas (turpmāk – EMDAS) pielāgošanai OIM piemērošanai Latvijā. OIM ieviešanas procesā konstatēts, ka izmaiņas EMDAS nav nepieciešamas. Savukārt PP “Nacionālo un ES normatīvo aktu prasību izpilde, tai skaitā IT sistēmu pielāgošana” realizācijai nepieciešams lielāks finansējums, lai nodrošinātu izmaiņu veikšanu IS atbilstoši normatīvo aktu grozījumos paredzētajām izmaiņām.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 465 000 | 2027 | 0 | 2028 | 0 | 2029 | 0 |

**FM – Publisko personu nomas maksas sadārdzinājums**

PP ietvaros plānots nodrošināt nomas maksas pārrēķinu saskaņā ar MK 2018. gada 20. februāra noteikumos Nr. 97 “Publiskas personas mantas iznomāšanas noteikumi” noteikto kārtību.

***2.3.10. tabula* PP izdevumi (*euro*) un darbības rezultatīvie rādītāji programmā 32.00.00 “Iepirkumu uzraudzības birojs”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 7 163 | **5 669** | **79%** | 7 163 | **?** | 7 163 | **?** |
| Iestādes (skaits) | 7 | **7** | **100%** | 7 | **?** | 7 | **?** |
| Objekti (skaits) | 12 | **12** | **100%** | 12 | **?** | 12 | **?** |

Aplūkojot tabulu Nr. 2.3.10., secināms, ka 2024. gadā rezultatīvo rādītāju vidējā izpilde ir 100%, kas sasniegta, izlietojot finansējumu programmā 32.00.00 “Iepirkumu uzraudzības birojs” 79% no plānotā.

Ņemot vērā, ka piešķirtais finansējums nav pilnībā apgūts, FM sniedza skaidrojumu par turpmākajos gados plānotā finansējuma izlietojumu.FM informēja, ka izdevumi atkarīgi no VNĪ piestādītajiem rēķiniem, kas savukārt ir atkarīgi no pakalpojumu tarifiem un klimatiskajiem apstākļiem.

Balstoties uz MK 2025. gada 13. maija protokola (prot. Nr. 19 50.§) 7. punktu, FM iesniedza priekšlikumu PP izdevumu samazinājumam 2026. – 2029. gadam 1 494 *euro* apmērā.

**FM – Vienotā pakalpojumu centra izveide**

PP ietvaros plānots nodrošināt centralizētus atbalsta funkciju pakalpojumus vismaz 80% no tiešās valsts pārvaldes iestādēm.

***2.3.11. tabula* PP izdevumi (*euro*) un darbības rezultatīvie rādītāji apakšprogrammā 31.01.00 “Budžeta izpilde”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 392 000 | **1 221 296** | **88%** | 2 960 000 | **?** | 3 208 000 | **?** |
| Izveidotas amata vietas (skaits) | 12 | **12** | **100%** | 19 | **?** | 19 | **?** |
| Tiešās publiskās pārvaldes iestāžu īpatsvars, kuri grāmatvedības un cilvēkresursu pārvaldības pakalpojumus saņem centralizēti (%) | 24 | **25** | **104%** | 48 | **?** | 80 | **?** |

Aplūkojot tabulu Nr. 2.3.11., secināms, ka 2024. gadā rezultatīvo rādītāju vidējā izpilde ir 102%, kas sasniegta, izlietojot finansējumu apakšprogrammā 31.01.00 “Budžeta izpilde” 88% no plānotā. Finansējums samazināts 2025. gadam 304 892 *euro* apmērā un 2026. gadam 385 242 *euro* apmērā, 2027. gadam 927 051 *euro* apmērā un 2028. gadam 398 675 *euro* apmērā.

Ņemot vērā, ka piešķirtais finansējums nav pilnībā apgūts, FM sniedza skaidrojumu par turpmākajos gados plānoto finansējuma izlietojumu pilnā apmērā.FM informē, ka 2024. gadā tika sasniegti rezultatīvie rādītāji neizlietojot visu plānoto finansējumu, jo izdevumi daļēji tika segti ANM projekta ietvaros. Turpmākajos gados plānots finansējumu apgūt pilnā apmērā.

Balstoties uz MK 2025. gada 13. maija protokola (prot. Nr. 19 50.§) 7. punktu, FM iesniedza priekšlikumu PP izdevumu samazinājumam 2026. gadam 3 000 *euro* apmērā, 2027. gadam 140 533 *euro*, 2028. gadam 619 037 *euro* un 2029. gadam 653 000 *euro* apmērā.

Ņemot vērā, ka rezultatīvie rādītāji ir sasniegti ar mazāku finansējumu un FM iesniegto finansējuma samazinājuma priekšlikumu, finansējums **167 704 *euro*** 2026. gadā un **30 171 *euro*** apmērā 2027. gadā ir vērtējams kā potenciālais iekšējais resurss, kuru FM prognozē, ka būs nepieciešams Valsts kasei Vienotā pakalpojumu centra izveides nodrošināšanai.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 167 704 | 2027 | 30 171 | 2028 | 0 | 2029 | 0 |

**IeM – Kvalitatīvas izglītības ieguves nodrošināšana tiesībaizsardzības iestāžu amatpersonām**

PP ietvaros plānots sagatavot augsti profesionālu, atbildīgu un kompetentu personālu.

***2.3.12. tabula* PP izdevumi (*euro*) un darbības rezultatīvie rādītāji programmā 44.00.00 “Iekšējās drošības akadēmija”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 658 784 | **167 196** | **25%** | 1 669 854 | **?** | 2 513 759 | **?** |
| Vidēji plānotās studiju vietas gadā (skaits) | 422 | **269** | **64%** | 667 | **?** | 884 | **?** |

Aplūkojot tabulu Nr. 2.3.12., secināms, ka 2024. gadā rezultatīvā rādītāja izpilde ir 64%, kas sasniegta, izlietojot finansējumu programmā 44.00.00 “Iekšējās drošības akadēmija” tikai 25% no plānotā. 2024. gadā veikta finansējuma pārdale 530 695 *euro* apmērā.

Ņemot vērā, ka piešķirtais finansējums nav pilnībā apgūts, IeM informē, ka PP 2024. gadā samazināts finansējums 530 695 *euro[[26]](#footnote-26)* apmērā, 2025. – 2027. gadā ik gadu 277 295 *euro[[27]](#footnote-27)* apmērām 2028. gadā un turpmāk ik gadu 275 722 *euro* apmērā. Līdz ar to PP precizēti izdevumi 2024. gadā 128 089 *euro*, 2025. gadā plānoti 1 392 559 *euro*, 2026. un 2027. gadā ik gadu – 2 236 464 *euro*, 2028. gadā un turpmāk ik gadu – 2 238 037 *euro.*

IeM norāda, ka turpmākajos gados plānots vidējā studiju vietu skaita pieaugums. Ņemot vērā iepriekš minēto, turpmākajos gados plānots finansējumu izlietot pilnā apmērā un sasniegt rezultatīvo rādītāju, tomēr to ietekmē uzņemamo un atskaitīto studējošo faktiskais skaits. Vienlaikus IeM norāda, ka ik gadu palielinās vienas studiju vietas bāzes izmaksas (01.01.2023.-31.08.2023. – 1 630,11 *euro*; 01.09.2023.-31.12.2023. – 1 746,14 *euro*; 01.01.2024. – 1 867,60 *euro*; no 01.01.2025. – 1 896,98 *euro*), un tās tiek nodrošinātas programmai plānoto valsts budžeta līdzekļu ietvaros.

IeM papildus skaidroja, ka saskaņā ar MK 2023. gada 29. augusta noteikumiem Nr. 496 “Noteikumi par kārtību, kādā tiesībaizsardzības iestāžu amatpersonas tiek nosūtītas izglītības iegūšanai, kā arī mācību izdevumu segšanas un atmaksāšanas kārtību” tiesībaizsardzības iestāžu amatpersonām ir jāatmaksā mācību izdevumi noteiktos gadījumos, un atmaksātā summa tiek ieskaitīta valsts budžetā.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **700** **000 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 700 000 | 2027 | 700 000 | 2028 | 700 000 | 2029 | 700 000 |

**IeM – Valsts apmaksātu veselības aprūpes pakalpojumu pieejamības paaugstināšana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm**

PP ietvaros plānots palielināt veselības aprūpes izdevumu kompensāciju limitu.

***2.3.13. tabula* PP izdevumi (*euro*) un darbības rezultatīvie rādītāji apakšprogrammā 38.05.00 “Veselības aprūpe un fiziskā sagatavotība”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 2 580 156 | **1 937 043** | **75%** | 2 580 156 | **?** | 2 580 156 | **?** |
| Izmaksātās veselības aprūpes pakalpojumu izdevumu kompensācijas vidējā apmēra palielinājums (euro) | 299,6 | **132,45** | **44%** | 299,6 | **?** | 299,6 | **?** |

Aplūkojot tabulu Nr. 2.3.13., secināms, ka2024. gadā rezultatīvā rādītāja izpilde ir 44%, kas sasniegta, izlietojot finansējumu apakšprogrammā 38.05.00 “Veselības aprūpe un fiziskā sagatavotība” 75% no plānotā. 2024. gadā veiktafinansējumapārdale558 645*euro*apmērā.

Ņemot vērā, ka piešķirtais finansējums nav pilnībā apgūts, IeM sniedza skaidrojumu par turpmākajos gados plānotā finansējuma izlietojumu. IeM informē, ka PP 2024. gadā samazināts finansējums 558 645 *euro[[28]](#footnote-28)* apmērā un 2025. gadā 300 000 *euro[[29]](#footnote-29)* apmērā. Līdz ar to PP precizēti izdevumi 2024. gadā 2 021 511 *euro*, 2025. gadā 2 280 156 *euro.* IeM norāda, ka 2024. gadā veikta veselības izdevumu kompensāciju limitu paaugstināšana IeM sistēmas iestāžu un IeVP amatpersonām ar speciālajām dienesta pakāpēm. Tā kā minētā sociālā garantija attiecas uz lielu klientu skaitu (2024. gadā – vairāk nekā 11 250 amatpersonas), tad izdevumu izpildi 2024. gadā ietekmēja apstāklis, ka amatpersonas, kurām ilgu gadu garumā valsts apmaksāti veselības aprūpes pakalpojumi, bija pieejami ļoti ierobežotā apmērā, neraugoties uz veiktajiem informatīvajiem pasākumiem, neizmantoja iespēju pilnā apjomā. Ņemot vērā 2024. gada izdevumu izpildes rezultātus, no 2025. gada 1. janvāra esošā finansējuma ietvaros veselības aprūpes izdevumu kompensācijas limitu par maksas ambulatorajiem pakalpojumiem palielināja vēl par 100 *euro,* sasniedzot 600 *euro* gadā. 2025. gada piecos mēnešos šī PP izdevumu izpilde sasniedza 41,9% no visa 2025. gada plāna.

Balstoties uz MK 2025. gada 13. maija protokola (prot. Nr. 19 50.§) 7. punktu, IeM iesniedza priekšlikumu PP izdevumu samazinājumam 2026. – 2029. gadam 230 000 *euro* apmērā.

*Amatpersonu ar speciālajām dienesta pakāpēm psiholoģiskā atbalsta kursa nodrošināšana – ēdināšanas izdevumu segšana*

Finansējuma pārdale budžeta apakšprogrammas 38.05.00 “Veselības aprūpe un fiziskā sagatavotība” ietvaros no PP piešķirtā finansējuma, lai nodrošinātu ēdināšanas izdevumu segšanu psiholoģiskā atbalsta kursa nodrošināšanai, ievērojot ēdināšanas pakalpojuma izmaksu pieaugumu, IeM ierosina 2026. gadā un turpmāk ik gadu samazināt PP finansējumu – kompensācijām par veselības aprūpes pakalpojumiem, ievērojot reālo pieprasījumu, ko ietekmējis amatpersonu skaita samazinājums iestādēs – **72 005 *euro*** (izdevumi atlīdzībai)*.*[[30]](#footnote-30)

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 72 005 | 2027 | 72 005 | 2028 | 72 005 | 2029 | 72 005 |

*Finansējums kapacitātes stiprināšanai amatpersonu psiholoģiskā atbalsta jomā*

Lai piesaistītu un noturētu augsti kvalificētus psihologus psiholoģiskā atbalsta sniegšanai amatpersonām ar speciālajām dienesta pakāpēm, kas ir būtiski pašreizējā ģeopolitiskajā situācijā, nepieciešams palielināt viņu atlīdzību. Ievērojot to, ka samazinās pieprasījums kompensācijām par veselības aprūpes pakalpojumiem, ko ietekmē amatpersonu skaita samazinājums iestādēs, IeM ierosina 2026. gadā un turpmāk ik gadu samazināt izdevumus budžeta apakšprogrammas 38.05.00 “Veselības aprūpe un fiziskā sagatavotība” ietvaros no PP piešķirtā finansējuma **64 406 *euro***apmērā (izdevumi atlīdzībai) un attiecīgi palielināt izdevumus atlīdzībai psihologiem 64 406 *euro* apmērā(izdevumi atlīdzībai).

***2.3.14. tabula* Papildu nepieciešamais finansējums kapacitātes stiprināšanai psiholoģiskā atbalsta jomā no 2026. gada 1. janvāra un turpmāk ik gadu**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Amats** | **Amatu saime** | **Līmenis** | **Mēnešalgu grupa** | **Amata vietu skaits** | | **Esošā vidējā svērtā mēnešalga vienai amata vietai** | **Nepieciešamais mēnešalgas palielinājums vienai amata vietai mēnesī: (minimums\*+**  **viduspunkt)/2-esošā mēnešalga** | **Nepieciešamais papildu finansējums 2026.gadam un turpmāk katru gadu** | | | | | |
| **Mēnešalgas palielinājums vienai amata vietai gadā** | | **Mēnešalgas palielinājums gadā visām amata vietām** | **Palielinājums 20%**  **no gada mēnešalgas (piemaksas – 5%, materiālā**  **stimulēšana 10%, sociālās garantijas – 5%)** | **DD VSAOI** | **Atlīdzība kopā 2026.gadā un turpmāk ik gadu** |
| Nodaļas vadītājs | 36 | V | 11 | 2 | | 1 925 | 508 | 6 096 | | 12 192 | 2 438 | 3 451 | 18 081 |
| Psihologs | 43.2 | III | 10 | 1 | | 1 600 | 349 | 4 182 | | 4 182 | 836 | 1 184 | 6 202 |
| Psihologs | 43.2 | II | 9 | 9 | | 1 361 | 251 | 3 006 | | 27 054 | 5 411 | 7 658 | 40 123 |
| *Kopā 38.05.00 “Veselības aprūpe un fiziskā sagatavotība”* | | | | | *12* |  |  | |  | *43 428* | *8 685* | *12 293* | *64 406* |
| **KOPĀ papildus nepieciešamais finansējums pasākuma īstenošanai** | | | | | **12** |  |  | |  | **43 428** | **8 685** | **12 293** | **64 406** |

\*Valsts un pašvaldību institūciju amatpersonu un darbinieku atlīdzības likums un VK publicētā informācija par bāzes mēnešalgu un mēnešalgu intervāliem 2026. gadā <https://www.mk.gov.lv/lv/dati-par-darba-samaksu-un-nodarbinatajiem-valsts-parvalde>

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 64 406 | 2027 | 64 406 | 2028 | 64 406 | 2029 | 64 406 |

*Finansējums atlīdzībai nodarbinātajiem informācijas un tehnoloģiju resursu nodrošinājumam un atbalstam Valsts apdraudējuma novēršanas informācijas sistēmas darbināšanai*

IeM (IeM Informācijas centram) budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” Valsts apdraudējuma novēršanas informācijas sistēmas izveidei un tālākai tās uzturēšanai nepieciešams finansējums divu amata vietu nodrošināšanai. Personāls (viens informācijas sistēmu administrators un viens biznesa procesu analītiķis) pēc sistēmas nodošanas ekspluatācijā sniegs tehnisko un administratīvo atbalstu sistēmas darbības nodrošināšanai, kā arī atbalstu sistēmas lietotājiem. Nepieciešamās amata vietas tiks nodrošinātas IeM Informācijas centram noteiktā amata vietu skaita ietvaros, pārveidojot divus ilgstoši esošos statistiķa vakantos amatus.

IeM ierosina 2026. gadā un turpmāk ik gadu samazināt izdevumus budžeta apakšprogrammas 38.05.00 “Veselības aprūpe un fiziskā sagatavotība” ietvaros no PP piešķirtā finansējuma **84 996 *euro***apmērā(izdevumi atlīdzībai), attiecīgi, palielinot izdevumus budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 84 996 *euro* apmērā (izdevumi atlīdzībai) informācijas un tehnoloģiju resursu nodrošinājumam un atbalstam Valsts apdraudējuma novēršanas informācijas sistēmas darbināšanai.

***2.3.15. tabula* Iekšlietu ministrijas Informācijas centram papildus nepieciešamais finansējums Valsts apdraudējuma novēršanas informācijas sistēmas darbināšanai**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Nr.p.k.** | **Amata nosaukums** | **Amata saime, līmenis** | **Mēnešalgu grupa** | **Amatu skaits** | **Mēnešalga esošajām amata vietām** | **Mēnešalgu viduspunkts\*** | **Papildus nepieciešamā mēnešalga** | **Mēnešalga visām amata vietām 12 mēnešiem** | **Palielinājums 20% no gada mēnešalgas (piemaksas - 5%, materiālā stimulēšana - 10%, sociālās garantijas - 5%)** | **Kopā mēnešalgai, piemaksām, materiālai stimulēšanai, sociālajām garantijām** | **DD VSAOI 23,59%** | **Atlīdzība kopā 2026.gadā un turpmāk ik gadu** |
|  |  |  |  | 1. | 2. | 3. | 4. | 5.=4.x 1.x12 | 6.=5.x20% | 7.=5.+6. | 8=7.x23,59% | 11.=7.+8. |
| 1. | Informācijas sistēmu administrators (esošais amats: datortehniķis 21.5 II 8) | 21.5 V | 12 | 1 | 1 090 | 3 562 | 2 472 | 29 664 | 5 932 | 35 596 | 8 397 | **43 993** |
| 2. | Biznesa procesu analītiķis  (esošais amats: statistiķis 20.6 III 9) | 21.4 IV | 12 | 1 | 1 258 | 3 562 | 2 304 | 27 648 | 5 529 | 33 177 | 7 826 | **41 003** |
|  |  |  |  |  |  | **KOPĀ** | **4 776** | **57 312** | **11 461** | **68 773** | **16 223** | **84 996** |

\*Valsts un pašvaldību institūciju amatpersonu un darbinieku atlīdzības likums un VK publicētā informācija par bāzes mēnešalgu un mēnešalgu intervāliem 2026. gadā <https://www.mk.gov.lv/lv/dati-par-darba-samaksu-un-nodarbinatajiem-valsts-parvalde>

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 84 996 | 2027 | 84 996 | 2028 | 84 996 | 2029 | 84 996 |

*Finansējums Valsts policijai preču un pakalpojumu sadārdzinājuma segšanai*

IeM ierosina 2026. gadā un turpmāk ik gadu samazināt izdevumus budžeta apakšprogrammas 38.05.00 “Veselības aprūpe un fiziskā sagatavotība” ietvaros no PP piešķirtā finansējuma **66 971 *euro***apmērā (izdevumi atlīdzībai), attiecīgi, palielinot izdevumus budžeta apakšprogrammā 06.01.00 “Valsts policija” 66 971 *euro* apmērā (izdevumi precēm un pakalpojumiem) izdevumiem par sakaru pakalpojumu sadārdzinājumu.

Aprēķins: (5,9281 – 3,2692) x 2 099 x 12 = 66 971 *euro*, kur:

5,9281 *euro* – jaunā abonēšanas maksa mēnesī par vienu pieslēgumu;

3,2692 *euro* – vecā abonēšanas maksa mēnesī par vienu pieslēgumu;

2 099 – vidējais abonentu skaits;

12 – mēnešu skaits gadā.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 66 971 | 2027 | 66 971 | 2028 | 66 971 | 2029 | 66 971 |

**IeM – Par Eiropas Savienības tiesību aktos atļautajiem izņēmumiem sankciju piemērošanā un Latvijas kompetentajām iestādēm šo izņēmumu piemērošanā**

PP ietvaros plānots izveidot vienu kompetento iestādi sankciju izpildes jautājumos.

***2.3.16. tabula* PP izdevumi (*euro*) un darbības rezultatīvie rādītāji programmā 43.00.00 “Finanšu izlūkošanas dienesta darbība”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 547 164 | **1 141 609** | **74%** | 1 418 534 | **?** | 1 418 534 | **?** |
| Centralizēta ar sankciju izpildes saistītas informācijas aprite valstī, kas nodrošina vienveidīgu un konsekventu sankciju izpildi un lēmumu pieņemšanu, lēmumu apstrīdēšanas iespēju un divpusēju sadarbību ar politikas veidotājiem sankciju, īpatsvars no jautājumiem, kas tiek izskatīti centrālajā sankciju izpildes iestādē (%) | 90 | **90** | **100%** | 95 | **?** | 100 | **?** |

Aplūkojot tabulu Nr. 2.3.16., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 43.00.00 “Finanšu izlūkošanas dienesta darbība” 74% no plānotā. 2024. gadā veiktafinansējumapārdale187 107 *euro*apmērā.

Ņemot vērā, ka piešķirtais finansējums nav pilnībā apgūts, IeM sniedza skaidrojumu par turpmākajos gados plānotā finansējuma izlietojumu.IeM informē, ka PP 2024. gadā tika samazināts finansējumus 187 107 *euro[[31]](#footnote-31)* apmērā, 2025. gadā 37 000[[32]](#footnote-32) *euro* apmērā, 2026. – 2028. gadā ik gadu 25 000 *euro* apmērā.Līdz ar to PP precizētie izdevumi ir 2024. gadā 1 360 057 *euro*, 2025. gadā 1 381 534 *euro*, 2026. gadā – 2028. gadā ik gadu 1 393 534 *euro*, un turpmāk ik gadu 1 418 534 *euro*.

Vienlaikus IeM norāda, ka ņemot vērā, ka Finanšu izlūkošanas dienests no 2024. gada 1. aprīļa noteikts par kompetento institūciju starptautisko un nacionālo sankciju izpildes jautājumos un funkcijas nodrošināšanai plānotās amata vietas pilnībā aizpildīja 2024. gada III ceturksnī. Vienlaikus tiek vērtēta izdevumu pārdales iespēja resora ietvaros 2025. gadā, ievērojot papildu piešķirto finansējumu no programmas “Apropriācijas rezerve”.

Ņemot vērā rezultatīvā rādītāja izpildi, vienlaikus izlietojot mazāku finansējumu no plānotā, finansējums **251 925 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 251 925 | 2027 | 251 925 | 2028 | 251 925 | 2029 | 251 925 |

**IeM – ES pastāvīgā iedzīvotāja statusa piešķiršana Krievijas Federācijas pilsoņiem, kuri apliecinājuši valsts valodas prasmes**

PP ietvaros plānots nodrošināt efektīva patvēruma procedūras norisi būtiska patvēruma meklētāju skaita pieauguma situācijā.

***2.3.17. tabula* PP izdevumi (*euro*) un darbības rezultatīvie rādītāji apakšprogrammā 11.01.00 “Pilsonības un migrācijas lietu pārvalde”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 1 837 116 | **1 168 026** | **64%** | 1 751 088 | **1 011 613** | **58%** | 1 622 990 | **?** |
| Personas, kurām noteikts Imigrācijas likuma pārejas noteikumu 58. punkta subjektu – Krievijas Federācijas pilsoņu – statuss valstī (skaits) | 20 000 | **30 000** | **150%** | 6 000 | **9 725** | **162%** | 2 000 | **?** |

Aplūkojot tabulu Nr. 2.3.17., secināms, ka 2024. gadā rezultatīvā rādītāja izpilde ir 162%, kas sasniegta, izlietojot finansējumu apakšprogrammā 11.01.00 “Pilsonības un migrācijas lietu pārvalde” 58%no plānotā.

Ņemot vērā, ka piešķirtais finansējums joprojām nav pilnībā apgūts, IeM sniedza skaidrojumu par turpmākajos gados plānotā finansējuma izlietojumu. IeM informē, ka 2023. gadā tika uzsākta PP “Eiropas Savienības pastāvīgā iedzīvotāja statusa piešķiršana Krievijas Federācijas pilsoņiem, kuri apliecinājuši valsts valodas prasmes” īstenošana. PMLP līdz 2025. gada beigām tika piešķirtas papildu 48 amata vietas, lai likumā paredzētajā termiņā varētu veikt visu pieteikumu apstrādi, kā arī nodrošināt atļauju anulēšanu personām, kas nebūs izpildījušas likuma prasības, veikt izbraukšanas rīkojumu izdošanu un pārstāvēt iestādi tiesā tiesvedības procesos. Šobrīd veikta pirmreizējā pieteikumu apstrāde, tomēr aptuveni 4 000 personu ir saņēmušas atļaujas uzturēties LR uz diviem gadiem, kuru laikā apņēmušās apgūt valsts valodu un pieprasīt ES pastāvīgā iedzīvotāja statusu. Šo atļauju derīguma termiņš beigsies, sākot no 2025. gada novembra, līdz ar to 2026. gadā būs jāturpina darbs šo personu statusa noteikšanai, turklāt turpinās arī tiesvedības procesi un izbraukšanas rīkojumu izdošana.

IeM norāda, ka ņemot vērā iepriekšējo gadu piešķirtā finansējuma izlietojumu, 2023. gadā tika izlietoti 1 168 026 *euro* jeb 63,5% un 2024. gadā – 1 011 613 *euro* jeb 58%, kur finanšu resursu ekonomijas galvenais iemesls ir vakanto amatu skaits un atlikums veidojas atlīdzības izdevumos. Arī šobrīd no 48 amata vietām aizpildītas ir 42 amata vietas, jo vakances piedāvājums darba samaksas jomā ir mazkonkurētspējīgs, un darbinieki laicīgi meklē citas darba iespējas, amata vietas ir uz noteiktu laiku – terminētas, līdz ar to noteikts skaits pieņemto darbinieku jau ir pārtraukuši darba attiecības ar PMLP.

Vienlaikus IeM informē, ka 2026. gadā, ievērojot 2024. gada 20. jūnijā Saeimā pieņemtos Grozījumus Imigrācijas likumā, ir nepieciešamība turpināt desmit papildu amata vietu uzturēšanu PMLP, līdz ar to, ja 2025. gadā netiks apgūts finansējums pilnā apmērā, tas tiks izmantots pasākuma turpināšanas nodrošināšanai 2026. gadā, attiecīgi virzot priekšlikumu finansējuma piešķiršanai no budžeta programmas “Apropriācijas rezerve” (vismaz 267 882 *euro* apmērā).

Ņemot vērā, ka rezultatīvais rādītājs ir pārsniegts, izmantojot mazāku finansējumu, finansējums **491 377 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 491 377 | 2027 | 491 377 | 2028 | 491 377 | 2029 | 491 377 |

**IeM – Piemaksa par darbu svētku dienās amatpersonām ar speciālajām dienesta pakāpēm**

PP ietvaros plānots amatpersonām ar speciālajām dienesta pakāpēm nodrošināt piemaksu par dienesta pienākumu pildīšanu valsts svētku dienās.

***2.3.18. tabula* PP izdevumi (*euro*) un darbības rezultatīvie rādītāji**

| **Programma** | **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| 07.00.00 Ugunsdrošība, glābšana un civilā aizsardzība | Izdevumi (*euro*) | 1 512 302 | **1 408 827** | **93%** | 1 512 302 | **1 373 017** | **91%** | 1 512 302 | **?** |
| 10.00.00 Valsts robežsardzes darbība | Izdevumi (euro) | 937 803 | **813 766** | **87%** | 937 803 | **772 920** | **82%** | 937 803 | **?** |
| Dienas, par kurām veikta samaksa par darbu valsts svētku dienās (skaits) | | 15 | **17** | **113%** | 15 | **15** | **100%** | 15 | **?** |

Aplūkojot tabulu Nr. 2.3.18., secināms, ka 2024. gadā programmā 07.00.00 “Ugunsdrošība, glābšana un civilā aizsardzība” finansējums izlietots 91% no plānotā, bet rezultatīvā rādītāja izpilde 100%. Savukārt programmā 10.00.00 “Valsts robežsardzes darbība” finansējums izlietots 82% no plānotā, bet rezultatīvā rādītāja izpilde 100%.

Ņemot vērā, ka piešķirtais finansējums joprojām nav pilnībā apgūts, IeM sniedza skaidrojumu par turpmākajos gados plānoto finansējuma apguvi. IeM informē, ka attiecībā uz programmu 07.00.00 “Ugunsdrošība, glābšana un civilā aizsardzība” prognozējams, ka piešķirtais finansējums2025. gadā un turpmākajos gados tiks izlietots pilnā apmērā, jo tā izlietojuma apmēru jau šobrīd ietekmē mēnešalgas palielinājums vidēji par 10% no 2025. gada 1. janvāra, kā arī tas, ka palielinājies faktiski aizpildīto amata vietu skaits (piemēram, VUGD uz 2025. gada 1. janvāri bija 2 753 amatpersonas ar speciālajām dienesta pakāpēm, bet uz 2025. gada 30. aprīli 2 808 amatpersonas ar speciālajām dienesta pakāpēm). 2025. gada piecos mēnešos no budžeta programmas 07.00.00 “Ugunsdrošība, glābšana un civilā aizsardzība” ir veikta samaksa par astoņām svētku dienām 808 759 *euro* apmērā, izpilde 53,5% no piešķirtā finansējuma. Līdz 2025. gada beigām plānots veikt samaksu vēl par septiņām svētku dienām, tādejādi var prognozēt 100% finansējuma apguvi. Gadījumā, ja samaksai par darbu svētku dienās faktiski būs nepieciešams mazāks finansējuma apmērs, atlikušais finansējums tiks novirzīts samaksai par virsstundu darbu, jo atbilstoši šī brīža situācijai samaksai par virsstundu darbu finansējums ir nepietiekošs.

Savukārt attiecībā uz programmu 10.00.00 “Valsts robežsardzes darbība”, IeM informē, ka Valsts robežsardzes izdevumi amatpersonu virsstundu darba apmaksai ir būtiski pieauguši pēdējo gadu laikā un pārsniedz Valsts robežsardzes bāzes finansējumā minētajam mērķim paredzētos izdevumus. Virsstundu darba pieaugumu ietekmē gan vispārējs amatpersonu skaita kritums, gan arī pastiprināts robežapsardzības sistēmas darbības režīms. Saskaņā ar MK rīkojumu Nr. 184[[33]](#footnote-33) Valsts robežsardze var pieprasīt arī samaksu par virsstundu darbu (iekļauta arī provizoriskajā aprēķinā minēto funkciju īstenošanai), tomēr faktiski virsstundu darba apmaksa tiek segta piešķirtā finansējuma ietvaros, tādejādi jau izmantojot iekšējo rezervi.

Ņemot vērā programmas 07.00.00 “Ugunsdrošība, glābšana un civilā aizsardzība” rezultatīvā rādītāja izpildi, vienlaikus izlietojot mazāku finansējumu no plānotā, finansējums **139 285 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 139 285 | 2027 | 139 285 | 2028 | 139 285 | 2029 | 139 285 |

Ņemot vērā programmas 10.00.00 “Valsts robežsardzes darbība” rezultatīvā rādītāja izpildi, vienlaikus izlietojot mazāku finansējumu no plānotā, finansējums **164 883 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 164 883 | 2027 | 164 883 | 2028 | 164 883 | 2029 | 164 883 |

**IZM – Inovatīvas valsts digitālās pārvaldības zinātniskās un mācību kompetences attīstība ar tenūra modeli un studiju programmu**

PP ietvaros plānots nodrošināt inovatīvas valsts digitālās pārvaldības zinātniskās un mācību kompetences attīstību ar tenūra modeli un studiju programmu.

***2.3.19. tabula* PP izdevumi (*euro*) un darbības rezultatīvie rādītāji apakšprogrammā 03.01.00 “Augstākās izglītības programmu nodrošināšana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 632 102 | **312 314** | **49%** | 813 707 | **?** | 996 892 | **?** |
| Apmācītas valsts amatpersonas (skaits) | 50 | **16** | **32%** | 100 | **?** | 100 | **?** |
| Izveidota maģistra studiju un mikrokvalifikāciju programma digitalizācijas un inovāciju pārvaldībai (skaits) | 1 | **0** | **0%** | 1 | **?** | 1 | **?** |

Aplūkojot tabulu Nr. 2.3.19., secināms, ka 2024. gadā rezultatīvo rādītāju vidējā izpilde ir tikai 16%, kas sasniegta, izlietojot finansējumu apakšprogrammā 03.01.00 “Augstākās izglītības programmu nodrošināšana” 49% no plānotā. Balstoties uz MK 2025. gada 13. maija protokola (prot. Nr. 19 50.§) 7. punktu, IZM iesniedza priekšlikumu PP izdevumu samazinājumam 2026. – 2029. gadam 570 000 *euro* apmērā.

**IZM – BEREC darbinieku bērnu izglītības izdevumu segšana**

PP ietvaros plānots nodrošināt līdzfinansējumu BEREC biroja darbinieku bērnu mācību maksas segšanai.

***2.3.20. tabula* PP izdevumi (*euro*) un darbības rezultatīvie rādītāji apakšprogrammā 01.08.00 “Vispārējās izglītības atbalsta pasākumi”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vienība** | **2022** | | | **2023** | | | **2024** | | |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 160 000 | **123 333** | **77%** | 184 000 | **134 666** | **73%** | 208 000 | **163 333** | **79%** |
| Izglītojamie (skaits) | 20 | **16** | **80%** | 23 | **18** | **78%** | 26 | **21** | **81%** |

Aplūkojot tabulu Nr. 2.3.20., secināms, ka 2024. gadā rezultatīvā rādītāja izpilde ir 81%, kas sasniegta, izlietojot finansējumu apakšprogrammā 01.08.00 “Vispārējās izglītības atbalsta pasākumi” 79% no plānotā. Pagājušā gada izdevumu pārskatīšanas sanāksmē IZM norādīja, ka neredz iespēju samazināt plānoto finansējumu turpmākajiem gadiem.

Ņemot vērā, ka piešķirtais finansējums joprojām nav pilnībā apgūts, IZM sniedza skaidrojumu par turpmākajos gados plānoto finansējuma izlietojumu pilnā apmērā. IZM informē, ka ņemot vērā kopš 2022. gada pieaugošo izpildes tendenci (katru gadu finansējums nepieciešams lielāks), kas saistīta ar Aģentūras darbinieku bērnu skaita palielināšanos, šobrīd šajā apakšprogrammā nav iespējams identificēt brīvos finanšu līdzekļus.

**IZM – Sociālo stipendiju nodrošināšana studējošajiem no daudzbērnu ģimenēm**

PP ietvaros plānots nodrošināt stipendijas studējošajiem no daudzbērnu ģimenēm.

***2.3.21. tabula* PP izdevumi (*euro*) un darbības rezultatīvie rādītāji apakšprogrammā 03.06.00 Sociālo stipendiju fonds “Studētgods”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vienība** | **2022** | | | **2023** | | | **2024** | | |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 3 622 080 | **2 565 440** | **71%** | 6 097 513 | **4 783 832** | **79%** | 8 386 668 | **6 829 586** | **81%** |
| Stipendiju saņēmēji (skaits) | 2 262 | **2 149** | **95%** | 3 810 | **4 048** | **106%** | 5 241 | **4 270** | **81%** |

Aplūkojot tabulu Nr. 2.3.21., secināms, ka 2024. gadā rezultatīvā rādītāja izpilde ir 81%, kas sasniegta, izlietojot finansējumu apakšprogrammā 03.06.00 Sociālo stipendiju fonds “Studētgods” 81% no plānotā. 2024. gada izdevumu pārskatīšanas sanāksmē IZM norādīja, ka neredz iespēju samazināt plānoto finansējumu turpmākajiem gadiem.

Ņemot vērā, ka piešķirtais finansējums joprojām nav pilnībā apgūts, IZM sniedza skaidrojumu par turpmākajos gados plānoto finansējuma izlietojumu pilnā apmērā. IZM informē, ka saskaņā ar MK 2024. gada 10. decembra sēdē pieņemto informatīvo ziņojumu “Par sociālās stipendijas “Studētgods” turpmākās attīstības iespējām” (Nr. 52 97.§) no 2025. gada paaugstināts stipendijas apmērs no 175 *euro* uz 180 *euro*, aktualizēts ienākumu sliekšņa kritērijs, nosakot to 1 480 *euro* mēnesī, kā arī no 2025. gada 1. septembra pakāpeniski tiks ieviesta jauna stipendiātu kategorija – studējošie no trūcīgām un sociāli maznodrošinātām mājsaimniecībām, līdz ar to plānots finansējumu izlietot pilnā apmērā. Lai izpildītu MK 2024. gada 27. augusta sēdes protokola Nr.33 52.§ 4. punktu, 2025. gadam un turpmāk ik gadu tika veikts finansējuma samazinājums 2 619 202 *euro* apmērā.

**IZM – Valsts pētījumu programmas īstenošana (IZM, ZM, VARAM, KM, VM)**

PP ietvaros plānots nodrošināt Valsts pētījumu programmas.

***2.3.22. tabula* PP izdevumi (*euro*) un darbības rezultatīvie rādītāji apakšprogrammā 05.12.00 “Valsts pētījumu programmas”[[34]](#footnote-34)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns |  |
| Izdevumi (*euro*) | 8 800 000 | **3 109 000** | **35%** | 8 800 000 | **7 825 476** | **89%** | 8 800 000 | **?** |
| Veikti pētījumi (skaits) | 17 | **15** | **88%** | 23 | **23** | **100%** | 37 | **?** |

Aplūkojot tabulu Nr. 2.3.22., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu apakšprogrammā 05.12.00 “Valsts pētījumu programmas” 89% no plānotā. Pagājušā gada izdevumu pārskatīšanas sanāksmē IZM norādīja, ka neredz iespēju samazināt plānoto finansējumu turpmākajiem gadiem, kā arī, ka nepieciešams precizēt rezultatīvo rādītāju.

Ņemot vērā, ka piešķirtais finansējums joprojām nav pilnībā apgūts, IZM sniedza skaidrojumu par turpmākajos gados plānoto finansējuma izlietojumu pilnā apmērā. IZM informē, ka 2024. gadā tika īstenoti 23 pētījumi valsts pētījumu programmās, atbilstoši MK rīkojumiem tika izsludināti konkursi uz pētījumiem, tomēr ne viss finansējums tika izlietots, jo bija valsts pētījuma programmas, kur kavējās līgumu slēgšana vai nepieteicās starptautisko ekspertu prasībām atbilstošs izpildītājs. IZM norāda, ka mērķis ir noslēgt līgumus par visiem valsts pētījumu programmu projektiem.

**IZM – Valsts pārbaudes darbu ieviešana STEM dabaszinātņu jomas mācību priekšmetos un digitālo mācību līdzekļu iegāde**

PP ietvaros plānots nodrošināt izglītojamos ar digitālajiem un citiem mācību līdzekļiem.

***2.3.23. tabula* PP izdevumi (*euro*) un darbības rezultatīvie rādītāji apakšprogrammā 42.06.00 “Valsts izglītības satura centra darbības nodrošināšana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 75 000 | **27 000** | **36%** | 320 000 | **234 806** | **73%** | 320 000 | **?** |
| Programmas (skaits) | 4 | **4** | **100%** | - | - | - | - | - |
| Darbi (skaits) | - | - | - | 16 000 | **8 209** | **50%** | 16 000 | **?** |
| Pedagogi (skaits) | - | - | - | 400 | **116** | **29%** | 400 | **?** |

Aplūkojot tabulu Nr. 2.3.23., secināms, ka 2024. gadā rezultatīvo rādītāju vidējā izpilde ir 40%, kas sasniegta, izlietojot finansējumu apakšprogrammā 42.06.00 “Valsts izglītības satura centra darbības nodrošināšana” 73% no plānotā. Pagājušā gada izdevumu pārskatīšanas sanāksmē IZM norādīja, ka neredz iespēju samazināt plānoto finansējumu turpmākajiem gadiem. Ņemot vērā, ka piešķirtais finansējums joprojām nav pilnībā apgūts, IZM sniedza skaidrojumu par turpmākajos gados plānoto finansējuma izlietojumu pilnā apmērā.

IZM informēja, ka PP piešķirtais finansējums 2024. gadam netika apgūts pilnā apmērā, jo 12. klases izglītojamajiem 2023./2024. mācību gadā nebija jākārto monitoringa darbs dabaszinībās vispārīgajā apguves līmenī un fizikā, ķīmijā vai bioloģijā optimālajā apguves līmenī. Līdz ar to 2023./2024. mācību gadā samazinājās novērtējamo monitoringa darbu skaits. Monitoringa darbu kārtoja tikai tie 11. klases skolēni, kuri zināja, ka beidzot 12. klasi, nekārtos augstākā līmeņa eksāmenu. 2024./2025. mācību gadā monitoringa darbs būs obligāts visiem vidusskolēniem, ar 2025./2026. mācību gadu obligātais valsts pārbaudes darbs STEM jomā būs jākārto kā centralizētais eksāmens.

IZM norāda, ka, salīdzinot 2024. gadā paveiktos PP uzdevumus, sasniegtos darbības rezultātus un rādītājus, kā arī apgūto finansējumu, 2025. gadā papildus izstrādātas četras centralizēto eksāmenu programmas tiks salīdzinātas un pilnveidotas valsts pārbaudes darbu – centralizēto eksāmenu – programmas, tiks nodrošināta aprobācija lielākā izlases kopā, organizēti kursi pedagogiem centralizēto eksāmenu novērtēšanai. PP darbības rezultatīvo rādītāju – pedagogu skaits, kuri piedalījušies darbu vērtēšanā un kursos par valsts pārbaudes darbu izstrādi, plānots sasniegt 100% apmērā.

Vienlaikus IZM norāda, ka attiecībā par darbu skaitu šogad novērtēti 11 566 monitoringa darbi, vairāki darbi vērtēti trīs reizes, vēl tiks vērtēti augstākā līmeņa eksāmenu darbi, jo skolēniem ir iespēja kārtot monitoringa darbu vai augstākā līmeņa eksāmena darbu. Šogad valsts pārbaudes darbs kādā no STEM kursiem ir obligāts šā gada vidusskolas absolventiem – aptuveni 4 500, iekaitot trešo vērtējumu un apelācijas.

IZM informē, ka PP īstenošanai 2025. gadā un turpmākajos gados piešķirto finansējumu plānots apgūt pilnā apmērā, nodrošinot vairākus pasākumus, pārbaudes darbu programmas, satura izstrāde, pārbaudes darbu aprobēšana, ekspertēšana, ilustrēšana, maketēšana, rediģēšana (4 darbi) ~48 000 *euro*; pārbaudes darbu vērtēšana (16 000 darbi) ~159 847 *euro*; pārbaudes darbu sagatavošana vērtēšanai, standartizēšana, vērtētāju konsultēšana ~6 000 *euro*; pārbaudes darbu analīze un metodiskie ieteikumi ~20 000 *euro*; darba samaksa ekspertiem, kuri koordinē valsts pārbaudes darbu izstrādi un vērtēšanu ~42 579 *euro*; profesionālās pilnveides kursi (plānoti atsevišķi kursi pārbaudes darbu veidotājiem, vērtētājiem, skolotājiem, kursu dalībnieku skaits katru gadu var mainīties atkarībā no pieprasījuma) ~20 000 *euro*; Kodak licence (jāatjauno ik gadu) ~14 000 *euro*; IT atbalsta nodrošināšana, infrastruktūras uzturēšana, biroja tehnikas nodrošinājums, ārējie pakalpojumi ~9 574 *euro*.

Ņemot vērā, ka rezultatīvie rādītāji nav sasniegti un vienlaikus nav izlietots piešķirtais finansējums, finansējums **85 194 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 85 194 | 2027 | 85 194 | 2028 | 85 194 | 2029 | 85 194 |

**IZM – Augstākā izglītība**

PP ietvaros plānots nodrošināt kvalitatīvus pedagogus un tenūras profesūras.

***2.3.24. tabula* PP izdevumi (*euro*) un darbības rezultatīvie rādītāji apakšprogrammā 03.01.00 “Augstākās izglītības programmu nodrošināšana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 3 000 000 | **3 000 000** | **100%** | 8 000 000 | **6 112 092** | **76%** | 8 000 000 | **?** |
| Absolventi par valsts budžeta līdzekļiem akadēmiskajā gadā (skaits) | 4 890 | **5 377** | **110%** | 4 890 | **6 052** | **124%** | 4 890 | **?** |
| Kvalitatīvi sagatavotie pedagogi (skaits) | 500 | **488** | **98%** | 900 | **1 152** | **128%** | 900 | **?** |
| Tenūras profesūras amati (skaits) | 20 | **14** | **70%** | 30 | **31** | **103%** | 30 | **?** |

Aplūkojot tabulu Nr. 2.3.24., secināms, ka 2024. gadā rezultatīvo rādītāju vidējā izpilde ir 118%, kas pārsniegta, izlietojot finansējumu apakšprogrammā 03.01.00 “Augstākās izglītības programmu nodrošināšana” 76% no plānotā.

Ņemot vērā, ka piešķirtais finansējums joprojām nav pilnībā apgūts, IZM sniedza skaidrojumu par turpmākajos gados plānotā finansējuma izlietojumu. IZM informē, ka saskaņā ar MK 2024. gada 10. decembra sēdē pieņemto informatīvo ziņojumu “Par sociālās stipendijas “Studētgods” turpmākās attīstības iespējām” (Nr.52 97.§) sociālam stipendiju fondam “Studētgods” pārdalīts finansējums no IZM budžeta apakšprogrammas 03.01.00 “Augstākās izglītības programmu nodrošināšana” PP “Augstākā izglītība” 2025. gadā 945 776 *euro*, 2026. gadā 945 776 *euro*, 2027. gadā un turpmāk ik gadu 945 776 *euro*.

IZM norāda, kas 2024. gadā finansējums netika izlietots pilnā apmērā, jo IZM iniciētajā jauno pedagogu sagatavošanas izmēģinājuma projektā, dubultojot 1. kursa pedagoģijas studējošajiem budžeta vietu skaitu, studējošo atsaucība nebija tik plaša, nekā iepriekš plānots. Savukārt rudens semestrī interese bija lielāka, nekā plānots. IZM norāda, ka ir jāņem arī vērā, ka, ieviešot jaunas iniciatīvas, absolventu rādītājus var ieraudzīt tikai pēc trīs līdz četriem gadiem, kad tie pabeidz studijas, tādējādi ir nepieciešams pielāgot rezultatīvos rādītājus, lai tie atspoguļotu reālo ietekmi. Tenūras profesoru piesaistē augstskolām ir jānodrošina līdzfinansējums amata vietu nodrošināšanai. Vienlaikus IZM norāda, ka plānots finansējumu izlietot pilnā apmērā.

Balstoties uz MK 2025. gada 13. maija protokola (prot. Nr. 19 50.§) 7. punktu, IZM iesniedza priekšlikumu PP izdevumu samazinājumam 2026. – 2029. gadam 2 000 000 *euro* apmērā.

**KEM – Valsts pētījumi klimata un enerģētikas jomā**

PP ietvaros plānots nodrošināt finansējumu pētījumiem un no tiem izrietošo pasākumu īstenošanai klimata un enerģētikas jomā, lai īstenotu ilgtspējīgu, izmaksu efektīvu, inovatīvu, tautsaimniecības vajadzībām un ES regulējumam atbilstošu klimata un enerģētikas politiku**.**

***2.3.25. tabula* PP izdevumi (*euro*) un darbības rezultatīvie rādītāji programmā 01.00.00 “Valsts pētījumi klimata un enerģētikas jomā”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 1 000 000 | **0** | **0%** | 5 000 000 | **153 912** | **3%** | 5 000 000 | **?** |
| Eiropas Komisijā pieņemts Latvijas Nacionālais enerģētikas un klimata plāns (skaits) | 1 | **0** | **0%** | - | **-** | **-** | - | **-** |
| Nacionālās enerģētikas sistēmas attīstības scenāriju modelēšanas rīka izstrāde un ikgadēja pilnveidošana (skaits) | 1 | **0** | **0%** | 1 | **0** | **0%** | 1 | **?** |
| Klimata un enerģētikas politikas mērķu ieviešanas uzraudzības mehānisma izstrāde un ikgadēja pilnveidošana (skaits) | - | **-** | **-** | 1 | **0** | **0%** | 1 | **?** |
| Ziņojums Saeimai par kodolenerģijas attīstības perspektīvām Latvijā (skaits) | 1 | **0** | **0%** | - | **-** | **-** | - | **-** |
| Nodrošināta regulējuma izstrāde/pilnveidošana, kas veicina valsts interesēm atbilstošas energoapgādes infrastruktūras attīstību (skaits) | 1 | **0** | **0%** | 1 | **1** | **100%** | 1 | **?** |
| Pētījums, kur tai skaitā izstrādāti rīcības mehānismi un politikas rekomendācijas, darbībām enerģētiskās krīzes situācijā (skaits) | - | **-** | **-** | 1 | **1** | **100%** | 1 | **?** |
| Izveidots vienotais kontaktpunkts elektroenerģijas ražošanas iekārtu ieviešanai (skaits) | - | **-** | **-** | 1 | **1** | **100%** | - | **-** |
| Ieviesta preču uzskaites sistēma (skaits) | - | **-** | **-** | - | **-** | **-** | 1 | **?** |
| Izveidots mehānisms kā izvērtēt Sociālā klimata fonda ieviešanas pasākumu efektivitāti (skaits) | - | **-** | **-** | 1 | **0** | **0%** | - | **-** |
| Izveidots mehānisms informācijas iegūšanai, uzskaitei, apkopošanai, monitoringam, prognozēšanai, plānošanai un lēmumu ietekmes vērtēšanai (skaits) | - | **-** | **-** | - | **-** | **-** | 1 | **?** |

Aplūkojot tabulu Nr. 2.3.25., secināms, ka 2024. gadā finansējums programmā 01.00.00 “Valsts pētījumi klimata un enerģētikas jomā” izlietots tikai 3% apmērā no plānotā, savukārt rezultatīvie rādītāji vidēji sasniegti 50% apmērā. Pagājušā gada izdevumu pārskatīšanas sanāksmē KEM norādīja, ka turpmākajos gados, noslēdzoties reorganizācijām, finansējums tiks apgūts pilnā apmērā, kā arī to, ka pasākumu nepieciešams turpināt, lai izpildītu Valdības rīcības plānā KEM uzticētos uzdevumus un īstenotu noteiktos pasākumus.

Ņemot vērā, ka piešķirtais finansējums joprojām nav pilnībā apgūts, KEM sniedza skaidrojumu par turpmākajos gados plānotā finansējuma apguvi. KEM informē, ka vidēja termiņa budžeta 2026. – 2029. gadam sagatavošanas procesā aktualizēs budžeta programmas 01.00.00 “Valsts pētījumi klimata un enerģētikas jomā” darbības rezultātus un to rezultatīvos rādītājus, ņemot vērā esošās nozares prioritātes klimata, enerģētikas un vides jomā, tādējādi nodrošinot finansējuma veiksmīgu apguvi turpmākajos gados.

Balstoties uz MK 2025. gada 13. maija protokola (prot. Nr. 19 50.§) 7. punktu, KEM iesniedza priekšlikumu izdevumu samazinājumam 2026. – 2029. gadam 1 246 489 *euro* apmērā. Ņemot vērā divu gadu izdevumu neizpildi, kā arī KEM jau iesniegto finansējuma samazinājuma priekšlikumu, finansējums **1 676 555 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 1 676 555 | 2027 | 1 676 555 | 2028 | 1 676 555 | 2029 | 1 676 555 |

**KNAB – Korupcijas novēršanas un apkarošanas biroja analītisko spēju stiprināšana, iegādājoties Tableau lietojumprogrammu**

PP ietvaros plānots stiprināt analītiskās spējas, vienlaikus mazinot cilvēkresursu iesaisti un automatizējot anomāliju “sarkano karogu” identificēšanas iespējas.

***2.3.26. tabula* PP izdevumi (*euro*) un darbības rezultatīvie rādītāji programmā 01.00.00 “Korupcijas novēršanas un apkarošanas birojs”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 16 530 | **8 936** | **54%** | 16 530 | **0** | **0%** | 16 530 | **?** |
| Tableau Creator licence (skaits) | 4 | **4** | **100%** | 4 | **0** | **0%** | 4 | **?** |
| Tableau Data Management licence (skaits) | 1 | **1** | **100%** | 1 | **0** | **0%** | 1 | **?** |
| Tableau Explorer licence (skaits) | 13 | **9** | **69%** | 13 | **0** | **0%** | 13 | **?** |

Aplūkojot tabulu Nr. 2.3.26., secināms, ka 2024. gadā programmā 01.00.00 “Korupcijas novēršanas un apkarošanas birojs” finansējums vispār nav izlietots un rezultatīvie rādītāji nav sasniegti.

Ņemot vērā, ka 2023. gadā neizpilde bija 7 596 *euro* un 2024. gadā – 16 530 *euro* apmērā, tad vidējais neizpildes apmērs **12 063 *euro*** 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 12 063 | 2027 | 12 063 | 2028 | 12 063 | 2029 | 12 063 |

**LM – Bērnu aizsardzības un atbalsta sistēmas pilnveide**

PP ietvaros plānota Valsts bērnu tiesību aizsardzības inspekcijas pārveide par Bērnu aizsardzības centru, kvalificētu nodarbināto piesaiste un kompetences stiprināšana, metodiskā atbalsta pilnveide iestāžu speciālistiem, kuri strādā ar bērniem.

***2.3.27. tabula* PP izdevumi (*euro*) un darbības rezultatīvie rādītāji apakšprogrammā 22.01.00 “Bērnu aizsardzības centra darbības nodrošināšana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 650 000 | **1 337 364** | **81%** | 1 650 000 | **?** | 1 650 000 | **?** |
| Krīzes gadījumi, kad tiek sniegts praktisks, konsultatīvs, preventīvs atbalsts iestādēm, kuras strādā ar bērniem (skaits) | 15 | **15** | **100%** | 30 | **?** | 45 | **?** |
| Metodisko vadlīniju izstrāde un aktualizācija iestāžu speciālistiem darbam ar bērniem (skaits) | 3 | **3** | **100%** | 3 | **?** | 3 | **?** |
| Novēršamās personāla mainības līmenis (%) | 15 | **17** | **113%** | 15 | **?** | 15 | **?** |
| Sniegts psihosociāls un emocionāls atbalsts ārpusģimenes aprūpē esošiem bērniem, kuriem ir uzvedības traucējumi vai atkarību problēmas (unikālais skaits) | 23 | **27** | **117%** | 90 | **?** | 90 | **?** |
| Starptautiskās mācības apguvušie eksperti (skaits) | 5 | **0** | **0%** | - | **?** | - | **?** |

Aplūkojot tabulu Nr. 2.3.27., secināms, ka 2024. gadā rezultatīvo rādītāju vidējā izpilde ir 86%, kas sasniegta, izlietojot finansējumu apakšprogrammā 22.01.00 “Bērnu aizsardzības centra darbības nodrošināšana” 81% no plānotā.

Ņemot vērā, ka piešķirtais finansējums nav pilnībā apgūts, LM sniedza skaidrojumu par turpmākajos gados plānoto finansējuma izlietojumu pilnā apmērā. LM informē, ka izdevumu neizpilde 312 636 *euro* apmērā ir saistīta ar neaizpildītām amata vietām, gada laikā vairāki amata konkursi noslēdzās bez rezultāta un tika izsludināti atkārtoti. Līdz ar to amata vietas tika aizpildītas vēlāk, nekā sākotnēji plānots, uz gada beigām visas vakances tika aizpildītas. LM norāda, ka tādējādi norādītais finansējums ir nepieciešams atalgojuma nodrošināšanai un izdevumu ietaupījums turpmākajiem gadiem nav plānots.

Ņemot vērā rezultatīvo rādītāju izpildi, vienlaikus izlietojot mazāku finansējumu no plānotā, finansējums **312 636 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 312 636 | 2027 | 312 636 | 2028 | 312 636 | 2029 | 312 636 |

**LM – “Bērna mājas” pakalpojuma pastāvīgas darbības nodrošināšana**

PP ietvaros plānots nodrošināt starpinstitucionālās sadarbības programmas “Bērna māja” pastāvīgu darbību, vienuviet nodrošinot cietušajiem bērniem piemērotu vidi, veicot nepieciešamās kriminālprocesuālās darbības, kā arī plānojot un sniedzot atbalstu vardarbībā cietušiem bērniem un viņu nevardarbīgajiem tuviniekiem.

***2.3.28. tabula* PP izdevumi (*euro*) un darbības rezultatīvie rādītāji apakšprogrammā 22.01.00 “Bērnu aizsardzības centra darbības nodrošināšana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 446 144 | **321 734** | **72%** | 590 073 | **?** | 767 305 | **?** |
| No prettiesiskām darbībām cietušie bērni, kas saņēmuši atbalstu (unikālais skaits) | 120 | **172** | **143%** | 200 | **?** | 250 | **?** |

Aplūkojot tabulu Nr. 2.3.28., secināms, ka 2024. gadā rezultatīvā rādītāja izpilde ir 143%, kas sasniegta, izlietojot finansējumu apakšprogrammā 22.01.00 “Bērnu aizsardzības centra darbības nodrošināšana” 72% no plānotā.

Ņemot vērā, ka piešķirtais finansējums nav pilnībā apgūts, LM sniedza skaidrojumu par turpmākajos gados plānoto finansējuma izlietojumu pilnā apmērā. LM informē, ka izdevumu neizpilde 124 410 *euro* apmērā ir saistīta ar to, ka:

* uzsākot pakalpojuma īstenošanu, tika konstatēts, ka ekspertu piesaistei bija praktiski šķēršļi – valstī trūkst tiesu psiholoģijas ekspertu. Vienīgā ekspertīžu iestāde Tvaika ielā ir pārslogota un uz pakalpojumu jāgaida seši līdz astoņi mēneši. Šobrīd ir daļēji atrisināts jautājums ar tiesu psiholoģijas eksperta iesaisti Bērna mājā un attiecīgi naudas plūsma kopš augusta mēneša būtiski pieauga. Bērna mājas uzraudzības padomes uzdevumā tiek risināts jautājums arī par tiesu psihiatrijas ekspertu piesaisti, tiklīdz būs atrisināti juridiskie šķēršļi;
* netika apgūti izdevumi atlīdzībai pilnā apmērā, jo psihologu vakances aizpildīšana notika lēnāk, nekā plānots, kvalificētu speciālistu trūkuma dēļ, kas var veikt bērnu nopratināšanu. Valstī kopumā ir liels cietušo bērnu un uzsākto kriminālprocesu skaits.

LM norāda, ka pakalpojums sevi pierādīja kā kvalitatīvu un atbilstošu policijas vajadzībām, veidojās uzticība un attīstījās starpinstitūciju sadarbība, tādēļ bērnu ir vairāk, nekā sākotnēji plānots. Līdz ar to norādītais resursu avots ir nepieciešams, lai nodrošinātu Bērnu mājas pakalpojumu sniegšanu, vienlaicīgi jādomā par Bērna mājas kapacitāti, cilvēkresursiem un attīstību reģionos, jo vajadzība ir daudz lielāka, nekā šobrīd spēj apkalpot viena Bērna māja. Finansējumu turpmākajos gados plānots apgūt pilnā apmērā.

Ņemot vērā, ka rezultatīvais rādītājs ir pārsniegts, izlietojot mazāku finansējumu, finansējums **124 410 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 124 410 | 2027 | 124 410 | 2028 | 124 410 | 2029 | 124 410 |

**LM – Labklājības nozares sniegto pakalpojumu pieejamības nodrošināšana apakšpasākums “Labklājības nozares darbinieku veselības apdrošināšanas polišu izmaksu pieauguma segšana”**

PP ietvaros plānots nodrošināt kvalitatīvākas veselības apdrošināšanas polises nozares darbiniekiem.

***2.3.29. tabula* PP izdevumi (*euro*) un darbības rezultatīvie rādītāji apakšprogrammā 97.02.00 “Nozares centralizēto funkciju izpilde”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 261 025 | **196 884** | **75%** | 261 025 | **?** | 261 025 | **?** |
| Darbiniekiem nodrošinātas veselības apdrošināšanas polises (skaits) | 1 223 | **922** | **75%** | 1 223 | **?** | 1 223 | **?** |

Aplūkojot tabulu Nr. 2.3.29., secināms, ka 2024. gadā rezultatīvā rādītāja izpilde ir 75%, kas sasniegta, izlietojot finansējumu apakšprogrammā 97.02.00 “Nozares centralizēto funkciju izpilde” 75% no plānotā.

Ņemot vērā, ka piešķirtais finansējums nav pilnībā apgūts, LM sniedza skaidrojumu par turpmākajos gados plānotā finansējuma apguvi. Attiecībā uz 2024. gada izpildi rezultatīvajam rādītājam “Darbiniekiem nodrošinātas veselības apdrošināšanas polises (skaits)”, LM informēja, ka neizpilde nozarē nodarbināto veselības apdrošināšanas polisēm galvenokārt skaidrojama ar personāla mainību un vakantajām amata vietām. Personāla mainība radīja situāciju, kad daļa darbinieku pārtrauca darba attiecības pirms veselības apdrošināšanas polišu saņemšanas, savukārt vakantās amata vietas samazināja kopējo nepieciešamo polišu skaitu. Šis atlikums nevar būt identificējams kā resursu avots citu pasākumu īstenošanai, ņemot vērā, ka personāla mainība nav prognozējama ik gadu vienādā apmērā, un tai ir tendence samazināties, kā arī saistībā ar grozījumiem LM iekšējos darba kārtības noteikumos, LM nodarbinātajiem piešķir veselības apdrošināšanas polises, ja darbinieks nepārtraukti nodarbināts labklājības nozarē ne mazāk kā trīs mēnešus (iepriekš sešus mēnešus). Vienlaikus LM informē, ka izdevumi veselības apdrošināšanas polišu iegādei ir atkarīgi no iepirkumu rezultāta, līdz ar to ar katru iepirkuma līgumu nepieciešamais finansējuma apmērs var atšķirties.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **64 141 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 64 141 | 2027 | 64 141 | 2028 | 64 141 | 2029 | 64 141 |

**LM – Aprūpes mājās pakalpojuma attīstība pašvaldībās**

PP ietvaros plānots nodrošināt aprūpes mājās pakalpojumu bērniem ar invaliditāti.

***2.3.30. tabula* PP izdevumi (*euro*) un darbības rezultatīvie rādītāji apakšprogrammā 05.01.00 “Sociālās rehabilitācijas valsts programmas”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 5 542 020 | **3 026 043** | **55%** | 5 542 020 | **?** | 5 542 020 | **?** |
| Bērni un jaunieši, kuri saņēmuši aprūpes mājās pakalpojumu dzīvesvietā, vidēji mēnesī (skaits) | 855 | **1 041** | **122%** | 855 | **?** | 855 | **?** |

Aplūkojot tabulu Nr. 2.3.30., secināms, ka 2024. gadā rezultatīvā rādītāja izpilde ir 122%, kas sasniegta, izlietojot finansējumu apakšprogrammā 05.01.00 “Sociālās rehabilitācijas valsts programmas” 55% no plānotā. Finansējums samazināts 2024. gadam 2 515 977 *euro* apmērā un 2025. gadam un turpmāk ik gadu 1 041 505 *euro* apmērā.

Ņemot vērā, ka piešķirtais finansējums nav pilnībā apgūts, LM sniedza skaidrojumu par turpmākajos gados plānoto finansējuma izlietojumu pilnā apmērā. LM informē, ka 2025. gada piecos mēnešos apgūts finansējums 38% apmērā, t.i. 1,7 milj. *euro*, aprīlī segti pašvaldību izdevumi par nodrošinātu aprūpes mājās pakalpojumu 1 291 bērnam. LM neprognozē finansējuma atlikumu 2025. gadā un prognozē, ka tiks apgūts finansējums pilnā apmērā.

Ņemot vērā, ka rezultatīvais rādītājs ir pārsniegts, izmantojot mazāku finansējumu, finansējums **1 012 280 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 1 012 280 | 2027 | 1 012 280 | 2028 | 1 012 280 | 2029 | 1 012 280 |

**LM – Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana**

PP ietvaros plānots nodrošināt VSAA pakalpojumu piegādes cenas pieauguma kompensēšanu personām, kuras pakalpojumus saņem savā dzīvesvietā.

***2.3.31. tabula* PP izdevumi (*euro*) un darbības rezultatīvie rādītāji apakšprogrammā 04.05.00 “Valsts sociālās apdrošināšanas aģentūras speciālais budžets”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 511 905 | **453 003** | **88%** | 845 745 | **?** | 1 191 890 | **?** |
| Personas, kuras saņem pensiju, pabalstu un atlīdzību piegādi dzīvesvietā, vidēji mēnesī (skaits) | 53 500 | **47 102** | **88%** | 53 500 | **?** | 53 500 | **?** |

Aplūkojot tabulu Nr. 2.3.31., secināms, ka 2024. gadā rezultatīvā rādītāja izpilde ir 88%, kas sasniegta, izlietojot finansējumu apakšprogrammā 04.05.00 “Valsts sociālās apdrošināšanas aģentūras speciālais budžets” 88% no plānotā. Finansējums samazināts 2024. gadam 297 265 *euro* apmērā.

*Iekšējā izdevumu pārdale apakšprogrammas 04.05.00 “Valsts sociālās apdrošināšanas aģentūras speciālais budžets” ietvaros, lai nodrošinātu VSAA IS kiberdrošības prasības un VSAA pakalpojumu budžetu uzskaites grāmatvedības procesu pielāgošanas pāreju uz Vienoto grāmatvedības pakalpojumu centru*

Saskaņā ar likumu “Par valsts budžetu 2025. gadam un budžeta ietvaru 2025., 2026. un 2027. gadam” LM budžetā tiek plānoti izdevumi valsts pensiju, pabalstu un atlīdzības piegādei saņēmēja dzīvesvietā 2026. gadam un 2027. gadam ik gadu 3 431 490 *euro* apmērā, t.sk. LM pamatbudžeta apakšprogrammā 20.01.00 “Valsts sociālie pabalsti” 147 522 *euro* apmērā un speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” 3 283 968 *euro* apmērā,tai skaitā bāzes izdevumu finansējums 2 239 600 *euro* apmērā (t.sk. LM pamatbudžeta apakšprogrammā 20.01.00 “Valsts sociālie pabalsti” 76 296 *euro* apmērā un speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” 2 163 304 *euro* apmērā) un 2024. – 2026. gada PP “Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana” īstenošanai piešķirtais finansējums 1 191 890 *euro* apmērā (t.sk. LM pamatbudžeta apakšprogrammā 20.01.00 “Valsts sociālie pabalsti” 71 226 *euro* apmērā un speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” 1 120 664 *euro* apmērā).

Valsts pensiju, pabalstu un atlīdzību saņēmējiem skaidras naudas izmaksu dzīvesvietā nodrošina VAS “Latvijas Pasts” saskaņā ar publiskā iepirkuma (Nr. VSAA 2021/24, 28.06.2021.) rezultātā noslēgto līgumu, kura darbības periods ir 2022. – 2026. gads. Tādējādi VSAA ir uzņēmusies saistības pret VAS “Latvijas Pasts”. Viena pakalpojuma piegādes cena 2026. gadā ir noteikta 7,78 *euro*.

Likuma “Par valsts budžetu 2025. gadam un budžeta ietvaru 2025., 2026. un 2027. gadam” 45. pants nosaka, ka maksa, kas tiek ieturēta no valsts pensijas, pabalsta vai atlīdzības par to piegādi saņēmēja dzīvesvietā, ir 2,39 *euro*. Ieturēto maksu par valsts pensijas, pabalsta vai atlīdzības piegādi saņēmēja dzīvesvietā VSAA pārskaita VAS “Latvijas Pasts”.

Starpību 5,39 *euro* starp VAS “Latvijas Pasts” noteikto maksu 2026. gadā (7,78 *euro*) un no pakalpojumu saņēmējiem ieturēto maksu (2,39 *euro*) par VSAA piegādātajām valsts pensijām, pabalstiem un atlīdzībām sedz no LM pamatbudžeta apakšprogrammas 20.01.00 “Valsts sociālie pabalsti” un sociālās apdrošināšanas speciālā budžeta līdzekļiem, veicot savstarpējo speciālā budžeta transferta pārskaitījumu uz apakšprogrammu 04.05.00 “Valsts sociālās apdrošināšanas aģentūras speciālais budžets”.

Lai kompensētu starpību starp VAS “Latvijas Pasts” noteikto piegādes cenu un tām izmaksām, ko sedz pakalpojuma saņēmējs, 2024. – 2026. gada PP “Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana” īstenošanai 2026. gadam tika piešķirts finansējums 1 191 890 *euro* apmērā, t.sk. LM pamatbudžeta apakšprogrammā 20.01.00 “Valsts sociālie pabalsti” 71 226 *euro* apmērā un speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” 1 120 664 *euro* apmērā.

Analizējot šobrīd esošo situāciju, LM ir secinājusi, ka ik gadu samazinās to valsts pensiju, pabalstu un atlīdzību saņēmēju skaits, kas saņem pakalpojumu ar piegādi klienta dzīvesvietā (galvenokārt tām piegādēm, kuras tiek finansētas no speciālā budžeta), t.i., samazinās to personu skaits, kas šobrīd saņem pakalpojumu ar piegādi mājās, savukārt jaunie klienti pārsvarā izvēlas saņemt pakalpojumu Latvijas kredītiestādes vai pasta norēķinu sistēmas (PNS) kontā.

***2.3.32. tabula* No speciālā budžeta izmaksāto valsts pensiju, pabalstu un atlīdzību saņēmēju skaita, kas saņem pakalpojumu ar piegādi klienta dzīvesvietā, izmaiņas 2021.** **– 2029. gadā**

|  |  |  |  |
| --- | --- | --- | --- |
| **Gads** | **Saņēmēju skaits, vidēji mēnesī** | **Saņēmēju skaita samazinājums** |  |
| 2021 | 62 518 |  | Fakts |
| 2022 | 55 896 | -11% |
| 2023 | 50 091 | -10% |
| 2024 | 45 054 | -10% |
| 2025 | 40 850 | -9% | Prognoze |
| 2026 | 37 720 | -8% |
| 2027 | 35 080 | -7% |
| 2028 | 32 975 | -6% |
| 2029 | 31 277 | -5% |

Ņemot vērā, ka iepriekšējos gados pakalpojumu saņēmēju skaita samazinājums ir vidēji 1 procentpunkts gadā, kā arī 2025. gadā tiek prognozēta līdzīga tendence, arī turpmākiem gadiem LM prognozē saņēmēju skaita samazinājumu par 1 procentpunktu gadā.

Vienlaikus esošais VSAA un VAS “Latvijas Pasts” noslēgtā līguma darbības periods beidzas 2026. gada 31. decembrī un 2026. gadā VSAA izsludinās jaunu iepirkumu par valsts pensiju, pabalstu un atlīdzību saņēmējiem skaidras naudas izmaksu dzīvesvietā. Līdz ar to ar 2027. gadu spēkā būs jauni pakalpojumu piegādes tarifi.

Ņemot vērā esošā līguma ietvaros noteikto piegādes tarifa pieaugumu (vidēji 8% gadā), LM arī turpmākiem periodiem sākot no 2027. gada šobrīd piemēro 8% tarifa pieaugumu ik gadu.

***2.3.33. tabula* Valsts pensiju, pabalstu un atlīdzību saņēmējiem skaidras naudas izmaksu dzīvesvietā piegādes tarifa izmaiņas 2021. – 2029. gadā**

|  |  |  |  |
| --- | --- | --- | --- |
| **Gads** | **Piegādes cena vienam pakalpojumam, *euro*** | **Tarifa pieaugums** |  |
| 2021 | 5,28 |  |  |
| 2022 | 5,92 | 12% | Saskaņā ar VSAA un  VAS “Latvijas Pasts”  2022. – 2026. gada līgumu |
| 2023 | 6,30 | 6% |
| 2024 | 6,71 | 7% |
| 2025 | 7,24 | 8% |
| 2026 | 7,78 | 7% |
| 2027 | 8,40 | 8% | Prognoze |
| 2028 | 9,07 | 8% |
| 2029 | 9,80 | 8% |

***2.3.34. tabula* Valsts pensiju, pabalstu un atlīdzību saņēmējiem skaidras naudas izmaksu dzīvesvietā piegādes tarifa sadalījums atbilstoši maksātājam**

|  |  |  |  |
| --- | --- | --- | --- |
| **Gads** | **Piegādes cena vienam pakalpojumam, *euro*** | **t.sk.** | |
| **Sedz pakalpojuma saņēmējs, *euro*** | **Sedz VSAA, *euro*** |
| 2021 | 5,28 | 2,39 | 2,89 |
| 2022 | 5,92 | 2,39 | 3,53 |
| 2023 | 6,30 | 2,39 | 3,91 |
| 2024 | 6,71 | 2,39 | 4,32 |
| 2025 | 7,24 | 2,39 | 4,85 |
| 2026 | 7,78 | 2,39 | 5,39 |
| 2027 | 8,40 | 2,39 | 6,01 |
| 2028 | 9,07 | 2,39 | 6,68 |
| 2029 | 9,80 | 2,39 | 7,41 |

***2.3.35. tabula* Prognozētā finansējuma atlikuma aprēķins no speciālā budžeta izmaksāto valsts pensiju, pabalstu un atlīdzību piegādei klienta dzīvesvietā 2026. – 2029. gadam**

|  |  |  |  |  |  |
| --- | --- | --- | --- | --- | --- |
| **Gads** | **Apstiprināts bāzes izdevumos (no speciālā budžeta izmaksājās piegādes segšanai), *euro*** | **Saņēmēju skaits ar piegādi mājās no speciālā budžeta, vidēji mēnesī** | **Tarifs, *euro*** | **Prognozētie izdevumi, *euro\**** | **Prognozētais izdevumu atlikums, *euro*** |
| 2025 | x | x | 4,85 | x | x |
| 2026 | 3 283 968 | 37 720 | 5,39 | 2 419 361 | -864 607 |
| 2027 | 3 283 968 | 35 080 | 6,01 | 2 509 118 | -774 850 |
| 2028 | 3 283 968 | 32 975 | 6,68 | 2 622 914 | -661 054 |
| 2029 | 3 283 968 | 31 277 | 7,41 | 2 758 628 | -525 340 |

*\* Aprēķinos ņemts vērā, ka kārtējā gada janvāra maksājums aprēķināts pēc iepriekšējā gada tarifa, ņemot vērā, ka par VAS “Latvijas Pasts” pakalpojumiem tiek veikti norēķini par iepriekšējo mēnesi atbilstoši faktiski veiktajām piegādēm*

Savukārt to VSAA pakalpojumu, kas tiek izmaksāti no LM pamatbudžeta apakšprogrammas 20.01.00 “Valsts sociālie pabalsti”, piegāde saņēmēja dzīvesvietā tiek finansēta no minētās apakšprogrammas, veicot valsts budžeta uzturēšanas izdevumu transfertus no valsts pamatbudžeta uz valsts speciālā budžeta apakšprogrammu 04.05.00 “Valsts sociālās apdrošināšanas aģentūras speciālais budžets”. Ņemot vērā iepriekšējo periodu izpildes datus, šo pakalpojumu saņēmēju skaits faktiski paliek nemainīgs ~ 2 300 saņēmēji vidēji mēnesī, tad arī 2026. – 2029. gadā LM neredz pamatojumu šobrīd prognozēt šo saņēmēju skaita samazinājumu. Vienlaikus, ņemot vērā LM prognozēto piegādes tarifa palielinājumu, LM pamatbudžeta apakšprogrammā 20.01.00 “Valsts sociālie pabalsti” tiek prognozēta finanšu nepietiekamība 2027. gadā 16 988 *euro*, 2028. gadā 35 426 *euro* un 2029. gadā 55 340 *euro* apmērā. Tomēr izprotot valsts pamatbudžeta šī brīža finansiālās iespējas, LM piedāvā šo finanšu nepietiekamību nodrošināt no prognozētā izdevumu atlikuma speciālā budžeta izmaksāto valsts pensiju, pabalstu un atlīdzību piegādei klienta dzīvesvietā.

Pamatojoties uz minēto, 2024.**–**2026. gada PP “Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana” identificēts plānotā finansējuma prognozējamais atlikums 2026. gadā 864 607 *euro* apmērā, 2027. gadā 757 862 *euro* apmērā, 2028. gadā 625 628 *euro* apmērā, 2029. gadā un turpmāk ik gadu 470 000 *euro* apmērā.

Valsts digitālās transformācijas pamatnostādnēs un to ieviešanas plānā ir noteikts, ka valsts budžeta iestādes neturpina attīstīt savus datu centrus un iepirkt IKT infrastruktūru, bet pāriet uz kopējiem mākoņskaitļošanas risinājumiem valsts elektronisko sakaru pakalpojumu centros (VESPC). Vienlaikus apstiprinātie MK 2025. gada 25. jūnija noteikumi Nr. 397 “Minimālās kiberdrošības prasības” paredz virkni jaunu pasākumu kiberdrošības stiprināšanai. Ņemot vērā minēto, lai nodrošinātu minimālo kiberdrošības prasību ieviešanu, kā arī Valsts digitālās transformācijas pamatnostādnēs noteikto virzienu ievērošanu, VSAA ir identificējusi pasākumus, kas ir neatliekami jāīsteno, lai līdz minimumam mazinātu IS kiberdrošības riskus. IS kiberdrošība ir cieši saistīta ar valsts drošību. Jebkurš IS apdraudējums, piemēram, datu noplūde vai pakalpojumu atteices uzbrukums var nopietni ietekmēt VSAA sniegto pakalpojumu nodrošināšanu, sabiedrības drošību un iedzīvotāju uzticību valsts institūcijām. Efektīva IS kiberdrošība palīdz novērst kritisku sistēmu paralizēšanu un citu ļaunprātīgu ietekmi no ārējiem un iekšējiem draudiem. Tāpēc IS kiberdrošība nav tikai tehnisks jautājums – tā ir neatņemama valsts drošības stratēģijas sastāvdaļa.

Pasākumi VSAA IS kiberdrošības prasību nodrošināšanai, kuru īstenošanai nepieciešams papildu finansējums:

1. Sociālās apdrošināšanas informācijas sistēmas (SAIS) un ar SAIS tieši saistīto informācijas sistēmu – RINA, Piekļuves punkts un Informācijas servisu sistēmas infrastruktūras nomai VESPC, kas atbilst attiecīgās infrastruktūras izvietošanas drošības prasībām.

VSAA pamatdarbības nepārtrauktības nodrošināšanai 2026. gadā ir nepieciešama SAIS serveru infrastruktūras risinājuma pilna atjaunošana, jo beidzās serveru infrastruktūras garantijas atbalsts, (kopumā SAIS produkcijas un rezerves serveru risinājumā ietilpt infrastruktūra, kas kopumā veido 38 loģiskos serverus, disku masīvus, lenšu bibliotēkas, citu aparatūru un programmatūru), vai arī jāpārceļ IS uz VESPC. Ņemot vērā, ka Valsts digitālās transformācijas pamatnostādnēs ir noteikta prasība izmantot VESPC, tad ir nepieciešams jau ar 2026. gadu pāriet uz nomas attiecībām VESPC.

Lai nodrošinātu iepriekš minēto, VSAA nepieciešams papildu finansējums izdevumiem precēm un pakalpojumiem 2026. – 2028.gadam ik gadu 596 971 *euro* apmērā, 2029. gadam un turpmāk ik gadu 470 000 *euro* apmērā nomas maksas VESPC izdevumu segšanai.

1. Lai izpildītu MK 2025. gada 25. jūnija noteikumos Nr. 397 “Minimālās kiberdrošības prasības” minētās prasības, ir nepieciešams:
   1. palielināt glabājamo IS rezerves kopiju skaitu. Lai to izpildītu, nepieciešams palielināt datu uzglabāšanas tilpumus LVRTC infrastruktūrā;
   2. ieviest daudzfaktoru autentifikāciju atbilstoši IS klasei. Visiem A klases sistēmu lietotājiem daudzfaktoru autentifikācija tiks īstenota 2025. gadā, savukārt 2026. gadā ir nepieciešams nodrošināt daudzfaktoru autentifikāciju arī A klases un B klases sistēmu administratoriem.

Vienlaikus, lai nodrošinātu informācijas konfidencialitāti, integritāti un pieejamību personu datu saņemšanā no citu resoru iestādēm, nepieciešami uzlabojumi datu saņemšanas programmatūrā.

Lai ieviestu minētās normas, VSAA nepieciešams papildu finansējums 2026. gadā 190 607 *euro* apmērā (tai skaitā izdevumiem precēm un pakalpojumiem 48 200 *euro* apmērā un izdevumiem pamatkapitāla veidošanai 142 407 *euro* apmērā), 2027. gadā 81 200 *euro* apmērā (izdevumiem precēm un pakalpojumiem), 2028. gadā 28 657 *euro* apmērā (izdevumiem precēm un pakalpojumiem).

Tāpat ir nepieciešams finansējums VSAA pakalpojumu budžetu uzskaites grāmatvedības procesu pielāgošanas pārejai uz Vienoto grāmatvedības pakalpojumu centru (Valsts kase) ar 2027. gada 1. janvāri.

Lai ar 2027. gada 1. janvāri grāmatvedības uzskaites un personāla lietvedības sistēmas pakalpojumu saņemtu no Valsts kases Vienotā pakalpojuma centra[[35]](#footnote-35), nepieciešama specifisko pakalpojumu budžetu uzskaites (četru pakalpojumu budžetu – valsts pensiju speciālā budžeta, nodarbinātības speciālā budžeta, darba negadījumu speciālā budžeta un invaliditātes, maternitātes un slimības speciālā budžeta), kā arī VSAA administrējamo valsts pamatbudžeta programmu un valsts fondēto pensiju shēmas grāmatvedības uzskaites procesu daļēja pielāgošana pārejai uz Vienoto pakalpojumu centru.

Papildu nepieciešams finansējums izdevumiem precēm un pakalpojumiem 2026. gadā 77 029 *euro* apmērā un 2027. gadā 79 691 *euro* apmērā.

Ņemot vērā pieejamos resursus speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” no 2024. – 2026. gada PP “Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana” 2026. gadam 864 607 *euro* apmērā, 2027. gadam 757 862 *euro* apmērā, 2028. gadam 625 628 *euro* apmērā, 2029. gadam un turpmāk ik gadu 470 000 *euro* apmērā, LM iespējams novirzīt finansējumu 2026. gadam **787 578 *euro***apmērā, 2027. gadam **678 171 *euro***apmērā, 2028. gadam **625 628 *euro***apmērā, 2029. gadam un turpmāk ik gadu **470 000 *euro*** apmērā VSAA IS kiberdrošības prasību nodrošināšanai un finansējumu 2026. gadam **77 029 *euro*** apmērā un 2027. gadam **79 691 *euro*** apmērā VSAA pakalpojumu budžetu uzskaites grāmatvedības procesu pielāgošanas pārejas uz Vienoto grāmatvedības pakalpojumu centru daļējai izdevumu segšanai.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 864 607 | 2027 | 757 862 | 2028 | 625 628 | 2029 | 470 000 |

**LM – Valsts nekustamo īpašumu nomas maksas un apsaimniekošanas izdevumu pieauguma segšana**

PP ietvaros plānots nodrošināt valsts nekustamo īpašumu nomas maksas un apsaimniekošanas izdevumu pieauguma segšanu.

***2.3.36. tabula* PP izdevumi (*euro*) un darbības rezultatīvie rādītāji apakšprogrammā 21.01.00 “Darba tiesisko attiecību un darba apstākļu kontrole un uzraudzība”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 412 | **0** | **0%** | 412 | **0** | **0%** | 412 | **?** |
| Objekti (skaits) | 1 | **0** | **0%** | 1 | **0** | **0%** | 1 | **?** |

Aplūkojot tabulu Nr. 2.3.36., secināms, ka 2024. gadā rezultatīvā rādītāja izpilde ir 0%, un finansējums apakšprogrammā 21.01.00 “Darba tiesisko attiecību un darba apstākļu kontrole un uzraudzība” vispār nav izlietots.

Ņemot vērā, ka piešķirtais finansējums joprojām nav pilnībā apgūts, LM sniedza skaidrojumu par turpmākajos gados plānotā finansējuma apguvi. LM informē, ka 2023. gadā tika plānots klientu apkalpošanas centra telpas Talejas ielā 1, Rīgā, bet līgums ar VNĪ tika pārtraukts ar 2022. gada 31. decembri, finansējums jau ir pārdalīts citu nekustamo īpašumu nomas maksas sadārdzinājumam.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **412 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 412 | 2027 | 412 | 2028 | 412 | 2029 | 412 |

**LM – Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās**

PP ietvaros plānots nodrošināt ārpusģimenes aprūpes atbalsta centru sniegto pakalpojumu pilnveidi un paplašināšanu, kā arī stiprināt aizbildņu prasmes un zināšanas bērnu aprūpē, kā arī nodrošināt sociālās rehabilitācijas pakalpojumus bērniem ar uzvedības traucējumiem.

***2.3.37. tabula* PP izdevumi (*euro*) un darbības rezultatīvie rādītāji**

| **Apakš-programma** | **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| 22.03.00 Valsts atbalsts ārpusģimenes aprūpei | Izdevumi (*euro*) | 1 644 941 | **975 222** | **59%** | 2 112 433 | **1 031 429** | **49%** | 1 967 396 | **?** |
| Īstenota informatīvā kampaņa (skaits) | 1 | **0** | **0%** | - | **-** | **-** | - | **-** |
| Izstrādāts metodiskais materiāls (skaits) | 1 | **2** | **200%** | - | **-** | **-** | - | **-** |
| Mācību potenciālajām specializētajām audžuģimenēm, kurās uzturas bērni ar uzvedības traucējumiem un atkarības problēmām, dalībnieki (skaits) | - | **-** | **-** | 60 | **0** | **0%** | 60 | **?** |
| Mācību potenciālajiem aizbildņiem dalībnieki (skaits) | 942 | **185** | **20%** | 1 195 | **297** | **25%** | 709 | **?** |
| Potenciālie adoptētāji, kuriem sagatavots raksturojums (skaits) | 130 | **53** | **41%** | 130 | **53** | **41%** | 130 | **?** |
| Sociālo darbinieku konsultācijas adoptētājiem (skaits) | 171 | **171** | **100%** | 171 | **-** | **-** | 171 | **?** |
| Sociālo darbinieku konsultācijas aizbildņiem (skaits) | 1 029 | **1 029** | **100%** | 1 029 | **-** | **-** | 1 029 | **?** |
| 05.01.00 Sociālās rehabilitācijas valsts programmas | Izdevumi (*euro*) | 96 577 | **96 577** | **100%** | 799 865 | **694 942** | **87%** | 1 199 941 | **?** |
| Apmācīti speciālisti darbā ar bērniem, kuriem ir uzvedības traucējumi (skaits) | 35 | **0** | **0%** | - | **-** | **-** | - | **-** |
| Bērni ar uzvedības traucējumiem, kas saņēmuši sociālās rehabilitācijas pakalpojumu institūcijā, vidēji gadā (skaits) | - | **-** | - | 12 | **5** | **42%** | 18 | **?** |

Aplūkojot tabulu Nr. 2.3.37., secināms, ka 2024. gadā finansējums izlietots apakšprogrammā 22.03.00 “Valsts atbalsts ārpusģimenes aprūpei” 49% no plānotā, bet rezultatīvo rādītāju vidējā izpilde tikai 22%. Savukārt apakšprogrammā 05.01.00 “Sociālās rehabilitācijas valsts programmas” finansējums izlietots 87% no plānotā, bet rezultatīvā rādītāja izpilde 42%. Pagājušā gada izdevumu pārskatīšanas sanāksmē LM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, LM sniedza skaidrojumu par turpmākajos gados plānotā finansējuma apguvi. LM informē, ka attiecībā uz apakšprogrammu 22.03.00 “Valsts atbalsts ārpusģimenes aprūpei” pasākuma izpilde jau ir optimizēta un 2024. gadā ir veikta apropriācijas pārdale ar MK lēmumu, samazinot pasākuma plānoto finansējumu 2024. gadā 1 081 004 *euro* apmērā, 2025.gadā un turpmāk ik gadu 841 895 *euro* (budžetā pasākumam paliek finansējums 1 125 501 *euro*), finansējumu novirzot citu nozarē neatliekamu pasākumu īstenošanai. LM norāda, ka samazinās adoptētāju skaits un netiek izmantotas piedāvātās iespējas saņemt sociālo darbinieku konsultācijas adoptētājiem un mācības aizbildņiem.

Balstoties uz MK 2025. gada 13. maija protokola (prot. Nr. 19 50.§) 7. punktu, LM iesniedza priekšlikumu PP izdevumu samazinājumam 2026. gadam 1 209 695 *euro* apmērā.

Savukārt attiecībā uz apakšprogrammu 05.01.00 “Sociālās rehabilitācijas valsts programmas” LM informē, ka 2023. gadā tika noslēgts pakalpojuma līgums “Par sociālās rehabilitācijas pakalpojuma sniegšanu bērniem ar uzvedības traucējumiem, kuri cietuši no vardarbības” (nodibinājums “Allažu bērnu un ģimenes atbalsta centrs”), kura ietvaros pirms pakalpojuma sniegšanas uzsākšanas (no 2024. gada 1. augusta) tika nodrošināti pakalpojuma izveidošanas un ieviešanas izdevumi, t.sk. nodrošinātas speciālistu apmācības.

LM norāda, ka 2023. gadā rezultatīvo rādītāju izpilde ir 0%, jo apmācību process 2023. gadā tika uzsākts, bet faktiski izpilde nodrošināta 2024. gada sākumā, faktiskais pakalpojuma sniegšanas uzsākšanas laiks – 2024. gada 1. augusts. Saskaņā ar līgumu pakalpojums tiek nodrošināts vidēji astoņiem bērniem gadā (vietu skaits institūcijā – 8).

Klientu vietu neizpilde pie pakalpojuma sniedzēja 2024. gadā (kā rezultātā 2024. gadā nav apgūts plānotais finansējums 100% apmērā) skaidrojama ar komplicēto procesu/rūpīgo atlasi, kādā bērni tiek uzņemti pakalpojuma saņemšanai – pakalpojuma sniedzējs un pašvaldības sociālais dienests, sadarbībā ar pašvaldības bāriņtiesu un bērna likumiskajiem pārstāvjiem tiekas vairākas reizes, lai izvērtētu, vai bērnam pakalpojums ir nepieciešams un piemērots. Nākotnē netiek prognozēta pakalpojuma vietu neizpilde.

Ņemot vērā, ka apakšprogrammas 22.03.00 “Valsts atbalsts ārpusģimenes aprūpei” rezultatīvie rādītāji nav sasniegti un vienlaikus nav izlietots piešķirtais finansējums, finansējums **94 072 *euro*** apmērā 2027. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 0 | 2027 | 94 072 | 2028 | 94 072 | 2029 | 94 072 |

Ņemot vērā, ka apakšprogrammas 05.01.00 “Sociālās rehabilitācijas valsts programmas” rezultatīvais rādītājs nav sasniegts un vienlaikus nav izlietots piešķirtais finansējums, finansējums **88 034 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 88 034 | 2027 | 88 034 | 2028 | 88 034 | 2029 | 88 034 |

**MK – Valsts attīstības un plānošanas sistēmas pilnveide**

PP ietvaros plānots izstrādāt Latvijas ilgtspējīgas attīstības stratēģiju līdz 2050. gadam un sekmēt Latvijas iedzīvotāju un sabiedrības dzīves kvalitātes uzlabošanos.

***2.3.38. tabula* PP izdevumi (*euro*) un darbības rezultatīvie rādītāji programmā 01.00.00 “Ministru kabineta darbības nodrošināšana, valsts pārvaldes politika”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 250 000 | **129 713** | **52%** | 250 000 | **?** | 250 000 | **?** |
| Politikas plānošanas dokumenti vai tiesību akti, kuru izstrādē, izmantojot inovatīvus veidus, mērķtiecīgi iesaistīti sabiedrības pārstāvji (skaits) | 3 | **0** | **0%** | 3 | **?** | 2 | **?** |
| TAP portāla uzlabojumi (skaits) | 2 | **2** | **100%** | 2 | **?** | 4 | **?** |
| Veikti pētījumi (skaits) | 1 | **0** | **0%** | 1 | **?** | 1 | **?** |

Aplūkojot tabulu Nr. 2.3.38., secināms, ka 2024. gadā rezultatīvo rādītāju vidējā izpilde ir 33%, kas sasniegta, izlietojot finansējumu programmā 01.00.00 “Ministru kabineta darbības nodrošināšana, valsts pārvaldes politika” 52% no plānotā.

MK informēja, ka rezultatīvā rādītāja “Politikas plānošanas dokumenti vai tiesību akti, kuru izstrādē, izmantojot inovatīvus veidus, mērķtiecīgi iesaistīti sabiedrības pārstāvji (skaits)” īstenošanai plānoto finansējumu nav iespējams pārdalīt citiem mērķiem. Savukārt finansējums rezultatīvā rādītāja “TAP portāla uzlabojumi (skaits)” īstenošanai 232 520 *euro* gadā VK budžetā 2025. un turpmākajiem gadiem ir paredzēts saskaņā ar MK 2017. gada 31. augusta rīkojumu Nr. 469 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)”. TAP portāla tehniskās uzturēšanas izdevumi gadā sastāda 253 947 *euro*. Secināms, ka šobrīd piešķirtie uzturēšanas līdzekļi ir vairāk nekā nepietiekami. TAP portāls ir masīva centralizēta sistēma, kas nodrošina MK darbu un centralizētu tiesību aktu izstrādi. TAP portālu ir nepieciešams regulāri attīstīt, nodrošinot dažādu lietotāju grupu aktuālās vajadzības. TAP portālu lieto ļoti plašs lietotāju loks (t.sk. ministrijas – 14; neatkarīgās iestādes – 30; padotības iestādes – 119; biedrības un nodibinājumi; komersanti; mediji; jebkura fiziska vai juridiska persona). Papildus TAP portālam jānodrošina arī atbilstības visām kiberdrošības prasībām u.c. TAP portālam piešķirtais uzturēšanas finansējums šobrīd pietiek tikai tehnisko resursu uzturēšanai. Tieši šī iemesla dēļ VK lūdza papildu līdzekļus, lai varētu veikt vitāli nepieciešamo izmaiņu pieprasījumu realizāciju (šobrīd apkopoti ap 400 izmaiņu pieprasījumu).

Balstoties uz MK 2025. gada 13. maija protokola (prot. Nr. 19 50.§) 7. punktu, MK iesniedza priekšlikumu PP izdevumu samazinājumam 2026. gadam 73 598 *euro* apmērā, 2027. – 2028. gadam 21 500 *euro* ik gadu un 2029. gadam 71 500 *euro* apmērā.

Ņemot vērā izlietoto finansējumu 52% apmērā no plānotā un MK jau iesniegto finansējuma samazinājuma priekšlikumu, finansējums **46 689 *euro*** apmērā 2026. gadā, **98 787** ***euro*** apmērā 2027. – 2028. gadā un **48 787 *euro*** 2029. gadā ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 46 689 | 2027 | 98 787 | 2028 | 98 787 | 2029 | 48 787 |

**MK – Pilsoniskā dialoga platformas izveide, stiprinot Nevalstisko organizāciju un Ministru kabineta sadarbības memoranda īstenošanas padomes darbību**

PP ietvaros plānots stiprināt NVO un MK sadarbības memoranda īstenošanas padomi kā centrālo elementu pilsoniskā dialoga nodrošināšanai.

***2.3.39. tabula* PP izdevumi (*euro*) un darbības rezultatīvie rādītāji programmā 01.00.00 “Ministru kabineta darbības nodrošināšana, valsts pārvaldes politika”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 200 000 | **9 723** | **5%** | 200 000 | **?** | 200 000 | **?** |
| Darba grupu sēdes (skaits) | 18 | **0** | **0%** | 18 | **?** | 18 | **?** |
| Forums par pilsoniskajā dialogā aktuāliem jautājumiem (skaits) | 1 | **0** | **0%** | 1 | **?** | 1 | **?** |
| Memoranda padomes sēdes (tai skaitā 1 paplašinātā sēde) (skaits) | 11 | **9** | **82%** | 11 | **?** | 11 | **?** |

Aplūkojot tabulu Nr. 2.3.39., secināms, ka 2024. gadā rezultatīvo rādītāju vidējā izpilde ir 27%, kas sasniegta, izlietojot finansējumu programmā 01.00.00 “Ministru kabineta darbības nodrošināšana, valsts pārvaldes politika” 5% no plānotā.

MK informē, ka, ņemot vērā konkursa rezultātā 2024. gada 17. decembrī noslēgto līgumu ar biedrību “Latvijas Pilsoniskā alianse”, līguma termiņš 2026. gads 31. decembris, kopējā summa 598 876 *euro*, finansējums turpmākajiem gadiem nav pakļaujams pārskatīšanai.

Balstoties uz MK 2025. gada 13. maija protokola (prot. Nr. 19 50.§) 7. punktu, MK iesniedza priekšlikumu PP izdevumu samazinājumam 2027. – 2029. gadam 100 000 *euro* apmērā.

Ņemot vērā izlietoto finansējumu 5% apmērā no plānotā un MK jau iesniegto finansējuma samazinājuma priekšlikumu finansējums **190 277 *euro*** apmērā 2026. gadā un 2027. – 2029. gadam **90 277 *euro*** apmērā ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 190 277 | 2027 | 90 277 | 2028 | 90 277 | 2029 | 90 277 |

**MK – Vienotā pakalpojumu centra izveide**

PP ietvaros plānots nodrošināt centralizētus atbalsta funkciju pakalpojumus vismaz 80% no tiešās valsts pārvaldes iestādēm.

***2.3.40. tabula* PP izdevumi (*euro*) un darbības rezultatīvie rādītāji**

| **Programma** | **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| 01.00.00 Ministru kabineta darbības nodrošināšana, valsts pārvaldes politika | Izdevumi (*euro*) | 720 000 | **25 535** | **4%** | 835 000 | **?** | 520 000 | **?** |
| Izveidotas amata vietas (skaits) | 3 | **1** | **33%** | 3 | **?** | 3 | **?** |
| Tiešās publiskās pārvaldes iestāžu īpatsvars, kuri grāmatvedības un cilvēkresursu pārvaldības pakalpojumus saņem centralizēti (%) | 24 | **0** | **0%** | 48 | **?** | 80 | **?** |
| 19.00.00 Valsts administrācijas skola | Izdevumi (*euro*) | 720 000 | **80 469** | **11%** | 835 000 | **?** | 520 000 | **?** |
| Izveidotas amata vietas (skaits) | 3 | **3** | **100%** | 3 | **?** | 3 | **?** |

Aplūkojot tabulu Nr. 2.3.40., secināms, ka programmā 01.00.00 “Ministru kabineta darbības nodrošināšana, valsts pārvaldes politika”2024. gadā rezultatīvo rādītāju vidējā izpilde ir 17%, kas sasniegta, izlietojot finansējumu 4% no plānotā, savukārt programmā 19.00.00 “Valsts administrācijas skola” rezultatīvā rādītāja izpilde ir 100%, kas sasniegta, izlietojot finansējumu 11% no plānotā.

MK informē, ka pieprasītais PP finansējums ir paredzēts Cilvēkresursu vienotās pārvaldības sistēmas (tiek ieviesta no Atveseļošanās fonda projekta) izvēršanai un uzturēšanai. Atveseļošanās fonda noteikumi paredz, ka sistēma ir jāuztur vismaz piecus gadus pēc tās ieviešanas. Summas arī iezīmētas līguma projektā, par sistēmas iegādi, ieviešanu un uzturēšanu.

Balstoties uz MK 2025. gada 13. maija protokola (prot. Nr. 19 50.§) 7. punktu, MK iesniedza priekšlikumu PP izdevumu samazinājumam 2026. – 2029. gadam 129 042 *euro* apmērā.

**MK – Valdības centra stiprināšana**

PP ietvaros plānots spēcināt valdības centru, stiprinot VK un Ministru prezidenta biroja kapacitāti.

***2.3.41. tabula* PP izdevumi (*euro*) un darbības rezultatīvie rādītāji programmā 01.00.00 “Ministru kabineta darbības nodrošināšana, valsts pārvaldes politika”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 1 875 000 | **1 068 180** | **57%** | 1 815 795 | **845 607** | **47%** | 1 815 795 | **?** |
| Augstākā līmeņa vadītāji, kuri piedalījušies Publiskās pārvaldes līderības mācību programmā (skaits) | 100 | **101** | **101%** | 150 | **161** | **107%** | 150 | **?** |
| Sagatavotas un novadītas mācības valsts pārvaldes un/vai pašvaldību darbiniekiem (skaits) | 9 | **10** | **111%** | 12 | **24** | **200%** | 12 | **?** |
| Sagatavots informatīvās telpas pārskats (skaits) | 40 | **66** | **165%** | 40 | **68** | **170%** | 40 | **?** |

Aplūkojot tabulu Nr. 2.3.41., secināms, ka 2024. gadā rezultatīvo rādītāju vidējā izpilde ir 159%, kas pārsniegta, izlietojot finansējumu programmā 01.00.00 “Ministru kabineta darbības nodrošināšana, valsts pārvaldes politika” 47% no plānotā.

Ņemot vērā, ka rezultatīvie rādītāji ir sasniegti ar mazāku finansējumu gan 2023. gadā (neizpilde 264 248 *euro*), gan 2024. gadā (neizpilde 970 188 *euro*), tad vidējais neizpildes apmērs **617** **218** ***euro*** 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 617 218 | 2027 | 617 218 | 2028 | 617 218 | 2029 | 617 218 |

**Prokuratūra – Ēku Kalpaka bulvārī 6, Rīgā un Cēsu ielā 28, Limbažos pārbūves, telpu pielāgošanas un citu saistīto izdevumu segšanai Prokuratūras un Tieslietu ministrijas (Valsts probācijas dienesta) vajadzībām**

PP ietvaros plānots nodrošināt mūsdienu prasībām atbilstošas tieslietu nozares iestāžu telpas.

***2.3.42. tabula* PP izdevumi (*euro*) un darbības rezultatīvie rādītāji programmā 01.00.00 “Prokuratūras iestāžu uzturēšana”**

| **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 20 605 | **9 280** | **45%** | 852 370 | **19 475** | **2%** | 956 015 | **19 475** | **2%** |
| Ģenerālprokuratūra nodrošināta ar jaunām telpām (skaits) | 1 | **1** | **100%** | 1 | **1** | **100%** | 1 | **1** | **100%** |

Aplūkojot tabulu Nr. 2.3.42., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 01.00.00 “Prokuratūras iestāžu uzturēšana” tikai 2% no plānotā.

Ņemot vērā izlietoto finansējumu 2% apmērā no plānotā, finansējums **936 540 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**Prokuratūra – Izdevumu par komunālajiem pakalpojumiem sadārdzinājumu segšana**

PP ietvaros plānots segt izdevumu par komunālajiem pakalpojumiem sadārdzinājumu.

***2.3.43 tabula* PP izdevumi (*euro*) un darbības rezultatīvie rādītāji programmā 01.00.00 “Prokuratūras iestāžu uzturēšana”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 479 343 | **378 574** | **79%** | 479 343 | **199 801** | **42%** | 479 343 | **?** |

Aplūkojot tabulu Nr. 2.3.43., secināms, ka 2024. gadā izlietots finansējums programmā 01.00.00 “Prokuratūras iestāžu uzturēšana” 42% no plānotā. Ņemot vērā izlietoto finansējumu 42% apmērā no plānotā, finansējums **279 542 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**Prokuratūra – Pabalstu un kompensāciju nodrošinājuma palielināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai**

PP ietvaros plānots nodrošināt un stiprināt diplomātiskā un konsulārā dienesta amatpersonas (darbiniekus), valsts tiešās pārvaldes amatpersonas (darbiniekus), karavīrus, prokurorus un sakaru virsniekus ārvalstīs.

***2.3.44. tabula* PP izdevumi (*euro*) un darbības rezultatīvie rādītāji programmā 01.00.00 “Prokuratūras iestāžu uzturēšana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 135 028 | **135 028** | **100%** | 180 038 | **159 787** | **89%** | 180 038 | **?** |
| Diplomātiskā un konsulārā dienesta amatpersonas (darbinieki), valsts tiešās pārvaldes amatpersonas (darbinieki), karavīri, prokurori un sakaru virsnieki, kuriem tiek nodrošināti pabalsti un izdevumu kompensācijas par dienestu ārvalstīs (skaits) | 1 | **1** | **100%** | 1 | **1** | **100%** | 1 | **?** |

Aplūkojot tabulu Nr. 2.3.44., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 01.00.00 “Prokuratūras iestāžu uzturēšana” 89% no plānotā.

Ņemot vērā izlietoto finansējumu 89% apmērā no plānotā, finansējums **20 251 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**RTV – Nacionālās elektronisko plašsaziņas līdzekļu padomes monitoringa kapacitātes stiprināšana**

PP ietvaros plānots nodrošināt informatīvās telpas monitoringu.

***2.3.45. tabula* PP izdevumi (*euro*) un darbības rezultatīvie rādītāji programmā 01.00.00 “Nozares vadība”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 73 901 | **29 163** | **39%** | 71 941 | **?** | 71 941 | **?** |
| NEPLP ierosinātās administratīvās lietas par pārkāpumiem interneta vidē (skaits) | 50 | **30** | **60%** | 50 | **?** | 60 | **?** |

Aplūkojot tabulu Nr. 2.3.45., secināms, ka 2024. gadā rezultatīvā rādītāja izpilde ir 60%, kas sasniegta, izlietojot finansējumu programmā 01.00.00 “Nozares vadība” 39% no plānotā.

Ņemot vērā izlietoto finansējumu 39% apmērā no plānotā, finansējums **44 738 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**RTV – Pētījums par Latvijas iedzīvotāju prasmēm un ieradumiem lietot tehnoloģijas mediju pakalpojumu saņemšanai**

PP ietvaros plānots veikt pētījumu par Latvijas iedzīvotāju prasmēm un ieradumiem lietot tehnoloģijas mediju pakalpojumu saņemšanai.

***2.3.46. tabula* PP izdevumi (*euro*) un darbības rezultatīvie rādītāji programmā 01.00.00 “Nozares vadība”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 24 200 | **21 402** | **88%** | 24 200 | **?** | 24 200 | **?** |
| Izstrādāti ziņojumi (skaits) | 1 | **1** | **100%** | 1 | **?** | 1 | **?** |
| Veikti pētījumi (skaits) | 1 | **1** | **100%** | 1 | **?** | 1 | **?** |

Aplūkojot tabulu Nr. 2.3.46., secināms, ka 2024. gadā rezultatīvo rādītāju vidējā izpilde ir 100%, kas sasniegta, izlietojot finansējumu programmā 01.00.00 “Nozares vadība” 88% no plānotā.

Balstoties uz MK 2025. gada 13. maija protokola (prot. Nr. 19 50.§) 7. punktu, RTV iesniedza priekšlikumu PP izdevumu samazinājumam 2026. – 2029. gadam 24 200 *euro* apmērā.

**RTV – Virszemes bezmaksas televīzijas apraide**

PP ietvaros plānots nodrošināt bezmaksas DVB-T (zemes ciparu televīzijas apraides sistēma) apraidi.

***2.3.47. tabula* PP izdevumi (*euro*) un darbības rezultatīvie rādītāji programmā 05.00.00 “Galalietotājiem bez maksas izplatāmo programmu sarakstā iekļauto televīzijas programmu izplatīšana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 780 188 | **132 167** | **17%** | 780 188 | **87 168** | **11%** | 780 188 | **?** |
| Televīzijas programmas (skaits) | 7 | **8** | **114%** | 7 | **8** | **114%** | 7 | **?** |

Aplūkojot tabulu Nr. 2.3.47., secināms, ka 2024. gadā rezultatīvā rādītāja izpilde ir 114%, kas sasniegta, izlietojot finansējumu programmā 05.00.00 “Galalietotājiem bez maksas izplatāmo programmu sarakstā iekļauto televīzijas programmu izplatīšana” tikai 11% no plānotā.

Balstoties uz MK 2025. gada 13. maija protokola (prot. Nr. 19 50.§) 7. punktu, RTV iesniedza priekšlikumu PP izdevumu samazinājumam 2026. – 2027. gadam 125 800 *euro* apmērā un 2028. – 2029. gadam 475 800 *euro* apmērā.

**SM – Satiksmes nozares pārvaldības un finansēšanas modeļa reforma**

PP ietvaros plānots īstenot satiksmes nozares pārvaldības un finansēšanas reformu un veicināt transporta nozares mūsdienīgu attīstību.

***2.3.48. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 1 685 600 | **215 732** | **13%** | 1 985 600\* | **?** | 1 985 600[[36]](#footnote-36) | **?** |
| Nodrošināta dalība starptautiskajās institūcijās, forumos, konferencēs, sanāksmēs, kā arī divpusējās tikšanās ar mērķi veicināt zaļo pāreju ekonomiskai izaugsmei, pārorientējoties uz jauniem infrastruktūras pārvaldības finansēšanas un biznesa modeļiem (%) | 100 | **100** | **100%** | 100 | **?** | 100 | **?** |
| Veikti pētījumi un izstrādāti priekšlikumi infrastruktūras pārvaldības modeļa ieviešanai (%) | 100 | **40** | **40%** | 100 | **?** | 100 | **?** |

Aplūkojot tabulu Nr. 2.3.48., secināms, ka 2024. gadā rezultatīvo rādītāju vidējā izpilde ir 70%, kas sasniegta, izlietojot finansējumu programmā 97.00.00 “Nozaru vadība un politikas plānošana” 13% no plānotā. 2024. gadā veikta finansējuma pārdale 1 469 868 *euro* apmērā, 2025. gadā veikta finansējuma pārdale 450 000 *euro* apmērā uz AS “RB Rail AS” projektu.

Balstoties uz MK 2025. gada 13. maija protokola (prot. Nr. 19 50.§) 7. punktu, SM iesniedza priekšlikumu PP izdevumu samazinājumam 2026. – 2029. gadam 640 000 *euro* apmērā.

Ņemot vērā, ka viens no rezultatīvajiem rādītājiem nav sasniegts un vienlaikus nav izlietots piešķirtais finansējums, kā arī SM jau iesniegto finansējuma samazinājuma priekšlikumu, finansējums **863 410 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 863 410 | 2027 | 863 410 | 2028 | 863 410 | 2029 | 863 410 |

**SM – Latgaliešu rakstu valodas atainošanas oficiālajās norādēs ieviešana praksē**

PP ietvaros plānots nodrošināt vēsturisko zemju un kultūrtelpu iezīmēšanu vidē, atainojot latviešu vēsturisko zemju un kultūrtelpu robežas publiskajās norādēs, tai skaitā latgaliešu valodā, pildot Latviešu vēsturisko zemju likumā noteikto.

***2.3.49. tabula* PP izdevumi (*euro*) un darbības rezultatīvie rādītāji apakšprogrammā 23.06.00 “Valsts autoceļu uzturēšana un atjaunošana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 14 400 | **14 400** | **100%** | 14 400 | **?** | 14 400 | **?** |
| Uzstādīti apdzīvotu vietu nosaukumi latgaliešu valodā (skaits) | 40 | **0** | **0%** | 40 | **?** | 40 | **?** |

Aplūkojot tabulu Nr. 2.3.49., secināms, ka 2024. gadā rezultatīvais rādītājs vispār nav sasniegts, bet izlietots finansējums apakšprogrammā 23.06.00 “Valsts autoceļu uzturēšana un atjaunošana” 100% no plānotā. Ņemot vērā, ka rezultatīvais rādītājs nav sasniegts, SM sniedz skaidrojumu, ka ceļa zīmju uzlikšanas darbi tiek veikti 2025. gadā un turpināsies 2026. gadā.

**SM – Vienotas sabiedriskā transporta biļešu sistēmas uzturēšana**

PP ietvaros plānots nodrošināt sabiedriskā transporta pakalpojumu pieejamību un kontroli uz visiem reģionālās nozīmes maršrutiem, izveidojot vienotu sabiedriskā transporta biļešu sistēmu.

***2.3.50. tabula* PP izdevumi (*euro*) un darbības rezultatīvie rādītāji apakšprogrammā 31.05.00 “Dotācija Autotransporta direkcijai sabiedriskā transporta pakalpojumu organizēšanai”**

| **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 81 607 | **81 607** | **100%** | 87 506 | **87 506** | **100%** | 87 506 | **87 506** | **100%** |
| Biļešu iegāde uz reģionālās nozīmes reisiem ārpus transportlīdzekļiem no kopējā reisu skaita (%) | 54 | **0** | **0%** | 100 | **4** | **4%** | 100 | **5,2** | **5%** |
| Izplatīto biļešu attālināti (ar interneta starpniecību) reģionālās nozīmes pārvadājumos īpatsvars no kopējām biļetēm (%) | 5 | **0** | **0%** | 20 | **2,78** | **14%** | 25 | **3,5** | **14%** |

Aplūkojot tabulu Nr. 2.3.50., secināms, ka 2024. gadā rezultatīvo rādītāju vidējā izpilde ir tikai 10%, bet finansējums apakšprogrammā 31.05.00 “Dotācija Autotransporta direkcijai sabiedriskā transporta pakalpojumu organizēšanai” izlietots 100% no plānotā.

Ņemot vērā, ka rezultatīvie rādītāji nav sasniegti, SM sniedza skaidrojumu par turpmākajos gados plānotā finansējuma apguvi, kā arī par sagaidāmo rezultatīvo rādītāju izpildi. SM informē, ka vienotās sabiedriskā transporta pakalpojumu sistēmas pievienošanās notiek pakāpeniski. Pašlaik tirdzniecību internetā nodrošina divi tirgotāji uz četriem autobusu maršrutiem un trīs vilciena līnijām. Izdevumi sedz viena darbinieka atlīdzību 32 000 *euro* un pārējie 50 000 *euro* ir paredzēti sistēmas uzturēšanai un serveru maksai. Pilna integrācija vēl nav veikta, jo nepieciešami papildu 280 000 *euro*, kas palielinās arī sistēmas uzturēšanas maksu līdz 100 000 *euro*.

**ST – Satversmes tiesas uzturēšanas, komunālo un apsaimniekošanas pakalpojumu sadārdzinājuma kompensēšana**

PP ietvaros plānots kompensēt komunālo maksājumu sadārdzinājumus, ēku, telpu un automašīnu uzturēšanas un lietošanas pakalpojumu sadārdzinājumus, kā arī kompensēt ar zinātnisko un preses izdevumu iegādi saistītās izmaksas.

***2.3.51. tabula* PP izdevumi (*euro*) un darbības rezultatīvie rādītāji programmā 01.00.00 “Tiesa”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 122 797 | **68 727** | **56%** | 122 797 | **64 022** | **52%** | 122 797 | **?** |
| Preču un pakalpojumu izdevumu vidējais pieaugums (%) | 20 | **15** | **78%** | 20 | **14,6** | **73%** | 20 | **?** |

Aplūkojot tabulu Nr. 2.3.51., secināms, ka 2024. gadā rezultatīvā rādītāja izpilde ir 73%, kas sasniegta, izlietojot finansējumu programmā 01.00.00 “Tiesa” 52% no plānotā.

Ņemot vērā izlietoto finansējumu 52% apmērā no plānotā, finansējums **58 775 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**TM – Tiesu darbības nodrošināšana un infrastruktūras uzturēšanas izdevumu segšana**

PP ietvaros plānots nodrošināt transportlīdzekļu nomu un pilnvērtīgu tiesu ēku apsaimniekošanu, pilnvērtīgu tiesu darbību un novērst darba vides riskus tiesu darba vietās.

***2.3.52. tabula* PP izdevumi (*euro*) un darbības rezultatīvie rādītāji**

| **Apakšprogramma** | **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| 03.01.00 Tiesu administrēšana | Izdevumi (*euro*) | 14 005 | **14 005** | **100%** | 14 005 | **?** | 14 005 | **?** |
| Segtas autotransporta nomas sadārdzinājuma izmaksas (%) | 100 | **0** | **0%** | 100 | **?** | 100 | **?** |
| 03.02.00 Apgabaltiesas un rajonu (pilsētu) tiesas | Izdevumi (*euro*) | 725 993 | **725 993** | **100%** | 725 993 | **?** | 725 993 | **?** |
| Tiesu ēkas, kurām segtas nomas maksas un apsaimniekošanas maksas palielināšanās izmaksas (skaits) | 6 | 6 | **100%** | 6 | **?** | 6 | **?** |
| Tiesas, kurām segtas autotransporta nomas maksas palielināšanās izmaksas (skaits) | 15 | 15 | **100%** | 15 | **?** | 15 | **?** |
| Tiesu darbinieku darba vietas, kas aprīkotas ar ergonomiskiem, augstumā elektriski regulējamiem galdiem un biroja krēsliem ar sinhrono mehānismu (skaits) | 60 | 60 | **100%** | 60 | **?** | 60 | **?** |

Atbilstoši MK 2023. gada 26. septembra sēdē nolemtajam tika piešķirts finansējums prioritārajam pasākumam “Tiesu darbības nodrošināšana un infrastruktūras uzturēšanas izdevumu segšana” 739 998 *euro* apmērā 2024. gadam un turpmāk ik gadu, tajā skaitā budžeta apakšprogrammā 03.01.00 “Tiesu administrēšana” 14 005 *euro* apmērā un budžeta apakšprogrammā 03.02.00 “Apgabaltiesas un rajonu (pilsētu) tiesas” 725 993 *euro* apmērā.

Aplūkojot tabulu Nr. 2.3.52., secināms, ka 2024. gadā rezultatīvais rādītājs vispār nav sasniegts, bet izlietots finansējums apakšprogrammā 03.01.00 “Tiesu administrēšana” 100% no plānotā. Balstoties uz MK 2025. gada 13. maija protokola (prot. Nr. 19 50.§) 7. punktu, TM iesniedza priekšlikumu PP izdevumu samazinājumam 2026. – 2029. gadam 11 424 *euro* apmērā.

Veicot prioritāro pasākumu izdevumu pārskatīšanu, TM secina, ka piešķirtie līdzekļi netiks izlietoti plānotajā apmērā, jo līgums par transportlīdzekļu nomu noslēgts par mazāku summu. Ņemot vērā, ka finansējums piešķirts neatkarīgajām iestādēm – tiesām, ietaupījums 67 801 *euro* apmērā ir novirzāms citu tiesām aktuālu jautājumu risināšanai, tostarp tiesu 2026. – 2029. gadam pieteikto PP daļējai finansēšanai:

**12 252*euro*** 2026. gadā – lai pilnveidotu pagaidu aizsardzības pret vardarbību mehānismu un veicinātu sabiedrības uzticību tiesu sistēmai, E-lietas portālā www.elieta.lv tiek plānots iekļaut e-veidlapu “Pieteikums par pagaidu aizsardzību pret vardarbību”. Šī e-veidlapa būs pieejama strukturētu datu formātā, ļaujot to ērti un pārskatāmi aizpildīt tiešsaistē. Lietotājiem būs iespēja pievienot arī papildus dokumentus kā pielikumus, tādējādi nodrošinot pilnvērtīgu informācijas sniegšanu tiesai. Šobrīd pieteikumu par pagaidu aizsardzību pret vardarbību iespējams iesniegt vairākos veidos – elektroniski parakstītu, personīgi parakstītu, nogādājot tiesā, kā arī nosūtot pa pastu. E-veidlapas ieļaušana E-lietas portālā www.elieta.lv būtiski atvieglos šo procesu, padarot to pieejamāku, ātrāku un efektīvāku ikvienam, kam nepieciešama tiesiskā aizsardzība.

**25 820*euro*** 2026. gadā – lai stiprinātu Tiesu informatīvās sistēmas drošību un nodrošinātu tās uzticamību, ir veikts visaptverošs informatīvās sistēmas drošības audits. Šī audita mērķis bija identificēt potenciālos kiberdrošības riskus, izvērtēt sistēmas ievainojamību un sniegt profesionālus ieteikumus risku mazināšanai, tādējādi veicinot sistēmas stabilitāti un aizsardzību pret iespējamiem apdraudējumiem. Audita gaitā tika konstatēti vairāki būtiski drošības aspekti, kuriem nepieciešama tūlītēji risinājumi. Galvenie ieteikumi ir serveru operētājsistēmu un citu kritiski svarīgu rīku versiju atjaunināšana, kas nodrošina sistēmas atbilstību mūsdienu drošības standartiem. Tāpat ir būtiski veikt regulāru datorvīrusu pārbaudi, lai savlaicīgi atklātu un novērstu ļaunatūras klātbūtni. Īpaša uzmanība pievērsta piekļuves kontroles mehānismiem – tostarp paroļu aizsardzībai un autentifikācijas procesu stiprināšanai, kas ir būtiski, lai novērstu nesankcionētu piekļuvi sistēmai. Šie pasākumi kopumā veido drošības stratēģiju, kas palīdzēs nodrošināt Tiesu informatīvās sistēmas ilgtspējīgu darbību un aizsardzību pret kiberdraudiem.

**29 729 *euro*** 2026. gadā un **67 801 *euro*** turpmāk ik gadu – šobrīd tiesu tulkotāji strādā ar novecojušu Trados tulkošanas programmatūras versiju, kas iegādāta 2015. gadā. Tulkotāji minēto tulkošanas programmatūru atzinuši par vērtīgu ikdienas darbu veikšanā un, ņemot vērā, ka esošai versijai netiek sniegts ražotāja atbalsts, ir paredzēts pāriet uz licenču nomas modeli (licenču iegādi ražotājs nepiedāvā). Tas ļaus tulkotājiem izmantot jaunāko Trados versiju ar visām tās modernajām funkcionalitātēm, kas uzlabo darba efektivitāti, precizitāti un atbilstību mūsdienu tehnoloģiskajām prasībām. Jaunā versija ne tikai nodrošinās tulkotājiem stabilu un drošu darba vidi, bet arī veicinās tiesu sistēmas kopējo kvalitāti, nodrošinot precīzu un profesionālu tulkojumu juridiskajos procesos.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 67 801 | 2027 | 67 801 | 2028 | 67 801 | 2029 | 67 801 |

**TM – Latvijas Republikas kapacitātes un lomas stiprināšana starptautisko tiesību jautājumos, tostarp Ukrainas tiesiskais atbalsts**

PP ietvaros plānots stiprināt valsts kapacitāti un lomu starptautisko tiesību jautājumos, tai skaitā sniegt tiesisko atbalstu Ukrainai.

***2.3.53. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 597 056 | **381 375** | **64%** | 423 865 | **?** | 400 343 | **?** |
| Dienestā Starptautiskajā kriminālltiesā norīkoti eksperti (skaits) | 1 | **1** | **100%** | 1 | **?** | - | - |

Aplūkojot tabulu Nr. 2.3.53., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 97.00.00 “Nozaru vadība un politikas plānošana” 64% no plānotā. Balstoties uz MK 2025. gada 13. maija protokola (prot. Nr. 19 50.§) 7. punktu, TM iesniedza priekšlikumu PP izdevumu samazinājumam 2026. – 2029. gadam 43 000 *euro* apmērā.

**TM – Latvijas tiesību speciālistu ataudzes nodrošināšana un to starptautiskās konkurētspējas veicināšana**

PP ietvaros plānots nodrošināt kvalitatīvu un pilnvērtīgu jurista profesionālās kvalifikācijas eksāmena organizēšanu.

***2.3.54. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 369 330 | **231 764** | **63%** | 369 330 | **?** | 369 330 | **?** |
| Eksāmeni (skaits) | 2 | **2** | **100%** | 2 | **?** | 2 | **?** |

Aplūkojot tabulu Nr. 2.3.54., secināms, ka 2024. gadā rezultatīvā rādītāja izpilde ir 100%, kas sasniegta, izlietojot finansējumu programmā 97.00.00 “Nozaru vadība un politikas plānošana” 63% no plānotā.

Ņemot vērā, ka piešķirtais finansējums joprojām nav pilnībā apgūts, TM informē, ka PP ir pārskatīts, un tas joprojām ir aktuāls. Šobrīd nav plānots samazināt finansējumu.

Ņemot vērā rezultatīvā rādītāja izpildi, vienlaikus izlietojot mazāku finansējumu no plānotā, finansējums **137 566 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 137 566 | 2027 | 137 566 | 2028 | 137 566 | 2029 | 137 566 |

**TM – Digitalizācijas direktīvas ieviešana, t.sk. integrācijas ar Eiropas Centrālās platformas un reģistru savstarpējās savienojamības sistēmu ikgadējā uzturēšana**

PP ietvaros plānots nodrošināt komercreģistra ierakstu un dokumentu publisku pieejamību UR tīmekļvietnē un UR IS integrāciju ar Eiropas Biznesa reģistru savstarpējās savienojamības sistēmu darbības uzturēšanu.

***2.3.55. tabula* PP izdevumi (*euro*) un darbības rezultatīvie rādītāji apakšprogrammā 06.01.00 “Juridisko personu reģistrācija”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vienība** | **2022** | | | **2023** | | | **2024** | | |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 81 675 | **50 040** | **61%** | 190 575 | **159 170** | **84%** | 81 675 | **17 503** | **21%** |
| Informācijas sistēmu integrācijas sekmīga darbība (%) | 98 | **98** | **100%** | 98 | **98** | **100%** | 98 | **98** | **100%** |
| Pielāgotas informācijas sistēmas (skaits) | - | - | - | 1 | **1** | **100%** | - | **-** | - |

Aplūkojot tabulu Nr. 2.3.55., secināms, ka 2024. gadā rezultatīvā rādītāja izpilde ir 100%, izlietojot finansējumu apakšprogrammā 06.01.00 “Juridisko personu reģistrācija” tikai 21% no plānotā. Pagājušā gada izdevumu pārskatīšanas sanāksmē TM norādīja, ka nav plānots samazināt prioritārā pasākuma finansējumu.

Balstoties uz MK 2025. gada 13. maija protokola (prot. Nr. 19 50.§) 7. punktu, TM iesniedza priekšlikumu PP izdevumu samazinājumam 2026. – 2029. gadam 60 000 *euro* apmērā. Ņemot vērā rezultatīvā rādītāja izpildi, vienlaikus izlietojot mazāku finansējumu no plānotā, kā arī TM jau iesniegto finansējuma samazinājuma priekšlikumu, finansējums **4 172 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 4 172 | 2027 | 4 172 | 2028 | 4 172 | 2029 | 4 172 |

**TM – Piespiedu dalītā īpašuma izbeigšana privatizētajās daudzdzīvokļu mājās**

PP ietvaros plānots nodrošināt, ka īpašumi ir apvienoti, un daudzdzīvokļu māju dzīvokļu īpašnieki ir ieguvuši zemi, kas atrodas zem viņu mājas.

***2.3.56. tabula* PP izdevumi (*euro*) un darbības rezultatīvie rādītāji**

| **Programma/ apakšprogramma** | **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| 03.05.00 Atlīdzība tiesu izpildītājiem par izpildu darbībām | Izdevumi (*euro*) | 90 788 | **0** | **0%** | 539 681 | **77 256** | **14%** | 892 744 | **?** |
| Ēku, kurām izbeigts dalītais īpašums, īpatsvars no kopējā skaita (%) | 0,5 | **0** | **0%** | 3 | **1** | **33%** | 5 | **?** |
| 97.00.00 Nozaru vadība un politikas plānošana | Izdevumi (*euro*) | 97 009 | **24 762** | **26%** | 68 178 | **36 027** | **53%** | 68 178 | **?** |
| Ēku, kurām izbeigts dalītais īpašums, īpatsvars no kopējā skaita (%) | 0,5 | **0** | **0%** | 3 | **1** | **33%** | 5 | **?** |

Aplūkojot tabulu Nr. 2.3.56., secināms, ka 2024. gadā apakšprogrammā 03.05.00 “Atlīdzība tiesu izpildītājiem par izpildu darbībām” finansējums izlietots tikai 14% no plānotā, bet rezultatīvā rādītāja izpilde 33% (samazināts finansējums 92 744 *euro* apmērā 2025. gadam un turpmāk ik gadu). Savukārt programmā 97.00.00 “Nozaru vadība un politikas plānošana” finansējums izlietots 53%, bet rezultatīvais rādītājs sasniegts 33%. Balstoties uz MK 2025. gada 13. maija protokola (prot. Nr. 19 50.§) 7. punktu, TM iesniedza priekšlikumu PP izdevumu samazinājumam 2026. – 2029. gadam 859 009 *euro* apmērā.

**TM – Informācijas sistēmu pielāgojumi normatīvā regulējuma par diskvalificētajiem vadītājiem un pārrobežu reorganizāciju ieviešanai**

PP ietvaros plānots nodrošināt datu apmaiņu ar ES dalībvalstu reģistriem komercdarbības ierobežojumu jomā, datu apmaiņu ar ES dalībvalstu reģistriem pārrobežu reorganizācijas jomā un nodrošināt datu pieejamību par pārrobežu reorganizācijas dalībniekiem UR datu izplatīšanas servisos un informācijas tīmekļvietnē un nodrošināta reorganizācijas paziņojumu publicēšana UR tīmekļvietnē.

***2.3.57. tabula* PP izdevumi (*euro*) un darbības rezultatīvie rādītāji apakšprogrammā 06.01.00. “Juridisko personu reģistrācija”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 181 354 | **104 653** | **58%** | 369 642 | **11 646** | **3%** | 80 210 | **?** |
| Izstrādāts, ieviests risinājums un veikti tā pilnveidošanas darbi informācijas sistēmās (skaits) | 1 | **0** | **0%** | 2 | **1** | **50%** | 2 | **?** |
| Veikti pielāgojumi, uzturēšanas un pilnveidošanas darbi informācijas sistēmās (skaits) | 1 | **0** | **0%** | 1 | **0** | **0%** | 1 | **?** |

Aplūkojot tabulu Nr. 2.3.57., secināms, ka 2024. gadā finansējums apakšprogrammā 06.01.00 “Juridisko personu reģistrācija” izlietots tikai 3% no plānotā, bet rezultatīvo rādītāju vidējā izpilde tikai 25%. Pagājušā gada izdevumu pārskatīšanas sanāksmē TM norādīja, ka pasākums turpinās un šobrīd nav plānots samazināt finansējumu, kā arī šobrīd rezultatīvos rādītājus plānots sasniegt plānotā apmērā.

Ņemot vērā, ka piešķirtais finansējums joprojām nav pilnībā apgūts, TM informē, ka PP ir pārskatīts un joprojām saglabā savu aktualitāti. Pašlaik finansējuma samazinājums nav plānots, un turpmākajos gados paredzēts sasniegt rezultatīvos rādītājus.

**TM – Piemaksa par darbu svētku dienās amatpersonām ar speciālajām dienesta pakāpēm**

PP ietvaros plānots nodrošināt taisnīgu atlīdzību**.**

***2.3.58. tabula* PP izdevumi (*euro*) un darbības rezultatīvie rādītāji apakšprogrammā 04.01.00 “Ieslodzījuma vietas”**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vienība** | **2023** | | | **2024** | | | **2025** | |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 955 838 | **668 485** | **70%** | 955 838 | **589 528** | **62%** | 955 838 | **?** |
| Dienas, par kurām veikta samaksa par darbu valsts svētku dienās (skaits) | 15 | **17** | **113%** | 15 | **15** | **100%** | 15 | **?** |

Aplūkojot tabulu Nr. 2.3.58., secināms, ka 2024. gadā finansējums apakšprogrammā 04.01.00 “Ieslodzījuma vietas” izlietots tikai 62% apmērā no plānotā, bet rezultatīvais rādītājs sasniegts 100% apmērā. Pagājušā gada izdevumu pārskatīšanas sanāksmē TM norādīja, ka pasākums turpinās un šobrīd nav plānots samazināt finansējumu.

Ņemot vērā, ka piešķirtais finansējums joprojām nav pilnībā apgūts, TM sniedza skaidrojumu par turpmākajos gados plānoto finansējuma apguvi. TM informē, ka PP ir pārskatīts un joprojām saglabā savu aktualitāti. Pašlaik finansējuma samazinājums nav plānots. Ņemot vērā to, ka 2025. gadā amata vietas amatpersonām ar speciālajām dienesta pakāpēm ir aizpildītas par aptuveni 60 amata vietām vairāk nekā 2024. gadā, attiecīgi palielinās arī izmaksas par darbu svētku dienās. TM norāda, ka notiek regulārs darbs, lai pēc iespējas aizpildītu esošās amatpersonu ar speciālajām dienesta pakāpēm vakances.

Ņemot vērā rezultatīvā rādītāja izpildi, vienlaikus izlietojot mazāku finansējumu no plānotā, finansējums **366 310 *euro*** apmērā 2026. gadā un turpmāk ik gadu vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 366 310 | 2027 | 366 310 | 2028 | 366 310 | 2029 | 366 310 |

**VARAM – Valsts IKT profesionalizācija – Valsts digitālā attīstība**

PP ietvaros plānots nodrošināt Digitālās desmitgades politikas lēmumā (ES) 2022/2481, ar ko izveido politikas programmas “Digitālās desmitgades ceļš” 20230. gadam noteikto ES digitālo mērķu īstenošanu, nodrošināt vienotu politikas īstenošanu un koordināciju, valsts iestāžu tīmekļvietņu un mobilo lietotņu piekļūstamības izvērtēšanu un izveidot nacionālo kontaktpunkta programmas “Digitālā Eiropa” regulas ieviešanu, nodrošināt atbalstu investīciju projektiem.

***2.3.59. tabula* PP izdevumi (*euro*) un darbības rezultatīvie rādītāji**

| **Programma** | **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| 30.00.00 Attīstības nacionālie atbalsta instrumenti | Izdevumi (*euro*) | 233 541 | **29 687** | **13%** | 233 541 | **?** | 233 541 | **?** |
| Laikā no 2023. līdz 2030. gadam katru otro gadu izstrādāts un iesniegts EK Latvijas ceļvedis vai tā atjauninājumi (skaits) | - | - | - | 1 | **?** | - | - |
| Valsts iestāžu tīmekļavietnes un mobilās lietotnes, kam izvērtēta atbilstība piekļūstamības prasībām (skaits) | 156 | **0** | **0%** | 156 | **?** | 156 | **?** |
| 97.00.00 Nozaru vadība un politikas plānošana | Izdevumi (*euro*) | 56 040 | **33 659** | **60%** | 54 872 | **?** | 57 061 | **?** |
| Atbalstam virzītie projekti (skaits) | 1 | **4** | **400%** | 1 | **?** | 1 | **?** |

Aplūkojot tabulu Nr. 2.3.59., secināms, ka programmā 30.00.00 “Attīstības nacionālie atbalsta instrumenti” 2024. gadā rezultatīvā rādītāja izpilde ir 0%, bet finansējums izlietots 13% no plānotā, savukārt programmā 97.00.00 “Nozaru vadība un politikas plānošana” rezultatīvā rādītāja izpilde ir 400%, kas sasniegta, izlietojot finansējumu 60% no plānotā. Programmā 30.00.00 “Attīstības nacionālie atbalsta instrumenti” samazināts finansējums 2025. un 2026. gadam 25 262 *euro* apmērā ik gadu.

Ņemot vērā, ka piešķirtais finansējums nav pilnībā apgūts, VARAM sniedza skaidrojumu par turpmākajos gados plānoto finansējuma apguvi. VARAM informē, ka attiecībā uz programmu 30.00.00 “Attīstības nacionālie atbalsta instrumenti” 2025. gadā un turpmāk finansējums tiks izlietots pilnā apmērā. Neizpilde 2024. gadā radusies iepirkuma, kas paredzēts 156 valsts iestāžu tīmekļvietņu un mobilo lietotņu piekļūstamības izvērtēšanai, pārsūdzības rezultātā. Šāds izvērtējums veicams katru gadu, rezultāti jāpaziņo EK. Atkārtota iepirkuma procedūra bija veiksmīga un noslēgts līgums ar iepirkumā uzvarējušo pretendentu. Tā izpildes rezultāti plānotajā termiņā tiks ziņoti EK. Savukārt attiecībā uz programmu 97.00.00 “Nozaru vadība un politikas plānošana” VARAM informē, ka 2025. gadā un turpmāk finansējums tiks izlietots pilnā apmērā. 2024. gada neizpilde bija saistīta ar to, ka darbinieks, kas nodrošina programmas “Digitālā Eiropa” kontaktpunktu un koordināciju, uzsāka darba tiesiskās attiecības 2024. gada aprīlī, līdz ar to izveidojās atlikums atlīdzībai 2024. gadā.

Ņemot vērā, ka programmas 30.00.00 “Attīstības nacionālie atbalsta instrumenti” rezultatīvais rādītājs nav sasniegts un vienlaikus nav izlietots piešķirtais finansējums, finansējums **178 592 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 178 592 | 2027 | 178 592 | 2028 | 178 592 | 2029 | 178 592 |

Ņemot vērā, ka programmas 97.00.00 “Nozaru vadība un politikas plānošana” rezultatīvā rādītāja izpilde ir pārsniegta, vienlaikus izlietojot mazāku finansējumu no plānotā, finansējums **23 402 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 23 402 | 2027 | 23 402 | 2028 | 23 402 | 2029 | 23 402 |

**VARAM – Pabalstu un kompensāciju nodrošinājuma palielināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai**

PP ietvaros plānots palielināt pabalstu un kompensāciju nodrošinājumu par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai aizvien sarežģītākā, izaicinājumiem bagātākā starptautiskajā vidē.

***2.3.60. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 85 087 | **69 731** | **82%** | 113 449 | **98 862** | **87%** | 113 449 | **?** |
| Diplomātiskā un konsulārā dienesta  amatpersonas (darbinieki), valsts tiešās pārvaldes amatpersonas (darbinieki), karavīri, prokurori un sakaru virsnieki, kuriem tiek nodrošināti pabalsti un izdevumu kompensācijas par dienestu ārvalstīs (skaits) | 3 | **3** | **100%** | 3 | **2** | **67%** | 3 | **?** |

Aplūkojot tabulu Nr. 2.3.60., secināms, ka 2024. gadā finansējums programmā 97.00.00 “Nozaru vadība un politikas plānošana” izlietots 87% apmērā no plānotā, savukārt rezultatīvais rādītājs sasniegts 67% apmērā.

Ņemot vērā, ka piešķirtais finansējums joprojām nav pilnībā apgūts, VARAM sniedza skaidrojumu par turpmākajos gados plānoto finansējuma apguvi. VARAM informē, ka atbilstoši normatīviem aktiem tika izmaksāti pabalsti un kompensācijas par dienestu ārvalstīs atbilstoši ģimenes locekļu faktiskajam sastāvam. Papildus skaidroja, ka finansējums ir nepieciešams arī turpmākajos gados plānotajā apmērā.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **32 042 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 32 042 | 2027 | 32 042 | 2028 | 32 042 | 2029 | 32 042 |

**VARAM – Latvijas vides aizsardzības fonda finansējums[[37]](#footnote-37) nacionālās nozīmes un vides projektiem**

PP ietvaros plānots aktualizēt informāciju par vēsturiskā piesārņojuma izplatības dinamiku, virzieniem un riskiem, nodrošināt vides aizsardzības iestāžu veiktspējas stiprināšanu.

***2.3.61. tabula* PP izdevumi (*euro*) un darbības rezultatīvie rādītāji**

| **Apakš-programma** | **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| 21.02.00 Vides aizsardzības projekti | Izdevumi (*euro*) | 150 000 | **150 000** | **100%** | 150 000 | **150 000** | **100%** | 150 000 | **0** | **0%** |
| Izstrādāti sanācijas pasākumu priekšlikumi (skaits) | 1 | 1 | **100%** | 1 | **1** | **100%** | 1 | **1** | **100%** |
| 21.13.00 Nozares vides projekti | Izdevumi (*euro*) | 150 000 | **137 506** | **92%** | 150 000 | **150 000** | **100%** | 150 000 | **68 692** | **46%** |
| Izstrādāti pētījumi, plānošanas dokumenti, vides izglītības aktivitātes (skaits) | 4 | **4** | **100%** | 4 | **7** | **175%** | 4 | **4** | **100%** |

Aplūkojot tabulu Nr. 2.3.61., secināms, ka apakšprogrammā 21.02.00 “Vides aizsardzības projekti” 2024. gadā rezultatīvā rādītāja izpilde ir 100%, kas sasniegta, izlietojot finansējumu 0% no plānotā, savukārt apakšprogrammā 21.13.00 “Nozares vides projekti” rezultatīvā rādītāja izpilde ir 100%, kas sasniegta, izlietojot finansējumu 46% no plānotā.

Ņemot vērā, ka piešķirtais finansējums joprojām nav pilnībā apgūts, VARAM sniedza skaidrojumu par turpmākajos gados plānoto finansējuma apguvi. VARAM informē, ka attiecībā uz apakšprogrammu 21.02.00 “Vides aizsardzības projekti” PP finansējuma izmaiņas notikušas saskaņā ar MK 2023. gada 15. augusta sēdes protokolu Nr.40 43.§ 44.1. apakšpunktu un protokola Nr.59 65.§ 2.2. apakšpunktu, FM 2024. gada 11. aprīļa rīkojumu Nr.130. Pēc pārdales PP plānotais finansējums VARAM ir 0 *euro*. Rezultatīvā rādītāja izpilde 100% apmērā atteicas uz KEM transfertu. Pasākums joprojām ir aktuāls, un tā pilnvērtīgai īstenošanai ir nepieciešams finansējums pilnā apmērā.

Savukārt attiecībā uz apakšprogrammu 21.13.00 “Nozares vides projekti” VARAM informē, ka PP finansējuma izmaiņas notikušas saskaņā ar FM 2024. gada 11. aprīļa rīk. Nr.130, MK 2024. gada 27. augusta rīk. Nr.707, FM 2024. gada 12. septembra rīk.Nr.331, FM 2024. gada 23. septembra rīk. Nr.345. Pēc pārdales PP plānotais finansējums VARAM ir 68 692 *euro*, kas 2024. gadā tika izlietots 100% apmērā. VARAM norāda, ka pasākums joprojām ir aktuāls, un tā pilnvērtīgai īstenošanai ir nepieciešams finansējums pilnā apmērā.

Balstoties uz MK 2025. gada 13. maija protokola (prot. Nr. 19 50.§) 7. punktu, VARAM iesniedza priekšlikumu PP izdevumu samazinājumam 2026. – 2029. gadam 794 579 *euro* apmērā.

**VKo – Valsts kontroles kapacitātes stiprināšana publiskā sektora revīzijās, stiprinot cilvēkkapitālu**

PP ietvaros revīziju rezultātā plānots veicināt efektīvu, atbildīgu, sabiedrības interesēm atbilstošu un caurskatāmu publiskā sektora institūciju darbību.

***2.3.62. tabula* PP izdevumi (*euro*) un darbības rezultatīvie rādītāji programmā 01.00.00 “Valsts kontrole”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 547 943 | **438 951** | **80%** | 445 093 | **?** | 445 093 | **?** |
| Lietderības jautājumos vērtētās efektivitātes, ekonomiskuma un produktivitātes īpatsvara pieaugums vērtētajos jautājumos, salīdzinot ar 2022. gadu (%) | 20 | **45,8** | **229%** | 30 | **?** | - | - |
| Lietderības jautājumu vērtēšanai novirzīto revīziju resursu īpatsvars no atbilstības un lietderības revīzijās patērētā laika (%) | 50 | **91,6** | **183%** | 50 | **?** | 50 | **?** |
| Realizēts IT attīstības projekts, pilnveidojot revīzijas atbalsta programmatūru (skaits) | - | - | - | 1 | **?** | - | - |

Aplūkojot tabulu Nr. 2.3.62., secināms, ka 2024. gadā rezultatīvo rādītāju vidējā izpilde ir 206%, kas sasniegta, izlietojot finansējumu programmā 01.00.00 “Valsts kontrole” 80% no plānotā.

VKo informē, ka veiktās revīzijas veicina Valdības rīcības plānā paredzēto pasākumu īstenošanu. No 2024. gada izdevumiem par precēm un pakalpojumiem 102 850 *euro* bija vienreizēji izdevumi, kas saistīts ar VKo IT risinājumu attīstību, konkrēti, ar audita atbalsta programmatūras *TeamMate+* jaunākās versijas ieviešanas pakalpojuma iegādi. Savukārt izdevumi atlīdzībai 2024. gadā veidoja 445 093 *euro*, un šie izdevumi ir aktuāli arī turpmāk katru gadu.

Ņemot vērā izlietoto finansējumu 80% apmērā no plānotā, finansējums **6 142 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**VKo – Valsts kontroles kapacitātes stiprināšana publiskā sektora revīzijās, stiprinot valstiskuma apziņu**

PP ietvaros plānots stiprināt kapacitāti mērķtiecīgi attīstot informāciju tehnoloģijas, aizvien vairāk resursu novirzot atbilstības un lietderības revīzijām, kas ir plašāk izmantojamas labas pārvaldības un ilgtermiņa finanšu efekta nodrošināšanai.

***2.3.63. tabula* PP izdevumi (*euro*) un darbības rezultatīvie rādītāji programmā 01.00.00 “Valsts kontrole”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 154 615 | **113 358** | **73%** | 53 115 | **33 115** | **62%** | 53 115 | **?** |
| Organizēta starptautiska konference (skaits) | 1 | **1** | **100%** | - | **-** | **-** | - | **-** |
| Realizēti IT attīstības projekti, pilnveidojot iekšējo komunikāciju, dokumentu apriti, rezultativitātes vadības un personāla uzskaiti (skaits) | 2 | **2** | **100%** | - | **-** | **-** | - | **-** |
| Sabiedriski aktīvās organizācijas un iedzīvotāji, kuri ir piedalījušies lietderības un atbilstības revīziju darbā (skaits) | 15 | **56** | **373%** | 15 | **27** | **180%** | 15 | **?** |

Aplūkojot tabulu Nr. 2.3.63., secināms, ka 2024. gadā rezultatīvā rādītāja izpilde ir 180%, kas sasniegta, izlietojot finansējumu programmā 01.00.00 “Valsts kontrole” 62% no plānotā. Ņemot vērā izlietoto finansējumu 62% apmērā no plānotā, finansējums **20 000 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

**VPK – Latvijas ekonomiskās konkurētspējas veicināšana (vizītes ar uzņēmēju līdzdalību un lobija kampaņa Latvijas kandidatūrai uz ANO Drošības padomes nepastāvīgās dalībvalsts vietu)**

PP ietvaros plānots īstenot Valsts prezidenta vizītes ar uzņēmēju klātbūtni un lobija kampaņas Latvijas kandidatūrai uz ANO Drošības padomes nepastāvīgās dalībvalsts vietu Latvijas ekonomiskās konkurētspējas veicināšanai.

***2.3.64. tabula* PP izdevumi (*euro*) un darbības rezultatīvie rādītāji programmā 04.00.00 “Valsts prezidenta darbības nodrošināšana”**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vienība** | **2024** | | | **2025** | | **2026** | |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 366 000 | **163 200** | **45%** | 408 400 | **?** | 408 400 | **?** |
| Pasākumi (skaits) | 10,0 | **9,0** | **90%** | 10 | **?** | 10 | **?** |
| Tirāžas (skaits) | 2,0 | **2,0** | **100%** | - | **-** | - | **-** |
| Vizītes (skaits) | 10,0 | **4,0** | **40%** | 12 | **?** | 12 | **?** |

Aplūkojot tabulu Nr. 2.3.64., secināms, 2024. gadā rezultatīvo rādītāju vidējā izpilde ir 77%, kas sasniegta, izlietojot finansējumu programmā 04.00.00 “Valsts prezidenta darbības nodrošināšana” 45% no plānotā. Balstoties uz MK 2025. gada 13. maija protokola (prot. Nr. 19 50.§) 7. punktu, VPK iesniedza priekšlikumu PP izdevumu samazinājumam 2026. gadam 300 000 *euro* apmērā.

Ņemot vērā izlietoto finansējumu 45% apmērā no plānotā, finansējums **202 800 *euro*** apmērā 2027. gadā ir vērtējams kā potenciālais iekšējais resurss.

**VPK – Valsts prezidenta komisija Latvijas zinātnes un ekonomiskās konkurētspējas veicināšanai**

PP ietvaros plānots izveidot Valsts prezidenta komisiju Latvijas zinātnes un ekonomiskās konkurētspējas veicināšanai uzņēmējdarbības, inovāciju, zinātnes un izglītības jomās.

***2.3.65. tabula* PP izdevumi (*euro*) un darbības rezultatīvie rādītāji programmā 04.00.00 “Valsts prezidenta darbības nodrošināšana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 61 000 | **35 983** | **59%** | 92 000 | **?** | 92 000 | **?** |
| Pasākumi (skaits) | 19 | **12** | **63%** | 26 | **?** | 26 | **?** |

Aplūkojot tabulu Nr. 2.3.65., secināms, ka 2024. gadā rezultatīvā rādītāja izpilde ir 63%, kas sasniegta, izlietojot finansējumu programmā 04.00.00 “Valsts prezidenta darbības nodrošināšana” 59% no plānotā. Balstoties uz MK 2025. gada 13. maija protokola (prot. Nr. 19 50.§) 7. punktu, VPK iesniedza priekšlikumu PP izdevumu samazinājumam 2026. gadam 52 000 *euro* apmērā.

Ņemot vērā izlietoto finansējumu 59% apmērā no plānotā, finansējums **25 017 *euro*** apmērā 2027. gadā ir vērtējams kā potenciālais iekšējais resurss.

**VM – Publisko personu nomas maksas sadārdzinājums**

PP ietvaros plānots nodrošināt nomas maksas pārrēķinu saskaņā ar MK 2018. gada 20. februāra noteikumos Nr. 97 “Publiskas personas mantas iznomāšanas noteikumi” noteikto kārtību.

***2.3.66. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

| **Vienība** | **2024** | | | **2025** | | **2026** | |
| --- | --- | --- | --- | --- | --- | --- | --- |
| Plāns | Izpilde | | Plāns | Izpilde | Plāns | Izpilde |
| Izdevumi (*euro*) | 129 574 | **129 574** | **100%** | 129 574 | **?** | 129 574 | **?** |
| Objekti (skaits) | 7 | **7** | **100%** | 7 | **?** | 7 | **?** |
| Valsts iestādes (skaits) | 6 | **6** | **100%** | 6 | **?** | 6 | **?** |

Aplūkojot tabulu Nr. 2.3.66., secināms, ka 2024. gadā rezultatīvo rādītāju vidējā izpilde ir 100%, kas sasniegta, izlietojot finansējumu programmā 97.00.00 “Nozaru vadība un politikas plānošana”100% no plānotā.

VM informēja, ka pēc telpu platību samazinājuma un apsaimniekošanas programmas pārskatīšanas, indikatīvi prognozētā līdzekļu neizpilde **34 270** ***euro*** apmērā 2026. gadā un turpmāk ik gadu ir vērtējama kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 34 270 | 2027 | 34 270 | 2028 | 34 270 | 2029 | 34 270 |

**VM – Paliatīvas aprūpes nodrošināšana**

PP ietvaros plānots nodrošināt visaptverošu, uz pacientu centrētu aprūpi, kas nodrošinātu savlaicīgu, kvalitatīvu un izmaksu ziņā pieejamus paliatīvās aprūpes pakalpojumus.

***2.3.67. tabula* PP izdevumi (*euro*) un darbības rezultatīvie rādītāji**

| **Apakš-programma** | **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| 33.16.00 Pārējo ambulatoro veselības aprūpes pakalpojumu nodrošināšana | Izdevumi (*euro*) | 287 613 | **247 088** | **86%** | 282 734 | **135 219** | **48%** | 300 903 | **189 849** | **63%** |
| Papildu sniegtie pakalpojumi (skaits) | 44 801 | **39 362** | **88%** | 44 801 | **36 655** | **82%** | 44 801 | **44 550** | **99%** |
| 33.18.00 Plānveida stacionāro veselības aprūpes pakalpojumu nodrošināšana | Izdevumi (*euro*) | 3 069 380 | **508 289** | **17%** | 3 069 460 | **1 987 470** | **65%** | 3 069 797 | **2 745 359** | **89%** |
| Gadījumu, kad aprūpes gultasdienas tarifs atbilst faktiskajām pakalpojuma izmaksām, īpatsvars (%) | 100 | **100** | **100%** | 100 | **100** | **100%** | 100 | **12,4** | **12%** |
| Gadījumu, kad hroniskās gultasdienas tarifs atbilst faktiskajām pakalpojuma izmaksām, īpatsvars (%) | 100 | **100** | **100%** | 100 | **100** | **100%** | 100 | **109,4** | **109%** |

Aplūkojot tabulu Nr. 2.3.67., secināms, ka 2024. gadā apakšprogrammā 33.16.00 “Pārējo ambulatoro veselības aprūpes pakalpojumu nodrošināšana” finansējums izlietots tikai 63% apmērā no plānotā, bet rezultatīvā rādītāja izpilde ir 99%. Savukārt apakšprogrammā 33.18.00 “Plānveida stacionāro veselības aprūpes pakalpojumu nodrošināšana” finansējums izlietots 89% apmērā no plānotā, bet rezultatīvie rādītāji vidēji sasniegti 61% apmērā. Pagājušā gada izdevumu pārskatīšanas sanāksmē VM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, VM sniedza skaidrojumu par turpmākajos gados plānotā finansējuma apguvi. VM informē, ka attiecībā uz apakšprogrammu 33.16.00 “Pārējo ambulatoro veselības aprūpes pakalpojumu nodrošināšana” pārskata perioda neizpildi ietekmēja sākotnējais indikatīvais aprēķins nepieciešamā finansējumu apjomam apakšpasākumiem “Transporta izmaksas paliatīvās aprūpes darbinieku izsaukumiem pacientu dzīvesvietā”, “Skābekļu terapijas nodrošināšana paliatīvās aprūpes pacientiem” un “Traheostomētu pacientu aprūpes kabineta izveide”, kas tika balstīts uz ārstniecības iestāžu indikatīvi prognozēto pacientu skaitu, kuriem šie pakalpojumi būtu nepieciešami. Pārskata periodā pacientu skaits ir būtiski mazāks par sākotnēji plānoto, t.i., pakalpojumi tiek nodrošināti pacientiem, kuri atbilst noteiktajām indikācijām. Papildus VM informē, ka 2025. gadā tiek realizēts pilotprojekts Paliatīvās aprūpes pakalpojuma ietvaros, kā rezultātā visas ārstniecības iestādes, kurām ir līgumattiecības ar NVD pakalpojumam “Paliatīvās aprūpes kabinets”, var nodrošināt mājas vizītes pie pacienta mājās, ja pacienta indikācijas to pieprasa. Tiek plānots, ka tiks apgūts viss finansējums un sasniegti rezultatīvie rādītāji.

Savukārt attiecībā uz apakšprogrammu 33.18.00 “Plānveida stacionāro veselības aprūpes pakalpojumu nodrošināšana” VM informē, ka turpmākajos gados plānots finansējumu izlietot pilnā apmērā, kā arī nodrošināt rezultatīvo rādītāju sasniegšanu. Atbilstoši VKo ziņojuma ieteikumiem paredzēts likvidēt aprūpes programmu, kuras ietvaros vērojama būtiska neizpilde (12% jeb 78 086 *euro* izpilde 2024. gada 12 mēnešos). Finansējumu no šīs programmas būtu nepieciešams novirzīt hronisko pacientu aprūpes pozīcijai, kur savukārt ir novērojama pārstrāde (109% jeb 2 667 273 *euro* izpilde 2024. gada 12 mēnešos) un nepietiekams budžets, kā arī augstāks tarifs, atbilstības līmenis faktiskajām izmaksām. Šāda pārdale ļaus sabalansēt pieejamos resursus, efektīvāk segt pieprasījumu pēc hroniskās aprūpes pakalpojumiem un sasniegt plānotos rādītājus, nodrošinot pakalpojumu pieejamību un kvalitāti mērķa grupām.

Ņemot vērā apakšprogrammas 33.16.00 “Pārējo ambulatoro veselības aprūpes pakalpojumu nodrošināšana” rezultatīvā rādītāja izpildi, vienlaikus izlietojot mazāku finansējumu no plānotā, finansējums **111 054 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 111 054 | 2027 | 111 054 | 2028 | 111 054 | 2029 | 111 054 |

Ņemot vērā apakšprogrammas 33.18.00 “Plānveida stacionāro veselības aprūpes pakalpojumu nodrošināšana” rezultatīvo rādītāju izpildi, vienlaikus izlietojot mazāku finansējumu no plānotā, finansējums **324 438 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 324 438 | 2027 | 324 438 | 2028 | 324 438 | 2029 | 324 438 |

**VM – Pasākumi, lai samazinātu ilglaicīgu negatīvo ietekmi uz sabiedrības psihisko veselību, ko rada Covid-19 pandēmija**

PP ietvaros plānots nodrošināt psiholoģiskās palīdzības un psihiskās veselības aprūpes pakalpojumu pieejamību.

***2.3.68. tabula* PP izdevumi (*euro*) un darbības rezultatīvie rādītāji apakšprogrammā 33.14.00 “Primārās ambulatorās veselības aprūpes nodrošināšana”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vienība** | **2022** | | | **2023** | | | **2024** | | |
| Plāns | Izpilde | | Plāns | Izpilde | | Plāns | Izpilde | |
| Izdevumi (*euro*) | 390 142 | **30 004** | **8%** | 390 142 | **61 034** | **16%** | 390 142 | 131 955 | **34%** |
| Ģimenes ārstu apmeklējumi (skaits) | 35 676 | **1 810** | **5%** | 35 676 | **7 541** | **21%** | 35 676 | 12 491 | **35%** |

Aplūkojot tabulu Nr. 2.3.68., secināms, ka 2024. gadā apakšprogrammā 33.14.00 “Primārās ambulatorās veselības aprūpes nodrošināšana” finansējums izlietots tikai 34% apmērā no plānotā, kā arī rezultatīvā rādītāja izpilde ir tikai 35%. Pagājuša gada izdevumu pārskatīšanas sanāksmē VM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, VM sniedza skaidrojumu par turpmākajos gados plānotā finansējuma apguvi. VM informē, ka pārskata periodā viens no būtiskākajiem iemesliem rādītāja neizpildei ir tas, ka ne visiem ģimenes ārstiem ir pietiekamas zināšanas, lai nodrošinātu pilnvērtīgu pacientu ar psihiskiem un uzvedības traucējumiem uzraudzību, tādēļ pakalpojums netiek nodrošināts plānotajā apjomā. Kā vēl viens faktors, kas ietekmēja radītāja izpildi ir ģimenes ārstu noslodze un resursu nepietiekamība. Lai gan NVD pārskata periodā nodrošinājis ģimenes ārstiem seminārus, kuros ģimenes ārsti tiek informēti un iepazīstināti ar izstrādātajiem algoritmiem, ģimenes ārstu aktivitāte ir zema.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **258 187 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 258 187 | 2027 | 258 187 | 2028 | 258 187 | 2029 | 258 187 |

**VM – Līdzmaksājuma kompensācija personām ar 2. grupas invaliditāti (Veselības aprūpes finansēšanas likuma normas ar 01.01.2022.)**

PP ietvaros plānots nodrošināt pacienta līdzmaksājuma kompensāciju pacientu grupai – “Persona ar 2. grupas invaliditāti”.

***2.3.69. tabula* PP izdevumi (*euro*) un darbības rezultatīvie rādītāji**

| **Apakšprogramma** | **Vienība** | **2022** | | | **2023** | | | **2024** | | |
| --- | --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde | |
| 33.14.00 Primārās ambulatorās veselības aprūpes nodrošināšana | Izdevumi (*euro*) | 624 825 | **261 910** | **42%** | 624 825 | **414 144** | **66%** | 624 825 | **448 302** | **72%** |
| 33.18.00 Plānveida stacionāro veselības aprūpes pakalpojumu nodrošināšana | Izdevumi (*euro*) | 3 890 544 | **955 508** | **25%** | 3 890 544 | **1 125 158** | **29%** | 3 890 544 | **1 220 361** | **31%** |
| Unikālie pacienti ar pacientu grupu – “Persona ar 2. grupas invaliditāti” (skaits) | | 137 116 | **104 050** | **76%** | 137 116 | **80 686** | **59%** | 137 116 | **129 472** | **94%** |

Aplūkojot tabulu Nr. 2.3.69., secināms, ka 2024. gadā apakšprogrammā 33.14.00 “Primārās ambulatorās veselības aprūpes nodrošināšana” finansējumsizlietots 72% apmērā no plānotā, bet rezultatīvā rādītāja izpilde ir 94%. Savukārt apakšprogrammā 33.18.00 “Plānveida stacionāro veselības aprūpes pakalpojumu nodrošināšana” finansējums izlietots tikai 31% apmērā no plānotā, bet rezultatīvais rādītājs sasniegts 94% apmērā. Pagājuša gada izdevumu pārskatīšanas sanāksmē VM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, VM sniedza skaidrojumu par turpmākajos gados plānoto finansējuma apguvi. VM informē, ka attiecībā uz apakšprogrammu 33.14.00 “Primārās ambulatorās veselības aprūpes nodrošināšana” pārskata periodā neizpildei savu ietekmi uz pacientu veselības stāvokli atstājuši Covid-19 pandēmijas laikā noteiktie ierobežojumi, piemēram, pakalpojuma nepieejamība (nesniegšana), samazinātais gultu skaits palātā, kuru dēļ pacienti nevarēja saņemt nepieciešamos dienas stacionāra pakalpojumus, gaidot rindā iespēju saņemt dienas stacionāra pakalpojumus. Atbilstoši iepriekš minētajam secināms, ka 2024. gadā pacientu veselības stāvoklis kļuvis sarežģītāks un pacientu ārstēšana jānodrošina stacionārā, līdz ar to ģimenes ārstu iesaiste šo pacientu ārstēšanā nav bijusi un pārskata periodā netika sasniegta plānotā rādītāja vērtība.

Savukārt attiecībā uz apakšprogrammu 33.18.00 “Plānveida stacionāro veselības aprūpes pakalpojumu nodrošināšana” VM informē, ka turpmākajos gados plānots finansējumu izlietot pilnā apmērā. Ņemot vērā pieaugošo pieprasījumu un statistiski pieaugošo personu ar invaliditāti, tostarp ar 2. grupas invaliditāti, skaitu, finansējums šai pozīcijai kļūst arvien aktuālāks. Lai nodrošinātu efektīvu resursu izmantošanu un sabalansētu budžeta sadalījumu, nepieciešams veikt līdzekļu pārdali starp budžeta apakšprogrammām 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” un 33.18.00 “Plānveida stacionāro veselības aprūpes pakalpojumu nodrošināšana”, tādējādi izlīdzinot finansējumu un nodrošinot, ka tas tiek izmantots atbilstoši faktiski nepieciešamajam apjomam. Šāda pieeja ļaus sasniegt arī plānotos rezultatīvos rādītājus.

Ņemot vērā apakšprogrammas 33.14.00 “Primārās ambulatorās veselības aprūpes nodrošināšana” rezultatīvā rādītāja izpildi, vienlaikus izlietojot mazāku finansējumu no plānotā, finansējums **176 523 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 176 523 | 2027 | 176 523 | 2028 | 176 523 | 2029 | 176 523 |

Ņemot vērā apakšprogrammas 33.18.00 “Plānveida stacionāro veselības aprūpes pakalpojumu nodrošināšana” rezultatīvā rādītāja izpildi, vienlaikus izlietojot mazāku finansējumu no plānotā, finansējums **940 105 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 940 105 | 2027 | 940 105 | 2028 | 940 105 | 2029 | 940 105 |

**VM – Sociālo garantiju diplomātiskā un konsulārā dienesta amatpersonu (darbinieku), valsts tiešās pārvaldes amatpersonu (darbinieku), karavīru, prokuroru un sakaru virsnieku, kuri uzturas ārvalstīs, laulātajiem palielināšana**

PP ietvaros plānots pilnveidot sociālās aizsardzības sistēmu personām, kuras uzturas attiecīgajā ārvalstī kā diplomātu (darbinieku), karavīru, prokuroru, sakaru virsnieku un Eirojusta pārstāvju laulātie.

***2.3.70. tabula* PP izdevumi (*euro*) un darbības rezultatīvie rādītāji programmā 97.00.00 “Nozaru vadība un politikas plānošana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 1 806 | **0** | **0%** | 2 408 | **0** | **0%** | 2 408 | **?** |
| Laulātie, par kuriem tiek veiktas valsts sociālās apdrošināšanas obligātās iemaksas (skaits) | 1 | **0** | **0%** | 1 | **0** | **0%** | 1 | **?** |

Aplūkojot tabulu Nr. 2.3.70., secināms, ka 2024. gadā rezultatīvā rādītāja izpilde ir 0%, un finansējums programmā 97.00.00 “Nozaru vadība un politikas plānošana” vispār nav izlietots.

Ņemot vērā, ka piešķirtais finansējums joprojām nav pilnībā apgūts, VM informē, ka PP izdevumu apjomu ir grūti precīzi prognozēt, tādēļ tiek plānota šī finansējuma pilnīga apguve.

Ņemot vērā, ka rezultatīvais rādītājs nav sasniegts un vienlaikus nav izlietots piešķirtais finansējums, finansējums **2 408 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 2 408 | 2027 | 2 408 | 2028 | 2 408 | 2029 | 2 408 |

**VM – Veselības aprūpes pakalpojumu onkoloģijas jomā uzlabošana**

PP ietvaros plānots nodrošināt onkoloģiskiem pacientiem kvalitatīvu ambulatoro un stacionāro veselības aprūpi, pēc iespējas novēršot pacientu veselības stāvokļa pasliktināšanos, darbspēju samazināšanos un invaliditātes iestāšanos.

***2.3.71. tabula* PP izdevumi (*euro*) un darbības rezultatīvie rādītāji**

| **Apakš-programma** | **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns |  |
| 33.04.00 Centralizēta medikamentu un materiālu iegāde | Izdevumi (*euro*) | 2 291 572 | **418 380** | **18%** | 3 064 970 | **1 056 480** | **34%** | 3 064 970 | **?** |
| Vidēji pacienti dienā, kas saņem speciālo uzturu (skaits) | 600 | **311** | **52%** | 600 | **821** | **137%** | 600 | **?** |
| 33.14.00 Primārās ambulatorās veselības aprūpes nodrošināšana | Izdevumi (*euro*) | 2 458 748 | **1 062 000** | **43%** | 7 501 246 | **5 955 374** | **79%** | 7 501 246 | **?** |
| Pacienti, kas saņem paliatīvos aprūpes pakalpojumus mājās (skaits) | 723 | **308** | **43%** | 2 842 | **2 154** | **76%** | 2 842 | **?** |
| Pacienti (bērni) ar hematoonkoloģiskām saslimšanām, kas saņem speciālo uzturu (skaits) | 35 | **2** | **6%** | 35 | **35** | **100%** | 35 | **?** |
| Jaunatklātie vēža saslimšanas gadījumi (skaits) | 3 518 | **3 210** | **91%** | 3 518 | **3 122** | **89%** | 3 518 | **?** |

Aplūkojot tabulu Nr. 2.3.71., secināms, ka 2024. gadā apakšprogrammā 33.04.00 “Centralizēta medikamentu un materiālu iegāde” finansējums izlietots tikai 34% apmērā no plānotā, bet rezultatīvā rādītāja izpilde ir 137%. Savukārt apakšprogrammā 33.14.00 “Primārās ambulatorās veselības aprūpes nodrošināšana” finansējums izlietots 79% apmērā no plānotā, bet rezultatīvie rādītāji vidēji sasniegti 88% apmērā (2024. gadā veikta finansējuma pārdale). Pagājušā gada izdevumu pārskatīšanas sanāksmē VM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, VM sniedza skaidrojumu par turpmākajos gados plānoto finansējuma apguvi. VM informē, ka attiecībā uz apakšprogrammu 33.04.00 “Centralizēta medikamentu un materiālu iegāde” izdevumu neizpildes iemesls ir ārstniecības personu vienotas izpratnes trūkums par papildu uztura nepieciešamību, tādēļ atšķiras pieeja pacientu ārstēšanā, un ir pacienti, kas nesaņem nepieciešamos maisījumus, lai gan tas būtu bijis nepieciešams saskaņā ar medicīniskajām vadlīnijām. Vēl viens faktors ir tas, ka speciālo uzturu pacienti saņem tikai caur vienu ārstniecības iestādi – Rīgas Austrumu klīnisko universitātes slimnīcu. VM papildus informē, ka rezultatīvais rādītājs “Vidēji pacienti dienā, kas saņem speciālo uzturu (skaits)” 2025. gadā pieaudzis, jo ir paplašināts pacientu loks, kuri saņem speciālo medicīnisko uzturu. Tas kļuvis iespējams, pateicoties noslēgtajam līgumam ar Bērnu klīnisko universitātes slimnīcu, kas nodrošina šī uztura pieejamību arī bērniem. Veikti grozījumi MK 2018. gada 28. augusta noteikumos Nr. 555 “Veselības aprūpes pakalpojumu nodrošināšanas un samaksas kārtība” (4.11.1.2. punkts), paplašinot pacientu loku, iekļaujot gan bērnus, gan bērnus, kas atrodas sociālās aprūpes centros. Šie grozījumi ļaus nodrošināt plānotā finansējuma apguvi pilnā apjomā.

Savukārt attiecībā uz apakšprogrammu 33.14.00 “Primārās ambulatorās veselības aprūpes nodrošināšana” VM informē, ka 2024. gadā mobilās paliatīvās aprūpes brigāžu pakalpojumam netika izlietots viss piešķirtais finansējums un daļa līdzekļu tika pārdalīta citiem pasākumiem. Tā kā pakalpojums bija jauns, tas pakāpeniski attīstījās, un jau gada beigās tika novērots pieprasījuma pieaugums. Neizpildes rādītājus ietekmēja arī tas, ka 2024. gada pirmajā ceturksnī pakalpojums netika nodrošināts Zemgales reģionā, jo neviena no iestādēm, kas pieteicās atlases kārtībā, neatbilda kritērijiem, un bija jāveic atkārtota atlase. Savukārt 2025. gadā, ņemot vērā augošo pieprasījumu un to, ka aptuveni 10% pacientu pakalpojumu saņem ilgāk par plānotajiem sešiem mēnešiem, tiek prognozēta vismaz 6 – 8 milj. *euro* pārstrāde. Lai nodrošinātu ilgtspējīgu finansējuma izlietojumu, tiek plānotas izmaiņas apmaksas nosacījumos, kā arī veiktas mērķētas pārbaudes. VM papildus informēja, ka rezultatīvais rādītājs “Pacienti, kas saņem paliatīvās aprūpes pakalpojumus mājās (skaits)” 2024. gadā, neskatoties uz pieprasījuma pieaugumu, nesasniedza plānoto apjomu, to ietekmēja pakalpojuma uzsākšanas process, reģionālās nepilnības, kā arī tas, ka aptuveni 10% pacientu saņem aprūpi ilgāk nekā sešus mēnešus. Līdzīga situācija saglabājas arī 2025. gadā – pacienti turpina saņemt pakalpojumu ilgstoši, kas palielina izmaksas uz vienu pacientu un samazina kopējo pakalpojuma saņēmēju skaitu. Lai gan pastāv iespēja, ka rezultatīvie rādītāji netiks pilnībā sasniegti, sagaidāms, ka pacientu skaits būs lielāks nekā 2024. gadā. Attiecībā uz rezultatīvo rādītāju “Pacienti (bērni) ar hematoonkoloģiskām saslimšanām, kas saņem speciālo uzturu (skaits)”, VM informē, ka pasākums tiek apmaksāts fiksētā maksājuma *Citas tāmes* ietvaros, kur Bērnu klīniskās universitātes slimnīca iesniedz atskaites, un atbilstoši tām tiek veikta finansējuma apmaksa (nepārsniedzot 1/12 maksājumu). Ņemot vērā, ka šis pasākums tiek apmaksāts ar fiksēto maksājumu, nākamajam periodam tiek prognozēta 100% izpilde. Savukārt attiecībā uz rezultatīvo rādītāju “Jaunatklātie vēža saslimšanas gadījumi (skaits)” no 2024. gada līdzšinējā PREDA reģistra onkoloģisko datu sadaļu aizvieto Vēža pacienta karte, kurā tiek uzkrāti dati par pacientiem ar onkoloģiskām saslimšanām. Ņemot vērā pilnveidoto datu uzskaites sistēmu, kā arī vienkāršoto un ērtāko datu ievadi ārstniecības iestādēm, indikatīvi tiek prognozēts izpildes pieaugums.

Ņemot vērā, ka rezultatīvā rādītāja izpilde ir pārsniegta, izmantojot mazāku finansējumu, finansējums apakšprogrammā 33.04.00 “Centralizēta medikamentu un materiālu iegāde” **2 008 490 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 2 008 490 | 2027 | 2 008 490 | 2028 | 2 008 490 | 2029 | 2 008 490 |

**VM – Veselības aprūpes pakalpojumu pieejamība**

PP ietvaros plānots nodrošināt apmaksu par veiktajiem veselības aprūpes pakalpojumiem atbilstoši faktiskajām izmaksām un to nepārtrauktību, kā arī datu apmaiņas procesu un medikamentozo terapiju.

***2.3.72. tabula* PP izdevumi (*euro*) un darbības rezultatīvie rādītāji apakšprogrammā 45.01.00 “Veselības aprūpes finansējuma administrēšana un ekonomiskā novērtēšana”**

| **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns | Izpilde |
| Izdevumi (*euro*) | 600 000 | **341 583** | **57%** | 600 000 | **501 598** | **84%** | 600 000 | **?** |
| Datu bāzes darbības nepārtrauktība, tās nodrošināšana (%) | 100 | **100** | **100%** | 100 | **100** | **100%** | 100 | **?** |
| Nacionālā veselības dienesta darbinieki, kuriem noteiktas piemaksas (skaits) | 33 | **31** | **94%** | 33 | **31** | **94%** | 33 | **?** |

Aplūkojot tabulu Nr. 2.3.72., secināms, ka 2024. gadā rezultatīvo rādītāju vidējā izpilde ir 97%, kas sasniegta, izlietojot finansējumu apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” 84% no plānotā. Ņemot vērā, ka piešķirtais finansējums joprojām nav pilnībā apgūts, VM informē, ka, sākot ar 2025. gada 1. janvāri, PP izpildes nodrošināšanā ir iesaistīts Latvijas Digitālais veselības centrs. Šī iesaiste ļaus pārskata periodā nodrošināt pasākuma īstenošanu plānotajā apjomā.

Ņemot vērā, ka rezultatīvie rādītāji ir sasniegti, izmantojot mazāku finansējumu, finansējums **98 402 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 98 402 | 2027 | 98 402 | 2028 | 98 402 | 2029 | 98 402 |

**VM – Pakalpojumu pieejamība bērniem**

PP ietvaros plānots nodrošināt primārās veselības aprūpes pakalpojumu pieejamību bērniem.

***2.3.73. tabula* PP izdevumi (*euro*) un darbības rezultatīvie rādītāji**

| **Apakšprogramma** | **Vienība** | **2023** | | | **2024** | | | **2025** | |
| --- | --- | --- | --- | --- | --- | --- | --- | --- | --- |
| Plāns | Izpilde | | Plāns | Izpilde | | Plāns |  |
| 33.14.00 Primārās ambulatorās veselības aprūpes nodrošināšana | Izdevumi (*euro*) | 552 353 | **103 301** | **19%** | 552 353 | **148 799** | **27%** | 552 353 | **?** |
| Veiktas ģimenes ārstu mājas vizītes saistībā ar bērnu profilaktisko apskati (skaits) | 48 868 | **13 824** | **28%** | 48 868 | **16 064** | **33%** | 48 868 | **?** |
| 33.15.00 Laboratorisko izmeklējumu nodrošināšana ambulatorajā aprūpē | Izdevumi (*euro*) | 245 014 | **137 379** | **56%** | 245 014 | **167 630** | **68%** | 245 014 | **?** |
| Izmeklējumi, kuri veikti jaundzimušajiem (skaits) | 23 340 | **12 719** | **54%** | 23 340 | **16 653** | **71%** | 23 340 | **?** |

Aplūkojot tabulu Nr. 2.3.73., secināms, ka 2024. gadā apakšprogrammā 33.14.00 “Primārās ambulatorās veselības aprūpes nodrošināšana” finansējums izlietots tikai 27% apmērā no plānotā, bet rezultatīvā rādītāja izpilde ir 33%. Savukārt apakšprogrammā 33.15.00 “Laboratorisko izmeklējumu nodrošināšana ambulatorajā aprūpē” finansējums izlietots 68% apmērā no plānotā, bet rezultatīvā rādītāja izpilde ir 71% apmērā. Pagājušā gada izdevumu pārskatīšanas sanāksmē VM norādīja, ka izpildes gaitā būs vērojams PP izpildes pieaugums.

Ņemot vērā, ka piešķirtais finansējums joprojām nav pilnībā apgūts, VM sniedza skaidrojumu par turpmākajos gados plānoto finansējuma apguvi. VM informē, ka attiecībā uz apakšprogrammu 33.14.00 “Primārās ambulatorās veselības aprūpes nodrošināšana” pārskata periodā kā viens no neizpildes iemesliem bija tas, ka ģimenes ārstiem nebija pietiekamu resursu, lai nodrošinātu profilaktiskās apskates mājās, līdz ar ko ģimenes ārstu prakses primāri nodrošināja pakalpojumu pieejamību klātienē. Atbilstoši MK noteikumu Nr. 555. “Veselības aprūpes pakalpojumu nodrošināšanas un samaksas kārtība” (11. pielikums 29. punkts) 2024. gadā tiek nodrošināts maksājums par papildu darbinieka nodarbināšanu ģimenes ārsta praksē. Papildu darbinieks varēs atvieglot ģimenes ārsta noslodzi, kā rezultātā 2025. gadā indikatīvi prognozēts izpildes pieaugums.

Savukārt attiecībā uz apakšprogrammu 33.15.00 “Laboratorisko izmeklējumu nodrošināšana ambulatorajā aprūpē” VM informē, ka viens no pasākuma neizpildes iemesliem 2024. gadā ir ilgstoši novērotā tendence – dzemdību skaita samazināšanās valstī. Ja 2019. gadā tika nodrošināti 18 131 valsts apmaksāti dzemdību gadījumi, tad 2020. gadā – 16 941, 2022. gadā – 15 446, 2023. gadā – 13 895, bet 2024. gadā – jau tikai 12 571 gadījums. Šī tendence būtiski ietekmē PP izpildi. Ņemot vērā, ka demogrāfija ir noteikta kā valsts mēroga prioritāte, tiek prognozēts, ka nākotnē tas varētu veicināt pasākuma izpildes pieaugumu un nodrošināt plānotā finansējuma apguvi.

Ņemot vērā, ka apakšprogrammas 33.14.00 “Primārās ambulatorās veselības aprūpes nodrošināšana” rezultatīvais rādītājs nav sasniegts un vienlaikus nav izlietots piešķirtais finansējums, finansējums **403 554 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 403 554 | 2027 | 403 554 | 2028 | 403 554 | 2029 | 403 554 |

Ņemot vērā, ka apakšprogrammas 33.15.00 “Laboratorisko izmeklējumu nodrošināšana ambulatorajā aprūpē” rezultatīvais rādītājs nav sasniegts un vienlaikus nav izlietots piešķirtais finansējums, finansējums **77 384 *euro*** apmērā 2026. gadā un turpmāk ik gadu ir vērtējams kā potenciālais iekšējais resurss.

|  |  |  |  |  |  |  |  |
| --- | --- | --- | --- | --- | --- | --- | --- |
| 2026 | 77 384 | 2027 | 77 384 | 2028 | 77 384 | 2029 | 77 384 |

### 2.4. Pamatbudžeta pamatfunkciju darbības rezultatīvo rādītāju 2024. gada izpildes analīze

Saskaņā ar MK noteikumiem[[38]](#footnote-38) informāciju par valsts budžeta programmu rezultātu izpildi iestāde katru gadu iesniedz FM atbilstoši MK instrukcijai[[39]](#footnote-39) par kārtējā gada valsts budžeta izpildes analīzi. Saņemot no resoriem rezultatīvo rādītāju izpildes informāciju, FM to nepieciešamības gadījumā lūdz precizēt, apkopo un analizē, kā arī sagatavo publicēšanai Latvijas Atvērto datu portālā[[40]](#footnote-40).

Līdzīgi kā iepriekšējos gados, arī šogad, lai sniegtu sabiedrībai ieskatu par materiālo un nemateriālo labumu, kuru tā un valsts kopumā gūst, izlietojot valsts budžeta līdzekļus, kā viena no izdevumu pārskatīšanas sastāvdaļām informatīvajā ziņojumā tiek iekļauta pamatbudžeta pamatfunkciju DRR izpildes analīze. Kopumā 2024. gada budžeta paskaidrojumos iekļauti 1 667 DRR un vidējā DRR izpilde 2024. gadā ir 92,4%, kas, salīdzinot ar 2023. gadu, ir par 1,3 procentpunktu vairāk.

***2.4.1. attēls* Pamatbudžeta pamatfunkciju DRR un izdevumu izpildes līmenis[[41]](#footnote-41) (%)**

Attēlā Nr. 2.4.1. redzama DRR izpildes korelācija ar izdevumu izpildes līmeni. Secināms, ka DRR izpildes līmenis analizētajos gados ir zemāks nekā izdevumu izpildes līmenis. DRR izpildes līmenis 2020. un 2021. gadā ir zem 90%, kas skaidrojams ar daudzu DRR būtisku neizpildi saistībā ar Covid-19 pandēmijas ietekmē ieviesto ārkārtējo situāciju, ierobežojumiem un epidemioloģisko pasākumu īstenošanu. 2018., 2019., 2022., 2023. un 2024. gadā DRR izpildes līmenis ir nedaudz virs 90%, tomēr secināms, ka no 2021. gada DRR izpildes līmenis pakāpeniski uzlabojas. Savukārt izdevumu izpildes līmenis visos aplūkotajos gados ir ievērojami virs 90%, atsevišķos gados pat tuvu 100%.

Ņemot vērā, ka DRR tiek definēti un to plānotās vērtības tiek noteiktas, pamatojoties uz programmas finansējuma apmēru, tad arī DRR izpildes līmenim būtu jābūt vienādā vai līdzīgā apmērā ar izdevumu izpildes līmeni. Līdz ar to resoriem kā mērķis ir izvirzīts, ka DRR izpildes līmenis pakāpeniski sasniedz izdevumu izpildes līmeni. Kā redzams attēlā Nr.2.4.1., sākot no 2021. gada, DRR izdevumu izpildes līmenis pakāpeniski tuvojas izdevumu izpildes līmenim.

***2.4.2. attēls* P****amatbudžeta pamatfunkciju DRR izpildes līmenis 2024. gadā (%)**

Kā redzams attēlā Nr. 2.4.2., 2024. gadā visaugstākais DRR izpildes līmenis ir ST un VKo – 100% apmērā, savukārt viszemākais DRR izpildes līmenis ir ĀM – 80,7% apmērā.

No 2023. gada ir uzsākts mērīt Budžeta izdevumu efektivitātes indeksu[[42]](#footnote-42). Jo budžeta izdevumu izpildes efektivitātes indekss tuvāk “1”, jo augstāka budžeta izdevumu efektivitāte.

***2.4.3. attēls* Budžeta izdevumu efektivitātes indekss 2024. gadam**

Aplūkojot attēlu Nr.2.4.3., redzams, ka visaugstākā budžeta izdevumu efektivitāte ir ST – 1,14, savukārt viszemākā ĀM – 0,82 un TB – 0,84. Secināms, ka tikai astoņiem budžeta resoriem Budžeta izdevumu efektivitātes indekss ir 1,0 un vairāk, kas norāda uz to, ka šie budžeta resori piešķirto finansējumu izlieto visefektīvāk, sasniedzot izvirzītos plānotos rezultātus ar tiem piešķirto finansējumu. Arī tiem budžeta resoriem, kuriem Budžeta izdevumu efektivitātes indekss ir virs 0,95, budžeta izdevumu efektivitāte uzskatāma par augstu. Savukārt tiem budžeta resoriem, kuriem Budžeta izdevumu efektivitātes indekss ir zem 0,95, budžeta izdevumu efektivitāte ir salīdzinoši zema un būtu jāizvērtē izdevumu korelācija ar sasniedzamajiem rezultātiem, turpmākajos gados uzlabojot DRR izdevumu izpildes līmeni un pilnveidojot rezultatīvos rādītājus.

Ņemot vērā, ka citām centrālajām valsts iestādēm DRR skaits ir salīdzinoši neliels un to, ka izdevumu pārskatīšanā galvenā uzmanība tiek vērsta uz ministriju izdevumu pārskatīšanu, turpmāk atsevišķi tiks analizēta katras ministrijas DRR izpilde. Detalizēta DRR izpildes informācija, tostarp arī par citām centrālajām valsts iestādēm, ir pieejama Latvijas Atvērto datu portālā[[43]](#footnote-43).

**Aizsardzības ministrija**

AiM pamatbudžeta pamatfunkciju DRR izpilde 2024. gadā ir 86,1%, savukārt Budžeta izdevumu efektivitātes indekss – 0,87.


***2.4.4. attēls* AiM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.4. redzama AiM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir būtiski zemāks nekā izdevumu izpildes līmenis. Lielākas atšķirības ir vērojamas 2020., 2021. 2022. un 2024. gadā, kur izdevumu izpildes līmenis ir tuvu 100%, bet DRR izpildes līmenis nesasniedz 90%. Savukārt 2018., 2019. un 2023. gadā DRR izpildes līmenis bija nedaudz virs 90%.

DRR izpildes līmeni 2024. gadā būtiski ietekmēja DRR izpildes līmenis 60,0% apmērā apakšprogrammā 22.12.00 “Nacionālo bruņoto spēku uzturēšana”, jo Gaisa spēku Aviācijas bāzes palīdzības sniegšana civilajam sektoram tika realizēta mazākā apjomā, nekā plānots, un 88,5% apmērā programmā 12.00.00 “Kara muzejs”, jo jaunieguvumu Kara muzeja krājumā bija mazāk, nekā plānots, jo tika iegādāts mazāks muzeja priekšmetu skaits par lielāku vērtību.

***2.4.5. attēls* DRR izpilde 2024. gadā sadalījumā pa programmām (%)**

***2.4.6. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā AiM budžeta paskaidrojumos ir iekļauti 41 DRR, no kuriem 41,5% ir būtiska novirze no plāna. No tiem deviņiem DRR plāns ir izpildīts par vairāk nekā 15%, savukārt astoņiem DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns ir izpildīts par vairāk nekā 15%, ir samazinājies par 25,0%, savukārt DRR skaits, kuriem plāns nav izpildīts par vairāk nekā 15%, ir pieaudzis par 33,3% (skatīt attēlu Nr. 2.4.6.).

**Ārlietu ministrija**

ĀM pamatbudžeta pamatfunkciju DRR izpilde 2024. gadā ir 80,7%, savukārt Budžeta izdevumu efektivitātes indekss – 0,82.


***2.4.7. attēls* ĀM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.7. redzama ĀM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir būtiski zemāks nekā izdevumu izpildes līmenis. Lielākas atšķirības ir vērojamas 2020. un 2022. gadā, kur izdevumu izpildes līmenis ir tuvu 100%, bet DRR izpildes līmenis krietni zem 80%. 2023. un 2024. gadā, salīdzinot ar 2022. gadu, vērojama DRR izpildes līmeņa uzlabošanās, tomēr tas joprojām ir zems – tikai nedaudz pārsniedz 80%.

ĀM DRR izpildes līmeni 2024. gadā būtiski ietekmēja DRR izpildes līmenis 50,0% apmērā programmā 09.00.00 “Materiālās palīdzības nodrošināšana”, jo personu, kurām piešķirta materiālā palīdzība, bija mazāk, nekā plānots, kā arī 76,9% apmērā programmā 03.00.00 “Diplomātisko un konsulāro misiju nodrošinājums”, jo tika iegādātas mazāk LR vīzu ielīmes un tika apstrādāti mazāk vīzu pieteikumi, nekā plānots.

***2.4.8. attēls* DRR izpilde 2024. gadā sadalījumā pa programmām (%)**

***2.4.9. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā ĀM ir 14 DRR,no kuriem 50,0% ir būtiska novirze no plāna. No tiem vienam DRR plāns ir izpildīts par vairāk nekā 15%, savukārt sešiem DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns ir izpildīts par vairāk nekā 15%, ir samazinājies par 66,7%, savukārt DRR skaits, kuriem plāns nav izpildīts par vairāk nekā 15%, nav mainījies (skatīt attēlu Nr. 2.4.9.).

**Ekonomikas ministrija**

EM pamatbudžeta pamatfunkciju DRR izpilde 2024. gadā ir 91,1%, savukārt Budžeta izdevumu efektivitātes indekss – 0,95.


***2.4.10. attēls* EM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.10. redzama EM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir virs 90%, kā arī ir līdzīgā apmērā ar izdevumu izpildes līmeni, izņemot 2021. gadu, kur izdevumu izpildes līmenis ir ievērojami zemāks nekā DRR izpildes līmenis, un 2023. gadu, kur vērojams izdevumu izpildes līmeņa pieaugums un straujš DRR izpildes līmeņa samazinājums

EM DRR izpildes līmeni 2024. gadā būtiski ietekmēja DRR izpildes līmenis 0% apmērā apakšprogrammā 29.08.00 “Latvijas un Igaunijas atkrastes vēja enerģijas kopprojekts ELWIND”, jo netika veikts ietekmes uz vidi novērtējums un citi tehniskie pētījumi, kā arī novērtējumi par atkrastes vēja parka piemērotāko izsoles procedūru, un izmaksu un ieguvumu analīzes ikgadējā aktualizācija, 79,4% apmērā apakšprogrammā 26.02.00 “Konkurences politikas ieviešana”, ko ietekmēja vairāku DRR neizpilde, piemēram, netika veikti izmeklēšanas un citi izpētes pasākumi u.c., kā arī 84,9% apmērā programmā 20.00.00 “Būvniecība”, jo netika veiktas procedūras, lai ieviestu klusēšanas piekrišanas principu, kā arī Būvniecības informācijas sistēmas elektroniskie pakalpojumi nebija pieejami plānotajā apmērā.

***2.4.11. attēls* DRR izpilde 2024. gadā sadalījumā pa programmām (%)**

***2.4.12. attēls* DRR skaits, kuriem ir konstatēta izpildes novirze no plāna par vairāk nekā 15%**

****

2024. gadā EM ir 139 DRR, no kuriem 46,8% ir būtiska novirze no plāna. No tiem 49 DRR plāns ir izpildīts par vairāk nekā 15%, savukārt 16 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns ir izpildīts par vairāk nekā 15%, ir pieaudzis par 36,1%, savukārt DRR skaits, kuriem plāns nav izpildīts par vairāk nekā 15%, ir samazinājies par 15,8% (skatīt attēlu Nr. 2.4.12.).

**Finanšu ministrija**

FM pamatbudžeta pamatfunkciju DRR izpilde 2024. gadā ir 93,8%, savukārt Budžeta izdevumu efektivitātes indekss – 1,04.


***2.4.13. attēls* FM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.13. redzama FM DRR izpildes korelācija ar izdevumu izpildes līmeni. Secināms, ka visos analizētajos gados, izņemot 2024. gadu, DRR izpildes līmenis ir zemāks nekā izdevumu izpildes līmenis, izdevumu izpildes līmenim sasniedzot gandrīz 100%, bet DRR izpildes līmenim esot vidēji ap 90%. Savukārt 2024. gadā DRR izpildes līmenis, salīdzinot ar iepriekšējiem gadiem, ir nedaudz pieaudzis, bet izdevumu izpildes līmenis strauji samazinās, kas pamatā skaidrojams ar izdevumu neizpildi saistībā ar novirzēm būvniecības darbu grafikos.

FM DRR izpildes līmeni 2024. gadā būtiski ietekmēja DRR izpildes līmenis 83,3% apmērā programmā 29.00.00 “Fiskālās disciplīnas padomes darbības nodrošināšana”, jo pētījumi/ziņojumi par ilgtermiņa fiskālās ilgtspējas tēmu netika veikti plānotajā apjomā, 85,5% apmērā apakšprogrammā 31.02.00 “Valsts parāda vadība”, jo privātpersonu īpašumā esošo krājobligāciju apjoms gada beigās bija mazāks, nekā plānots, un 89,8% apmērā programmā 32.00.00 “Iepirkumu uzraudzības birojs”, jo IUB tīmekļvietnē publicēts mazāk statistikas materiālu, nekā plānots.

***2.4.14. attēls* DRR izpilde 2024. gadā sadalījumā pa programmām (%)**

***2.4.15. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā FM ir 52 DRR, no kuriem 48,1% ir būtiska novirze no plāna. No tiem 15 DRR plāns ir izpildīts par vairāk nekā 15%, savukārt 10 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir palielinājies par 42,9%, savukārt DRR skaits, kuriem plāns ir izpildīts par vairāk nekā 15%, ir palielinājies par 25,0% (skatīt attēlu Nr. 2.4.15.).

**Iekšlietu ministrija**

IeM pamatbudžeta pamatfunkciju DRR izpilde 2024. gadā ir 89,3%, savukārt Budžeta izdevumu efektivitātes indekss – 0,93.


***2.4.16. attēls* IeM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.16. redzama IeM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis. Lielākās atšķirības ir vērojamas no 2020. līdz 2022. gadam, kur izdevumu izpildes līmenis ir tuvu 100%, bet DRR izpildes līmenis nesasniedz 85%. Tomēr, sākot no 2023. gada, vērojama pakāpeniska DRR izpildes līmeņa tuvošanās izdevumu izpildes līmenim.

IeM DRR izpildes līmeni 2024. gadā būtiski ietekmēja DRR izpildes līmenis 56,6% apmērā apakšprogrammā 40.02.00 “Nekustamais īpašums un centralizētais iepirkums” saistībā ar to, ka Nodrošinājuma valsts aģentūras grāmatvedības uzskaitē netika iekļauta izbūvētā LR un Krievijas Federācijas un Baltkrievijas Republikas robeža, jo notiek robežjoslas izbūve, kā arī ka pārvaldībā esošo īpašumu ugunsdrošības prasību nodrošināšanas pasākumi tika veikti mazākā apjomā, nekā plānots, un 67,2% apmērā apakšprogrammā 40.03.00 “Lietiskie pierādījumi un izņemtā manta”, jo mantas (tai skaitā sankcionētās mantas) realizācijas rezultātā iegūts mazāk finanšu līdzekļi, nekā plānots.

***2.4.17. attēls* DRR izpilde 2023. gadā sadalījumā pa programmām (%)**

***2.4.18. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā IeM ir 126 DRR, no kuriem 48,4% ir būtiska novirze no plāna. No tiem 34 DRR plāns ir izpildīts par vairāk nekā 15%, savukārt 27 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir palielinājies par 17,4%, savukārt DRR skaits, kuriem plāns ir izpildīts par vairāk nekā 15%, ir samazinājies par 12,8% (skatīt attēlu Nr. 2.4.18.).

**Izglītības un zinātnes ministrija**

IZM pamatbudžeta pamatfunkciju DRR izpilde 2024. gadā ir 90,6%, savukārt Budžeta izdevumu efektivitātes indekss – 0,92.


***2.4.19. attēls* IZM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.19. redzama IZM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis, izdevumu izpildes līmenim sasniedzot gandrīz 100%, bet DRR izpildes līmenim esot vidēji ap 90%. Sākot no 2021. gada, vērojama pakāpeniska DRR izpildes līmeņa tuvošanās izdevumu izpildes līmenim, tomēr 2024. gadā DRR izpildes līmenis ir nedaudz samazinājies.

IZM DRR izpildes līmeni 2024. gadā būtiski ietekmēja DRR izpildes līmenis 50,0% apmērā apakšprogrammā 03.08.00 “Augstākās izglītības padome”, jo netika akreditētas iestādes un apstiprināta profesoru padome, 53,3% apmērā apakšprogrammā 09.12.00 “Latvijas Sporta muzejs”, jo bija mazāk muzeja apmeklētāju, nekā plānots, 66,1% apmērā apakšprogrammā 03.13.00 “Studiju virzienu akreditācija”, jo licencētas mazāk jaunas studiju programmas, kā arī novērtēti un akreditēti mazāk studiju virzieni, nekā plānots, kā arī 67,0% apmērā apakšprogrammā 03.01.00 “Augstākās izglītības programmu nodrošināšana”, jo RTU un “Iespējamās misijas” programmā sagatavots mazāk STEM skolotāju, apmācītas mazāk valsts amatpersonas, nekā plānots, kā arī netika izveidota maģistra studiju un mikrokvalifikāciju programma digitalizācijas un inovāciju pārvaldībai.

***2.4.20. attēls* DRR izpilde 2024. gadā sadalījumā pa programmām (%)[[44]](#footnote-44)**

***2.4.21. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā IZM ir 194 DRR, no kuriem 40,2% ir būtiska novirze no plāna. No tiem 44 DRR plāns ir izpildīts par vairāk nekā 15%, savukārt 34 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir palielinājies par 13,3%, savukārt DRR skaits, kuriem plāns ir izpildīts par vairāk nekā 15%, ir samazinājies par 10,2% (skatīt attēlu Nr. 2.4.21.).

Attēlā norādītas tikai tās programmas/apakšprogrammas, kurās DRR izpilde ir zem 100%.

**Kultūras ministrija**

KM pamatbudžeta pamatfunkciju DRR izpilde 2024. gadā ir 96,4%, savukārt Budžeta izdevumu efektivitātes indekss – 0,97.


***2.4.22. attēls* KM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.22. redzama KM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis. Lielākas atšķirības ir vērojamas 2020. un 2021. gadā, tomēr, sākot no 2021. gada, vērojama pakāpeniska DRR izpildes līmeņa tuvošanās izdevumu izpildes līmenim. 2024. gadā būtiski ir pieaudzis gan DRR izpildes līmenis, gan izdevumu izpildes līmenis.

KM DRR izpildes līmeni 2024. gadā būtiski ietekmēja DRR izpildes līmenis 82,9% apmērā apakšprogrammā 25.02.00 “Valsts kultūrkapitāla fonda programmu un projektu konkursi”, jo atbalstīts mazāk teātru projektu un profesionālās radošās personas, nekā plānots, 92,3% apmērā programmā 21.00.00 “Kultūras mantojums”, jo Dziesmu un deju svētku tradīcijas 150 gadu ekspozīcijas apmeklējumi bija mazāk, nekā plānots, un 92,5% apmērā programmā 27.00.00 “Mediju politikas īstenošana”, jo atbalstīto projektu mediju kritikas žanra attīstībai medijos bija mazāk, nekā plānots.

***2.4.23. attēls* DRR izpilde 2024. gadā sadalījumā pa programmām (%)**

***2.4.24. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā KM ir 102 DRR, no kuriem 30,4% ir būtiska novirze no plāna. No tiem 25 DRR plāns ir izpildīts par vairāk nekā 15%, savukārt sešiem DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir samazinājies par 64,7%, savukārt DRR skaits, kuriem plāns ir izpildīts par vairāk nekā 15%, ir pieaudzis par 38,9% (skatīt attēlu Nr. 2.4.24.).

**Labklājības ministrija**

LM pamatbudžeta pamatfunkciju DRR izpilde 2024. gadā ir 89,4%, savukārt Budžeta izdevumu efektivitātes indekss – 0,91.


***2.4.25. attēls* LM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.25. redzama LM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir krietni zemāks nekā izdevumu izpildes līmenis, izdevumu izpildes līmenim sasniedzot gandrīz 100%, bet DRR izpildes līmenim esot zem 90%. Tomēr, sākot no 2021. gada, vērojama pakāpeniska DRR izpildes līmeņa tuvošanās izdevumu izpildes līmenim.

LM DRR izpildes līmeni 2024. gadā būtiski ietekmēja DRR izpildes līmenis 61,8% apmērā apakšprogrammā 22.03.00 “Valsts atbalsts ārpusģimenes aprūpei”, jo bija mazāk, nekā plānots, sociālo darbinieku konsultācijas adoptētājiem un aizbildņiem, mācībās potenciālajām specializētajām audžuģimenēm, potenciālajiem adoptētājiem, potenciālajiem aizbildņiem piedalījušos dalībnieku, bāreņu un bez vecāku gādības palikušo bērnu, kuri turpina uzturēšanos ārpusģimenes aprūpē pēc pilngadības sasniegšanas, grupu, kurām notikušas mentoru mācības, kā arī atbalsta grupas prasmju un iemaņu apguvei patstāvīgas dzīves uzsākšanai, un 80,0% apmērā apakšprogrammā 22.02.00 “Valsts programma bērnu un ģimenes stāvokļa uzlabošanai”, jo netika īstenota sabiedrības informēšanas kampaņa vardarbības ģimenē mazināšanai.

***2.4.26. attēls* DRR izpilde 2024. gadā sadalījumā pa programmām (%)**

***2.4.27. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā LM ir 200 DRR, no kuriem 41,5% ir būtiska novirze no plāna. No tiem 47 DRR plāns ir izpildīts par vairāk nekā 15%, savukārt 36 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir samazinājies par 20,0%, savukārt DRR skaits, kuriem plāns ir izpildīts par vairāk nekā 15%, ir pieaudzis par 17,5% (skatīt attēlu Nr. 2.4.27.).

**Satiksmes ministrija**

SM pamatbudžeta pamatfunkciju DRR izpilde 2024. gadā ir 94,3%, savukārt Budžeta izdevumu efektivitātes indekss – 0,95.


***2.4.28. attēls* SM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.28. redzama SM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis. Lielākas atšķirības ir vērojamas 2021. gadā, kur izdevumu izpildes līmenis ir gandrīz 100%, bet DRR izpildes līmenis ir zem 80%. Tomēr, sākot no 2022. gada, vērojama būtiska DRR izpildes līmeņa tuvošanās izdevumu izpildes līmenim.

SM DRR izpildes līmeni 2024. gadā būtiski ietekmēja DRR izpildes līmenis 0,0% apmērā apakšprogrammā 31.09.00 “Dotācija jauno vilcienu iegādei un remonta centra izbūve”, jo netika piegādāti elektrovilcieni, un 80,0% apmērā programmā 49.00.00 “Rail Baltica projekta infrastruktūras pārvaldības funkcijas nodrošināšana”, jo netika pabeigta projektēšana Rail Baltica pasažieru ritošā sastāva apkopes punkta izveidei Jaunmārupē.

***2.4.29. attēls* DRR izpilde 2024. gadā sadalījumā pa programmām (%)**

***2.4.30. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā SM ir 51 DRR, no kuriem 25,5% ir būtiska novirze no plāna. No tiem deviņiem DRR plāns ir izpildīts par vairāk nekā 15%, savukārt četriem DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir samazinājies par 20,0%, savukārt DRR skaits, kuriem plāns ir izpildīts par vairāk nekā 15%, ir samazinājies par 18,2% (skatīt attēlu Nr. 2.4.30.).

**Tieslietu ministrija**

TM pamatbudžeta pamatfunkciju DRR izpilde 2024. gadā ir 89,4%, savukārt Budžeta izdevumu efektivitātes indekss – 0,96.


***2.4.31. attēls* TM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.31. redzama TM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis, izdevumu izpildes līmenim esot virs 90%, bet DRR līmenim līdz 2022. gadam esot ievērojami zem 90%. Tomēr no 2023. gada vērojama būtiska DRR izpildes līmeņa tuvošanās izdevumu izpildes līmenim.

TM DRR izpildes līmeni 2024. gadā būtiski ietekmēja DRR izpildes līmenis 0,0% apmērā apakšprogrammā 06.05.00 “Maksātnespējas procesa izmaksas”, jo netika pieņemti lēmumi par administratora atlīdzības, kā arī par pārējo administrācijas izmaksu segšanu, 32,5% apmērā apakšprogrammā 03.05.00 “Atlīdzība tiesu izpildītājiem par izpildu darbībām”, jo zvērinātu tiesu izpildītāju iecirkņiem izmaksātas kompensācijas mazākā apjomā, nekā plānots, kā arī 68,8% apmērā programmā 48.00.00 “Tiesiskās un starpvalstu sadarbības pasākumu īstenošana”, jo ekspertu konsultācijas (darba dienas) bija mazāk, nekā plānots.

***2.4.32. attēls* DRR izpilde 2024. gadā sadalījumā pa programmām (%)**

***2.4.33. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā TM ir 126 DRR, no kuriem 44,4% ir būtiska novirze no plāna. No tiem 24 DRR plāns ir izpildīts par vairāk nekā 15%, savukārt 32 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir pieaudzis par 39,1%, savukārt DRR skaits, kuriem plāns ir izpildīts par vairāk nekā 15%, ir samazinājies par 4,0% (skatīt attēlu Nr. 2.4.33.).

**Viedās administrācijas un reģionālās attīstības ministrija**

VARAM pamatbudžeta pamatfunkciju DRR izpilde 2024. gadā ir 93,7%, savukārt Budžeta izdevumu efektivitātes indekss – 0,96.


***2.4.34. attēls* VARAM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.34. redzama VARAM DRR izpildes korelācija ar izdevumu izpildes līmeni. Secināms, ka visos analizētajos gados gan DRR izpildes līmenis, gan izdevumu izpildes līmenis ir virs 90%, 2019. un 2022. gadā DRR izpildes līmenis ir augstāks nekā izdevumu izpildes līmeni. 2024. gadā DRR izpildes līmenis, salīdzinājumā ar iepriekšējo gadu, ir ievērojami samazinājies.

VARAM DRR izpildes līmeni 2024. gadā ietekmēja DRR izpildes līmenis 60,0% apmērā apakšprogrammā 21.20.00 “Iemaksas starptautiskajās organizācijās”, jo bija mazāk starptautiskās organizācijas, kurās veiktas iemaksas, nekā plānots, un 80,4% apmērā apakšprogrammā 21.13.00 “Nozares vides projekti”, jo īstenotas mazāk aktivitātes bioloģiskās daudzveidības saglabāšanas un aizsardzības pasākumiem, kā arī starptautisko saistību vides jomā izpildei, nekā plānots.

***2.4.35. attēls* DRR izpilde 2024. gadā sadalījumā pa programmām (%)**

***2.4.36. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā VARAM ir 91 DRR, no kuriem 46,2% ir būtiska novirze no plāna. No tiem 27 DRR plāns ir izpildīts par vairāk nekā 15%, savukārt 15 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir pieaudzis par 50,0%, savukārt DRR skaits, kuriem plāns ir izpildīts par vairāk nekā 15%, ir samazinājies par 32,5% (skatīt attēlu Nr. 2.4.36.).

**Veselības ministrija**

VM pamatbudžeta pamatfunkciju DRR izpilde 2024. gadā ir 96,3%, savukārt Budžeta izdevumu efektivitātes indekss – 0,97.


***2.4.37. attēls* VM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.37. redzama VM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis. Lielākas atšķirības bija vērojamas 2020. un 2021. gadā, kur DRR izpildes līmenis ir tikai nedaudz virs 90%, kas saistīts ar Covid-19 pandēmijas ietekmi. Tomēr, sākot no 2022. gada, vērojama būtiska DRR izpildes līmeņa uzlabošanās.

VM DRR izpildes līmeni 2024. gadā ietekmēja DRR izpildes līmenis 88,2% apmērā apakšprogrammā 33.16.00 “Pārējo ambulatoro veselības aprūpes pakalpojumu nodrošināšana”, jo bija mazāk ambulatorie apmeklējumi pie sekundārās ambulatorās aprūpes speciālistiem attālināti, nekā plānots, 90,1% apmērā apakšprogrammā 39.06.00 “Tiesu medicīniskā ekspertīze”, jo tika veiktas mazāk tiesu medicīniskās ekspertīzes un izpētes dzīvām personām un mirušajiem, nekā plānots, un 91,8% apmērā apakšprogrammā 02.03.00 “Augstākā medicīnas izglītība”, jo medicīnas doktora grādu ieguvušo bija mazāk, nekā plānots.

***2.4.38. attēls* DRR izpilde 2024. gadā sadalījumā pa programmām (%)**

***2.4.39. attēls* DRR skaits, kuriem ir konstatēta izpildes novirze no plāna par vairāk nekā 15%**

****

2024. gadā VM ir 108 DRR, no kuriem 25,0% ir būtiska novirze no plāna. No tiem 20 DRR plāns ir izpildīts par vairāk nekā 15%, savukārt septiņiem DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, ir samazinājies par 30,0%, savukārt DRR skaits, kuriem plāns ir izpildīts par vairāk nekā 15%, ir pieaudzis par 33,3% (skatīt attēlu Nr. 2.4.39.).

**Zemkopības ministrija**

ZM pamatbudžeta pamatfunkciju DRR izpilde 2024. gadā ir 92,0%, savukārt Budžeta izdevumu efektivitātes indekss – 0,94.


***2.4.40. attēls* ZM pamatbudžeta pamatfunkciju DRR un izdevumu izpildes līmenis (%)**

Attēlā Nr. 2.4.40. redzama ZM DRR izpildes korelācija ar izdevumu izpildes līmeni. Secināms, ka visos analizētajos gados DRR izpildes līmenis ir zemāks nekā izdevumu izpildes līmenis, izdevumu izpildes līmenim sasniedzot gandrīz 100%, bet DRR izpildes līmenim esot tikai nedaudz virs 90%. 2024. gadā, salīdzinot ar iepriekšējo gadu, DRR izpildes līmenis ir samazinājies.

ZM DRR izpildes līmeni 2024. gadā būtiski ietekmēja DRR izpildes līmenis 61,1% apmērā apakšprogrammā 24.01.00 “Meža resursu valsts uzraudzība”, jo nodzēsto ugunsgrēku skaits un platība bija mazāka, nekā plānots, 71,1% apmērā apakšprogrammā 22.01.00 “Profesionālā izglītība”, jo ar vidējo profesionālo un ar pirmā līmeņa profesionālo augstāko izglītību sagatavots mazāk speciālistu, kuri finansēti no dotācijas, nekā plānots, 72,0% apmērā apakšprogrammā 25.01.00 “Zivju izmantošanas regulēšana, atražošana un izpēte”, jo 2024. gadā ūdenstilpnēs izlaists mazāk zivju un kāpuru, kas finansēts no valsts dotācijas, nekā plānots, kā arī 75,8% apmērā apakšprogrammā 22.03.00 “Kultūra”, jo Likteņdārza apmeklētāju bija mazāk, nekā plānots.

***2.4.41. attēls* DRR izpilde 2024. gadā sadalījumā pa programmām (%)**

***2.4.42. attēls* DRR skaits, kuriem ir konstatēta izpildes novirze no plāna par vairāk nekā 15%**



2024. gadā ZM ir 69 DRR, no kuriem 29,0% ir būtiska novirze no plāna. No tiem deviņiem DRR plāns ir izpildīts par vairāk nekā 15%, savukārt 11 DRR plāns nav izpildīts par vairāk nekā 15%. Salīdzinot ar iepriekšējo gadu, DRR skaits, kuriem plāns nav izpildīts par vairāk nekā 15%, nav mainījies, savukārt DRR skaits, kuriem plāns ir izpildīts par vairāk nekā 15%, ir samazinājies par 10,0% (skatīt attēlu Nr. 2.4.42.).

**SECINĀJUMS**

Vidējā resoru DRR izpilde 2024. gadā ir 92,4%, savukārt vidējais Budžeta izdevumu efektivitātes indekss – 0,98. Lielākajai daļai resoru DRR izpildes līmenis analizētajos gados ir zemāks nekā izdevumu izpildes līmenis. Tomēr no 2022. gada, atsevišķiem resoriem pat no 2021. gada vērojama pakāpeniska DRR izpildes līmeņa tuvošanās izdevumu izpildes līmenim. Kopējais DRR izpildes līmenis 2020. un 2021. gadā ir zem 90%, bet 2018., 2019., 2022., 2023. un 2024. gadā DRR izpildes līmenis ir nedaudz virs 90%. Savukārt izdevumu izpildes līmenis visos aplūkotajos gados ir ievērojami virs 90%, atsevišķos gados pat tuvu 100%. Līdz ar to resoriem jānodrošina, ka DRR izpildes līmenis pakāpeniski sasniedz izdevumu izpildes līmeni.

## 3. Uz rezultātu sasniegšanu orientētu valsts budžeta programmu ieviešana

Valsts budžeta plānošanas un izpildes procesā arvien būtiskāka kļūst pieeja, kas ietver ne tikai finanšu līdzekļu sadali, bet galveno uzsvaru vēršot uz konkrētu rezultātu sasniegšanu. Šāda pieeja paredz budžeta līdzekļu piesaisti skaidri definētiem mērķiem, rezultatīvajiem rādītājiem un sabiedrības vajadzībām, tādējādi veicinot caurskatāmību, atbildību un efektivitāti publisko līdzekļu izlietošanā.

Saskaņā ar MK 2025. gada 27. marta rīkojuma Nr. 179 “Par likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas grafiku” 2.2. punktu pilotministrijām (FM, EM un SM), ņemot vērā MK 2024. gada 12. novembra sēdes protokollēmuma “Par priekšlikumiem 2025. gada budžeta projektu pavadošo likumprojektu izskatīšanai Saeimā otrajā lasījumā” ([prot. Nr. 48](https://likumi.lv/ta/id/356388) 35. §) 30. punktu, jāpārskata savu budžeta resoru struktūras detalizāciju, lai pilnveidotu uz rezultātu sasniegšanu orientētas budžeta programmas, un attiecīgu informāciju jāiesniedz FM iekļaušanai informatīvajā ziņojumā par valsts pamatbudžeta un valsts speciālā budžeta bāzi un izdevumu pārskatīšanas rezultātiem.

Pilotministrijas ir izpildījušas uzdoto uzdevumu, un šajā sadaļā ietverta to sniegtā informācija par to budžeta resoru struktūras detalizācijas pārskatīšanu, pilnveidojot uz rezultātu sasniegšanu orientētas budžeta programmas.

***Ekonomikas ministrija***

EM ierosina strukturālās izmaiņas līdzšinējā EM politikas jomu definējumā, ieviešot snieguma budžeta plānošanu un samazinot līdzšinējo politikas un resursu vadības karšu skaitu.

EM pārskatīja savas esošās politikas jomas (kartes) un izvērtēja to sasaisti ar valsts stratēģiskajiem mērķiem, novērtējot situāciju atbilstoši aktuālākai informācijai, kas detalizētāk ir atspoguļota Informatīvajā ziņojumā par Latvijas ekonomisko attīstību (25-TA-864, MK 2025. gada 22. aprīļa protokols Nr.16 41.§), praktisko rīcību nosakot Rīcības plānā investīciju piesaistei un finanšu pieejamībai tautsaimniecībā (MK 2025. gada 15. jūlijā rīkojums Nr. 422, protokols Nr.28 50.§), kā arī informatīvajā ziņojumā “Latvijas ilgtspējīgas enerģijas tehnoloģiju attīstības ietvars līdz 2035. gadam” (25-TA-1058, kas tiek publiski apspriests). EM piedāvā sakārtot savu budžeta struktūru tā, lai budžeta programmas un apakšprogrammas hierarhiski izrietētu no politikas jomām, katru programmu/apakšprogrammu cenšoties attiecināt tikai uz vienu politikas jomu. Savukārt budžeta programmu/apakšprogrammu mērķi un rādītāji būtu vērsti uz minēto politikas jomu mērķu un tam izvirzīto politikas rezultatīvo rādītāju sasniegšanu.

Turpmāko plānošanu 2026. – 2029. gada budžeta ietvaram EM ierosina veikt atbilstoši šādām politikas jomām (kartēm):

1. Ekonomiskās izaugsmes veicināšana un atbalsts uzņēmējdarbības konkurētspējai.
2. Labvēlīgas un drošas vides veicināšana.
3. Konkurences politikas īstenošana.

Vienlaikus pārveidojot 2025. gada EM budžeta piecas politikas un resursu vadības kartes, kas iepriekš iekļāva nozaru vadību un politikas plānošanu, uzņēmējdarbības konkurētspējas atbalstu, būvniecības un mājokļu politikas īstenošanu un atbalstu iedzīvotājiem, iekšējā tirgus uzraudzību un oficiālās statistikas nodrošināšanu.

EM norāda, ka nākotnē koncentrēs savu darbību uz ekonomiskās izaugsmes un uzņēmējdarbības attīstības veicināšanu, vienlaikus nodrošinot labvēlīgo un drošu vidi uzņēmēju konkurētspējas paaugstināšanai. Papildu tam EM resorā atsevišķu politikas un resursu vadības karti ir jāsaglabā KP, kā neatkarīgas institūcijas, īstenotajiem pasākumiem un izdevumu sadalījumam.

Virzība uz snieguma balstītu budžetēšanu paredz arī mērķtiecīgu rezultātu sasniegšanu, kas formalizējas konkrēto rādītāju izpildē, atbilstoši iepriekš noteiktajiem mērķiem prioritārajās politikas jomās. Tāpēc katrai no jauna izveidotai politikas un resursu vadības kartei ir jānosaka politikas mērķus un rezultatīvus rādītājus.

Atbilstoši valdības rīcības plānam *Ekonomiskās izaugsmes veicināšanas un atbalsta uzņēmējdarbības konkurētspējas kartes* ietvaros ir identificēts mērķis: īstenot ekonomikas politiku, veicinot finansējuma pieejamību un paaugstinot eksportspēju uzņēmumiem un jaunuzņēmumiem, pietuvinot Latvijas produktivitātes līmeni ES līmenim, kā arī palielināt investīcijas mājokļu būvniecībai, atjaunošanai un renovācijai Latvijas reģionos. Savukārt rezultatīvie rādītāji ir vērsti uz eksporta un privāto investīciju pieaugumu:

* Bruto pamatkapitāla veidošana faktiskajās cenās no IKP (%);
* Investīciju atbalsta rezultātā eksporta apjoma ikgadējs pieaugums (*euro*).

*Labvēlīgas un drošas vides veicināšanas kartes* mērķis ir: uzlabot investīciju vidi, īstenojot pasākumus nekvalitatīvas būvniecības risku novēršanai, paaugstinot ēku energoefektivitāti un atjaunojamo energoresursu izmantošanu, veicinot tirgus nepilnību mazināšanu, Latvijas tirgus uzraudzības sistēmas atbilstību Eiropas vienotā tirgus prasībām. Minētās politikas kartes ietvaros ir paredzēts izmantot trīs galvenos rezultatīvos rādītājus:

* Patērētāju īpatsvars, kuri uzticas preču drošumam, nav zemāks par vidējo ES līmeni (%);
* Būvniecības valsts kontroles biroja uzraudzība tās kompetencē esošajās būvēs (%);
* Mājsaimniecību īpatsvars, kurām uzlabota mājokļu pieejamība (%).

KP, kā neatkarīgas iestādes, politikas un resursu vadības karte paliek nemainīga *Konkurences politikas īstenošana* ar mērķi: reaģēt uz tirgus nepilnībām un panākt efektīvāku tirgus dalībnieku konkurenci sabiedrībai nozīmīgiem pakalpojumiem. Šīs kartes ietvaros ir paredzēts šāds rezultatīvais rādītājs:

* Sabiedrības ieguvums no konkurences politikas īstenošanas laikā no 2025. līdz 2027. gadam vidēji trīs gadu periodā (*milj. euro*).

Atbilstoši izveidotajām politikas un resursu vadības kartēm tiek paredzētas izmaiņas arī valsts budžeta programmās/apakšprogrammās, optimizējot EM resora programmu struktūru un skaitu. Budžeta programmu 28.00.00 “Ārējās ekonomiskās politikas ieviešana”, apakšprogrammu 27.12.00 “LIAA darbības nodrošināšana” un programmu 30.00.00 “Tūrisma politikas ieviešana” plānots apvienot vienā 28.00.00 budžeta programmā ar jaunu nosaukumu “Ekonomiskās izaugsmes politikas ieviešana”.

Ņemot vērā, ka ar 2025. gada 1. februāri enerģētikas politikas administrēšanas funkcijas izpilde tika nodota Enerģētikas un vides aģentūrai, plānots likvidēt EM budžeta apakšprogramma 29.06.00 “Enerģētikas jautājumu administrēšana”, daļu finansējuma pārdalot starp apakšprogrammas 29.02.00 “Elektroenerģijas lietotāju atbalsts” un programmas 20.00.00 “Būvniecība” mērķiem.

Identificējot jaunai politikas kartei *Ekonomiskās izaugsmes veicināšana un atbalsts uzņēmējdarbības konkurētspējai* mērķus un rezultātus, bāzes finansējums ir pārdalīts starp divām budžeta programmām 20.00.00 “Būvniecība” un 97.00.00 “Nozaru vadība un politikas plānošana”, tā lai nodalītu EM politikas veidošanas funkciju no politikas administrēšanas funkcijas, kas tiek īstenota no Būvniecības valsts kontroles biroja puses programmas 20.00.00 “Būvniecība” ietvaros.

Papildu tam ar mērķi efektīvāk veidot labvēlīgu un drošu vidi uzņēmēju konkurētspējas paaugstināšanai 2025. gadā tika veiktas arī strukturālās reformas ministrijā, pārveidojot Iekšējā tirgus departamentu uz Konkurences, patērētāju interešu un ilgtspējīgas rūpniecības departamentu, mainot jaunā departamenta kompetences tvērumu un vairāk fokusējot tā darbību uz uzņēmējdarbības vides un ilgtspējas jautājumiem.

Minētais sadalījums EM ieskatā ļaus sekmīgāk sadalīt ministrijas kompetencē esošos publiskās pārvaldes pakalpojumus atbilstoši šajās jomās plānoto rezultātu sasniegšanai, kas kopumā ar politikas mērķu un prioritāšu pilnveidošanu (definējot piemērotākos nozari raksturojošos politikas rādītājus), dod iespēju sasniegt izvirzītās prasības un ievērot uz rezultātu vērsta budžeta ieviešanas nosacījumus.

***Finanšu ministrija***

FM norāda, ka, lai pilnveidotu uz rezultātu sasniegšanu orientētas budžeta programmas un nodrošinātu sniegumā balstītu piešķirto resursu pārvaldību, sekmējot efektivitāti un sasniedzot noteiktos mērķus vidējā termiņā, ir pārskatījusi savu budžeta struktūras detalizāciju.

Ieviešot vienkāršotāku struktūru, tiks sasaistīti budžeta līdzekļi ar nozaru politikas mērķiem un faktiskajiem rezultātiem, saglabājot valsts budžeta likumprojekta paskaidrojumos detalizēto informāciju par plānotajiem izdevumiem atbilstoši ekonomiskajām un funkcionālajām kategorijām. Samazinot detalizācijas pakāpi tiek nodrošināta finanšu elastība, ļaujot ministrijai pielāgot jau piešķirto budžeta līdzekļu izmantošanu nozares stratēģisko mērķu sasniegšanai, vienlaikus saglabājot likumdevēja uzraudzību un caurspīdīgumu. Šādas pieejas īstenošana dod lielāku brīvību un tiesības piemērot finanšu elastības rīkus un mazāku administratīvo slogu, lai sasniegtu optimālu un līdzsvarotu resursu sadali nozares ietvaros un nodrošinātu nozares attīstībai nepieciešamo mērķu sasniegšanu.

*Attiecīgi jaunajai struktūrai tiek noteiktas šādas politikas jomas* (skatīt attēlu Nr. 3.1.):

1. “Līdzsvarota budžeta veidošana” – politikas mērķis ir ekonomiskajā ciklā līdzsvarots vispārējas valdības budžets. Valsts finanšu efektīva pārvaldība, nodrošinot valsts parāda ilgtspējīgu attīstību.
2. “Nodokļu sistēmas ilgtspējas veicināšana” – politikas mērķis ir atbildīga, efektīva, prognozējama un konkurētspējīga nodokļu politika, kas nodrošina stabilus ieņēmumus valsts budžetā. Nodokļu administrēšanas pilnveidošana. Ēnu ekonomikas mazināšana. Uzņēmējdarbības vides stiprināšana, atbalstot godīgu konkurenci, pilnveidojot informācijas apmaiņu un nodrošinot datu caurskatāmību, kā arī atbalstot uzņēmumu attīstību un ilgtspējas mērķu sasniegšanu.
3. “Mērķtiecīga un stabila valsts resursu pārvaldība” – politikas mērķis ir Latvijas interesēm atbilstoša ES un citu ĀFP piesaiste un investīciju progresa uzraudzība. Ilgtspējīga valsts nekustamo īpašumu un kapitālsabiedrību kapitāla daļu un vērtspapīru pārvaldība. Efektīva publisko iepirkumu sistēma.

***3.1. attēls* FM politikas un darbības jomas**

A screen shot of a computer screen

AI-generated content may be incorrect.

Atbilstoši plānotajām politikas jomām trīs nozari visraksturojošākie rezultatīvie rādītāji tiek definēti:

1. Vispārējās valdības budžeta strukturālā bilance no IKP (%).
2. Nodokļu ieņēmumi kopā no IKP (%).
3. Jauno ES fondu investīciju īpatsvars, kam veikta izmaksu ieguvumu analīze, kas uzrāda pozitīvu ekonomisko vērtību (%).

***3.2. attēls* Nulles budžeta principa piemērošana FM**

**A diagram of a diagram

AI-generated content may be incorrect.**

Īstenojot uz rezultātu vērstā budžeta principa ieviešanu, FM savā resorā analizē iespējamos izdevumu scenārijus, nodrošinot plānoto izdevumu efektivitāti, kā rezultātā piemēro “nulles budžeta”[[45]](#footnote-45) principu finanšu resursu ietilpīgākajās funkcijās, kas 2025. gadā veido 84% no kopējā resora budžeta:

1. *Iemaksām ES budžetā (24% no kopējā 2025. gada resora budžeta)* – pašu resursu iemaksu ES budžeta plānošanā tiek izmantots ekspertu izveidots modelis ar definētu struktūru, ietverot formulas, kuras nosaka ES pašu resursu sistēmas regulējums, un citas prognozēšanas komponentes. Veicot izdevumu modelēšanu, tiek ņemta vērā parādu atmaksas termiņu struktūra un valūtas portfelis, vienlaikus nodrošinot valsts finanšu ilgtspēju un noturību pret ārējiem ekonomiskiem šokiem. Tiek saglabāta adekvāta finanšu rezerve, lai izvairītos no nepieciešamības palielināt valsts parādu nelabvēlīgos tirgus apstākļos.
2. *Procentu maksājumiem par parāda apkalpošanu (33% no kopējā 2025. gada resora budžeta)* – valsts parāda apkalpošanas izdevumu pārvaldības modelis pēc “nulles budžeta” pieejas, izmantojot starptautisko salīdzinājuma kritēriju pret līdzvērtīgiem valsts parādzīmju emitentiem, ļauj būtiski ietaupīt līdzekļus ilgtermiņā un veicināt pozitīvo ietekmi uz tautsaimniecību, samazinot valsts parāda fiskālo ietekmi un veicinot izaugsmi novirzot publiskos līdzekļus produktīvajās investīcijās.

Plānojot valsts parāda vadības procentu izdevumus attiecīgajam plānošanas gadam, tiek ņemti vērā plānotie procentu maksājumi par faktiski uzņemtajām parāda saistībām atbilstoši atmaksu grafikiem, kā arī prognozētie procentu maksājumi par jauniem aizņēmumiem, kuri tiks veikti kārtējā un nākamajos gados finansēšanas nepieciešamības segšanai, t.sk. valsts parāda atmaksai. Jaunu aizņēmumu procentu likmes ietekmē galvenokārt centrālo banku monetārās politikas lēmumi, kā arī dažādu faktoru, t.sk. ģeopolitisko, izraisīts finanšu tirgus svārstīgums un nenoteiktība. Valsts kases mērķis ir nodrošināt savlaicīgu finanšu resursu pieejamību finansēšanas nepieciešamības segšanai ar iespējami zemākām valsts parāda apkalpošanas izmaksām ilgtermiņā, ierobežojot finanšu riskus un vienlaikus sekmējot iekšējā finanšu tirgus attīstību.

1. *ES politiku instrumentu un pārējo ĀFP projektu vadībai (27% no 2025. gada resora budžeta)* – atbilstoši MK 2023. gada 25. aprīļa noteikumiem Nr. 205 “Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021. – 2027. gada plānošanas periodā” CFLA piemēro “nulles budžeta” principu, t.i., uzņemas valsts budžeta ilgtermiņa saistības, ja projekta iesniegums ir apstiprināts, attiecīgi budžeta programmās iestrādājot tikai apstiprinātu projektu finansējumu. Gada laikā, pamatojoties uz jaunajiem projektu līgumiem, tiek veiktas pārdales, lai nodrošinātu pietiekamu finansējumu maksājumiem un neveidotu atlikumu budžetā pie pēkšņām izmaiņām plānotajos maksājumos, pārceļot tos uz nākamā gada sākumu. Izmaiņas tiek veiktas atbilstoši MK pieņemtajiem lēmumiem un faktiski nepieciešamajam finansējumam saskaņā ar MK 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”.

***Satiksmes ministrija***

SM norāda, ka 2026. gada valsts budžeta projektā ir jāsaglabā 2025. gada valsts budžeta projekta sagatavošanas gaitā uzsāktās optimizācijas politikas resursu vadības kartēs, kur tika samazināts to skaits no septiņām uz piecām 2025. gadā, un vienlaikus samazinot to uz četrām, sākot ar 2026. gadu, apvienojot kartes ar mazāku finanšu apmēru un sadalot/pārsaucot tās atbilstoši SM prioritātēm:

* 1. Zaļais kurss – Pasažieru pārvadājumi.
  2. Cilvēka drošība un piekļūstamība – Autoceļi.
  3. Eksports un konkurētspēja – Dzelzceļš, aviācija, sakari un IT sistēmas.
  4. Laba pārvaldība – Nozares vadība.

SM norāda, ka ir pārskatījusi rezultatīvo rādītāju atbilstību programmas mērķiem un iekļaus tos 2026. gada valsts budžeta paskaidrojuma rakstā, ņemot vērā optimizāciju potenciālo apmēru un to ietekmi uz sasniedzamajiem rezultātiem.

## 4. Grāmatvedības funkcijas centralizācija

No 2025. gada 1. janvāra 31 iestāde no EM, VM, ZM, VARAM un KEM resoriem saņem grāmatvedības uzskaites pakalpojumu centralizētā grāmatvedības un personāla lietvedības risinājumā. Tāpat ministrijām un to padotības iestādēm ir nodrošināta funkcionalitāte iestāžu līmeņa plānošanā Budžeta plānošanas un finanšu vadības risinājumā. 2025. gadā turpinās darbs pie centralizētās platformas attīstības, vienoto risinājumu pilnveides un nākamo resoru iekļaušanas Vienotā pakalpojumu centru (turpmāk – VPC) modelī, lai ar 2026. gada 1. janvāri Valsts kasē tiktu centralizēta nākamo resoru – TM, IZM un KM grāmatvedības funkcija un grāmatvedības darbinieki. Centralizējot grāmatvedības funkciju, tiek nodrošināta vienota grāmatvedības politika un metodoloģija, kas samazina kļūdu iespējamību un nodrošina atbilstību normatīvajiem aktiem. Tāpat tas veicina vienotu un salīdzināmu finanšu datu iegūšanu, kas ir būtiski valsts budžeta plānošanai un izpildei. Datu kvalitāte uzlabosies arī nodarbināto atlīdzības un tās aprēķina jomā, ko veicinās personāla lietvedības IS centralizācija kopā ar grāmatvedības funkciju un personālu. Centralizētā grāmatvedība ļauj arī efektīvāk izmantot tehnoloģiskos risinājumus un automatizētus procesus, tādējādi samazinot manuālo darbu apjomu, izmaksas un kļūdu risku.

Papildu tam, centralizējot grāmatvedības darbiniekus, tiek veicināta to kompetenču attīstība un specializācija, kas palielina darba efektivitāti un kvalitāti. Tas arī ļauj optimizēt resursu izmantošanu, jo vienotā struktūrā ir vieglāk pārraudzīt darbinieku noslodzi un nodrošināt atbilstošu kapacitāti visām iestādēm. Centralizācija atvieglo arī darbinieku apmācību un kvalifikācijas paaugstināšanu, jo vienotā sistēmā ir vieglāk nodrošināt standartizētas apmācības un koplietot labās prakses piemērus. Rezultātā tiek nodrošināta augstāka finanšu pārvaldības kvalitāte un efektivitāte visā valsts pārvaldē, kas ir būtiski, lai nodrošinātu ilgtspējīgu un atbildīgu valsts budžeta plānošanu un izpildi.

Kopš reformas sākuma, balstoties uz Atlīdzības uzskaites sistēmas datiem, konstatēta tendence, ka pieaug darbinieku skaits finanšu vadības saimēs un samazinās grāmatvedības speciālisti. Attēlā Nr. 4.1., 4.2., 4.3. atspoguļota informācija par grāmatvežu un finansistu slodžu apjomu resoros pirms reformas uzsākšanas un to slodžu apjomu uz 2025. gada 31. martu.

***4.1. attēls* Grāmatvežu un finansistu slodzes IZM resorā**

***4.2. attēls* Grāmatvežu un finansistu slodzes TM resorā**

***4.3. attēls* Grāmatvežu un finansistu slodzes KM resorā**

Līdzīga tendence secināta, ka grāmatvedības speciālisti pēc reformas sākuma klasificēti gan kā noliktavas darbinieki, gan administratīvā vadībā. Ņemot vērā iepriekš minēto, amata slodžu un finansējuma pārdales izvērtējumā iekļauta arī 15. saime (finanšu vadības speciālisti).

Būtiskākās atšķirības no iepriekšējā gada resoriem:

1. **Digitalizācijas līmenis vidēji ir zemāks.**

Ja iepriekšējā gadā VARAM, KEM, ZM, VM un EM resoros lielākajā daļā no iestādēm būtiskākā izmaiņa bija, ka tika ieviests Personāls Hop+, kas atvieglo tieši personāllietvedības procesus, tad šogad ir iestādes (IZM), kur vēl liela daļa no procesiem ir papīra formātā. Tāpat daļā no iestādēm nav ieviesti efektīvi e-rēķini, komandējumu aprite utt. Līdz ar to secināms resoros būtiski uzlabosies automatizācijas pakāpe (skatīt attēlu Nr.4.4.)

***4.4. attēls* Digitalizācijas pakāpe**

Ņemot vērā, ka digitalizācijas pakāpe pieaug, tad arī licenču izmaksas ir augstākas, ja salīdzina ar situāciju ar neieviestiem vai daļēji ieviestiem moduļiem. Vienlaicīgi ir būtiski, ka iestādes pārskata un efektivizē savus iekšējos procesus atbilstoši jaunajam digitalizācijas līmenim, piemēram, nedrīkstētu būt situācija, ka personāla rīkojums tiek dublēts gan dokumentu vadības sistēmā vai papīrā un vienlaicīgi Horizon/Hop. Šādu izmaiņu ieviešanu un procesu efektivitāti vērtē katrs resors/iestāde, vienlaikus vērtē laika ietaupījumu, kas mainās līdz ar digitālās pakāpes pieaugumu.

1. **Ir vairāk mazu iestāžu, kas rada papildu izaicinājumus gan resoram, gan Valsts kasei.**

Atšķirībā no pagājušā gada centralizācijas, šogad papildu izaicinājumus resoros rada mazo iestāžu skaits, kurās strādā viens līdz trīs darbinieki finanšu un grāmatvedības jomā. Balstoties uz Ernst&Young metodoloģiju, ir aprēķināts amata slodžu skaits, kas nepieciešams grāmatvedības darbu veikšanai un amata slodžu skaits, kas paliek iestādēs, jo ir grāmatvedības speciālisti, kas veic daļēji finansista pienākumus. Pēc aprēķiniem iezīmējas tendence, ka mazajās iestādēs (galvenokārt nelielās izglītības iestādēs) nav pilnas amata slodzes finansista darbi, tomēr reizē būtiski ņemt vērā, ka ir svarīgi nodrošināt, ka izglītības iestādēm ir kompetence/atbalsts budžeta plānošanā un kontrolē.

Ņemot vērā iepriekšējā gada pieredzi, kad tika konstatēts, ka dažādi tiek izprasta finanšu grāmatvedības terminoloģija, Valsts kase ir sagatavojusi gan detalizētus pienākumu/atbildību sadalījumu procesu aprakstus, projektējuma aprakstus, kā arī iestāžu/resoru vadības pārstāvjiem kopsavilkumu, atspoguļojot atbildības robežas ar iestādes personālspeciālistiem un finansistiem (skatīt tabulu Nr. 4.1.).

***4.1. tabula* Atbildību un darbību noteikšana**

| **Darbība** | **Piemērs, ko dara iestāde un kā nodod informāciju grāmatvedībai** |
| --- | --- |
| Jauna darbinieka algas noteikšana | Pieņem lēmumu par algām un informāciju nodod grāmatvedībai, ievadot datus Horizon |
| Algas izmaiņas (vienam, vairākiem, ja vairākiem tad datne) | Pieņem lēmumu par atlīdzības izmaiņām un informāciju nodod grāmatvedībai, ievadot datus Horizon – jaunu ierakstu ar jauno algu |
| Piemaksas | Pieņem lēmumu un veido piemaksas dokumentu, lai tālāk grāmatvedība veiktu aprēķinus |
| Novērtēšanas prēmija | Pieņem lēmumu, nosakot izmaksāšanas apmēru. Nodod informāciju grāmatvedībai |
| Naudas balva | Pieņem lēmumu, nosakot izmaksāšanas apmēru. Nodod informāciju grāmatvedībai |
| Pabalsti | Pieņem lēmumu un informāciju ievada Horizon, veidojot vienreizējās samaksas dokumentu |
| Atvaļinājuma piešķiršana | Veido prombūtnes dokumentu |
| Pārejošas darbnespējas lapas piešķiršana | Veido prombūtnes dokumentu |
| Virsstundu darba, darba svētku dienās un brīvdienās uzskaite | Uzskaite |
| Darba laika uzskaite | Darba laika tabulu iesniedz grāmatvedībai |

***4.2. tabula* Personāla nodrošināšana**

|  |  |
| --- | --- |
| **Darbība** | **Piezīme** |
| Amatu plānošana un amatu aprakstu izstrāde, personāla pārcelšanas, personāla atlase, tiesisko attiecību nodibināšanas noformēšana, personāla atbrīvošana, amatpersonu amatu savienošanas | Šobrīd tikai 1 iestādē esam konstatējuši, ka šos darbus dara grāmatvedības speciālists |

***4.3. tabula* Finansista darbi**

|  |  |  |
| --- | --- | --- |
| **Darbs, kas paliek iestādēs un jau šobrīd nav tipisks grāmatvedības darbs, bet finansista darbs** | **Piemērs** | |
| Sagatavo valsts budžeta programmu/apakšprogrammu bāzes projekta precizējumus | Izveido pieprasījumu un pamatojumu | Saziņa ar ministriju un dokumenta (vēstules) izveide, sagatavošana |
| Finansēšanas plānu sagatavošana | Plāna sagatavošana | Ievada e-pakalpojumu sistēmā finansēšanas plānu pa ceturkšņiem, veic izmaiņas, nodod saskaņošanai |
| Finansēšanas tāmju sagatavošana | Tāmju sagatavošana | Ievada e-pakalpojumu sistēmā budžetu pa EKK (pa finansēšanas plāniem), sagatavo tāmju precizējumus, nodod saskaņošanai |
| Sagatavo apropriācijas izmaiņas pieprasījumu | Izveido pieprasījumu un pamatojumu | Saziņa ar ministriju un dokumenta (vēstules) izveide, sagatavošana |
| Iestādes pamatfunkciju programmas, apakšprogrammas budžeta plānošana | Plāno budžetu un kontrolē tā izpildi | Cik nepieciešams atalgojums un pārējie izdevumi, kā arī sagatavo atskaites vadībai. Rēķinos norāda dimensijas, t.sk., EKK, lai tālāk tās noderētu pareizai finanšu analīzei |
| Iestādes projektu programmas, apakšprogrammas budžeta plānošana | Plāno projektu budžetu Projekta atskaites | Cik nepieciešams atalgojums, komandējums, plāno atbilstoši projekta nosacījumiem un uzrauga izpildi atbilstoši nosacījumiem. Veic datu ievadi Kohēzijas politikas fondu vadības informācijas sistēmā |

***4.4. tabula* Citi darbi, kas paliek iestādē**

|  |  |  |
| --- | --- | --- |
| **Darbs, kas paliek iestādē** | **Piemērs** | |
| Līgumu un līgumu izmaiņu dati | Ievade Horizon | Iestāde ir atbildīga par korektiem līgumiem un to informāciju |
| Parādu piedziņa | Zvani/sarakstes ar parādniekiem |  |

Iestādēs, kur līdz šim kādu no augstāk tabulās minētajiem darbiem veica grāmatvedis, pamatojoties uz apjoma datiem, tika aprēķināta un atstāta amata slodze iestādē. Tomēr kopējā tendence liecina, ka **nav neviena iestāde, kur lēmumu par rēķina izdevumu apstiprināšanu līdz šim pieņēma grāmatvedis**, kas atbilst pamatā standarta procesos noteiktam principam – iestādes vadītājs/deleģētā persona vai līgumatbildīgā persona atbild par to, ka izdevumus var apmaksāt.

Kopumā reforma ietekmē katru no iestādes iekšējās kontroles sistēmām, līdz ar to iestādei būtiski to pārskatīt līdz ar jaunajiem procesiem, sistēmas moduļiem, piemēram, rēķinu apritē, skaidri nosakot atbildības, par līgumu atbildīgajai personai un finansistam neveidojot situāciju, ka rēķinu saskaņo daudzi, bet nav skaidra atbildība, un vienlaicīgi tiek radīts administratīvais slogs un liels resursu patēriņš. Tāpat svarīga ir pārdomāta materiālo resursu pārvaldība, efektīva inventarizācija un citi aspekti. Tomēr arī iestādēs jāuztur konkrētu jomu speciālisti, lai standartizētie procesi darbotos efektīvi. Centralizācijas galvenais mērķis ir efektivitātes uzlabošana, kas var prasīt būtisku procesu pārkārtošanu iestādēs un ievērojamas izmaiņas iesaistīto darbinieku ikdienas pienākumos, tādēļ 2025. gada komunikācijas pasākumos Valsts kase aicināja iestāžu vadītājus pārskatīt ar centralizāciju saistītos procesus, kas nodrošinātu pāreju uz ātriem, automātiskiem vai pusautomātiskiem procesiem pakalpojuma sniegšanā kopumā.

Veicot šo centralizāciju, tā ir jāizvērtē ne tikai no klienta vajadzību viedokļa, bet arī no procesu efektivitātes (skatīt tabulu Nr. 4.5.).

***4.5. tabula* Personāla lietvedības līdzšinējā un jaunā procesa vispārīgs salīdzinājums**

|  | **Iepriekšējais process** | **Jaunais process** |
| --- | --- | --- |
| Sagatavoto dokumentu skaits | 2 (iesniegums, rīkojums) | 1 (rīkojums) |
| Aizpildāmo dokumentu reģistrācijas kartīšu | 2 (iesniegums, rīkojums) | 0 (reģistrs veidojas no rīkojumā ievadītajiem datiem) |
| Dokumentu forma | Brīvas formas - aizpildāmi manuāli | Strukturēti – aizpildāmi, izvēloties no sistēmas datiem |
| Tekstuāls rīkojums (MS Word, PDF pielikums) | Visiem | Daļai |
| Apstiprinātāju/ parakstītāju piesaistīšana | Manuāli | Automātiski (iepriekš definēta plūsma) |
| Parakstīšanas forma | Visiem ar e-parakstu | Daļai ar IS parakstu, daļai ar e-parakstu |
| Nodarbinātā iepazīstināšana | Manuāli | Daļai automātiski |

Automatizācija standartizētajā personāla lietvedības procesā būtiski uzlabo efektivitāti un precizitāti, vienlaikus samazinot cilvēka kļūdu risku. Tāpat automatizācija tiek ieviesta vairākos kritiskos soļos, kas iepriekš prasīja manuālu darbu un bija laikietilpīgi:

1. apstiprinātāju un parakstītāju piesaistīšana – jaunajā procesā apstiprinātāju un parakstītāju piesaistīšana notiek automātiski, izmantojot iepriekš definētas plūsmas. Šī automatizācija nodrošina, ka dokumenti netiek aizkavēti cilvēka faktora dēļ un ka apstiprināšanas process ir konsekvents un drošs;
2. nodarbinātā iepazīstināšana – iepriekšējā procesā darbinieki tika iepazīstināti ar dokumentiem manuāli, kas bieži vien prasīja laiku un bija pakļauts cilvēciskām kļūdām. Turpmāk darbinieki saņems paziņojumus un piekļuvi nepieciešamajiem dokumentiem, tiklīdz tie ir apstiprināti un parakstīti, nodrošinot, ka visi iesaistītie vienmēr ir informēti un dokumenti ir pieejami laikus;
3. dokumentu formas un reģistrācija – iepriekšējā procesā dokumentu formas bija brīvas formas un aizpildāmas manuāli, kas bieži vien radīja neprecizitātes un bija laikietilpīgi. Jaunajā procesā dokumentu formas ir strukturētas, un tās tiek aizpildītas, izvēloties no sistēmas datiem. Tas ne tikai paātrina dokumentu sagatavošanu, bet arī nodrošina datu precizitāti un vienotību.

Kopumā automatizācija šajos procesos ne tikai uzlabo efektivitāti un samazina kļūdu risku, bet arī nodrošina, ka dokumenti tiek apstrādāti ātrāk un ar lielāku precizitāti.

Lai pamatojoties uz datu analīzi veiktu amata slodžu analīzi, 2025. gadā Ernst&Young Baltic izstrādāja metodiku. Šāda metodika sniedz iespēju nevis subjektīvi vērtēt katras amata slodzes darba apjomu, bet to balstīt uz datiem, apzinoties, ka iestādes ir dažāda lieluma, kā arī noslodžu apjoms līdz šim uz vienu cilvēku ir atšķirīgs, kā arī pienākumu sadalījums ir atšķirīgs. Pēc šīs metodikas arī šogad ir veikta rūpīga amata slodžu analīze gan no procesa viedokļa VPC un iestāžu pusē, gan no individuālo cilvēku viedokļa, kuri veic šos darbus, ar katru galveno grāmatvedi, izrunājot darba organizāciju iestādēs. Šajā procesā tika analizēti dažādi raksturlielumi, piemēram, līgumu skaits, rēķinu skaits, HOP pieteikumu skaits un citi būtiski lielumi. Tika piemērota pagājušā gada prakse, nosakot katra procesa ilgumu minūtēs. Šie laika rādītāji tika ņemti vērā, aprēķinot kopējos apjomus un nepieciešamās amata slodzes, lai nodrošinātu optimālu darba plūsmu un resursu izmantošanu.

Šī analīze ir būtiska, lai saprastu pašreizējo darba noslodzi un identificētu iespējamās uzlabojumu jomas gan procesu efektivitātes, gan personāla izmantošanas ziņā. Definējot precīzus laika rādītājus katram procesa posmam, ir iespējams labāk plānot un organizēt darba uzdevumus, tādējādi palielinot produktivitāti un samazinot risku uz resursu neefektīvu vadību. Turklāt šī analīze palīdzēs izstrādāt uzlabotas vadības metodes un stratēģijas, kas veicinās efektīvāku valsts pārvaldes darbu un labāku pakalpojumu sniegšanu sabiedrībai. Ņemot vērā šobrīd esošo situāciju izdevumu samazināšanā, Valsts kase pievērsa papildu uzmanību tam, kā ar mazāk resursiem veidot valstī izmaksu ziņā efektīvu pakalpojumu.

IZM, KM un TM resorā šobrīd ir 251[[46]](#footnote-46) amata vietas, kas klasificētas 17. amatu saimē (“Grāmatvedība”) un ietilpst centralizējamo amata vietu skaitā. Valsts kase sadarbībā ar Ernst&Young Baltic ir veikusi rūpīgu izpēti par grāmatvedības funkcijas pienākumu sadalījumu resoru iestādēs. Lai nodrošinātu pilnu grāmatvedības ciklu, resoros izplatīta ir pienākumu dalīšana arī ārpus grāmatvedības amatu saimes amatu pienākumiem. Daļu no grāmatvedības darbiem ir uzticēta 15.1. un 1.1. amatu saimes amatos klasificētajiem nodarbinātajiem. Kopumā pienākumu pārklāšanos visos trijos resoros esam konstatējuši 23 pilnu amata slodžu apmērā.

Ne-grāmatvedības pienākumu īpatsvars šajos amatos svārstās no 2% līdz 40%[[47]](#footnote-47). Bieži vien 17. saimes amata aprakstos ir iekļauti pienākumi, kas saistīti ar biznesa lēmumu analīzi, kontroli un izvērtēšanu, kuriem būtu jāatbilst biznesa funkciju atbildību sfērai. Šīs nianses rada būtiskas atšķirības procesu realizācijas ilgumā šobrīd resoros izmantotajos procesos, kā arī prasa fundamentālākas atbildību izmaiņas pēc grāmatvedības nodarbināto centralizācijas un standarta procesu ieviešanas, jo VPC koncepcijas īstenošana dos pozitīvu virzību uz augstāku digitalizācijas līmeni.

Valsts kasei sadarbojoties ar Ernst & Young Baltic, tika izstrādāts amata slodžu pārdales aprēķina piedāvājums resoriem. Piedāvājums tika sagatavots, pamatojoties uz Valsts kases izstrādātajiem standartizētajiem procesiem, SIA Visma Enterprise sniegtajiem datiem par resoru darījumu, dokumentu skaitu un iestādēs identificētajām darbībām, kuras neiekļaujas grāmatvežu darbā un kuras turpinās nodrošināt iestādes. Veiktās aktivitātes amata slodžu apjoma noteikšanai un amata vietu pārcelšanai:


* pirms katra resora pārņemamo amata slodžu aprēķina Valsts sekretāru līmenī vienojas par rīcības plānu, kādā tiks pārskatītas amata slodzes, t.sk. ietverot resoru specifiku, pārņemamo procesu apjomu, komunikāciju augstākās vadības līmenī par veikto analīzi un nepieciešamajiem lēmumiem;
* aprēķinā tika piemērota Ernst & Young Baltic metodoloģija, ņemot vērā pienākumu sadalījumu starp iestādi un VPC, standartizētos procesus un to izņēmumus;
* identificētas VPC nepieciešamības un novērtēšanas kritēriji, kas ļaus attiecīgajam resoram un tā iestādēm noteikt un izvērtēt, kuri darbinieki un ierēdņi ir jāpārceļ.

Ernst & Young Baltic izstrādātā amatu slodžu pārdales aprēķina metode balstīta standartizēto procesu[[48]](#footnote-48) (FG1-FG6) identificētajos apakšprocesos, kuros noteiktais resora iestādes atbildības sadalījums pēc RACI matricas atbilst:

* 1. R – atbildīgs (*responsible*) – iesaistītās puses, kas ir atbildīgas par funkcijas izpildi vai arī ir atbildīgas par tām noteikto darbību īstenošanu.
  2. A – galvenais lēmumu pieņēmējs (*accountable*) – iesaistītās puses, kuras ir atbildīgas par funkcijas galarezultātu vai lēmumu pieņemšanu. Tas ietver “jā” vai “nē” pilnvaras un veto spēku.

FG1-FG6 procesu ietvaros identificēti apakšprocesi, tajos veicamās darbības un šo apakšprocesu raksturlielumi (dokumenta veids/darbība), kā arī mērāmā vienība atbilstoši izgūtajiem HORIZON datiem (skatīt ilustratīvu piemēru attēlā Nr.4.5).

***4.5. attēls* Amata slodžu aprēķina metode**



Pēc apakšprocesu, to raksturlielumu un mērāmo vienību identificēšanas veikta izgūto HORIZON un iestāžu iesūtīto datu analīze, apkopojot dokumentu skaitu 2024. gadā konkrētajā apakšprocesā. Gadījumos, kad konkrētā iestāde neizmanto kādu no Horizon moduļiem, vai nav iespējams identificēt apakšprocesa raksturlielumus HORIZON datos, tika veikti datu un statistikas precizējumi ar resora iestādēm un panākta vienošanās par dokumentu skaitu 2024. gadā konkrētā apakšprocesa ietvaros (skatīt tabulu Nr. 4.6.). Atsevišķos gadījumos tika konstatēti apakšprocesi/veicamās darbības iestāžu pusē, kas ir unikālas iestādei (piemēram, nodevu izskaite, nenodokļu ieņēmumu uzskaite u.tml.) un šajos gadījumos tika piemērotas atsevišķas aplēses.

***4.6. tabula* Aprēķinos vērā ņemtie apakšprocesi**

| **Process un Apakšpr.** | **Apraksts** |
| --- | --- |
| FG1 1.1 | Ilgtermiņa nefinanšu aktīvu/ krājumu atzīšana un nolietojuma/amortizācijas aprēķināšana (HoP pieteikums) |
| FG1 1.2 | Ilgtermiņa nefinanšu aktīvu un krājumu vērtības un pamatdatu izmaiņas pēc sākotnējās atzīšanas  (HoP pieteikums) |
| FG1 1.3 | Ilgtermiņa nefinanšu aktīvu un krājumu izslēgšana no uzskaites (norakstīšanas pieteikumi) |
| FG 1.4 | Nodošana bez atlīdzības budžeta iestādei (informācijas pieprasījums) |
| FG2 2.1 | Sadarbības līguma un tā grozījumu statusa aktivizēšana VPC IS |
| FG3 3.3 |
| FG5 5.2 |
| FG3 3.1 | Piegādātāju datu pārvaldība (datu rediģēšanas pieprasījuma iesniegšana HoP) |
| FG3 3.4 | Preču vai pakalpojumu saņemšana – pamatojošās informācijas saņemšana |
| FG3 3.5 | Attaisnojuma dokumentu pārvaldība – Metarēķini |
| FG3 3.5 | Attaisnojuma dokumentu pārvaldība – HoP pieteikumi |
| FG 5 5.1 | Darījumu partnera/ VPC IS aktualizēta Klienta kartīte |
| FG5 5.3 | Rēķina pamatdatu informācijas iesniegšana Horizon/ielāde |
| FG5 5.4 | Rēķinu izrakstīšana, labošana, iegrāmatošana un izsūtīšana klientam (realizācijas) |
| FG5 5.5 | Rēķina apmaksas termiņa iestāšanās kontrole |

Rezultātā, izmantojot HORIZON datu analīzi un piemērojot gan standartizēto procesu laika normas, gan iestāžu norādītās laika normas nestandarta gadījumos, veikts amata slodžu aprēķins identificēto apakšprocesu ietvaros, kas saglabājams resora iestādēs.

Grāmatvedības uzskaites pakalpojuma sniegšanai nepieciešamo resursu aprēķina metodika un aprēķinu veikšana. Balstoties uz Ernst & Young Baltic metodoloģiju, tika aprēķināts Valsts kasei nepieciešamo grāmatvežu amata slodžu skaits, iekļaujot FG1-FG6 standartizētajos procesos nepieciešamās amatu slodzes, kā arī kopējo amata slodžu skaitu, kas nepieciešams iekšējo normatīvo aktu sagatavošanai, metodiskajam atbalstam. Papildu tiks vērtēts grāmatvedības uzskaites sistēmas uzturēšanai nepieciešamais amata slodžu apjoms atbilstoši projektējumā noteiktajai funkcionalitātei, kā arī šī gada specifiskās situācijas uz resoriem, piemēram, lielais izglītības iestāžu skaits, kurām darbinieki līdz šim nav izmantojuši sistēmu/pašapkalpošanās portālu utt. Rezultātā aprēķināts Valsts kasei nepieciešamo grāmatvežu amatu slodžu skaits (skatīt tabulu Nr. 4.7.).

Finansējuma tvērumā nav pārņemts finansējums naudas balvu segšanai, kā arī ietverts samazināts prēmijas par ikgadējo novērtēšanu apmērs. Amata slodžu pārdales tvērumā ir iekļautas IZM, KM un TM resora 17. saimes (“Grāmatvedība”), 15.1. saimes (“Finanšu vadība”) un 1.1. saimes (“Administratīvā vadība valsts iestādēs”) 274 amata vietas. Grāmatvedības saimē nodarbinātie veic visplašākā veida pienākumus, kas nodrošina pilna cikla grāmatvedību iestādēs un amati ir klasificēti no I līdz VII līmenim. Lielākā daļa I līmeņa amatu ir izslēgti no centralizācijas un aprēķina, jo to darba pienākumi vistiešāk saistīti ar pamatfunkciju veikšanu iestādēs uz vietas, piemēram, kasieri. Centralizācijas tvērumā ietverti tikai tādi I līmeņa amati, kas pilda grāmatvedības funkciju. 15.1. un 1.1. saimes amati tika izvērtēti nevis pa līmeņiem, bet gan balstoties uz veicamajiem grāmatvedības pienākumiem, kas centralizācijas rezultātā nonāk Valsts kases atbildībā. Iestādēs saglabājamās slodzes ir jākoriģē ar citu pienākumu pievienošanu vai apvienošanu, lai nodrošinātu pilnu noslodzi amata ietvaros.

Būtiski ņemt vērā, ka amata slodžu aprēķinos nav ņemts vērā to amata slodžu apjoms, kas nākotnē var būt nepieciešams atbalsta funkciju (IT, personālvadība, telefonatbalsts utt.) īstenošanai, kas Valsts kasei pieaugs līdz ar apjomu katru gadu un, ko SIA PricewaterhouseCoopers 2023. gadā, sniedzot izvērtējumu EK Tehniskā atbalsta instrumenta projekta ietvaros, norādīja kā risku uz VPC darbības nodrošināšanu un pakalpojumu kvalitāti.

***4.7. tabula* Kopsavilkuma tabula**

|  |  |  |  |  |  |
| --- | --- | --- | --- | --- | --- |
| **Resors** | **Saime, līmenis** | **Amata vietas** | **Resoros saglabājamais amata vietu skaits** | **Uz VPC pārdalāmas amata vietas** | **Likvidējamo amata vietu skaits jeb ieguvums no procesa centralizācijas** |
| IZM\* | 17.saime I, II, III, IV, V, VI, VII līmenis un 15. saime II, IVB, 1.1. saime I | 102 | 15 | 71 | 16 |
| KM | 17.saime I, II, III, IV, V, VI, VII līmenis un 15. saime III, IVB | 77 | 29 | 38 | 10 |
| TM\*\* | 17.saime II, III, IV, V, VI, VII līmenis un 15. saime IA, II, III, IVB | 95 | 21 | 64 | 10 |
| **KOPĀ** |  | **274** | **65** | **173** | **36** |

\* Uz VPC pārdalāmās amata vietās ietvertas trīs Valsts izglītības attīstības aģentūras projektu amata vietas, viena Jaunatnes starptautisko programmu aģentūras projekta amata vieta un viena Izglītības un zinātnes ministrijas amata vieta uz projektu laiku.

\*\* Uz VPC pārdalāmās amata vietās ietverta viena Patentu valdes amata vieta.

Lai nodrošinātu publiskajās institūcijās darba pēctecīgumu un vienotību, vienlaikus ar 173 amata vietu pārcelšanu uz Valsts kasi, resori aicināti pārcelt pārņemamo darbinieku ikgadējos uzkrātos atvaļinājumus. Šādā gadījumā Valsts kase uzņemas resoru saistības par darbinieku nodarbinātību par periodu līdz 2026. gada 1. janvārim. Ņemot vērā to, ka precīzs neizņemto ikgadējo atvaļinājumu periods un to saistību apmērs nosakāms tikai faktiskās pārcelšanas brīdī, 2026. gadā paredzēta vienreizēja apropriācijas pārdale no resoriem (IZM, KM un TM) uz FM (Valsts kasi), lai segtu uzņemtās saistības par pārņemto darbinieku uzkrātajiem atvaļinājumiem par periodu līdz 2026. gada 1. janvārim.

Attiecībā uz resoros saglabājamo amata vietu skaitu, kas norādīts 4.7.tabulā, resori plāno izvērtēt un noteikt nepieciešamās saglabājamās amata vietas katrā iestādē atbilstoši pārskatītajiem procesiem un grāmatvedības centralizācijas funkcijas turpmāku nodrošināšanu VPC, vienlaikus pārskatot arī amatiem atbilstošās amatu klasifikācijas. Iestāžu pusē saglabājamais slodžu apjoms paredzēts administratīvo, finanšu, u.c. iestādes funkciju nodrošināšanai, t.sk. grāmatvedībai nepieciešamās informācijas sagatavošanai un sniegšanai Valsts kasei, ietverot līgumu pārvaldību, darbu ar debitoriem, metarēķinu, avansa norēķinu un komandējumu dimensiju norādīšanu, valsts nodevu administrēšanu, kā arī atsevišķu funkciju īstenošanai tikai iestādē, piemēram, kasieru.

Resoram ir turpmāk jāizvērtē 4.7. tabulā ietvertā informācijas par likvidējamo amata vietu skaitu jeb ieguvums no procesa centralizācijas, ņemot vērā sekojošo, ka finansējums norādītājām amata vietām paliek resora ietvaros, lai tādejādi nodrošinātu virzību uz konkurētspējīgu atlīdzību pārējiem iestādē vai resorā nodarbinātajiem. Amata vietas ir likvidējamas, tādejādi virzoties uz mērķi maza un efektīva valsts pārvalde un jēgpilna personālresursu izmantošana.

VPC funkciju veikšanai papildus pārdalāmas šādas izmaksas:

* **grāmatvedības un personāllietvedības sistēmas IT izmaksas** – pārņemamo resoru un to iestāžu grāmatvedības, atskaišu sagatavošanas un personāla lietvedības sistēmu uzturēšanas izdevumi, abonēšanas maksas, iepriekšējā gadā veiktie izdevumi grāmatvedības atskaišu sagatavošanai un personāla lietvedības sistēmu konsultācijām, mācībām, papildu pielāgojumiem, vienreizējiem izdevumiem (skatīt tabulu Nr.4.8.). Šādu izdevumu pārdale pamatojama ar to, ka arī centralizēti jānodrošina visiem resoriem licences, kā arī ir citi uzturēšanas izdevumi, kuri turpmāk būs jāsedz centralizēti. Atšķirībā no pagājušā gada, šogad ir būtiski riski uz izdevumiem, kas rodas Valsts kasei, pirmkārt, vienam no resoriem pagājušajā gadā ir bijusi būtiska licenču maksas atlaide, savukārt ar 2026. gadu šāda atlaide netiek piemērota, otrkārt, šī gada resoriem vidējais digitalizācijas līmenis ir zemāks nekā pagājušā gada resoriem, kā rezultātā licenču izmaksas ir lielākas, nekā tās bija pirms centralizācijas, šiem resoriem/iestādēm un starpība jāsedz centralizēti;
* **darba vietu un vispārīgā nodrošināšanas izmaksas** –balstoties uz PricewaterhouseCoopers detalizēti veiktiem aprēķiniem un konsultantu pieredzi vairākos līdzīgos projektos Latvijas publiskā sektora projektos, izmaksu un ieguvumu analīzē tika ietverts, ka uz katru darbinieku ir 3185 *euro* gadā kā attiecināmās izmaksas, kas iekļauj gan darba vietu (t.sk., programmnodrošinājumu), IT, personālvadības, drošības u.c. izmaksas. Ņemot vērā valstī kopējos izdevumu samazināšanas pasākumus, Valsts kase, kur iespējams, veicot papildu ietaupīšanas pasākumus un samazinot izmaksas uz attīstību un uzturēšanu, ir samazinājusi izmaksas. Veicot izmaksu pārskatīšanu, attiecīgi samazināts tika šis apjoms par 50%, t.i., no 3 185 *euro* uz darbinieku uz 1 592,50 *euro* uz darbinieku gadā.

***4.8. tabula* Grāmatvedības un personāllietvedības sistēmas izmaksas un darba vietu un vispārīgās nodrošināšanas izmaksas, *euro***

|  |  |  |  |
| --- | --- | --- | --- |
| **Resors** | **Aprēķināts, pieņemot kā pamatu PwC analīzi** | **Aprēķināts, piemērojot 50% samazinājumu darba vietas izmaksām** | **Starpība** |
| IZM\* | 346 686 | 241 581 | 105 105 |
| KM | 176 826 | 116 311 | 60 515 |
| TM\*\* | 420 082 | 318 162 | 101 920 |
| **KOPĀ** | **943 594** | **676 054** | **267 540** |

\* Nav ietvertas izmaksas par piecām IZM resora projektu amata vietām, kas ir terminētas uz projektu laiku.

\*\*Ietvertas izmaksas par Patentu valdes amata vietu.

Vienlaikus ar amata slodžu pārņemšanu Valsts kases jaunajiem grāmatvedības darbiniekiem nepieciešams nodrošināt pieeju lietvedības sistēmai, kas no 2025. gada ir dokumentu vadības sistēma “Namejs” – vienota FM resorā. Ņemot vērā, ka vienotās sistēmas uzturētājs FM resorā ir VID, tad resoriem/iestādēm, kurām jau šobrīd izmantotā lietvedības sistēma ir dokumentu vadības sistēma “Namejs” būs jānodod licences atbilstoši aprēķinātajām amata slodzēm no resora uz VID. Savukārt IZM resorā daļai iestāžu vispār nav dokumentu vadības sistēmas un TM resorā tiek izmantota cita lietvedības sistēma, attiecīgi šīs izmaksas tiks segtas centralizēti, jo nav iespējams licences nodot uz VID.

Informācija par kopējo IZM, KM un TM resoros pārskatīto finansējuma apmēru grāmatvedības funkcijas centralizācijas īstenošanai ietverta tabulā Nr. 4.9. Šajā informācijā nav ietverts finansējuma apmērs par resoros saglabājamām amata vietām.

***4.9. tabula* Resoros pārskatītais finansējuma apmērs *euro***

|  |  |  |  |  |  |
| --- | --- | --- | --- | --- | --- |
| **Resors** | **Uz VPC novirzāmais finansējums 2026. – 2027. gadam ik gadu** | **Uz VPC novirzāmais finansējums 2028. gadam** | **Uz VPC novirzāmais finansējums 2029. gadam** | **Uz VPC novirzāmais finansējums turpmāk ik gadu** | **Finansējums 2026. gadam un turpmāk no likvidējamo amata vietu skaita jeb ieguvums no procesa centralizācijas** |
| IZM\* | 2 170 720 | 2 134 131 | 2 097 773 | 2 017 482 | 484 391 |
| KM | 1 110 942 | 1 110 942 | 1 110 942 | 1 110 942 | 276 642 |
| TM\*\* | 2 104 199 | 2 104 199 | 2 104 199 | 2 104 199 | 292 873 |
| **KOPĀ** | **5 385 861** | **5 349 272** | **5 312 914** | **5 232 623** | **1 053 906** |

\* IZM novirzāmajā finansējumā ietverts transferts:

1) 2026. – 2029. gadam no VIAA vienai amata vietai uz ESF projekta Nr. 4.2.2.9/1/24/I/001 “Profesionālo kvalifikāciju sistēmas attīstība izglītības kvalitātes nodrošināšanai” laiku, vienai amata vietai uz ESF projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” laiku, vienai amata vietai uz ESF projekta Nr. 4.2.3.1/1/24/I/001 “Skola-kopienā” laiku;

2) 2026. – 2027. gadam no Jaunatnes starptautisko programmu aģentūras vienai amata vietai uz projekta Nr. CESPI/IZM/041 ES programmas “Erasmus+” 2021. – 2027.gadam administratīvo funkciju nodrošināšanai laiku;

3) 2026. – 2029. gadam no IZM vienai amata vietai uz projekta Nr. 1.1.1.1/1/24/I/001 Efektīvāka un viedāka Latvijas zinātnes politikas ieviešana un vadība un projekta Nr. IZM/63.10.00/9 – 4.2.2.4. Izglītības kvalitātes monitoringa sistēmas attīstība un nodrošināšana laiku.

\*\* TM novirzāmajā finansējumā ietverts arī no budžeta nefinansētas iestādes – Patentu valdes transferts 2026. gadam un turpmāk ik gadu 25 287 *euro* apmērā, lai segtu grāmatvedības funkcijas īstenošanu Valsts kasē.

Finansējuma apmērā 2026. gadam un turpmāk ik gadu nav ietverts MK 2020. gada 14. jūlija lēmums par Valsts policijas Galvenās kriminālpolicijas pārvaldes Kriminālistikas pārvaldes Ekspertīžu biroju pievienošanu Valsts tiesu ekspertīžu birojam, izveidojot vienotu ekspertīžu iestādi. Saskaņā ar konceptuālo ziņojumu “Par tiesu ekspertīžu institūta reformas gaitu un veicamajiem pasākumiem” un 2024. gada 28. augusta MK rīkojumu Nr. 710 reforma ir jāīsteno līdz 2026. gada 30. jūnijam. Ja šis lēmums paliek spēkā, 2026. gadā nepieciešams no IeM resora novirzīt papildu grāmatvežu amata slodzes un finansējumu grāmatvedības funkcijas īstenošanai, sākot no 2026. gada 1. jūlija.

Finanšu ministrs A. Ašeradens

Adijāne, 26663998

Zane.Adijane@fm.gov.lv

Stafecka, 25693774

Klinta.Stafecka@fm.gov.lv

1. Informatīvais ziņojums “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2025., 2026., 2027. un 2028. gadam”. [↑](#footnote-ref-1)
2. [Grozījumi Likumā par budžetu un finanšu vadību](https://likumi.lv/ta/id/357473-grozijumi-likuma-par-budzetu-un-finansu-vadibu) [↑](#footnote-ref-2)
3. https://kliniskiealgoritmi.vm.gov.lv/ [↑](#footnote-ref-3)
4. PB – pamatbudžets, SB – speciālais budžets. [↑](#footnote-ref-4)
5. Aprēķins ietver finansējumu, kas iekļauts 2.3. “Piešķirtā finansējuma prioritārajiem pasākumiem pārskatīšana”. [↑](#footnote-ref-5)
6. “Par Latvijas Republikas 2023. gada konsolidēto pārskatu par valsts budžeta izpildi un par pašvaldību budžetiem”. Finanšu revīzijas ziņojums. Pieejams: <https://www.lrvk.gov.lv/lv/getrevisionfile/29721-yPI62S5uojRHlKQK-eksYguys2ViumCH.pdf> [↑](#footnote-ref-6)
7. “Labās prakses rekomendācijas budžeta informācijas vienveidīgai atspoguļošanai tīmekļvietņu vienotās platformas vietnēs”. Pieejams: <https://demo.tvp.gov.lv/lv/media/2281/download?attachment> [↑](#footnote-ref-7)
8. Pilnu aprakstu skatīt tīmekļvietnē – Labklājības ministrijas 2025. gada budžets <https://www.lm.gov.lv/lv/budzets> [↑](#footnote-ref-8)
9. Tieslietu ministrijas 2025. gada budžets

   <https://www.tm.gov.lv/lv/tieslietu-ministrijas-2025-gada-budzets> [↑](#footnote-ref-9)
10. Budžets <https://www.kem.gov.lv/lv/budzets> [↑](#footnote-ref-10)
11. Ministru kabineta instrukcija Nr. 2 “Instrukcija par valsts budžeta izpildes analīzi” <https://likumi.lv/ta/id/298289-instrukcija-par-valsts-budzeta-izpildes-analizi> [↑](#footnote-ref-11)
12. Budžeta izpilde <https://www.tm.gov.lv/lv/budzeta-izpilde> [↑](#footnote-ref-12)
13. Vadlīnijas <https://www.fm.gov.lv/lv/vadlinijas> [↑](#footnote-ref-13)
14. Budžets <https://www.zm.gov.lv/lv/budzets-0> [↑](#footnote-ref-14)
15. Budžeta sadaļas paraugs. Pieejams: <https://demo.tvp.gov.lv/lv/budzets> [↑](#footnote-ref-15)
16. Reāli sasniedzamas par piešķirto finansējumu. [↑](#footnote-ref-16)
17. 2022. – 2024. gada izdevumos ir iekļauti arī budžeta apakšprogrammas 01.04.00 “Diplomātiskās misijas ārvalstīs”, apakšprogrammas 01.06.00 “Konsulārais nodrošinājums,” programmas 03.00.00 “Diplomātisko un konsulāro misiju nodrošinājums” un 07.00.00 “Attīstības sadarbības projekti un starptautiskā palīdzība” izdevumi, kuri ar 2025. gadu tiek plānoti budžeta programmā 97.00.00 “Nozaru vadība un politikas plānošana”. [↑](#footnote-ref-17)
18. t. sk. KP kā neatkarīgās institūcijas apakšprogramma 26.02.00 “Konkurences politikas ieviešana”. [↑](#footnote-ref-18)
19. Jāņem vērā, ka likumā “Par piesārņojumu” ir noteikts, kādiem mērķiem izmantojams Emisijas kvotu izsolīšanas instrumenta finansējums, attiecīgi, pārskatot vai precizējot 33.01.00 apakšprogrammas izdevumus, netiek gūti resursi citiem izdevumiem, ņemot vērā iepriekš minēto likumā noteikto ierobežojumu. [↑](#footnote-ref-19)
20. Jāņem vērā, ka likumā “Par piesārņojumu” ir noteikts, kādiem mērķiem izmantojams Emisijas kvotu izsolīšanas instrumenta finansējums, attiecīgi, pārskatot vai precizējot 33.02.00 apakšprogrammas izdevumus, netiek gūti resursi citiem izdevumiem, ņemot vērā iepriekš minēto likumā noteikto ierobežojumu. [↑](#footnote-ref-20)
21. t. sk. Tiesu administrācijas kā neatkarīgās institūcijas apakšprogramma 03.02.00 “Apgabaltiesas un rajonu (pilsētu) tiesas” un Datu valsts inspekcijas kā neatkarīgās institūcijas apakšprogramma 09.02.00 “Fizisko personu datu aizsardzība”. [↑](#footnote-ref-21)
22. Iepriekšējos gados šai apakšprogrammai finansējuma palielinājums valsts budžeta likumprojekta sagatavošanas procesā no Zemkopības ministrijas tika piedāvāts kā fiskāli neitrāls pasākums, proti, kopā ar paredzēto izdevumu palielinājumu konkrētajam gadam tika piedāvāts palielināt budžeta ieņēmumus no dividenžu maksājumiem par iepriekšējā pārskata gada peļņu. [↑](#footnote-ref-22)
23. No 2025. gada budžeta programma 02.00.00 “Sabiedriskā pasūtījuma īstenošana Latvijas Radio” un 03.00.00 “Sabiedriskā pasūtījuma īstenošana Latvijas Televīzijā” ir apvienotas vienā programmā 04.00.00 “Sabiedriskā pasūtījuma īstenošana Latvijas Sabiedriskajā medijā”. Lai budžeta programmas 04.00.00 “Sabiedriskā pasūtījuma īstenošana Latvijas Sabiedriskajā medijā” izdevumi būtu analizējami dinamikā, apvienoti iepriekš minēto programmu izdevumi. [↑](#footnote-ref-23)
24. Likuma par budžetu un finanšu vadību 19. panta 4. daļa nosaka, ka Saeimas budžeta pieprasījums budžeta pieprasījumu izskatīšanas procesā līdz budžeta likumprojekta iesniegšanai Saeimā bez pieprasījuma iesniedzēja piekrišanas nav grozāms. [↑](#footnote-ref-24)
25. Saeima, VPK, AT, ST, TM (rajonu (pilsētu) tiesas, apgabaltiesas un Datu valsts inspekcija), VKo, RTV, SEPLP, CVK, TB, SPRK, KP un Ģenerālprokuratūra. [↑](#footnote-ref-25)
26. 2024. gadā saskaņā ar MK 16.07.2024 rīk.Nr.578 pārdale apakšprogrammai 06.01.00 “Valsts policija”, lai nodrošinātu atlīdzības palielināšanu Valsts policijas koledžas akadēmiskajam personālam 2024. gadā 66 690 *euro*, programmai 07.00.00 “Ugunsdrošība, glābšana un civilā aizsardzība”, lai nodrošinātu atlīdzības palielināšanu Ugunsdrošības un civilās aizsardzības koledžas akadēmiskajam personālam 2024. gadā 7173 *euro*, apakšprogrammai 02.03.00 “Vienotās sakaru un informācijas sistēmas uzturēšana un vadība”, lai segtu izdevumus par IeM sistēmas koledžās ieviestās E-mācību platformas modernizācijas ietvaros izveidotās plaģiātisma kontroles sistēmas “CAPS” nomu 2025. gadā 1573 *euro*; saskaņā ar MK 21.11.2024 rīk.Nr.988 apakšprogrammai 40.02.00 “Nekustamais īpašums un centralizētais iepirkums” 305 259 *euro* komunālo pakalpojumu apmaksai, apakšprogrammai 06.01.00 “Valsts policijas darbība” 150 000 *euro*, transportlīdzekļu uzturēšanai un tulkošanas izdevumu segšanai. [↑](#footnote-ref-26)
27. 2025. – 2027. gadā ik gadu saskaņā ar MK 20.08.2024. prot. Nr.32 61.§ 41.p. apakšprogrammai 06.01.00 “Valsts policija”, lai nodrošinātu atlīdzības palielināšanu Valsts policijas koledžas akadēmiskajam personālam 2025. gadā un turpmāk ik gadu 249 012 *euro*, programmai 07.00.00 “Ugunsdrošība, glābšana un civilā aizsardzība”, lai nodrošinātu atlīdzības palielināšanu Ugunsdrošības un civilās aizsardzības koledžas akadēmiskajam personālam 2025. gadā un turpmāk ik gadu 26 710 *euro*, apakšprogrammai 02.03.00 “Vienotās sakaru un informācijas sistēmas uzturēšana un vadība”, lai segtu izdevumus par IeM sistēmas koledžās ieviestās E-mācību platformas modernizācijas ietvaros izveidotās plaģiātisma kontroles sistēmas “CAPS” nomu 2025. gadā 1 573 *euro.* [↑](#footnote-ref-27)
28. 2024. gadā saskaņā ar MK 21.11.2024 rīk.Nr. 988 apakšprogrammai 40.02.00 “Nekustamais īpašums un centralizētais iepirkums” pārdale 377 468 *euro* komunālo pakalpojumu apmaksai, apakšprogrammai 38.05.00 “Veselības aprūpe un fiziskā sagatavotība” 181 177 *euro*. [↑](#footnote-ref-28)
29. 2025. gadā pārdale apakšprogrammai 40.02.00 “Nekustamais īpašums un centralizētais iepirkums” komunālo izdevumu segšanai (budžeta likuma 2025.–2028. gadam 2. lasījums). [↑](#footnote-ref-29)
30. Aprēķins par nepieciešamo finansējumu iekļauts 2.1.2. “Ministriju un neatkarīgo institūciju priekšlikumi fiskāli neitrālajiem un strukturālajiem pasākumiem”. [↑](#footnote-ref-30)
31. 2024. gadā saskaņā ar MK 23.10.2024 rīk. Nr. 849 2024. gadā pārdale budžeta apakšprogrammai 40.01.00 “Administrēšana” (atlīdzība) 63 817 *euro*, atlīdzības izdevumu segšanai, apakšprogrammai 40.03.00 “Lietiskie pierādījumi un izņemtā manta” 123 290 *euro* apmērā preču un pakalpojumu izdevumu segšanai. [↑](#footnote-ref-31)
32. 2025. gadā pārdale apakšprogrammai 40.02.00 “Nekustamais īpašums un centralizētais iepirkums” komunālo izdevumu segšanai (budžeta likuma 2025. – 2028.gadam 2. lasījums). [↑](#footnote-ref-32)
33. MK 2024. gada 12. marta rīkojums Nr. 184 “Par pastiprināta robežapsardzības sistēmas darbības režīma izsludināšanu”. [↑](#footnote-ref-33)
34. Sākot ar 2024. gadu, IZM budžeta apakšprogramma 05.12.00 “Valsts pētījumu programmas” ir likvidēta un veikta finansējuma pārdale uz budžeta apakšprogrammu 05.01.00 “Zinātniskās darbības nodrošinājums”. [↑](#footnote-ref-34)
35. Saskaņā ar konceptuālo ziņojumu “Par vienotā pakalpojumu centra izveidi valsts pārvaldē” (apstiprināts ar MK 2023. gada 4. jūlija rīkojumu Nr.404) un MK 2024. gada 22. oktobra noteikumiem Nr.653 “Kārtība, kādā Valsts kase sniedz pakalpojumus valsts pārvaldes vienotā pakalpojumu centra ietvaros, un kārtība un apjoms, kādā valsts budžeta iestādes un budžeta nefinansētas iestādes kārto grāmatvedības uzskaiti Valsts kasē valsts pārvaldes vienotā pakalpojumu centra ietvaros”. [↑](#footnote-ref-35)
36. 2024. gadā tika samazināti 266 458 *euro* saistībā ar horizontālo samazinājumu visām ministrijām. [↑](#footnote-ref-36)
37. Latvijas vides aizsardzības fonda likuma 5. pants nosaka, ka fondam piešķirtā valsts budžeta dotācija no vispārējiem ieņēmumiem nevar būt mazāka kā iepriekšējā budžeta gadā, attiecīgi iekšējās rezerves saglabājams Latvijas vides aizsardzības fonda projektu īstenošanai. Novirzīšana citiem mērķiem iespējama, veicot grozījumus minētajā likumā. [↑](#footnote-ref-37)
38. MK 2009. gada 1. septembra noteikumi Nr. 979 “Rezultātu un rezultatīvo rādītāju sistēmas darbības kārtība” 17. punkts. [↑](#footnote-ref-38)
39. MK 2018. gada 10. aprīļa instrukcija Nr. 2 “Instrukcija par valsts budžeta izpildes analīzi”. [↑](#footnote-ref-39)
40. <https://data.gov.lv/dati/lv/dataset/ministriju-un-citu-centralo-valsts-iestazu-rezultatu-un-to-rezultativo-raditaju-izpilde> [↑](#footnote-ref-40)
41. Šeit un turpmākajos attēlos izdevumu izpildes līmeņa aprēķinos izmantots precizētais izdevumu plāns. [↑](#footnote-ref-41)
42. Tiek aprēķināts pamatbudžeta DRR izpildes līmeni (%) / pamatbudžeta izdevumu izpildes līmeni (%). [↑](#footnote-ref-42)
43. [Ministriju un citu centrālo valsts iestāžu rezultātu un to rezultatīvo rādītāju izpilde - Datu kopa - Latvijas Atvērto datu portāls (data.gov.lv)](https://data.gov.lv/dati/lv/dataset/ministriju-un-citu-centralo-valsts-iestazu-rezultatu-un-to-rezultativo-raditaju-izpilde) [↑](#footnote-ref-43)
44. [↑](#footnote-ref-44)
45. Budžeta plānošanas pieeja, kurā katru budžeta periodu (gadu) visi izdevumi tiek pamatoti no nulles. Tas nozīmē, ka katrs izdevums ir jāpamato no jauna, nevis balstoties uz iepriekšējā gada budžeta bāzi. Nulles budžeta teorētiskais aspekts ir plašāk aprakstīts Informatīvajā ziņojumā “Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2017., 2018. un 2019.gadam” un likumprojekta “Par valsts budžetu 2017. gadam” izstrādes procesā”. [↑](#footnote-ref-45)
46. Atlīdzības uzskaites sistēmas dati. [↑](#footnote-ref-46)
47. Saskaņā ar VK analīzes datiem par iestāžu amata aprakstos iekļautajiem pienākumiem. [↑](#footnote-ref-47)
48. FG1 [Ilgtermiņa nefinanšu aktīvu un krājumu uzskaite; FG2 Finanšu aktīvu uzskaite; FG3 Saistību un izdevumu uzskaite; FG5 Prasību un ieņēmumu uzskaite; FG6 Pārskatu sagatavošana publiskošanai](https://www.kase.gov.lv/vienotais-pakalpojumu-centrs/gramatvedibas-uzskaites-pakalpojums/gramatvedibas-uzskaite) [↑](#footnote-ref-48)